
PRAEFATIO 


(^uiim  Caroliis  Christianus  Tauchnifius,  in 
literarum  divinarum  humanarumque  studiis 
adiuvandis  vestigia  patris  persecutus,editioni 
Augustini  de  civitate  Dei  librorum  ante  hoc 
decennium  proditae  et  a  viris  doctis  benevole 
exceptae,  eiusdem  scriptoris  Confessionum 
editionem  typis  perpetuis  expressam  addere 
constituisset,  quae  et  modico  pretio  parabilis 
et  in  meliorem  usum  forma  esset  minori,  eius 
curandae  negotium  ad  me  detulit.  Quo  sus- 
cepto  et  accuratius  considerato,  mox  intel- 
lexi,  nullam  adhuc  exstitisse  editionem,  quae 
in  textu  curando  et  exscribendo  novae  uni- 
cum  posset  esse  exemplar.  Benedictinorum 
enim  editio,  quam  sequi  solent  recentiores, 
non  solum  sat  muhis  mendis  typographicis 
laborat,  se<i  textus  etiam  genuinus  hic  illic 
coniecturis  spuriisque  verbis  adiectis,  uti  ex 
notis  criticis  videre  licet,  contra  aperta  li- 
brorum  manu  scriptorum  testimonia  mutatus 
est.  Itaque  ad  fontes  primarios,  quantum 
tieri  potuit,  redeundum  esse  censui,  et  pri- 


IV 

nium  codices  bibliothecae  Universitatis  Li- 
psiensis  diligenter  inspexi,  ut  textus  novis 
curis  emendatior  exhiberetur.  Contuli  vero 
libros  manu  scriptos  tres,  quorum  unus  num. 
257.  membranaceus  praedicatorum  in  Lipsk. 
alter  num.  256.  et  ipse  membranaceus  et  in- 
certi  temporis,  tertius  mim.  440.  chartaceus 
anni  1417,  qui  omnes  quamquam  serioris  ori- 
ginis  tamen  plerumque  accurate  ab  anti- 
quioribus  melioris  notae  videntur  descripti 
esse.  Deinde  in  usum  vocavi  antiquissimas 
editiones:  loh.  Amorbachii  anno  1505.  Basi- 
leae  proditam  (in  cuius  tomo  IV.  Confessio- 
nes  continentur);  Deaiderii  Erasmi  Basilefie 
per  fratresFrobenios  a.  1569  excusam ;  opera 
Iheologonim  Lovaniensium  ex  mss,  codd.  rnul- 
lum  emendatam,  Wirzeburgi  1581.  Denique 
quam  iam  memoravi:  opera  et  studio  mona- 
chorum  ordinisS.  Benedictie  congregatione  S. 
Mauri  ad  mss,  codd,  Gallicanos  ^  Vaiicanos^ 
Anglicanos,  Belgicos  al.  castigatam  Antwer- 
piael700:  etrecentiorem:  adtresmss.exempl. 
emendai amljips.  1740.  His  igitursubsidiis  ad- 
iutus  ita  versatus  sum,  utBenedictinorum  qui- 
demrecensionem  fundamentum  retinerem,sed 
textu  ad  illorum  exemplar  descripto  accura- 
tam  eius  cum  libris  manu  scriptis  et  antiquiori- 
bus  editionibus  coUationem  instituerem.  Qua 
ratione  scriptoris  textum  genuinum  et  emen- 
datum  restituere  studui,  omnibus  coniecturis 


quae  sensum  saepius  turbarent  expulsis. 
Hanc  rem  non  ubivis  facili  negotio  absolvi, 
satis  constat,  et  magis  apparet  in  tractan- 
do  scriptore,  qui,  ut  recte  iam  Des.  Era- 
smus  monuit,  „habet  suum  quoddam  dicendi 
genus,  argutum  et  periodis  in  longum  produ- 
ctis  multa  convolvens,  quod  lectorem  et  fami- 
liarem  et  acutum  et  attentum  et  bene  memo- 
rem  requirit,  denique  laboris  patientem;" 
qui  fervore  animi  ductus  ac  ferme  abreptus, 
Pauli  apostoli  instar,  haud  raro  ab  uno  ad  al- 
terum  celeriter  transit,  obiter  ad  literas  sa- 
cras  et  profanas  frequenter  alludens,  ut  ora- 
tio  nexusque  sententiarum  lectori  minus  at- 
tento  et  gnaro  nonnunquam  fiat  obscurior. 
Ita  admodum  necessarium  esse  videbatur, 
ut  verba  e  scriptoribus  sacris  pariter  ac 
profanis  petita  et  typis  obliquis  et  auctoribus 
laudatis  notarentur;  interpunctiones  autem, 
multis  locis  perversae  ac  per  tot  editiones 
vitiose  propagatae,  apte  emendarentur.  Va- 
rias  lectiones  graviores  et  verba  spuria  (quae 
facile  discerni  possunt),  praeeunte  editore 
librorum  de  civitate  Dei,  uncis  inclusi;  no- 
tae  vero  criticae,  quas  hac  occasione  col- 
legi,  fortasse  alio  tempore  in  lucem  prodi- 
bunt.  Summaria  antiquiora  operi  praemis- 
sa  aut  emendavi  aut  nova  addidi.  Denique 
omnis  opera  data  est,  ut  textus  recognitus 
quam  rectissime  typis  exscriptus  legeretur. 

Sic  hanc  novam  Confessionnm  editionem  in 
publicum  mittimus  bonis  cum  votis ,  ut  lecto- 
ribus  veram  utilitatem  afferat.     Ac  vix  vide- 
tur  opus  esse,  ut  liber,  quemvir  summevene- 
rabilis,  Aug.  Neander,  vere  aureum  nuncupat, 
omnium  studiis    commendetur.     In  Confes- 
sionibus  enim  Augustinus  se  ipsum  nobis  di- 
ligenter   depinxit    ordinemque    salutis    suo 
exemplo  demonstravit.     In  iis  et  animi  sui 
pietatem,   et  doctrinae  copiam  acuminisque 
ingenium ,    in   iis    non    modo    peccatorum 
omnium  originem  errorumque  fontem,   sed 
etiam  rationem,  qua  Deo  adiuvante  iis  sit 
obviam  eundum,  luculenter  aperuit.     In  iis 
dux  est  viae  ad  veritatem  divinam  et  salu- 
tem    aeternam    ferentis,    omnibusque    illud 
egregie  dictum :  yvcj&i  atavrov  sua  auctoritate 
commendat.    In  iis  denique  id  in  primis  stu- 
det,  ut  de  malis  et  honis  Deus  laudetur  iu- 
stus  et  bomis,  et  in  eum  excitetur  humanus  in- 
tellectus  et  affectus,    Hoc  pium  vero  ipsius 
auctoris    consilium   ut    in  dies    magis   eve- 
niat,  faxit  Deus  O.  M.    Scripsi  Lipsiae  Ca- 
lend.  Octobr.  a.  D.  MDCCCXXXVI. 

RETRACT.   LIB.  II.  CAP.  VI. 

L,  onfessionum  mearum  libri  tredecim  et  de  malis 
et  de  bonis  meis  Deum  laudant  iustum  et  bonum,  at- 
que  in  eum  excitant  humanum  intellectum  et  adfe- 
ctum.  Interim  quod  ad  me  adtinet,  hoc  in  me  ege- 
runt  cum  scriberentur,  et  agunt  cum  leguntur. 
Q,uid  de  illis  alii  sentiant,  ipsi  viderint;  multis  ta- 
men  fratribus  eos  multum  placuisse  et  placere  scio. 
A  primo  usque  ad  decimum  de  me  scripti  sunt;  in 
tribus  caeteris  de  scripturis  sauctis,  ab  eo  quod 
scriptum  est:  In  principio  fecit  Deus  coelum  et  ter- 
ram,  usque  ad  sabbati  requiem.  In  quarto  libro 
(c.  6.)  cum  de  amici  morte  animi  mei  miseriam  confi- 
terer,  dicens,  quod  auima  nostra  una  quodammodo 
facta  fuerat  ex  duabus,  etideo,  inquam,  forte  mori 
metuebam,  ne  totus  ille  moreretur,  quem  multum  ama- 
veram:  quae  mihi  quasi  declamatio  levis  quam  gra- 
vis  confessio  videtur,  quamvis  utcumque  temperata 
sit  haec  ineptia  in  eo  quod  additum  estforte.  Et  in 
{ibro  tertio  decimo  (c.  32.)  quod  dixi  firmamentum 
factum  inter  spiritales  aquas  superiores  et  corporales 
inferiores,  non  satis  considerate  dictum  est;  res  au- 
tem  in  abdito  est  valde. 


Ex  Epist.  231.  (ed.Bened.)  Dario  comiti. 

Sume  libros  quos  desiderasti  Confessionum  mea- 
rum.    Ibi  me  inspice,  ne  me  laudes  ultra  quam  sum. 


X  ARGUMENTUM. 

C.  15.     Deum   precatur,   ut  ipsi  serviat  quidqiiid  utile  puer 

didicerit. 
C.  16.     ImproLat  rationem  inventutis  erudiendae,  et  cur  dlis 

filagitia  tribuantur  a  poetis  ostendit. 
C  17.     Prosequitur  perversum  modum  iuventutis  iarebus  lite- 

rariis  exercendae. 
C.  18.     Homines  servare  student  pacta  literarum,  sed  aeterna 

pacta  perpetuae  salutis  negligunt.  > 

C.  19.     Infantium  innocentiam  negat,  et  refert  puerorum  dolos 

et  vitia. 
C.  20.     Pro  beneficiis  sibi  in  pueritia  collatis  deo  gratias  agit. 

LIBER  SECUNDUS. 

Progredttur  ad  adolescentiam,  ac  primum  quidem  anmim 
aetatis  sextum  decimum,  quo  missis  studiis  libidinlhus  indulsit 
et  cum  todalibus  furtum  perpetravit.     (Pag.  20 —  29.) 

C.  1.     Adolescentiae  flagitia  deplorat. 

C.  2.     Summo  dolore  perculsus  meminit  Hbidines  licentiosas, 

quibus  anno  deeimo  sexto  indulgebat. 
C.  3.     De  patre  municipe  Thagastensi,  filii  stuiliorum  adiuto- 

re,  et  matris  monitis  de  castitate  servanda. 
C.  4.     Furtum  cumsodalibus  perpetrat  noninopia  incitatus,  sed 

fastidio  quodam  iustitiae. 
C.  5.     De  causa  peccati  non  sita  in  amore  mali,  sed  in  appetitu 

aliena  adipiscendi. 
C.  6.     Quid  in  furto  illo  dilexerit,  cum  omnia  quae  boni  spe- 

cie  ad  vitia  invitant,  in  solo  Deo  sint  vera  et  perfecta. 
C.  7.     Deo  gratias  agit  pro  peccatorum  remissione,  admonet- 

que  quemcumque  numen  supremum  a  gravioribus  peccatis 

servaverit. 
C.  8.     In  furto  amavit  consortium  simul  peccantium. 
C.  9.     Placuit  etiani  ridere  aliosque  graviter  fallere. 
C.  10.     Apud  Deum  vera  quies  et  vita  imperturbabilis. 

LIBER  TERTIUS. 

De  nnnis  netatis  decimo  septimo ,  decimo  octavo  et  decimo 
vono   transnctis    Carthngine,  ubi  studiorum  curriculo  nbsoluto 
lihidinosi  umoris  Inqueis  irretitus  et  in  Manichaeorum  erroret 
prolnpsus  est.     (Pag.  30—44.) 
C.  1.     Insano  amore  captus,  homo  foedus  et  inhonestus,  ele- 

gans  et  urbanus  esse  gestit. 
C  2.     In  spectaculis  publicis  vana  misei'Icordia  movetur;  sca- 

bie  gravi  invaditur. 


ARGUMENTUM.  xt 

C.  3.     Cuplditates  ne  in  ecclesia  quidem  opprimitj  in  schola 

rhetoris  ab  eversorum  factis  ahhorret. 
C.  4.     Ciceronis  Hortensio  ad  philosophiam,  Deum,  meliorem' 

que  cogitandi  rationem  vocatur  anno  aetatis  undevicesimo, 

patre  Liennio  ante  defuncto. 
C.  5.     Scripturam  sacram  repudiavit  ut  nimig  Bimpllcem  neque 

comparandam  dignitati  Tullianae. 
€•  6.     Sua  culpa   deceptus  incidit  In  errores  Manichaeorum, 

vera  dei  cognitione  rerumque  perscrutatione  gloriantium. 
C.  7.     Manichaeorum  doctrinam  de  malo,  de  deo,  de  iustitia 

patriarcharum  al.  impugnat. 
C.  8.     Contra  eosdem  de  ratione  flagitiorum  disserit. 
C.  9.     Dlversum  esse  dei  hominumque  iudicium  de  faclnoribus 

humanis. 
C.  10.    Nugas  ManichaeoTum  de  terrae  fructibus  ca&tlgat. 
C.  11.     Lacrlmas  et  memorabile  matris  somnium  de  ^io  divi- 

nitus  acceptum  refert. 
C.  12.    Egregium  episcopi  responsum  rogati  a  matre  ut  filium 

converteret. 

LIBER  QUARTUS. 

Persequitur  temput  novennii  inde  ab  anno  aetatis  undevi- 
resimo,  quo  Manichaeos  secutus ,  amico  amisso ,  Hbros  de  ptd- 
cJiTo  et  apto  scripsit,  et  artibus  liberalibus  et  AristoteUs  cate- 
goriis  operam  dedit.     (Pag.  44  —  62.) 

0.  1.     De  tempore  infelicisslmo,  quo  Ipse  seductus  alios  sedii- 

xit,  et  confessionis  suae  irrisoribu». 
C.  2.     Docuit  rhetoricam,  unam  tantum  amavit,  et  hanispicem 

victoriam  spondentem  contemsit. 
C.  3.     Astrologiae  vanitatem,   cui  deditus  erat,  ne  peritissimi 

quidem  viri  ei  persuadere  potuerunt. 
C.  4.     Morte   amici  graviter  afllictus  fletu  consolationem  slLi 

paravlt. 
C.  5.     Cur  fletus  miseris  sit  dulcis. 

C.  6.     Amico  morte  abrepto  dimidium  se  remansisse  opinatur. 
C.  7.     Inquietudine  et  dolore  vexatus  de  patria  iterum  Cartha- 

ginem  migravit. 
C.  8.     Dolorem  cessisse  tempore  et  amicorum  solatiis. 
C.  9.     Amicitiam  humanam  amando  et  redamando  constantem 

perire:  iinum  qui  in  Deo  amat,  numquam  amicum  amittere. 
C.  10.     Omnla  existere  ut  intereant,  neque  nos  salvos  esse,  nisi 

Deus  prospiciat. 
C.  11.     Non  mundi  partes  esse  amandas,  sed  Deum  earum  arti- 

ficem  immutabilem  eiusque  verbum  aeternum. 


XII  ARGUMENTUM. 

C.  12.     Amor  non  improbatur,    sed  praestat  amor  \a  Deo,  \n 

quo  requies  per  lesura  Christum, 
C.  13.     Amor  orltur,  quod  aos  allicit  decus  et  specics. 
C.  14      De  libris  quosscripsitde  pulchro  et  apto  dedicatis  Hic- 

rio  Romano. 
C.  15.     In   scribendo    caecatus   imag^inibus  corporalibus  spiri- 

tualem  Dei  naturam  cognoscere  omisit. 
C.  16.     Artes  liberales  et  Aristotelis  eategorias  faciliime,  sed 

sine  vero  fructu  intellexit. 

LIBER  QUINTUS. 

Annum  aetatis  mae  exhibet  vicesimmn  nomon,  quo  comper- 
tis  Mariichaeorum  faUaciis,  Romac  et  Mediolani  rheloricum 
professus,  audito  Amhrosio,  coepit  resipiscere.  (Pag.62  —  79.) 
C.  1.     Animam  decerc  laudare  Deum  eique  confiteri. 
C.  2.     De  vanitate  eorum,  qui  Deum  ubique  praesentem  volunt 

effugere. 
C.  3.     Fausto  doctissimo  Manichaeorum  episcopo  audito  Deum 

auctorem  et  rerum  et  auimorum  humiles    niaxime    curare 

intelligit. 
C.  4.     Non  renim  terrcstrium  et  coelestium  scientiam,  sed  so- 

IIus  Dei  cognitionem  beare. 
C.  5.     De   Manichaeo   falsa   pertinaclter   docente   et   spiritum 

sanctum  superbe  sibi  vindicante. 
C.  6.     Faustus  elegans  quidem  sermociuator,  sed  expers  Hbe- 

ralium  disciplinarum. 
C.  7.     Manichaeorum  fallaciis  perspectis  recedit  ab  iis,  egre- 

gie  adiutus  a  Deo. 
C.  8.     Romam  proficiscltur  matre  frustra  eiulante. 
C.  9.     Febri  correptus  periculose  laborat. 
C    10.     Manichaeis  relictis  retinuit  pravas  de  Deo,  de  peccato, 

de  servatoris  origine  sententias. 
C.  11.     Helpidlus  de  authentia  N.  Tti  bene  dlsputavit  adver- 

sus  Manichaeos. 
C.  12.     Rhetoricen  Romae    profitens    cognoscit    discipulorum 

fraudem. 
C.  13.     Mittitur  Mediolanum,  ut  docturus  rhetorlcam  ab  .im- 

brosio  exploretur. 
C.  14.     Episcopo  audito  fidei  Catholicae  vim  Intelligit,   dubi- 

tat  tamen  more  recentiorum  Academicorum. 

LIBER  SEXTUS. 

Annum  aetatis  tricesitnmn  agens  Ambrosii  orationibus  ad- 
monitus  CathoUcae  doctrinue  veritatem  magis  magis(fue  per- 


ARGUMENTUM.  xiii 

tpexitet  de  vita  meUus  instituenda  deliberavit.  (Paj.  79  —99.) 
C.  I.     Mater  Mediolanum  secuta  se  non  obitiiram  esse  profite- 

tur,  prlusquam  filius  fiilem  Catholicam  amplexus  fuerit, 
C.  2.     Eadem  AmLrosio   vetante  abstinet  a   celebrandis  mar- 

tyrum  memoriis. 
C.  3.     Ambrosium  negotiis  studiisque  occupatum  raro  de  scri- 

ptura  sacra  potuit  consulerc  Augustinus. 
C.  4.     Opinionum  suarum  falsitatem  cognovit,     memoriaeque 

mandavit  Ambrosii  dictum. 
C.  5.     Fides  fundamentum  vitae  humanae;  homo  nequit  inve- 

nire  veritatem,  quam  aperuit  scriptura  sacra. 
C.  6.     De   origine  et  ratione  veri  gaudii,    allato  riendici  lae- 

tantis  exemplo. 
C.  7.     Alypium  amicum  insania  Circensium  captum  ad  frugem 

reducit. 
C.  8.     Idem  Romae  ab  aliis  in  amphitheatrum  ductus  gladiato- 

rum  ludis  delectatur. 
C.  9.     Innocens  Alypius   ut  fur  comprehensus    architecti   arte 

liberatur. 
C.  10.     Alypii   mira  in  iudiciis    integritas.  Nebridiique   firma 

cum  Augustino  amicitia. 
C.  II.     Erroribus  gravissimis  vexatus  de  nova  vita  instituenda 

deliberat. 
C.  12.     Disputatio  cum  Alypio  de  matrimonio  et  vita  coelibe. 
C.  13.     A  matre  admonitus  ut  uxorem  duceret,  f  etiit  puellam 

quae  placebat. 
C,  14.     Consilium   unam   cum   amicis   rem   familiax-em  consti- 

tuendi  mox  impeditur. 
C.  15.     Unam    concubinam    dimittit    aliamque    eligit    deserta 

puella  quam  petierat. 
C.  16.     Mortis   iudiciique   metus  a  facinoribus   avocavit  animi 

immortalitatem  credeniem,  ante  Epicuri  opiniones  defen- 

dentem. 

LIBER  SEPTIMUS. 

RecoUt  iuventutis  exordium  i.  e.  annurn  aetatis  tricesimum 
primum,  quo  reUctis  gravissimis  de  Dei  natura  ynaUque  origine 
erroribus  et  Ubris  sacris  accuratius  cognitis  tandem  ad  oogni- 
tionem  Dei  sinceram  pervenit,  de  Jesu  Christo  nondum  recle 
sentiens.  fPag.  100  — 12I.J 
C.  1.     Deum  non  quidem  forma  corporis  humani,    sed  corpo- 

reum  per  spatia  locorum  diffusum  cogitavit. 
C.  2.     Nebridii    disputatio  contra  Manichaeos  quaestione  pro- 

posila:  num  Deus  sit  corruptibilis  an  incorruptibilis. 


XIV  ARGUMENTUM. 

C.  3.     Causam  mali  esse  liLerum  voluntatis  arljitrium. 

C.  4.     Deum  non  esse  corruptibilem,  qui  si  esset,  omnino  non 

esset  Deus. 
C.  5.     Quaestiones  de  ratione  mali  ad  Deum,  qui  cum  sit  sum- 

mum  bonum,  non  potest  esse  causa  mali. 
C.  6.     Mathematicorum  divinationes  e  coustellationibus  petitas 

refutat. 
C  7.     De  origine  mali  vehementer  torquetur. 
C.  8.     Deo  adiuvante  ad  veritatem  sensim  accedit. 
C.  9.    Platonicorum   dectrinam  de  Aoyu  comparat  cum  Chri- 

stiana  multo  praestantiore. 
C.  10.     In  intima  cordis  recedenti  divina  clarius  innotescunt 
C.  11.     Creaturase&semutabiles,  Deumsolum  incommutabilem. 
C.  12.     Quaecumque  Deus  optimus  creavit  bona  valde  sunt. 
C.  13.     Quae   sunt  in  coelo  et  terra  facta  bona  laudare  decet 

creatorem. 
C.  14.     Cui  displicet  aliquid  creaturae,  fingere  solet  duas  sub- 

stantias  originarias. 
C.  15.     Quaecumque  &unt  Deo  debent  quod  sunt. 
C.  16.     Malum  oritur  non  e  substantia  quadam,  sed  voluntatis 

perversitate. 
C.  17>     Supra  mentem  mutabilem  invenit  immutabilem  verita- 

tis  auctorem. 
C.  18.    lesus  Christus  mediator  est  una  via  salutis. 
C.  19.    lohannis  dictum,  verbum  carnem  factum  esse,  nondum 

perspexit. 
C.  20.    A  Platone  ad  scripturas   sacras  transgressus  laetatur 

quod  non  vice  versa  factum  sit. 

LIBER  OCTAVUS. 

Denique  anntan  aetatis  tricesimum  alterum,  totius  vitae 
maximememorahilem,  describit,  quo  a  Simplicirmo  dealiorvm 
conversione  et  agendi  ratione  edoctus  post  vehementem  animi 
laborem  tota  mente  innovatus  et  ad  Devm  conversus  est.  (Vag. 
121— -142.; 
C.  1.     Divinis  rebus  iam  deditus  simulque  amoris  libidinibus 

captus  de  animo  innovando  Simplicianum  consulit. 
C.  2.     Pius  senex  gaudet  quod  legerit  Platonem  et  scripturas, 

narratque  de  Victorino  rhetore  libris  sacris  lectis  ad  iidem 

converso. 
C.  3.     Deum  et  angelos  magis  gaudere  de  uno  peccatore  red- 

eunte,  quam  de  jnultis  iustis. 
C.  4,     Maius  gaudium  de  nobilium  conversione  ostenditVictori- 

ni  exemplo. 


ARGUMENTUM.  xv 

C.  5.     De  causls  abalienantibus  a  Deo- 

C,  6.     Narratio  Pontitiani  de  Antonio  monachonim  anctore  et 

aliquot  eum  imitautibus. 
C.  7.     Deplorat  miseriam  suam,  quod  annos  triginta  duos  natus 

veritatem  nondum  invenerit. 
C  8.     Disputatione   cum  Alypio     finita    decessit  in    hortum, 

quo  sequitur  amicus. 
C.  9.     Quod  animus  animo  imperat,  non  ex  toto  vult. 
C.  10.     Refutat  Manichaeorum   sententiam  de  duabus   naturis 

duarum  mentium,  bona  et  mala. 
C.  11.     Quo  modo  spiritus  cum  carne  conflictatus  sit,  ut  Hbera- 

retur  a  vinculis  nugarum. 
C.  12.     AdDeum  precatus  lacrimarum  imbrem  efiiindit  et  voce 

admonitus   aperto  codice  leglt  verba  Rom.  13,  13.    quibus 

toto   animo   commutatus   amico   et  matri  divinam  gratlam 

indicat. 

LIBER  NONUS. 

Dicit  de  capto  consilio  rhetoricae  professivne  se  abdicandt, 
de  amicorum  Nebridii  et  Verecundi  morte,  de  baptismate  anno 
aetatis  tricesimo  tertio  accepto,  ac  deMonnicae  matris  virtuti- 
busetobitu.     (Pag.  142— 164.) 
C.  1.     Laudat  Deum  salutis  auctorem  et  lesum  Christum  red- 

emtorem,  suam  miseriam  agnoscens. 
C.  2.     Munere  publlco  se  abdicandi  consilium  capit  etiam  pro- 

pter  pulmonls  aegrltudinem. 
C.  3.     Recedit  In  villam  amlci  Verecundi,  nondum  Christiani, 

cuius  Nebrldllque  conversionem  et  mortem  refert. 
C.  4.     Rure  literis  operam  dat,  et  Alypii  conversione  laudata 

Psalmum  quartum  explicat,  tunc  temporls  dolore  dentlura 

vexatus. 
C.  5.     Ambrosio  suadente  lesalae  vatlclnia  leglt,  nec  Intelllgit. 
C.  6.     Mediolani  baptizatur  cum  Alypio  et  Adeodato  filio,  cui 

librum  de  Magistro  scripslt. 
C.  7.     De  cantu  ecclesiastico  Mediolanl  instltuto,  persecutione 

Ambrosio  per  lustlnam  mota,  et  inventione  corporum  duo- 

rum  martjTTum. 
C.  8.     De  Evodli  conversione,    matrisque  morte,  cum  Ipso  in 

Afrlcam  redeuntis,  cuius  a  tenerls  educatiouem  narrat- 
C.  9.     Laudabiles  matris  mores  prosequitur  eiusque  merita  de 

marlto  et  lillis. 
C.  10.     CoIIoquium  cum  matre  de  regno  coelorum  habitum 
C.  11.     Mater  febribus  correpta  Ostiis  morltur. 
C.  12.     Quo  modo  luxerit  niatrera  mortuam 


XVI  ARGUMENTUM. 

C.  13.     Pro  peccatls  eius  deprecatur  Deum  admonetqtie  lecto- 
res,  ut  eius  pie  meminerint. 

LIBER  DECIMUS. 

Profeisus  qunlis  fmrit  et  qualis  sit  ostendit  confesstonis 
suae  magmnn  fructuin,  et  disputaturus  qua  ratione  Deus  et  vi- 
ta  beata  reperiatur  uberius  de  natura  et  vi  memoriae  loqtiitur. 
Deinde  disquirit  de  actibus  ,  sensihus  et  affectibus  suis  e  tripli- 
ci  tentationis  genere  spectatis,  Dominumque  unum  Dei  homi- 
numqtte  mediatorem  celebrat.  (Pag.  165  —  206.) 
C.  1.  In  solo  Deo  spes  et  gaudium  hominis. 
C.  2.     Deo  omnia  manifesta  esse,  eique  confiteri  non  agi  verbii 

caruis,  sed  animae  et  clamore  cogitationis. 
C.  3.     Qui  bene  confitetur  Deo,  optime  se  cognoscit. 
C.  4.     Quod  confessione  sua  bene  etiam  aliis  consuluerit 
C.  5.     Hominem  se  totum  non  nosse. 
C.  6.     De  amore  Dei,  cius  natura  omnibus  creaturis  superiore, 

et  cognitione  sensuum  et  rationis  usu  paranda. 
C,  T.     Deum  reperiri  neque  vi  corporis,  neque  animae. 
C.  8.     De  natura  et  admiranda  vi  memoriae. 
C.  9.     Non  modo  res,  sed  etiam  disciplinae  et  imagines  a  me- 

moria  capiuntur  et  recordando  proferuntur. 
C.  10.     Disciplinae  in  memoriam   non  introducuntur  per  sen- 

sus,  sed  ex  eius  abditiore  loco  eruuntur. 
C.  11.     Quid  sit  discere,  et  cogitare. 
C.  12.     De  rerum  mathematicarum  memoria. 
C.  13.     Memoria  omnia  tenentur. 
C.  14.     De  ratione,  qua  laetitia  et  tristitia  ad  animum  et  me- 

moriam  referantur. 
C.  15.     In  memoria  sunt  etiam  imagines  rerum  quae  absunt. 
C.  16.     Memoriae  privatio  est  oblivio,   quae  et  ipsa  memoria 

tenctur. 
C.  17.     Vi  memoriae,  quam  habent  et  pecora  et  aves,  Deus  non 

potest  attingi. 
C.  18.     Res  perdita  non  inveniretur,  nisi  memoria  teneretur. 
C.  19.     Quid  sit  reminisci. 

C.  20.     Deum  et  beatam  vitam  non  quaereremus,nisi  nossemus 
C.  21.     Quo  modo  beata  vita  contineatur  memoria. 
C.  22.     Beata  vita  est  gaudere  de  Deo  et  propter  Deum. 
C.  23.     Omnes  volunt  de  veritate  gaudere. 
C.  24.     Qui  invenit  veritatem,  invenit  Deum. 
C.  25.     Gaudet  quod  sua  in  memoria  Deus  habitel. 
C.  26.     Ubique  Deus  consulentibus  ipsum  respondet. 
C.  27.     Dolet  quod  tam  diu  a  Deo  abfuerit. 


ARGUMENTUM.  xvn 

C.  28.     De  miserla  vitae  humanae. 

C.  29.     Tota  spes  in  misericordia  Dei. 

C.  30.     De  perversis  Bomuiorum  imaginibus,  quas  petit  auferri. 

C.  31,     De  tentationibus  concupiscentiae  carnis  locuturus  pri- 

mum  de  cupiditate  edendi  et  Libendi  queritur. 
C.  32.     De  illeceLris  odorum  facilius  superandis. 
C.  33.     Aurium  voluptates  superavit,  quamvis  in  ecclesia  sae.> 

pius  cantii,  non  re  cantata  oblectatug. 
C.  34.     De  oculorum  illecebris  periculoslssimis;  propter  pul- 

chras  formas  Deus  creator  laudandus. 
C.  35.     Alterum  tentationis  genus  curiositatis,  ooulorum  concu- 

piscentia  motae. 
C.  36.     Tertium  superbiae,  non  Deo,  sed  hominibus  placentis. 
C.  37.     Amore  laudis  vehementer  incitatus  est. 
C.  38.    Vanae  gloriae  summum  periculum. 
C.  39.     De  vitio  eorum,  qui  sibi  placentes  Deo  displicent. 
C.  40.     Solus  animae  tutus  locus  in  Deo  reperiendus. 
C.  41.     Triplici  cupiditate  victa  ad  salutem  pervenit. 
C.  42.     Qua  ratione  multi  quaesiverint  mediatorem. 
C.  43.    lesus  Christus,  idem  Deus  et  homo,  verax  et  efficacis- 

simus  mediator. 

LIBER  UNDECIMUS. 

Confetsionum  suarum  comilio  exposit.o  aDeo  petit  scriptu- 
rae  sacrae  intelligentiam y  et  incipit  interpretari  verba  Gene- 
seos  1,  1.  de  mundi  creatione.  Refutata  vero  quaestione  te- 
mere  disceptantium:  quid  Deus  fecerit  ante  quam  mundum 
crearetj  ut  adversarios  melius  evincat^  copiosam  de  tempore 
disputationem  addit.  (Pag.  206  —  230.) 
C.  1.     Confessione  vult  excitare  in  Deum  affectum  suum  et  le- 

gentium. 
C.  2.    A  Deo  petlt,  ut  per  scrlpturas  sacras  ad  veritatem  du- 

eatur. 
C.  3.     Incipit  de  creatione  mandi,  textu  Hebralco  non  intel- 

lecto. 
C.  4.     Clamant  coelum  et  terra,  quod  a  Deo  sint  creatae. 
C.  5.     Deus  mundum  creavit  non  ex  materia  quadam,  sed  ia 

verbo  suo. 
C.  6.    Nec  tamen  verbo  sonante  et  praetereunte  fecit. 
C.  7.     Verbo  coaeterno  dicit  fiuntque  omnia. 
C  8.    Id  ipsum  Verbum  est  principium  omnium,  quo  docemur 

veritatem  evangelicam. 
C.  9.     Hoc  verbum,  sapientia  et  veritag,  miseretur  infelicium. 
C.  10.     Temeritas  eorum,  qui  quaerunt,  quid  Deus  fecerit  ante 


XVIII  ARGUMENTUM. 

quam  crearet  coelum  et  terram. 
C.  II.     Qui  hoc  quaerunt,  noailum  cogaoTerunt  Dei  aeternita^ 

tem,  temporis  rationum  expertem. 
C.  12.     Quid  fecerit  Deus  ante  mundi  creationem. 
C.  13.     Ante  tempora  a  Deo  creata  tempora  non  fuerunt. 
C.  14.     Nec  tempus  praeteritum  nec  futurum,  sed  solum  prae- 

sens  vere  est. 
C.  15.     Praesentis  tamen  temporis  non  nisi  momentum  est. 
C.  16.,     Tempussentiri  et  metiri  aoa  potest  nisi  cum  praeterlt 
C.  17.     Nihilo  minus  est  etiam  tempus  praeteritum  et  futurum 
C.  18.     Praeterita  et  futura  possunt  cogitari  praesentia. 
C.  19.     Quo  modo  Deus  doceat  futura  ignoramus. 
C.  20.     Tempora  quo  modo  proprie  sint  nuncupanda. 
C.  21.     Quo  modo  tempus  metiamur. 
C.  22.     Precatur    Deum,   ut    explicet    hanc    implicatissimam 

quaestionem. 
C.  23.    Tempus  esse  distentionem  quandam. 
C.  24.     Tempus    non   esse   corporis  motum,    quem   metiamur 

tempore. 
C.  25.     Invocat  Deum,  ut  mentem  illuminet. 
C.  26.     Longiora  metimur  brevioribus  in  tempore. 
C.  27.     Metiuntur  tempora  quatenus  praetereunt. 
C.  28.     Tempus   in   animo   humano:  qui  exspectat,   adtendit,, 

meminit. 
C.  29.     Vitam  humanam  ipsam  esse  distentionem,  sed  Dei  mi- 

sericordia  intentionem  ad  palmam  supernae  vocationis. 
C.  30.     Refellit  iterum  inanem  quaestionem,  quid  fecerit  Deus 

ante  mundi  creationem. 
C.  31.     Quo  modo  di/Terat  Del  cognltio  et  hominum. 

LIBER  DUODECIMUS. 

Pergit  in  expUcando  primo  Geneseos  capite  secundum  LXX 
interpretationem,  eiusque  ope  disputat  inprimis  de  duplici  coe- 
lOt  et  de  informi  materia,  cx  qua  totus  mimdus  creatus  sit. 
Deinde  de  aliorum  interpretationibus  non  improbandis^  et  de 
sensu  scripturae  tacrae  multiplici  eruendo  exponit.  (Pag. 
230  —  256.) 
C.  1.     Difiicilis  veri  intentio,  sed  Deus  promisit,  quaerentem 

esse  inventurum. 
C.  2.     De  duplici  coelo,  visibill  et  coelo  coeli. 
C.  3.     De  tenebris  super  abyssum,  et  terra  invisibili  et  incom- 

posita. 
C.  4.     £x  informltate  materiae  mundus  speciosus  ortus  est 
C.  5.     Qualis  fuerit  materiae  forma. 


ARGUMENTUM.  xix 

C.  6.     Confitetur,  se  ollm  perperam  de  materia  sensisse. 

C.  7.     Deus  fecit  coelum  et  terram  <le  nihilo. 

C.  8.     Coelum  et  terra  in  principio  facta  sunt,  postea  mundus 

per  sex  dies  ex  informi  materia. 
C.  9.     Coeli/m  coeli  esse  creaturam  intellectualem,  ferram  vero 

invisibilem  et  incompositam  ante  dies  factam. 
C.  10.     A  Deo  petit,  utvivat  in  vero  lumine, et  doceatur  arcana 

libroriim  sacrorum. 
C.  11.     Quid  ipsi  a  Deo  manifestatum  sit. 
C.  12.     Ex  terra  informi  Deus  creavit  aTterum  coelum  et  ter- 

ram  visibilem  et  compositam. 
C.  13.     De  coelo  intellectuali,  et  terra  incomposlta,  ex  qua  al- 

tero  die  firmamentum. 
C.  14.     De  scripturae  sacrae  profundltate  eiusque  hostibus. 
C.  15.     Disputatcontra  adversarios  de  coelo  coell. 
C.  16.     Commcrcium  non  vult  habere  cum  iis,  qui  negant  veri- 

tatem  divinam. 
C.  17.     Verborum  Gen.  1,  1.  explicatlones  qulnque  refert 
C.  18.     ftuis  error  Innoxius  in  scrlptura  sacra. 
C.  19.     Enumerat  ea,  de  quibus  inter  omnes  conveniat. 
C.  20.     De  verbis:  inprincipio  varie  intellectis. 
C.  21.     De  explicatlonibus  verborum:  terra  erat  invisibilis. 
C.  22.     Disquirit,  num  materia  sit  ab  aeteruo,  an  a  Deo  facta. 
C.  23.     Duo  dlssenslonum  genera  in  libris  explicandis. 
C.  24.     Ex  multis  veris  non  est  fidenter  asserendum,  Moysen 

hoc  vel  illud  intellexisse. 
C.  25.     Interpretes   de  locis   obscurls    disseutientes   respicere 

decet  Deum  veritatis  auctorem  carltatisque  praeceptum. 
C.  26.     Quid  petat  a  Deo,   si  ipsi  iniungatur  Geneseos  iibrum 

scribere. 
C.  27.     Genus  dicendi  in  Geneseos   libro   est  slmplex  et  11- 

quldum. 
C.  28.    Varie  intelliguntur  verba:  inprincipio,  et  coelum  et 

terra. 
C.  29.     De  eorum  sententia  qui  explicant:  primo  fecit. 
C.  30.    In   magna  sententiarum   diversitate  omnes  coniungere 

decet  caritatem  et  studium  veritatis  dlvinae. 
C.  31.     Moyses  senslsse  putandus  est  quldquid  veri  in  elus  ver- 

bls  inveniri  potest. 
C.  32.     Primum    scriptorls   sensus   est  indagandus,    deinde  Is 

erueudus,  quem  veritas  dicit  divina. 

LIBER  DECIMUS  TERTIUS. 

Dei  bonitats  in  rerutn  creatione  explanata  et  Trinitate  iii 


XX  ARGUMENTUM. 

primts  Geneseos  verbis  reperta  historiam  de  mundi  origine 
Geneseos  cap.  1.  allegorice  interpretatur ,  eamque  transfert  ad 
e«,  quae  Deics  in  ecclesia  Christiana  ad  homines  sanctificandos 
et  beandos  operatur,  Postremo  quiete  aeterna  a  Deo  petita 
finem  operi  imponit.     (Pag.  256  —  288.) 

C.  1.    Invocat  Deum,  eumqiie  colere  sibi  proponit. 

C.  2.     Omnes  creaturae  ex  plenitudine  Lonitatis  divinae  sul»- 

sistunt. 
C.  3.     Gen.  1,3.  de^Mfeintelligitincreaturaspiritualiconspicua. 
C.  4.     Omnia  creata  sunt  gratia  Dei.  non  egeutis  reltus  creatis. 
C.  5.     Agnoscit  trinitatem  in   duobus  Geneseos   versibus  prio- 

ribus. 
C.  6.     Cur  Spiritus  sanctus  commemoratus  sit  post  nominatum 

coehim  et  terx'am. 
C.  7.     Spiritum  s.  nos  superferre  ad  Deum. 
C.  8.     Creaturae  rationali  nihil  sufficere  ad  beatam  requiem, 

quidquid  Deo  niinus  sit. 
C.  9.     Ciir  solus  Spiritus  s.  superferebatur  super  aquas. 
C.  10.     Nihil  esse  ortum  nisi  dono  Dei. 
C.  11.     Symbola  trinitatis  nunquam  perscrutandae  in  komine* 

esse,  nosse,  velle. 
C.  12.     AllegoricaGeneseos  cap.  1.  explicatio  de  ecclesiae  ortu 

eiusque  cultu. 
C.  13.     Hominis  renovationem  in  hac  terra  non  absolvi. 
C.  14.     Ex  flliis  noctis  et  tenebrarum  factos  esse  filios  lucis  et 

diei. 
C.  15.     AUegorica  explicatio  firmamenti  et  aquarum  superio- 

rum.  (V.  6.  s.) 
C.  16.     Neminem  nisi  lumen  incommutabile  se  scire. 
C.  17.     Allegorica    explicatio   de   mari  et   terra  germinante. 

(\.  9.  ss.) 
C.  18.     De  luminaribus  et  stellis  coeli,  die  et  nocte.  (V.  14.  ss.) 
C.  19.     Omnes    homines    fieri   oportet   lumina  in   firmamento 

coeli. 
C.  20.     De  reptilibus  et  volatilibut  (t.  20.  ss.),  respecto    sa- 

cramento  baptismi. 
C.  21.     De  anitna  viva,  avibust  ptscibus  (v.  24.  Bs.),  respecto 

sacramento  eucharistiae. 
C.  22.    Jmaginem  divinam  (v.  26.)  interpretatur  de  rcnovatio- 

ne  mentis. 
C.  23.     Omnium  potestatem  habere  (ib.)  e.  iudicare  spirituali- 

ter  de  omnibus. 
C.  24.     Cur  DeuB  bene  dixerit  hominibuB,   piscibus,  volatili- 

buB,  nequQ  herbis  ceterisquo  auimalibus.  (V.  28.) 


ARGUMENTUM.  xxi 

C.  25.    Fructut  terrae  (v.  29.)   de  misericordiae  operilus  ex- 

plicat. 
C.  26.     In  Leneficiis  conferendis  non  ratio  dati  tabetur,   sed 

frtictus  i.e.  bonae  et  rectae  datoris  voluntatis. 
C,  27.     Plerique   hoc  ignorant  et  miracula  poscunt,   quae  pi- 

scium  et  tetorum  nomlnibus  significantur. 
C.  28.     Pergit   ad  versum  extremum:  omnia  bona  valde  i.  e. 

opere  toto  absoluto. 
C.  29.     Quamquam  octles  Deum  vidisse  o r<  xolov  refertur,  ta- 

men  in  Deum  eiusque  verbum  non  cadit  tempus. 
C.  30.     Manichaeorum   Gnosticorumque    opiniones    de   mundi 

origine  refellit. 
C.  31.     Nos  non  videmus,  ott  xukovi  nisi  per  Spiritum  Dei,  qui 

inest  nobis. 
C.  32.     De  singulis  Dei   operibus,  inprimis  de  homine. 
C.  33.     Mundus  creatus  est  a  Deo  de  nihilo. 
C.  34.     Summatim    allegoricam    Geneseos   cap.  1.  interpreta- 

tionem  repetit,  eamque  nos  spiritu  divino  videre  confitetur. 
C.  35.     Precatur  a  Deo  pacem  quietis  sine  vespera. 
C   36.     Dies  septimus  sine  vespera  et  occasu  imago  sabbati  vi- 

tae  aeternae  et  quietis  ia  Deo. 
C.  37.     De  quiete  in  Deo  semper  operante  et  semper  requie- 

scente. 
C.  38.     De  discrimine  cognitionis  Del  et  homimim,  et  quiete  a 

solo  Deo  peteuda. 


DIVI   AURELII 

A    U    G    U    S    T    I    N    l 

C  0  N  F  E  S  S  I  0  N  U  M 

LIBER   PRIMUS. 

Caput  I.  iTlaguus  es,  Domine,  et  laudabilis  val- 
de;  magna  virtus  tua,  et  sapientiae  tuae  non  est  nu- 
merus.  Et  laudare  te  vult  homo,  aliqua  portio  crea- 
turae  tuae ;  et  homo  circumferens  mortalitatem  suam, 
circumferens  testimonium  peccati  sui,  et  testimo- 
nium,  quia  superbis  resistisj  et  tamen  laudare  te  vult 
homo,  aliqua  portio  creaturae  tuae.  Tu  excitas,  ut 
laudare  te  delectet;  quia  fecisti  nos  ad  te,  et  in- 
quietum  est  cor  nostrum,  donec  requiescat 
in  te.  Damihi,  Domine,  scire  et  intelligere,  utruiu 
sit  prius  invocare  te,  an  laudare  te;  et  scire  te  prius 
sit,  an  invocare  te.  Sed  quis  te  invocat  nesciens  te? 
Aliud  enim  pro  alio  potest  invocare  nesciens  te.  An 
potius  invocaris,  ut  sciaris?  Quoviodo  auteni  invoca- 
bunt,  in  quem  non  crediderunt?  Aut  quomodo  credent 
sine  praedicante?  (Kom.  10,  14J  Et  lauddhunt  Da- 
minum,  qui  requirunt  eum.  (Ps.  22,  27.)  Quaerentes 
enim  invenient  eum,  et  iuAenientes  iaudabunt  eum. 
Quaeram  te,  Domine,  invocans  te,  et  invocem  te 
credens  in  te;  praedicatus  es  enim  nobis.  Invocat 
te,  Domine,  fides  mea,  quam  dedisti  nnhi,  quam  in- 
spirasti  mihi  per  humanitatem  filiitui,  per  ministe- 
rium  praedicatoris  tui. 

C.  II.  Etquomodo  iiivocabo  Deum  meum,  Deum 
et  Dominum  meum;  quoniam  utique  in  me  ipsum 
eum  vocabo  ,  cum  invocabo  euml  Et  quis  locus  est 
in  me,  quo  veniat  in  me  Deus  meusl  quo  Deus  veniat 
inme,  Deus,  qui  fecit  coelum  et  terram?  Itane,Do- 
mine  Deus  meus,  est  quidquam  in  me,  quod  capiat 
te?  An  vero  coelum  et  terra,  quae  fecisti,  et  in  qui- 
bus  me  fecisti,  capiunt  tel  An  quia  sine  te  non  esset, 
quidquid  est,  fit,  ut  quidquid  est  capiat  te?  Quoniam 
itaque  et  ego  sum ,  quid  peto,  ut  venias  in  me,  qui 
non  essem,  nisi  esses  in  me?  Non  enim  ego  iam  in 
inferis,  et  tamen  etiam  ibi  es.  Nam  et  si  descendero 
in  infernum,  ades.  Non  ergo  essem,  Deus  meus,  non 
omnino  essem,  nisi  esses  in  me.  An  potius  non  es- 
sem,  nisi  essem  in  te,ex  quo  omnia,  per  quem  omnia, 
in  quo  omnia?  Etiamsic,  Domine,  etiam  sic.  Quo 
te  invoco,  cum  in  te  sim?  Aut  unde  vcnias  in  me? 
Quo  enim  recedam  extra  coeiinn  et  terram,  ut  inde 
in  me  veniat  Deus  meus,  qui  dixit:  coelum  et  ter- 
rani  e^o  implco?  (ler.  23,  24.) 

C.  III.  Capiunt  ergone  te  coelum  et  terra,  quo- 
niam  tu  imples  ea?  An  imples,  et  restat,  quoniam  non 
te  capiuntl  Et  quo  refundis,  quidquid  impleto  coelo 
et  terra  restat  ex  te?  An  non  opus  habes,  ut  quoquam 
continearis,  qui  contines  omnia;  quoniam  quae 
imples,  continendo  imples?  Non  enim  vasa,  quae 
te  plena  sunt,  stabilen\  te  faciunt;  quia,  etsi  fran- 
ganfeur,  non  effunderis.  Et  cum  ettunderis  super 
nos,  non  tu  iaces,  sed  erigis  nos;  nec  tu  dissi- 
paris  ,  sed  colligis  nos.  Sed  quae  imples  omnia,  te 
toto  imples  omnial  An  quia  non  possunt  te  totum 
capere  omnia,  partem  tui  capiunt,  et  eamdem  partem 
simul  omnia  capiuntl  An  singulas  singula,  etmaio- 
res  maiora,  minores  minora  capiunt?  Ergo  est  aliqua 
pars  tui  maior,  aliqua  minorl  An  ubique  totus  es,  et 
res  nulla  te  totum  capitl 

C.  IV.     Quid  es  ergo,  Peus  meus?  quid,rogo,i)i5i 

Dominus  Deus?  Quis  enim  Dominus  praeter  Domi- 
num?  aut  quis  Deus  praeter  Deum  nostrum?  Summe, 
optime,  potentissime,  omnipotentissime,  misericor- 
dissimeetiustissime,  secretissime  et  praesentissime, 
pulcherrime  et  fortissime,  stabilis  et  incompreheu- 
sibilis,  immutabilis,  mutans  omnia,  numquam  novus 
numquam  vetus,  innovans  omnia,  et  in  vetustatem 
perducens  superbos,  et  nesciunt;  semper  agens,  sem- 
per  quietus,  colligens  et  non  egens,  portans  et  im- 
plens  et  protegens,  creans  et  nutriens  et  perficiens, 
quaerens  cum  nihil  desit tibi!  Amas,  nec  aestuas; 
zelas,  et  securus  es ;  poenitet  te,  et  non  doles ;  irasce- 
ris,  ettranquillus  es;  operamutas,  nec  mutas  consi- 
lium;  recipis  quod  invenis,  et  numquam  amisisti; 
numquam  inops,  et  gaudes  lucris;  numquam  avarus, 
et  usuras  exigis.  Supererogatur  tibi,  ut  debeas;  et 
quis  habet  quidquam  nontuum?  Reddis  debita  nuUi 
debens;  donas  debita  nihil  perdens.  Et  quid  dixi- 
mus,  Deus  meus,  vita  mea,  dulcedo  mea  sancta?  Aut 
qnid  dicit  aliquis,  cum  de  te  dicit?  Et  vae  taceu- 
tibus  d  e  te,  quoniani  luquaces  muti  sunt. 

C.  V^  Q,uis  mihi  dabit  adquiescere  in  te?  Quis 
milii  dabit,  ut  venias  in  cor  meum,  et  inebries  illud, 
ut  obliviscar  mala  mea,  et  unum  bonum  meum  am- 
plectarte?  Quidmihies?  Miserere,  ut  loquar.  Quid 
tibi  sum  ipse,  ut  amari  te  iubeas  a  me,  et  nisi  faciam, 
irascaris  mihi,  et  mineris  ingentes  miserias?  Parvane 
ipsa  est,  si  non  amem  te?  Hei  mihi!  Dic  mihi  per 
miserationes  tuas,  Domine  Deus  meus,  quid  sis  mihi. 
Dic  animae  meae:  salus  tua  ego  sum.  (Ps.  35,  3.) 
Sic  dic,  ut  audiam.  Ecce  aures  cordis  mei  ante  te, 
Domine;  aperi  eas,  et  dic  animae  meae;  salus  tua 
ego  sum.  Curram  post  vocem  hanc,  et  apprehen- 
dam  te.  \oli  abscondere  a  me  faciem  tuam.  Moriar, 
ne  moriar,  ut  eam  videam.  Angusta  est  domus  ani- 
mae  meae.  Quo  venias  ad  eam,  dilatetur  abs  te. 
Ruinosa  estj    refice  eam.     Habet,    quae  oftendant 

oculos  tiios ;  fateor  et  scio.  Sed  quis  mundabit  eam'? 
Aut  cui  alteri  praeter  te  clamabo?  Ab  occultis  rneis 
munda  me,  Domine,  et  al»  alienis  parce  servo  tuo. 
Credo  propter  qitod  et  loquor.  (Ps.  Jl6,  10.  2Cor.4, 
13.)  Domine,  tu  scis.  Nonne  tibi  prolocutus  sum  ad- 
versum  me  delicta  mea,  Deusmeus;  et  tu  dimisisti 
impietatem  cordis  mei?  Non  iudicio  contendo  tecum, 
qui  veritas  es;  et  ego  nolo  fallere  me  ipsum,  ne 
mentiatur  iniquitas  mea  sibi.  Non  ergo  iudicio  con- 
tendotecum;  quia, siiniquitates  observaveris,  Domine, 
Domine,  quis  sustinehit?  (Ps.  130,  3.) 

C.  VI.  Sed  tamen  sine  me  loqui  apud  misericor- 
diam  tuam,  me  terram  et  cinerem.  Sine  tamen  loqui; 
quoniam  ecce  misericordia  tua  est,  non  homo  irrisor 
meus,  cui  loquor.  Et  tu  fortasse  irrides  me;  sed 
conversus  misereberis  mei.  Quid  enim  est,  quod 
Tolo  dicere,  Domine  Deus  meus,  nisi  quia  nescio, 
unde  venerim  huc,  in  istam,  dico  vitam  mortalem 
an  mortem  vitalem,  nescio?  Et  susceperunt  me 
consolationes  miserationum  tuarum,  sicut  audivi  a 
parentibus  carnis  meae,  ex  quo  et  in  qua  formasti  me 
in  tempore;  non  enim  ego  memini.  Exceperunt  ergo 
me  consolationes  lactis  humani.  Nec  mater  mea, 
vel  nutrices  meae  sibi  ubera  implebant;  sedtumihi 
per  eas  dabas  alimentum  infantiae,  secundum  insti- 
tutionemtuam  et  divitiasusquead  fundum  rerum  dis- 
positas.  Tu  etiam  mihi  dabas  nolle  amplius,  quam 
dabas;  et  nutrientibus  me  dare  mihi  velle,  quod  eis 
dabas.  Dare  enim  mihi  per  ordinatum  affectum  vole- 
bant,  quo  ex  te  abundabant.  Nam  bonum  erat  eis 
bonum  meum  ex  eis,  quod  ex  eis  non,  sed  per  eas 
erat:  ex  te  quippe  bona  omnia,  Deus,  et  exDeo  mco 
salusmihi  universa.  Quod  animadverti  postmodum, 
clamante  te  mihi  per  haec  ipsa,  quae  tribuis  intus  e» 
foris.  Nam  tunc  sugere  noram,  et  adquiescere  dfie- 
ctationibus,flereautemoffensiones  carnismeae;  nihil 
amplius.  Post  et  ridere  coepi,  dormiens  primo,  dein 

de  vigilans.  Hoc  enim  de  me  mihi  indicatum  est,  et 
credidi,  quoniam  sic  ridemus  et  alios  infantes;  nam 
ista  mea  non  memini.  Et  ecce  paulatim  sentiebam, 
ubiessem,  et  voluntates  meas  volebam  ostendere  eis, 
per  quos  implerentur,  et  non  poteram;  quia  illae 
intus  erant,  foris  autemilli,  nec  ullo  suo  sensu  vale- 
bant  introire  in  animam  meam.  Itaque  iactabam 
membra  ct  voccs,  signa  similia  voluntatibus  meis, 
pauca  quae  poteram,  qualia  poteram;  non  enim  erant 
verisimilia.  Et  cum  mihi  non  obtemperabatur,  vel 
non  intellecto ,  vel  ne  obesset,  indignabar  non  sub- 
ditis  maioribus,  et  liberis  non  servientibus,  et  me  de 
illis  flendo  vindicabam.  Tales  esse  infantes  didici, 
quos  discere  potui,  et  me  talem  fuisse,  magis  mihi 
ipsi  indicaverunt  nescientes,  quam  scientes  nutrito- 
res  mei.  Et  ecce,  infantia  mea  olim  mortua  est,  et 
ego  vivo.  Tu  autem  Domine ,  qui  et  semper  vivis,  et 
nihil  moritur  in  te;  quoniam  ante  primordia  saecu- 
iorum,  et  ante  omne,  quod  vel  ante  dici  potest,  tu  es, 
et  Deus  es,  Dominusque  omnium,  quae  creasti:  et 
apud  te  rerum  omnium  instabilium  stant 
causae;  etrerum  omnium  mutabilium  immu- 
tabiles  manent  origines;  et  omnium  irratio» 
nabilium  et  temporalium  sempiternae  vivunt 
rationes.  Dic  mihi  supplici  tuo,  Deus,  et  niise- 
ricors  misero  tuo,  dic  mihi,  utrum  iam  alicui  aetati 
meae  mortuae  successerit  infantia  mea?  an  illa  est, 
quam  egi  intra  viscera  matris  meaei  Nam  et  de  illa 
mihi  nonnihil  indicatum  est,  et  praegnantes  ipse  vidi 
feminas.  Quid  ante  hanc  etiam,  dulcedo  mea,  Deus 
meusl  Fuine  alicubi,  aut  aliquis?  Nam  quis  mihi 
dicat  ista,  non  habeo,  nec  pater  nec  mater  potuerunt, 
nec  aliorum  experimentum,  nec  memoria  mea.  An 
irrides  me  ista  quaerentem,  teque  de  hoc,  quod  novi, 
laudari  a  me  iubes,  et  confiteri  me  tibi?  Confiteor 
tibi,  Domine  coeli  et  terrae,  laudem  dicens  tibi  de 
primordiis  et  infantia  mea,  quae  non  memini;  et  de- 

disti  ea  homini  ex  aliis  de  se  coniicere,  et  auctorita- 
tibus  etiam  muliercularum  multa  de  se  credere 
Eram  enim,  et  vivebam  etiam  tunc,  etsigna,  quibus 
sensa  mea  nota  aliis  facerem,  iam  in  fine  infantiae 
quaerebam.  Unde  hoc  tale  animal  nisi  abs  te,  Domi- 
ne?  An  quisquam  se  faciendi  erit  artifex?  Aut  ulla 
vena  trahitur  aliunde,  qua  esse  et  vivere  currat  in 
uos,  praeterquam  quodtu  facis  nos,  Domine,  cui  esse 
et  vivere  non  aliud  atque  aliud  est;  quia  summe  esse 
atque  summe  a  ivere  id  ipsum  e^^i  Summus  enim  es, 
et  non  mutaris;  neque  peragitur  in  te  hodiernus  dies, 
ettamenin  te  peragitnr,  quia  in  te  sunt  et  ista  omnia. 
Non  enim  haberent  vias  transeundi,  nisi  contineres 
ea.  Et  quoniam  anni  tui  non  deficiunt,  annituiho- 
diernus  dies.  Et  quam  multi  iam  dies  nostri  et  pa- 
trum  nostrorum  per  hodiernum  tuum  transierunt  et 
ex  illo  accepcrunt  modos,  et  utcumque  extiterunt,  et 
transibunt  adhuc  alii,  et  accipient,  et  utcumque  exi- 
stent!  Tu  autem  idem  ipse  es;  et  omnia  crastina  at- 
que  ultra,  omniaque  hesterna  et  retro  hodie  facies, 
hodie  fecistl.  Quid  ad  me  si  quis  non  intelligat? 
Gaudeat  et  ipse,  dicens:  quid  est  hoclGaudeat  etiam 
sic;  et  amet  non  inveniendo  invenire  potius,  quam 
inveniendo  non  invenire  te. 

C.  VIl.  Exaudi  Deus.  Vaepeccatishominum !  Et 
homo  dicit  haec,  et  misereris  eius,  quoniam  tu  feci- 
sti  eum,  et  peccatum  non  fecisti  in  eo.  Quis  me  com 
memorat  peccatum  infantiae  meae?  Quoniam  nenio 
mundus  a  peccato  coram  te,  nec  infans,  cuius  est 
unius  diei  vita  super  terram.  Quis  me  commemorat? 
An  quilibet  tantillus  nunc  parvulus,  in  quo  video, 
quod  non  memini  de  me  ?  Quid  ergo  tunc  peccabam? 
An  quia  uberibus  inhiabam  plorans?  Nam  si  nunc 
faciam,  non  quidem  uberibus,  sed  escae  consi;ruenti 
annis  meis  ita  inhians,  deridebor  atque  reprehendar 
iustissime.  Tunc  ergo  reprehendenda  faciebam;  sed 
quia  reprehendentem  intelligere  non  poteram,  nec 

mos  reprehendi  me,  nec  ratio  sinebat.  Nam  exstir- 
pamus  et  eiicimus  ista  crescentes.  Nec  vidi  quem- 
quam  scientem,  cum  aliquid  purgat,  bona  proiicere. 
An  pro  tempore  etiam  illa  bona  erant,  flendo  petere, 
etiam  quod  noxie  daretur;  indignari  acriter  non  sub- 
iectis  hominibus,  liberis  et  maioribus,  hisque,  a  qui- 
bus  genitus  est;  multisque  praeterea  prudentioribus, 
non  ad  nutum  voluntatis  obtemperantibus,  feriendo 
nocere  niti,  quantum  potest,  quia  non  obeditur 
imperiis,  quibus  perniciose  obediretur?  Itaimbecil- 
litas  membrorum  infantilium  innocens  est,  non  ani- 
mus  infantium.  Vidi  ego  et  expertus  sum  zelantem 
parvulum:  nondum  loquebatur,  et  intuebatur  pallidus 
amaro  adspectu  collactaneum  suum.  Quis  hoc  igno- 
rat?  Expiare  se  dicunt  ista  matres  atque  nutrices 
nescio  quibus  remediis:  nisi  vero  et  ista  innocentia 
est,  in  fonte  lactis  ubertim  manante  atque  abundante, 
opis  egentissimum,  etillo  adhuc  uno  alimento  vitam 
ducentem  consortem  non  pati.  Sed  blande  tolerantur 
haec,  nonquianullavel  parva,  sed  quia  aetatisacces- 
su  peritura  sunt.  Quod  licetprobes,  cum[tamen]ferri 
aequo  animo  eadem  ipsa  non  possunt,  quando  in  ali- 
quo  annosiore  deprehenduntur.  Tu  itaque,  Domine 
Deus  meus,  qui  dedisti  vitam  infanti,  et  corpus,  quod 
ita,  utvidemus,instruxistisensibus,  compegistimem- 
bris,  ftgura  decorasti,  proque  eius  universitate  atque 
incolumitate  omnes  conatus  animantis  insinuasti,  iu- 
bes  me  laudare  te  in  istis,  et  confiteri  tibi,  et  psallere 
nomini  tuo,  altissime:  quia  Deus  es  omnipotens  et 
bonus,  etiamsi  sola  ista  fecisses,  quae  nemo  alius 
potest  facere,  nisi  tu  une,  a  quo  est  omnis  modus, 
formosissime,  qui  formas  omnia ,  et  lege  tua  ordinas 
omnia.  Hanc  ergo  aetatem,  Domine,  quam  me  vixis- 
se  non  memini,  de  qua  aliis  credidi,  et  quam  me 
egisse  ex  aliis  infantibus  conieci,  quamquam  ista 
multum  fidaconiecturasit,  pigetme  annumerare  huic 
vitae  meae,  quam  vivo  in  hoc  saeculo.     Quantuni 

enim  adtinet  ad  oblirionis  meae  tenebras,  par  illi  est, 
quam  yixi  in  matris  utero.  Quod  si  et  in  iniquitate 
conceptus  sum  (Ps.  51,  7.),  et  in  peccatis  me  mater 
mea  in  utero  aluit;  ubi,  oro  te,  Deus  meus,  ubi,  Do- 
mine,  ego  servus  tuus,  ubi  aut  quando  innocens  fui? 
Sed  ecce  omitto  illud  tempus.  Et  quid  mihi  iam  cum 
eo  est,  cuius  nuUa  vestigiarecolo? 

C.  VIII.    Nonneabinfdntiahucpergensveniinpue- 
ritiam;  vel  potius  ipsa  in  me  venit,  et  successit  in- 
fantiae?  Nec  discessitilla;  quo  enim  abiiti  ettamen 
iam  non  erat.     Non  enim  eram  infans ,  qui  non  farer, 
sed  iam  puer  loquens  eram.   Et  memini  hoc;  et  unde 
loqui  didicerim  post  adverti.     Non  enim  docebant 
me  maiores  homines  praebentes  mihi  verba  certo 
aliquo  ordine  doctrinae,  sicut  paulo  post  literas:  sed 
ego  ipse  mente,  quam  dedisti  mihi,  Deus  meus,  cum 
gemitibus   et  vocibus  variis,  et  variis  membrorum 
motibus  edere  vellem  sensa  cordis  mei,  utvoluntati 
pareretur,  nec  valerem  quae  volebam  omnia,  nec 
quibus  volebam  omnibus,   praesonabam  memoria. 
Cum  ipsi  appellabant  rem  aliquam  et  cum  secundum 
eam  vocem  corpus  ad  aliquid  movebant,  videbam  et 
tenebam  hoc  ab  eis  vocari  rem  illam,  quod  sonabant, 
cum  eam  vellent  ostendere.    Hoc  autem  eos  velle, 
exmotu  corporis  aperiebatur,  tamquam  verbis  natu- 
ralibus  omnium  gentium,  quae  fiunt  vultu  etnutu 
oculorum,  caeterorumque  membrorum  actu,etsoni- 
tu   vocis    indicante  affectionem  animi  in  petendis, 
habendis,  reiiciendis,  fugiendisve  rebus.     Ita  verba 
in  variis  sententiis  locis  suis  posita,  et  crebro  audita, 
quarum  rerum  signa  essent,   paulatim  colligebam, 
measque  iam  voluntates  edomito  in  eis  signis  ore 
per  haec  enunciabam.    Sic  cum  his ,  inter  quos  eram, 
voluntatum  enunciandarum  signa  communicavi,  et 
vitae  humanae  procellosam  societatem  altius  ingres- 
sus  sum,  pendens  ex  parentum  auctoritate,  nutuque 
maiorum  hominum. 

C.  IX.  Deus,Deus  meus,quas  ibi  miserias  exper- 
tus  sum  et  ludificationes ,  quandoquidem  recte  mihi 
Aivere  puero  id  proponebatur,  obtemperare  monen- 
tibus,  ut  in  hoc  saeculo  florerem  et  exceilerem  linguo- 
sis  artibus  ad  honorem  hominum,  et  falsas  divitias 
famulantibus !  Inde  in  scholam  datus  sum,  ut  disce- 
reni  literas,  in  quibus  quid  utilitatis  esset  ignorabam 
miser,  et  tamen,  si  segnis  in  discendo  essem,  vapula- 
bam.  Laudabatur  enim  hoc  a  maioribus,  et  multi 
ante  nos  vitamistam  agentes,  praestruxerant  aeru- 
mnosas  vias,  per  quas  transire  cogebamurmultiplicato 
labore  et  dolore  filiis  Adam.  Invenimus  autem,  Do- 
mine,  homines  rogantes  te;  et  didicimus  ab  eis,  sen- 
tientes  te  ut  poteramus  esse  magnum  aliquem;  qui 
posses,  etiam  non  adparens  sensibus  nostris,  exau- 
dire  nos  et  subvenire  nobis.  Nam  puer  coepirogare 
te  auxilium  et  refugium  meum;  et  in  tuam  invocatio- 
nem  rumpebam  nodos  linguae  meae  ;  et  rogabam  te 
parvus  non  parvo  aflfectu,  ne  in  schola  vapularem. 
Et  cum  me  non  exaudiebas,  quod  non  erat  ad  insi- 
pientiam  mihi,  ridebantur  a  maioribus  hominibus 
usque  ab  ipsis  parentibus,  qui  mihi  accidere  mali 
nihil  volebant,  plagae  meae,  magnum  tunc  et  grave 
malum  meum.  Estne  quisquam,  Domine,  tam  magnus 
animus  praegrandi  affectu  tibi  cohaerens?  estne  iu 
quam  quisquami  (Facit  enim  hoc  quaedam  etiam 
stoliditas).  Est  ergo ,  qui  tibi  pie  cohaerendo  ita  sit 
affectus  granditer,  ut  ecuieos  et  ungulas  atque  huius- 
cemodi  varia  tormenta,  pro  quibus  effugiendis  tibi 
per  universas  terras  cum  timore  magno  siipplicatur, 
itaparvi  aestimet,  deridens  eos,  qui  haec  acerbissime 
formidant,  quemadmodum  parentcs  nostri  ridebant 
tormenta,  quibus  pueri  a  magistris  affligebamur? 
Non  enim  aut  minus  ea  metuebamus,  aut  minus  te  de 
his  evadendis  deprecabamur:  et  peccabamus  tamen 
minus  scribendo,  aut  legendo,  autcogitando  de  lite- 
ris,  quam  exigebatur  a  nobis.    Non  enim  deerat,  Do- 

mine,  meTiioria  vel  ingenium,  quae  nos  haLere  volui- 
sti  pro  illa  aetate  satis;  sed  delectabat  ludere:  et 
vindicabatur  in  nos  ab  eis,  qui  talia  utiqiie  agebant. 
Sed  maiorum  nugae  negotia  vocantur:  puerorum 
autem  talia  cum  sint,  puniuntur  a  maioribus;  etnemo 
iniseratur  pueros,  vel  illos,  vel  utrosque  nisi  vero 
adprobat  quisquam  bonus  rerum  arbiter  vapulasse 
me,  quia  ludebam  pila  puer,  et  eo  ludo  impediebar, 
quo  minus  ccleriter  discerem  literas,  quibus  maior 
deformius  luderem:  aut  aliud  faciebat  idem  ipse,  a 
quo  vapulabam;  qui  si  in  aliqua  quaestiuncula  a  con- 
doctore  suo  victus  esset,  magis  bile  atque  invidia 
torqueretur,  quam  ego,  cum  in  certamine  pilae  a  con- 
lusore  meo  superabar. 

C.  X.  Et  tamen  peccabam,  Domine  Deus,  ordi- 
nator  et  creator  omnium  rerum  naturalium,  peccato- 
rum  autem  tantum  ordinator.  Domine  Deus  meus, 
peccabam  faciendo  contra  praecepta  parentum  et 
magistrorum  illorum.  Poteram  enim  postea  bene 
uti  literis,  quas  volebant  ut  discerem  quocumque 
animo  ilii  mei.  Non  enim  meliora  eligens  inobediens 
eram,  sed  amore  ludendi,  amans  in  certaminibus 
superbas  victorias,  et  scalpi  fiures  meas  falsisfabel 
lis,  quo  prurirent  ardentitts,  eadem  curiositate  ma 
gis  magisque  per  oculos  emicante  in  spectacula  lu- 
dosque  maioruni,  quos  tamen  qui  edunt,  ea  dignitate 
praeditiexcellunt,ut  bocpaene  omnes  optentparvulis 
suis:  quostamencaedilibenterpatiuntur, si  spectacu- 
lis  talibus  impedianturastudio,  quo  eos  ad  talia  eden- 
dacupiunt  pervenire.  Videista,Domine,misericordi- 
ter,  et  liberanos  iam  invocantes  te;  libera  etiam  eos, 
qui  nondumte  invocant,ut  invocent  te,  et  liberes  eos. 

C.  XI.  Audieram  enim  ego  adhuc  puer  de  vita 
aeterna  nobis  promissa  per  humilitatem  Domini 
Dei  nostri,  descendentis  ad  superbiam  nostram,  et 
signabariam  signo  crucis  eius,  etcondiebar  eiussale, 
iaminde  ab  utero  niatris  meae,  quae  multum  spera^it 


CONFESSIONUM  LIBER  I.  II 

in  te.  A'idisti,  Domine,  cum  adhuc  puer  essem,  et 
quodam  die  pressu  storaachi  repente  aestuarem 
paene  moriturus;  ridisti,  Deus  meus,  quoniam  cu- 
stos  meus  iam  eras:  quo  motu  animi  et  qua  fide  ba- 
ptismum  Christi  tui,  Dei  et  Dominimei,  flagitavi  a 
pietate  matris  meae,  et  matris  omnium  nostrum  Ec- 
clesiae  tuae.  Et  conturbata  mater  carnis  meae,  quo- 
niam  et  sempiternam  salutem  meam  carius  parturie- 
bat  cordc  casto  in  fide  tua,  iam  curaret  festinabunda, 
ut  sacramentis  salutaribus  initiarer  et  abluerer,te, 
Domine  lesu,  confitens  in  remissionem  peccatorum, 
nisi  statim  recreatus  essem.  Dilata  est  itaque  mun- 
datio  mea,  quasi  necesse  esset,  ut  adhuc  sordida- 
rer,  si  viverem;  quia  videlicet  post  lavacrum  illud 
maior  et  periculosior  in  sordibus  delictorum  reatus 
foret.  Ita  iam  credebam,  et  illa  et  omnis  domus,  nisi 
pater  solus,  qui  tamen  non  evicit  in  me  ius  maternae 
pietatis,  quo  minus  in  Christum  crederem,  sicutille 
nondum  crediderat.  Nam  illa  satagebat,  uttumihi 
pater  esses,  Deus  meus,  potius  quam  ille:  etinhoc 
adiuvabas  eam,  ut  superaret  virum,  cui  melior  ser- 
yiebat;  quia  et  in  hoc  tibi  utique  id  iubenti  serviebat, 
Rogo  te,  Deus  meus,  vellem  scire,  si  tu  etiam  velles: 
quo  consilio  dilatus  sum,  ne  tunc  baptizarei  ?  utrum 
bono  meo  mihi  quasi  laxata  sunt  lora  peccandi,  an 
non  laxata  sunt?  tjnde  ergo  etiam  nunc  de  aliis  atque 
aliis  sonat  undique  in  auribus  nostris:  sine  illum, 
faciat  quod  vult,  nondum  enim  baptizatus  esti  Et 
tamen  in  salute  corporis  non  dicimus:  sine,  vulnere- 
tur  amplius,  nondum  enim  sanatus  est.  Quanto  ergo 
melius  et  cito  sanarer,  et  id  ageretur  mecum  meorum 
meaque  diligentia,  ut  recepta  salus  animae  meae  tuta 
esset  tutela  tua,  qui  dedisses  eam!  Melius  vero.  Sed 
quot  et  quanti  fluctus  impendere  tentationum  post 
pueritiam  videbantur!  Noverat  eos  iam  illa  mater,  et 
terram  per  eos,  unde  postea  formarer,  quani  ipsam 
iam  effigiem  committere  volebat. 

C.  XII.  In  ipsa  tamen  pueritia,  de  quamihi  mi- 
nus,  quam  de  adolescentia  metuebatur,  non  amabam 
literas,  et  me  in  eas  urgeri  oderam;  et  urg-ebar  ta- 
men,  et  bene  mihi  fiebat,nec  faciebam  ego  bene:  non 
enimdiscerem,nisicogerer.  Nemo  auteminvitus 
benefacit,  etiamsibonum  est,quodf  acit.  Nec 
quime  urgebant,  bene  faciebant;  sedbenemihi  fiebat 
abs  te,  Deus  meus.  Illi  enim  non  intuebantur,  quo 
referrem,  quod  me  discere  cogebant,  praeterquam 
adsatiandas  insatiabilescupiditates  copiosae  inopiae 
et  ignominiosae  gloriae.  Tu  vero,  cui  numerati  sunt 
capilli  capitis  nostri,  errore  omnium,  qui  mihi  insta- 
bant,  ut  discerem,  utebaris  ad  utilitatem  meam;  meo 
autem,  qui  discere  nolebam,  utebaris  ad  poenam 
meam,  qua  plecti  non  eram  indignus  tantillus  puer  et 
tantus  peccator.  Itade  non  bene  facientibus  tu  bene 
faciebasmihi,  et  de  peccante  me  ipso  iuste  retribue- 
basmihi.  lussisti  enim,  et  sic  est,  ut  poena 
sua  sibi  sit  omnis  inordinatus  animus. 

C.  XIII.  Q,uid  autem  erat  causae,  cur  Graecas 
literas  oderam,  quibus  puerulus  imbuebar?  Ne  nunc 
quideni  mihi  satis  exploratum  est.  Adamaveram 
enim  Latinas,  non  quas  primi  magistri,  sed  quas 
docent  qui  Grammatici  vocantur.  Nam  illas  primas, 
ubi  legere  et  scribere  et  numerare  discitur,  non  mi- 
nus  onerosas  poenalesque  habebam,  quam  omnes 
Graecas.  Unde  tamen  et  hoc,  nisi  de  peccato  et  va- 
nitate  ritae,  quia  caro  eram,  et  spiritus  ambulans  et 
non  revertens  ?  Nam  utique  meliores,  quia  certiores 
erant  primae  illae  literae  (quibus  fiebat  in  me,  et 
factum  est,  et  habeo  illud,  ut  et  legam,  si  quid  scri- 
ptum  invenio,  et  scribam  ipse,  si  quid  volo),quam 
illae,  quibus  tenere  cogebar  Aeneae  nescio  cuius 
errores,  oblitus  errorum  meorum;  etplorare  Dido- 
nemmortuam,quia  se  occidit  ob  amorem,  cum  inter- 
ea  me  ipsum  in  his  a  te  morientem,  Deus  vita  mea, 
siccis  oculis  ferrem  miserrimus.  Quid  enim  miserius 

misero  non  miserante  se  ipsum,  et  flente  Didonis 
moitem,  quae  fiebat  amando  Aeneam,  non  flente  au- 
tem  mortem  suam,  quae  fiebat  non  amando  te,Deus, 
lumen  cordis  mei,  et  panis  oris  intus  animae  meae, 
et  virtus  maritans  mentem  meam  et  sinum  cogitatio- 
nis  meae?  Non  te  amabam,  et  fornicabar  abste,  et 
fornicanti  sonabat  undique:   euge,  euge.     Amicitia 
enim  viiindi  huius  fornicatio  est  abs  te  (Jac.  4,  4.);  et 
euge,  euge  dicitui",  ut  pudeat,  si  non  ita  homo  sit.  Et 
haec  non  flebam,  sed  flebam  Didonem  exstinctam, 
ferroque   extrema  secutam,   sequens  ipse  extrema 
conditatua,  relicto  te,  et  terraiens  in  terram;  et  si 
prohiberer  ea  legere,    dolerem,  quia  non  legerem 
quod  dolerem.     Talis  dementia  honestiores  et  ube- 
riores  literae  putantur,  quam  illae,  quibus  legere  et 
scribere  didici.    Sed  nunc  in  anima  mea  clamet  Deus 
meus,  et  veritas  tua  dicatmihi:  non  estita,  non  est 
ita;  melior  est  prorsus  doctrina  illa  prior.  Nam  ecce 
paratior  sum  oblivisci  errores  Aeneae,  atque  omnia 
eiusmodi,  quam  scribere  et  legere.     At  enim  vela 
pendent  limiiiibus  grammaticarum  scholarum;  sed 
non  illa  magis  honorem  secreti,quam  tegumentum 
erroris  significant.     Non  clament  adversus  me,  quos 
iamnon  timeo,  dum  confiteor  tibi,  quae  vult  anima 
mea,  Deus  meus,  et  adquiesco  in  reprehensione  ma- 
larum  viarum  mearum,  ut  diligam  bonas  vias  tuas. 
Non  clament  adversum  me  venditores  grammaticae 
vel  emtores;  quia  si  proponam  eis  interrogans,utrum 
verum    sit,    quod  Aeneam   aliquando    Carthaginem 
venisse  poeta  dicit:  indoctiores  se  nescire  respon- 
debunt,  doctiores  autem  etiam  negabunt  verum  esse. 
Atsiquaeram,  quibus  literis  scribatur  Aeneae  nomen, 
omnes  mihi,  qui  haec  didicerunt,  veruni  responde- 
bunt,  secundum  id  pactum  et  placitum,  quo  inter  se 
homines  ista  signa  firmarunt.    Item  si  quaeram,  quid 
horum  maiore  vitae  huiusincommodo  quisque  oblivi- 
scatur,  legere  et  scribere,  an  poetica  illa  figmenta* 

quis  noii  videat,  quid  responsurus  sit,  qui  nou  est 
penitus  oblitus  suil  Peccabam  ergo  puer,  cuni  illa 
inania  istis  utilioribus  amore  praeponebam;  vel  po- 
tius  ista  oderam,  illa  amabam.  lam  vero  unum  et 
unum  duo,  duo  et  duo  quatuor,  odiosa  cantio  mihi 
erat;  et  dulcissimum  spectaculum  vanitatis  equus 
ligneus  plenus  armatis,  et  Troiae  incendium,  atque 
ipsius  umbra  Creusae. 

C.  XIV.  Cur  ergo  Graecam  etiam  grammaticam 
oderam  talia  cantanteml  Nani  et  Homerus  peritus 
texere  tales  fabellas,  ct  dulcissime  vanus  est,  et  mihi 
tamen  amarus  erat  puero.  Credo  etiam  Graecis 
pueris  Virgilius  itasit,  cum  eum  sic  discere  coguntur, 
ut  ego  illum.  Videlicet  difficultas,  difficultas  omnino 
ediscendae  peregrinae  linguae,  quasi  felle  adsper- 
gebat  omnes  suavitates  Graecas  fabulosarum  narra- 
tionum.  Nulla  enim  verba  illa  noveram,  et  saevis 
terroribus  acpoenis,  utnossem,  instabatur  mihi  ve- 
hementer.  Nam  et  Latina  aliquando  (infans  utique) 
nulla  noveram;  et  tamen  advertendo  didici  sine  ullo 
metu  atque  cruciatu,  inter  etiam  blandimenta  nutri- 
cum,  et  ioca  arridentium,  et  laetitias  alludentium. 
Didici  vero  illa  sine  poenali  onere  urgentium,  cum 
me  urgeret  cor  meum  ad  parienda  concepta  sua,  quae 
non  possem,  nisi  aliqua  verba  didicissem,  nonado- 
centibus,  sed  a  loquentibus,  in  quorum  et  ego  auri- 
bus  parturiebam  quidquid  sentiebam.  Hinc  satis 
elucet,  maiorem  habere  vim  ad  discenda  ista  liberam 
curiositatem,  quam  meticulosam  necessitatem.  Sed 
illius  fluxum  haec  restringillegibus  tuis,  Deus,  legi- 
bus  tuis  a  magistrorum  ferulis  usque  ad  tentationes 
martyrum,  valentibus  legibus  tuis  miscere  salubies 
amaritudines,  revocantes  nos  ad  te  a  iocunditate  pe- 
stifera,  qua  recessimus  a  te. 

C.  XV.  Exaudi,  Domine,  deprecationem  meam, 
ne  deficiat  ar.inia  mca  sub  disciplina  tua;  neque  defi- 
ciam   in  confitendo  tibi  misefatioiics  tuas,   quibus 

eruisti  me  ab  omnibus  viis  meis  pessimis;  ut  dulce- 
scas  mihi  super  omnes  seductiones,  quas  sequebar; 
et  amem  te  validissime  et  amplexer  manum  tuam 
totis  praecordiis  meis,  et  eruas  me  ab  omni  tentatio- 
ne  usque  in  finem.  Ecce  enim  tu,  Domine,  rex  meus 
et  Deus  meus,  tibi  serviat  quidquid  utile  puer  didici ; 
tibi  serviat,  quod  loquor  et  scribo,  et  lego  et  numero ; 
quoniam  cum  vana  discerem,  tu  disciplinam  dabas 
mihi;  et  in  eis  vanis  peccata  delectationum  mearum 
dimisisti  mihi.  Didici  enim  in  eis  multa  verba  utilia; 
sed  et  quae  in  rebus  non  vanis  disci  possunt;  et  ea 
via  tuta  est,  in  qua  pueri  ambularent. 

C  XVI.  Sed  vae  tibi,  flumen  moris  humani! 
Quis  resistet  tibi?  Quamdiu  non  siccaberisl  Quous- 
que  volves  Evae  filios  in  mare  magnum  et  formido- 
losum,  quod  vixtranseunt,  quilio^num  conscenderint? 
Nonne  eg;o  in  te  legi  et  tonantem  lovem  et  adulteran- 
tem*  Et  utique  non  posset  haec  duo;  sed  actum  est, 
ut  haberet  auctoritatem  ad  imitandum  verum  adulte- 
rium,  lenocinante  falso  tonitruo.  Quis  autem  paenu- 
latorum  magistrorum  audit  aure  sobria,  ex  eodem 
pulvere  hominem  clamantem  et  dicentem:  ,,Fingebat 
haec  Homerus,  et  humana  ad  deos  transferebat;  divi- 
na  mallem  ad  nosl"  (Cic.  Tusc.  1,  26).  Sed  verius 
dicitur,  quod  fingebat  haec  quidem  ille;  sed  homi- 
nibus  flagitiosis  divina  tribuendo,  ne  flagitia  flagitia 
putarentur,  et  ut  quisquis  ea  fecisset,  non  homines 
perditos,  sed  coelestes  deos  videretur  imitatus.  Et 
tamen,  o  flumen  tartareum,  iactantur  in  te  filii  homi- 
num  cum  mercedibus,  ut  haec  discant;  etmagnares 
agitur,  cum  hoc  agitur  publice  in  foro ,  in  conspectu 
legum  supra  mercedem  salaria  decernentium;  et 
saxa  tua  percutis  et  sonas  dicens:  hinc  verba  discun- 
tur,  hinc  adquiritur  eloquentia,  rebus  persuadendis 
sententiisque  explicandis  maxime  necessaria.  Ita 
vero  non  cognosceremus  verba  haec:  imbrem  au- 
reum,  et  gremium,  et  fucum,  et  templa  coeli,  et  alia 

verba,  quae  in  eo  loco  scripta  sunt,  nisi  Terentius 
induceret  nequam  adolescentem,  proponentem  sibi 
lovem  ad  exemplum  stupri,  dum  spectat  ,,tabulam 
quamdam  pictam  inpariete,  ubi  inerat  pictura  haec. 
loA  em  quo  pacto  Danaae  misisse  aiunt  in  gremium 
quondam  imbrem  aureum,  fucum  factum  mulieri." 
Et  ride,  qaemadmodum  se  concitat  ad  libidinem, 
quasi  coelesti  magisterio.  ,,At  quem  Deum?  inquit. 
Qui  templa  coeli  summasonitu  concutit.  Ego  homun:i 
cio  id  non  facerem?  Ego  rero  illud  feci  ac  lubens." 
(Terent.  Eun.  3,  5,  36  ss.)  Non  omnino  per  hanc 
turpitudinem  rerija  ista  commodius  discuntur;  sed 
per  haec  verba  turpitudo  ista  confidentius  perpetra- 
tur.  Non  accuso  verba  quasi  vasa  electa  atque  pre- 
tiosa;  sed  vinum  erroris,  quod  in  eisnobis  propina- 
batur  ab  ebriis  doctoribus;  et  nisi  biberemus,  caede- 
bamur,  nec  adpellare  a^liquem  iudicem  sobrium  lice- 
bat.  Et  tamen  ego,  Deus  meus,  in  cuius  conspectu 
iam  secura  est  recordatio  mea,  libenter  haec  didici 
et  eis  delectabar  miser,  et  ob  hoc  b  onae  spei  puer 
adpellabar. 

C.  XVII.  Sine  me,  Deus  meus,  dicere  aliquid  et 
de  ingenio  meo,  munere  tuo,  in  quibus  ame  delira- 
mentis  adterebatur.  Proponebatur  enim  mihi  nego- 
tium  animae  meae  satis  inquietum,  praemio  laudis  et 
dedecoris,  vel  plagarum  metu,  ut  dicerem  verba 
lunonis  irascentis  et  dolentis,  quod  non  posset  Italia 
Teucrorum  avertere  regem,  quae  numquam  lunonem 
dixisse  audieram:  sed  figmentorumpoeticorum  vesti- 
gia  errantes  sequi  cogebamur,  et  tale  aliquid  dicere 
solutis  verbis,  quale  poeta  dixisset  versibus.  Et  ille 
dicebat  laudabilius,  in  quo  pro  dignitate  adumbratae 
personae,  irae  ac  doloris  similior  adfectus  eminebat 
verbis  sententias  congruenter  vestientibus.  Ut  quid 
mihi  illud,  o  vera  rita  mea,  Deus  meus,  quod  mihi 
recitanti  acclamabatur  prae  multis  coaetaneis  et 
conlectoribus  meis?  Nonne  ecce  illa  omnia  fumus  et 

venfus?  Itane  aliud  non  erat,  ubi  exerceretur  ingeni- 
um  et  lingua  meal  Laudes  tuae,  Domine,  laudes  tuae 
per  scripturas  tuas  suspenderent  palmitem  cordis 
mei,  et  non  raperetur  per  inania  nugarum  turpis 
praeda  volatilibus.  Non  enim  uno  modo  sacrificatur 
transgressoribus  angelis. 

C.  XV^III.     Quid  autem  mirum,  quod  in  va- 
nitates  ita  ferebar,  et  a  te,  Deus  meus,  ibam 
foras,  quando  mihi  imitandi  proponebantu  r 
homines,    qui  aliqua  facta  sua  non  mala   si 
cum   barbarismo    aut    soloecismo    enuntia- 
rent,  reprehensi  confundebantur;  si  autem 
libidines  suas  integris  et  rite  consequenti- 
bus    verbis    copiose    ornateque    narrarent, 
laudati   gloriabantur?  Vides  haec,  Dominc,  et 
taces,   longanimis  et  multum  misericors  et  verax. 
Numquid   semper   tacebis?  Et  nunc   eruis   de   hoc 
immanissimo    profundo    quaerentem   te  animam  et 
sitientem  delectationes  tuas,  et  cuius  cor  dicit  tibi: 
quaesivi  vuJtum  tuum,  vultum  tuum,  Domine,  requi- 
ram !  (Ps.  27,  8.)     Nam  longe  a  vultu  tuo  in  adfectu 
tenebroso.     Non  enim  pedibus  aut  spatiis  locorum 
itur  abs  te,  aut  reditur  ad  te.    Aut  vero  filius  ille  tuus 
minor  equos  aut  currus  vel  naves  quaesivit,  aut  avo- 
lavit  penna  visibili ,  aut  moto  poplite  iter  egit,  ut  in 
longinqua  regione  vivens  prodige  dissiparet,  quod 
dederas  proficiscenti?  Dulcis  pater,  quia  dederas,  et 
egeno  redeunti  dulcior.     In  adfectu  ergo  libidinoso, 
id  enim  est  tenebroso,  atque  id  est  longe  a  vultu  tuo. 
A^^ide ,  Domine  Deus,  et  patienter,  ut  vides,  vide,  quo- 
modo  diligenter  observent  filii  hominum  pacta  lite- 
rarum  et  syllabarum,  accepta  a  prioribus  locutori- 
bus,  et  a  te  accepta  aeterna  pactaperpetuae  salutis 
negligant,  ut  qui  illa  sonorum  vetera  placitateneat aut 
doceat,  si  contra  disciplinam  grammaticam  sine  ad- 
spirationeprimae  syilabae  ominem  dixerit,  displi- 
ceat  magis  hominibus,  quam  si  contra  tua  praecepta 

hominem  oderit,  cumsit  homo.  Quasi  vero  quem- 
libet  ininiicum  hominem  perniciosius  sentiat,  quam 
ipsum  odium,  quo  in  eum  irritatur,  aut  rastet  quis- 
quam  persequendo  alium  gravius,    quam  cor  suum 
vastat  inimicando.     Et  certe  non  est  interior  litera- 
rum  scientia,  quam  scripta  conscientia:  id  se  alteri 
facere,  quod  nolit  pati.     Quam  tu  secretus  es,  habi- 
tans  in  excelsis  in  silentio  ,  Deus  solus  magnus,  lege 
infatigabili  spargens  poenales  caecitates  super  illici- 
tas  cupiditates!  Cum  homo  eloquentiae  famam  quae- 
rit,   adstans  ante  hominem   iudicem,    circumstante 
hominum  multitudine,  inimicum  suum  odio  immanis- 
simo    insectans,  vigilantissime  cavet,    ne  per    lin- 
guae  errorem  dicat:  inter  hominibus;  et  nepermentis 
furorem  hominem  auferat  exhominibus,  non  cavet. 
C.  XIX.     Horum  ego  puer  morum  in  limine  iace- 
bam  miser,  et  huius  arenac  palaestra  erat  illa,  ubi 
magis  timebam  barbarismum  facere,  quam 
cavebam,  si  facerem,  non  f acientibus  invi- 
dere.     Dico  haec  et  confiteor  tibi,  Deus  meus,  in 
quibus  laudabar  ab  eis,  quibus  placere  tunc  mihi  erat 
honeste  vivere.     Non  enim  videbam  voraginem  tur- 
pitudinis ,   in  quam  proiectus  eram  ab  oculis  tuis. 
Nam  in  illis  iam  quid  me  foedius  fuit,  ubi  etiam  tali- 
bus  displicebam,  fallendo  innumerabilibus  mendaciis 
et  paedagogum,  et  magistros,  et  parentes  amore  lu- 
dendi,  studio  spectandi  nugatoria,  et  imitandi  ludicra 
inquietudine?  Furta  etiam  faciebam  de  cellario  pa- 
rentum  etdemensa,  vel  gula  imperitante,  \elutha- 
berem  quod  darem  pueris,  ludum  suummihi,  quo 
pariter  utique  delectabantur,  tamen  vendentibus.  In 
quo  etiam  ludo  fraudulentas  victorias,  ipse  vana  ex- 
ceilentiae  cupiditate  victus,  saepe  aucupabar.     Quid 
autem  tam  nolebam  pati,  atque  atrociter,  si  depre- 
lienderem,  arguebam,  quam  id   quod  aliis  faciebam, 
et  si  deprehensus  arguerer,  saevire  magis  quam  ce- 
dere   libebat?  Istane  est  innocentia  puerilis?  Non 


CONFESSIONUM  LIBER  I.  19 

est,  Domine,  non  est,  oro  te,  Deusmeus.  Nam  haec 
ipsa  sunt,  quae  a  paedagogis  etmagistris,  a  nucibus 
et  piluUs  et  passeribus  ad  praefectos  et  reges  ,  au- 
rum,  praedia,  mancipia,  haec  ipsa  omnino  quae  suc- 
cedentibus  maioribus  aetatibustranseunt,  sicuti  feru- 
lis  maiora  supplicia  succedunt.  Humilitatis  ergo 
signum  in  statura  pueritiae,  rex  noster,  probasti,  cum 
aisti:  Taliiim  est  regnum  coelorum.  (Matth.  19,  14.^ 
C.  XX.  Sed  tamen,  Domine,  tibi  excellentissimo 
atque  optimo  conditori  et  rectori  universitatis,  Deo 
nostro  gratias,  etiamsi  me  puerum  tantum  esse  vo- 
luisses.  Eram  enim  etiam  tunc,  vivebam  atque  sen- 
tiebam,  meamque  incolumitatem,  vestigium  secretis- 
simae  unitatis,  exquaeram,  curae  habebam;  custo- 
diebam  interiore  sensu  integritatem  sensuum  m.'0- 
rum,  inque  ipsis  parvis  parvarumque  rerum  cogita- 
tionibus  veritate  delectabar.  Falli  nolebam,  memoria 
vigebam,  locutione  instruebar,  amicitia  mulcebar, 
fugiebam  dolorem,  abiectionem,  ignorantiam.  Quid 
in  tali  animante  non  mirabile  atque  laudadile?  At  ista 
omnia  Dei  mei  dona  sunt;  non  mihi  ego  dedi  haec; 
et  bona  sunt,  et  haec  omnia  ego.  Bonus  ergo  est  qui 
fecit  me,  et  ipse  est  bonum  meum,  et  illi  exsulto 
bonis  omnibus,  quibus  etiam  puer  eram.  Hoc  enini 
peccabam,  quod  non  in  ipso,  sed  in  creaturis  eius, 
me  atque  caeteris,  voluptates,  subiimitates,  veritates 
quaerebam;  atque  ita  irruebam  in  dolores,  confusio- 
nes,  errores.  Gratias  tibi,  dulcedo  mea,  et  honor 
meus,  et  fiducia  mea,  Deus  meus.  Gratias  tibi  de 
donis  tuis;  sed  tu  mihi  ea  serva.  Ita  enim  servabis 
me;  et  augebuntur  et  perficientur,  quae  dedisti  niiiii, 
et  ero  ipse  tecum;  quia  et  ut  sim  tu  dedisti  mihi. 

C,  I.  Recordari  volo  transactas  foeditatcs  meas, 
et  carnales  corruptiones  animae  meae;  non  quod  eas 
amem,  sed  utamem  te,  Deus  meus.  Amore  amoris 
tui  facio  istud,  recolens  vias  meas  nequissimas  in 
amaritudine  recogitationis  meae,  ut  tu  dulcescas 
mihi,  dulcedo  non  fallax,  dulcedo  felix  et  secura,  et 
colligens  me  a  dispersione,  in  qua  frustatim  discis- 
siis  sum,  dum  ab  uno  te  aversus  in  multa  evanui. 
Exarsi  enim  aliquando  satiari  inferis  in  adolescentia, 
et  silvescere  ausus  sum  variis  et  umbrosis  amoribus; 
et  contabuit  species  mea,  et  computrui  coram  oculis 
tuis,  placens  mihi,  et  placere  cupiens  oculis  hominum. 

C.  II.  Et  quid  erat,  quod  me  delectabat,  nisi 
amare  et  amari!  Sed  non  tenebatur  modus  ab  animo 
usque  ad  animum,  quatenus  est  luminosus  limes 
amicitiae;  ^ed  exhalabantur  nebulae  de  limosa  con- 
cupiscentia  carnis  et  scatebra  pubertatis,  et  obnubi- 
labant  atque  obfuscabant  cor  meum ,  ut  non  discer- 
neretur  serenitas  dilectionis  a  caligine  libidinis. 
Utrumque  in  confuso  aestuabat,  et  rapiebat  imbecil- 
lam  aetatem  per  abrupta  cupiditatum,  atque  mersabat 
gurgite  flagitiorum.  Invaluerat  super  me  ira  tua,  et 
nesciebam.  Obsurdueram  stridore  catcnae  morta- 
litatis  meae,  poena  superbiae  animae  meae;  et  ibam 
longius  a  te,  et  sinebas;  et  iactabar,  et  effundebar, 
et  diftluebam ,  et  ebulliebam  per  fornicationes  meas, 
et  tacebas.  O  tardum  gaudium  meum!  Tacebas  tunc, 
et  ego  ibam  porro  longe  a  te  in  plura  et  plura  sterilia 
semina  dolorum,  superba  deiectione  et  inquieta  las- 
situdine.  Quis  mihi  moderaretur  aerumnam  meam, 
et  novissimarum  rerum  fugaces  pulchritudines  iu 
iisuni  vorteret,  earumque  suavitatibus  metas  pracfi 

geret,  ut  usque  ad  coniugale  litus  exaestuarent  flu- 
ctus  aetatis  meae,  si  tranquillitas  in  eisnon  poterat 
esse  fine  procreandorum  liberorum  contenta,  sicut 
praescribit  lex  tua,  Domine,  qui  formas  etiam  propa- 
ginem  mortalitatis  nostrae,  potens  imponere  lenem 
manum  ad  temperamentum  spinarum  a  paradiso  tuo 
seclusarum?  Non  enim  longe  est  a  nobis  omnipoten- 
tia  tua,  etiam  cumlonge  sumus  ate;  aut  certe  soni- 
tum  nubium  tuarum  vigilantius  adverterem:  Tribu- 
lationeviautemcarnishahehunt  huiusniodi;  ego  aut€7i» 
vohis  parco  ;  et ;  Bonum  est  homini  mulierem  non  tan- 
gere;  et:  Qui  sine  iixore  est,  cogitat  ea  quae  sunt  Dei, 
quomodo  placeat  Deo;  qui  autem  matrimonio  iunctus 
est,  cogitat  ea  quae  sunt  mundi,  quomodo  placeat 
uxori.  (1  Cor.  T,  28. 1.  32.  s.)  Has  ergo  voces  exau- 
direm  vigilantior,  et  abscisus  propter  regnum  coelo- 
rum,  felicior  exspectarem  amplexus  tuos.  Sed  effer- 
bui  miser  sequens  isipetum  fluxus  meirelicto  te;  efe 
excessi  omnia  legitima  tua,  nec  evasi  flagella  tua 
Quis  enim  hoc  mortalium?  Nam  tu  semper  aderas 
misericorditer  saeviens,  et  amarissimis  adspcrgens 
offensionibus  omnes  illicitas  iocunditates  meas,  ut 
ita  quaererem  sine  offensione  iocundari ;  et  ubi  hoc 
possem,  non  invenirem  quidquam,  praeter  te,  Domi- 
ne,  praeter  te,  qui  fingis  dolorem  in  praecepto,  et 
percutis  ut  sanes ,  et  occidisMios  ne  moriamur  abs  te. 
IJbi  eram ,  et  quam  longe  exsulabam  a  deliciis  domus 
tuae,  anno  illo  sexto  decimo  aetatis  carnis  meae, 
cum  accepit  in  me  sceptrum,  et  totas  manus  ei  dedi 
vesania  libidinis  licentiosae  per  dedecus  humanum, 
illicitae  autem  per  leges  tuas?  Non  fuit  cura  meo- 
rum,  ruentem  excipere  me  matiimonio;  sed  cura  fuit 
tantum,  ut  discerem  sermonem  facere  quam  opti- 
mum,  et  persuadere  dictione. 

C.  III.  Et  anno  quidem  illo  intermissa  erant 
studia  mea,  dum  mihi  reducto  a  Madauris,  in  qua  vi- 
cinu  urbe  iam  coeperam  literaturae  atque  oratoriae 

percipiendae  gratia  peregrinari,  longinquioris  apud 
Carthaginem   peregrinationis  sumtus  praeparaban- 
tur,  animositate  magis  quam  opibus  patris ,  munici- 
pis  Tliagastensis  admodum  tenuis.     Cui  narro  haec? 
Neque  enimtibi ,  Deus  meus;  sed  apud  te  narro  haec 
generi  meo,  generi  humano,  quantulacumque  ex  par- 
ticula  incidere  potest  in  istas  meas  literas.     Et  ut 
quid  hoc?  Ut  videlicet  ego  et  quisquis  haec  legit 
cogitemus,  de  quam  profundo  clamandum  sit  ad  te. 
Et  quid  propius  auribus  tuis,  si  cor  confitens  et  vita 
ex  fide  est?  Quis  enim  non  extollebat  laudibus  tunc 
hominem  patrem  meum,  quod  ultra  vires  rei  familia- 
ris  suae  impenderet  filio,  quidquid  etiam  longe  per- 
egrinanti  studiorum   causa  opus   esset?    Multorum 
enim  civium  longe  opulentiorum  nullum  tale  nego- 
tium  pro   liberis   erat;   cum  interea  non  satageret 
idem  pater,  qualis  crescerem  tibi,  aut  quam  castus 
essem;  dummodo  essem  disertus,  vel  desertus  po- 
tius  a  cultura  tua,  Deus,  qui  es  unus  verus  etbonus 
Dominus  agri  tui,  cordis  mei.     Sed  ubi  sexto  illo  et 
decimo  anno,  interposito  otio  ex  necessitate  dome- 
stica  feriatus  ab  omni  schola,  cum  parentibus  esse 
coepi,  excesserunt  caputmeum  vepres  libidinum,  et 
nulla  erat  eradicans  manus.     Quin  imo,  ubi  me  ille 
pater  in  bahieis  vidit  pubescentem  et  inquieta  indu- 
tum  adolescentia,  quasi  iam  ex  hoc  in  nepotes  gesti- 
ret,  gaudens  matri  indicavit;  gaudens  vinolentia,  in 
qua  te  iste  mundus  oblitus  est  creatorem  suum,  et 
creaturam   tuam   pro  te  amavit,   de  vino  invisibili 
perversae  atque  inclinatae  in  ima  voluntatis  suae. 
Sed  matris    in   pectore  iam  inchoaveras  templum 
tuum,  et  exordium  sanctae  habitationis  tuae.     Nam 
ille  adhuc  catechumenus,  et  hoc  recens  erat.   Itaque 
illa  exsilivit  pia  trepidatione  ac  tremore;  et  quamvis 
mihi  nondum  fideli,  timuit  tamen  vias  distortas,  in 
quibus   ambulant  qui  ponunt  ad  te  tergum  et  non 
faciem.     Hei  mihi!  et  audeodicere  tacuisse  te,  Deus 

meus,  cun\  ireni  abs  te  longius?  Itane  tu  tacebas 
tunc  mihi  i  Et  cuius  erant  nisi  tua  veiba  illa  per  ma- 
trem  meam,  fidelemtuam,  quae  cantasti  in  aures 
measi  Nec  inde  quidquam  descendit  in  cor,  ut  face- 
rem  illud.  Volebat  enim  illa,  et  secreto,  memini,  ut 
monuerit  cum  sollicitudine  ingenti,  ne  fornicarer, 
maximeque  ne  adulterarem  cuiusquam  uxorem.  Qui 
mihi  monitus  muliebres  videbantur,  quibus  obtempe- 
rare  erubescerem.  Illi  autem  tui  erant,  et  nescie- 
bam;  et  te  tacere  putabam,  atque  illam  loqui,  per 
quam  mihi  tu  non  tacebas,  et  in  illa  conteuinebaris 
ame  filio  eius,  filio  ancillae  tuae,  servo  tuo.  Sed 
nesciebam,  et  praeceps  ibam  tanta  caecitate,  ut  inter 
coaetaneos  meos  puderet  me  minoris  dedecoris,  quo- 
niam  audiebam  eos  iactantes  flagitia  sua,  et  tanto 
gloriantes  magis,  quanto  magis  turpes  essent;  et 
libebat  facere  non  solum  libidine  facti,  verum  etiam 
laudis.  Quid  dignum  est  vituperatione  nisi  Aitium? 
Ego  noituperarer  vitiosior  fiebam;  et  ubinonsub- 
erat,  quo  admisso  aequarer  perditis,  fingebam  me 
fecisse  quod  non  feceram,  ne  viderer  abiectior,  quo 
eram  innocentior,  et  ne  vilior  liaberer,  quo  eram  ca- 
stior.  Ecce  cum  quibus  comitibus  iter  agebam  pla- 
tearum  Babyloniae,  etvolutabar  in  coeno  eius,  tam- 
quam  in  cinnamis  et  unguentis  pretiosis!  Et  in 
umbilico  eius  quo  tenacius  haererem,  calcabat  me 
inimicus  invisibilis ,  et  seducebat  me ,  quia  ego  sedu- 
ctilis  eram.  Non  enim  et  illa,  quae  iam  de  medio 
Babylonis  fugerat,  sed  ibat  in  caeteris  eius  tardior, 
mater  carnis  meae,  sicut  monuit  me  pudicitiam,  ita 
cura^it,  quod  de  me  a  viro  suo  audierat,  iamque 
pestilentiosum  et  in  posterum  periculosum  sentie- 
bat  coercere  teriiiino  coniugalis  adfectus,  si  resecari 
ad  vivum  non  poterat.  Non  curavit  hoc,  quia  metus 
erat,  ne  impediretur  spes  mea  compede  uxoria;  non 
spes  illa,  quam  in  te  futuri  saeculi  habebat  mater, 
sed  spes  literarum,  quas  ut  nossem,  nimis  volebat 

parens  uterque:  ille,  quia  de  te  prope  nihil  cogitabat, 
de  me  autem  inania;  illa  autem,  quia  non  solum  nul- 
lo  detrimento,  sed  etiam  nonnullo  adiumento  ad  te 
adipiscendum  futura  existimabat  usitata  illa  studia 
doctrinae.  Ita  enim  coniicio,  recolens,  ut  possum, 
mores  parentum  meorum.  Relaxabantur  etiam  mihi 
ad  ludendum  habenae  ultra  temperamentum  severi- 
tatis  in  dissolutionem  adfectionum  variarum,  et  in 
omnibus  erat  caligo  intercludens  mihi,  Deus  meus, 
serenitatem  veritatis  tuae;  et  prodiebat  tamquam  ex 
adipe  iniquitas  mea. 

C.  IV.  Furtum  certe  punit  lex  tua,  Domine,  et  lex 
scripta  in  cordibus  hominum,  quam  ne  ipsa  quidem 
delet  iniquitas.  Q,uis  enim  fur  aequo  animo  furera 
patitur?  Nec  copiosus  adactum  inopia.  Et  ego  fur- 
tuni  facere  volui  et  feci,  nulla  compulsus  egestate 
nec  penuria,  sed  fastidio  iustitiae,  et  sagina  iniquita- 
tis.  Nam  id  furatus  sum,  quod  mihi  abundabat,  et 
multo  melius.  Nec  ea  re  volebam  frui,  quam  furto 
adpetebam;  sed  ipso  furto  et  peccato.  Arbor  erat 
pirus  in  vicinia  vineae  nostrae  pomis  onusta,  nec 
forma  nec  sapore  illecebrosis.  Ad  hanc  excutiendam 
atque  asportandam  nequissimi  adolescentuli  perre- 
ximus  nocte  intempesta,  quousque  ludum  de  pesti- 
lentiae  more  in  areis  produxeramus ;  et  abstulimus 
inde  onera  ingentia,  non  ad  nostras  epulas,  sed  vel 
proiicienda  porcis,  etiamsi  aliquid  inde  comedimus, 
dum  tamen  fieret  a  nobis,  quod  eo  liberet  quo  non 
liceret.  Ecce  cor  meum,  Deus  meus,  ecce  cor  meum, 
quod  miseratus  es  in  imo  abyssi.  Dicat  tibi  nunc 
ecce  cor  meum:  quid  ibi  quaerebat,  ut  essem  gratis 
malus,  et  malitiae  meae  causa  nuUa  esset  nisi  mali- 
tial  Foeda  erat,  etamavieam,  amariperire,  amavi 
defectum  meum;  nonillud,  ad  quod  deficiebam,  sed 
defectum  meum  ipsum  amavi.  Turpis  anima  et  dissi- 
liens  a  firmamento  tuo  in  exterminium,  non  dedecore 
aliquid,  sed  dedecus  adpetens! 


CONFESSIONUM  LIBER  II.  25 

C.  V.     Etenim  species  est  pulchris  corporibus, 
et  auro,  et  argento,  etomnibus;  et  in  contactu  car- 
nis  congruentia  valet  plurimum,  caeterisque  sensi- 
bus  est  sua  cuique  adcommodata  modificatio  corpo- 
rum.     Habet  etiam  honor  temporalis ,  et  imperitandi 
atque  superandi  potentia  suum  decus,  unde  etiam 
vindictae  aviditas  oritur;  et  tamen  in  cunctahaec 
adipiscenda    non  est  egrediendum  abs  te,  Domine, 
neque  deviandum  a  lege  tua.    Et  vita,  quam  hic  vivi- 
mus,  habet  illecebram  suam  propter  quemdam  mo- 
dum  decoris  sui,  et  convenientiam  cum  his  omnibus 
infimis  pulchris.     Amicitia   quoque  hominum  caro 
nodo  dulcis  est  propter  unitatem  de  multis  animis. 
Propter  universa  haec  atque  huiusmodi  peccatum 
admittitur,  dum  immoderata  in  ista  inclinatione,  cum 
extrema  bona  sint,  meliora  et  summa  deseruntur,  tu 
Domine  Deus  noster,  et  veritas  tua,  et  lex  tua.    Ha- 
bent  enim  et  haec  ima  delectationes,  sed  non  sicut 
Deus  meus,  qui  fecit  omnia,  quiain  ipso  delectatur 
iustus,  et  ipse  est  deliciae  rectorum  corde.     Cum  ita- 
que  de  facinore  quaeritur,  qua  causa  factum  sit,  cre- 
di  non  solet,  nisi  cum  adpetitus  adipiscendi  alicuius 
illorum  bonorum,  quae  infima  diximus,  esse  potuisse 
adparuerit,  aut  metus  amittcndi.     Pulchra  sunt  enim 
et  decora,  quamquam  prae  bonis  superioribus  et  bea- 
tificis  abiecta  et  iacentia.    Homicidium  fecit.     Cur 
feciti  Adamavit  eius  coniugem  aut  praedium,    aut 
Toluit  depraedari  unde  viveret,  aut  timuit  ab  illo  tale 
aliquid  amittere ,  aut  laesus  ulcisci  se  exarsit.    Num 
homicidium  sine  causa  faceret  ipso  homicidio  dele- 
ctatusl  Quis  credideritl  Nam  et  de  quo  dictum  est 
reeordi  et  nimis  crudelihomine,  quod  ,,gratuito  po- 
tius  malus  atque  crudelis  erat,"  praedicta  est  tamen 
causa,  „ne  per  otium,  inquit,  torpesceret  manus  aut 
animus."  (^allust.  Catil.  16.)    Quare  id  quoque?  Cur 
ital  Ut  scilicct  illa  exercitatione  scelerum,    capta 
urbe,  honores,  imperia,  divitias  adsequeretur,  et 

careret  metii  lee;um,  et  difficultate  rerum,  propter 
inopiam  rei  familiaris  et  conscientiam  scelerum. 
Nec  ipse  igitur  Catilina  amarit  facinora  sua;  seci 
utique  aliud,  cuius  causa  illa  faciebat. 

C.  VI.  Quid  ego  miser  in  te  amavi,  o  furtum 
meum,  o  facinus  illud  meum  nocturnum  sexti  decimi 
anni  aetatis  meae?  Non  enim  pulchrum  eras,  cum 
furtum  esses;  aut  vero  aliquid  es,  ut  loquar  ad  tei 
Puichra  erant  poma  illa,  quae  furati  sumus,  quoniam 
creatura  tua  erant,  pulcherrime  omnium,  Deus  bone, 
Deus  summum  bonum,  et  bonum  verum  meum.  Pul- 
chra  erant  ilia  poma;  sed  non  ipsa  concupivit  anima 
mea  miserabilis.  Erat  enim  mihi  meliorum  copia; 
illa  autem  decerpsi  tantum  ut  furarer.  Nam  decerpta 
proieci,  epulatus  inde  solam  iniquitatem,  qua  laeta- 
barfruens.  Nam  et  si  quid  illorum  pomorum  intravit 
in  os  meum,  condimentum  ibi  facinus  erat.  Et  nunc, 
Domine  Deus  meus,  quaero,  quid  me  in  furto  dele- 
ctaverit;  et  ecce  species  nulla  est.  Non  dico  sicut  in 
aequitate  atque  prudentia;  sed  neque  sicutin  mente 
hominis  atque  memoriaet  sensibus  et  vegetante  vita; 
neque  sicut  speciosa  suntsidera  et  decora  locis  suis, 
et  terra  et  mare  plena  foetibus,  qui  succedunt  na- 
scendo  decedentibus;  non  saltem  ut  est  quaedam 
defectiva  species  et  umbratica  vitiis  fallentibus. 
Nam  et  superbia  celsitudinem  imitatur;  cum  tu  sis 
unus  super  omnia  Deus  excelsus.  Et  ambitio  quid 
nisi  honores  quaerit  et  gloriam;  cum  tu  sis  prae 
cunctis  honorandus  unus  et  gloriosus  in  aeternumf 
Et  saevitia  potestatum  timeri  vult:  quis  autem  timen- 
dus,  nisi  unus  Deus,  cuius  potestati  eripi  aut  subtrahi 
quid  potest?  quando,  aut  ubi,  aut  quo,  vel  a  quo 
potest?  Et  blanditiae  lascivientium  amari  volunt: 
sed  neque  blandius  est  aliquid  tua  caritate,  nec  ama- 
tur  quidquam  salubrius ,  quam  illa  prae  cunctis  for- 
mosa  et  luminosa  veritas  tua.  Et  curiositas  adfecta- 
re  videtur  studium  scientiae;  cum  tu  omnia  summe 

nOA-eris.  Is^norantia  quoque  ipsa  atque  stultitia  sini- 
plicitatis  et  innocentiae  noniine  tegitur:  quia  te 
simplicius  quidqu  am  non  reperitur.  Quid  te 
autem  innocentiusl  Quandoquidem  opera  suamalis 
inimica  sunt.  Et  ignavia  quasi  quietem  adpetit: 
quae  vero  quies  certa  praeter  Dominuml  Luxuria 
satietatem  atque  abundantiam  se  cupit  vocari;  tu 
autem  es  pleiiitudo,  ^  indeficiens  copiaincorrupti- 
bilis  suavitatis.  Effusio  liberalitatis  obtendit  um- 
bram:  sed  bonorum  omnium  largitor  adfluentissimus 
tu  es.  Avaritia  multapossidere  Ault;  ettupossides 
omnia.  Invidentia  de  excellentia  Iitigat:  quid  te 
excellentius?  Ira  vindictam  quaerit:  te  iustius  quis 
vindicat?  Timor  insolita  et  repentina  exhorrescit, 
rebus  quae  amantur  adrersantia,  dum  praecavet 
securitati:  tibi  enim  quid  insolitum,  quid  repenti- 
num?  aut  quis  a  te  separat,  quod  diligis?  aut  ubi, 
nisi  apud  te,  firma  securitas  ?  Tristitia  rebus  amissis 
contabescit,  quibus  se  oblectabat  cupiditas ;  quia  ita 
sibi  noUet,  sicut  tibi  auferri  nihil  potest.  Ita  forni 
catur  anima  cum  avertitur  abs  te,  et  quaerit  extra  te 
ea,  quae  pura  et  liquida  non  invenit,  nisi  cum  redit 
ad  te.  Perverse  te  imitantur  omnes,  qui  longe  se  a 
te  faciunt,  et  extollunt  se  adversum  te.  Sed  etiam 
sic  te  imitando  indicant  creatorem  te  esse  omnis  na- 
turae;  et  ideo  non  esse,  quo  a  te  omni  modo  receda 
tur.  Quid  ergo  in  illo  furto  ego  dilexi?  et  in  quo 
Dominum  meum  velvitiose  atque  perverse  imitatus 
sum?  An  libuit  facere  contra  legem,  saltem  fallacia, 
quia  potentatu  non  poteram,  ut  mancam  libertatem 
captivus  imitarer  faciendo  impune  quod  non  liceret, 
tenebrosa  omnipotentiae  similitudine? 

C.  Vll.  Ecce  est  ille  servus  fugiens  Dominuni 
suum,  et  consecutus  umbram.  O  putredo  ,  o  mon- 
strum  vitae  et  mortis  profunditas!  Potuitne  liberr 
quod  non  licebat,  non  ob  aliud,  nisi  quianon  licebat? 
Quid  retribuam  Domino,  quod  recolit  haec  memori:» 

mea,  et  aniina  mea  non  metuit  inde?  Diligam  te,  Do- 
niine,  et  gratias  agam,  et  confitearnomini  tuo,quon- 
iam  tanta  dimisisti  mihi  mala  et  nefaria  opera  mea, 
Gratiae  tuae  deputo  et  misericordiae  tuae,  quod 
peccata  mea  tamquam  glaciem  soivisti.  Gratiae 
tuae  deputo  et  quaecumque  non  feci  mala.  Q,uid 
enim  non  facere  potui,  qui  etiam  gratuitum  facinu» 
amavi?  Et  omnia  mihi  dimissa  esse  fateor:  et  quae 
mea  sponte  feci  mala,  et  quae  te  duce  non  feci.  Q,uis 
est  hominum,  qui  suam  cogitans  infirmitatem ,  audet 
viribus  suis  tribuere  castitatem  atque  innocentiani 
suam;  ut  minus  amet  te,  quasi  minus  ei  necessaria 
fuerit  misericordia  tua,  qua  donas  peccataconrersis 
adte?  Qui  enim  vocatus  ate  secutus  est  vo- 
cem  tuam,  et  vitavit  ea,  quae  me  de  me  ipso 
recordantem  et  fatentem  legit,  non  me  de- 
rideat  ab  eo  medico  aegrum  sanari,  a  qua 
sibi  praestitum  est,  ut  non  aegrotaret,  vel 
potius  ut  minus  aegrotaret:  et  ideo  te  tan- 
tumdem,  imo  vero  amplius  diligat;  quia  per 
quem  me  videttantis  peccatorum  meoruni 
languoribus  exui,  per  eum  se  videt  tantia 
peccatorum  languoribus  non  implicarl. 

C.  VIII.  Quem  fructum  habui  miser  aliquando  iti 
iis,  quae  nunc  recolens  erubesco?  maxime  in  illo  fur- 
to,  in  quo  ipsum  furtum  amavi?  nihil  aliud,  cum  efc 
ipsum  esset  nihil,  et  eo  ipso  ego  miserior?  Et  tamen 
solus  id  non  fecissem;  sic  recordor  animum  tuno 
meum  ;  solus  omnino  id  non  fecissem.  Ergo  amavi 
ibi  etiam  consortium  reorum,  cum  quibus  id  feci? 
Non  ergo  nihil  aliud,  quam  furtum  amavi,  imo  vero 
nihil  aliud,  quia  et  illud  nihil  est?  Quid  est  revera? 
Q,uis  est  qui  doceat  me,  nisi  qui  illuminat  cor  meuni, 
et  discernit  umbras  eius?  Quid  est,  quod  mihi  venit 
in  mentem  quaerere,  et  discutere,  et  considerare? 
Q,uia  si  tunc  amarem  poma  illa,  quae  furatus  sum,  et 
eis  frui  cuperem,  possem  etiam  solus,  si  satis  esset, 

comniittere  illam  iniquitatem,  qua  pervenirem  ad  vo- 
luptatem  meam;  nec  confricatione  consciorum  ani- 
morum  accenderem  pruritum  cupiditatis  meae.  Sed 
quoniamin  illispomisvoluptas  mihi  non  erat,  eaerat 
in  ipso  facinore,  quam  faciebat  consortium  simul 
peccantium. 

C.  IX.  Quid  erat  ille  adfectus  animi?  Certe  enim 
plane  turpis  erat  nimis;  et  vae  mihi  erat,  qui  habe- 
bam  illum.  Sed  tamen  quid  erat?  Delicta  quis  intel- 
ligitl  Risus  erat  quasi  titillato  corde,  quod  falleba^ 
mus  eos,  qui  haec  a  nobis  fieri  non  putabant,  et  ve- 
hementer  nolebant.  Cur  ergo  eo  me  delectabat,  quo 
id  non  faciebam  solus?  An  quia  etiam  nemo  facile 
solus  ridetl  Nemo  quidem  facile;  sed  tamen  etiam 
solos  et  singulos  homines,  cum  alius  nemo  praesens 
est,  vincit  risus  aliquando,  si  aliquid  nimie  ridiculum 
vel  sensibus  occurrit,  vel  animo.  At  ego  illud  solus 
Tionfacerem,non  facerem  omnino  solus.  Ecce  estco- 
rara  te,Deusmeus,  viva  recordatio  animae  meae,  wSo- 
lus  non  facerem  furtum  illud,  in  quo  me  non  libebat 
id  quod  furabar,  sed  quia  furabar ;  quod  me  solum  fa- 
cere  prorsus  non  liberet,  nec  facerem.  O  nimis  ini- 
micaamicitia,  seductio  mentis  investigabilis,  ex  ludo 
etioco  nocendi  aviditas,  et  alieni  damni  adpetitu.s, 
nullalucrimei,nullaulciscendilibidine;  sedcumdici- 
tur:  eamus,faciamus,et  pudet  non  esseimpudenteml 

C.  X.  Q,uis  exaperit  istam  tortuosissimam  et  im- 
plicatissimam  nodositatem?  Foeda  est;  nolo  in  eam 
intendere,  nolo  eam  videre.  Te  volo,  iustitia  et  in- 
nocentia,  pulchra  et  decora  honestis  luminibus,  et 
insatiabili  satietatc.  Quies  est  apud  te  valde, 
et  vita  imperturbabilis.  Qui  intrat  in  te,  in- 
trat  in  gaudium  Domini  sui ;  et  non  timebit,  et  ha- 
bebit  se  optime  in  optimo.  Defluxi  abs  te  ego ,  et 
erravi,  Deus  meus,  nimis  devius  a  stabilitate  tua  in 
adolescentia,  et  factus  sum  mihi  regio  egestatis. 

C.  I.  Veni  Carthagiiiem;  et  circumstrepebat  me 
undique  sartago  flagitiosorum  amoium.  Nondum 
amabam  et  amare  amabam,  et  secretiore  indigentia 
oderam  me  minus  indigentem.  Quaerebam  quod 
amarem,  amans  amare,  et  oderam  securitatem,  et 
viam  sine  muscipulis.  Quoniam  fames  mihi  erat  in- 
tus  ab  interiore  cibo  te  ipso,  Deus  meus;  et  ea  fame 
non  esuriebam,  sed  eram  sine  desiderio  alimento- 
rum  incorruptibilium,  non  quia  plenus  eis  eram,  sed 
quo  inanior,  eo  fastidiosior.  Et  ideo  non  bene  vale- 
bat  anima  mea;  et  ulcerosa  proiiciebat  se  foras  mi- 
serabiliter  scalpi  avida  contactu  sensibilium.  Sed 
si  non  haberent  animam,  non utique  amarentur.  Ama- 
re  et  amari  dulce  mihi  erat,  magis  si  et  amantis  cor- 
pore  fruerer.  Venam  igitur  amicitiae  coinquinabani 
sordibus  concupiscentiae,  candoremque  eius  obnu 
bilabam  de  tartaro  libidinis;  et  tamen  foedus  atque 
inhonestus,  elegans  et  urbanus  esse  gestiebam  abun- 
danti  vanitate.  Rui  etiam  in  amorem,  quo  cupiebam 
capi.  Deus  meus,  misericordia  mea,  quanto  felie 
mihi  suaAitatem  illam,  et  quam  bonus  adspersisti, 
quia  et  amatus  sum,  et  perveni  occulte  ad  vinculum 
fruendi,  et  colligabar  iaetus  aerumnosis  nexibus,  ut 
caederer  virgis  ferreis  ardentibus  zeli,  et  suspicio- 
num,  et  timorum,  etirarum,  atque  rixarum. 

C.  II.  Rapiebant  me  spectacula  theatrica,  ple- 
na  imaginibusmiseriarummearum  et  fomitibus  ignis 
mei.  Quidest,  quod  ibi  homo  vultdolere,cumspectat 
luctuosa  dtque  tragica,  quae  tamen  pati  ipse  nollet? 
Et  tamen  pati  vult  ex  eis  dolorem  spectator,  et  do- 
lor  ipse  est  voluptas  eius.  Quid  est  nisi  miserabilis 
insanial  Nam  eo  magis  eis  movetur  quisque,  quo 

niinus    a  talibus  adfectibus  sanus  est:    quamquam 
cum  ipse  patitur,  miseria,  cum  aliis  compatitur,  mi- 
sericordia  dici  solet.     Sed  qualis  tandem  misericor- 
dia  in  rebus  fictis  et  scenicis?  Non  enim  ad  subve- 
niendum  provocatur  auditor,  sed  tantum  ad  dolen- 
dum  invitatur;  et  actori  earum  imaginum  ampliug 
favet,  cum  amplius  dolet.    Et  si  calamitates  illae  ho- 
jninum  vel  antiquae  vel  falsae  sic  agantur,  ut  qui 
spectat  non  doleat,  abscedit  inde  fastidiens  et  repre- 
hendens;  si  autem  doleat,  manet  intentus,  et  gaudens 
lacrimatur.    Ergo  amantur  et  dolores?  Certe  omnis 
homo  gaudere  vult.    An  cum  miserum  neminem  esse 
libeat,  libet  tamen  esse  misericordem;  quod  quia 
non  sine  dolore  est,  hac  una  causa  amantur  dolores? 
Et  hoc  de  illa  vena  amicitiae  est.     Sed  quo  vaditi 
quo  fluit?  Ut  quid  decurrit  in  torrentem  picis  bul- 
lientis  aestus  immanes  tetrarum  libidinum,  inqu«'j 
ipsa  mutatur  et  vertitur  per  nutum  proprium,  de  coe- 
lesti  serenitate  detorta  atque  deiecta?  Repudietur 
ergo  misericordia?  Nequaquam.    Ergo  amentur  do- 
lores  aliquando.  Sed  cave  immunditiam,  anima  mea, 
sub  tutore  Deo  meo,  Deo  patrum  nostrorum,  et  lau- 
dabili  et  superexaltato  in  omnia  saecula;  cave  im- 
munditiam.     Neque  enim  nunc  non  misereor;   sed 
tiinc  in  theatris  congaudebam  amantibus,  cum  sese 
fruebantur  per  flagitia,  quamvis  haec  imaginarie  ge- 
rerent  in  ludo  spectaculi.     Cum  autem  sese  amitte- 
bant,    quasi  misericors  contristabar;   et  utrumque 
delectabat  tamen.     Nunc  vero  magis  misereor  gau- 
dentem  in  flagitio,  quam  velut  dura  perpessum  detri- 
mento  perniciosae  voluptatis,  et  amissione  miserae 
felicitatis.   Haec  certe  verior  misericordia;  sed  non 
in  ea  delectat  dolor.     Nam  etsi  adprobatur  officio 
caritatis  qui  dolet  miserum,    mallet  tamen  utique 
non  esse  quod  doleret,  qui  germanitus  misericors 
est.     Si  enim  est  malevola  benevolentia,  quod  fieri 
pon  potest;  potest  et  ille,  qui  veraciter  sinceriter- 

que  miseretur,  cupere  esse  miseros,  ut  misereatur. 
Noiinullus  itaque  dolor  adprobandus,nullusamandus 
est.  Hoc  enim  tu,  Domine  Deus,  qui  animas  amas 
longe  lateque  purius  quam  nos,  et  incorruptibilius 
misereris,  quod  nuUo  dolore  sauciaris.  Et  ad  haec 
quis  idoneus?  At  ego  tunc  miser  dolere  amabam,  et 
quaerebam,  ut  esset  quod  dolerem,  quando  mihi  in 
aerumna  aliena,  et  falsa  et  saltatoria,  ea  magis  pla- 
cebatactiohistrionis,  mequeadliciebat  vehementius, 
qua  mihi  lacrimae  excutiebantur.  Quid  autem  mi- 
rum,  cum  infelix  pecus  aberrans  a  grege  tuo,  et  im- 
patiens  custodiae  tuae  turpi  scabie  foedarer?  Et  inde 
erantdolorum  amores,  nonquibus  altius  penetrarer. 
Non  enim  amabam  talia  perpeti,  qualia  spectare;  sed 
quibus  auditis  et  fictis  tamquam  in  superftcie  rade- 
ler:  quos  tamen  quasi  ungues  scalpentium  fervidus 
tumor,  et  tabes,  et  sanies  horrida  consequebatur. 
Talis  vita  mea.  Numquid  vita  erat,  Deus  meusl 

C.  111.  Et  circumvolabat  super  me  fidelis  a  lon- 
ge  misericordia  tua!  In  quantas  iniquitates  distabui, 
et  sacrilegam  curiositatem  secutus  sum,  ut  deseren- 
tem  te,  deduceret  me  ad  imainfida  et  circumvento- 
ria  obsequia  daemoniorum,  quibus  immolabam  facta 
meamala;  etin  omnibus  flagellabas  me!  Ausus  sum 
etiam  in  celebritate  solemnitatum  tuarum,  intra 
parietes  ecclesiae  tuae,  concupis^ere  et  agere  nego- 
tium  procurandi  fruetus  mortis.  Unde  me  verbera- 
sti  gravibus  poenis;  sed  nihil  ad  culpam  meam,  o  tu 
praegrandis  misericordia  mea,  Deus  meus,  refugium 
meum  a  terribilibus  nocentibus,  in  quibus  vagatus 
sum  praefidenti  collo,  ad  longe  recedendum  a  te, 
amans  vias  meas  et  non  tuas,  amans  fugitivam  liber- 
tatem!  Habebant  et  illastudia,  quae  honesta  voca- 
bantur,  ductum  suum  intuentem  fora  litigiosa,  ut 
excellerem  ineis,  hoc  laudabilior,  quo  fraudulen- 
tior.  Tantaest  c(>ecitas  hominum  de  coecitate  etiam 
gloria^tiuml    Et  maior  iam  eram  in  schola  rhetoris, 

et  gaudebam  superbe,  et  tumebam  typho ;  quamquam 
longe  sedatior,  Domine,  tu  scis,  etremotus  omnino 
ab  eversionibus,  quas  faciebant  eversores,  (hoc 
enim  nomen  scaevum  et  diabolicum  velut  insigne 
urbanitatis  est,j  inter  quos  idvebam  pudore  impu- 
denti ,  quia  talis  non  eram;  et  cum  eis  eram,  et  ami- 
citiis  eorum  delectabar  aliquando,  a  quorum  semper 
factis  abhorrebam,  hoc  est,  ab  eversionibus,  qui- 
bus  proterve  in^^ectabanturignotorum  verecundiam, 
quam  perturbarent  gratis  illudendo ,  atque  inde  pa- 
scendo  malevolas  laetitias  suas.  Nihil  est  illo  actu 
similius  actibus  daemoniorum.  Q,uid  itaque  verius, 
quam  eversores  vocarentur?  Eversi  plane  prius  ipsi 
atque  perversi,  deridentibus  eos  et  seducentibus  fal- 
lacibus  occulte  spiritibus  ineoipso,  quo  alios  irri- 
dere  amant  et  fallere. 

C.  IV.  Inter  hos  ego  imbecilla  tunc  aetate  di- 
scebam  libros  eloquentiae,  inquaeminere  cupiebam 
fine  damnabili  et  ventoso  per  gaudia  vanitatis  huma- 
nae ;  et  usitato  iam  discendi  ordine  perveneram  in 
librum  quemdam  Ciceronis,  cuius  linguam  fere 
omnes  mirantur,  pectus  non  ita.  Sed  liber  ille  ipsius 
exhortationem  continet  ad  philosophiam ,  et  vocatur 
Hortensius.  IUe  vero  liber  mutavit  adfec- 
tum  meum,  et  ad  te  ipsum,  Domine,  muta- 
vit  preces  meas,  et  vota  ac  desideria  mea 
fecit  alia.  Viluit  mihi  repente  omnis  vana 
spes,  etimmortalitatemsapientiae  concu- 
piscebam  aestu  cordis  incredibili;  et  sur- 
gere  coeperam,  ut  ad  teredirem.  Non  enim 
ad  acuendam  linguam,  quod  videbar  emere  maternis 
mercedibus ,  cum  agerem  annum  aetatis  underigesi- 
mum,  iam  defuncto  patre  ante  biennium:  non  ergo 
ad  acuendam  linguam  referebam  illumlibrum;  ne- 
que  mihi  locutionem,  sed  quod  loquebatur  persua- 
serat.  Quomodo  ardebam,  Deus  meus,  quomodo 
ardebam  revolare  a  terrenis  ad  te;  et  nesciebam, 

quid  ageres  mecuni.    Apud  te  est  enim  sapientia. 
Amor  autem  sapientiae  nomen  graecum  habet  (juo- 
aocfiav,  quo  me  accendebant  illae  literae.     Sunt,  qui 
seducant  per  philosophiam,  magno  et  blando  et  ho- 
nesto  nomine  colorantes  et  fucautes  errores  suos :  et 
prope  omnes,  qui  ex  illis  et  siipra  temporibus    tales 
erant,  notanturin  eo  libro  et  demonstrantur;et  ma- 
nifestatur  ibi  salutifera  illa  admojiitio  spiritus  tui 
per  serrum  tuum  bonum  et  pium:    Videte,  ne  quis  vos 
decipiat  per  philosophiajn  et  inanem  sediictionem,  se- 
cimdiim   traditionem   hominiim,   secundum    ele?nenta 
huius  mundi,  et  non  seciindum  Christinn:  quia  in  ipso 
inhabitat    omnis   plenitudo    divinitatis    corporaliter. 
(Col.  2, 8.  9.)  Et  ego  illo  tempore  (scis  tu  lumen  cor- 
dis  mei ,  quoniam  nondum  mihi  haec  apostolica  nota 
erant)  hoc  tamen  solo  delectabar  in  illa  exhortatio- 
ne,  quod  nou  illam  aut  iliam  sectam,  sed  ipsam  quae- 
cumque  esset  sapientiam  ut  diligerem,  et  quaererem, 
et  adsequerer,  et  tenerem  atque  amplexarer,  fortiter 
excitabar  sermoneillo,  et  accendebar,  etardebam; 
ethocsolum  me  in  tanta  flagrantia  refrangebat,  quod 
nomenChristi  non  eratibi.  Quoniam  hoc  nomeu 
secundum    misericordiam    tuam,     Domiue, 
hoc  nomen  Salvatoris  mei,  filii  tui,  in  ipso 
adhuc    lacte     matris    tenerum    cor    meum 
praebiberat  et  alte  retinebat:  et  quidquid 
sine   hoc  nom.ine   fuisset,    quamvis  litera- 
tum  et  expolitum  et  veridicum,  nonme  to- 
tum  rapiebat. 

C.  V.  Itaque  institui  animum  intendere  in  scri- 
pturas  sanctas ,  ut  viderem  quales  essent.  Et  ecce 
video  rem  non  compcrtam  superbis,  neque 
nudatam  pueris;  sed  incessu  humilem,  suc- 
cessu  excelsam,  et  velatam  mysteriis:  et 
non  eram  ego  talis,  ut  intrare  in  eam  possem,  aut 
inclinare  cervicem  ad  eius  gressus.  Non  enim  sicut 
modo  ioquoi',  ita  sensi,  cum  adtendi  ad  illam  scriptu- 

ram:  sed  risa  est  mihi  indigna  quam  Tiillianae  dig- 
nitati  compararem.  Tumor  enim  meus  refugiebat 
modum  eius;  et  acies  mea  non  penetrabat  interiora 
eius.  Verumtamen  illa  erat,  quae  cresceret  cum  par- 
vulis;  sed  ego  dedignabar  esse  parrulus,  etturgidus 
fastu  mihi  gi'andis  videbar. 

C.  VI.     Incidi  itaque  in  homines  superbe  deliran- 
tes,  et  carnales  nimis  et  loquaces,  in  quorum  ore  la- 
quei  diaboli,  et  viscum  confectum  commixtione  syl- 
labarum  nominis  tui,  et  Domini  lesu  Christi,  et  pa- 
racleti    consolatoris   nostri  Spiritus  Sancti.     Haec 
nomina  omnia  non  recedebant  de  ore  eorum,  sed 
tenus  sono  et  strepitu  linguae;  caeterum  cor  inane 
veri.   Et  dicebant:  Veritas  et  veritas;  et  multam  eara 
dicebant  mihi,  et  nusquam  erat  in  eis;  sed  falsa  lo- 
quebantur,  non  de  te  tantum,  qui  vere  veritas  es,  sed 
etiam  de  istis  elementis  huiusmundi,  creaturatua, 
de  quibus  etiam  vera  dicentes  philosophos  transgrc- 
di  debui  prae  amore  tuo,  mi  Pater  summe  bone, 
pulchritudo  pulchrorum  omnium.    O  veritas,  veritas, 
quam  intime  etiam  tum  medullae  animi  mei  suspira- 
banttibi,  cum  te  illi  sonarent  mihi  frequenter  et  mul- 
tipliciter  voce  sola,  et  libris  multis  et  ingentibus! 
Et  illa  erant  fercula,  in  quibus  mihi  esurienti  te  in- 
ferebantur  pro  te  sol  et  luna,  pulchra  opera  tua;  sed 
tamen  opera  tua,  non  tu,  nec  ipsa  prima.     Priora 
enim  spiritalia  opera  tua,  quam  ista  corporea,  quam- 
vis  lucida  et  coelestia.     At  ego  nec  priora  illa,  sed 
te  ipsam,  te  veritas,  in  qua  non  est  commutatio,  nec 
momenti  obumbratio,  esuriebam  et  sitiebam;  et  ad- 
ponebantur  adhuc  mihi  in  illis  ferculis  phantasmata 
splendida,  quibus  iam  melius  erat  amare  istum  so- 
lem,  saltem  istis  oculis  verum,  quam  illa  falsa  aui- 
mo  decepto  per  oculos.     Et  tamen,  quia  te  putabam, 
manducabam;  non  avide  quidem  ,  quia  nec  sapiebas 
in  ore  meo,  sicuti  es;  neque  enim  tu  eras  figmenta 
illa  inania,  nec  nutriebar  eis,  sed  exhauriebar  magis. 

C2 

Cibus  m  somnis  simillimus  est  cibis  vigilantium,  quo 
tamendormientesnonaluntur;  dormiunt  enim:  atilla 
nec  similia  erant  uUo  modo  tibi,  sicut  nunc  mihi  lo- 
cutus  es;  quia  illa  erant  corporalia  phantasmata, 
f  alsa  coi-pora,  quibus  certiora  sunt  vera  corpora  ista, 
quae  videmus  visu  carneo,  sive  coelestia,  sive  terre- 
stria;  cum  pecudibus  et  volatilibus  videmus  haec: 
et  certiora  sunt,  quam  cum  imaginamur  ea.  Et  rur- 
sus  certius  imaginamur  ea,  quam  ex  eis  suspicamur 
alia  grandiora  et  infinita,  quae  omnino  nulla  sunt, 
qualibus  ego  tunc  pascebar  inanibus;  et  non  pasce- 
bar.  At  tu,  amor  meus,  in  quem  deficio,  ut  fortis  sim, 
nec  ista  corpora  es,  quae  videmus,  quamquam  in 
coelo,  nec  ea  es,  quae  non  videmus  ibi,  quiatu  ista 
condidisti,  nec  in  summis  tuis  conditionibus  habes. 
Quanto  ergo  longe  es  a  phantasmatibus  illis  meis, 
phantasmatibus  corporum,  quae  omnino  non  sunt; 
quibus  certiores  sunt  phantasiae  corporum  eorum, 
quae  sunt;  et  eis  certiora  corpora,  quae  tamen  non 
es;  sed  nec  animaes,  quae  vita  est  corporum!  Ideo 
melior  vita  corporum,  certiorque  quam  corpora. 
Sed  tu  vita  es  animarum,  vita  vitarum,  vivens  te  ipsa, 
et  non  mutaris ,  vita  animae  meae.  Ubi  ergo  mihi 
tunc  eras,  et  quam  longe?  Et  longe  peregrinabar  abs 
te,  exclusus  et  a  siliquis  porcorum,  quos  de  siliquis 
pascebam.  Quanto  enim  meliores  grammaticorum 
et  poetarum  fabellae,  quam  illa  decipulal  Nam  ver- 
sus  et  carmen,  et  Medea  volans,  utiliores  sunt  certe 
quam  quinque  elenienta  varie  fucata,  propter  quin- 
que  antra  tenebrarum,  quae  omnino  nuUa  siuit,  et 
occidunt  credentem.  Nam  versum  et  carmen  etiam 
ad  vera  pulmenta  transfero;  volantem  autem  Me- 
deam  et  si  cantabam,  non  adserebam,  et  si  cantari 
audiebam,  non  credebam:  iHa  autem  credidi.  Vae, 
vae,  quibus  gradibus  deductus  sum  in  profunda  infe- 
rii  Quippe  laborans  et  aestuans  inopia  veri,  cum  te, 
Deus  meus  (tibi  enim  confiteor,  qui  me  miseratus 

es  et  nondum  confitentem),  cum  te  non  secundum 
intellectum  mentis,  quo  me  praestare  voluisti  belluis, 
sedsecundum  sensum  carnis  quaererem.  Tu  autem 
eras  interior  intimo  meo,  et  superior  sum- 
mo  meo.  Offendi  illam  mulierem  audacem,  inopem 
prudentiae,  aenigma  Salomonis,  sedentem  super 
sellam  in  foribus,  etdicentem:  Panes  occultos  liben- 
ter  edite,  et  aquam  dulcein  furtivam  hibite.  (Prov. 
9,  17.)  Quae  me  seduxit,  quia  invenit  foris  habitan- 
tem  in  oculo  carnis  meae,  et  talia  ruminantem  apud 
me,  qualia  per  illum  vorassem. 

C.  VII.  Nesciebam  enim  aliud  vere,  quod  est; 
et  quasi  acutule  movebar,  ut  suffragarer  stultis  de- 
ceptoribus,  cum  a  me  quaererent,  unde  malum;  et 
utrum  forma  corporea  Deus  finiretur,  et  haberet  ca- 
pillos  etungues;  et  utrum  iusti  existimandi  essent, 
qui  haberent  uxores  multas  simul,  et  occiderent  ho- 
mines,  et  sacrificarent  de  animalibus.  Quibus  renim 
ignarus  perturbabar;  et  recedens  a  reritate  ire  in 
eam  mihi  videbar;  quia  non  noveram,  malum  non 
esse  nisi  privationem  boni,  usque  ad  quod  omnino 
non  est.  Quod  unde  viderem,  cuius  videre  usque  ad 
corpus  erat  oculis,  et  animo  usque  ad  phantasma? 
Et  non  noveram  Deum  esse  spiritum,  non  cui  mem- 
bra  essent  per  longum  et  latum,  nec  cui  esse  moles 
esset;  quia  moles  in  parte  minor  est,  quam  in  toto 
suo ;  et  si  infinita  sit,  minor  est  in  aliqua  parte  certo 
spatio  definita,  quam  per  infinitum;  et  non  esttota 
ubique  sicut  spiritus,  sicut  Deus.  Et  quid  in  nobis 
esset,  secundum  quod  essemus  similes  Deo,  et  recte 
in  scripturis  diceremur  ad  imaginem  Dei  (Gen.  1, 27.), 
prorsus  ignorabam.  Et  non  noveram  iustitiam  veram 
interiorem,  non  ex  consuetudine  iudicantem,  sed  ex 
lege  rectissima  Dei  omnipotentis,  qua  formarentur 
mores  regionum  et  dierum  pro  regionibus  et  diebus; 
cum  ipsa  ubique  ac  semper  esset,  non  alibi  alia,  nec 
alias  aliter;  secuudum  quam  iusti  essent  Abraham  et 

Isaac  et  lacob  et  Moyses  et  David,  et  illi  omnes  lau- 
dati  oie  Dei;  sed  eos  ab  imperitis  iudicari  iniquos, 
iudicantibus  ex  humano  die,  et  universos  mores  hu- 
mani  generis  ex  parte  moris  sui  metientibus :  tam- 
quam  si  quis  nescius  in  armamentis,  quid  cuique 
membro  accommodatum  sit,  ocrea  velit  caput  con- 
tegi ,  et  galea  calceari;  et  murmuret,  quod  non  apte 
cohveniat:  autinuno  dieindictoapomeridianis  horis 
iustitio,  quisquam  stomachetur,  non  sibi  concedi 
quid  venale  proponere,  quia  mane  concessum  est: 
aut  in  una  domo  videat  aliquid  tractari  manibus  a 
quoquam  servo,  quod  facere  non  sinatur  qui  pocula 
ministrat:  aut  aliquid  post  praesepia  fieri,  quod  ante 
mensamprohibeatur;  et  indignetur,  cum  situnum  ha- 
bitaculum  et  una  familia,  non  ubique  atque  omnibus 
idem  tribui.  Sic  sunt  isti  qui  indignantur,  cumau- 
dierint  illo  saeculo  licuisse  iustis  aliquid,  quod  isto 
non  licet  iustis;  et  quia  illis  aliud  praecepit  Deus, 
istis  aliud  pro  temporalibus  causis,  eum  eidem  iusti- 
tiae  utrique  servierint:  cum  in  uno  homine  et  in  uno 
die,  et  inunis  aedibus  videant  aliud  alii  membro  con- 
gruere,  et  aliud  iam  dudum  licuisse,  post  horam  non 
licere:  quiddam  in  illo  angulo  permitti  aut  iuberi, 
quod  in  isto  iuste  vetetur  et  vindicetur.  Numquid 
iustitia  varia  est  et  mutabilis?  Sed  tempora  quibus 
praesidet,  non  pariter  eunt;  tempora  enim  sunt.  Ho- 
mines  autem,  quorum  vita  super  terram  brevis  est, 
quia  sensu  non  valent  causas  contexere  saeculorum 
priorum,  aliarumque  gentium,  quas  experti  non  sunt, 
cum  his,  quas  experti  sunt;  in  uno  autem  corpore  vel 
die  vel  domo  facile  possunt  videre,  quid  cui  membro, 
quibus  momentis,  quibus  partibus  personisve  con- 
gruat;  in  illis  olTenduntur,  his  serviunt.  Haec  ego 
tunc  nesciebam,  et  non  advertebam,  et  feriebant  un- 
dique  ista  oculos  meos,  et  non  videbam.  Et  canta- 
bam  carmina,  et  non  mihi  licebat  ponere  pedem 
quemlibet  ubilibet,  sed  in    liw  atque  alio  metro  ali- 

ter  atque  aliter;  et  in  uno  aliquo  versu,  non  omni- 
tus  locis  eumdem  pedem.  Et  ais  ipsa,  qua  canebam, 
non  habebat  aliud  alibi,  sed  omnia  simul.     Et  non 
intuebar  iustitiam,  cui  servirent  boni  et  sancti  homi- 
nes,  longe  excellentius  atque  sublimius  habere  simul 
omaia,  quae  praecepitDeus,  et  nuUa  ex  parte  Taria- 
ri ;  et  tamen  variis  temporibus  non  omnia  simul,  sed 
propria  distribuentem  ac  praecipientem.     Et  repre- 
hendebam  coecus  pios  patres,  non  solum  sicut  Deus 
iuberet  atque  inspiraret  utentes  praesentibus,  verum 
quoque  sicut  Deus  revelaret  futura  praenuntiantes. 
C.  YIII.  Numquid  aliquando  aut  alicubi  iniustum 
est  diligere  Deum  ex  toto  corde,  ex  tota  anima,  et  ex 
tota  mente,  et  diligere  proximum  tanquam  te  ipsum'^ 
Itaque  flagitia,  quae  sunt  contra  naturam,  ubique  ac 
semper  detestanda  atque  punienda  sunt,  qualia  So- 
domitarum  fuerunt.     Quae  si  omnes  gentes  facerent, 
eodem  criminis  reatu  divina  lege  tenerentur,  quae 
non  sic  fecit  homines,  ut  se  illo  uterentur  modo. 
Violatur  quippe  ipsa  societas,  quae  cum  Deo  nobis 
esse  debet,  cum  eadem  natura,  cuius  ilie  auctor  est, 
libidinis  perversitate  polluitur.     Quae  autem  contra 
mores  hominum  sunt  flagitia,  pro  morum  diversitate 
vitanda  sunt;  ut  pactum  inter  se  civitatis  aut  gentis 
consuetudine  vel  lege  firmatum,  nuUa  civis  aut  per- 
egrini   libidine   violetur.      Turpis    enim    omnis 
pars  est  suo  universo  non  congruens.    Cum 
autem  Deus  aliquid  contra  morem  aut  pactum  quo- 
rumlibet  iubet,  et  si  numquam  ibi  factum  est,  facien- 
dum  est;  et  si  omissum,  instaurandum;  et  si  institu- 
tum  non  erat,  instituendum  est.     Si  enim  regi  licet 
in  civitate,  cui  regnat,  iubere  aliquid,  quod  neque 
ante  illum  quisquam,  nec  ipse  umquam  iusserat;  et 
non    contra   societatem   civitatis   ei    obtemperatur, 
imo  contra  societatem  non  obtemperatur  (generale 
quippe  pactum  est  societatis  liumanae  obedire  regi- 
bus  suis):    quanto  magis  Deo  reguatori  universae 

creaturae  suae  ad  ea,  quae  iusserit,  sine  dubitations 
serviendum  est!  Sicut  enini  in  potestatibus 
societatis  humanae  maior  potestas  minori 
ad  obediendum  praeponitur,  itaDeus  omni- 
bus.  Item  in  facinoribus,  ubi  libido  est  noceudi, 
sive  per  contumeliam,  sive  per  iniuriam;  et  utmm- 
que  vel  ulciscendi  causa,  sicutinimico  inimicus;  vel 
adipiscendi  alicuius  extra  commodi,  sicut  latro  via- 
tori;  vel  evitandi  mali,  sicut  ei  qui  timetur;  velinri- 
dendo.,  sicut  feliciori  miserior,  aut  in  aliquo  prospe- 
ratus  ei  quem  sibi  aequari  timet,  aut  aequalem  dolet; 
vel  sola  voluptate  alieni  mali,  sicut  spectatores  gla- 
diatorum,  aut  irrisores,  aut  illusores  quorumlibet. 
Haec  sunt  capita  iniquitatis,  quae  pullulant  princi- 
pandi  et  spectandi  et  sentiendi  libidine,  aut  una,  aut 
duabus  earum,  aut  simul  omnibus;  et  vivitur  male 
adversus  tria  et  septem ,  psalterium  decem  chorda- 
rum,  decalogum  tuum,  Deus  altissime  et  dulcissime. 
Sed  quae  flagitia  in  te,  qui  non  corrumperis?  Aut 
quae  adversus  te  facinora,  cui  noceri  non  potest? 
Sed  hoc  vindicas,  quod  in  se  homines  perpetrant, 
quia  etiam,  cum  in  te  peccant,  impie  faciunt  in  ani- 
mas  suas,  et  mentitur  iniquitas  sibi,  sive  corrum- 
pendo  ac  pervertendo  naturam  suam,  quam  tu  fecisti 
et  ordinasti,  vel  immoderate  utendo  concessis  rebus, 
velin  non  concessa  flagrando  in  eum  usum,  qui  est 
contra  naturam;  aut  rei  tenentur,  animo  et  verbis 
saevientes  adversus  te,  et  adversus  stimulum  cal- 
citrantes;  aut  cum  disruptis  limitibus  humanae  so- 
cietatis,  laetantur  audaces  privatis  conciliationibus 
aut  diremtionibus,  prout  quidque  delectaverit  aut 
ofl^enderit.  Et  ea  fiunt  cum  tu  derelinqueris,  fons 
vitae,  qui  es  unus  et  verus  creator  et  rector  universi- 
tatis;  et  privata  superbia  diligitur  in  parte  unum  fal- 
suni.  Itaque  pietate  humili  rediturinte,  etpurgas 
nos  a  consuetudine  mala,  et  propitius  cs  peccatis 
confitentium,  et  exaudis  gemitus  compeditorum,  et 


CONFESSIONUM  LIBER  III.  41 

solvis  a  vinculis,  quae  nobis  fecimus,  si  iam  non  eri- 
gamus  adversus  te  cornua  falsae  libertatis,  avaritia 
plus  habendi,  et  damno  totum  amittendi,  amplius 
amando  proprium  nostrum,  quam  te  omnium  bonum. 

C.  IX.  Sed  inter  flagitia  et  facinora  et  tam  multas 
iniquitates  simt  peccata  proficientium ,  quae  a  bene 
iudicantibus  et  vituperantur  ex  regula  perfectionis, 
et  laudantur  spe  frugis,  sicut  herba  segetis.  Et  sunt 
quaedam  similia  vel  flagitio  vel  facinori,  et  non  sunt 
peccata;  quia  nec  te  otfendunt,  Dominum  Deum  no- 
strum,  nec  sociale  consortium;  cum  conciliantur 
aliqua  in  usum  vitae  congrua  tempori,  et  incertum 
est  anlibidine  habendi;  aut  puniuntur  corrigendi  stu- 
dio  potestate  ordinata,  et  incertum  est  an  libidine 
nocendi.  Multa  itaque  facta  quae  hominibus  impro- 
banda  ^-iderentur,  testimonio  tuo  approbata  sunt;  et 
multalaudataab  hominibus  te  teste  damnantur:  cum 
saepe  se  aliter  habet  species  facti,  et  aliter  facientis 
animus  atque  articulus  occulti  temporis.  Cum  vero 
aliquidturepente  inusitatum  et  improvisum  imperas, 
etiam  si  hoc  aliquando  vetuisti,  quamvis  causam  im- 
perii  tui  pro  tempore  occultes,  et  quamvis  contra 
pactum  sit  aliquorum  hominum  societatis;  quis  du- 
bitet  csse  faciendum,  quando  ea  iusta  est  societas 
hominum,  quae  servit  tibi?  Sedbeati  qui  te  imperas- 
se  sciunt.  Fiunt  enim  omnia  a  servientibus  tibi,  vel 
ad  exhibendum  quod  ad  praesens  opus  est,  rel  ad  fu- 
tura  praenuntianda. 

C.  X.  Haec  ego  nesciens  irridebam  illos  san- 
ctos  servos  et  prophetas  tuos.  Et  quid  agebam,  cum 
irridebam  eos,  nisi  ut  irriderer  abs  te,  sensim  atque 
paulatim  perductus  ad  eas  nugas,  ut  crederem  ficum 
plorarecum  decerpitur,etmatrem  eiusarboremlacii- 
mis  lacteisi  Quam  tamen  ficum  si  comcdisset  ali- 
quis  sanctus,  alieno  sane  non  suo  scelere  decerptam, 
miscerct  visceribus,  et  anhelaret  de  illa  angelos,  imo 
vero  particulas  Dei  gemendo  in  oratione  atque  ru- 

ctaudo:  quae  particulae  summi  et  veri  Dei  ligatac 
fuissent  iii  illo  pomo,  nisi  electi  sancti  dente  ac  ven- 
tre  solverentur.  Et  credidi  miser,  magis  esse  mise- 
ricordiam  praestandam  fructibus  terrae,  quam  homi- 
nibus,  propter  quos  nascerentur.  Si  quis  enim  esuri- 
ens  peteret  qui  Manichaeus  non  esset,  quasi  capitali 
supplicio  damnanda  buccella  videretur,  si  ei  daretur. 
C.  XI.  Et  misisti  manum  tuam  ex  alto,  et  de  hac 
profunda  caligine  eruisti  animam  meam,  cum  pro 
me  tleret  ad  te  mater  mea,  fidelis  tua,  amplius  quani 
flent  matres  corporea  funera.  Videbat  enim  illa 
mortem  meam  ex  fide  et  spiritu,  quem  habebat  ex  te, 
et  exaudisti  eam,  Domine.  Exaudisti  eam,  nec  de- 
spexisti  lacrimas  eius,  cum  profluentes  rigarentter- 
ram  sub  oculis  eius,  in  omniloco  orationis  eiusj  et 
exaudisti  eam.  Nam  unde  illud  somnium,  quo  eam 
consolatus  es,  ut  vivere  me  concederet  et  habere  se- 
cum  eamdem  mensam  in  domo ,  quod  nolle  coeperat 
aversans  et  detestans  blasphemias  erroris  mei?  Vidit 
enim  stantem  se  in  quadam  regula  lignea,  et  adve- 
nientem  ad  se  iuvenem  splendidum,  hilarem  atque 
adridentem  sibi,  cum  illa  essetmoerens  etmoerore 
confecta:  qui  cum  causas  quaesisset  ab  ea  moesti- 
tiae  suaequotidianarumquelacrimarum  (docendi  ut 
adsolet,  non  discendi  gratiaj,  atque  illa  respondis- 
set,  perditionem  meam  se  plangere;  iussisse  illum, 
quo  secura  esset,  atque  admonuisse,  ut  adtenderet 
et  ^aderet,  ubi  esset  illa,  ibi  esse  etme.  Quod  illa 
ubi  adtendit,  vidit  me  iuxta  se  in  eadem  regula  staa- 
tem.  Unde  hoc,  nisi  quia  erant  aures  tuae  ad  cor 
eiusi  O  tubone  omnipotens,  qui  sic  curas 
iinumquemque  nostrum  tamquam  solum  cu 
res,  et  sic  omnes  tamquam  singulos.  Unde 
illud  etiam,  quod  cum  mihi  narrasset  ipsum  visum, 
et  ego  ad  id  trahere  conarer,  ut  illa  se  potius  non 
desperaret  futuram  esse,  quoderam;  continuo  sine 
aliqua   haesitatione:    non,   inquit,    non  enim  mihi 

•iictiim  est:  iibi  ille,  ibi  et  tu;  sed:  ubi  tu,  ibi  et  ille? 
Conflteor  tibi,  Domine,  recordationem  meam,  quan- 
tum  recolo,  quod  saepe  nontacui,  amplius  me  isto 
per  matrem  ^dgilantem  responso  tuo  ,  quod  tam  vici- 
na  interpretationis  falsitate  turbata  non  est,  et  tam 
cito  ^idit,  quod  videndum  fuit,  quod  ego  certe  ante- 
quam  dixisset  non  ^aderam,  etiam  tum  commotum 
fuisse,  quam  ipso  somnio,  quo  feminae  piae  gaudium 
tanto  post  futurum ,  ad  consolationem  tunc  praesen- 
tis  solljcitudinis  tanto  ante  praedictum  est.  Nam 
novem  ferme  anni  secuti  sunt,  quibus  ego  in  illo  limo 
profundi  ac  tenebris  falsitatis,  cum  saepe  surgere 
conarer,  et  gravius  adliderer,  volutatus  sum:  cum 
tamen  illa  vidua  casta,  pia  et  sobria,  quales  amas, 
iam  quidem  spe  alacrior,  sed  fletu  et  gemitu  non  se- 
gnior,  non  desineret  horis  omnibus  orationum  sua- 
rum  de  me  plangere  ad  te.  Et  intrabant  in  conspe- 
ctum  tuum  preces  eius,  et  me  tamen  dimittebas  ad- 
huc  volvi  et  involvi  illa  caligine. 

C.  XII.  Et  dedisti  alterum  responsum  interim, 
quod  recolo.  Nam  et  multa  praetereo ,  propter  quod 
propero  ad  ea  quae  me  magis  urgent  confiteri  tibi, 
et  multa  non  memini.  Dedisti  ergo  alterum  per  sa- 
cerdotem  tuum  quemdam  episcopum,  nutritum  in 
ecclesia,  et  exercitatum  in  libris  tuis.  Quem  cum 
illa  femina  rogasset,  ut  dignaretur  mecum  coiloqui, 
et  refellere  errores  meos,  et  dedocere  me  mala,  ac 
docere  bona  (faciebat  enim  hoc,  si  quos  forte  ido- 
neos  invenisset),  noluit  ille,  prudenter  sane,  quan- 
tum  sensi  postea.  Respondit  enim,  me  adhuc  esse 
indocilem,  eo  quod  inflatus  essem  novitate  haeresis 
illius,  et  nonnullis  quaestiunculis  iam  multos  impe- 
ritos  exagitassem,  sicutilla  indicaverat  ei.  Sed  sine, 
inquit,  illum  ibi,  et  tantum  roga  pro  eo  Dominum; 
ipse  legendo  reperiet,  quis  ille  sit  error,  et  quanta 
impietas.  Simul  etiam  narra^at^se  quoque  parvulum  a 
seductamatre  gua  datumfuisseManichaeis,  et  omnes 

paene  non  legisse  tantum,  veriim  etiam  scripti- 
tasse  libros  eorum,  sibique  adparuisse  nullo  contra 
disputante  et  convincente,  quam  esset  illa  secta  fu- 
gienda;  itaque  fugisse.  Quae  cum  ille  dixisset,  at- 
que  illa  noUet  adquiescere,  sed  instaret  magis  depre- 
cando,  et  ubertim  flendo,  ut  me  videret  et  mecum 
dissereret:  ille  iam  substomachans  taedio,  Vade, 
inquit,  a  me,  ita  vivas;  fieri  non  potest,  ut  filius  ista- 
rum  lacrimarum  pereat.  Quod  illa  itase  accepisse 
inter  colloquia  sua  mecum  saepe  recordabatur,  ac  si 
de  coelo  sonuisset. 


L  I  B  E  R     IV. 

C.  I.  Per  idemtempus  annorum  novem,  ab  unde- 
ricesimo  anno  aetatis  meae  usque  ad  duodetricesi- 
mum,  seducebamur  et  seducebamus,  falsi  atque  fal- 
lentes  in  variis  cupiditatibus ;  et  palam  per  doctri- 
nas  quas  liberales  vocant,  occulte  autem  falso  nomi- 
ne  religionis.  Hic  superbi,  ibi  superstitiosi,  ubique 
vani.  Hac  popularis  gloriae  sectantes  inanitatem, 
usque  ad  theatricos  plausus  et  contentiosa  carmina, 
et  agonem  coronarum  foenearum,  et  spectaculorum 
nugas,  etintemperantiam  libidinum:  illac  autem  pur- 
gari  nos  ab  istis  sordibus  expetentes  cum  eis,  qui  ad- 
pellantur  electi  et  sancti,  adferremus  escas,  de  qui- 
bus  nobis  in  officina  aqualiculi  sui  fabricarent  ange- 
los  et  deos,  per  quos  liberaremur;  et  sectabar  ista, 
atque  taciebam  cum  amicis  meis,  per  me  ac  mecum 
deceptis.  Irrideant  me  arrogantes,  et  nondum  salu- 
briter  prostrati  et  elisi  ate,  Deus  meus;  ego  tamen 
confitear  tibi  dedecora  mea  in  laude  tua.  Sine  me, 
obsecro,  et  da  mihi  circumire  praesenti  memoria 
praeteritos  circuitus  erroris  mei,  et  immolare  tibi 
nostiam  iubilationis.     Quid  enim  sum  ego  mihi 

sine  te,  nisi  dux  in  praeceps?  Aut  quid  sum,  cum 
mihi  bene  est,  nisi  sugens  lac  tuum,  aut  fruens  te  cibo, 
qui  non  corrumpitur?  Et  quis  honio  est  quilibet  ho- 
mo,  cum  sit  homo?  Sed  irrideant  nos  fortes  et  poten- 
tes;  nos  autem  infirmi  et  inopes  confiteamur  tibi. 

C.  II.  Docebam  in  illis  annis  artem  rhetoricam, 
et  victoriosam  loquacitatem  victus  cupiditate  vende- 
bam.  Malebam  tamen,Domine,  tu  scis,bonos  habere 
discipulos,  sicut  adpellantur  boni;  et  eos  sine  dolo 
doceljam  dolos,  non  quibus  contra  caput  innocentis 
agerent,  sed  aliquando  pro  capite  nocentis.  Et  tu, 
Deus,  vidisti  de  longinquo  lapsantem  inlubrico,  et 
in  multo  fumo  scintillantem  fidem  meam ,  quam  ex- 
hibebam  in  illo  magisterio  diligentibus  vanitatem, 
et  quaerentibus  mendacium,  socius  eorum.  In  illis 
aiinis  unam  habebam,  non  eo,  quod  legitimum  voca- 
tur,  coniugio  cognitam,  sed  quam  indagaverat  vagus 
ardor  inops  prudentiae:  sed  unam  tamen,  ei  quoque 
servans  thori  fidem,  in  qua  sane  experirer  exemplo 
meo,  quid  distaret  inter  coniugalis  placiti  modum, 
quod  foederatum  esset  generandi  gratia,  et  pactum 
libidinosi  amoris,  ubi  proles  etiam  contra  votum  na- 
scitur;  quamvis  iam  nata  cogat  se  diligi.  Recolo 
etiam,  cum  mihi  theatrici  carminis  certamen  inire 
placuisset,  mandasse  mihi  nescio  quem  haruspicem, 
quidei  dare  mercedis  vellem,  ut  vincerem;  me  autem 
foeda  illa  sacramenta  detestatum  et  abominatum 
respondisse:  nec  si  corona  illa  esset  immortaliter 
aurea,  muscam  pro  victoria  mea  necari  me  sinere. 
Necaturus  enim  erat  ille  in  sacrificiis  suis  animantia, 
et  illis  honoribus  invitaturus  mihi  suffragatura  dae- 
monia  videbatur.  Sed  hoc  quoque  malum  non  ex 
tua  castitate  repudiavi,  Deus  cordis  mei.  Non  enim 
amare  te  noveram,  qui  nisi  fulgores  corporeos  cogi- 
tare  non  noveram.  Talibus  enim  figmentis  suspi- 
rans  anima,  nonne  fornicatur  abs  te,  et  fiditin  falsis, 
etpascitventos  ?  (Hos.  12,  2.)     Sed  videlicet  sacrifi- 

cari  pro  me  nollem  daemonibus,  qiiibus  me  iHa  su- 
perstitione  ipse  sacrificabam.  Quid  est  enim  aliud 
ventos  pascere,  quam  ipsos  pascere,  hoc  est,  errando 
eis  esse  roluptati  atque  derisuil 

C.  III.  Ideoque  illos  planos,  quos  mathematicos 
vocant,  plane  consulere  non  desistebam,  quod  quasi 
nuUum  eis  esset  sacrificium,  et  nullae  preces  ad 
aliquem  spiritum  ob  divinationem  dirigerentur; 
quod  tamen  Christiana  et  vera  pietas  consequenter 
repellit  et  damnat.  Bonum  est  enim  confiteri  tibi, 
Domine,  et  dicere :  miserere  mei,  cura  animam  meam, 
quoiiiampeccavitibi;  CPs.  41,  5.)  neque  ad  licentiam 
peccandi  abuti  indulgentia  tua,  sed  meminisse  domi- 
nicae  vocis:  ecce  sanus  factus  es ;  ia?mioli  peccare, 
ne  quid  tibi  deterius  contingaf. (loh.  5, 14.)  Q,uam  to- 
tam  illi  salubritatem  interficere  conantur,  cum  di- 
cunt:  de  coelo  tibi  est  inevitabilis  causa  peccandi; 
et:  Venus  hoc  fecit,  aut  Saturnus,  aut  Mars;  scilicet 
ut  homo  sir.e  cuipa  sit,  caro  et  sanguis  et  superba 
putredo,  culpandus  sit  autem  coeli  ac  siderum  crea- 
tor  et  ordinator.  Et  quis  est  hic  nisi  Deus  noster, 
suavitas  et  origo  iustitiae;  qui  reddis  unicuique  se- 
cundum  opera  eius  ,  et  cor  contritum  et  humiiiatum 
non  spernis?  Erat  eo  tempore  vir  sagax  [Vindicia- 
nus  ,  de  quo  v.T,  6.]  medicae  artis  peritissimus  atque 
in  ea  nobilissimus,  qui  pro  consule  manu  sua  coro- 
nam  illam  agonisticam  imposuerat  non  sano  capili 
meo,  sed  non  ut  medicus.  Nam  illius  morbi  tu  sana- 
tor,  qui  resistis  superbis,  humilibus  autem  das  gra- 
tiam.  Numquid  tamen  etiam  per  illum  seiiem  defui- 
sti  mihi,  aut  destitisti  mederi  animae  meae?  Quia 
enim  factus  ei  eram  familiarior,  et  eius  sermonibus 
(erant  enim  sine  verborum  cultu  vivacitate  senten- 
tiarum  iocundi  et  graves)  adsiduus  et  fixus  inhaere- 
bam.  Ubi  cognovit  ex  colloquio  m.eo,  libris  genethli- 
acorum  esse  me  deditum,  bcnigue  ac  paterne  mo- 
nuit,  ut  eos  abiicerem,  neque  curam  et  operam  rebus 

utilibusnecessariamilliranitatifrustra  inipenderem; 
dicens,  ita  se  illam  didicisse,  ut  eius  professionem 
primis  annis  aetatis  suae  deferre  voluisset,  qua  vi- 
tam  degeret;  et  si  Hippocratem  intellexisset,  et  illas 
utique  literas  potuisse  intelligere;  et  tamen  non  ob 
aliam  causam  se  postea  illis  relictis  medicinam  adse- 
cutuni,  nisi  quod  eas  falsissimas  comperisset,  et  nol- 
let  vir  gravis  decipiendis  hominibuo  >-ictum  quae- 
rere.  ,,At  tu,  inquit,  quo  te  in  hominibus  sustentas, 
rhetoricam  tenes;  hanc  autem  fallaciam  libero  stu- 
dio,  non  necessitate  rei  familiaris  sectaris;  quo  ma- 
gis  mihi  te  oportet  de  illa  credere ,  qui  eam  tam  per- 
fecte  discere  elaboravi,  quam  ex  ea  sola  Aivere  vo- 
lui."  A  quo  ego  cum  quaesissem,  quae  causa  ergo 
faceret,  ut  multa  inde  vera  pronuntiarentui-:  respon- 
dit  ille,  ut  potuit,  vim  sortis  hoc  facere  in  rerum  na- 
tura  usquequaque  ditfusam.  Si  enim  de  paginis  po- 
etae  cuiuspiam  longe  aliud  canentis  atque  intenden- 
tis,  cum  forte  quis  consulit,  mirabiliter  consonus  ne- 
gotio  saepe  versus  exiret:  mirandiun  non  esse  dice- 
bat,  si  ex  anima  humana,  superiore  aliquo  instinctu 
nesciente  quid  in  se  fieret,  non  arte,  sed  sorte  sona- 
ret  aliquid,  quod  interrogantis  rebus  factisque  conci- 
neret.  Et  hoc  quidem  ab  illo  vel  per  illum  procuraati 
mihi.  Et  quid  ipse  postea  per  me  ipsum  quaererem, 
in  memoria  mea  delineasti.  Tunc  autem  nec  ipse, 
nec  carissimus  meus  Nebridius,  adolescens  valde 
bonus  et  valde  cautus,  irridens  totum  illud  divinatio- 
nis  genus,  persuadere  mihi  potuerunt,ut  haec  abiice- 
rem,  quoniam  me  amplius  ipsorum  auctomm  move- 
batauctoritas;  etnullumcertumquale  quaerebam  do- 
cumentum  adhuc  inveneram,  quo  mihi  sine  ambigui- 
tate  adpareret,  quae  ab  eis  consultis  vera  dicerentur, 
forte  velsorte,  non  arte  inspectorum  siderum  dici. 
C.  IV.  In  illis  annis,  quo  primum  tempore  in 
municipio,  quo  natus  sum,  docere  coeperam,  compa- 
raveram  amicum  societate  studiorum  nimis  carum, 

coaeA^um  mihi  et  conflorentem  flore  adolescentiae. 
Mecum  puer  creverat,  et  pariter  in  scholam  ieramus, 
pariterque  luseramus.  Sed  nondum  erat  sic  amicus , 
quamquam  ne  tunc  quidem,  sicuti  est,  vera  amicitia; 
quianon  est  vera,  nisi  cum  eam  tu  adgluti- 
nas  inter  inhaerentes  tibi  caritate,  diffusa 
in  cordibus  nostris  per  Spiritum  sanctum, 
qui  datus  est  nobis.  Sed  tamen  dulcis  erat  nimis, 
coacta  fen  ore  parilium  studiorum.  Nam  et  a  fide 
vera,  quam  non  germanitus  et  penitus  adolescens 
tenebat,  deflexeram  ego  eumin  superstitiosas  fabel- 
las  etperniciosas,  propter  quas  plangebatme  mater. 
Mecum  iam  errabat  iu  animo  homo  ille,  et  non  pote- 
rat  anima  mea  sine  illo.  Et  ecce  tu,  imminens  dorso 
fugitivonim  tuorum,  Deus  ultionum  et  fons  miseri- 
cordiarum  simul ,  qui  convertis  nos  ad  te  miris  mo- 
dis,  ecce  abstulisti  hominem  de  hac  vita,  cum  vix  ex- 
plevisset  annum  in  amicitiamea,  suavi  mihi  supra 
omnes  suavitates  illius  vitae  meae.  Quis  laudes  tuas 
enumeratunusinse  uno  quas  expertus  est?Quidtunc 
fecisti,  Deus  meus,  et  quam  inrestigabilisabyssusiu- 
diciorum  tuorujn?  Cum  enim  laboraret  illefebribus, 
iacuit  diu  sine  sensu  in  sudore  letali.  Et  cum  despe- 
raretuv,  baptizatus  est  nesciens,  me  non  curante,  et 
praesumente  id  retinere  potius  animam  eius,  quod  a 
me  acceperat,  non  quod  in  nescientis  corpore  fiebat. 
Longe  autem  aliter  erat;  nam  recreatus  est  et  salvus 
factus,  Statimque  ut  primum  cum  eo  loqui  potui 
(potui  autem  mox,  ut  ille  potuit,  quando  non  disce- 
debam,  et  nimis  pendebamus  exinvicemj,  tentavi 
apud  illum  irridere,  tamquam  et  illo  irrisuro  mecum 
baptismum,  quem  acceperat  mente  atque  sensu  ab- 
sentissimus,  sed  tamen  iam  se  accepisse  didicerat. 
At  ille  ita  me  exhorruit  ut  inimicuin,  admonuitque 
mirabili  et  repentina  libertate ,  ut  si  amicus  esse  vel- 
lem,  talia  sibi  dicere  desinerem.  Ego  autem  stupe- 
factus  atque  turbatus  distuli  omnes  motus  meos,  ut 

convalesceret  prius,  essetque  idoneus  viribus  vak- 
tudinis,  cum  quo  agere  possem,  quodvellem.  Sed 
ille  abreptus  dementiae  meae,  ut  apudte  servaretur 
consolationi  meae,  post  paucos  dies  me  absente  re- 
petitur  febribus  et  defungitur.  Quo  dolore  conte- 
nebratum  est  cor  meum;  et  quidquid  adspiciebam, 
mors  erat.  Et  erat  mihi  patria  supplicium,  et  pater- 
na  domus  mira  infelicitas;  et  quidquid  cum  illo  com- 
municaveram,  sine  illo  in  cruciatum  immanem  verte- 
rat.  Expetebant  eum  undique  oculi  mei,  et  non  da- 
batur  mihi;  et  oderam  omnia,  quia  non  haberent 
eum;  nec  mihi  iam  dicere  poterant:  ecce  veniet, 
sicut  cum  viveret,  quando  absens  erat.  Factus  eram 
ipse  mihi  magna  quaestio,  et  interrogabam  animam 
meam,  quare  tristis  esset,  et  quare  conturbaret  me 
valde;  et  nihil  noverat  respondere  mihi.  Et  si  dice- 
bam:  spera  inDeum,  iuste  non  obtemperabat;  quia 
verior  erat  et  melior  homo,  quem  carissimum  ami- 
serat,  quam  phantasma,  in  quod  sperare  iubebatur. 
Solus  fletus  erat  dulcis  mihi,  et  successerat  amico 
meo  in  deliciis  animi  mei. 

C.  V.  Et  nunc,  Domine ,  iam  illa  transierunt,  et 
tempore  lenitum  est  vulnus  meum.  Possumne  audire 
abs  te,  qui  veritas  es,  et  admovere  aurem  cordis  mei 
ori  tuo,  ut  dicas  mihi,  cur  fletus  dulcis  sitmiseris? 
An  tu,  quamvis  ubique  adsis ,  longe  abiecisti  a  te  mi- 
seriam  nostram?  Et  tu  in  te  manes,  nos  autem  in  ex- 
perimentis  volvimur.  Et  tamen,  nisi  ad  aures  tuas 
ploraremus,  nihil  residui  de  spe  nostra  fieret.  Unde 
igitur  suavis  fructus  de  amaritudine  vitae  carpitur, 
gemere  et  flere  et  suspirare  et  conquerij  An  hoc  ibi 
dulce  est,  quod  speramus  exaudire  te?  Recte  istud  in 
precibus,  quia  desiderium  perveniendi  habent.  Num- 
quid  in  dolore  amissae  rei  etluctu,  quo  tunc  operie- 
bar?  Neque  enim  sperabam  reviviscere  illum,aut  hoc 
petebam  lacrimis,sed  tantum  dolebam  et  flebam.  Mi- 
ser  enim  eram,  et  amiseramgaudiummeum.  An  et  fle- 

tus  res  amara  est,  et  prae  fastidio  rerum,quibuspriiis 
fruebamur,  et  tunc  dum  ab  eis  abhorremus,  delectat? 
C.  VI.     Quid  autem  ista  loquor?  Non  enim  tem- 
pus  quaerendi  nunc  est,  sed  confitendi  tibi.     Miser 
eram,  et  miser  est  omnis  animus  vinctus  ami- 
citia  rerum  mortalium,   et  dilaniatur,   cum 
eas  amittit,  et  tunc  sentit  miseriam,  qua  mi- 
ser  est  et  antequam  amittat  eas.  Sic  ego  eram 
illo  tempore,  et  flebam  amarissime,  et  requiescebam 
in  amaritudine.     Ita  miser  eram,  et  habebam  cario- 
rem  illo    amico  meo  vitam   ipsam  miseram.     Nam 
quamvis  eam  mutare  vellem,  nollem  tamen  amittere 
magis  quam  illum.    Et  nescio ,  an  vellem  vel  pro  illo, 
sicut  de  Oreste  et  Pylade  traditur,  si  non  fingitur, 
qui  vellent  pro  invicem,  vel  simul  mori,  quia  morte 
peius  eis  erat  nou  simul  vivere.     Sed  in  me  nescio 
quis  adfectus  nimis  huic  contrarius  ortus  erat;  et 
taedium  vivendi  erat  in  me  gravissimum  et  moriendi 
metus.     Credo,  quo  magis  illum  amabam,  eo  magis 
mortem,  quae  mihi  eum  abstulerat,  tamquam  atro- 
cissimam  inimicam  oderam  et  timebam;  et  eam  re- 
pente  consumturam  omnes  homines  putabam,  quia 
iilum  potuit.     Sic  eram  omnino,  memini.     Ecce  cor 
meum,Deus  meus;  ecce  intus  vide,  quiamemini,spes 
mea,  qui  me  mundas  a  talium  adfectionum  immundi- 
tia,  dirigensoculos  meos  ad  te,  et  evellens  de  laqueo 
pcdes  meos.     Mirabar  enim  caeteros  mortales  vive- 
re,  quia  ille  quem  quasi  non  moriturum  dilexeram, 
mortuus  erat,  et  me  magis,  quiailli  alter  eram,  vive- 
re  illo  mortuo  mirabar.     Bene  quidam  dixit  de 
amico  suordimidium  animae  meae.    Nam  ego 
sensi  animam  meam  et  animam  illius  unam  fuisse 
animam  in  duobus  corporibus;  et  ideo  mihi  horrori 
erat  vita,  quia  nolebam  dimidius  vivere,  et  ideo  forte 
mori  metuebam,  ne  totus  ille  moreretur,  quem  mul- 
tum  amaveram.     [Cf.  Ketract.  2,  6.] 

C.  VII.  O  dementiam  nescientem  diligere  homi- 

nes  humaniter!  O  stultum  hominemimmoderate  hu- 
mana  patientem,  quod  ego  tunc  eram!  Itaque  aestua- 
bam,  suspirabam,  flebam,  turbabar;  nec  requies  erat, 
nec  consilium.  Portabam  enim  conscissam  et  cruen- 
tam  animam  meam,  impatientem  a  me  portari,  et 
ubi  eam  ponerem  non  inveniebam.  Non  in  amoenis 
nemoribus,  non  in  ludis  atque  cantibus,  nec  in  suave 
olentibus  locis,  nec  in  conviviis  adparatis,  neque  in 
voluptate  cubilis  et  lecti,  non  denique  in  libris  atque 
carminibus  adquiescebat.  Horrebant  omnia,  et  ipsa 
iux;  et  quidquid  non  erat  quod  ille  erat,  improbum 
et  odiosum  erat,  praeter  gemitum  et  lacrimas.  Nam 
in  eis  solis  aliquantula  requies.  Ubi  autem  inde 
auferebatur  anima  mea,  onerabatme  grandis  sarcina 
miseriae.  Ad  te ,  Domine ,  levanda  erat  et  curanda ; 
sciebam,  sed  nec  volebam,  nec  valebam,  eo  magis, 
quia  non  mihi  eras  aliquid  solidum  et  firmum,  cum 
de  te  cogitabam.  Non  enim  tu  eras,  sed  vanum  phan- 
tasma  et  error  meus  erat  Deus  meus.  Si  conabar  eam 
ibi  ponere,  ut  requiesceret,  per  inane  labebatur ,  et 
iterum  ruebat  super  me,  et  ego  mihi  remanseram  ia- 
felix  locus,  ubi  nec  esse  possem,  nec  inde  recedere. 
Quo  enim  cor  meum  fugeret  a  corde  meo?  quo  a  me 
ipso  fugerem?  quo  me  non  sequerer?  Ettamen  fugi 
de  patria.  Minus  enim  eum  quaerebant  oculi  mei, 
ubi  videre  non  solebant;  atque  a  Thagastensi  oppido 
veni  Carthaginem. 

C.  VIII.  Non  vacant  tempora,  nec  otiose  volvun- 
tur  per  sensus  nostros;  faciunt  in  animo  mira  opera. 
Ecce  veniebant  et  praeteribant  de  die  in  diem,  et  ve- 
niendo  et  praetereundo  inserebant  mihi  species  alias 
etalias  memorias,  et  paulatim  resarciebant  me  pri- 
stinis  generibus  delectationum,  quibus  cedebat  do- 
lov  meus  ille;  sed  succedebant  non  quidem  dolores 
alii,  causae  tamen  aliorum  dolorum.  Nam  unde  me 
facilHme  et  in  intima  dolor  ille  penetraverat,  nisi 
quia  fuderamin  arenam  animam  meam,  dili- 

gendo  moriturum  ac  si  non  moriturum?  Ma- 
xime  quippe  me  reparabant  atque  recreabant  alionim 
amicorum  solatia,  cum  quibus  amabam,  quod  pro  te 
amabam;  et  hoc  erat  ingens  fabula  et  longum  men- 
dacium,  cuius  adulterina  confricatione  corrumpeba- 
tur  mens  nostra  pruriens  in  auribus.  Sed  illa  mihi 
fabula  non  moriebatur,  si  quis  amicorum  meorum 
moreretur,  Alia  erant,  quae  in  eis  amplius  capiebant 
animum:  colioqui  et  corridere,  et  ricissim  benerole 
obsequi,  simul  legere  libros  dulciloquos,  simul  nu- 
gari,  et  simul  honestari;  dissentire  interdum 
sine  odio,  tamquamipse  homo  secum,  atque 
ipsa  rarissima  dissensione  condire  consen- 
siones  plurimas;  docere  aliquid  invicem,  aut  di- 
scere  ab  iuAicem,  desiderare  absentes  cum  mole- 
stia,  suscipere  renientes  cum  laetitia:  his  atque 
huiusmodi  signis,  a  corde  amantium  et  redamantium 
procedentibus per  os,  per  linguam,per  oclilos,  et  mille 
wotus  gratissimos,  quasi  fomitibus  conflare  animos, 
et  ex  pluribus  unum  facere. 

C.  IX,  Hoc  est,  quod  diligitur  in  amicis,  et 
sic  diligitur,utreasibi  sit  humana  conscientia,  si  nou 
amaverit  redamantem,  aut  si  amantem  non  redama- 
vcrit,  nihil  quaerens  ex  eius  corpore  praeter  indicia 
benevolentiae,  Hinc  ille  luctus,  si  quis  moriatur,  et 
tenebrae  dolorum,  et  versa  dulcedine  in  amaritudi- 
nem  cor  madidum,  et  ex  amissa  vita  morientium 
mors  viventium.  Beatus  q  ui  amat  te,  et  ami- 
cum  in  te,  et  inimicum  propter  te!  Solus 
enim  nullum  carum  amittit,  cui  omnes  in 
iUo  cari  sunt,  qui  non  amittitur.  Et  quis  est 
iste,  nisi  Deus  noster,  Deus,  qui  fecit  coelum  et  ter- 
ram,  et  implet  ea,  quia  implendo  ea  fecit  eai  Te  ne- 
mo  amittit,  nisi  qui  dimittit.  Et  qui  dimittit, 
quo  it  aut  quo  fugit,  nisi  a  te  placido  ad  te  iratum* 
Nam  ubi  non  invenit  legem  tuam  in  poena  sua?  Et 
lex  tua  veritas,  et  veritas  tu. 

C.  X.  Deus  virtutum  converte  7ios,  et  ostendefa- 
ciem  tuam,  et  salvi  erimus.  (Ps.  80,  4.)  Nam  quoquo- 
Yersum  se  verterit  anima  hominis,  ad  dolores  figitur, 
alibi  praeterquam  in  te:  tametsi  figitur  in  pulchris 
extra  te  et  extra  se.  Quae  tamen  nulla  essent,  nisi 
essent  abs  te,  quae  oriuntur  et  occidunt,  et  oriendo 
quasi  esse  incipiunt,  et  crescunt  ut  perficiantur,  et 
perfecta  senescunt  et  intereunt.  Et  non  omnia  sene- 
scunt  et  omnia  intereunt.  Ergo  cum  oriuntur  et 
tendunt  esse;  quo  magis  celeriter  crescunt  ut  sint, 
80  magis  festinant  ut  non  sint.  Sic  est  modus  eorum. 
Tantum  dedisti  eis,  quia  partes  sunt  rerum,  quae  non 
sunt  omnes  simul;  sed  decedendo  ac  succedendo 
agunt  omnes  universum,  cuius  partes  sunt.  Ecce  sic 
peragitur  et  sermo  noster  per  signa  sonantia.  Non 
enim  erit  totus  sermo,  si  unum  verbum  non  decedat, 
cum  sonuerit  partes  suas,  ut  succedat  aliud.  Laudet 
te  ex  illis  anima  mea,  Deus  creator  omnium,  sed  non 
in  eis  infigatur  glutine  amoris  per  sensus  corporis. 
Eunt  enim,  quo  ibant,  ut  non  sint,  et  conscindunt 
eam  desideriis  pestilentiosis;  quoniam  ipsa  esse  vult, 
et  requiescere  amat  in  eis  quae  amat.  In  iliis  autem 
non  est,  ubi:  quianon  stant,  fugiunt;  et  quis  ea  se- 
quitur  sensu  carnis,  aut  quis  ea  comprehendit,  vel 
cum  praesto  sunt?  Tardus  est  enim  sensus  carnis, 
quoniam  sensus  carnis  est;  et  ipse  est  modus  eius. 
Sufficit  ad  aliud,  ad  quod  factus  est;  ad  illud  autem 
non  sufficit,  ut  teneat  transcurrentia  ab  initio  debito 
usque  ad  finem  debitum.  In  verbo  enim  tuo,  per 
quod  creantur,  ibi  audiunt:  hinc  et  hucusque. 

C.  XI.  Noli  esse  vana,  animamea,  et  obsurdesce- 
re  in  aure  cordis  tumultu  vanitatis  tuae.  Audi  et  tu. 
Verbum  ipsum  clamat,  utredeas;  etibi  est  locus 
quietis  imperturbabilis,  ubi  non  deseritur 
amor,  siipsenon  deserat.  Ecce  illa  discedunt, 
ut  alia  succedant,  et  omnibus  suis  partibus  constet 
infima  universitas.     Numquid  ego  aliquo  discedo? 

ait  verbum  Dei.  Ibi  fige  mansionem  tiiam;  ibi  com- 
menda  quidquid  inde  habes,  anima  mea,  saltem  fati- 
gata  fallaciis.  Veritati  commenda  quidquid  tibi  est 
a  reritate,  et  non  perdes  aliquid,  et  reflorescentpu- 
tria  tua,  et  sanabuntur  omnes  languores  tui,  et  fluxa 
tua  reformabuntur,  et  renovabuntuj",  et  constringen- 
tur  ad  te;  et  non  te  deponent  quo  descendunt;  sed 
stabunt  tecum,  et  permanebunt  ad  semper  stantem  ac 
permanentem  Deum.  Ut  quid  perversa  sequeris  car- 
nem  tuam?  Ipsa  te  sequatur  conversa.  Quidquid 
per  illam  sentis,  in  parte  est;  et  ignoras  totum,  cuius 
hae  partes  sunt,  et  delectant  te  tamen.  Sed  si  ad  to- 
tum  comprehendendum  esset  idoneus  sensus  carnis 
tuae,  ac  non  et  ipse  in  parte  universi  accepisset  pro 
poena  tua  iustum  modum,  velles,  ut  transiret  quid- 
quid  exsistit  in  praesentia,ut  magis  tibi  omnia  place- 
rent.  Nam  et  quod  loquimur  per  eumdem  sensum 
carnis  audis;  et  non  vis  utique  stare  syllabas,  sed 
transvolare,  ut  aliae  veniant,  et  totum  audias.  Ita 
semper  omnia  quibus  unum  aliquid  constat,  et  non 
simul  sunt  omnia  ea  quibus  constat,  phis  delcctant 
omnia  quam  singula,  si  possint  sentiri  omnia.  Sed 
longe  his  melior  qui  fecit  omnia,  et  ipse  est  Deus  nu- 
ster,  et  non  discedit,  quia  nec  succeditur  ei.  Si  pla- 
cent  corpora,  Deum  exillis  lauda,  etin  artificem  eo- 
runi  retorque  amorem;  ne  in  his,  quae  tibi  placent, 
tu  displiceas. 

C.  XII.  Si  placent  animae,  in  Deo  amentur, 
quia  et  ipsae  mutabiles  sunt,  et  in  illo  fixae 
stabiliuntur;  alioquin  irent,  et  perirent.  In 
illo  ergo  amentur;  etrape  ad  eum  tecum  quas 
potes,  et  dic  eis:  hunc  amemus,  hunc  amemus; 
ipse  fecit  haec,  et  non  est  longe.  Non  enim 
fecit  atque  abiit,  sed  ex  illo  in  illo  sunt.  Ecce,  ubi 
est?  ubi  sapit  veritas?  Intimus  cordi  est;  sed  cor  er- 
ravit  ab  eo.  Redite  praevaricatores  ad  cor,  et  inhae- 
rete  illi,  qui  fecit  vos,    State  cum  eo,  et  stabitis.  Re- 

quiescite  in  eo,  et  quieti  eritis.  Q,uo  itis  in  aspera? 
quo  itis?  Bonum  quod  amatis,  ab  illo  est;  sed  quan- 
tam  est  ad  illum,  bonum  est  et  suave.  Sed  amaruni 
erit  iuste,  quia  iniuste  amatur  deserto  illo,  quidquid 
ab  illo  est.  Quo  vobis  adhuc  et  adhuc  ambulare 
vitts  difficiles  et  laboriosas?  Non  est  requies,  ubi 
quaeritis  eam.  Quaerite  quod  quaeritis:  sed 
ibi  non  est,  ubi  quaeritis.  Beatam  vitam  quaeri- 
tis  ia  regione  mortis:  non  est  illic.  Quomodo  enini 
beata  vita,  ubi  nec  vita?  Et  descendit  huc  ipsa  vita 
nostra,  et  tulit  mortem  nostram  et  occidit  eam  de 
abundantia  vitae  suae,  et  tonuit  clamans,  ut  redea- 
mus  hinc  ad  eum  in  illud  secretum,  unde  processit 
ad  nos,  in  ipsum  primum  virginalem  uterum,  ubi  ei 
nupsit  humana  creatura,  caro  mortalis,  ne  esset 
semper  mortalis;  et  inde  veliit  sponsus  procedens  de 
thalamo  mo  exsidtavit  ut  gigas  ad  currendam  viam. 
(Ps.  19,  6.)  Non  enim  tardavit;  sed  cucurrit  clamans 
dictis,  factis,  morte,  vita,  descensu,  adscensu,  cla- 
mansutredeamusad  eum.  Et  discessit  ab  oculis, 
ut  redeamus  ad  cor,  et  inveniamus  eum.  Abs- 
cessit  enim,  et  ecce  hic  est.  Noluit  nobiscum  diu 
esse ,  et  non  reliquit  nos.  lUuc  enim  abscessit,  unde 
numquam  recessit,  quia  mundus  per  eum  factus  est; 
et  in  hoc  mundo  erat,  et  venit  in  hunc  mundum,  pec- 
catores  salvos  facere;  cui  confitetur  animamea,  et 
sanat  eam,  quia  peccavit  illi.  Filii  hominum,  usque- 
quo  graves  corde?  Numquid  etpostdescensum  vitae 
non  vultis  adscendere  et  viverel  Sed  quo  adscenditis, 
([uando  in  alto  estis,  et  posuistis  in  coelum  os  ve- 
strum?  Descendite,  ut  adscendatis,  et  adscen- 
datis  ad  Deum.  Cecidistis  enim  adscendendo  contra 
eum.  Dic  eis  ista,  ut  plorent  in  convalle  plorationis, 
et  sic  eos  rape  tecum  ad  Deum;  quia  de  spiritu  eius 
haec  dicis  eis,  si  dicis  ardens  igne  caritatis. 

C.  XIII.     Haec  tunc  non  noveram,  et  amabam 
pulchrainferiora,  etibam  In  profundum,  et  dicebam 

amicis  meis:  Niim  amamiis  aliquid  nisi  pulchrum? 
Quid  est  erg-o  pulchrum?  et  quid  est  pulchritudo? 
Quid  est,  quod  nos  adlicit,  et  conciliat  rebus  quas 
amamus?  Nisi  enim  esset  in  eis  decus  et  species,  nul- 
lo  modo  nos  ad  se  moverent.  Et  animadvertebam 
et  videbam  in  ipsis  corporibus  aliud  esse  quasi  to- 
tum  et  ideo  pulchrum;  aliud  autem,  quod  ideo  dece- 
ret,  quoniam  apte  adcommodaretur  alicui,  sicut  pars 
corporis  ad  universum  suum,  aut  calceamentum  ad 
pedem,  et  similia.  Et  ista  consideratio  scaturivit  in 
animo  meo  ex  intimo  corde  meo;  et  scripsi  libros  de 
pulchro  et  apto,  puto  duos  aut  tres.  Tu  scis, 
Deus;  nam  excidit  mihi.  Non  enim  habemas  eos, 
sed  aberraverunt  a  nobis,  nescio  quomodo. 

C.  XIV.  Q,uid  est  autem,  quod  me  movit,  Domi- 
ne  Deus  meus,  ut  ad  Hierium  Komanae  urbis  orato- 
vem  scriberem  illos  libros,  quem  non  noveram  facie, 
sed  amaveram  hominem  ex  doctrinae  fama,  quae  illi 
clara  erat?  Et  quaedam  verba  eius  audieram,  et  pla- 
cuerant  mihi.  Sed  magis ,  quia  placebat  aliis ,  et  ef- 
ferebant  eum  laudibus  stupentes,  quod  ex  liomine 
S}T0,  docto  prius  Graecae  facundiae,  postea  in  Lati- 
naetiam  dictor  mirabilis  exstitisset,  et  esset  scientis- 
simus  rerum  ad  studium  sapientiae  pertinentium, 
mihi  placebat.  Laudatur  homo  et  amatur  absens. 
Utrumnam  ab  ore  laudantis  intrat  in  cor  audientis 
amor  ille?  Absit.  Sed  ex  amante  alio  accenditur 
alius.  Hinc  enim  amatur,  qui  laudatur,  dum  nonfalla- 
ci  corde  laudatoris  praedicari  creditur,  id  est,  cuni 
amans  eum  laudat.  Sic  enim  tunc  amabam  homines 
ex  hominum  iudicio;  non  enim  ex  tuo,  Deus  meus, 
in  quo  nemo  fallitur.  Sed  tamen  cur  non  sicut  auriga 
iiobilis,  sicutvenator  studiis  popularibus  diffamatus; 
sed  longe  aliter  et  graviter,  etita  quemadmodum  et 
ine  laudari  vellem?  Non  autem  vellem  ita  laudari  et 
amari  me  ut  histriones,  quamquam  eos  et  ipse  lauda- 
rem  et  amarem;  sed  eligens  latere,  quam  ita  notus 

esse;  et  vel  haberi  odio,  quam  sic  amari.  Ubi  distri- 
buuntur  ista  pondera  variorum  et  diversorum  amo- 
rum  in  anima  una?  Quid  est,  quod  amo  in  alio,  quod 
rursus  nisi  odissem,  non  ame  detestarer  et  repelle- 
rem,  cum  sit  uterque  nostrum  homo?  Non  enim  sicut 
equus  bonus  amatur  ab  eo,  qui  nollet  hoc  esse,  etiam 
si  posset,  hoc  et  de  histrione  dicendum  est,  qui  na- 
turae  nostrae  socius  est.  Ergone  amo  in  homine, 
quod  odi  esse,  cum  sim  homo?  Grande  profundum 
est  ipse  homo,  cuius  etiam  capillos  tu,  Domine,  nu- 
meratos  habes,  et  non  minuuntur  in  te;  et  tamen 
capilli  eius  magis  numerabiles  sunt,  quam  adfectus 
eius ,  et  motus  cordis  eius.  At  ille  rhetor  ex  eo  erat 
genere,  quem  sic  amabam,  ut  vellem  me  esse  talem, 
et  errabam  typho,  et  circumferebar  omni  vento,  et 
nimis  occulte  gubernabar  abs  te.  Et  unde  scio ,  et 
unde  certus  confiteor  tibi,  quod  illum  in  amore  lau 
dantium  magis  amaveram,  quam  in  rebus  ipsis,  de 
quibus  laudabatur?  Q,uia  si  non  laudatum  vitupera- 
rent  eum  iidem  ipsi,  et  vituperando  atque  spernendo 
eaipsanarrarent,non  accenderer  in  eum  et  non  exci- 
tarer.  Et  certe  res  non  aliae  forent,  nec  homo  ipse 
alius,  sed  tantummodo  alius  adfectus  narrantium. 
Ecce,  ubi  iacet  anima  infirma  nondum  haerens  soli- 
ditati  veritatis?  Sicut  aurae  linguarum  flaverint 
a  pectoribus  opinantium,  ita  fertur  et  verti- 
tur  torquetur  ac  retorquetur,  et  obnublla- 
tur  ei  lumen,  et  iion  cernitur  veritas.  Et  ecce 
est  ante  nos.  Et  magnum  quiddam  mihi  erat,  si  ser- 
mo  meus  et  studia  meaiIIi>aro  innotescerent.  Quae 
si  probaret,  flagrarem  magis;  si  autem  improbaret, 
sauciaretur  cor  vanum  et  inane  soliditatis  tuae.  Et 
tamen  pulchrum  illud  atque  aptum,  unde  ad  eum  scri- 
pseram,  libenter  animo  versabam,  ob  os  contempla- 
tionis  meae,  et  nullo  coUaudatore  mirabar. 

C.  XV.     Sed  tantae  rei  cardinem  in  arte  tua  non- 
dum  videbam,  Omnipotens,  qui  facis  mirabilia  solus, 

et  ibat  animus  meus  per  formas  corporeas ;  et  pul- 
chrum,quod  per  se  ipsum,  aptum  autem,  quod  ad  ali- 
quid  adcommodatum  deceret,  definiebam  etdistingiie- 
bam,  et  exemplis  corporeis  adstruebam.  Et  converti 
me  ad  animi  naturam;  et  non  me  sinebat  falsa  opinio, 
quam  de  spiritalibus  habebam,  verum  cernere.  Et 
irruebat  in  oculos  ipsa  vis  veri;  et  avertebam  palpi- 
tantem  mentem  ab  incorporea  re  ad  lineamenta  et 
colores  et  tumentes  magnitudines.  Et  quia  non  pot- 
eram  ea  videre  in  animo,  putabam  me  non  posse 
videre  animum  meum.  Et  cum  in  virtute  pacem  ama- 
rem,  in  vitiositate  autem  odissem  discordiam:  in  illa 
unitatem,  in  ista  quamdam  divisionem  notabam.  In- 
que  illa  unitate  mens  rationalis  et  natura  veritatis  ac 
summi  boni  mihi  esse  videbatur;  in  ista  vero  divisio- 
ne  irrationalis  vitae  nescio  quam  substantiam  et  na- 
turam  summi  mali,  quae  non  solum  esset  substantia, 
sed  omnino  vita  esset,  et  tamen  abs  te  non  esset, 
Deus  meus,  ex  quo  sunt  omnia,  miser  opinabar.  Et 
tamen  illam  monadem  adpellabam,  tamquam  sine 
ullo  sexu  mentem,  hanc  vero  dyadem,  iram  in  faci- 
noribus,  libidinem  in  flagitiis,  nesciens  quid  loque- 
rer.  Non  enim  noveram  neque  didiceram,  nec  ullam 
substantiam  malam  esse,  nec  ipsam  mentem  nostram 
summum  atque  incommutabile  bonum.  Sicut  enim 
facinora  sunt,  si  vitiosus  est  ille  animi  motus,  in  quo 
est  impetus,  et  se  iactat  insolenter  ac  turbide;  et  fla- 
gitia,  si  est  immoderata  illa  animae  adfectio,  qua 
carnales  hauriuntur  voluptates :  ita  errores  et  faisae 
opiniones  Aatam  contaminant,  si  rationalis  mens  ipsa 
vitiosa  est,  qualis  in  me  tunc  erat  nesciente,  alio 
lumine  illam  iilustrandam  esse,  ut  sit  particeps  veri- 
tatis,  quia  non  est  ipsa  natura  veritatis;  quoniamtu 
illmninabis  lucernam  meam ,  Domine  Deusmeus,  illu- 
jninahis  tenebras  meas  (Fs.  18,  29.);  et  de plenitudine 
tua  nos  omnes  accepimus.  (loh.  1,  16.)  Es  enim  tu 
lumen  verum,  quod  illuminat  omnem  hominem  ve- 

uentem  in  hunc  mundum;  quia  in  te  non  est  transniu- 
"atio  ncc  momenti  ohumhratio.  (lac.  I,  17.)  Sed  ego 
:onabar  ad  te,  et  repellebar  abs  te,  ut  sape- 
•em  mortem,  quoniam  superbis  resistis.  Quid 
\utem  superbius,  quam  ut  adsererem  mira  dementia, 
ue  id  esse  naturaliter,  quod  tu  es?  Cum  enim  ego 
?ssem  mutabilis,  et  co  mihi  manifestum  esset,  quod 
deo  utique  sapiens  esse  cupiebam,  ut  ex  deteriore 
nelior  fierem,  maiebam  tamen  etiam  te  opinari  mu- 
cabilem,  quam  me  non  hoc  esse,  quod  tu  es.  Itaque 
repellebar,  et  resistebas  ventosae  cervici  meae,  et 
imaginabar  formas  corporeas,  et  caro  carnem  adcu- 
5abam,  et  spiritus  ambulans  nondum  rcAertebar  ad 
te;  et  ambulando  ambulabam  in  ea  quae  non  sunt, 
tieque  in  te,  neque  inme,  neque  in  corpore;  neque 
iTiihi  creabantur  a  veritate  tua,  sed  a  mea  vanitate 
fingebantur  ex  corpore.  Et  dicebam  parvulis  fideii- 
bus  tuis,  civibus  meis,  a  quibus  nesciens  exsulabam, 
dicebam  illis  garruhis  et  ineptus :  cur  ergo  errat  ani- 
ma,quam  fecitDeus?  Et  mihi  nolebam  dici:  cur  ergo 
errat  Deusl  Et  contendebam  magis  incommutabilem 
tuam  substantiam  coactam  errare,  quam  meam  mu- 
tabilem  sponte  deviasse  et  poena  errare  confitebar. 
Et  eram  aetate  annorum  fortasse  viginti  sex  aut  se- 
ptem,  cum  illa  volumina  scripsi,  volvens  apud  me 
corporea  figmenta,  obstrepentia  cordis  mei  auribus, 
quas  intendebam,  dulcis  veritas,  in  interiorem  melo- 
diam  tuam,  cogitans  de  pulchro  et  apto ,  et  stare  cu- 
piens  et  audire  te,  et  gaudio  gaudere  propter  vocem 
sponsi,  et  non  poteram ;  quia  vocibus  erroris  mei 
rapiebar  foras,  et  pondere  superbiae  meae  in  ima 
decidebam.  Non  enim  dabas  auditui  meo  gaudium 
et  laetitiam,  aut  exsultabant  ossa  mea,  quae  humilia- 
ta  non  erant. 

C.  XVI.  Et  quidmihi  proderat,  quod  annos  natus 
fcrme  viginti,  cum  in  manus  meas  venissent  Aristo- 
telica   quaedam,   quas  adpellant  decem  categorias 


60  AURELII  AUGUSTINI 

(quarum  nomine  cum  eas  rhetor  Carthaginensis  ma- 
gister  meus  buccis  typho  crepantibus  commemora- 
ret,  et  alii  qui  docti  habebantur,  tamquaminnescio 
quidmagnum  et  divinum  suspensus  inhiabam),  legi 
eas  solus  et  intellexi?  Quas  cum  contulissem  cum 
eis,  qui  se  dicebant  vix  eas  magistris  eruditissimis 
non  loquentibus  tantum,  sed  multa  in  pulvere  depin- 
gentibus  intellexisse;  nihil  inde  aliud  mihi  dicere 
potuerunt,  quam  ego  solus  apud  me  ipsum  legens 
cognoveram.  Et  satis  aperte  mihi  videbantur  loquen- 
tes  de  substantiis,  sicuti  est  homo;  et  quae  in  illis 
essent,  sicuti  est  figura  hominis,  qualis  sit  et  statu- 
ra,  quotpedum  sit,  et  cognatio,  cuius  frater  sit,  aut 
ubi  sit  constitutus,  aut  quando  natus  aut  stet,  aut 
sedeat,  aut  calceatus  vel  armatus  sit,  aut  aliquid  fa- 
ciat,  aut  patiatur  aliquid:  et  quaecumque  in  his  no- 
vem  generibus,  quorum  exempli  gratia  quaedam  po- 
sui,   vel  in  ipso  substantiae  genere  innumerabilia 
reperiuntur.     Quid  hoc  mihi  proderat,   quando  et 
oberat,  cum  etiam  te,  Deus  meus,  mirabiliter  sim- 
plicem  atque  incommutabilem,  illis  decem  praedica- 
mentis  putans  quidquid  esset  omnino  comprehensum, 
sic  intelligere  conarer,  quasi  et  tu  subiectus  esses 
magnitudini  tuae  aut  pulchritudini,  ut  illa  essent  in 
te  quasi  in  subiecto,  sicutin  corpore;  cum  tua  magni- 
tudo  et  tua  pulchritudo  tu  ipse  sis;  corpus  autem 
non  eo  sit  magnum  et  pulchrum,  quo  corpus  est, 
quia  etsi  minus  magnum  et  minus  pulchrum  esset, 
nihilo  minus  corpus  esset?  Falsitas  enim  erat,  quam 
de  te  cogitabam,  non  veritas,  et  figmenta  miseriae 
meae,  non  firmamenta  beatitudinis  tuae.    lusseras 
enim,  et  ita  fiebat  in  me,  ut  terra  spinas  ettribulos 
pareret  mihi,  et  cum  labore  pervenirem  ad  panem 
meum.    Et  quid  mihi  proderat,  quod  omnes  libros 
artium,  quas  liberales  vocant,  tunc  nequissimus  ma- 
larum  cupiditatum  servus  per  me  ipsum  legi,  et  intel- 
lexi,  quoscumque  legere  potui?  Et  gaudebam  in  eis. 

ct  nesciebam  unde  esset,  qiiidquid  ibi  verum  et  cer- 
tum  esset.  Dorsum  enim  habebam  adlumen,  et  ad 
ea  quae  illuminantur  faciem:  unde  ipsa  facies  mea, 
qua  illuminata  cernebam,  non  illununabatur.  Q,uid- 
quid  de  arte  loquendi  etdisserendi,  quidquid  de  di- 
mensionibus  figurarum,  et  de  musicis,  et  de  numeris, 
sine  niagna  difficultate,  nullo  hominum  tradente  intel- 
lexi,  scis  tu,  Domine  Deus  meus,  quia  et  celeritas 
intelligendi  et  dispiciendi  acumen  donum  tuum  est. 
Sed  non  inde  sacrificabam  tibi.  Itaque  mihi  non  ad 
usum,  sed  ad  perniciem  magis  valebat,  quia  tam  bo- 
nam  partem  substantiae  meae  sategi  habere  in  pote- 
state ;  et  fortitudinem  meam  non  ad  te  custodiebam, 
sed  profectus  sum  abs  te  in  longinquam  regionem, 
ut  eam  dissiparem  in  meretrices  cupiditates.  Nam 
quid  mihi  proderat  bona  res  non  utenti  bene?  Non 
enimsentiebam,  illas  artes  etiam  ab  studiosis  et  inge- 
niosis  difficillime  intelligi,  nisi  cum  eis  easdem  co- 
nabar  exponere;  et  erat  ille  excellentissimus  in  eis, 
qui  me  exponentem  non  tardius  sequeretur.  Sed  quid 
mihi  hoc  proderat  putanti,  quod  tu,  Domine  Deus, 
veritas,  corpus  esses  lucidum  et  immensum,  et  ego 
frustum  de  illo  corpore?  Nimia  perversitas.  Sed 
sic  eram.  Nec  erubesco,  Deus  meus,  confiteri  tibi 
in  me  miserlcordias  tuas,  et  invocare  te,  qui  non  eru- 
bui  tunc  profiteri  hominibus  blasphemias  meas,  et 
latrare  adversum  te.  Quid  ergo  mihi  tuncproderat 
ingenium  per  illas  doctrinas  agile,  et  nullo  admini- 
culohumani  magisterii  tot  nodosissimi  libri  enodati, 
cum  deformiter  et  sacrilega  turpitudine  in  doctrina 
pietatis  errarem?  Aut  quid  tantum  oberat  parvulis 
tuis  ionge  tardius  ingenium,  cum  a  te  longe  non  rece- 
derent,  ut  in  nido  Ecclesiae  tuae  tutiplumescerent, 
et  alas  caritatis  alimento  sanae  fidei  nutiirent?  O 
Domine  Deus  noster,  in  velamento  alarum  tuarum 
speremus,  et  protege  nos,  et  porta  nos.  Tu  portabis 
etparvulos, etusque  ad  canos  tuportabis:  quoniam 

firmitas  nostra  quando  tu  es,  tunc  estfirmi- 
tas;  cum  autem  nostra  est,  infirmitas  est.  Vivit  apud 
tesemperbonum  nostrum;  etquiainde  aversi  sumus, 
perversi  sumus.  Revertanms  iam,  Domine,  utnon 
evertamur;  quia  vivit  apiid  te  sine  ulio  defectu  bo- 
num  nostrum,  quod  tu  ipse  es;  et  non  timemus,  nc 
nonsitquoredeamus,  quianosinderuimus;  nobis  au- 
tem  absentibusnon  ruit  domus  nostra,  aeternitas  tua. 


L  I  B  E  R     V. 


C.  I.  Accipe  sacrificium  confessionum  mearum 
de  manu  linguae  meae,  quam  formasti  et  excitasti, 
ut  confiteatur  nomini  tuo;  et  sana  omnia  ossa  mea, 
et  dicant:  Domine,  quis  similis  tibi?  Neque  enim 
docette,  quidin  se  agatur,  qui  tibi  confitetur,  quia 
oculum  tuum  non  excludit  cor  clausum,  nec  manum 
tuam  repellit  duritia  hominum;  sed  solvis  eam 
cum  voles,  aut  miserans  aut  rindicans;  et 
iion  est  qui  se  abscondat  a  calore  tuo.  Sed 
te  laudet  anima  mea,  ut  amette;  et  confiteatur  tibi 
jiiiserationes  tuas,  ut  laudet  te.  Non  cessat  nec  tacet 
laudes  tuas  universa  creatura  tua,  nec  spiritus  omnis 
hominis  per  os  conversum  ad  te;  nec  animalia,  nec 
corporalia  per  os  considerantium  ea:  ut  exsurgat  in 
te  a  lassitudine  anima  nostra,  innitens  eis  quae  feci- 
sti,  et  transiens  ad  te,  qui  fecisti  liaec  mirabiliter; 
et  ibi  refectio,  et  vera  f ortitudo. 

C.  II.  Eant  et  fugiant  a  te  inquieti  etiniqui:  et 
tu  vides  eos,  et  distinguis  umbras;  et  ecce  pulchra 
sunt  cum  eis  omnia,  et  ipsi  turpes  sunt.  Et  quid  no  - 
cuerunt  tibi;  aut  in  quo  imperium  tuum  dehonesta- 
verunt,  a  coelis  usque  in  novissima  iustum  et  inte- 
grum?  Q,uo  enim  fugerunt,  cum  fugerent  a  facie  tual 
aut  ubi  tu  non  invenis  eos?  Sed  fugerunt,  ut  nonvi- 

(lereut  te  videntem  se,  atque  excaecati  in  te  offende- 
rent;  quia  non  deseris  aliquid  eoruni,  quae  fecisti. 
In  te  offenderent  iniusti,  et  iuste  vexarentur,  subtra- 
hentes  se  lenitati  tuae,  et  offendentes  in  rectitudinem 
tuam,  et  cadentes  in  asperitatem  suam.  Videlicet 
nesciunt,  quod  ubique  sis,  quem  nullus  circumscri- 
bit  locus,  et  solus  es  praesens,  etiamiis,  qui  longe 
fiunt  a  te.  Convertantur  ergo  et  quaerant  te;  quia 
non  sicut  ipsi  deseruerunt  creatorem  suum,  ita  et  tu 
deseruisti  creaturam  tuam.  Ipsi  convertantur  et 
quaerant  te,  et  ecce  ibi  es  in  corde  eorum,  in  corde 
confitentium  tibi,  et  proiicientium  se  in  te,  et  plo- 
rantium  in  sinu  tuo  post  vias  suas  difficiles;  et  tu  fa- 
cilis  tergens  lacrimas  eorum;  et  magis  plorant,  et 
gaudent  in  fletibus,  quoniam  tu,  Domine,  non  aliquis 
homo,  caro  etsanguis,  sedtu,  Domine,  qui  fecisti, 
reficis  et  consolaris  eos.  Et  ubi  ego  eram,  quando 
te  quaerebaml  Et  tu  eras  ante  me,  ego  autem  et  a  me 
discesseram;  nec  me  inveniebam;  quanto  minus  te! 
C.  III.  Proloquar  in  conspectu  Dei  mei  annum 
illum  undetricesimum  aetatis  meae.  lam  venerat 
Carthaginemquidam  Manicha^orum  episcopus,  Fau- 
stus  nomine,  magnus  laqueus  diaboli,  et  multi  impli- 
cabanturin  eo  per  illecebram  suaviloquentiae;  quam 
ego  tametsi  laudabam,  discernebam  tamen  a  veritate 
rerum,  quarum  discendarum  avidus  eram;  nec  quali 
vasculo  sermonis ,  sed  quid  mihi  scientiae  comeden- 
dum  adponeret  nominatus  apud  eos  ille  Faustus,  in- 
tuebar.  Fama  enim  de  illo  praelocuta  mihi  erat, 
quod  esset  honestarum  omnium  doctrinarum  peritis- 
simus,  et  adprime  disciplinis  liberalibus  eruditus. 
Et  quoniam  multa  philosophorum  legeram  memo- 
riaeque  mandata  retinebam,  ex  eis  quaedam  compa- 
rabam  illis  Manichaeorum  longis  fabulis:  et  mihi 
probabiliora  ista  videbantur,  quae  dixerunt  illi,  qul 
tantum  potuerunt  valere,  ut  possent  aestimare  sae- 
culum,  quamquam  eius  Dominum  minime  invenerint; 

(Sap.  13,  9.)  quoniam  magnus  es,  Domine,  ethumilia 
respicis,  excelsa  autem  a  longe  cognoscis,  (Ps.  138,  6.) 
Nec  propinquas  nisi  obtritis  corde,  nec  inveniris  a 
superbis;  nec  si  illi  curiosaperitia  numerent  stellas 
et  arenam,  et  dimetiantur  sidereas  plagas,  etresti- 
gent  vias  astrorum.     Mente  enim  sua  quaerunt  ista, 
et  ingenio,  quod  tu  dedisti  eis;  et  multa  invenerunt 
et  praenuntiaverunt  ante  multos  annos  defectus  lu- 
minarium  solis  et  lunae,  quo  die,  quahora,  quanta 
ex  parte  futuri  essent,  et  non  eos  fefellit  numerus,  et 
ita  factum  est,  ut  praenuntiaverunt ;  et  scripserunt 
regulas  indagatas,  et  leguntur  hodie,  atque  ex  eis 
praenuntiatur,  quo  anno,  et  quo  mense  anni,  et  quo 
die  mensis,  et  qua  hora  diei,  et  quotaparte  luminis 
sui  defectura  sit  luna  vel  sol,  et  ita  fiet,  ut  praenun- 
tiatur.    Et  mirantur  haec  homines  et  stupent,  qui  ne- 
sciuntea,  etexsultant  atque  extoUuntur  qui  sciunt,  et 
per  impiam  superbiam  recedentes  et  deficientes  a 
lumine  tuo,  tanto  ante  solis  defectum  futurum  prae- 
vident,  et  in  praesentia  suum  non  vident.     Non  enini 
religiose  quaerunt,  unde  habeant  ingenium,  quo  ista 
quaerunt.  Et  invenientes  quia  tu  fecisti  eos,  non  ipsi 
dant  tibi  se,  ut  serves  quodfecisti,  et  quales  se  ipsi 
fecerant,  occidunt  se  tibi,  et  trucidant  exaltationes 
suas  sicut  volatilia,  et  curiositates  suas  sicut  pisces 
maris,  quibus  perambulant  secretas  semitas  abyssi, 
et  luxurias  suas  sicut  pecora  campi,ut  tu,Deus,ignis 
edax,  consumas  mortuas  curas  eorum  recreans  eos 
immortaliter.  vSed  non  noverunt  viam,  Verbum  tuum, 
per  quod  fecisti  ea  quae  numerant,  et  ipsos  qui  nu- 
merant,  etsensum,  quo  cernunt  quae  numerant,  et 
mentem,  de  qua  numerant;  et  sapientiae  tuae  non 
est  numerus.     Ipse  autem  Unigenitus/ac^M*  est  7iobis 
sapientia,  etiustitia,  et sanctificatio  (1  Cor.  1,  30),  et 
numeratus  est  inter  nos,  et  solvittributum  Caesari. 
Non  noverunt  hanc  viam,  qua  descendant  ad  illum  a 
se,  et  per  eum  adscendant  ad  eum.     Non  noverunt 

hanc  viam,  et  putant  se  excelsos  esse  cum  sideribus 
et  lucidos,  et  ecce  ruerunt  in  terram,  et  obscurafian 
cst  insipiem  cor  eorum.  Et  multa  vera  de  creatura 
dicunt,  et  veritatem  creaturae  artificem  non  pie  quae- 
runt,  et  ideo  non  inveniunt:  aut  si  inveniunt  cogno- 
scentes  Deum,  non  sicut  Deum  honorant ,  aut  gratias 
agunt,  sed  evanescunt  in  cogitationihus  suis,  et  dicunt 
se  esse  sapientes,  sibi  tribuendo  quae  tua  sunt,  ac  per 
hoc  student  perversissima  caecitate  etiam  tibi  tribu- 
ere  quae  sua  sunt,  mendacia  scilicet  in  te  conferen- 
tes ,  qui  veritas  es ,  et  immutantes  gloriam  incorrupti 
Deiin  similitudinem  imaginis  corruptihilis  hominis,  et 
volucrum  et  quadrupedum,  et  serpentum,  et  convertunt 
veritatem  tuam  in  mendacium,  et  colunt  et  serviunt 
creaturae potius  quam  creatori.  (Rom.  l,21.ss.)  Mul- 
ta  tamen  ab  eis  ex  ipsa  creatura  vera  dicta  retine- 
bam;  et  occurrebat  mihi  ratio  per  numeros  et  ordi- 
nem  temporum,  et  visibiles  adtestationes  siderum,  et 
conferebam  cum  dictis  Manichaei,  qui  de  his  rebus 
multa  scripsit  copiosissime  delirans,  et  non  mihi  oc- 
currebat  ratio  nec  solstitiorum  et  aequinoctiorum, 
necdefectuumluminarium,nec  quidquid  tale  in  libris 
saecularis  sapientiae  didiceram.  Ibi  autem  credere 
iubebar,  et  ad  illas  rationes  numeris  et  oculis  meis 
exploratas  non  occurrebat,  et  longe  diversum  erat. 
C.  IV.  Numquid,  Domine  Deus  veritatis ,  quis- 
quisnovitista,iam  placettibi?  Infelix  enim  homo, 
qui  scitilla  omnia,  te  autem  nescit;  beatus 
autem,  qui  te  scit,  etiamsi  illa  nesciat.  Qui 
vero  et  te  et  illa  novit,  non  propter  illa  bea- 
tior,  sed  propter  te  solum  beatus  est,  si  co- 
gnoscens  te  sicut  Deum  glorificet,  et  gratias  agat,  et 
non  evanescat  in  cogitationibus  suis.  Sicut  enim 
melior  est,  qui  novit  po^sidere  arborem,  et  de  usu 
eiustibigratiasagit,  quamvis  nesciat  vel  quot  cubitis 
alta  sit,  vel  quanta  latitudine  diffusa,  quam  ille,  qui 
eam  metitur,  et  omnes  ramos  eius  numerat,  et  neque 

possideteam,nefiue  creatoreni  eius  novit  aut  diligit: 
sic  fidelis  homo,  cuius  totus  mundus  divitia- 
rum  est  (Prov.  IT,  6.  sec.  LXX.),  et  quasi  nihil 
habens  omnia  p  ossidet  inhaerendo  tibi,  cui 
serviunt  omnia;  quamvis  nec  saltem  septemtrio- 
num  gyros  noverit,  dubitare  stultum  est,  quin  utique 
melior  sit,quammensor  coeli,et  numerator  siderum, 
etpensor  elementorum,  et  negligens  tui,  qui  omniain 
mensura  et  numero  e1  pondere  disposuisti.  (Sap.  11,21.) 
C.  V.  Sed  tamen  quis  quaerebat,  Manichaeum 
nescio  quem  etiam  ista  scribere,  sine  quorum  peritia 
pietas  disci  poteratf  Dixisti  enim  homini:  ecce pietas 
est  sapientia  (lob.  28,  28.),  quam  ille  ignorare  posset, 
etiam  si  ista  perfecte  nosset:  ista  vero  quia  non  no- 
verat,  impudentissime  audens  docere,  prorsus  illam 
nosse  non  posset.  Vanitas  est  enim  mundana  ista 
etiam  nota  profiteri,  pietas  autem  tibi  confiteri.  Un- 
de  ille  devius  ad  hoc  ista  multum  locutus  est,  ut  con- 
victus  ab  eis,  qui  ista  vere  didicissent,quis  esset  eius 
sensus  in  caeteris  quae  abditiora  sunt,  manifeste  co- 
gnosceretur.  Nonenim  parvi  existimari  se  voluit,sed 
Spiritumsanctum  consolatoremet  ditatorem  fidelium 
tuorum  auctoritate  plenaria  personaliter  in  se  esse 
persuadere  conatus  est.  Itaque  cum  de  coelo  ac 
stellis,  et  de  solis  ac  lunae  motibus  falsa  dixisse  de- 
prehenderetur,  quamvis  ad  doctrinam  religionis  ista 
non  pertineant,  tamen  ausus  eius  sacrilegos  fuLsse 
satis  emineret,cum  ea  non  solum  ignorata,sed  etiam 
falsa  tam  vesana  superbiae  vanitate  diceret,  ut  ea 
tamquam  divinae  personae  tribuere  sibi  niteretur. 
Cum  enim  audio  Christianum  aliquem  fratrem,  illum 
autillimi  ista  nescientem,et  aliud  pro  alio  sentientem 
patienter  intueor  opinantem  hominem,necilli  obesse 
video,  cum  de  te,Domine  creator  omnium,non  credat 
indigna,  si  forte  situs  et  habitus  creaturae  corporalis 
ignoret.  Obest  autem,si  hoc  ad  ipsam  doctrinae  pie- 
latis  formam  pertinere  arbitretur,  et  pertinacius  ad- 

•irmare  audeat  quod  ignorat.  Sed  etiam  talis  infirRn- 
jas  in  fidci  cunabulis  a  caritate  matre  sustinetur,  do- 
;iec  adsurgat  novus  homo  in  virum  perfectum,  et  cir- 
cumferri  non  possit  omni  vento  doctrinae.  Inillo  au- 
tem,  qui  doctor,  qui  auctor,  qui  dux  et  princeps  eorum, 
quibusilla  suaderet,ita  fieri  ausus  est,  ut  qui  eum  se- 
querentur,nonquemlibethominem,sedSpiritumtuuni 
sanctum  se  sequi  arbitrarentur;  quis  tantam  demen- 
tiam,  sicubi  falsa  dixisse  convinceretur,  non  dete- 
standam  longeque  abiiciendam  esse  iudicaret?  Sed 
tamen  nondum  liquido  compereram,  utrum  etiam  se- 
cundum  eius  verba  vicissitudines  longiorum  et  bre- 
viorum  dierum  atque  noctium,et  ipsius  noctis  et  diei, 
et  deliquia  luminum,et  si  quideiusmodi  in  aliis  libris 
le,2:erani,  posset  exponi;  ut,  si  forte  posset,  incertum 
quidem  mihi  fieret,  utrum  ita  se  res  haberet,  annon 
ita;  sed  ad  fidem  meam  illius  auctoritatem  propter 
creditam  sanctitatem  praeponerem. 

C.  VI.  Et  per  annos  ferme  ipsos  novem,  quibus 
eos  animo  vagabundus  audivi,  nimis  extento  deside- 
rio  venturum  expectabam  istum  Faustum.  Caeteri 
enim  eorum^  in  quos  forte  incurrissem,  qui  talium 
rerum  quaestionibus  a  me  obiectis  deficiebant,  illuai 
njihi  promittebant,  cuius  adventu  collatoque  co!- 
loquio  facillime  mihi  haec,  et  si  qua  forte  maio- 
ra  quaererem,  enodatissime  expedirentur.  Ergo 
ubi  venit,  expertus  su-m  hominem  gratum  et  iocun- 
dum  verbis,  et  ea  ipsa,  quae  illi  solent  dicere,  multo 
suavius  garrientem.  Sed  quid  ad  meam  sitim  pre- 
tiosiorum  poculorumdecentissimusministrator?  lam 
rebus  talibus  satiatae  erant  aures  meae;  nec  ideo 
mihi  meliora  videbantur»  quia  melius  dicebantur, 
nec  ideo  vera,  quia  diserta;  nec  ideo  sapiens  anima, 
quia  vultus  congruus  et  decorum  eloquium.  lUi  au- 
tem,  qui  eum  mihi  promittebant,  non  boni  rerum 
existimatores  erant,  et  ideo  illis  videbatur  prudens 
et  sapiens,  quia  delectabat  eos  loquens.     Sensi  au- 

tem  aliud  genus  hominum  etiam  veritatem  habeie 
suspectam,  et  ei  noUe  adquiescere,  si  comto  atque 
uberi  sermone  promeretur.  Me  autem  iam  docueras, 
Deus  meus,miriset  occultis  modis;  et  propterea  cre- 
do  quod  tu  me  docueris,  quoniam  verum  est,  nec 
quisquam  praeter  te  alius  est  doctor  veri,  ubicumque 
et  undecumque  claruerit.  lam  ergo  abs  te  didi- 
ceram,  nec  eo  debere  videri  aliquid  verum 
dici,  quia  eloquenter  dicitur;  nec  eo  falsum, 
quia  incomposite  sonant  signa  labiorum;  rur- 
sus,  nec  ideo  verum,  quia  impolite  enuntia- 
tur;  nec  ideo  falsum,  quia  splendidus  sermo 
est:sedperinde  esse  sapientiam  et  stultitiam, 
sicut  sunt  cibi  utiles  et  inutiles;  verbis 
autem  ornatis  et  inornatis,  sicut  rasis  urba- 
niset  rusticanis,  utrosque  cibos  posse  mini- 
strari.  Igitur  aviditas  mea,  quaillum  tantotempore 
exspectaveram  hominem,  delectabatur  quidem  motu 
adfectuque  disputantis,  et  verbis  congruentibus,  at- 
que  ad  vestiendas  sententias  facile  occurrentibus 
(delectabarautem,  et  cum  multis,  vel  etiam  prae  mul- 
tis  laudabam  ac  efferebamj;  sed  moleste  habebam, 
quod  in  coetu  audientium  non  sinerer  illi  ingerere  et 
partiri  cum  eo  curas  quaestionum  mearum  conferen- 
do  familiariter,etaccipiendoac  reddendo  sermonem. 
Quod  ubi  potui,  et  aures  eius  cum  familiaribus  meis 
eoquetempore  occupare  coepi,  quonon  dedeceretal- 
ternis  disserere,  et  protuli  quaedam,  quae  me  move- 
bant;  expertus  sum  prius  hominem  expertem  libe- 
ralium  disciplinarum,  nisi  grammaticae,  atque  eius 
ipsiususitatomodo.  Et  quialegerataliquasTullianas 
orationes,  et  paucissimosSenecae  libros,  et  nonnuila 
poetarum,  et  suae  sectae,  si  qua  volumina  Latine  at- 
que  composite  conscripta  erant,  et  quia  aderat  quoti- 
dianasermocinandi  exercitatio:  inde  suppetebat  elo- 
quium,  quod  fiebat  acceptius  magisque  seductorium 
moderamineingeniiet  quodam  lepore  naturali.     Ita- 

nc  est,  ut  recolo,  Domine  Deus  meus,  arbiter  con- 
scientiae  meael  Coram  te  cor  meum  et  recordatio 
mea,qui  me  tunc  agebas  abdito  secreto  providentiae 
tuae,  etinhonestoserroresmeos  iam  convertebas  an- 
te  faciem  meam,  ut  viderem  et  odissem. 

C.  VII.     Nam  posteaquam  ille  mihi  imperitus  ea- 

rum  artium,  quibus  eum  excellere  putaveram,  satis  ad- 

paruit,  desperare  coepi  posse  eum  mihi  illa,  quae  me 

movebant,  aperire  atque  dissolvere;  quorum  quidem 

ignarus  posset  veritatem  tenere  pietatis,  sed  siMani- 

chaeus  non  esset.     Libri  quippe  eorum  pleni  sunt 

longissimisfabulis,  decoelo  et  sideribus  et  sole  et  lu- 

na:  quae  mihi  eum,  quod  utique  cupiebam,  coUatis 

numerorum  rationibus,quas  alibi  ego  legeram,utrum 

potius  ita  essent  ut  Manichaei  libris  continebantur, 

an  certe  vel  par  etiam  inde  ratio  redderetur,  subti- 

liter  explicare  posse  iam  non  arbitrabar.     Quae  ta- 

men  ubi  consideranda  et  discutienda  protuli,  mode- 

ste  sane  ille  nec  ausus  est  subire  ipsam  sarcinam. 

Noverat  enim  se  ista  non  nosse,  nec  eum  puduitcon- 

fiteri.     Non  erat  de  talibus,  quales  multos  loquaces 

passus  eram,  conantes  ea  me  docere,  et  dicentes  ni- 

nil.  Iste  vero  cor  habebat,  et  si  non  rectum  ad  te,nec 

tamen  nimis  incautum  ad  se  ipsum.     Non  usquequa- 

que  imperitus  erat  imperitiae  suae,  et  noluit  se  temc- 

re  disputando  in  ea  coarctaii,  unde  nec  exitus  ei  ul- 

lus,  nec  facilis  esset  reditus.     Et  iam  hinc  mihi  am- 

pliusplacuit.     Pulchrior  est  enim  temperantia  confi- 

tentis  animi,  quam  illa  quae  nosse  cupiebam;  et  eum 

in  omnibus  difficilioribus  et  subtilioribus  quaestioni- 

bus  talem  inveniebam.     Refracto  itaque  studio,  quod 

intenderam  in  Manichaeiliteras,magisquedesperans 

de  caeteris  eorum  doctoribus,  quando  in  multis,quae 

me  movebant,ita  ille  nominatus  adparuit;  coepi  cum 

eo  pro  studio  eius  agere  vitam,  quo  ipse  flagrabat  in 

eas  literas,  quas  tunc  iam  rhetor  Carthaginis  adole- 

scentes  docebam,et  legere  cum  eo,sive  quae  ille  au- 

dita  desideraret,  sive  quae  ipse  tali  ingenio  apta  exi- 
stimarem.  Caeterum  conatus  omnis  meus,  quopro- 
ficere  in  illa  secta  statueram,  lUo  homine  cognito 
prorsus  intercidit,  non  ut  ab  eis  omnino  separarer,  sed 
quasi  melius  quidquam  non  inyeniens  eo,  quo  iam 
quoquo  modoirrueram, contentus  interimessedecre- 
Yeram,nisialiquid  forte  quod  magis  eligendum  esset 
eluceret.  Ita  ille  Faustus,  qui  multis  laqueus  mortis 
exstitit,  meum  quo  captus  eram  relaxare  iam  coepe 
rat,  nec  volens  nec  sciens.  Manus  enim  tuae,  Deus 
meus,inabditoprovidentiaetuae  non  deserebant  ani 
mam  meam;  et  de  sanguine  cordis  matris  meae  per 
lacrinias  eius  diebus  ac  noctibus  pro  me  sacrificaba- 
tur  tibi;  et  egisti  mecum  miris  et  occultis  modis.  Tu 
illud  egisti,  Deus  meus.  Nam  a  Domino  gressm  lio- 
minis  diriguntiir,  et  viam  eiusvolet.  (Ps.  37,23.)  Aut 
quae  procuratio  salutis  praetermanumtuam  reficien 
teni  quae  fecisti? 

C.  VISI.     Egisti  ergo  mecum,ut  mihi  persuadere 
tur  Romam  pergere,  et  potius  ibi  docere,  quod  doce 
bam  Carthagine.     Et  hoc  unde  mihi  persuasum  est^ 
Non  praeteribo  confiteri  tibi,  quoniam  etin  his  altis 
simi  tui  recessus  et  praesentissima  in  nos  misericor 
dia  tua  cogitanda  et  praedicanda  est.     Non  ideo  Ro 
mam  pergere  voIui,quod  maioresquaestus,maiorque 
mihi  dignitas  ab  amicis,  qui  hoc  suadebant,  promitte- 
batur,  quamquam  et  ista  ducebant  animum  tunc  me- 
um  ;  sed  illa  erat  causa  maxima  et  paene  sola,  quod 
audiebamquietiusibi  studereadolescentes,etordina 
tiore  disciplinae  coercitione  sedari,  ne  in  eius  scho 
lam,  quo  magistro  nonutuntur,  passim  etproterve  irru- 
ant;  neceos  admitti  omnino,nisiillepermiserit.  Con- 
traapudCarthaginem  foedaestet  intemperans  licen- 
tia  scholasticorum.    Irrumpuntimpudenter,  etprope 
furiosa  fronte  perturbant  ordinem,  quem  quisque  di- 
scipulis  ad  proficiendum  instituerit.  Multa  iniuriosa 
faciuntmirahebetudine,et  puniendale^ibus,  nisicon- 

suetudo  patrona  sit;  hoc  miseriores  eos  ostendens, 
quoiamquasi  liceatfaciunt,  quod  per  tuam  aeternam 
legemnumquamlicebit;  etimpune  se  facere arbitran- 
tur,  cum  ipsa  faciendi  caecitate  puuiantur,  et  incom- 
parabiliterpatianturpeiora,quamfaciunt.  Ergo  quos 
mores  cum  studerem  meos  esse  nolui,  eos  cuni  doce- 
rem  cogebar  perpeti  alienos;  et  ideo  placebat  ire, 
ubi  talia  non  fieri  omnes  qui  noverant  indicabant. 
Verum   autem  tu,  spes  mea  et  portio  mea  in  terra 
viventium,  ad  mutandum  terrarum  locum  pro  salute 
animae  meae,  et  Carthagini  stimulos,  quibus  inde 
avellerer,  admovebas,  et  Homae  illecebras,  quibus  ad- 
traherer,  proponebas  mihi  per  homines,  qui  diligunt 
vitam  mortuam,hinc  insanafacientes,indevanapolli- 
centes;  etadcorrigendosgressusmeosutebarisoccul- 
te  et  illorum  et  mea  perversitate.  Nam  et  qui  pertur- 
babant  otium  meum,  foedarabie  caeci  erant;  et  qui 
invitabant  ad  aliud,  terram  sapiebant.     Ego  autem, 
qui  detestabar  hic  veram  miseriam,  illic  falsam  fe- 
licitatem  adpetebam.    Sed  quare  hinc  abirem  et  illuc 
irem,  tu  sciebas,  Deus ;  nec  indicabas  mihi ,  nec  ma- 
tri ,  quaeme  profectum  atrociterplanxit,  etusque  ad 
mare  secuta  est.  Sed  fefelli  eam  violenter  me  tene:s- 
tem,ut  aut  revocaret,  aut  mecum  pergeret,  et  finxi  me 
amicum  nolle  deserere,  donec  vento  facto  navigaret. 
Et  mentitus  sum  matri,  et  illi  mati'i,  et  evasi:  quia  et 
hoc  tu  dimisisti  mihimisericorditer,  servans  me  ab 
aquis  maris,  plenum  exsecrandis  sordibus,  usque  ad 
aquam  gratiae  tuae,  qua  me  abluto  siccarentur  flumi- 
na  maternorum  oculorum,  quibus  pro  me  quotidie 
tibi  rigabat  terram  sub  vultu  suo.  Et  tamen  recusanti 
sine  me  redire  vix  persuasi,  utin  loco,  quiproximus 
nostrae  navi  erat  memoria  beati  Cypriani,  maneret 
ea  nocte.     Sed  ea  nocte  clanculo  ego  profectus  sum ; 
illa  autem  remansit  orando  et  flendo.     Et  quid  a  te 
petebat,  Deus  meus,  tantis  lacrimis,  nisi  ut  navigare 
me  non  sineres?  Sed  tu  alte  consulens,  et  exaudiens 

cardinem  desiderii  eius ,  non  curasti  quod  tunc  pete- 
bat,  ut  in  me  faceres  quod  seniper  petebat.  Fiavit 
ventus,  et  implevit  vela  nostra,  et  littus  subtraxit  ad- 
spectibus  nostris:  in  quo  mane  illa  insaniebat  dolore 
et  querelis,  ac  gemitu  implebat  aures  tuas  conte- 
mnentisista;  cumetme  cupiditatibusmeisraperes  ad 
finiendas  ipsas  cupiditates ,  et  illius  carnale  deside- 
rium  iusto  dolorum  flagello  vapularet,  Amabat  enim 
secum  praesentiam  meam  more  matrum ,  sed  multis 
multo  amplius,  etnesciebat,  quid  tu  illi  gaudiorum 
facturus  esses  de  absentia  mea.  Nesciebat,  ideo  fle- 
bat  et  eiulabat,  atque  illis  cruciatibus  arguebatur  in  ea 
reliquiarum  Evae,  cum  gemitu  quaerens  quod  cum 
gemitu  pepererat.  Et  tamen  post  accusationem  fal- 
laciarum  et  crudelitatis  meae  conversa  rursus  ad  de- 
precandum  te  pro  nie,  abiit  ad  solita,  et  ego  Romam. 
C.  IX.  Et  ecce,  excipior  ibi  flagello  aegritudinis 
corporalis,  et  ibam  ad  inferos,  portans  omnia  mala, 
quae  commiseram  et  in  te  et  in  me  et  in  alios  multa  et 
gravia  super  ol'iginalis  peccativinculum,  quo  omnes 
in  Adam  morimur.  Non  enim  quidquam  eorum  mi- 
hi  donaveras  in  Christo;  nec  solverat  ille  in  cruce 
sua  inimicitias,  quas  tecum  contraxeram  peccatis 
meis.  Quomodo  enim  eas  solveret  in  cruce  phanta- 
smatis,  quod  de  illo  credideram?  Quam  ergo  falsa 
mihi  videbatur  mors  carnis  eius,  tam  vera  erat  ani- 
mae  meae;  et  quam  vera  erat  mors  carnis  eius,  tam 
falsa  vita  animae  meae,  quae  id  non  credebat.  Et 
ingravescentibusfebribus-iam  ibam  et  peribam.  Quo 
enim  irem,  si  tunc  hinc  abirem,  nisi  in  ignem  atque 
tormenta  digna  factis  meis  in  veritate  ordinis  tuil  Et 
illa  hoc  nesciebat,  et  tamen  pro  me  orabat  absens. 
Tu  autem  ubique  praesens,  ubi  erat,  exaudiebas 
eam:  et  ubi  eram,  miserebaris  mei,  ut  recuperarem 
salutemcorporis  mei,  adhuc  insanus  corde  sacrilego. 
Neque  enim  desiderabam  in  illo  tanto  periculo  ba- 
ptismum  tuum,  et  melior  eram  puer,  quando  illum  de 

materna  pietate  flagitari,  sicut  iam  recordatus  atque 
confessus  sum.     Sed  in  dedecus  meum  creveram,  et 
consilia  medicinae  tuae  demens  irridebam,  qui  me 
non  sivisti  talem  bis  mori.     Q,uo  vulnere  si  feriretur 
cor  matris,  numquam  sanaretur.  Non  enim  satis  elo- 
quor,  quid  erga  me  habebat  animi,  et  quanto  maiore 
sollicitudine  me  parturiebat  spiritu,  quam  carne  pe- 
pererat.     Non  itaque  video ,  quomodo  sanaretur,  si 
mea  talis  illa  mors  transverberasset  viscera  dilectio- 
nis  eius.     Et  ubi  essent  tantae  preces  et  tam  crebrae 
sine  intermissione?  Nusquam,  nisi  ad  te.     An  vero 
tu,  Deus  misericordiarum,  sperneres  cor  contritum 
et  humiliatum  viduae  castae  ac  sobriae,  frequentan- 
tis  eleemosynas,  obsequentis  atque  servientis  sanctis 
tuis,  nullum  diem  praetermittentis  oblationem  ad  al- 
tare  tuum,  bis  in  die,  mane  et  vespere,  ad  ecclesiam 
tuam  sine  uUa  intermissione  venientis,  non  ad  vanas 
fabulas  etaniles  loquacitates,  sedut  te  audiret  in  tuis 
sermonibus,  et  tu  illam  in  suis  orationibus?  Huiusne 
tu  lacrimas,  quibus  non  ate  aurum  et  argentum  pete- 
bat,  nec  aliquod  mutabile  aut  volubile  bonum,  sed 
salutem  animae  filii  sui,  tu,  cuius  munere  talis  erat, 
contemneres  et  repelleres  ab  auxilio  tuo?  Nequa- 
quam,  Domine.     Imo  vero  aderas  et  exaudiebas  etfa- 
ciebas  ordine,  quo  praedestinaveras  esse  faciendum. 
Absit,  ut  tu  falleres  eam  in  illis  visionibus  et  respon- 
sis  tuis,  quae  iam  commemoravi,  et  quae  non  com- 
memoravi,  quae  illa  fideli  pectore  tenebat,  et  semper 
orans  tamquam  chirographa  tua  ingerebat  tibi.     Di- 
gnaris  enim,  quoniam  in  saeculum  misericordia  tua, 
eis,  quibus  omnia  debita  dimittis,  etiam  promissio- 
nibus  tuis  debitor  fieri. 

C.  X.     Recreasti  ergo  me  ab  illa  aegritudine,  et 

salvum  fecisti  filium  ancillae  tuae ,  tunc  interim  cor- 

l)ore,  ut  esset  cui  salutem  meliorem  atque  certiorem 

dares.     Et  iungebar  etiam  tunc  Romae  falsisillis  at- 

^ue  fallentibus  sanctis:  non  enim  tantum  auditori- 


T4  AURELII  AUGUSTINI 

bus  eorum,  quorum  e  numero  erat  etiam  is,  in  cuiu5 
domo  aegrotaveram  et  conralueram,  sed  eis  etiam, 
quos  electos  vocant.     Adhuc  enim  mihi  videba- 
tur,  non  esse  nos  qui  peccamus,  sed  nescio 
quam  aliam  in  nobis  peccare  naturam.     Et 
delectabat  superbiam  meam  extra  culpam  esse;  et 
cum  aliquid  mali  fecissem,  non  confiteri  me  fecisse, 
utsanares  animam  meam,  quoniam  peccabat  tibi,  sed 
excusareeam  amabam,etadcusare  nescio  quid  aliud, 
quod  mecum  esset,  et  ego  non  essem.     Verum  au- 
t  em  totum  ego  eram,  ct  ad  versum  me  impie- 
tas  meame  diviserat:  et  id  erat   peccatum 
insanabilius,  quo  me  peccatorem  non  esse 
arbitrabar;     et    exsecrabilis   iniquitas,    te, 
Deus    omnipotens,    te   in  me   ad    pernicieni 
meam,  quam  me  a  te  ad  salutem  malle  supe- 
rari.     Nondum  ergo  posueras  custodiam  ori  meo, 
et  ostium  continentiae  circum  iabiamea,  ut  nonde- 
clinaret  cor  vieum  in  verha  maligna,  ad  excusandas 
cxcmationes  in  peccatis   cum  hominihus  operantihus 
iniquitatem,  etideo  adhuc  cojnhinaham  cum  electis  eo- 
rum.  (Ps.  141,  4.  sec.  LXX.)     Sed  tamen  iam  despe- 
rans,  in  ea  falsa  doctrina  me  posse  proficere;  eaque 
ipsa,  quibussi  nihil  melius  reperirem,  contentus  esse 
decreveram,  iam  remissius  neglig-entiusque  retine- 
bam.  Etenimsubortaestetiammihicogitatio,pruden- 
tiores  caeteris  fuisse  illos  philosophos,  quos  Academi- 
cosadpellant,  quodde  omnibus  dubitandumessecen- 
.suerant,necaliquid  veri  ab  homine  comprehendi  pos- 
se  decreverant.    Ita  enim  et  mihi  liquido  sensisse  vi- 
debantur,  ut  vulgo  habentur,  etiam  iliorum  intentio- 
nem  nondum  intelligenti.    Nec  dissimulavi  eumdem 
hospitem  meum  reprimere  a  nimia  fiducia,  quam  sen- 
si  eum  habe)"e  de  rel>us  fabulosis,  quibusManichaei 
iibri  pleni  sunt.     Amicitia  tamen  eorum  familiarius 
utebar,  quam  caeterorum  hominum,  qui  in  illa  hae- 
icsi  non  fuissent.  Nec  eam  defendebam  pristina  ani 

mositate;  sed  tamen  familiaritas  eorum  (plures  enim 
eos  Roma  occultatj  pigprius  me  faciebat  aliud  quae- 
rere,  praesertim  desperantem,  in  ecclesia  tua,  Domi- 
ne  coeli  etterrae,  creator  omnium  risibilium  etinvi- 
sibilium,  posse  inveniri  veiiim,  unde  me  illi  averte- 
rant,  multumque  mihi  turpe  videbatur,  credere  figu- 
ram  te  habere  humanae  carnis,  et  membrorum  no- 
strorum  lineamentis  corporalibus  terminari.  Et  quon- 
iam  cum  de  Deo  meo  cogitare  vellem,  cogitare  nisi 
moles  corporum  nonnoveram  (neque  enim  A-idebatur 
mihi  esse  qaidquam,  quod  tale  non  essetj,  ea  maxima 
et  prope  sola  causa  erat  inevitabilis  erroris  mei. 
Hinc  enim  et  mali  substantiam  quamdam  credebam 
esse  talem,  et  habere  suam  molem  tetram  et  defor- 
mem,  sive  crassam,  quam  terram  dicebant,  sire  tenu- 
em  atque  subtilem,  sicut  est  aeris  corpus,  quam  ma- 
lignam  mentem  per  illam  terram  repentem  imagi- 
nantur.  EtquiaDeum  bonum  nuUam  malam  naturam 
creasse,  qualiscumque  pietas  me  credere  cogebat, 
constituebam  ex  adverso  sibi  duas  moles,  utramque 
infinitam,  sed  malam  angustius,  bonam  grandius.  Et 
ex  hoc  initio  pestilentioso  me  caetera  sacrilegia  se- 
quebantur.  Cum  enim  conaretur  animus  meus  recur- 
rere  in  catholicam  fidem,  repercutiebar,  quia  non 
erat  catholica  fides,  qiiam  esse  arbitrabar.  Et  magis 
pius  mihi  videbar,  si  te,  Deus  meus,  cui  confitentur 
ex  me  miserationes  tuae,  vel  ex  caeteris  partibus  in- 
finitum  crederem,  quamvis  ex  una,  qua  tibi  moles 
mali  opponebatur,  cogerer  finitum  fateri,  quam  si  ex 
omnibus  partibus  in  corporis  humani  forma  te  opina- 
rer  finiri.  Et  melius  mihi  videbar  credere,  nullum 
malum  te  creasse,  quod  mihi  nescienti  non  solum 
aliqua  substantia,  sed  etiam  corporea  ridebatur,  quia 
et  mentem  cogitare  non  noreram,  nisi  eam  subtilc 
corpus  esse,  quod  tamen  per  loci  spatia  diffundere- 
tur,  quam  credere  abs  te  esse,  qualem  putabam  natu- 
ram  mali.     Ipsuni  quoque  Salvatorem  nostrum,  uni- 

genitumtutim,tamquamde  massa  lucidissimae  molis 
tuae  porrectum  ad  nostram  salutem  ita  putabam,  ut 
aliud  de  illo  non  crederem,  nisi  quod  possem  vanita- 
te  imaginari.  Talem  itaque  naturam  eius  nasci  non 
posse  de  Maria  Yirgine  arbitrabar,  nisi  carni  concer- 
neretur.  Concerni  autem  et  non  inquinari  non  vide- 
bam,  quod  mihi  tale  figurabam.  Metuebam  itaque 
credere  in  carne  natum,  ne  credere  cogerer  ex  carne 
inquinatum.  Nunc  spiritales  tui  blande  et  amanter 
ridebunt  me,  si  has  confessiones  meas  legerint;  sed 
tamen  talis  eram. 

C.  XI.  Deinde,  quae  illi  in  scripturis  tuis  repre- 
henderant,  defendi  posse  non  existimabam;  sed  ali- 
quando  sanc  cupiebam,  cum  aliquo  illorum  librorum 
doctissimo  conferre  singula,  et  experiri,  quid  inde 
sentiret.  lam  enim  Helpidii  cuiusdam  adversus  eos- 
dem  Manichaeos  coram  loquentis  et  disserentis  ser- 
mones  etiam  apud  Carthaginem  movere  me  coepe- 
rant,  cum  talia  de  scripturis  proferret,  quibus  resisti 
facile  non  posset,  et  imbecilLa  mihi  responsio  vide- 
batur  istorum.  Quam  quidem  non  facile  palam  pro- 
mebant,  sed  nobis  secretius,  cum  dicerent,  scriptu- 
ras  novi  testamenti  falsatas  fuisse  a  nescio  quibus 
qui  ludaeorum  legem  inserere  Christianae  fidei  vo- 
iuerunt,  atque  ipsi  incorrupta  exemplaria  nuUa  pro- 
ferrent.  Sed  me  maxime  captum  et  olfocatum  quo- 
dammodo  deprimebant  corporalia  cogitantem  moles 
iilae,  sub  quibus  anhelans  in  auram  tuae  veritatis 
iiquidam  et  simplicem  respirare  non  poteram. 

C.  XII.  Sedulo  ergo  agere  coeperam,  propter 
quodveneranijUt  doceremRomae  artem  rhetoricam, 
et  prius  domi  congregare  aliquos,  quibus  et  per  quos 
innotescere  coeperam,  et  ecce  cognosco  aliaRomae 
fieri,  quae  non  patiebar  in  Africa.  Nam  revera  illas 
eversiones  a  perditis  adolescentibus  ibi  non  fieri,ma- 
nifestatum  est  mihi.  „Sed  subito,  inquiunt,  ne  mer- 
cedem  magistro  reddant,    conspirant  multi  adole- 

scentes,  et  transferunt  se  ad  alium,desertores  fidei, 
et  quibus  prae  pecuniae  caritate  iustitia  vilis  est." 
Oderat  etiam  istos  cor  meum,  quamvis  non  perfecto 
odio.     Q,uod  enim  ab  eis  passarus  eram,  magis  ode- 
ram  fortasse,  quam  eo,  quod  cuilibet  illicita  facie- 
bant.     Certe  tamen  turpes  sunt  tales,  et  fornicantur 
abs  te  amando  volatica  ludibriatemporum  etlucrum 
luteum,  quod  cum  adprehenditur  manum  inquinat,  et 
amplectendo  mundum  fugientem,  contemnendo  te 
manentem  et  revocantem,  et  ignoscentem  redeunti 
ad  te  meretrici  animae  humanae.     Et  nunc  tales  odi 
pravosetdistortos,quamviseos  corrigendos  diligam, 
ut  pecuniae  doctrinam  ipsam  quam  discunt  praefe- 
rant,  ei  vero  te,  Deum,  veritatem  et  ubertatem  certi 
boni  et  pacem  castissimam.    Sed  tunc  eos  magis  pati 
nolebam  malos  propter  me,  quam  fieri  propterte  bo- 
nos  volebam. 

C.  XIII.  Itaque  postea  quam  missum  estaMe- 
diolano  Romam  ad  praefectum  urbis,  ut  illi  civitati 
rhetoricae  magister  provideretur,  impertita  etiam 
evectione  publica,  ego  ipse  ambivi  per  eosdem  ipsos 
Manichaeis  vanitatibus  ebrios,  quibus  ut  carerem 
ibam;  sed  utrique  nesciebamus,  ut  dictione  pro- 
posita  me  probatum  praefectus  tuncSymmachusmit- 
teret.  Et  veni  Mediolanum  ad  Ambrosium  episco- 
pum,  in  optimis  notum  orbi  terrae,  pium  cultorem 
tuum,  cuius  tunc  eloquia  strenue  ministrabant  adi- 
pem  frumenti  tui,  etlaetitiam  olei,  et  sobriam  vini 
ebrietatem  populo  tuo.  Ad  eum  autem  ducebar  abs 
te  nesciens,  ut  per  eum  ad  te  sciens  ducerer.  Susce- 
pit  me  paterne  ille  homo  Dei,  et  peregrinationem 
meam  satis  episcopaliter  dilexit.  Et  eum  amare  coe- 
pi,  primo  quidem  nontamquam  doctorem  veri,  quod 
in  ecclesia  tua  prorsus  desperabam,  sed  tamquam 
hominem  benignum  in  me.  Et  studiose  audiebam 
disputantem  in  populo,  non  Intentione  qua  debui,  sed 
quasi  explorans  eius  facundiam,  utrum  conveniretfa- 


78  AURELII  AUGUSTINI 

Riae  suae,  aii  maiorniinorve  proflueret,  quam  praedi- 
cabatur;  et  verbis  eius  suspendebar  intentus,  rerum 
autem  incuriosus  etcontemtor  adstabam;  et  delecta- 
bar  suavitate  sermonis,  quamquam  eruditioris,minus 
tamenhilarescentis  atquemulcentis  quamFaustierat, 
quod  adtinet  ad  dicendi  modum.  Caeterum  rerum 
ipsarum  nuUa  comparatio ;  nam  ille  per  Manichaeas 
fallacias  aberrabat,  iste  autem  saiuberrime  docebat 
salutem.  Sed  longe  est  a  peccatoribus  salus,  qualis 
ego  tunc  aderam;  et  tamen  propiuquabam  sensim  et 
nesciens. 

C.  XJV.  Cum  enim  non  satagerem  discere  quae 
dicebat,  sed  tantum  quemadmodum  dicebat  audire 
(ea  mihi  quippe  iam  desperanti  ad  te  viam  patere  ho- 
mini  inanis  cura  remanserat),  veniebant  in  animum 
meum  simul  cum  verbis,  quae  diligebam,  res  etiam, 
quas  negligebam.  Neque  enim  ea  dinmere  pote- 
ram.  Et  dum  cor  aperirem  ad  excipiendum  quam  di- 
serte  diceret,  pariter  intrabat,  et  quam  vere  diceret, 
gradatim  quideni.  Nam  primo  etiam  ipsa  defendi 
posse  mihi  iam  coeperant  videri;  et  fidem  catholi 
cam,  pro  qua  nihilposse  dici  adversus  oppugnantes 
Manichaeos  putaveram,  iam  non  impudenter  adseri 
existimabam,  maxime  audito  uno  atque  altero,  et 
saepius  aenigmate  soluto  descripturisveteribus:  ubi, 
cum  ad  literam  acciperem,  occidebar.  Spiritaliter 
itaqueplerisqueillorum  librorum  expositislocis,iam 
reprehendebam  desperationem  meam,  illam  dumta- 
xat  qua  credideram,  Legem  etProphetas  detestanti- 
bus  atque  irridentibus  resisti  omnino  non  posse.  Nec 
tamen  iam  ideo  mihi  catholicam  viam  tenendam  esse 
sentiebam,  quia  et  ipsa  poterat  habere  doctos  adser- 
tores  suos,  qui  copiose  et  non  absurde  obiecta  refel- 
lerent;  nec  ideo  iam  damnandum  illud,  quod  tene- 
bam,  quia  defensionis  partes  aequabantur.  Ita  enim 
catholicanon  mihi  victa  videbantar,ut  nondum  etiam 
victrix  adpareret.     Tunc  vero  fortiter  intendi  ani- 

mum,  si  quo  modopossem  certis  aliquibus  documen- 
tisManichaeos  convincere  falsitatis.  Quod  si  possem 
spiritalemsubstantiam  cogitare,statim  machinamen- 
ta  illa  omnia  solverentur  et  abiicerentur  ex  aniir.o 
meo;  sed  non  poteram.  Verumtamen  de  ipso  mundi 
huius  corpore  omnique  natura,  quam  sensus  carnis 
adtingeret,  multa  probabiliora  plerosque  sensisse 
philosophos,magismagisque  considerans  atquecom- 
parans  iudicabam.  ItaqueAcademicorum  more,  sicut 
existimantur  (cf.  de  civ.  dei  19,  l.),dubitans  de  omni- 
bus,  atque  inter  omnia  fluctuans,Manichaeos  quidem 
relinquendos  esse  decrevi;  non  arbitrans,  eo  ipso  tem- 
pore  dubitationis  meae  in  illa  secta  mihi  permanen- 
dum  esse,  cui  iam  nonnuUos  philosophos  praepone- 
bam;  quibus  tamen  philosophis,  quod  sine  nomiuo 
salutari  Christi  essent,  curationem  languoris  animae 
meae  committere  omnino  recusabam.  Statui  ergo 
tamdiuesse  catechumenus  in  catholicaecclesia,mihi 
aparentibus  commendata,  donec  aliquid  certi  eluce- 
ret,  quo  cursum  dirigerem. 


L  I  B  E  R    VI. 

C.  I.  Spes  mea  a  iuventute  mea,  ubi  mihi  eras,  et 
quo  recesseras?  An  vero  non  tu  feceras  me,  et  dis- 
creveras  me  a  quadrupedibus  et  volatilibus  coeli? 
Sapientiorem  me  feceras,et  ambulabam  per  tenebras 
et  lubricum,  et  quaerebam  te  foris  a  me,  et  non  inve- 
niebam  Deum  cordis  mei;  et  veneram  in  profundum 
maris,  et  diilidebam,  et  desperabam  de  inventione 
veri.  lam  venerat  ad  me  mater  pietate  fortis,  terra 
marique  me  sequens,  et  in  periculis  omnibus  de  te 
secura.  Nam  et  per  marina  discrimina  ipsos  nautas 
consolabatur,  a  quibus  rudes  abyssi  viatores  cum 
perturbantur  consolari  solent,  pollicens  eis  perven- 
tionem  cum  salute,quia  hoc  ei  tu  per  visum  poUicitus 

eras.  Et  invenit  me  periclitantem  quidem  graviter 
desperatione  indagandae  veritatis;  sedtamen  ei  cum 
indicassem,  non  me  quidem  iam  esse  Manichaeum, 
sed  neque^catholicum  Christianum,  non,  quasi  inopi- 
natum  aliquid  audierit,  exsilivit  laetitia;  cum  iam 
secura  fieret  ex  ea  parte  miseriae  meae,  in  qua  me 
tamquam  mortuum,  sed  resuscitandum  tibi  flebat,  et 
feretro  cogitationis  efferebat,  ut  diceres  filio  viduae: 
iuvenis,  tibi  dico,  surge;  et  revivisceret,  et  inciperet 
loqui,  et  traderes  illum  matri  suae.  (Luc.  7,  14.  s.) 
Nulla  ergo  turbulenta  exsultatione  trepidavit  cor 
eius,  cum  audisset  ex  tanta  parte  iam  factum,  quod 
tibi  quotidie  plangebat  ut  fieret;  veritatem  me  non- 
dum  adeptum,  sed  falsitati  iam  ereptum:  imo  vero 
quia  certa  erat,  et  quod  restabat  te  daturum,  qui  to- 
tum  promiseras,  placidissime  et  pectore  pleno  fidu- 
ciaeresponditmihi,credere  se  inChristo,  quod  prius- 
quam  de  hac  vita  emigraret,  me  visura  esset  fidelem 
catholicum.  Et  hoc  quidem  mihi;  tibi  autem,  fons 
misericordiarum,preces  et  lacrimas  densiores,ut  ac- 
celerares  adiutorium  tuum  et  illuminares  tenebras 
meas,  et  studiosius  adecclesiam  currere,etinAmbro- 
sium  ora  suspendi  ad  fontem  salientis  aquae  in  Aitam 
aeternam.  Diligebat  autem  illum  virum,  sicut  ange- 
lum  Dei,  quod  per  illum  cognoverat  me  interim  ad 
illam  ancipitem  fluctuationem  iam  esse  perductum, 
per  quam  transiturum  me  ab  aegritudine  ad  sanita- 
tem,  intercurrente  arctiore  periculo,quasi  per  acces- 
sionem,  quam  criticam  medici  vocant,  certa  praesu- 
mebat. 

C.  II.  Itaque  cum  ad  memorias  sanctorum,  sicut 
in  Africa  solebat,  pultes  et  panem  et  merum  adtulis- 
set,  atque  ab  ostiario  prohiberetur,  ubi  hoc  episco- 
pum  vetuisse  cognovit,  tam  pie  atque  obedienter 
amplexa  est,  ut  ipse  mirarer,  quam  facile  accusatrix 
potius  consuetudinis  suae,  quam  disceptatrix  illius 
prohibitionis  eflfecta  sit.    [Cf.  August.  epp.  22.  et  29,] 

Non  enim  obsidebatspiritum  eius  vinolcntia,  eamque 
stimulabat  in  odium  veri  amor  vini,  sicut  plerosque 
mares  et  feminas,  qui  ad  canticum  sobrietatis,  sicut 
ad  potionem  aquatam  madidi  nauseant.  Sed  illa  cum 
adtulisset  canistrum  cum  solemnibus  epulis  praegu- 
standis  atque  largiendis,  plus  etiam  quam  unum  po- 
cillum  pro  suo  palato  satis  sobriotemperatum,  unde 
dignationem  sumeret,  non  ponebat.  Et  si  multac 
essent,  quae  illo  modo  videbantur  honorandae  me- 
moriae  defunctorum,  idem  ipsum  unum,  quod  ubique 
poneret,  circumferebat,  quo  iam  non  solum  aquatis- 
simo,  sed  etiam  tepidissimo,  cum  suis  praesentibus 
per  sorbitiones  exiguas  partiretur;  quia  pietatem  ibi 
quaerebat,  non  voluptatem.  Itaque  ubi  comperit  a 
praeclaro  praedicatore  atqae  antistite  pietatis  prae- 
ceptum  esse,  ista  non  fieri,  nec  ab  eis,  qui  sobrie  fa- 
cerent,ne  ullaoccasio  se  ingurgitandi  daretur  ebrio- 
sis;  et  quia  illa  quasi  parentalia  superstitioni  genti- 
lium  essent  simillima,  abstinuit  se  libentissime;  et 
pro  canistro  pleno  terrenis  fructibus  plenum  purga- 
tioribus  votis  pectus  ad  memorias  martjrum  adferre 
didicerat;  ut  et  quod  posset  daret  egentibus,  et  sic 
communicatio  Dominici  coi-poris  illic  celebraretur, 
cuius  passionis  imitatione  immolati  et  coronati  sunt 
martyres.  Sed  tamen  videtur  mihi,  Domine  Deus 
meus,et  ita  est  in  conspectu  tuo  de  hac  re  cor  meum, 
non  facile  fortasse  de  hac  amputanda  consuetudine 
matrem  meam  fuisse  cessuram,  siab  alio  prohibere- 
tur,  quem  nun  sicut  Ambrosium  diligebat,  quem  pro- 
pter  salutem  meam  maxime  diligebat;  eam  vero  ille 
propter  eius  religiosissimam  conversationem,  qua  in 
bonis  operibus  tam  fervens  spiritu  frequentabat  ec- 
clesiam,  ita  ut  saepe  erumperet,  cum  me  videret,  in 
eius  praedicationem,  gratulans  mihi  quod  talem  ma- 
trem  haberem,  nesciens  qualem  illa  me  filium,  qui 
dubitabam  de  illis  omnibus,  et  inveniri  posse  viam 
vitae  minime  putabam. 

A  li  G  U  S  T.     C  0  N  F  E  S  S.  F 

C.  \\l.  Nec  iam  ingeniiscebam  orando,  ut  subve- 
nires  mihi;  sed  ad  quaerendum  iutentus,  et  ad  disse- 
rendum  inquietus  erat  animus  meus.  Ipsumque  Am- 
brosium  felicem  quemdam  hominem  secundum  sae- 
culum  opinabar,  quem  sic  tantae  potestates  honora- 
rent;  coelibatus  tantum  eius  mihi  laboriosus  rideba- 
tur.  Quid  autem  ille  spei  gereret,  et  adversus  ipsius 
excellentiae  tentamenta  quid  luctaminis  haberet, 
quidve  solaminis  in  adversis,  et  occultum  os  eius, 
quod  erat  in  corde  eius,  quam  sapida  gaudia  de 
pane  tuo  ruminaret,  nec  coniicere  noveram,  nec 
expertus  eram;  nec  ille  sciebat  aestus  meos,  nec  fo- 
1  eam  periculi  mei.  Non  enim  quaerere  ab  eo  pote- 
ram,quod  volebam,  sicut  volebam,  secludentibus  me 
ab  eius  aure  atque  ore  catervis  negotiosorum  homi- 
num,  quorum  infirmitatibus  serviebat:  ctim  quibus 
quando  non  erat,  quod  perexiguum  temporis  erat,aut 
corpus  refi^ciebat  necessariissustentacuiis,aut  le('tio- 
ne  animum.  Sed  cum  legebat,  oculi  ducebantur  per 
paginas,  et  cor  intellectum  rimabatur,  vox  autem  et 
lingua  quiescebant.  Saepe  cum  adessemus  (non 
enim  vetabatur  quisquam  ingredi,  aut  ei  venientem 
nuntiari  mos  erat),  sic  eum  legentem  vidimus  tacite 
et  aliter  numquam;  sedentesque  in  diuturno  silentio 
(quis  enim  tam  intento  esse  oneri  auderet?)  discede- 
bamus,  et  coniectabamus  eum  parvo  ipso  tempore, 
quod  reparandae  menti  suae  nanciscebatur,  feriatum 
ab  strepitu  causarimi  alienarum,  nolle  in  aliud  avocari, 
et  cavere  fortasse,  ne  auditore  suspenso  et  intento, 
si  qua  obscurius  posuisset  ille  quem  legeret,  etiam 
exponere  necesse  esset;  aut  de  aliquibus  difficiliori- 
bus  disceptare  quaestionibus,  atque  huic  operi  tem- 
poribusimpensis,minus  quamvellet  voluminum  evol- 
veret;  quamquam  et  causa  servandae  vocis,  quae  illi 
facillime  obtundebatur,  poterat  esse  iustior  tacite 
legendi.  Quolibet  tamen  animo  id  ageret,  bono  uti- 
que  ille  vir  agebat.     Sed  certe  mihi  nuUa  dabatur 

copia  sciscitandi  quae  cupiebani  de  tam  sancto  ora- 
culo  tuopectore  illius,  nisi  cum  aliquid  breviter  esset 
audiendum.  Aestus  autem  illi  mei  otiosum  eum  val- 
de ,  cui  refunderentui',  requirebant,  nec  umquam 
inveniebant.  Et  eum  quidem  in  populo  verbum  veri- 
tatis  recte  tractantem  omni  die  dominico  audiebam; 
et  magis  magisque  mihi  confirmabatur,  omnes  versu- 
tarumcalumniarumnodos,  quos  illi  deceptores  nostri 
adversus  divinos  libros  innectebant,  posse  dissolvi. 
Ubi  vero  etiam  comperi,ad  imaginem  tuam  hominem 
a  te  factum,  a  spiritalibus  filiistuis,  quos  de  matre 
catholica  pergratiam  regenerasti,non  sic  intelligi,ut 
humani  corporis  forma  te  terminatum  crederent  at- 
que  cogitarent;  quamquam  quomodo  se  haberet  spi- 
vitalis  substantia,  ne  quidem  tenuiter  atque  in  aeni- 
gmate  suspicabar:  tamen  gaudens  erubui,  non  me  tot 
annos  adversus  catholicam  fidem,  sed  contra  canui- 
liumcogitationumfigmentalatrasse.  Eoquippetenie- 
rarius  et  impius  fueram,  quod  ea,  quae  debebam 
quaerendo  dicere  [discere],  adcusando  dixeram.  Tu 
enim  altissime  et  proxime,  secretissime  etpraesen- 
tissime,  cui  membra  non  sunt  alia  maiora  et  alia 
minora,  sed  ubique  totus  es,  et  nusquam  locorum  es, 
non  es  utique  forma  ista  corporea:  tamen  fecisti 
hominem  ad  imaginem  tuam;  et  ecce  ipse  a  capite 
usque  ad  pedes  in  loco  est. 

C.  IV.  Cum  ergo  nescirem,  quomodo  haec  sub- 
sisteret  imago  tua,  pulsans  proponerem,  quomodo 
credendiim  esset,  non  insultans  opponerem,quasi  ita 
creditum  esset:  tanto  igitur  acrior  cura  rodebat  inti- 
ma  mea,  quid  certi  retinerem,quanto  me  magis  pude- 
bat  tam  diu  inlusum  et  deceptum  promissione  certo- 
rum,puerili  errore  et  animositate,  tam  multa  incerta 
quasi  certa  garrisse.  Quod  enim  falsa  essent,  postea 
mihiclaruit.  Certum  tamen  erat,  quodincerta  essent, 
et  a  me  aliquando  pro  ccrtis  habita  fuissent,  cum 
Catholicam  tuam  caecis  coiitentioniliiis  adcusareni 

etsi  nondum  compertam  vera  docentem,  nontamen 
ea  docenteni,  quae  graviter  adcusabam.  Itaque  con- 
fundebar,  et  convertebar,  et  gaudebam,  Deus  meus, 
quod  ecclesia  unica  corpus  Unici  tui,  in  qua  mihi 
nomen  Christi  infanti  est  inditum,  non  saperet  infan- 
tiles  nugas;  neque  hoc  haberet  in  doctrina  sua  sana, 
quod  te  creatorem  omnium  in  spatium  loci,  quamvis 
summum  et  amplum,  tamen  undique  terminatum, 
membrorum  humanorum  figura  contruderet.  Gau- 
debam  etiani,  quod  vetera  scripta  legis  ct  propheta- 
rum  iam  non  illo  oculo  mihi  legenda  proponerentur, 
quo  antea  videbantur  absurda,  cum  arguebam  tam- 
quam  ita  sentientes  sanctos  tuos;  verum  autem  non 
ita  sentiebant:  et  tamquam  regulam  diligentissime 
commendaret,  saepe  in  popularibus  sermonibus  suis 
dicentem  Ambrosium  laetus  audiebam:  litera  occidif, 
spirifus  aufem  vivificat  (2  Cor.  3,  6.) ;  cum  ea,  quae  ad 
literam  perversitatem  docere  videbantur,  remoto 
mystico  velamento  spiritaliter  aperiret,  non  dicens 
quod  me  oiienderet,  quamvis  ea  diceret,  quae  utrum 
vera  essent  adhuc  ignorarem.  Tenebam  enim  cor 
meum  ab  omni  adsensione,  timens  praecipitium;  et 
suspendio  magis  necabar.  Volebam  enim  eorum, 
quae  non  viderem,  ita  me  certum  fieri,  ut  certus 
essem,  quod  septem  et  tria  decem  sint.  Neque  enim 
tam  insanus  eram,  ut  ne  hoc  quidem  putarem  posse 
comprehendi,  sed  sicut  hoc,  ita  caetera  cupiebam, 
sive  corporalia,  quae  coram  sensibus  meis  non  ades- 
sent,  sive  spiritalia,  de  quibus  cogitare  nisi  corpora- 
liter  nesciebam.  Et  sanari  credendo  pote- 
ram,  ut  purgatior  acies  mentis  meae  dirigeretur  ali- 
quo  modo  in  veritatem  tuam  sempermanentem,et  ex 
nullo  deficientem.  Sed  sicut  evenire  adsolet,  ut  ma- 
lummedicumexpertus  etiam  bono  timeat  se  commit- 
tere,  ita  erat  valetudo  animae  meae,  quae  utique  nisi 
credendo  sanari  non  poterat;  et  ne  falsa  crederet, 
rurari  recusabat  resistens  manibus  tuis,  quimedica- 

mcntafidei  confecisti,  et  sparsisti  super  moibos  orbis 
terrarum,  et  tantam  illis  auctoritatem  tribuisti. 

C.  Y.  Ex  hoc  tamen  quoque  iam  praeponens  do- 
ctrinam  catholicam,  modestius  ibi  minimeque  falia- 
citer  sentiebamiuberi,  ut  crederetur  quod  non  de- 
monstrabatur(siveesset  quid,sedcui  forte  non  esset, 
sive  ne  quid  esset),  quam  illic  temeraria  pollicitatio- 
ne  scientiae  credulitatem  irrideri;  et  postea  tam 
multa  fabulosissima  et  absurdissima,  quia  demou- 
strari  non  poterant,  credenda  imperari.  Deinde  pau- 
latim  tu,  Domine,manu  mitissima  et  misericordissi- 
ma  pertractans  et  componens  cor  meum,  consideran- 
ti  quam  innumerabilia  crederem,  quae  nonviderem, 
ueque  cum  gererentur  adfuissem;  sicut  tam  multa  in 
historiagentium,  tam  multa  de  locis  atque  urbibus, 
quae  non  videram,  tam  multa  amicis,  tam  multa  medi- 
cisjtam  multa  hominibus  aliis  atque  aliis,  quae  nisi 
crederentur,  omnino  in  hac  vita  nihil  ageremus;  po- 
stremo,  quaminconcussa  fixum  fide  retinerem,  de  qui- 
bus  parentibus  ortus  essem,  quod  scire  non  possem,  ni- 
siaudiendocredidissem:  persuasistimihi,nonquicre- 
derent  libris  tuis,  quos  tanta  in  omnibus  fere  gentibus 
auctoritate  fundasti,  sed  qui  non  crederent,  esse  cul- 
pandos; nec audiendos  esse,  si qui forte mihi  dicerent : 
undescisilloslibros  uniusveri  et  veracissimi  Deispi- 
ritu  esse  humano  generi  ministratos?  Id  ipsum  enini 
maximecredendumerat,  quoniamnullapugnacitasca- 
lumniosarum  quaestionum  per  tam  multa  quae  lege- 
ram  inter  se  confligentium  philosophorum  extorquere 
mihi  potuit,ut  aliquando  non  crederem  te  esse,  quid- 
quid  esses  quod  ego  nescirem,  aut  administrationem 
rerum  humanarum  ad  te  pertinere.  Sed  id  credebam 
aliquando  robustius,  aliquando  exilius ;  semper  ta- 
men  credidi,  et  esse  te,  et  curam  nostri  gerere,  etiam 
siignorabam,  velquidsentiendum  essetde  substantia 
tua,  vel  quae  via  duceret  aut  reduceret  ad  te.  Ideo- 
que  cum  essemus  infirmi  ad  inveniendam  liquida  ra- 

tione  veritateni,et  ob  hoc  nobis  opus  esset  auctorita- 
te  sanctarum  literaruni,  iam  credere  coeperam,  nullo 
niodo  te  fuisse  tributurum  tam  excellentem  illi  scri- 
pturae  per  omnes  iam  terras  auctoritatem,nisi  etper 
ipsam  tibi  credi  et  per  ipsam  te  quaeri  voluisses.  lam 
enim  absurditatem,  quae  me  in  illis  literis  solebat 
oflendere,  cum  multa  ex  eis  probabiliter  exposita 
audissem,ad  sacramentorum  altitudinem  referebam; 
eoque  mihi  illa  venerabilior  et  sacrosancta  fidedi- 
gnior  adparebat  auctoritas,quo  et  omnibus  ad  legen- 
dum  esset  in  promtu,  et  secreti  sui  dignitatem  in 
intellectu  profundiore  servaret,  verbis  apertissimis 
et  humillimo  genere  loquendi  se  cunctis  praebens, 
et  exercens  intentionem  eorum,  qui  non  sunt  leves 
corde;  utexciperet  omnes  popularisinu,  et  per  angu- 
sta  foramina  paucos  ad  te  traiiceret,  multo  tamen 
plures,  quam  si  nec  tanto  apice  auctoritatisemineret, 
nec  turbas  gremio  sanctae  humilitatis  hauriret.  Co- 
gitabam  haec,  et  aderas  mihi;  suspirabam,  et  audie- 
bas  me;  fluctuabam,  et  gubernabas  me;  ibam  per 
viam  saeculi  latam,  nec  deserebas. 

C.  VI.  Inhiabam  honoribus,  lucris,  coniugio;  et 
tu  irridebas.  Patiebar  in  eis  cupiditatibus  amaris- 
simas  diflicultates,  te  propitio  tanto  magis,  quanto 
minus  sinebas  mihi  dulcescere,  quod  non  eras  tu. 
Vide  cor  meum,  Domine,  qui  voluisti,  ut  hoc  recor- 
darer,  et  confiterer  tibi.  Nunc  tibi  inhaereat  anima 
mea,  quamde  visco  tam  tenaci  mortis  exuisti.  Quam 
misera  erat,  et  sensum  vulneris  tu  pungebas,  ut 
relictis  omnibus  converteretur  ad  te,  qui  es  super 
omnia,etsine  quo  nuUa  essent  omnia,  converteretur, 
etsanaretur!  Q,uamergomisererani,et  quomodo  egi- 
sti,  ut  sentirem  miseriam  meam  die  illo,  quo  cum  pa- 
rarem  recitare  Imperatori  [Valentiniano  II.  cf.  con- 
tra  Petilian.  3,  25.  et  Possid.  c.  1.]  laudes,  quibus 
pluramentirer,  et  mentienti  faveretur  ab  scientibus, 
easque  curas  anhelaret  cor  meum  et  cogitationum 

tabificarum  febribus  aestuaret:  transiens  per  queni- 
dam  vicum  Mediolanensem  animadverti  pauperem 
mendicum,  iam  credo  saturum,  iocantem  atque  lae- 
tantem;  etingemui,  et  locutus  sum  cum  amicis,  qui 
mecum  erant,  multos  dolores  insaniarum  nostraruni, 
quia  omnibus  talibus  conatibus  nostris,  qualibus  tunc 
laborabam,  sub  stimulis  cupiditatum  trahensinfelici- 
tatis  meae  sarcinam,  et  trahendo  exaggerans,  nihil 
vellemus  aliud,  nisi  ad  securam  laetitiam  pervenire, 
quo  nos  mendicus  ille  iam  praecessisset  numquam 
fortasse  illuc  yenturos.  Quod  enim  iam  ille  paucu- 
lis  et  emendicatis  nummulis  adeptus  erat,  ad  hoc  ego 
tam  aerumnosis  amfractibus  etcircuitibus  ambiebani, 
ad  laetitiam  scilicet  temporalis  felicitatis.  Non  enim 
verum  gaudium  habebat;  sed  et  ego  illis  ambitioni- 
bus  multo  falsius  quaerebam.  Et  certe  ille  laetaba- 
tur,  ego  anxius  eram;  securus  ille,  ego  trepidus.  Et 
si  quisquam  perconctaretur  me,  utrum  mallem  exsul- 
tare  an  metuere,  responderem:  exsultare.  Rursus  si 
interrogaret,  utrum  me  talem  mallem,  qualis  ille,  an 
qualis  ego  tunc  essem;  me  ipsum  curis  timoribusque 
confectum  eligerem,  sed  perversitate;  numquid  ve- 
ritate?  Neque  enim  eo  me  praeponere  illi  debebam, 
quo  doctior  eram,  quoniam  non  inde  gaudebam,  sed 
placere  inde  quaerebam  hominibus;  non  ut  eos  do- 
cerem,  sed  tantum  ut  placerem.  Propterea  et  tu  ba- 
culo  disciplinae  tuae  confringebas  ossa  mea.  Rece- 
dant  ergo  ab  anima  mea,  qui  dicunt  ei :  interest  unde 
quis  gaudeat.  Gaudebat  mendicus  ille  vinolentia, 
tu  gaudere  cupiebas  gloria.  Qua  gloria,  Domine? 
Quae  non  estin  te.  Nam  sicut  illud  verum  gaudium 
non  erat,  ita  nec  illa  vera  gloria,  et  amplius  v  ertebat 
mentem  meam.  Et  ille  ipsa  nocte  digesturus  erat 
ebrietatem  suam;  ego  cum  mea  dormieram  et  subre 
xeram,  et  dormiturus  et  subrecturus  eram  vide  quot 
diebus!  Interest  vero,  unde  quis  gaudeat.  Scio,  et 
gaudium  spei  fidelis  incomparabiliter  distat  ab  ilia 

vanitate;  sed  et  tunc  distabat  inter  nos.  Nimirum 
quippe  ille  felicior  erat,  non  tantum  quod  hilaritate 
perfundebatur,  cum  ego  curis  eviscerarer,  verum 
etiam  quod  ille  bene  optando  adquisiverat  vinum, 
ego  mentiendo  quaerebam  typhum.  Dixi  tunc  mul- 
ta  in  hac  sententia  caris  meis,  et  saepe  advertebam 
in  his,  quomodo  mihi  esset,  et  inveniebam  male  mihi 
esse,  et  dolebam,  et  conduplicabam  ipsum  male.  Et 
si  quid  adrisisset  prosperum,  taedebat  adpreheudc- 
re,  quia  paene.priusquam  teneretur  avolabat. 

C.  V''1I.  Congemiscebamus  in  iis,  quisimulami- 
ce  vivebamus,  et  maxime  acfamiliarissime  cum  Alypio 
et  Nebridio  ista  colioquebar,  quorum  Alypius  ex  eo- 
den»,  quo  ego  ortus  eram  municipio,  parentibus  pri- 
matibus  municipalibus,  me  minor  natu.  Nam  et  stu- 
duerat  apud  me,  cum  in  nostro  docere  coepi  oppido, 
et  postea  Carthagini,  et  diligebat  me  multum,  quod 
ei  bonus  et  doctus  viderer,  et  ego  illum  propter  ma- 
gnam  virtutis  indolem,  quae  in  non  magna  aetate  sa- 
tis  eminebat.  Gurges  tamen  morum  Carthaginen- 
sium,  quibus  nugatoria  fervent  spectacula,  absorbue- 
rat  eum  in  insaniam  Circensium.  Sed  cum  in  eo  mi- 
serabiliter  volveretur,  ego  autem  rhetoricam  ibi  pro- 
fessus  publica  schola  uterer,  nondum  me  audiebat  ut 
magistrum,propter  quamdam  simultatem,  quae  inter 
me  et  patrem  eius  erat  exorta;  et  compereram,  quod 
circum  exitialiter  amaret,  et  graviter  angebar,  quod 
tantaiu  spem  perditurus,  vel  etiam  perdidisse  mihi 
videbatur.  Sed  monendi  eum ,  et  aliqua  coercitione 
revocandi,  nulla  erat  copia,  vel  amicitiae  benevolen- 
tia,  vel  iure  magisterii.  Putabam  enim  eum  de  me 
cum  patre  sentire;  ille  vero  non  sic  erat.  Itaque 
postpositain  hacre  patris  voluntate  salutare  me  coe- 
perat,  veniens  in  auditorium  meum,  et  audire  aliquid 
atque  abire.  Sed  enim  de  memoria  mihi  lapsum  erat 
agere  cum  illo,  ne  vanorum  ludorum  caeco  et  prae- 
cipiti  studio  tam  bonum  interimeret  ingenium.     V'e- 

rum  autem,  Domine,  tu,  qui  praesides  gubernaculis 
omnium,  quae  creasti,  non  eum  oblitus  eras  futurum 
inter  filios  tuos  antistitem  sacramenti  tui;  et  ut  aper- 
te  tibi  tribueretur  eius  correctio,  perme  quidem  il- 
lam,  sed  nescientem  operatus  es.  Nam  quodam  die 
cumsederemloco  solito,  et  coram  me  adessent  disci- 
puli,  venit,  salutavit,  sedit,  atque  in  ea,  quae  ageban- 
tur,  animum  intendit.  Etforte  lectio  in  manibus  erat, 
quam  dum  exponerem,  et  opportune  mihi  abhibenda 
videretur  similitudo  Circensium,  quo  illud,  quod  in- 
sinuabam,  et  iocundius  et  planius  fieret,  cum  irrisio- 
ne  mordaci  eorum,  quos  illa  captivasset  insania,  tu 
scis,  Deus  noster,  quod  tunc  de  Alypio  ab  illa  peste 
sanando  non  cogitaverim.  At  ille  in  se  rapuit,  meque 
illud  non  nisi  propter  se  dixisse  credidit.  Etquod 
alius  acciperet  ad  succensendum  mihi,  accepit  honc- 
stus  adolescens  ad  succensendum  sibi,  ad  me  arden- 
tius  diligendum.  Dixeras  enim  tu  iam  olim,  et  inne- 
xueras  literis  tuis:  Corripe  sapientem,  et  amahit  te. 
(Prov.  9,  8.)  At  ego  illum  iam  non  corripueram,  sed 
utens  tu  omnibus  et  scientibus  et  nescientibus,  or- 
dine  quo  nosti  (et  ille  ordo  iustus  est),  de  corde  et 
lingua  mea  carbones  ardentes  operatus  es,  quibus 
mentem  spei  bonae  adureres  tabescentem,  ac  sana- 
res.  Taceat  laudes  tuas,  quimiserationes  tuas  non 
considerat,  quae  tibi  de  medullis  meis  confitentur. 
Etenim  ille  post  illa  verba  proripuit  se  ex  fovea  tam 
alta,  qua  libenter  demergebatur,  et  cum  miserabili 
voluptate  caecabatur;  et  excussit  animum  forti  tem- 
perantia,  et  resiluerunt  omnes  Circensium  sordes  ab 
eo,  ampliusque  illuc  non  accessit.  Deinde  patrem 
reluctantem  evicit,  ut  me  magistro  uteretur.  Cessit 
ille,  atque  concessit.  Et  audire  me  rursus  incipiens, 
illa  mecum  superstitione  involutus  est,  amans  in  Ma- 
nichaeis  ostentationem  continentiae,  quam  veram  et 
germanam  putabat.  Erat  autem  illa  vecors  et  sedu- 
cturia,  pretiosas  animas  captans,  nondum  virtuti.s 

altitudineni  scientes  taiigere,  et  superficie  decipi  fa- 
ciles,  sed  tanien  adunibratae  simuiataeque  virtutis. 
C.  VIII.     Non  sane  relinquens  incantatam  sibi  a 
parentibus  terrenam  riam,  Homam  praecesserat,  ut 
ius  disceret,  et  ibi  gladiatorii  spectaculi  hiatuincre- 
dibili  et  incredibiliter  abreptus  est.    Cum  enim  aver- 
saretur  et  detestaretur  talia,  quidam  eius  amici  et 
condiscipuli,  cum  forte  de  prandio  redeuntibus  per- 
vius  esset,  recusantem  vehementer  et  resistentem 
familiari  violentia  duxerunt  in  amphitheatrum  cru- 
delium  et  funestorum  ludprum  diebus,  haec  dicen- 
tem:  ,,Si  corpus  meum  in  illum  locum  trahitis,  et  ibi 
constituitis,  numquid  et  animum  et  oculos  nieos  in 
illa  spectacula  potestis  intendere'?  Adero  itaque  ab- 
sens,  ac  sic  et  vos  et  illa  superabo."    Quibus  auditis, 
illi  nihilo  secius  eum  adduxerunt  secum,  id  ipsum 
forte  explorare  cup)entes,utrum  posset  elficere.  Quo 
ubi  ventum  est,   et  sedibus  quibus  potuerunt  locati 
sunt,   fervebant  omnia  imnianissimis  voluptatibus. 
llle  clausis  foribus  oculorum  interdixit  animo,  ne  in 
tanta  mala  procederet,  atque  utinam  et  aures  obtura- 
visset.  Nam  quodam  pugnae  casu,cum  clamor  ingens 
totius  populi  vehementer  eum  pulsasset,  curiositate 
victus,  et  quasi  paratus,  quidquid  illud  esset,  etiam 
visum  contemnere  et  vincere,    aperuit  oculos,    et 
percussus  est  graviore  vulnere  in  anima,  quam  ille 
in  corpore,  quem  cernere  concupivit  ceciditque  mi- 
serabilius  quam  ille,  quo  cadente  factus  est  clamor, 
qui  per  eius  aures  intravit,  et  reseravit  eius  lumina, 
ut  esset  qua  feriretur  et  deiiceretur  audax  adhuc  po- 
tius,  quam  fortis  animus,  et  eo  infirmior,  quo  de  se 
praesumserat,  qui  debuit  de  te.     Ut  enim  viditillum 
sanguinem,  immanitatem  simulebibitj  et  non  se  arer- 
tit,  sed  fixit  adspectum,  ethauriebat  furias,  et  nescie- 
bat,  et  delectabatur  scelere  certaminis,  et  cruenta 
voluptatc  inebriabatur,     Et  non  erat  iam  ille  qui  ve- 
nerat,  sed  unus  de  turba,  ad  quam  venerat,  et  verus 

eorum  socius,  a  quibus  adductus  erat.  Quid  plura* 
Spectavit,  clamavit,  exarsit,  abstulitinde  secum  in- 
saniam,  qua  stimularetur  redire,  non  tantum  cum 
illis,  a  quibus  prius  abstractus  est,  sed  etiam  prae 
illis,  et  alios  trahens.  Et  inde  tamen  manu  validissi- 
ma  et  misericordissima  eruisti  eum  tu,  et  docuisti 
non  sui  habere,  sed  tui  fiduciam;  sed  longe  postea. 
C.  IX.  Verumtamen  iam  hoc  ad  medicinam  fu- 
turam  in  eius  memoria  reponebatur.  Nam  et  illud, 
quod  cum  adhuc  studeret,  iam  me  audiens  apud  Car- 
thaginem,  et  medio  die  cogitaret  in  foro  quod  reci- 
taturus  erat,  sicuti  exerceri  scholastici  solent,  si^isti 
eum  comprehendi  ab  aeditimis  fori  tamquam  fu- 
rem ,  non  arbitror  aliam  ob  causam  te  permisisse, 
Deus  noster,  nisi  ut  ille  vir  tantus  futurus  iam  inci- 
peret  discere,  quam  non  facile  in  dignoscendis  causis 
homoab  homiue  damnandus  esset  temeraria  creduli- 
tate.  Quippe  ante  tribunal  deambulabat  solus  cum 
tabulis  ac  stilo,  cum  ecce  adolescens  quidam  ex  nu- 
mero  scholasticorum  fur  verus,  securim  clanculo  ad- 
portans,  illo  non  sentiente  ingressus  est  ad  cancellos 
plumbeos,quivico  argentario  desuperpraeminent, et 
praecidere  plumbum  coepit.  Sono  autem  securis  au- 
dito  submurmuraverunt  argentarii,  qui  subter  erant, 
etmiserunt  qui  adprehenderent,  quem  forte  invenis- 
sent.  Quorum  vocibus  auditis,  relicto  instrumento 
ille  discessit,  timens  ne  cum  eo  teneretur.  Alypius 
autem,qui  non  viderat  intrantem,exeuntem  sensit,  et 
celeriter  vidit  abeuntem;  et  causam  scire  cupiens 
ingressus  est  locum,et  inventam  securim  stans  atque 
admirans  considerabat:  cum  ecce  iili,  qui  missi  fae- 
rant,  reperiunt  eum  solum  ferentem  ferrum,  cuius 
sonitu  exciti  venerant.  Tenent,  adtrahunt,  congre- 
gatis  inquilinis  fori,  tamquam  furem  manifestum  se 
comprehendisse  gloriantur,  etinde  oiferendus  iudici 
ducebatur.  Sed  hactenus  docendus  fuit.  Statim 
enim,  Domine,  subvenisti  innocentiae,  cyius  testis 

eras  tu  solus.  Cum  euim  ducereturvel  ad  custodiam, 
vel  ad  supplicium,  fit  eis  obviam  quidam  architectus, 
cuius  maxima  eratcurapublicarum  fabricarum.  Gau« 
dentilli,  eum  potissimum  occurrisse,  cui  solebant  in 
suspicionem  venire  ablatarum  rerum,  quae  perissent 
de  foro,  ut  quasi  tandem  ille  cognosceret,  a  quibus 
haec  fierent.  Verum  autem  viderat  homo  saepe  Aly- 
pium  in  domo  cuiusdam  senatoris,  ad  quem  salutan- 
dum  ventitabat:  statimque  cognitum  manu  adprehen- 
sa  semovit  a  turbis,  et  tanti  mali  causam  quaerens, 
quid  gestum  esset,  audivit;  omnesque  tumultuantes, 
qui  aderant,  et  minaciter  frementes  iussit  venire  se- 
cum.  Et  venerunt  ad  domum  illius  adolescentis,  qui 
reni  commiserat.  Puer  vero  erat  ante  ostium,  et  tam 
parvus  erat,  utnihil  exinde  domino  suo  metuens  faci- 
le  posset  totum  indicare.  Cum  eo  quippe  in  foro 
fuit  pedissequus.  Q,uem  postea  quam  recoluit  Aly 
pius,  architecto  intimavit.  At  ille  securim  demon- 
stravit  puero,  quaerens  ab  eo,cuius  esset.  Qui  con- 
festim:  nostra,  inquit.  Deinde  interrogatus  aperuit 
caetera.  Sic  in  illam  domum  translata  causa,  confu- 
sisque  turbis,quae  de  illo  triumphare  iam  coeperant, 
futurus  dispensator  verbi  tui,  et  multarum  in  ecclesia 
tua  causarum  examinator,  experientior  instructior- 
que  discessit. 

C.  X.  Hunc  ergo  Romae  inveneram,  et  adhaesit 
mihi  fortissimo  vinculo,  mecumqueMediolanum  pro- 
fectus  est,  ut  nec  me  desereret,  et  de  iure  quod  didi- 
cerat  aliquid  ageret,  secundum  votum  magis  paren- 
tum  quam  suum.  Et  ter  iam  adsederat  mirabili 
continentia  caeteris,  cum  ille  magis  miraretur  eos, 
qui  aurum  innocentiae  praeponerent.  Tentata  est 
quoquc  eius  indoles,  non  solum  illecebra  cupiditatis, 
sed  etiam  stimulo  timoris.  Romae  adsidebat  Comiti 
largitionum  Italicianarum.  Erat  eo  tempore  quidam 
potentissimus  senator,  cuius  et  beneficiis  obstricti 
multi   et.  terrori  subditi  erant.     Voluit  sibi  licere 

nescio  quid  ex  more  potentiae  suae,  quod  essetper 
leges  illicitum;  restititAlypius:  promissum  est  prae- 
mium;   irrisit   animo:    praetentae   minae;    calcarit 
mirantibus  omnibus  inusitatam  animam,  quae  homi- 
nem  tantum  et  innumerabilibus  praestandi  nocendi- 
que  modis  ingenti  fama  celebratum,  vel  amicum  non 
optaret,  vel  non  formidaret  inimicum.     Ipse  autem 
iudex,  cui  consiliarius  erat,  quamvis  et  ipse  fieri  nol- 
let,  non  tamen  aperte  recusabat;  sedin  istum  causam 
transferens,  ab  eo  se  non  permitti  adserebat;  quia 
et  re  vera,  si  ipse  faceret,  iste  discederet.    Hoc  solo 
autempaene  iam  illectus  erat  studio  literario,utpre- 
tiis  praetorianis  codices  sibi  conficiendos  curaret. 
Sed  consulta  iustitia,  deliberationem  in  melius  vertit, 
utiliorem   iudicans   aequitatem,  qua  prohibebatur, 
quam  potestatem,  qua  sinebatur.     Parvum  est  hoc; 
sed  qui  in  parvofidelis  est,  et  in  magno  fidelis  est.  Nec 
ullo  modo  erit  inane,  quod  de  tuae  veritatis  ore  pro- 
cessit:  si  in  iniusto  mammona  fidehs  nonfuistis;  quod 
verum  est  quis  credet  vobis  ?  Et  si  in  alieno  fideles  non 
fuislis  ;  quod  vestrum  est  quis  dahit  vobis?  (Luc.  16, 
10. 11.)     Talis  ille  tunc  inhaerebat  mihi ,  mecumque 
nutabat  in  consilio ,  quisnam  esset  tenendus  vitae 
modus.     Nebridius  etiam,  qui  relicta  patria  vicina 
Carthagini,  atque  ipsa  Carthagine,  ubi  frequentissi- 
mus  erat,  relicto  rure  paterno  optimo,  relicta  domo 
et  non  secutura  matre,  nuUam  ob  aliam  causam  Me- 
diolanum  venerat,  nisi  ut  mecum  viAeret  in  flagran- 
tissimo  studio  veritatis  atque  sapientiae,  paritersu- 
spirabat,pariterque  fluctuabat,beatae  vitae  inquisitor 
ardens,    et   quaestionum    dillicillimarum   scrutator 
acerrimus.    Et  erant  ora  trium  egentium,  et  inopiam 
suam  sibimet  inA-icem  anhelantium,    et  a  te  exspe- 
ctantium,  ut  dares  eis  escam  in  tempore  opportuno. 
Et   in  omni  amaritudine,    quae  nostros  saeculares 
actus  de  misericordia  tua  sequebatur,  intuentibus 
nobis  finem,  cur  ea  pateremur,  occurebant  tenebrae : 

etadversabamiir  gementes,  et  dicebamus  :  quam  diu 
haec?  Et  hoc  crebro  dicebamus;  et  dicentes  non  re- 
linquebamus  ea;  quia  non  elucebat  certum  aliquid, 
quod  illis  relictis  adprehenderemus. 

C.  XI.     Et  ego  maxime  mirabar  satagens  etreco- 
lens,  quam  longuni  tempus  esset  ab  undevigesimo 
anno    aetatis  meae,    quo  fervere  coeperam  studio 
sapientiae,  disponens  eainventa  relinquere  omnes 
vanarum  cupiditatum  spes  inanes  et  insanias  menda- 
ces:  et  ecce  iam  tricenariam  aetatem  gerebam,  in 
eodem  iuto  haesitans  aviditate  fruendi  praesentibus, 
fugientibus  et  dissipantibus  me,  dum  dico:  cras  inve- 
niam;  ecce  manifestum  adparebit,  et  tenebo;  ecce 
Faustus  veniet,    et   exponet  omnia.     O  magni  viri 
Academici,nihil  ad  agendam  vitam  certi  comprehen- 
di  potest?  Imo  quaeramus  diligentius,  et  non  despe- 
remus.  Ecce  iam  non  sunt  absurda  in  libris  ecclesia- 
sticis,  quae  absurda  videbantur,  et  possunt  aliter 
atque  honeste  intelligi.   Figam  pedes  in  eo  gradu,  in 
quo  puer  a  parentibuspositus  eram,donecinveniatur 
perspicua  veritas.  Sed  ubi  quaeretur?  quando  quac- 
retur?  Non  vacat  Amjbrosio,  non  vacat  legere.     Ubi 
ipsos  codices  quaerimus?  unde  aut  quando  compara- 
mus?  a  quibus  sumimus?  Deputentur  tempora,  di- 
stribuantur  horae  pro  salute  animae.     Magna  spcs 
oborta  est:  non  docet  catholica  fides,  quod  putaba- 
mus  et  vani  adcusabamus;  nefas  habent  docti  eius, 
credere  Deum  figura  humani  corporis  terminatum; 
et  dubitamus  pulsare,  quo  aperiantur  caetera?  Anto- 
meridianis  horis  discipuli  occupant;    caeteris  quid 
facimus?  cur  non  id  ag;imus?  Sed  quando  salutamus 
amicos  maiores,  quorum  suffragiis  opus  habemus? 
Q,uandopraeparamus,quod  emant  scholastici?  Q,uan- 
do  reparamus  nos  ipsos,  animum  relaxando  ab  inten- 
tione  curarum?  Pereant  omnia,  et  dimittamus  haec 
vana  et  inania;  conferamus  nos  ad  solam  inquisitio- 
nem  veritatis.     Vita  haec  misera  est,  mors  iu- 

certa.  Si  subito  obrepat,  quoniodo  hinc  exibimusl 
et  ubi  nobis  discenda  sunt,  quae  hic  negleximus?  An 
non  potius  huius  negligentiae  supplicia  luenda  sunt? 
Quidsi  morsipsaomnem  curam  cum  sensu  amputabit 
et  finiet?  Ergo  et  hoc  quaerendum.  Sed  absit,  ut  ita 
sit.  Non  vacat,  non  estinane,  quod  tani  eminens 
culmen  auctoritatis  Christianae  fidei  toto  orbe  dif- 
funditur.  Numquam  tanta  et  talia  pro  nobis  divini- 
tus  agerentur,  si  morte  corporis  etiam  vita  animae 
consumeretur.  Quid  cunctamur  igitur,  relicta  spe 
saeculi,  conferre  nos  totos  ad  quaerendum  Deum  et 
vitambeataml  Sedexspecta;  iocundasunt  etiamista: 
habent  nou  parvam  dulcedinem  suam;  non  facile  ab 
eis  praecidenda  est  intentlo,  quia  turpe  est  ad  ea  rur- 
sum  redire.  Ecce  iam  quantum  est,  ut  impetretur 
aliquis  honor!  Et  quid  amplius  in  his  desiderandum? 
Suppetit  amicorum  maiorum  copia,  ut  nihil  aliud  et 
multum  festinemus,  vel  praesidatus  dari  potest;  et 
ducenda  uxor  cum  aliqua  pecunia,  ne  sumptum  no- 
strum  gravet,  et  ille  erit  modus  cupiditatis.  Multi 
maguiviri  et  imitatione  dignissimi  sapientiae  studio 
cum  coniugibus  dediti  fuerunt.  Cum  haec  dicebam, 
et  alteriiabanthi  venti,  et  impellebant  huc  atque  illuo 
cor  meum,  transibant  tempora,  ettardabam  converti 
ad  Dominum,  et  diflferebam  de  die  in  diem  vivere  in 
te ,  et  non  diflferebam  quotidie  in  memet  ipsomori. 
Amans  beatam  vitam,  timebam  illam  in  sede 
sua,  et  ab  ea  fugiens  quaerebam  eam.  Puta- 
bam  enim  me  miserum  fore  nimis,si  feminae  privarer 
amplexibus;  etmedicinammisericordiaetuaead  eam- 
dem  infirmitatem  sanandam  non  cogitabam,  quia  ex- 
pertusnon  eram;  etpropriarumviriumcredebamesse 
continentiam,  quarum  mihi  non  eram  conscius,  cum 
tam  stultus  essem,  ut  nescirem,  sicut  scriptum  est: 
iieminem  posseessecontinenteiHfJiisitudederis. {Sa^ient. 
8, 21.)  Utique  dares,  si  gemitu  interno  pulsarem  au- 
res  tuas,  et  fide  solida  in  te  iactarem  curam  meam. 

C.  XII.  Prohibebat  me  sane  Alypius  ab  uxore 
ducenda,  causans  nullo  modo  nos  posse  securo  otio 
simul  in  amore  sapientiae  vivere,  sicut  iam  diu  desi- 
deraremus,  si  id  fecissem.  Erat  enim  ipse  in  eare 
etiam  tunc  castissimus,  ita  ut  mirum  esset;  quia  rel 
experientiam  concubitus  coeperat  in  ingressu  adole- 
scentiae  suae,  sed  non  haeseratmagisque  doluerat, 
et  spreverat;  et  deinde  iam  continentissime  rivebat. 
Ego  autemresistebam  illiexempliseorum,  quiconiu- 
gati  coluissent  sapientiam  ,  et  promeruissent  Deum, 
et  habuissent  fideliter,  ac  dilexissent  amicos.  A  quo- 
rum  ego  quidem  granditate  animi  longe  aberam;  et 
deligatus  morbo  carnis  mortifera  suavitate  trahebam 
catenammeam,  solvitimens,  et  quasi  concusso  vul- 
nere  repellens  verba  bene  suadentis,  tamquam  ma- 
num  solventis.  Insuper  etiam  per  me  ipsi  quoque 
Alypio  loquebaturserpens,  etinnectebat  atque  spar- 
gebat  per  linguam  meam  dulces  laqueos  in  via  eius, 
quibus  illi  honesti  et  expediti  pedes  implicarentur. 
€um  enim  me  ille  miraretur,  quem  non  parvi  pende- 
ret,  ita  haereie  visco  illius  voluptatis,  utme  adfirma- 
rem,quotiescumqueinde  inter  nos  quaereremus,coe- 
libem  vitam  nullo  modo  posse  degere,  atque  ita  me 
defenderem,  cum  illum  mirantem  viderem,  ut  dice- 
rem,  multum  interesse  interillud,  quod  ipse  raptim 
et  furtim  expertus  esset,  quod  paene  iam  ne  memi- 
nisset  quidem,  atque  ideo  nulla  molestiafacile  con- 
temneret,  et  delectationes  consuetudinis  meae,  ad 
quas  si  accessisset  honestum  nomen  matrimonii,non 
euiu  mirari  oportere,  cur  ego  illam  vitam  nequirem 
spernere:  coeperat  et  ipse  desiderare  coniugium,ne- 
quaquam  victus  libidine  talis  voluptatis,  sed  curiosi- 
tatis.  Dicebat  enini,  scire  se  cupere,  quidnam  esset 
illud,  sine  quovitamea,  quae  illi  sicplacebat,  non 
mihi  vita,  sed  poena  videretur.  Stupebat  enim  liber 
ab  illo  vinculo  aninuis  servitutem  meam,  et  stupendo 
ibat  in  experiendi  cupidineni,  venturus  in  ipsam  ex- 

perientiam,atqueindefortasse  lapsurus  in  eam  quam 
stupebat  servitutem;  quoniam  sponsionem  volebat 
fnppif»  cnm  morte.  Et  qui  amat  periculum,  incidet  in 
illud.  Neutrum  enim  nostrum,  si  quod  est  coniugale 
decus  in  officio  regendi  matrimonii  et  suscipiendo- 
rum  liberorum,  ducebat,  nisi  tenuiter.  Magna  autem 
ex  parte  atque  vehementer  consuetudo  satiandae  in- 
satiabilis  concupiscentiae  me  captum  excruciabat; 
illum  autem  admiratio  capiendum  trahebat.  Sic  era- 
mus,  donec  tu,  Altissime,  non  deserens  humum  no- 
stram,  miseratus  miseros,  subvenires  miris  et  occul- 
tis  modis. 

C.  XIII.  Et  instabatur  impigre,  ut  ducerem  uxo 
rem.  lam  petebam,  iam  promittebatur,  maxime  ma- 
tre  dante  operam,  quo  me  iam  coniugatum  baptismus 
salutaris  aljlueret,  quo  me  in  dies  gaudebat  aptari, 
et  vota  sua  ac  promissa  tua  in  mea  fide  compleri  ani- 
madvertebat.  Cum  sane  et  rogatu  meo  et  desiderio 
suo  forti  clamore  cordis  abs  te  deprecaretur  quoti- 
die,  ut  ei  per  visum  ostenderes  aliquid  de  futuro 
matrimonio  meo,  numquam  voluisti.  Et  videbat 
quaedam  vana  et  phantastica,  quo  cogebat  impetus 
de  hac  re  satagentis  humani  spiritus,  et  narrabat  mi 
hi,  non  cum  fiducia,  qua  solebat,  cum  tu  demonstra 
res  ei,  sed  contemnens  ea.  Dicebat  enim,  discernere 
se  nescio  quo  sapore,  quem  verbis  explicare  non 
poterat,  quid  interesset  inter  revelantem  te  et  ani- 
mam  suam  somniantem.  Instabatur  tamen,  et  puella 
petebatur,  cuius  aetas  ferme  biennio  minus,  quam 
nubilis  erat,  et  quia  ea  placebat,  exspectabatur. 

C.  XIV.  Et  multi  amici  agitaveramus  animo ,  et 
colloquentes  ac  detestantes  turbulentas  humanae 
vitae  molestias,  paene  iam  firmaveramus  remoti  a 
turbis  otiose  vivere;  id  otium  sic  moliti,  ut  si  quid 
habere  possemus,  conferremus  in  medium,  unamque 
rem  familiarem  conflaremus  ex  omnibus,  ut  per  ami- 
citiae  sinceritatem  non  esset  aliud  huius,  et  aliud  il- 

lius,  sed  quod  ex  cuiictis  fieretunum,  et  universum 
singulorum  esset,  et  omnia  omnium;  cum  videremur 
nobis  esse  posse  decem  ferme  homines  in  eadem 
societate,  essentque  inter  nos  praedivites,  Romania- 
nus  maxime  communiceps  noster,  quem  tunc  graves 
aestus  negotiorum  suorum  ad  comitatum  adtraxe- 
rant,  ab  ineunte  aetate  mihi  familiarissimus;  qui 
maxime  instabat  huic  rei,  et  magnam  in  suadendo 
habebat  auctoritatem,  quod  ampla  res  eius  multum 
caeteris  anteibat.  Et  placuerat  nobis,  ut  bini  annui, 
tamquam  magistratus,  omnia  necessaria  curarent, 
caeteris  quietis.  Sed  postea  quam  coepit  cogitari, 
utrum  hoc  mulierculae  sinerent,  quas  et  alii  nostrum 
iam  habebant,  et  nos  habere  volebamus,  totum  illud 
placitum,  quod  bene  formabamus,  dissiluit  in  mani- 
bus  atque  confractum  et  abiectum  est.  Inde  ad  suspi- 
ria  et  gemitus,  et  gressus  ad  sequcndas  latas  et  tri- 
tas  vias  saeculi,  quoniam  multae  cogitationes  erant 
in  corde  nostro.  Consilium  autem  tuum  manet  in  ae- 
ternum.  (Ps.  33,  11.)  Ex  quo  consiiio  deridebas  no- 
stra,  et  tua  praeparabas,  nobis  daturus  escamin  op- 
portunitate,  et  aperturus  manum  tuam,  atque  imple- 
turus  animas  nostras  benedictione. 

C.  XV.  Infcerea  peccata  mea  mulfciplicabantur, 
et  avulsa  a  latere  meo  tamquam  impedimento  coniu- 
gii,  cum  qua  cubare  solitus  eram,  cor  ubi  adhaere- 
bat,  concisum  et  vulneratum  mihi  erat,  et  trahebat 
sanguinem.  Et  illa  in  Africam  redierat,  vovens  tibi, 
alium  se  viruni  nescituram,  relicto  apud  me  naturali 
ex  illa  filio  meo.  At  ego  infelix,  nec  feminae  imita- 
tor;  dilationis  impatiens,  tamquam  post  biennium 
accepturus  eam,  quam  petebam,  quia  non  amator 
coniugii,  sed  libidinis  servus  eram,  procuravi  aliam, 
non  utique  coniugem,  quo  tamquam  sustentaretur  et 
perduceretur  vel  integer  vel  auctior  morbus  animae 
nieae  satellitio  perdurantis  consuetudinis  in  regnum 
uxorium.     Nec  sanabatur  vulnus  iUud  nieuni,  quod 

prioris  praecisione  factum  fuevat,  sed  post  fervorem 
doloremque  acerrimum  putrescebat,  et  quasi  frigi- 
dius,  sed  desperatius  dolebat. 

C.  XVI.    Tibi  laus,  tibi  gloria,  fons  misericordia- 
rum.    Ego  fiebam  miserior,  et  tu  propinquior.     Ade- 
rat  iam  iamque  dextera  tua  raptura  me  de  coeno,  et 
ablutura  me,  et  ignorabam.  Nec  me  revocabat  a  pro- 
fundiore  voluptatiim  carnalium  gurgite  nisi  metus 
mortis  et  futuri  iudicii  tui,  qui  per  varias  quidem 
opiniones,  numquam  tamen  recessit  de  pectore  meo. 
Et  disputabam  cum  amicis  meis  Alypio  etNebridio 
de  finibusbonorum  etmalorum,  Epicurum  acceptu- 
rum  fuisse  palmam  in  animo  meo,  nisi  ego  credidis- 
sem  post  mortem  restare  animae  vitam  et  tractus 
meritorum,  quod  Epicurus  credere  noluit.     Et  quae- 
rebam,  si  essemus  immortales,  et  in  perpetua  corpo- 
ris  voluptate  sine  uUo  amissionis  terrore  viveremus, 
cur  non  essemus  beati,  aut  quid  aliud  quaereremus, 
nesciens  id  ipsum  ad  magnam  miseriam  pertinere, 
quod  ita  demersus  et  caecus  cogitare  non  possem 
lunien  honestatis  et  graris  amplectendae  pulchritu- 
dinis,  quam  non  videtoculus  carnis,  et  videtur  ex  in- 
timo.     Nec  considerabam  miser,  ex  qua  vena  mihi 
nsanaret,  quodista  ipsa,  foeda  tamen,  cum  amicis 
dulciter  conferebam;  nec  esse  sine  amicis  poteram 
beatus,    etiam  secundum  sensum,  quem  tunc  habe- 
bam  in  quantalibet  adfluentia  carnalium  voluptatum. 
Q,uos  utique  amicos  gratis  diligebam,vicissimque  ab 
eismediligigratis  sentiebam.   0  tortuosas  vias!  Vae 
animae  audaci,  quae  speravit,  si  a  te  reces- 
sisset,  se  aliquid  melius  habituram.    Versa 
et  reversa  in  tergum,  et  in  latera,  et  in  ven- 
trem,  et  dura  sunt  omnia.  Et  tu  solus  requies. 
Et  ecce  ades;  et  liberas  a  miserabilibus  erroribus  et 
constituis  nos  in  vita  tua,  et  consolaris,  et  dicis:  cur- 
rite,  ego  feram,  et  ego  perducam,  et  ibi  ego  feram. 

C.  I.  lam  mortua  erat  adolescentia  mea  mala  et 
nefanda,  et  ibam  in  iuventutem,  quanto  aetate  maior, 
tanto  vanitate  turpior.  Qui  cogitare  aliquid  substan- 
tiaenisi  tale  non  poteram,  quale  per  hos  oculos  vide- 
ri  solet,  non  te  cogitabam,  Deus,  in  figura  corporis 
humani.  Ex  quo  audire  aliquid  de  sapientia  coepi, 
semper  hoc  fugi;  et  gaudebam  me  hoc  reperisse  in 
fide  spiritalis  matris  nostrae  Catholicae  tuae.  Sed 
quid  te  aliud  cogitarem  non  occurrebat.  Et  conabar 
cogitare  te  homo,  et  talis  homo,  summum  et  solum 
et  verum  Deum;  et  te  incorruptibilem  et  inviolabi- 
lem,  et  incommutabilem  totis  medullis  credebam, 
quia  nesciens  unde  et  quomodo.  Plane  tamen  vide- 
bam,  et  certus  eram,  id  quod  corrumpi  potest,  dete- 
rius  esse,  quam  id  quodnon  potest;  et  quod  violari 
non  potest,  incunctanter  praeponebam  violabili; 
et  quod  nullam  patitur  mutationem  melius  esse, 
quam  id  quod  mutari  potest.  Clamabat  violenter 
cor  meiim  adversus  omniaphantasmatamea,  et  hoc 
uno  ictu  conabar  abigere  circumvolantem  turbam 
in\munditiae  ab  acie  mentis  meae,  et  vix  dimota  in 
ictu  oculi,  ecce  conglobata  rursus  aderat,  et  irruebat 
in  adspectum  meum,  et  obnubilabat  eum,  ut  quamvis 
non  forma  humani  corporis,  corporeum  tamen  ali- 
quid  cogitare  cogerer  per  spatia  locorum  sive  infu- 
sum  mundo,  si^e  etiam  extra  mundum  per  infinita 
diffusum,  etiam  ipsum  incorruptibile  et  inviolabile 
et  incominutabile,  quod  corruptibili  et  violabili  et 
commutabiLi  praeponebam;  quoniam  quidquid  pri- 
vabam  spatiis  talibus,  nihil  mihi  esse  videbatur:  sed 
prorsus  nihil,  ne  inane  quidem,  tamquam  si  corpus 
auferatur  loco,  et  maneat  locus  omni  corpore  vacua- 
tus,  et  terreno  et  humido  et  aereo  et  coelesti,  sed 

tamen  sit  locus  inanis,  tamquam  spatiosum  nihil. 
Ego  itaque  inciassatus  corde,  nec  mihimet  ipsi  rel 
ipse  conspicuus,  quidquid  non  per  aliquanta  spatia 
tenderetur,  veldiffunderetur,  vel  conglobaretur,  vel 
tumeret,  vel  tale  aliquid  caperet  aut  capere  posset, 
nihil  prorsus  esse  arbitrabar.  Per  quales  enim  for- 
mas  ire  solent  oculi  mei,  per  tales  imagines  ibat  cv.v 
meum;  nec  videbam,  hanc  eamdem  intentionem,  qua 
illas  ipsas  imagines  formabam,non  esse  tale  aliquid, 
quae  tamen  ipsas  non  formaret,  nisi  essetmagnun» 
aliquid.  Ita  etiam  te,  vita  >itae  meae,  grandem  pt*r 
infinita  spatia  undique  cogitabam  penetrare  totam 
mundi  molem,  et  extra  eam  quaquaversum  per  ini- 
mensa  sine  termino,  ut  haberet  te  terra,  haberet 
coelum,  haberent  omnia,  et  illa  finirentur  in  te,  ta 
autem  nusquam.  Sicut  autem  luci  solis  non  obsiste- 
ret  corpus  aeris  huius,  qui  supra  terram  est,  quo  mi- 
nus  per  eum  traiiceretiu",  peneti'ans  eum,  non  dirum- 
pendo  aut  concidendo,  sed  implendo  eum  totum:  sic 
tibi  putabam  non  solum  coeli  et  acris  etmaris,  sed 
etiam  terrae  corpus  per^-ium,  et  ex  omnibus  maximis 
minimisque  partibus  penetrabile  ad  capiendam  prae- 
sentiam  tuam,  occulta  inspiratione  intrinsecus  et  ex- 
trinsecus  administrantem  omnia  quae  creasti.  Ita 
suspicabar,  quia  cogitare  aliud  non  poteram;  nani 
falsum  erat.  lllo  enim  modo  maior  pars  terrae  maio- 
rem  tui  partem  haberet,  et  minorem  minor,  atque  ita 
te  plena  essent  omnia,  utampliustui  caperet  elephan- 
ti  corpus,  quam  passeris,  quo  esset  isto  grandius, 
grandioremque  occuparet  locum,  atque  itafrustatim 
partibusmundi,magnis  magnas,  brevibus  breves  par- 
tes  tuas  praesentes  faceres.  Non  es  autem  ita.  Sed 
nondum  illuminaveras  tenebras  meas. 

C.  II.  Sat  erat  mihi,  Domine,  adversus  deceptos 
illos  et  deceptores  et  loquaces  mutos,  quoniam  non 
ex  eis  sonabat  verbum  tuum;  sat  erat  ergo  illud, 
quod  iam  diu  ab  usque  Carthagine  a  Nebridio  propo- 


102  AURELII  AUGUSTINI 

ni  solebat,  et  omnes,  qui  audieramus,  concussi  su- 
mus.  Quid  erat  tibi  factura  nescio  quae  gens  tene- 
hrarum,  quam  ex  adversa  mole  solent  opponere,  si 
tu  cum  ea  pugnare  noluisses?  Si  enim  respondere- 
tur,  aliquid  fuisse  nocituram,  Aiolabilis  tu  et  corru- 
ptibilis  fores.  Si  autem  nihil  ea  nocere  potuisse 
diceretur,  nulla  adferretur  causa  pugnandi ,  et  ita 
pugnandi,  ut  quaedam  portio  tua,  et  membrum  tuum, 
vel  proles  de  ipsa  substantia  tua  misceretur  adversis 
potestatibus  et  non  a  te  creatis  naturis,  atque  in  tan- 
tum  ab  eis  corrumperetur  et  commutaretur  in  dete- 
rius,  ut  a  beatitudine  in  miseriam  verteretur,  et  indi- 
geret  auxilio,  quo  erui  purgarique  posset:  et  hanc 
esse  animam,  cui  tuus  sermo  servienti  liber,  et  conta- 
nnnatae  purus,  et  corruptae  integer  subveniret;  sed 
et  ipse  corruptibiiis,  quia  ex  una  eademque  substan- 
tia.  Itaque,  si  te,  quidquid  es,  id  est,  substantiam 
tuam  qua  es,  incorruptibilem  dicerent,  falsa  esse  illa 
omnia  et  exsecrabilia;  si  autem  corruptibilem,  id 
ipsum  iam  falsum  et  prima  voce  abominandum.  Sat 
ergo  erat  istud  adversus  eos  omni  modo  evomendos 
a  pressura  pectoris,  quia  non  habebant  qua  exirent 
sine  horribili  sacrilegio  cordis  et  linguae,  sentiendo 
de  te  ista  et  loquendo. 

C.  III.  Sed  et  ego  adhuc,  quamvis  incontamina- 
bilemetinconvertibilem,  etnulla  ex  parte  mutabileni 
dicerem,  firmeque  sentiremDominum  nostrum  Deum 
verum,  qui  fecisti  non  solum  animas  nostras,  sed 
etiam  corpora,  nec  tantum  animas  nostras  etcorpo 
ra,  sed  omnes  et  omnia,  non  tenebam  explicitam  et 
enodatam  causam  mali.  Quaecumque  tamen  esset, 
sic  eam  quaerendam  videbam,  ut  non  per  illam  con- 
stringerer  Deum  incommutabilem  mutabilem  crede- 
re,  ne  ipse  fierem,  quod  quaerebam.  Itaque  securus 
eam  quaerebam,  et  certus,  non  esse  verum  quod  illi 
dicerent,  quos  toto  animo  fugiebam,  quia  videbam 
quaerendo  unde  malum,  repletos  malitia,  qua 

opinarenturtuampotius  substantiam  male  pati,  quam 
suam  male  facere.  Et  intendebam,  ut  cernerem, 
quod  audiebanijliberum  voluntatis  arbitrium  causam 
esse,  ut  male  faceremus,  et  rettum  iudicium  tuum, 
ut  pateremui',  et  eam  liquidam  cernere  non  valebam. 
Itaque  aciem  mentis  de  profundo  educere  conatus, 
mergebar  iterum,  et  saepe  conatus,  mergebar  iterum 
atque  iterum,  Sublevabat  enim  me  in  lucem  tuam, 
quod  tam  me  sciebam  habere  voluntatem,  quam  me 
vivere.  Itaque  cum  aliquid  vellem  aut  noUem,  non 
alium  quam  me  velle  ac  nolle  certissimus  eram,  et 
ibi  esse  causam  peccati  mei,  iam  iamque  animadver- 
tebam.  Quod  autem  invitus  facerem,  pati  me  potius 
quam  facere  videbam,  et  id  non  culpam,  sed  poenam 
esse  iudicabam,  qua  me  non  iniuste  plecti,  te  iustum 
cogitansjcitofatebar.  Sed  rursus  dicebam:  quisfecit 
me  ?  nonne  Deus  meus,  non  tantum  bonus,sed  ipsum 
bonum?  Unde  igitur  mihi  male  velle  et  bene  noUe, 
ut  esset  cur  iuste  poenas  luerem?  Quis  in  me  hoc 
posuit,  et  insevit  mihi  plantarium  amaritudinis,  cum 
totus  fierem  a  dulcissimo  Deo  meoi  Si  diabolus  au- 
ctor,  unde  ipse  diabolus?  Quod  si  et  ipse  perversa 
voluntate  ex  bono  angelo  diabolus  factus  est,  unde  et 
in  ipso  Aoluntas  mala,qua  diabolus  fieret,  quando  to- 
tus  angelus  a  conditore  optimo  factus  esset  bonus? 
His  cogitationibus  deprimebar  iterum  et  suffocabar. 
Sed  non  usque  ad  illum  infernum  subducebarerroris, 
ubi  nemo  confitetur  tibi,  dum  tu  potius  mala  pati, 
quam  homo  facere  putatur. 

C  IV.  Sic  enim  nitebar  caetera  invenire,  ut  iam 
invenerammeliusesseincorruptibile,  quam  corrupti- 
bile,  etideo  te,  quidquid  esses,  esse  incorniptibilem 
confitebar.  Neque  enim  ulla  anima  umquam 
potuit  poteritve  cogitare  aliquid,  quod  sit 
te  melius,  qui  summum  et  optimum  bonum 
es.  Cum  autem  verissime  atque  certissime  incor- 
ruptibile  corruptibili  praeponatur,    sicut   iam  ego 

piaeponebam,poteramiamcogitatione  aliquid  adtin- 
gere,  quod  esset  melius  Deo  meo,  nisi  tu  esses  in- 
coiTuptibilis.  Ubi  igitur  videbam  incorruptibile  cor- 
ruptibili  esse  praeferendum,  ibi  te  quaerere  debe- 
bam,  atque  inde  advertere,  unde  sit  malum,  idest, 
unde  sit  ipsa  corruptio,  qua  violari  substantia  tua 
nullo  modo  potest.  Nullo  enim  prorsus  modo  violat 
corruptio  Deum  nostrum,  nuUa  voluntate ,  nulla  ne- 
cessitate,  nullo  improAiso  casu,  quoniam  ipse  est 
Deus;  et  quod  sibi  vult,  bonum  est,  et  ipse  est  idem 
bonum.  Corrumpi  autem,  non  est  bonum.  Nec 
cogeris  invitus  ad  aliquid,  quia  voluntas 
tua  non  est  maior,  quam  potentia  tua.  Esset 
autem  maior,  si  te  ipso  tu  ipse  maior  esses; 
voluntasenim  etpotentiaDei  Deus  ipse  est. 
Et  quid  improvisum  tibi,  qui  nosti  omnia?  Et  nulla 
natura  est,  nisi  quia  nosti  eam.  Et  ut  quid  multa 
dicimus,  cur  non  sit  corruptibilis  substantia,  quae 
Deus  est,  quando  si  hoc  esset,  non  esset  Deus? 

C  V.  Et  quaerebam,unde  malum,  et  male  quae- 
rebam;  et  in  ipsa  inquisitione  mea  non  videbam  nia- 
lum.  Et  constituebam  in  conspectu  spiritus  mei  uni- 
versam  creaturam,quidquid  in  ea  cernere  possumus, 
sicuti  est  terra  et  mare,  et  aer  et  sidera,  et  arbores 
et  animalia  mortalia,  et  quidquid  in  ea  non  videmus, 
sicut  firmamentum  coeli,  insuper  et  omnes  angelos, 
et  cuncta  spiritalia  eius.  Sed  etiam  ipsa  quasi  cor- 
pora  essent,  locis  et  locis  ordinavit  imaginatio  mea; 
et  feci  unam  massam  grandem  distinctam  generibus 
corporum  creaturam  tuam,  sive  quae  vera  corpora 
erant,  sive  quae  ipse  pro  spiritibus  finxeram.  Et 
eam  feci  grandem,  non  quantum  erat,  quod  scire  non 
poteram,  sed  quantum  libuit,  undique  versum  sane 
finitam:  te  autem,Domine,ex  omni  parte  ambientem 
eam  et  penetrantem,  sed  usquequaque  infinitum. 
Tamquam  si  mare  esset  ubique  et  undique  per  im» 
mensa  spatia  infinitum  solum  mare,  et  haberet  intra 

se  spongiam  quamlibet  mag;nam,  sed  finitam  tamen, 
plena  esset  utique  spongia  illa  ex  omni  sua  parte  ex 
immenso  mari:  sic  creaturam  tuam  finitam,  te  infini- 
to  plenam  putabam,  et  dicebam:  ecce  Deus,  et  ecce 
quae  creavit  Deus,  et  bonus  est  Deus,  atque  his  vali- 
dissime  longissimeque  praestantior!  Sedtamenbo- 
nusbonacreavit,  et  ecce  quomodo  ambitatqueimplet 
ea?  Ubi  ergo  malum,  et  unde,  et  qua  huc  irrepsit? 
Quae  radix  eius,  et  quod  semen  eius?  An  omnino  non 
est?  Cur  ergo  timemus  et  cavemus,  quod  non  est? 
Aut  si  inaniter  timemus,  certe  veltimor  ipse  malum 
est,  quo  incassum  stimulatur  et  excruciatur  cor;  et 
tanto  grarius  malum,  quanto  non  est  quod  timeamus, 
et  timemus?  Idcirco  aut  est  malum  quod  timemus, 
aut  hoc  malum  est  quia  timemus.  Unde  est  igitur, 
quoniam  Deus  fecit  haec  omnia,  bonus  bona?  Maius 
quidem  et  summum  bonum  minora  fecitbona;  sed 
tamen  et  creans  et  creata,bona  sunt  omnia.  Unde  est 
malum?  An  unde  fecit  ea,  materies  aliqua  mala  erat, 
et  formavit  atque  ordinarit  eam,  sed  reliquit  aliquid 
in  illa,  quod  in  bonum  non  converteret?  Cur  et  hoc? 
An  impotens  erattotam  vertere  et  commutare,  ut  ni- 
hil  mali  remaneret,  cum  sit  omnia  potens?  Postremo, 
cur  inde  aliquid  facere  voluit,  ac  non  potius  eadem 
omnipotentia  fecit,  ut  nulla  esset  omnino  ?  Aut  vero 
exsistere  poterat  contra  eius  voluntatem?  Aut  si  ae- 
terna  erat,  cur  tam  diu  per  infinita  retro  spatia 
temporum  sic  eam  sivit  esse,  ac  tanto  post  placuit 
aliquid  ex  ea  facere?  Aut  iam  si  aliquid  subito  vo- 
luit  agere,  hoc  potius  ageret  omnipotens,  ut  illa 
non  esset,  atque  ipse  solus  esset  totum,  verum  et 
summum  et  infinitum  bonum:  aut  si  non  erat  bene, 
ut  non  aliquid  boni  etiam  fabricaretur,  et  conde- 
ret,  qui  bonus  erat,  illa  sublata  et  ad  nihilum  red- 
acta  materia,  quae  mala  erat,  bonam  ipse  insti- 
tueret,  unde  omnia  crearet;  non  enim  esset  omni- 
potens,  si  condere  non  posset  aliquid  boni,  nisi  ea, 

quam  ipse  non  condiderat,  adiuvaretur  materia. 
Talla  volvebam  pectore  misero,  ingravidato  curis 
mordacissimis  de  timore  mortis,  et  non  inventa 
veritate.  Stabiliter  tamen  haerebat  in  corde  meo, 
in  catholica  ecclesia  fides  Christi  tui,  Domini  et 
Salvatoris  nostri,  in  multis  quidem  adhuc  informis, 
et  praeter  doctrinae  normam  fluitans;  sed  tamen 
eamnon  relinquebat  animus,  imo  in  dies  magis  ma- 
gisque  imbibebat. 

C.  VI.     lam  etiam  mathematicorum  fallaces  di- 
-♦Tnationes  et  impia  deliramenta  reieceram.     Confi- 
teantur  etiam  hinc  tibi  de  intimis  ^dsceribus  animae 
meae  miserationes  tuae,  Deus  meus.     Tu  enim,  tu 
omnino  (nam  quis  alius  amorte  omnis  erroris  revo- 
cat  nos,  nisi  vita,  quae  mori  nescit,  et  sapientia,men- 
tes  indigentes  illuminans,  nuUo  indigens  lumine,  qua 
mundus   administratur  usque  ad  arborum  volatica 
folia?)  tu  procurasti  pervicaciae  meae,  qua  oblucta- 
tus  sum  Vindiciano,  acuto  seni,  etNebridio,  adole- 
scenti  mirabilis  animae:  illi  vehementer  adfirmanti, 
huiccumdubitationequidemaliqua,sed  tamen  crebro 
dicenti,  non  esse  illam  [uUam]  artem  futura  praevi- 
dendi;  coniecturas  autem  hominum  habere  saepevim 
sortis,  et  multa  dicendo  dici  pleraque  ventura,  ne- 
scientibus  eis  qui  dicerent,  sed  in  ea  non  tacendo  in- 
currentibus.     Procurasti  ergo  tu  hominem  amicuni, 
non  quidem  segnem  consultorem  matheniaticorum, 
nec  eas  literas  bene  callentem,sed  (ut  dixi)consulto- 
rem  curiosum,  et  tamen  scientem  aliquid,  quod  a 
patre  suo  se  audisse  dicebat,  quod  quantum  valeret 
ad  illius  artis  opinionem  evertendam  ignorabat.     Is 
ergo  vir  nomine  Firminus,  liberaliter  institutus  et 
excultus  eloquio,  cum  me  tamquam    carissimum  de 
quibusdam  suis  rebus,  in  quas  saecularis  spes  eius 
intumuerat,  consuleret,  quid  mihi  secundum  suas, 
quasconstellationes  adpellant,videretur;  ego  autem, 
qui  iam  de  hac  re  in  Nebridii  sententiam  flecti  coe- 

pcram,  non  quidem  abnuerem  coniicere  ac  dicere, 
quod  nutanti  occurrebat,sedtamen  subiicerem,prope 
iam  esse  mihi  persuasum,ridicula  esse  illa  et  inania: 
tum  ille  mihi  narravit,  patrem  suum  fuisse  librorum 
talium  curiosissimum,  et  habuisse  amicum  aeque  illa 
simulque  sectantem,  qui  pari  studio  et  collatione  fla- 
tabant  in  eas  nugas  ignem  cordis  sui,  ita  ut  mutorum 
quoque  animalium,  si  quae  domi  parerent,  obserAa- 
rent  momenta  nascentium,  atque  ad  ea  positionem 
coeli  notarent,  unde  illius  quasi  artis  experimenta 
colligerent.  Itaque  dicebat,  audisse  se  apatre  suo, 
quod  cum  eumdemFirminum  praegnans  mater  esset, 
etiam  illius  paterni  amici  famula  quaedam  pariter  ute- 
ro  grandescebat,  quod  latere  non  potuit  dominum, 
qui  etiam  canum  suarum  partus  examinatissima  diii- 
gentia  nosse  curabat:  atque  ita  factum  esse,  ut  cum 
iste  coniugis,  ille  autem  ancillae  dies  et  horas,  minu- 
tioresque  horarumarticulos  cautissima  observatione 
numerarent,  enixae  essentambae  simul,ita  uteasdem 
constellationes,  usque  ad  easdem  minutias,  utrique 
nascenti  facere  cogerentur,  iste  filio,  ille  servulo. 
Nam  cummulieres  parturire  coepissent,indicaverunt 
sibi  ambo,  quid  in  sua  cuiusque  domo  ageretur,  et 
paraverunt  quos  ad  se  invicem  mitterent  simul,  ut 
natum  quod  parturiebatur  esset  cuique  nuntiatum, 
quod  tamen  ut  continuo  nuntiaretur,  tamquaminre- 
gno  suo  facile  etfecerant.  Atque  ita  qui  ab  alterutro 
missi  sunt,  tam  ex  paribus  domorum  intervallis  sibi 
obviam  factos  esse  dicebat,ut  aliam  positionem  side- 
rum,aliasque  particulas  momentorum,  neuter  eorum 
notare  sineretur.  Et  tamen  Firminus  amplo  apud 
suos  loco  natus,  dealbatiores  vias  saeculi  cursitabat, 
augebatur  divitiis,  sublimabatur  honoribus;  servus 
autemille  conditionisiugo  nullatenus  relaxato  domi- 
nis  serviebat,  ipso  indicante  qui  noverat  eum.  His 
itaque  auditis  et  creditis  Ctalis  quippe  narraverat), 
omnis  illa  reluctatio  mea  resoluta  concidit;  et  primo 

Firminumipsum  conatus  sum  ab  illa  curiositate  revo- 
care,  cum  dicerem,  constellationibus  eius  inspectis 
ut  vera  pronuntiarem,  debuisse  me  utique  videre  ibi, 
parentes  inter  suos  esse  primarios,  nobilem  familiani 
propriae  civitatis,natales  ingenuos,honestam  educa- 
tionem,  liberalesque  doctrinas:  at  si  me  ille  servus 
ex  eisdem  constellationibus,  quia  et  illius  ipsae  es- 
sent,  consuluisset,  ut  eidem  quoque  vera  proferrem, 
debuisse  me  rursum  ibi  videre  abiectissimam  fami- 
Iiam,conditionem  servilem,  et  caetera  longe  a  priori- 
bus  aliena,  longeque  distantia:  unde  autem  fieret,  ut 
cadem  inspiciens  diversa  dicerem,si  vera  dicerem,  si 
autem  eadem  dicerem,falsadicerem;  inde  certissime 
colligi,  ea,  quae  vera  consideratis  constellationibus 
dicerentur,  non  arte  dici,  sed  sorte;  quae  autem  fal- 
sa,  non  artis  imperitia,  sed  sortis  mendacio.  Hinc 
autem  accepto  aditu  ipse  mecum  talia  ruminando,  ne 
quis  eorumdem  delirorum,  qui  talem  quaestum  se- 
querentur,  quos  iam  iamque  invadere  atque  irrisos 
refellere  cupiebam,  mihi  ita  resisteret,  quasi  aut  Fir- 
minus  mihi,  aut  illi  pater  falsa  narraverit,  intendi  con- 
siderationem  in  eos,  qui  gemini  nascuntur,  quorum 
plerique  ita  post  invicem  funduntur  ex  utero,  ut  par- 
vumipsumtemporis  intervallum,  quantamlibet  vim  in 
rerum  natura  habere  contendant,  colligi  tamen  hu- 
manaobservationenonpossitjliterisque  signariomni- 
no  non  valeat,  quas  mathematicus  inspecturus  est,  ut 
vera  pronuntiet.  Et  non  erunt  vera,  quia  easdem  li- 
teras  inspiciens  eadem  debuit  dicere  de  Esau  et  la- 
cob;  sed  non  eadem  utrique  acciderunt.  Falsa  ergo 
diceret;  aut  si  vera  diceret,  non  eadem  diceret,  etiam 
si  eadem  inspiceret.  Non  ergo  arte,  sed  sorte  vera 
diceret.  Tu  enim,Domine,iustissime  moderator  uni- 
versitatis,  consulentibus  consultisque  nescientibus 
occulto  instinctu  agis,  ut,  dum  quisque  consulit,  hoc 
audiat,  quod  eum  oportet  audire  occultis  meritis  ani- 
marum  ex  abysso  iustiiudicii  tui,  cui  non  dicat  ho- 

nio:  quid  est  hoc?  ut  quid  hoc?  Non  dicat,  non  dicat; 
homo  est  enim. 

C.  VII.  lam  itaque  me,  adiutor  meus,  illis  rincu- 
lis  solveras,  et  quaerebam  unde  malum,  et  non  erat 
exitus.  Sed  me  non  sinebas  ullis  fluctibus  cogitatio- 
nis  auferri  ab  ea  fide,  qua  credebam  et  esse  te,  et  esse 
incommutabilem  substantiam  tuam,  et  esse  de  homi- 
nibus  curam  et  iudicium  tuum,et  inChristo,  filio  tuo, 
Domino  nostro,  atque  in  scripturis  sanctis,  quas  ec- 
clesiaetuae  catholicae  commendaretauctoritas,yiam 
te  posuisse  salutis  humanae  ad  eam  \dtam,  quae  post 
hanc  mortem  futura  est.  His  itaque  salvis,  atque  in- 
concusse  roboratis  in  animo  meo,  quaerebam  aestu- 
ans,unde  sit  malum.  Quae  illa  tormenta  parturientis 
cordis  mei,  qui gemitus, Deus  meus !  Et  ibi  erant  aures 
tuae  nesciente  me.  Et  cum  in  silentio  fortiter  quaere- 
rem,  mag;nae  voces  erant  ad  misericordiam  tuam  ta- 
citae  contritiones  animi  mei.  Tu  sciebas,  quid  patie- 
bar,  et  nuUus  hominum.  Quantum  enim  erat,  quod 
inde  digerebatur  per  linguam  meam  in  aures  familia- 
rissimorum  meorum*  Numquid  totus  tumultus  ani- 
mae  meae,  cui  nec  tempora,  nec  os  meum  sufficiebat, 
sonabat  eis?  Totum  tamen  ibat  in  auditum  tuum, 
quod  rugiebam  a  gemitu  cordis  mei,  etante  te  erat 
desiderium  meum,  et  lumen  oculorummeorum  non 
eratmecum.  Intus  enimerat,ego  autemforis.  Necin 
loco  illud.  At  ego  intendebam  in  ea,  quae  locis  con- 
tinentur,  et  non  ibi  inveniebam  locum  ad  requiescen- 
dum;  nec  recipiebant  me  ista,  ut  dicerem:  sat  est,  et 
bene  est;  nec  dimittebant  redire,  ubi  mihi  satis  esset 
bene.  Superior  enim  eram  istis,  te  vero  infenor,  et 
tu  gaudiQm  verum  mihi  subdito  tibi,  et  tu  mihi  sub- 
ieceras,  quae  infra  me  creasti.  Et  hoc  eratrectum 
temperamentum  et  mediaregio  salutis  meae,  utma- 
nerem  ad  imaginem  tuam,  et  tibi  serviens  dominarer 
corpori.  Sed  cum  superbe  contra  te  surgerem,  et 
currerem  adversus  Dominum  in  cervice  crassa  scuti 

mei,  etiam  ista  infima  supra  me  facta  sunt,  et  preme- 
bant,  et  nusquam  erat  laxamentum  et  respiramentum. 
Ipsa  occurrebant  undique  acervatim  et  conglobatim 
cernenti;  cogitanti  autem  imagines  corporum,  ipsae 
opponebantur  redeunti,  quasi  diceretur:  quo  is  indi- 
gne  et  sordide?  Et  haec  de  vulnere  meo  creverant, 
quia  humiliasti  tamquam  vulneratum  superbum,  et 
tumore  meo  separabar  abs  te,  et  nimis  inflata  facies 
claudebat  oculos  meos. 

C.  A''1II.  Tu  vero,  Domine,  in  aeternum  manes,  et 
nonin  aeternum  irasceris  nobis  (Ps.102,13.),  quoniam 
miseratus  es  terram  et  cinerem,  et  placuit  in  conspe- 
ctu  tuo  reformare  deformia  mea;  et  stimulis  internis 
agitabas  me,  utimpatiens  essem,  donec  mihi  perin- 
teriorem  adspectum  certus  esses.  Et  residebat  tu- 
mor  meus  ex  occulta  manu  medicinae  tuae,  aciesque 
conturbata  et  contenebrata  mentis  meae  acri  colly- 
rio  salubrium  dolorum  de  die  in  diem  sanabatur. 

C.  IX.  Et  primo  volens  ostendere  mihi,  quam 
resistas  superbis,  humilibus  autem  des  gratiam,  et 
quanta  misericordia  tua  demonstrata  sit  hominibus 
via  humilitatis,  quod  Verbum  tuum  caro  factum  est, 
ethabitavit  inter  homines,  procurasti  mihi  per  quem- 
dam  hominem,  immanissimo  typho  turgidum,  quos- 
dam  Platonicorum  libros  ex  Graeca  lingua  in  Lati- 
nam  versos;  et  ibi  legi,  non  quidem  his  verbis,  sed 
hoc  idem  omnino  multis  et  multiplicibus  suaderi  ra- 
tionibus,  ,,quod  in  principio  erat  Verbum,  et  Verbum 
erat  apud  Deum,  et  Deus  erat  Verbum;  hoc  erat  iu 
principio  apud  Deum:  omnia  per  ipsum  facta  sunt,  et 
sine  ipso  factum  est  nihil;  quod  factum  est  in  eo,  vita 
est;  et  vita  erat  lux  hominum,  et  lux  in  tenebris  lu- 
cet,  et  tenebrae  eam  non  comprehenderunt:  et  quia 
hominis  anima  quamvis  testimonium  perhibeat  de 
lumine,  non  est  tamen  ipsa  lumen;  sed  Verbum  Dei, 
Deus,  est  lumen  verum,  quod  illuminat  omnem  homi- 
nem  venientem  in  hunc  mundum;  et  quia  in  hoc  muu- 

do  erat,  et  muiidus  per  ipsum  factus  est,  et  mundiis 
eum  non  cognovit."  Q,uia  vero  in  sua  propria  ve- 
nit,  et  sui  eum  non  receperunt;  quotquot  au- 
tem  receperunt  eum,  dedit  eis  potestatem  fi- 
lios  Dei  fieri,  credentibus  in  nomine  eius 
(loh.  1, 11.),  non  ibi  legi.  Item  ibi  legi:  „quiaDeus, 
Verbum  non  ex  carne,  non  ex  sanguine,  non  ex  vo- 
luntate  viri,  neque  ex  voluntate  carnis,  sed  ex  Deo 
natus  est."  Sed  quia  Verbum  caro  factum  est, 
et  habitavit  in  nobis  (Ioh.1,14.),  non  ibi  legi.  In- 
dagavi  quippe  in  illis  literis  varie  dictum  et  multis 
modis,  „quod  sit  filius  in  forma  patris,  non  rapinam 
arbitratus  esse  aequalis  Deo,  quia  naturalitcr  id 
ipsum  est."  Sed  quia  semet  ipsum  exinanivit, 
formam  servi  accipien?,  in  similitudinem  ho- 
minum  factus,  et  habitu  inventus  ut  homo, 
humiliavit  se  factus  obediens  usque  ad  mor- 
tem,  mortem  autem  crucis;  propter  qu\)d  Deus 
eum  exaltavit  amortuis,  et  donavit  ei  nomen, 
quod  est  super  omne  nomen,  ut  in  nomine  le- 
su  omne  genu  flectatur  coelestium,  terre- 
strium  et  infernorum,  et  omnis  lingua  confi- 
teatur,  quia  Dominus  lesus  Christus  in  gloria 
est  Dei  patris  (Fhil,  2,  6.  ss.),  non  habent  illi  libri. 
,,Quod  enim  ante  omniatempora  et  supra  omnia  tem- 
pora  incommutabiliter  manet  unigenitus  filius  tuus 
coaeternus  tibi,  et  quia  de  plenitudine  eius  accipiunt 
animae,  ut  beatae  sint,  et  quia  participatione  manen- 
tis  in  se  sapientiae  renovantur,  ut  sapientes  sint,"  est 
ibi.  Quod  autem  secundum  tempus  pro  impiis 
mortuus  cst;  et  filio  unico  tuo  non  peperci- 
sti,  sed  pro  nobis  omnibus  tradidisti  eum 
(Rom.  5,  6.  8, 32.),  non  est  ibi.  Abscondisti  enim  haec 
a  sapientibus,  et  revelasti  ea  parvulis;  ut  venirent  ad 
eum  laborantes  et  onerati,  et  reficeret  eos;  quoniam 
mitis  est,  ethumilis  corde;  et  dirigitmites  in  iudicio, 
et  docet  mansuetos  vias  suas,  videns  humilitatem 

nostram,  et  laborem  nostrum,  et  dimittens  omnia 
peccata  nostra.  Qui  autem,  cothurno  tamquam  do- 
ctrinae  sublimioris  elati  non  audiunt  dicentem:  di- 
scite  a  me,  quia  mitis  sum  et  Jtumilis  corde,  etinveiiietis 
requiem  animabus  vestris  (Matth.  II,  29.),  etsi  cogno- 
scunt  Deum,  non  sicut  Deum  glorificant,  aut  gratias 
agunt,  sed  evanescunt  in  cogitationibus  suis,  et  ob- 
scuraturinsipiens  cor  eorum,  dicentes  se  essesapien- 
tes  stulti  fiunt.  Et  ideo  legebam  ibi  etiam  immuta- 
tam  gloriam  incorruptionis  tuae  in  idola  et  varia  si- 
mulacra,  in  similitudinem  imaginis  corruptibilis  ho- 
minis,  etvolucrum,  et  quadrupedum,  et  serpentum, 
videlicet  Aegyptium  cibum  [lenticulam;  cf.  August. 
enarrat.  in  Ps.  46.]  quo  Esau  perdidit  primogenita 
sua:  quoniamcaput  quadrupedis  pro  te  honoravit  po- 
pulus  primogenitus,  conversus  corde  in  Aegyptum, 
ct  curvans  imaginem  tuam,  animam  suam  ante  ima- 
ginem  vituli  manducantis  foenum.  Inveni  haec  ibi, 
pt  non  manducavi.  Placuit  enim  tibi,  Domine,  aufei' 
re  opprobrium  diminutionis  ab  Iacob,ut  maior  servi- 
retminori,  et  vocasti  gentes  in  hereditatem  tuam.  Et 
ego  ad  te  veneram  ex  gentibus,  et  intendiin  aurum, 
quod  ab  Aegypto  voluisti  ut  auferret  populus  tuus, 
quoniam  tuum  erat,  ubicumque  crat.  Et  dixisti  Athe- 
niensibus  per  Apostolum  tuum,  quod  in  te  vivimus  et 
viovemur  et  sumus;  sicut  et  quidam  secundum  eos  dixe 
runt.  (Act.  1T,28.)  Et  utique  inde  erant  illi  libri.  Et 
nonadtendiin  idolaAegyptiorum,quibus  de  auro  tuo 
ministrabant,  qui  transmutaverunt  veritatem  Dei  in 
mendacium,  etcoluerunt  et  servierunt  creaturae  po- 
tius,  quam  creatori. 

C.  X.  Et  inde  admonitus  redire  ad  memet  ipsum, 
jntravi  in  intima  mea  duce  te,  et  potui,  quoniam  fa- 
ctus  es  adiutor  meus.  Intravi,  et  vidi  qualicumque 
oculo  animae  meae,  supra  eumdem  oculum  animae 
meae ,  supra  mentem  meam,  lucem  incommutabilem, 
non  hanc  vulgarem  et  conspicuam  omni  carni;  nec 

quasi  ex  eodeni  genere  grandior  erat,  tamquam  si  ista 
multo  multoque  clarius  claresceret,  totumque  occu- 
paret  magnitudine.  Non  hoc  illa  erat,  sed  aliud,  aliud 
valde  ab  istis  omnibus.  Nec  ita  erat  supra  mentem 
meam,  sicut  oleum  super  aquam,  nec  sicut  coelum 
super  terram;  sed  superior,  quia  ipsa  fecit  me,  et  ego 
inferior,  quia  factus  sum  ab  ea.  Qui  novit  reritatem, 
novit  eam;  et  qui  novit  eam,  novit  aeternitatem.  Ca- 
ritas  novit  eam.  O  aeterna  veritas,  et  vera  caritas, 
et  cara  aeternitas.  Tu  es  Deus  meus.  Tibi  suspiro 
die  ac  nocte.  Et  cum  te  primum  cognovi,  tu  adsum- 
sisti  me,  ut  viderem  esse  quod  Aiderem,  et  nondum 
me  esse,  qui  liderem.  Et  reverberasti  infirmitatem 
adspectus  mei ,  radians  in  me  vehementer,  et  contre- 
mui  amore  et  horrore,  et  inveni  longe  me  esse  a  te  in 
regione  dissimilitudinis ,  tamquam  audirem  vocem 
tuam  de  excelso:  cibus  sum  grandium,  cresce, 
et  manducabis  me;  nec  tu  me  in  te  mutabis, 
sicut  cibum  carnis  tuae,  sed  tu  mutaberis  in 
me.  Et  cogno^i,  quoniam  pro  iniquitate  erudisti  ho- 
minem,  et  tabescere  fecisti  sicut  araneam  animam 
meam;  et  dixi:  numquid  nihil  est  veritas,  quoniam 
neque  per  finita,  neque  per  infinita  locorum  spatia 
diftusa  est?  Et  clamasti  de  longinquo:  Imo  vero  ego 
sum,  qui  sum.  Et  audivi ,  sicut  auditur  in  corde,  et 
non  erat  prorsus  unde  dubitarem;  faciliusque  dubi- 
tarem  vivere  me,  quam  non  esse  veritatem,  quae  per 
ea,  quae  facta  sunt,  intellecta  conspicitur. 

C.  XI.  Et  inspexi  caetera  infra  te,  et  vidi  nec 
omnino  esse,  nec  omnino  non  esse.  Esse  quideni, 
quoniam  abs  te  sunt;  non  esse  autem,  quoniam  id, 
quod  es,  nonsunt.  td  enim  vere  est,  quod  in- 
commutabilitcr  manet.  Mihi  autem  inhaerere 
Deo  bonum  est,quia  si  non  manebo  in  illo,  nec  in  me 
potero.  llle  autem  in  se  manens  innovat  omnia.  Et 
Dominus  Deus  meus  es,  quoniam  bonorum  meorum 
non  eges. 

AUGUST.    CONFESS.  H 

C.  XII.  Et  manifestatum  est  mihi,  quoniam  bona 
sunt,  quae  comimpuntur,  quae  neque,  si  summa  bo- 
na  essent,  neque,  nisi  bona  essent,  corrumpi  possent; 
quia  si  summa  bona  essent,  incorruptibilia  essent;  si 
autem  nulla  bona  essent,  quod  in  eis  corrumperetur 
non  esset.  Nocet  enim  corruptio,  et  nisi  bonummi- 
nueret,  non  noceret.  Aut  igitur  nihil  nocet  corruptio, 
quod  fieri  non  potest;  aut,  quod  certissimum  est, 
omnia,  quae  corrumpuntur,  privantur  bono.  Si  au- 
tem  omni  bono  privabuntur,  omnino  non  erunt.  Si 
enim  erunt,  et  corrumpi  iam  non  poterunt,  meliora 
erunt,  quia  incorruptibiliter  permanebunt.  Et  quid 
monstrusius,  quam  ea  dicere  omni  bono  amisso  facta 
meliora?  Ergo  si  omni  bono  privabuntur,  omnino 
nuUa  erunt.  Ergo  quamdiu  sunt,  bona  sunt.  Ergo 
quaecumque  sunt,  bona  sunt;  malumque  illud,  quod 
quaerebani  unde  esset,  non  est  substantia;  quia  si 
substantia  esset,  bonum  esset.  Aut  enim  esset  incor- 
ruptibilis  substantia  magnumutique  bonum,  aut  sub- 
stantia  corruptibilis  esset,  quae  nisibona  esset,  cor- 
rumpi  non  posset.  Itaque  vidi,  et  manifestatum  est 
mihi,  quia  omnia  bona  tu  fecisti,  et  prorsus  nullae 
substantiae  sunt,  quas  tu  non  fecisti;  et  quoniamnon 
aequalia  omnia  fccisti,  ideo  suntomnia;  quia  sin- 
gula  bona  sunt,  et  simul  omnia  valde  bona, 
quoniam  fecit  Deus  noster  omnia  bona  valde, 

C  XIII.  Et  tibi  omnino  non  est  malum,  non  solum 
tibi,  sed  nec  universae  creaturae  tuae,  quia  extranon 
estaIiquid,quodirrumpatetcorrumpatordinem,quem 
posuisti  ei.  In  partibus  autem  eius  quaedam  quibus- 
dam,  quia  non  conveniunt,  mala  putantur;  et  eadem 
ipsa  conveniunt  aliis,  etbonasunt,  et  in  semet  ipsis 
bona  sunt.  Et  omnia  haec,  quae  sibimet  invicem 
conveniunt,  conveniunt  inferiori  parti  rerum,  quani 
terram  dicimus,  habentem  coelum  suum  nubilosum 
atque  ventosum  congruum  sibi.  Et  absit  iam  ,  ut  di- 
cerem:  non  essent  ista;  quia  et  si  sola  ista  cernerem, 

desiderarem  quidem  meliora.  Sed  iam  etiam  de  solis 
istis  laudare  te  deberem;  quoniam  laudandum  te 
ostendunt  de  terra  dracones  et  omnes  abyssi,  ignis, 
grando,  nix,  glacies,  spiritus  tempestatis,  quae  fa- 
ciunt  verbum  tuum.  Montes  et  omnes  coUes,  ligna 
fructifera  et  omnes  cedri;  bestiae  et  omniapecora, 
reptilia  et  volatilia  pennata;  reges  terrae  et  omnes 
populi,  principes  et  omnes  iudices  terrae;  iuvenes  et 
virgines,  seniores  cum  iunioribus  laudent  nomeii 
tuum.  (Ps.l48,  2  ss.)  Cum  vero  etiam  de  coelis  te 
laudent,  laudent  te,  Deus  noster,  in  excelsis  omnes 
angeli  tui,  omnes  virtutes  tuae,  sol  et  luna,  omnes 
steLlae  etlumen,  coeli  coelorum  et  aquae,  quae  super 
coelos  sunt,  laudent  nomen  tuum.  Non  iam  deside- 
rabammeliora, quia  omniacogitabam;  etmelioraqui- 
dem  superiora,  quaminferiora;  sed  meliora  omnia, 
quam  sola  superiora,  iudicio  saniore  pendebam. 

C.  XIV.  Non  est  sanitas  eis,  quibus  displicet  ali- 
quid  creaturae  tuae;  sicut  mihi  non  erat,  cum  displi- 
cerent  multa  quae  fecisti,  Et  quia  non  audebat  ani- 
nia  mea,  ut  ei  displiceret  Deusmeus,  nolebat  esse 
tuum,  quidquid  ei  displicebat.  Et  inde  ierat  in  opi- 
nionem  duarum  substantiarum,  et  non  requiescebat, 
et  aliena  loquebatur.  Et  inde  rediens,  fecerat  sibi 
Deum  per  infinita  spatia  locorum  omnium,  et  eum 
putaverat  esse  te,  et  eum  collocaveratin  corde  suo, 
et  facta  erat  rursus  templum  idoli  sui  abominandum 
tibi.  Sed  postea  quam  fovisti  caput  nescientis,  et 
clausisti  oculos  meos,  ne  viderent  vanitatem,  cessavi 
de  me  paululum,  etconsopita  est  insania  mea;  et  evi- 
gilavi  in  te,  et  vidi  te  infinitum  aliter,  et  visus  iste  non 
a  carne  trahebatur. 

C.  XV.  Et  respexi  alia,  et  vidi  tibi  debere,  quia 
sunt,  et  in  te  cuncta  finita;  sed  aliter,  non  quasi  in 
loco,  sed  quia  tu  es  omnitenens  manu  veritate.  Et 
omnia  vera  sunt,  in  quantum  sunt;  nec  quidquam  est 
falsitas,  nisi  cum  putaretur  esse,  quod  non  est.     Et 

vidi,  quia  non  solum  locis  sua  quaeque  suis  conve- 
niunt,  sed  etiam  temporibus;  et  quia  tu,  quisolus 
aeternus  es,  non  post  innumerabilia  spatia  tempo- 
rum  coepisti  operari;  quia  omnia  spatia  temporum, 
et  quae  praeterierunt,  etquae  praeteribunt,  nec  abi- 
rent,  nec  venirent,  nisi  te  operante  et  manente. 

C.  XVI.  Et  sensi  et  expertus  sum,  non  esse  mi- 
rum,  quod  palato  non  sano  poena  est  panis,  qui  sano 
suavis  est;  et  oculis  aegris  odiosa  lux,  quae  puris 
amabilis.  Et  iustitia  tua  displicet  iniquis;  nedum 
vipera  et  vermiculus,  quae  bona  creasti,  aptainferi 
oribus  creaturae  tuae  partibus,  quibus  etipsiiniqui 
apti  sunt,  quanto  dissimiliores  sunttibi;  apti  autem 
superioribus,  quanto  similiores  fiunt  tibi.  Et  quae- 
sivi,  quid  esset  iniquitas,  et  non  inveni  substantiam; 
sed  a  summa  substantia  te  Deo  detortae  in  infima  vo- 
luntatis  perversitatem,  proiicientis  intima  sua,  ettu- 
mescentis  foras. 

C.  XVil.  Et  mirabar,  quod  iam  te  amabam,  non 
pro  te  phantasma.  Et  non  stabam  frui  Deo  meo,  sed 
rapiebar  ad  te  decore  tuo;  moxque  diripiebar  ahs  te 
pondere  meo,  et  ruebaministacum  gemitu;  et  pon- 
dus  hoc  consuetudo  carnalis.  Sed  mecum  erat  me- 
moria  tui,  neque  ullo  modo  dubitabam  esse  cui  cohae- 
rerem,  sed  nondum  esse  me  qui  cohaererem;  quon- 
iam  corpus,  quod  corrumpitur,  adgravat  animam,  et 
deprimit  terrena  inhabitatio  sensum  multa  cogttan- 
tem.  Eramque  certissimus,  quod  invisibilia  tua  a 
constitutione  mundi  per  ea,  quae  facta  sunt,  intelle- 
cta  conspiciuntur,  sempiterna  quoque  virtus  et  divi- 
nitas  tua.  Quaerens  enim  unde  adprobarem  pulchri- 
tudinem  corporum  sive  coelestium,  sive  terrestrium, 
et  quid  mihi  praesto  esset  integre  de  mutabilibu« 
iudicanti  et  dicenti:  hoc  ita  esse  debet,  illud  non  ita: 
hoc  ergo  quaerens  unde  iudicarem,  cum  ita  iudica- 
rem,  inveneram  incommutabilem  et  veram  veritatis 
aeternitatem  supra  mentem  meam  commutabilem- 

Atque  ita  gradatim  a  corporibus  ad  sentientem  per 
corpus  animam;  atque  inde  ad  eius  interiorem  vim, 
cui  sensus  corporis  exteriora  adnuntiaret,  et  quous- 
que  possunt  bestiae;  atque  inde  rursus  ad  ratioci- 
nantem  potentiam,  ad  quam  refertur  iudicandum 
quod  sumitur  a  sensibus  corporis.  Quae  se  quoque 
inme  comperiens  mutabilem,  erexit  se  ad  intelligen- 
tiam  suam;  et  abduxit  cogitationem  a  consuetudine, 
subtrahens  se  contradicentibus  turbis  phantasmatum 
ut  inveniret  quo  lumine  adspergeretur,  cum  sine  ulla 
dubitatione  clamaret  incommutabile  praeferendum 
esse  mutabili;  unde  nosset  ipsum  incommutabile, 
quod  nisi  aliquo  modo  nosset,  nuUo  modo  illud  muta- 
bili  certo  praeponeret.  Et  pervenit  adid,  quod  est 
in  ictu  trepidantis  adspectus.  Tuncvero  invisibilia 
tua  per  ea,  quae  facta  sunt,  intellecta  conspexi,  sed 
aciem  figere  non  evalui;  et  repercussa  infirmitate 
redditus  solitis,  non  mecum  ferebam  nisi  amantem 
memoriam,  et  quasi  olfacta  desiderantem,  quae  com- 
edere  nondum  possem. 

C.  XVIII.  Et  quaerebam  ^iam  comparandi  robo- 
ris,quodesset  idoneum  ad  fruendum  te;  nec  invenie- 
bam,donecamplecterer  mediatoremDei  et  hominum, 
hominem  Christum  lesum,  qui  est  super  omnia  Deus 
benedictus  in  saecula,  vocantem  et  dicentem:  Ego 
sujii  via,  verifas  etvita  (loh.  14,  6.);  et  cibum,  cui  ca- 
piendo  invalidus  eram,  miscentem  carni;  quoniam 
Verbum  caro  factum  est,  ut  infantiae  nostrae  la- 
ctesceret  sapientiatua,  per  quam  creasti  omnia,  Non 
enim  tenebam  Dominum  meum  lesum,  humilis  humi- 
lem;  nec  cuius  rei  magistra  esset  eius  infirmitas  no- 
veram.  Verbum  enim  tuum  aeterna  veritas,  superio- 
ribus  creaturae  tuae  partibus  supereminens,  subditos 
erigit  ad  se  ipsam:  in  inf  erioribus  autem  aedi- 
ficavit  sibi  humilem  domum  de  limo  nostro, 
per  quam  subdendos  deprimeret  a  se  ipsis,  ct 
ad  se  traiiceret,  sanans  tumorem,  et  nutriens 

amorem,  ne  fiducia  sui  progrederentur  lon- 
gius,  sed  potius  infirmarentur  videntes  an- 
te  pedes  suos  infirmam  divinitatem  ex  parti- 
cipatione  tunicae  pelliceae  nostrae,  et  lassi 
prosternerentur  in  eanv,  illa  autem  surgens 
levaret  eos. 

C.  XIX.  Ego  vero  aliud  putabam,  tantumque 
sentiebam  de  Domino  Christo  meo,  quantum  de 
excellentis  sapientiae  viro,  cui  nullus  posset  aequari; 
praesertim,  quia  mirabiliter  natus  ex  virgine,  ad 
exemplum  condemnendorum  temporalium  pro  adipi- 
scenda  immortalitate ,  divina  pro  nobis  cura  tantam 
auctoritatem  magisterii  meruisse  videbatur.  Quid 
autem  sacramenti  haberet  Verbum  caro  factum,  ne 
suspicari  quidem  poteram.  Tantum  cognoveram  ex 
iis,  quae  de  illo  scripta  traderentur,  quia  manducavit 
et  bibit,  dormivit,  ambulavit,  exhilaratus  est,  contri- 
status  est,  sermocinatus  est,  non  haesisse  carnemil- 
lam  Verbo  tuo,  nisi  cum  anima  et  mente  humana. 
Novit  hoc  omnis,  qui  novit  incommutabilitatem Verbi 
tui ,  quani  ego  iam  noveram,  quantum  poteram,  nec 
omnino  quidquam  inde  dubitabam.  Etenim  nunc  mo- 
vere  membra  corporis  per  voluntatem,  nunc  non  mo- 
vere;  nunc  aliquo  adfectu  adfici,  nunc  non  adftci; 
nunc  proferre  per  signa  sapientes  sententias,  nunc 
esse  in  silentio :  propria  sunt  mutabilitatis  animae  et 
mentis.  Quae  si  falsa  de  illo  scripta  essent,  etiam 
omnia  periclitarentur  mendacio,  neque  in  illis  literis 
uUa  fidei  salus  generi  humano  remaneret.  Quia  ita- 
que  vera  scripta  sunt,  totum  hominem  in  Christo 
agnoscebam;  non  corpus  tantum  hominis,  aut  cuni 
corpore  sine  mente  animum,  sed  ipsum  hominem. 
Non  persona  veritatis,  sed  magna  quadam  naturae 
humanae  excellentia,  et  perfectiore  participatione 
sapientiae  pracferri  caeteris  arbitrabar.  Alypius  au- 
tem  Deum  carne  indutum  ita  putabat  credi  a  catholi- 
cis,  ut  praeter  Deum  et  carnem  non  esset  in  Christo 

anima,  mentemque  hominis  non  existimabat  in  eo 
praedicari;  et  quoniam  bene  persuasumtenebat,  ea 
quae  de  illo  memoriae  mandata  sunt,  sine  vitali  et 
rationali  creatura  non  fieri,  adipsam  Christianam  fi- 
dem  pigrius  movebatur.  Sed  postea  haereticorum 
ApoUinaristarum  hunc  errorem  esse  cognoscens,  ca- 
tholicae  fidei  collaetatus  et  contemperatus  est.  Ego 
autem  aliquanto  posterius  didicisse  me  fateor,  in  eo 
quod  Verbum  caro  factum  est,  quomodo  catholica 
veritas  a  Photini  falsitate  dirimatur.  Improbatio 
quippe  haereticorunifacit  eminere,  quid  ecclesiatua 
sentiat,  et  quid  habeat  sana  doctrina.  Oportuit  enim 
et  haereses  esse,  ut  probati  manifesti  fierent  inter  in- 
firmos.  (1  Cor.  II,  19.) 

C.  XX.  Sed  tunc  lectis  Platonicorum  illis  libris, 
postea  quam  inde  admonitus  quaerere  incorpoream 
veritatem,  invisibilia  tua  per  ea,  quae  facta  sunt,  in- 
tellecta  conspexi;  et  repulsus  sensi,  quid  per  tene- 
bras  animae  meae  contemplari  non  sinerer,  certus 
esse  te,  etinfinitum  esse,  nec  tamen  per  locos  finitos 
infinitosve  diffundi;  et  vere  te  esse,  qui  semper  idem 
ipse  esses,  ex  nulla  parte  nulloque  motu  aliter  aut 
aliter,caetera  vero  exte  esse  omnia,  hoc  solo  firmis- 
simo  documento,  quia  sunt:  certus  quidem  in  istis 
eram,  nimis  tamen  infirmus  ad  fruendum  te.  Garrie- 
bam  plane  quasi  peritus,  et  nisi  in  Christo  salvatore 
nostro  viamtuam  quaererem,  nonperitus,  sed  peri- 
turus  essem.  lamenimcoeperamvelle  rideri  sapiens, 
plenus  poena  mea;  et  non  flebam;  insuper  et  inflabar 
scientia.  Ubi  enim  erat  illa  aedificans  caritas  a  fun- 
damento  humilitatis,  quod  est  Christus  lesus?  Aut 
quando  illi  libri  docerent  me  eam, in  quos  me propter- 
ea,  priusquam  scripturas  tuas  considerarem,  credo 
voluisti  incurrere ,  ut  imprimeretur  memoriae  meae, 
quomodo  ex  eis  adfectus  essem;  et  cum  postea  in 
libris  tuis  mansuefactus  essem,  et  curantibus  digitis 
tuis  contrectarentur  vulneramea,  discernerem  at- 

quedistinguerem,  quid  interessetinterprae- 
sumptionem  et  cotifessionem,  inter  videntes 
quo  eundum  sit,  nec  videntes  qua,  et  viam  du- 
centem  ad  beatificam  patriamnon  tantuni  cer- 
nendam,  sed  et  habitandam?  Nam  si  primo  san- 
ctis  tuisliterisinformatus  essem,et  in  earum  familia- 
4'itate  obdulcuisses  mihi ,  et  postea  in  illa  volumina 
incidissem,fortasseautabripuissent  me  a  solidamen- 
to  pietatis;  aut  si  in  adfectu,  queni  salubrem  imbibe- 
ram,  perstitissem,  putarem  etiam  ex  illis  libris  euni 
posse  concipi,  si  eos  solos  quisquam  didicisset. 

C.  XXI.  Itaque  avidissime  adripui  venerabilem 
stilum  spiritus  tui,  et  prae  caeteris  apostolum  Pau- 
lum.  Et  perierunt  illae  quaestiones,  in  quibus  mihi 
aliquando  visus  est  adversari  sibi,  et  non  congruere 
testimoniis  legis  et  prophetarum  textus  sermonis 
eius.  Et  adparuit  mihi  una  facies  eloquiorum  casto- 
rum,  et  exsultare  cumtremore  didici.  Etcoepi,  et 
invenj,  quidquid  illac  verum  legeram,  hac  cum  com- 
mendatione  gratiae  tuae  dici,  ut  qui  videt,  non  sic 
glorietur,  quasi  non  acceperit,  non  solumid,  quod 
videt,  sed  etiam  ut  videat(quid  enim  habet  quod  non 
accepitl)  et  ut  te,  qui  es  semper  idem,  non  solum  ad- 
moneatur,  ut  videat,  sed  etiam  sanetur  ut  teneat.  Et 
qui  de  louginquo  videre  non  potest,  viam  tamen  am- 
bulet,  qua  veniat  et  videat  et  teneat;  quia  et  si  con- 
delectetur  homo  legi  Dei  secundum  interiorem  ho- 
minem,  quid  faciet  de  alia  lege  in  membris  suis,repu- 
gnante  legi  mentis  suae,  et  se  captivum  ducente  in 
lege  peccati,  quae  est  in  membris  eius?  Quoniam 
iustus  es,  Domine,  nos  autem  peccavimus,  inique  fe- 
cimus,  inique  gessimus,  et  gravata  est  super  nos  ma- 
nus  tua,  et  iuste  traditi  sumus  antiquo  peccatori 
praeposito  mortis;  quia  persuasit  voluntati  nostrae 
simiLitudinem  voluntatis  suae,  qua  in  veritate  tua 
non  stetit.  Quid  faciet  miser  homo?  Quis  eum  libe 
rabit  de  corpore  mortis  huius,  nisi  gratia  tua  per 

lesum  Christum  Dominum  nostrum,  quem  genulsti 
coaeternum,  et  creasti  in  principio  viarum  tuarum? 
In  quo  princeps  huius  mundi  non  invenit  quidquam 
morte  dignum,  et  occidit  eum.  Et  evacuatum  est 
chirographum,  quod  erat  contrarium  nohis.  (Col.  2, 
14.)  Hoc  illae  literae  non  habent.  Non  habent  illae 
paginae  vultumpietatis  huius:  lacrimas  confessionis, 
sacrificium  tuum,  spiritum  contribulatum,  cor  con- 
tritum  et  humiliatum,  populi  salutem,  sponsam,  ci- 
vitatem,  arrhara  Spiritus  sancti,  poculum  pretii  no- 
stri.  Nemo  ibi  cantat:  Nonne  Deo  subdita  erit  anima 
Jiiea?  Ah  ipso  enim  salutare  meum.  Etenim  ipse  Deus 
meus  et  salutaris  meus,  susceptor  meus;  non  movehor 
amplius.  (Ps.  61,  2.  3.  secundum  LXX.)  Nemo  ibi  au- 
dit  vocantem:  Venite  ad  me,  qui  lahorafis.  (Matth.  11, 
28.)  Dedignantur  ab  eo  discere,  quoniam  mitis  est  et 
humilis  corde.  Abscondisti  enim  haec  a  sapientibus 
et  prudentibus,  et  revelasti  ea  panulis.  Et  aliud 
est,  de  silvestri  cacumine  videre  patriam  pa- 
cis,  et  iter  ad  eam  non  invenire,  et  frustra  co- 
nari  per  in^ia,  circum  obsidentibus  et  insidiantibus 
fugitivis  desertoribus  cum  principe  suo  leone  et  dra- 
cone:  et  aliud,  tenere  viam  illuc  ducentem  cu- 
ra  coelestis  imperatoris  munitam,  ubi  non  la- 
trocinantur,  qui  coelestem  militiam  deseruerunt;  vi- 
tant  enim  eam,  sicut  supplicium.  Haec  mihi  invisce- 
rabantur  miris  modis,  cum  minimum  apostolorum 
tuorum  legerem,  et  consideraveram  opera  tua  et 
expaveram. 


LIBER     YIIL 

C.  I.  Deus  meus,  recorder  in  gratiarum  actione 
tibi,  et  confitear  misericordias  tuas  super  me.  Per- 
fundanturossameadilectionetua,  et  dicant:  Domine, 

quis  similis  tibi?  DisrupisH  vincula  mea;  sacrificem 
tibi  sacrificium  laudis.  (Ps.  116,  16.  s.)  Quomodo  dis 
rupisti  ea?  Narrabo,  et  dicent  omnes,  qui  adorant  te, 
cumaudienthaec:  BenedictusDominus  in  coelo  et  in 
terra,  magnum  et  mirabile  nomen  eius.  Inhaese- 
rant  praecordiis  meis  verbatua,  et  undique 
circumvallabar  abs  te.  Dc  vita  tua  aeterna  cer- 
tus  eram,  quamvis  eam  in  aenigmate  et  quasi  per  spe- 
culum  vidcram;  dubitatiotamen  omnis  de  incorrupti- 
bili  substantia,  quod  ab  illa  esset  omnis  substantia, 
ablata  mihi  erat;  nec  certior  de  te,  sed  stabi- 
lior  in  te  esse  cupiebam.  De  mea  vero  tempora- 
li  vita  nutabant  omnia,  et  mundandum  erat  cor  a  fer- 
mento  veteri,  et  placebat  via  ipse  salvator,  et 
ire  per  eius  angustias  adhuc  pigebat.  Et  im- 
misisti  in  mentem  meam,  visumque  est  bonum  in  con- 
spectu  meo  pergere  ad  Simplicianum,  qui  mihi  bonus 
adparebat  servus  tuus,  et  lucebat  in  eo  gratia  tua. 
Audieram  etiam,  quod  a  iuventute  sua  devotissime 
tibi  viveret.  lam  vero  tunc  senuerat,  et  longa  aetate 
in  tam  bono  studio  sectandae  viae  tuae  multa  exper- 
tus,  multa  edoctus  mihi  videbatur;  et  vere  sic  erat. 
Unde  mihi  ut  proferret  volebam  conferenti  secum 
aestus  meos,  quis  esset  aptus  modus  sicadfecto,  ut 
ego  eram,  ad  ambulandum  in  >ia  tua.  Videbam  enim 
plenam  ecclesiam,  et  alius  sic  ibat,  alius  autem  sic. 
Mihi  autem  displicebat,  quod  agebam  in  saeculo,  et 
oneri  mihi  erat  valde,  non  iam  inflammantibus  cupidi- 
tatibus,  ut  solebant,  spe  honoris  et  pecuniae,  ad  tole- 
randam  illam  servitutem  tam  gravem.  lam  enim  me 
illa  non  delectabant  prae  dulcedinetua  et  decore  do- 
mus  tuae,  quam  dilexi,  sed  adhuc  tenaciter  coUigabar 
ex  femina;  nec  me  prohibebat  Apostolus  coniugari, 
quamvis  exhortaretur  ad  melius,  maxime  volens 
omnes  homines  sic  esse  ut  ipse  erat.  (1  Cor.  7,  7.) 
Sed  ego  infirmior  eligebam  moliiorem  locum,  et  pro- 
pter  hoc  unum  volvebar  in  caeterislanguidus,  et  ta- 

bescens  curis  marcidis,  quod  et  in  aliis  rebus,  quas 
nolebam  pati,  congruere  cogebar  vitae  coniugali, 
cui  deditus  obstringebar.  Audieram  ex  ore  reritatis, 
esse  spadones,  qui  se  ipsos  absciderunt  propter  re- 
gnum  coelorum:  sed  quipotest,  inqmt, capere,  capiat. 
(Matth.  19,12.)  V^ani  sunt  certe  omnes  homines,  quibus 
non  inestDeiscientia;  necde  iis,quae  iddentur  bona, 
potuerunt  invenire  eum,  qui  est.  At  ego  iam  non 
eram  in  illa  vanitate.  Transscenderam  eam,  et  con- 
testante  universa  creatura  tua,  inreneram  te  creato- 
rem  nostrum,  et  Verbum  tuum  apud  te  Deum,  tecum- 
que  [cum  Spiritu  sancto]  unum  Deum,  per  quod 
crcasti  omnia.  Est  et  aliud  genus  impiorum,  qui 
cognoscentesDeum,  non  sicutDeum  glorificaverunt, 
aut  gratias  egerunt.  In  hoc  quoque  incideram,  et 
dextera  tua  suscepit  me,  et  inde  ablatum  posuisti, 
ubi  convalescerem,  quia  dixisti  homini:  ecce  pietas 
est  sapientia  (lob.  28,  28.),  et:  nolivelle  videri  sapiens 
(Prov.  3,  T.);  quoniam  dicentes,  se  esse  sapientes,  stulti 
facti  sunt.  (Rom.  1,  22.)  Et  invenerani  iam  bonam 
margaritam,  et  venditis  omnibus,  quae  haberem, 
emenda  erat,  et  dubitabam. 

C.  II.  Perrexi  ergo  ad  Simplicianum,  patrem  in 
accipienda  gratiatua  tunc  episcopi  Ambrosii,  et  quem 
vere  ut  patrem  diligebat.  Narravi  ei  circuitus  erro- 
ris  mei.  Ubi  autem  commemoravi,  legisse  me  quos- 
dam  libros  Platonicorum,  quos  Victorinus  quondam 
rhetor  urbis  Romae,  quem  Christianum  defunctum 
esse  audieram,  in  Latinam  linguam  transtulisset, 
gratulatus  est  mihi,  quod  non  in  aliorum  philosopho- 
rum  scripta  incidissem,plena  fallaciainim  et  deceptio- 
num  secundum  elementa  huius  mundi:  in  istis  autem 
omnibus  modis  insinuari  Deum  et  eius  Verbum. 
Deinde  ut  me  exhortaretur  ad  humilitatem  Christi, 
sapientibus  absconditam  et  revelatam  parvulis,  Vi- 
ctorinum  ipsum  recordatus  est,  quem,  Romae  cum 
esset,  familiarissime  noverat;  deque  illo  mihi  narra- 

vit,  quod  non  silebo.     Habet  enim  magnam  laudem 
gratiae  tuae  confitendam  tibi,  quemadmodum  ille 
doctissimus  senex,  et  omnium  liberalium  doctrina- 
rum  peritissimus,  quippe  philosophorum  tam  multa 
legerat  et  diiudicarerat  [et  dilucidaverat],  doctor  tot 
nobilium  senatorum,  qui  etiam  ob  insigne  praeclari 
magisterii,  quod  cives  huius  mundi  eximium  putant, 
statuam  in  Romano  foro  meruerat  et  acceperat,  usque 
ad  illam  aetatem  venerator  idolorum,  sacrorumque 
sacrilegorum  particeps,  quibus  tunc  tota  fere  Roma- 
na  nobilitas  inflata  inspirabat  populo  iam  et  omnige- 
num  deiim  monstra,  et  Anubem  latratorem,  quae  ali- 
quando   contra  Neptunum  et  Venerem,   contraque 
Minervam  telatenuerant,  et  a  se  yictis  iam  Roma  sup 
plicabat,  quae  iste  senex  Victorinus  tot  annos  ore 
terricrepo  defensitaverat,  non  erubuerit  esse  puer 
Christi  tui,  et  infans  fontis  tui,  subiecto  collo  ad  hu- 
militatis  iugum,  et  edomita  fronte  ad  crucis  oppro- 
brium.     O  Domiiie,  Domine,  qui  inclinasii  coelos,  et 
descendisti, tetigistimontes,etfumigaA'erunt;  quibus 
modis  te  insinuasti  illi  pectori?  Legebat,  sicut  ait 
Simplicianus,  sanctam  scripturam,  omnesque  Chri 
stianas  literas  investigabat  studiosissime  et  perscru 
tabatur;  et  dicebat  Simpliciano  non  palam,  sed  secre 
tius  et  familiarius:  „noTeris  me  iam  esse  Christia- 
num."  Et  respondebat  ille:  ,,non  credam,  nec  depu- 
tabo  te  inter  Christianos,  nisi  in  ecclesia  Christite 
videro."   Ille  autem  irridebat  dicens:  ,,ergo  parietes 
faciunt  Christianosi"  Et  hoc  saepe  dicebat,  iam  se 
esse  Christianum ;  et  Simplicianus  illud  saepe  respon- 
debat,  et  saepe  ab  illo  parietum  irrisio  repetebatur. 
Amicos  enim  suos  reverebatur  oflFendere  superbos 
daemonicolas,  quorum  ex  culmine  Babylonicae  di- 
gnitatis,  quasiex  cedris  Libani,  quas  nondum  contri- 
verat  Dominus,  graviter  ruituras  in  se  inimicitias 
arbitrabatur.    Sed  postea  quam  legendo  et  inhiando 
hausit  firmitatem,  timuitque  negari  a  Christo  coram 

angelis  sanctis,  si  eum  timeret  coram  hominibus  con- 
fiteri,  reusque  sibi  magni  criminis  adparuit  erube- 
scendo  de  sacramentis  humilitatis  Verbi  tui,  et  non 
erubescendo  de  sacris  sacrilegis  superborum  daemo- 
niorum,  quae  imitator  superbus  acceperat,  depuduit 
vanitati  et  erubuit  veritati,  subitoque  et  inopinatus 
ait  Simpliciano,  ut  ipse  narrabat:  „eamus  in  eccle- 
siam,  Christianus  volo  fieri."  At  ille  non  se  capiens 
laetitia  perrexit  cum  eo.  Ubi  autem  imbutus  est 
primis  instructionum  sacramentis,  non  multo  post 
etiam  nomen  dedit,  ut  per  baptismum  regeneraretur, 
mirante  Roma,  gaudente  ecclesia.  Superbi  videbant, 
et  irascebantur;  dentibus  suis  stridebant  et  tabesce- 
bant:  servo  autem  tuo  Dominus  Deus  erat  spes  eius, 
et  non  respiciebat  in  vanitates  et  insanias  mendaces. 
Denique  ut  ventum  est  ad  horam  profitendae  fidei, 
quae  verbis  certis  conceptis  retentisque  memoriter 
de  loco  eminentiore,  in  conspectu  populi  fidelis,  Ro- 
mae  reddi  solet  ab  eis,  qui  accessuri  sunt  ad  gra- 
tiam  tuam,  oblatum  esse  dicebat  Victorino  a  presby- 
teris,  ut  secretius  redderet,  sicut  nonnullis,  qui  vere- 
cundiatrepidaturi  videbantur,  oiferri  mos  erat;  illum 
autem  maluisse  salutem  suam  in  conspectu  sanctae 
multitudinis  profiteri.  Non  enim  erat  salus,  quam 
docebat  in  rhetorica,  et  tamen  eam  publice  professus 
erat.  Quanto  minus  ergo  vereri  debuit  mansuetum 
gregem  tuum  pronuntians  verbum  tuum,  qui  non  ve- 
rebatur  in  verbis  suis  turbas  insanorum!  Itaque  ubi 
adscendit,  ut  redderet,  omnes  sibimet  invicem,  quis- 
que  ut  eum  noverat,  instrepuerunt  nomen  eius  stre- 
pitu  gratulationis  ('quis  autem  ibi  non  eum  noverat?) 
et  sonuit  presso  sonitu  per  ora  cunctorum  collaetan- 
tium:  Victorinus,  Victorinus.  Cito  sonuerunt  exsul- 
tatione,  quia  videbant  eum;  et  cito  siluerunt  inten- 
tione,  ut  audirent  eum.  Pronuntiavit  ille  fidem  ve- 
racem  praeclara  fiducia,  et  volebant  eum  omnes 
-apere    intro    in    cor    suum;    et    rapiebant    aman- 

do  et  gaudendo.  Hae  rapientium  manus  erant. 
C.  III.  Deus  bone,  quid  agitur  in  homine,  ut 
plus  gaudeat  de  salute  desperatae  animae,  et  de  ma- 
lore  periculo  liberatae,  quam  si  spes  ei  semper  ad- 
fuisset,  aut  periculum  minus  fuisset?  Etenim  tu  quo- 
que,  misericors  pater,  plus  gaudes  de  uno  poeniten- 
te,  quani  de  nonaginta  novem  iustis,  quibus  non  est 
opus  poenitentia.  Et  nos  cum  magna  iocunditate 
audimus,  cum  audimus,  quam  exsultantibus  [angelis] 
pastoris  humeris  reportetur  ovis,  quae  erraverat; 
et  drachma  referatur  in  thesauros  tuos  collaetanti- 
bus  Aicinis  mulieri,  quae  invenit;  et  lacrimas  excutit 
gaudium  solemnitatis  domus  tuae,cum  legitur  in  do- 
mo  tua  de  minore  filio,  qiioniam  mortuus  erat,  et  re- 
vixit;  perierat,  etinventus  est.  (Luc.  15,  32.)  Gaudes 
quippe  in  nobis,  et  in  angelis  tuis  sancta  caritate  san- 
ctis.  Nam  tu  semper  idem,  qui  ea,  quae  non  semper 
nec  eodem  modo  sunt,  eodem  modo  semper  nosti 
omnia.  Quid  ergo  agitur  in  anima,  cum  amplius 
delectatur  inventis  aut  redditis  rebus,  quas 
diligit,  quam  si  eas  semper  habuisset?  Conte- 
stantur  enim  et  caetera,  et  plena  sunt  omnia  testimo- 
niis  clamantibus:  ita  est.  Triumphat  victor  impe- 
rator,  et  non  vicisset,  nisi  pugnavisset;  et  quanto 
maius  periculum  fuit  in  proelio,  tanto  est  gaudium 
maius  in  triumpho.  lactat  tempestas  navigantes,  mi- 
naturque  naufragium,  omnes  futuramorte  pallescunt. 
tranquillatur  coelum  etmare,etexsuItantnimis,quon- 
iam  timuerunt  nimis.  Aeger  est  carus,  et  vena  eius 
malum  renuntiat;  omnes,  qui  eum  salvum  cupiunt, 
aegrotant  simul  animo:  fit  ei  recte,  et  nondum  am- 
bulat  pristinis  viribus,  et  fit  iam  tale  gaudium,  quale 
non  fuit,  cum  antea  salvus  et  fortis  ambularet.  Eas- 
que  ipsas  voluptates  humanae  vitae  etiam  non  inopi- 
natis  et  praeter  voluntatem  irruentibus,  sed  institu- 
tis  et  voluntariis  molestiis  homines  adquirunt.  Eden- 
di  et  bibendi  voluptas  nuUa  est,  nisi  praecedat  esu- 


CONFESSIONUM  LIBER  VIII.        127 

riendi  et  sitiendi  molestia.  Et  ebriosi  qnaedam  sal- 
siuscula  comedunt,  quo  fiat  molestus  ardor,  queni 
dum  exstinguit  potatio,  fit  delectatio.  Et  institutuni 
est,  ut  iam  pactae  sponsae  non  tradantur  statim,  ne 
vilem  habeat  maritus  datam,  quam  non  suspiraverit 
sponsus  dilatam.  Hoc  in  turpi  et  exsecranda  iaetitia; 
hoc  in  ea,  quae  concessa  et  licita  est;  hoc  in  ipsa 
sincerissima  honestate  amicitiae;  hoc  in  eo,  qui  mor- 
tuus  erat  et  revixit,  perierat  et  inventus  est.  IJbique 
maius  gaudium  molestia  maiori  praeceditur. 
Q,uid  est  hor,  Domine  Deus  meus,  cum  tu  aeternum 
tibi  tu  ipse  sis  gaudium,  et  quaedam  de  te  circa  te 
semper  gaudeant^  Quid  est,  quod  haec  rerum  pars 
alternat  defectu  et  profectu,  offensionibus  et  conci- 
liationibus?  An  is  est  modus  earum,  et  tantum  dedi- 
sti  eis,  cum  a  summis  coelorum  usque  ad  ima  terra- 
runi,  ab  initio  usque  in  finem  saeculorum,  ab  angelo 
usque  ad  vermiculum  ,  a  motu  primo  usque  ad  extre- 
mum,  omnia  genera  bonorum  et  omnia  iusta  opera 
tua  suis  quaeque  sedibus  locares,  et  suis  quaeque 
temporibus  ageres?  Heu  mihi,  quam  excelsus 
es  in  excelsis,  et  quam  profundus  es  in  pro- 
fundis!  Et  nusquam  recedis,  et  vix  redimus  ad  te. 

C.  IV.  Age,  Domine,  fac;  excita  et  revoca  nos; 
accende  etrape;  flagra,  dulcesce:  aniemus,curramus. 
Nonne  multi  ex  profundiore  tartaro  caecitatis  quam 
Victorinus  redeunt  ad  te,  et  accedunt,  et  illuminantur 
recipientes  lumen?  Quod  si  qui  recipiunt,  accipiunt 
a  te  potestatem,  ut  filii  tui  fiant.  Sed  si  minus  noti 
sunt  populis,  minus  de  illis  gaudent  etiam  qui  nove- 
runt  eos.  Quando  enim  cum  multis  gaudetur,  et  in 
singulis  uberius  est  gaudium,  quia  fervefaciunt  se, 
et  inflammantur  ex  alterutro;  deinde  quod  multis 
noti  multis  sunt  auctoritati  ad  salutem,  et  multis 
praeeunt  secuturis;  ideoque  multum  de  illis,  et  qui 
eos  praecesserunt,  laetantur,  quia  non  de  solis  lae- 
tantur.     Absit  enim,  ut  in  tabernaculo  tuo  prae  pau- 

peribus  accipiantur  personae  divitum,  aut  prae  igno- 
bilibus  nobiles;  quando  potius  infirma  mundi  elegisti, 
ut  confimderes  fortia ;  et  ignobilia  huius  mundi  elegisti 
et  conte?7itibilia,  et  ea  quae  non  sunt  tamquam  sint,  ut 
ea  quae  sunt  evacuares:  et  tamen  idem  ipse  minimus 
apostolorum  tuorum,  per  cuius  linguam  tua  ista  ver- 
ba  sonuisti  (ICor.  1,  2T.  s.),  cum  Paulus  proconsul 
per  eius  militiam  debellata  superbia  sub  lene  iugum 
Christi  tui  missus  esset,  regis  magni  provincialis 
effectus,  ipse  quoque  ex  priore  Saulo  Paulus  vocari 
amavit,  ob  tam  magnae  insigne  victoriae.  Plus  enim 
hostis  vincitur  in  eo,  quem  plus  tenet,  et  de  quo  plu- 
res  tenet:  plus  autem  superbos  tenet  nomine  nobili- 
tatis,  et  de  his  plures  nomine  auctoritatis.  Quanto 
igitur  gratius  cogitabatur  [cogebatur]  Victorini  pe- 
ctus,  quod  tamquam  inexpugnabile  receptaculum 
diabolus  obtinuerat,  et  Victorini  lingua,  quo  telo 
grandi  et  acuto  multos  peremerat:  tanto  abundan- 
tius  exsultare  oportuit  filios  tuos,  quia  rex  noster  ad- 
ligavit  fortem,  et  videbant  vasa  eius  erepta  mundari, 
et  aptari  in  honorem  tuum,  et  fieri  utilia  Domino  ad 
omtie  opus  bonum. 

C.  V.  Sed  ubi  mihi  homo  tuus  Simplicianus  de 
Victorino  istanarravit,  exarsi  ad  imitandum.  Ad  hoc 
enim  et  ille  narraverat.  Postea  quam  vero  et  illud 
addidit,  quod  Imperatoris  luliani  temporibus  lege 
data  prohibiti  sunt  Christiani  docere  literaturam  et 
oratoriam,  quam  legem  ille  amplexus  loquacem  scho- 
lam  deserere  maluit,  quam  verbum  tuum,  quo  linguas 
infantium  facis  disertas:  non  mihi  fortior  quam  fc- 
licior  visus  est,  quia  invenit  occasionem  vacandi  tibi. 
Cui  rei  ego  suspirabam  ligatus,  non  ferro  alieno,  sed 
mea  ferrea  voluntate.  Velle  meum  tenebat  inimicus, 
et  inde  mihi  catenam  fecerat  et  constrinxerat  me. 
Quippe  ex  voluntate  perversa  facta  est  libi- 
do;  et  dum  servitur  libidini,  facta  est  con- 
suetudo;  et  dum  consuetudini  non  resistitur, 

facfa  est  necessitas.  Quibus  quasi  ansulis  sibi- 
metinnexis  (unde  catenam  adpellayi)  tenebatme  ob- 
strictum  dura  servitus.  Voluntas  autem  nora,  quae 
mihi  esse  coeperat,  ut  te  gratis  colerem,  fruique  te 
\ellem,  Deus,  sola  certa  iucunditas,  nondum  erat  ido- 
nea  ad  superandam  priorem  yetustate  roboratam. 
Ita  duae  yoluntates  meae,  unayetus,  alianoya,  illa 
carnalis,  illa  spiritalis,  confligebant  inter  se,  atque 
discordando  dissipabant  animam  meam.  Sic  intelli- 
gebam  in  me  ipso  experimento  id  quod  legeram,  quo- 
modo  caro  concupisceret  adcersus  spiritum,  et  spiritus 
adversus  carnem.  (Galat.  5,  IT.)  Ego  quidem  in  utro- 
que;  sed  magis  ego  in  eo,  quod  in  me  adprobabam, 
quam  in  eo,  quod  in  me  improbabam.  Ibi  enim  ma- 
gis  iam  non  ego;  quia  ex  magna  parte  id  patiebar  in- 
yitus,  quam  faciebam  yolens.  Sed  tamen  consuetudo 
adversus  me  pugnacior  exme  facta  erat,  quoniam  vo- 
lens  quo  noUem  perveneram.  Et  quis  iure  contradi- 
ceret,  cum  peccantem  iusta  poena  sequeretur?  Et 
non  erat  iam  illa  excusatio ,  qua  yideri  mihi  solebam 
propterea  nondum  me  contemto  saeculo  servire  tibi, 
quia  incerta  mihi  esset  perceptio  veritatis:  iam  enim 
et  ipsa  certa  erat.  Ego  autem  adhuc  terra  obligatus 
militare  tibi  recusabam,  et  impedimentis  omnibus  sic 
timebam  expediri,  quemadmodum  impediri  timen- 
dum  est.  Ita  sarcina  saeculi,  velut  somno  adsolet, 
dulciter  prcmebar;  et  cogitationes,  quibus  meditabar 
inte,  similes  erant  conatibus  expergisci  yolentium, 
qui  tamen  superati  soporis  altitudine  remerguntur. 
Et  sicutnemo  est,  qui  dormire  semper  velit,  omnium- 
que  sano  iudicio  vigilare  praestat  (dilFert  tamen  ple- 
rumque  homo  somnum  excutere,  cum  gravis  torpor 
in  membris  cst,  eumque  iam  displicentem  carpit  li- 
bentius,  quamvis  surgendi  tempus  advenerit):  ita 
certum  habebam,  esse  melius  tuae  caritati  me  dedere, 
quam  meae  cupiditati  cedere.  Sed  illud  placebat,  et 
yincebat;  hoc  libebat,  et  yinciebat.     Non  ehim  erat, 

quod  tibi  responderem  dicenti  mihi:  surge,  qui  doV' 
mis,  et  exsurge  a  mortuis,  et  illuminahit  te  Christus. 
(Ephes.  5,  14.)  Et  undique  ostendenti  vera  te  dicere, 
non  erat  omnino  quod  responderem  veritate  convi- 
ctus,  nisi  tantum  verha  lenta  et  somnolenta:  modo, 
ecce  modo,  sine  paululum.  Sed  modo,  et  modo  non 
habebant  modum;  et  sine  paululum,  in  longum  ibat. 
Frustra  condelectabar  legi  tuae  secundum  interiorem 
hominem,  cum  lex  alia  in  membris  meis  repugnaret 
legi  mentis  meae,  et  captivum  me  duceret  in  legem 
peccati,  quae  in  membris  meis  erat.  Lex  enim 
peccati  est  violentia  consuetudinis,  qua  tra- 
hitur  et  tenetur  etiam  invitus  animus,  eo  me- 
rito,  quo  in  eam  volens  illabitur.  Miserum 
ergo  me  quis  liberaret  de  corpore  mortis  huius,  nisi 
gratia  tua  per  lesum  Christum  Dominum  nostrum? 

C.  VI.  Et  de  vinculo  quidem  desiderii  concubi- 
tus,  quo  arctissimo  tenebar,  et  saecularium  negotio- 
rum  servitute  quemadmodum  me  exemeris  narrabo, 
et  confitebor  nomini  tuo,  Domine,  adiutor  meus  et 
redemtor  meus.  Agebam  solita  crescente  anxietu- 
dine,  et  quotidie  suspirabam  tibi.  Frequentabam 
ecclesiamtuam,  quantum  vacabat  ab  eis  negotiis,  sub 
quorum  pondere  gemebam.  Mecum  erat  Alypius 
otiosus  ab  opere  iurisperitorum  post  adsessionem 
tertiam,  exspectans  quibus  iterum  consilia  venderet, 
sicut  ego  vendebam  dicendi  facultatem,  si  qua  docen- 
do  praestari  potest.  Nebridius  autem  amicitiae  no- 
strae  cesserat,  ut  omnium  nostrum  famiiiarissimo 
verecundo  Mediolanensi  civi  et  grammatico  subdo- 
ceret,  vehementer  desideranti  et  familiaritatis  iure 
flagitanti  de  numero  nostro  fidele  adiutorium,  quo 
indigebat  nimis.  Non  itaque  Nebridium  cupiditas 
commodoruni  eo  traxit  (maiora  enim  posset,  si  vel- 
let  de  literis  agere),  sed  officio  benevolentiae  peti- 
tionem  nostram  contemnere  noluit  amicus  dulcissi- 
mus  et  mitissimus.     Agebat  autem  illud  prudentissi- 

me,  cavens  innotescere  personis  secundum  hoc  sae- 
culum  maioribus,  devitans  in  eis  omnem  inquietudi- 
nem  animi,  quem  volebat  habere  liberum,  et  quam 
multis  posset  horis  feriatum  ad  quaerendum  aliquid, 
vel  legendum  vel  audiendum  de  sapientia,  Quodam 
igitur  die,  non  recolo  causam,  qua  erat  absens  Nebri- 
dius,  cum  ecce  ad  nos  domum  venit  ad  me  et  Alypium 
Pontitianus  quidam,  civis  noster  in  quantum  Afer, 
praeclare  in  palatio  militans;  nescio  quid  a  nobis  yo- 
lebat.  Et  consedimus,  ut  colloqueremur;  et  forte 
supra  mensam  lusoriam,  quae  ante  nos  erat,  adten- 
dit  codicem,tulit,  aperuit,  invenit  apostolum  Paulum, 
inopinate  sane;  putaverat  enim  aliquid  de  libris,  quo- 
rum  professio  me  conterebat.  Tum  vero  adridens 
meque  intuens,  gratulatorie  miratus  est,  quod  eas  et 
solas  prae  oculis  meis  literas  repente  comperisset. 
Christianus  quippe  et  fidelis  erat,  et  saepe  tibiDeo 
nostroprosternebatur  in  ecclesia  crebris  et  diuturnis 
orationibus,  Cui  ego  cum  indicassem  illis  me  scri- 
pturis  curam  maximamimpendere,  ortus  est  sermo 
ipso  narrante  de  Antonio,  Aegyptio  monacho,  cuius 
nomen  excellenter  clarebat  apud  servos  tuos;  nos 
autem  usque  in  illam  horam  latebat.  Quod  illeubi 
comperit,imm.oratus  estineo  sermone,iusinuans  tan- 
tum  virumignorantibus,  etadmirans  eandem  nostram 
ignorantiam.  Stupebamus  autem  audientes  tam  re- 
centi  memoria,  et  prope  nostris  temporibus  testatis- 
sima  mirabilia  tua  in  fide  recta  et  catholica  ecclesia. 
Onines  mirabamur,  et  nos,  quia  tam  magna  erant,  et 
ille,  quia  inaudita  nobis  erant.  Inde  sermo  eius  de- 
volutus  est  ad  monasteriorum  greges,  et  mores  sua- 
veolentiae  tuae,  et  ubera  deserta  eremi,  quorum  nos 
nihil  sciebamus.  Et  erat  monasterium  Mediolanl 
plenum  bonis  fratribus  extra  urbis  moenia  sub  Am- 
brosio  nutritore,  et  non  noveramus.  Pertendebat 
ille,  et  loquebatur  adhuc,  et  nos  intenti  tacebamus. 
Unde  incidit,ut  diceret,  nescio  quando  se  et  tres  alios 

contubernales  suos,nimirum  apud  Trereros,  cumlm- 
perator  pomeridiano  Circensium  spectaculo  tenere- 
tur,  exiisse  deambulatum  in  hortos  muris  contiguos, 
atque  illic,  ut  forte  combinati  spatiabantur,  unum 
secum  seorsum,  et  alios  duos  itidem  seorsum  pari- 
terque  digressos;  sed  illos  ragabundos  irruisse  in 
quanidam  casam,ubi  habitabant  quidam  servi  tui,  spi- 
ritu  pauperes,  qualium  est  regnum  coelorum,  et  inve- 
nisse  ibi  codicem,  in  quo  scripta  crat  vita  Antonii. 
Quamlegere  coepitunus  eorum,  et  mirari  et  accendi, 
et  inter  legendum  meditari  adripere  talem  vitam,  et 
relicta  militia  saeculari  servire  tibi.  Erant  autem  ex 
eis,  quos  dicunt  Agentes  in  rebus.  Tunc  subito  re- 
pletus  amore  sancto  et  sobrio  pudore,  iratus  sibi 
coniecit  oculos  in  amicum,  etaitilli:  „Dic,  quaeso 
te,  omnibus  istis  laboribus  nostris  quo  ambimus  per- 
venire?  quid  quaerimus?  cuius  rei  causa  militamus? 
Maiorne  esse  poterit  spes  nostra  in  palatio,  quam  ut 
amici  Imperatoris  simus?  Et  ibi,  quid  non  fragile 
plenumque  periculisl  Et  per  quot  pericula  perveni- 
tur  ad  grandius  periculuml  Et  quando  istuc  erit? 
Amicus  autem  Dei  si  voluero,  ecce  nunc  fio."  Dixit 
hoc,  et  turbidus  parturitione  novae  vitae,  reddidit 
oculos  paginis,  et  legebat,  et  mutabatur  intus,  ubi  tu 
videbas;  et  exuebatur  mundo  mens  eius,  ut  mox  ad- 
paruit.  Namque  dum  legit,  et  volvit  fluctus  cordis 
sui,  infremuit  aliquando,  et  discrevit  decrevitque 
meliora,  iamque  tuus  ait  amico  suo:  ,,Ego  iam  abru- 
pi  me  ab  illa  spe  nostra,  et  Deo  servire  statui,  et  hoc 
ex  hora  hac,  in  hoc  loco  adgredior.  Te  si  piget  imi- 
tari,  nnli  adversari."  Respondit  ille,  adhaerere  se 
socium  tantae  mercedis  tantaeque  militiae.  Et  ambo 
iam  tui  aedificabant  turrim  sumtu  idoneo,  relinquen- 
di  omnia  sua,  et  sequendite.  Tum  Pontitianus,  et 
qui  cum  eo  per  alias  horti  partes  deambulabant, 
quaerentes  eos,  deveneruntin  eumdem  locum,  etin- 
venientes  admonuerunt,  ut  redirent,  quod  declinas- 

set  dies.  At  illi  narrato  placito  et  proposito  suo, 
quoque  modo  iii  eis  talis  voluntas  orta  esset  atque 
firmata,  petiverunt,  ne  sibi  molesti  essent,  si  adiungi 
recusarent.  Isti  autem  nihilo  mutati  a  pristinis,  fle- 
verunt  se  tamen  (ut  dicebat)  atque  illis  pie  congratu- 
lati  sunt,  et  commendaverunt  sc  orationibus  eorum, 
et  trahentes  cor  in  terra  abierunt  in  palatium ;  illi 
autem  adfigentes  cor  coelo  manserunt  in  casa.  Et 
ambo  habebant  sponsas;  quae,  postea  quam  hoc  au- 
dierunt,  dicaverunt  etiani  ipsae  virginitatem  tibi. 

C.  VII.  Narrabat  haec  Pontitianus.  Tu  autem, 
Domine,  inter  verba  eius  retorquebas  me  ad  me 
ipsum,  auferens  me  a  dorso  meo,  ubi  me  posueram, 
dum  nollem  mc  adtendere,  et  constituebas  me  ante 
faciem  meam,  ut  viderem,  quam  turpis  essem,  quam 
distortus  et  sordidus,  maculosus  et  ulcerosus.  Et 
videbam  et  horrebam,  et  quo  a  me  fugerem  non  erat. 
Et  si  conabar  a  me  avertere  adspectum,  narrabat  ille 
quod  narrabat,  et  tu  me  rursus  opponebas  mihi,  et 
impingebas  me  in  oculos  meos,  ut  invenirem  iniqui- 
tatem  meam  et  odissem.  Noveram  eam,sed  dissimu- 
labam,  et  conhibebam  [connivebam]  et  obliviscebar. 
Tunc  vero  quanto  ardentius  amabam  illos,  de  quibus 
audiebam  salubres  adfectus,  quod  se  totos  tibi  sanan- 
dos  dederant,  tanto  exsecrabilius  me  comparatum  eis 
oderam;  quoniam  multi  mei  anni  mecum  effluxeraut, 
forte  duodecim  anni,  ex  quo  ab  undevicesimo  anno 
aetatis  meae,  lecto  Ciceronis  Hortensio,  excitatus 
eram  studio  sapientiae,et  differebamcontemtafelici- 
tate  terrena  ad  eam  investigandam  vacare,  cuius  non 
inventio,  sedvelsolainquisitio  iampraeponenda  erat 
etiaminventisthesauris  regnisque  gentium,  et  ad  nu- 
tum  circumfluentibus  corporis  voluptatibus.  At  ego 
adolescens  miser,  valde  miser,  in  exordio  ipsius 
adolescentiae  etiampetieram  ate  castitatem,  et  dixe- 
ram:  da  mihi  castitatem  et  continentiam,  sed  noli 
modo.    Timebam  enim,  ne  me  cito  exaudires,  et  cito 

sanares  a  morbo  concupiscentiae,  quam  malebam 
expleri  quam  exstingui.  Et  ieram  per  ^ias  pravas 
superstitione  sacrilega,  non  quidem  certus  in  ea,  sed 
quasi  praeponens  eam  caeteris,  quae  non  pie  quaere- 
bam,  sed  inimice  oppugnabam.  Et  putaveram  me 
propterea  differre  de  die  in  diem,  contemta  spe  sae- 
culi  te  solum  sequi,  quia  non  mihi  adparebat  cer- 
tum  aliquid,  quo  dirigerem  cursum  meum.  Et  vene- 
rat  dies,  quo  nudarermihi,  etincrcparetme  conscien- 
tia  mea.  Ubi  es,  lingua?  Nempe  tu  dicebas  propter 
incertum  verum  nolle  te  abiicere  sarcinam  vanitatis. 
Ecce  iam  certum  est,  etiilate  adhuc  premit,  humeris- 
que  liberioribus  pennas  recipiunt  qui  neque  ita  in- 
quirendo  adtriti  sunt,  nec  decennio  et  amplius  ista 
meditati.  Ita  rodebar  intus,  et  confundebar  pudore 
horribili  vehementer,  cum  Pontitianus  talia  loquere- 
tur.  Terminato  autemsermone  et  causa,  quavene- 
rat,  abiit  ille.  Et  ego  ad  me:  quae  non  in  me  dixi? 
quibus  sententiarum  verberibus  non  flagellaAi  ani- 
mam  meam,  utsequeretur  me  conantem  post  te  ire? 
Et  renitebatur,  recusabat,  et  non  se  excusabat.  Con- 
sumta  erant  et  convicta  argumenta  omnia,  remanse- 
rat  muta  trepidatio,  et  quasi  mortem  reformidabat 
restringi  a  fluxu  consuetudinis,  quo  tabescebat  in 
mortem. 

C.  VIII.  Tum  in  illa  grandi  rixa  interi oris  domus 
meae,  quam  fortiter  excitaveram  cum  anima  mea,  in 
cubiculo  nostro,  corde  meo,  tam  vultu  quam  mente 
turbatus,  invado  Alypium,  et  exclamo:  Quid  patimur? 
quid  est  hoc?  quid  audisti?  Surgunt  indocti,  et 
coelum  rapiunt;  etnos  cum  doctrinis  nostris 
sine  corde,  ecce  ubi  volutamur  in  carne  et 
sanguine?  An  quia  praecesserunt,  pudet  sequi,  et 
non  pudet  nec  saltem  sequi?  Dixi  nescio  quae  talia; 
et  abripuit  me  ab  illo  aestus  meus,  cum  taceret  adto- 
nitus  intuens  me.  Neque  enim  solita  sonabam,  plus- 
que  loquebantur  animum  meum  frons,  genae,  oculi, 

color,  modus  Tocis,  quam  verba  quae  promebam. 
Hortulus  quidam  erat  hospitii  nostri,  quo  nos  uteba- 
mur  sicut  tota  domo;  nam  hospes  ibi  non  habitabat 
dominus  domus.  lUuc  me  abstulerat  tumultus  pecto- 
ris,  ubi  nemo  impediret  ardentem  litem,  quam  mecum 
adgressus  eram,  donec  exiret,  qua  tu  sciebas,  ego 
autem  non:  sed  tantum  insaniebam  salubriter,  et 
moriebar  vitaliter,  gnarus  quid  mali  essem,  et  igna- 
rus  quid  boni  post  paululum  futurus  essem.  Absces- 
si  ergo  in  hortum,  et  Alypius  pede  post  pedem.  Ne- 
que  enim  secretum  meum  non  erat,  ubi  ille  aderat. 
Aut  quando  me  sic  adfectum  desereretl  Sedimus, 
quantum  potuimus,remoti  ab  aedibus :  ego  fremebam 
spiritu  indignans  turbulentissima  indignatione,  quod 
non  irem  in  placitum  et  pactum  tecum,  Deus  meus, 
in  quod  eundum  esse  omnia  ossa  mea  clamabant,  et 
in  coelum  tollebant  laudibus,  et  non  illuc  ibatur  navi- 
bus,  aut  quadrigis,  aut  pedibus,  quantum  saltem  de 
domo  in  eum  locum  ieram,  ubi  sedebamus.  Nam  non 
solum  ire,  verum  etiam  pervenire  illuc,  nihil  erat 
aliud,  quam  velle  ire,  sed  velle  fortiter  et  integre, 
non  semisauciam  hac  atque  hac  versare  et  iactare  vo- 
luntatem,  parte  adsurgentc  cum  alia  parte  cadente 
luctantem.  Denique  tam  multa  faciebam  corpore  in 
ipsis  cunctationis  aestibus,  quae  aliquando  volunt  ho- 
mines,  et  non  valent,  si  autipsa  membra  non  habeant, 
aut  ea  vel  colligata  vinculis,  vel  resolutalanguore, 
vel  quoquo  modo  impedita  sint.  Si  vulsi  capillum,  si 
percussifrontem,  si  consertis  digitis  amplexatus  sum 
genu,  quia  volui,  feci.  Potui  autem  velle,  et  non  fa- 
cere,  si  mobilitas  membrorum  non  obsequeretur. 
Tam  multa  ergo  feci,  ubi  non  hoc  erat  velle,  quod 
posse;  et  non  faciebam,  quod  et  incomparabili  adfe- 
ctu  amplius  mihi  placebat,  et  mox,  ut  vellem,  possem, 
quia  mox,  ut  vellem ,  utique  vellem.  Ibi  enim  facul- 
tas  ea,  quae  voluntas,  et  ipsum  velle,  iam  facere  erat, 
et  tamen  non  fiebat;  faciliusque  obtemperabat  corpus 

tenuissimae  voluntati  animae,  ut  ad  nutum  mentis 
membra  moverentur,  quam  ipsa  sibi  anima  ad  volun- 
tatem  suammagnam  in  sola  voluntate  perficiendam. 

C,  IX.  Unde  hoc  monstrum,  et  quare  istud?  Lu- 
ceat  misericordia  tua,  et  interrogem,  si  forte  mihi 
respondere  possint  latebrae  poenarum  hominum,  et 
tenebrosissimae  contritiones  filiorum  Adam.  Unde 
hoc  monstrum,  et  quare  istud?  Imperat  animus 
corpori,  et  paretur  statim;  imperat  animus 
sibi,  et  resistitur.  Imperat aniraus,  utmoveatur 
manus,  et  tanta  est  facilitas,  ut  vix  a  ser^dtio  discer- 
natur  imperium:  et  animus  animus  est,  manus  autem 
Gorpus  est.  Imperat  animus,  ut  velit  animus,  nec  al- 
ter  est,  nec  facit  tamen.  Unde  hoc  monstrum,  et  qua- 
re  istud?  Imperat,  inquam,  ut  velit,  qui  non  impera- 
ret,  nisi  vellet;  etnon  fit,  quod  imperat.  Sed  non 
ex  toto  vult;  non  ergo  ex  toto  imperat.  Nam 
in  tantum  imperat,  in  quantum  vult,  et  in  tan- 
tum  non  fit,  quod  imperat,  in  quantum  non 
vult;  quoniam  voluntas  imperat,  ut  sit  voluntas,  nec 
alia,  sed  ipsa.  Non  utique  plena  imperat;  ideo  non 
est,  quod  imperat.  Nam  si  plena  esset,  nec  impera- 
ret,  ut  esset,  quiaiam  esset.  Non  igitur  monstrum 
partim  velle,  partim  nolle;  sed  aegritudo  animi  est, 
quia  non  totus  adsurgit  veritate  sublevatus,  consue- 
tudine  praegravatus.  Et  ideo  sunt  duae  voluntates, 
quiauna  earum  tota  non  est,  et  hoc  adest  alteri,  quod 
deest  alteri. 

C,  X.  Pereant  a  facie  tua,  Deus,  sicuti  pereunt 
vaniloqui  et  mentis  seductores,  qui  cum  duas  volun- 
tates  in  deliberando  animadrerterint,  duas  naturas 
duarum  mentium  esse  adseverant,  unam  bonam,  alte- 
ram  malam.  Ipsi  vere  mali  sunt,  cum  ista  mala  sen- 
tiunt,  etiidem  ipsiboni  erunt,  si  vera  senserint,  ve- 
risque  consenserint,  ut  dicat  eisApostolus  tuus:  Fui- 
stis  aliquando  tetiebrae,  nunc  autem  lux  in  Dojuino. 
(Ephes.  5,  8.)  Isti  enim  dum  volunt  esse  lux  non  in 

Domino,  sed  in  se  ipsis,  putando  animae  naturam 
hoc  esse  quodDeus  est,  itafacti  sunt  densiores  tene- 
brae ;  quoniam  longius  a  te  recesserunt  horrenda  ar- 
rogantia,  a  te,  vero  lumine  illuminante  omnem  homi- 
nem  venientem  in  hunc  mundum.  Adtendite,  quid 
dicatis,  et  erubescite,  et  accedite  ad  eum,  etillumi- 
namini,  et  vultus  vestri  non  erubescent.  Ego  cum 
deliberabam,  ut  iam  servirem  Domino  Deo  meo ,  sic- 
ut  diu  disposueram,  ego  eram  qui  volebam,  ego  qui 
nolebam,  ego  ego  eram.  Nec  plene  volebam,  nec 
plene  nolebam.  Ideo  mecum  contendebam,  et  dissi- 
pabar  ame  ipso.  Et  ipsa  dissipatio  me  invito  quidem 
fiebat,  nectamen  ostendebatnaturam  mentis  alienae, 
sed  poenam  meae.  Et  ideo  non  iam  ego  operabar 
illam,  sed  quod  habitabatin  me  peccatum  de  supplicio 
liberioris  peccati,  quia  eram  filius  Adam.  Nam  si 
tot  sunt  contrariae  naturae,  quot  voluntates  sibi  re- 
sistunt,  non  iam  duae,  sed  plures  erunt.  Si  deliberet 
quisquam,  utrum  ad  conventiculum  eorum  pergat,  an 
ad  theatrum,  clamant  isti:  Ecce  duae  naturae,  una 
bona  hac  ducit,  altera  malaillac  reducit;  nam  unde 
ista  cunctatio  sibimet  adversantium  voluntatum?  Ego 
autem  dico  ambas  malas,  et  quae  ad  illos  ducit,  et 
quae  ad  theatrum  reducit.  Sed  non  credunt  nisi  bo- 
nam  esse,  qua  itur  ad  eos.  Quid  si  ergo  quisquam 
nostrum  deliberet,  et  secum  altercantibus  duabus  vo- 
luntatibus  fluctuet,  utrum  ad  theatrum  pergat,  an  ad 
ecclesiam  nostram,  nonneetisti,  quid  respondeant, 
fluctuabunt?  Aut  enim  fatebuntur,  quod  nolunt,  bona 
voluntate  pergi  in  ecclesiam  nostram,  sicut  in  eam 
pergunt,  qui  sacramentis  eius  imbutisunt  atque  deti- 
nentur:  aut  duas  malas  naturas,  et  duas  malas  mentes 
in  uno  homine  confligere  putabunt;  et  non  erit  ve- 
rum,  quod  solent  dicere  unam  bonam,  et  alteram  ma- 
lam:  aut  convertentur  ad  verum,  et  non  negabunt,  cum 
quisque  deliberat  animam  unam  diversis  voluntatibus 
aestuare.    lam  ergo  non  dicant,  cum  duas  voluntates 

inhoinineuno  adversarisibisentiunt,  duas  contrarias 
mentes  de  duabus  contrariis  substantiis  et  de  duobus 
contrariis  principiis  contendere,  unam  bonam,  alte- 
ram  malam.     Nam  tu,  Deus  verax,  improbas  eos,  et 
redarguis  atque  convincis  eos,  sicut  in  utraque  mala 
Toluntate,  cum  quisque  deliberat,  utrum  hominem 
veneno  interimat,  an  ferro;  utrum  fundum  alienum 
illum,  an  illum  invadat,  quando  utrumque  non  potest; 
utrum  emat  voluptatem  luxuria,  an  pecuniam  servet 
avaritia;  utrum  ad  circum  pergat,  an  ad  theatrum,  si 
uno  die  utrumque  exhibeatur;  addo  etiam  tertium, 
anad  furtum  de  domo  aliena,  si  subest  occasio;  addo 
et  quartum ,  an  ad  committendum  adulterium ,  si  et 
inde  simul  facultas  aperitur,  si  omnia  concurrant 
in  unum  articulum  temporis,  pariterque  cupiantur 
omnia,  quae  simul  agi  nequeunt.     Discerpunt  enim 
animum  sibimet  adversantibus  quatuor  voluntatibus, 
vel  etiam  pluribus  in  tanta  copia  rerum  quae  adpe- 
tuntur;  nec  tamen  tantam  muUitudinem  diversarum 
substantiarum  solent  dicere;  ita  et  in  bonis  volunta- 
tibus.  Nam  quaero  ab  eis,  utrum  bonum  sit  delectari 
lectione  Apostoli,  et  utrum  bonum  sit  delectari  psal- 
mo  sobrio,  et  utrumbonum  sit  Evangelium  disserere. 
Kespondcbunt  ad  singula:  Bonum.    Quid  si  ergo  pa- 
riter  delectent  omnia  simulque  uno  tempore?  Nonne 
diversae  voluntates  distendunt  cor  hominis,  cum  de- 
liberatur,  quid  potissimum  adripiamus?  Et  omnes 
bonae  sunt  et  certant  secum,  donec  eligatur  unum, 
quo  feratur  tota  voluntas  una,  quae  in  plures  divide- 
batur.     Ita  etiam  cum  aeternitas  delectat  superius, 
et  temporalis  boni  voluptas  retentat  inferius,  eadem 
anima  est,  non  tota  voluntate  illud  aut  hoc  volens; 
et  ideo  discerpitur  gravi  molestia,  dum  illud  veritate 
praeponit,  hoc  familiaritate  non  ponit. 

C.  XI.  Sic  aegrotabam  et  excruciabar,  adcusans 
memet  ipsum  solito  acerbius  nimis,  ac  volvens  et  ver- 
sans  me  in  vinculo  meo,  donec  abrumperetur  totum, 

quo  iam  exiguo  tenebar;  sed  tenebar  tamen.    Et  in- 

stabas  tu  in  occultis  meis,  Domine,  serera  misericor- 

dia,  flagella  ingeminans  timoris  et  pudoris,  ne  rursus 

cessarem,  et  non  abrumperetur  id  ipsum  exiguum  et 

tenue,quodremanserat;  etrevalesceretiterum,etme 

robustius  adligaret.     Dicebam  enim  apud  me  intus: 

ecce  modo  fiat,  modo  fiat.     Et  cum  verbo  iam  ibam 

in  placitum.     lam  paene  faciebam:  et  non  faciebam: 

nec  relabebar  tamen  in  pristina,  sed  de  proximo  sta- 

bam,  et  respirabam.     Et  item  conabar,  et  paulo  mi- 

nus  ibi  eram,  et  paulo  minus  iam  iamque  adtingebam 

et  tenebam;  et  non  ibi  eram,  nec  adtingebam,  nec 

tenebam,  haesitans  mori  morti,  et  vitae  vivere ;  plus- 

que  in  me  valebat  deterius  inolitum,  quam  melius  in- 

solitum:  punctumque  ipsum  temporis,  quo  aliud  fu- 

turus  eram,  quanto  propius  admovebatur,  tanto  am- 

pliorem  incutiebat  horrorem.     Sed  non  recutiebat 

retro,  nec  avertebat;  sed  suspendebat.     Retinebant 

nugae  nugarum  et  vanitates  vanitatum,  antiquae  ami- 

cae  meae,  et  subcutiebant  vestem  meam  carneam,  et 

submurmurabant:  dimittisne  nos?  et  a  momento  isto 

non  erimus  tecum  ultra  in  aeternum?  et  a  momento 

isto  non  tibi  licebit  hoc  et  illud  ultra  in  aeternum? 

Et  quae  subgerebant  in  eo,  quod  dixi  hoc  et  illud, 

quae  subgerebant,  Deus  meusl  Advertat  ab  anima 

servi  tui  misericordia  tua.     Q,uas  sordes  subgere- 

bantl  quae  dedecoral  Et  audiebam  eas  iam  longe 

minus,  quam  dimidius,  non  tamquam  libere  contradi- 

centes  eundo  in  obviam,  sed  veluti  a  dorsomussitan- 

tes,  et  discedentem  quasi  furtim  vellicantes,  ut  respi- 

cerem.    Retardabant  tamen  cunctantem  me  abripere 

atque  excutere  ab  eis  ettranssilire  quo  vocabar,  cum 

diccret  mihi  consuetudo  violenta:  putasne,  sine  istis 

poteris?  Sed  iam  tepidissime  hoc  dicebat.    Aperie- 

batur  enim  ab  ea  parte,  qua  intenderam  faciem  et 

quo  transire  trepidabam,  casta  dignitas  continentiae, 

serena  et  non  dissolute  hilaris,  honeste  blandiens  ut 

venirem  neque  dubitarem,  et  extendens  ad  me  susci- 
pienduni  et  amplectendum  pias  manus,  plenas  gre- 
gibus  bonorum  exemplorum.  Ibi  tot  pueri  et  puel- 
lae;  ibi  iurentus  niulta,  et  omnis  aetas,  et  graves 
viduae,  et  virgines  anus;  et  in  omnibus  ipsa  conti- 
nentia  nequaquam  sterilis,  sed  fecunda  mater  filio- 
rum  gaudiorum  de  marito  te,  Domine.  Et  irridebat 
me  irrisione  hortatoria,  quasi  diceret:  Tunonpote- 
ris,  quod  isti,  quod  istae?  An  vero  isti  et  istae  in  se- 
met  ipsis  possunt,  ac  non  in  Domino  Deo  suo?  Domi- 
nus  Deus  eorum  me  dedit  eis.  Quid  in  te  stas,  et  non 
stasl  Proiice  te  in  euni;  nolimetuere,  non  se  subtra- 
het,  ut  cadas;  proiice  te  securus,  excipiet  et  sanabit 
te.  Et  erubescebam  nimis,  quia  illarum  nugarum 
murmur  adhuc  audiebam,  et  cunctabundus  pende- 
bam.  Et  rursus  illa,  quasi  diceret:  Obsurdesce  ad- 
versus  immunda  illa  membra  tua  super  terram,  ut 
mortificentur;  narrant  tibi  delectationes,  sed  non 
sicut  lex  Domini  Dei  tui.  Ista  controversia  in  corde 
meo,  non  nisi  de  me  ipso  adversus  me  ipsum.  At  Aly- 
pius  adfixus  lateri  meo,  inusitati  motus  mei  exitum 
tacitus  opperiebatur.  « 

C.  XII.  Ubi  vero  a  fundo  arcano  alta  considera- 
tio  contraxit,  et  congessit  totam  miseriam  meam  in 
conspectum  cordis  mei,  oborta  est  procella  ingens 
ferens  ingentem  imbrem  lacrimarum.  Et  ut  totum 
effunderem  cum  vocibus  suis,  surrexi  ab  Alypio.  So- 
litudo  mihi  ad  negotium  flendi  aptior  subgerebatur. 
Et  secessi  remotius,  quam  ut  posset  mihi  onerosa 
esse  etiam  eius  praesentia.  Sic  tunc  eram,  et  ille 
sensit:  nescio  quid  enim  puto  dixeram,  in  quo  adpa- 
rebat  sonus  vocismeaeiam  fletu  gravidus;  et  sic  sur- 
rexeram.  Mansit  ergo  ille  ubi  sedebamus  nimie  stu- 
pens.  Ego  sub  quadam  fici  arbore  stravi  me,  nescio 
quomodo,  et  dimisi  habenas  lacrimis,  et  proruperunt 
flumina  oculorum  meorum,  acceptabile  sacrificium 
tuum.    Et  non  quidem  his  verbis,  sed  in  hac  senten- 

tia  multa  dixi  tibi :  Et  tu,  Domine,  usque  quo?  Usque 
quo,  Domine,  irasceris  in  finem?  Ne  memor  fueris 
iniquitatum  nostrarum  antiquarum.  Sentiebam  enim 
eis  me  teneri.  lactabam  voces  miserabiles:  Quam 
diu?  quam  diu?  Cras  et  cras?  Quare  non  modo?  quare 
non  hac  hora  finis  turpitudinis  meael  Dicebam  haec, 
et  flebam  amarissima  contritione  cordis  mei.  Et 
ecce  audio  yocem  de  vicina  domo  cum  cantu  dicentis 
et  crebro  repetentis,  quasi  pueri,  an  puellae  nescio: 
Tolle,  lege;  toUe,  lege.  Statimque  mutato  vultu 
intentissimus  cogitare  coepi,  utrumnam  solerent  pue- 
ri  in  aliquo  genere  ludendi  cantitare  tale  aliquid:  nec 
occurrebat  omnino  audivisse  me  uspiam.  Represso- 
que  impetu  lacrimarum  surrexi,  nihil  aliud  interpre- 
tans,  nisi  divinitus  mihi  iuberi,  ut  aperirem  codicem, 
et  legerem,  quod  primum  caput  invenissem.  Audie- 
ram  enim  de  Antonio,  quod  ex  evangelica  lectione, 
cui  forte  supervenerat,  admonitus  fuerit,  tamquam 
sibi  diceretur,  quod  legebatur:  Vade,  vende  omnia, 
quae  habes,  et  dapauperibus,  et  hahehis  thesaurum  in 
coelis;  et  veni,  sequere  ine  (Matth.  19,  21.);  et  tali 
oraculo  confestim  ad  te  esse  conversum.  Itaque 
concitus  redii  ad  eum  locum,  ubi  sedebat  Alypius; 
ibi  enim  posueram  codicem  Apostoli,  cum  inde  sur- 
rexeram.  Adripui,  aperui,  et  legi  in  silentio  capitu- 
lum,  quo  primum  coniecti  sunt  oculi  mei:  I^on  in 
comessationibus  et  ebrietatibus,  non  in  cubilibus  etim^ 
pudicitiis,  non  in  confentione  et  aemulatione ;  sed  in- 
duite  Dominum  lesum  Cltristum,  et  carnis  providen- 
tiam  ne  feceriiis  in  concupiscentiis.  (Rom.  13,  13.  14.) 
Nec  ultra  volui  legere,  nec  opus  erat.  Statim  quippe 
cum  fine  huiusce  sententiae,  quasi  luce  securitatis 
infusa  cordi  meo,  omnes  dubitationis  tenebrae  diifu- 
gerunt.  Tum  interiecto  aut  digito,  aut  nescio  quo 
alio  signo,  codicem  clausi,  et  tranquillo  iam  vultu 
indicavi  Alypio.  At  ille,  quid  in  se  ageretur,  quod 
ego  ncsciebam,  sic  indicavit:  petit  videre,  quid  legis- 

sem.  Ostendi;  et  adtendit  etiam  altra,  qnani  ego 
legeram,  etignorabam,  quid  sequeretur.  Sequeba- 
tur  vero:  Infirmum  autem  itifide  recipite.  (Rom.I4, 1.) 
Q,uod  ille  ad  se  retulit,  mihique  aperuit.  Sed  tali 
admonitione  firmatus  est;  placitoque  ac  proposito 
bono,  et  congruentissimo  suis  moribus,  quibus  ame 
in  melius  iam  olim  valde  longeque  distabat,  sine  ulla 
turbulenta  cunctatione  coniunctus  est.  Inde  ad  ma- 
trem  ingredimur.  Indicamus:  gaudet.  Narramus, 
quemadmodum  gestum  sit:  exsultat  et  triumphat;  et 
benedicebat  tibi,  qui  potens  es  ultra  quam  petimus 
aut  intelligimus  facere,  quia  tanto  amplius  sibi  a  te 
concessum  de  me  videbat,  quam  petere  solebatmise- 
rabilibus  flebilibusque  gemitibus.  Convertisti  enim 
me  ad  te,  ut  nec  uxorem  quaererem,  nec  aliquam 
spem  saeculi  huius,  stans  in  ea  regula  fidei,  in  qua  me 
ante  tot  annos  ei  revelaveras.  [Cf.  3,  11.]  Et  conver- 
tisti  luctum  eius  in  gaudium  multo  uberius  quam  vo- 
luerat,  etmulto  carius  atque  castius,  quam  de  nepoti- 
bus  carnis  meae  requirebat. 


L  I  B  E  R   IX. 

C.  I.  O  Domiue,  es;o  servus  tuus,  ego  servus  tuus, 
etfilius  ancillae  tuae;  disrupisti  vincula  mea,  tibi  sacri- 
ficaho  sacrificium  laudis.  (Ps.  115,  T.8.)  Laudette  cor 
meum,  et  lingua  mea,  et  omnia  ossa  mea  dicant:  Donii- 
ne,  quis  similis  tibi?  Dicant,  et  responde  mihi ;  et  dic 
animae  meae:  Salus  tua  ego  sum.  (Ps.  35,  3.  10.)  Quis 
ego  et  qualis  ego  ?  Quid  non  mali  aut  facta  mea,  aut  si 
non  facta,  dicta  mea,  aut  si  non  dicta,  voluntas  mea 
fuit?  Tu  autem,  Domine,  bonus  et  misericors,et  dex- 
tera  tua  respiciens  prof unditatem  mortis  meae ,  et  a 
fundo  cordis  mei  exhauriens  abyssum  corruptionis. 
Et  hoc  erat  totum:  noUe  quod  volebam,  et  velle  quod 

volebas.  Sed  ubi  erat  tam  annoso  tempore,  et  de  quo 
imo  altoque  secreto  evocatum  est  in  momento  libe- 
rum  arbitrium  meum,  quo  subderem  cer^dcem  leni 
iugo  tuo,  et  humeros  levi  sarcinae  tuae,  Christe  lesu, 
adiutor  meus,  et  redemtor  meus?  Quam  suave  mihi 
subito  factum  est,  carere  suavitatibus  nugarum,  et 
quas  amittere  metus  fuerat,  iam  dimittere  gaudium 
erat!  Eiiciebas  enim  eas  a  me,  vera  tu  et  summa  sua- 
vitas,  eiiciebas,  et  intrabas  pro  eis,  omni  voluptate 
dulcior,  sed  non  carni  et  sanguini;  omni  luce  clarior, 
sed  omni  secreto  interior;  omni  honore  sublimior, 
sed  non  sublimibus  in  se.  lam  liber  erat  animus 
meus  a  curis  mordacibus  ambiendi,  et  adquirendi, 
et  volutandi,  atque  scalpendi  scabiem  libidinum:  et 
garriebam  tibi,  claritati  meae ,  et  divitiis  meis,  et  sa- 
luti  meae,  Domino  Deo  meo. 

C.  II.  Et  placuit  mihi  in  conspectu  tuo  non  tu- 
multuose  abripere,  sed  leniter  subtrahere  ministerium 
linguae  meae  nundinis  loquacitatis,  ne  ulterius  pueri 
meditantes  non  legem  tuam,  non  pacem  tuam,  sed 
insanias  mendaces  et  bella  forensiamercarentur  ex 
ore  meo  arma  furori  suo.  Et  opportune  iam  pau- 
cissimi  dies  supererant  ad  vindemiales  ferias;  statui 
tolerare  illos,  ut  solemniter  abscederem,  et  redemtus 
a  te  iam  non  redirem  venalis.  Consilium  ergo  no- 
strum  erat  coram  te ,  coram  hominibus  autem  nisi 
nostris  non  erat.  Et  convenerat  inter  nos,  ne  passim 
cuiquam  effunderetur;  quamquam  tu  nobis  a  conval- 
le  plorationis  adscendentibus,  et  cantantibus  canti- 
cumgraduum,  dederas  sagittas  acutas,  et  carbones 
vastatores  adversus  linguam  subdolam,  velut  consu- 
lendo  contradicentem,  et  sicut  cibum  adsolet  aman- 
do  consumentem.  Sagittaveras  tu  cor  nostrum  ca- 
ritate  tua,  et  gestabamus  verba  tua  transfixa  visceri- 
bus;  et  exempla  servorum  tuorum,  quos  de  nigris 
lucidos,  et  de  mortuis  vivos  feceras,  congestain  si- 
nuni  cogitationis  nostrae  urebant,    et  absumebant 

gravem  torporem,  ne  in  ima  vergeremus;  et  accen- 
debant  nos  valide,  ut  omnis  ex  lingua  subdola  con- 
tradictionis  flatus  inflammare  nos  acrius  posset,  non 
exstinguere.  Verumtamen  quiapropternomentuum, 
quod  sanctificasti  per  terras,  etiam  laudatores  utique 
haberet  votum  et  propositum  nostrum,  iactantiae  si- 
mile  videbatur,  non  opperiri  tam  proximum  feriarum 
tempus,  sedde  publicaprofessione  atque  ante  oculos 
omnium  sita  ante  discedere,  ut  conversa  in  factum 
nieum  ora  cunctorum  intuentium,  quam  vicinum  vin- 
demialium  diem  pracAenire  voluerim,  multa  dice- 
rent,  quod  quasi  adpetissem  magnus  videri.  Et  quo 
mihi  erat  istud,  utputaretur  et  disputaretur  de  animo 
meo,  et  blasphemaretur  bonum  nostrum?  Quin  etiam, 
quod  ipsa  aestate  literario  labori  nimio  pulmo  meus 
cedere  coeperat,  et  difficulter  trahere  suspiria,  dolo- 
ribusque  pectoris  testari  se  saucium,  vocemque  cla- 
riorem  productioremve  recusare,  primo  perturbave- 
rat  me,  quia  magisterii  illius  sarcinam  paene  iam 
necessitate  deponere  cogebat,  aut  si  curari  et  conva- 
lescere  potuissem,  certe  intermittere.  Sed  ubi  ple- 
na  voluntas  vacandi  et  vivendi,  quoniam  tu  es  Domi- 
nus,  oborta  mihi  est  atque  firmata,  nosti,  Deus  meus, 
etiam  gaudere  coepi,  quod  haec  quoque  suberat  non 
mendax  excusatio,  quae  ofi^ensionem  hominum  tem- 
peraret,  qui  propter  liberos  suos  me  liberum  esse 
numquam  volebant.  Plenus  igitur  tali  gaudio  tole- 
rabam  illud  intervallum  temporis,  donec  decurreret, 
nescio  utrum  vel  viginti  dies  erant;  sed  tamen  forti- 
ter  tolerabantur,  quia  recesserat  cupiditas,  quae  me- 
cum  solebat  ferre  grave  negotium,  et  ego  premen- 
dus  remanseram,  nisi  patieutia  succederet.  Peccas- 
se  me  in  hoc,  quisquam  servorum  tuorum  fratrum 
meorum  dixerit,  quod  iam  pleno  corde  militia  tua 
passus  me  fuerim  vel  una  hora  sedere  in  cathedra 
mendacii.  At  ego  non  contendo.  Sed  tu,  Domine 
misericordissime,   nonne  et  hoc  peccatum  cum  cae- 

teris  horrendis  et  funereis  in  aqua  sanctaignovisti 
et  remisisti  mihi? 

C.  III.  Macerabatur  anxietudine  Verecundus  de 
isto  nostro  bono,  quod  propter  Aincula  sua,  quibus 
tenacissime  tenebatur,  deseri  se  nostro  consortio  vi- 
debat,  nondum  Christianus  coniuge  fideli;  ea  ipsa 
tamen  arctiore  prae  caeteris  compede  ab  itinere, 
quod  adgressi  eramus,  retardabatur.  Nec  Christia- 
num  esse  alio  modo  se  velle  dicebat,  quam  illo,  quo 
non  poterat.  Benigne  sane  obtulit,  ut  quam  diu  ibi 
essemus,  in  rure  [re]  eius  essemus.  Retribues  illi, 
Domine,  in  resurrectione  iustorum,  quia  iam  ipsam 
sortem  retribuisti  ei.  Quamvis  enim  absentibus  no- 
bis  cum  Romae  iam  essemus,  corporali  aegritudine 
correptus,  etin  ea  Christianus  et  fidelis  factus,  ex 
hac  vita  emigravit:  ita  misertus  es  non  solum  eius, 
sed  etiam  nostri,  ne  cogitantes  egregiam  erga  nos 
amici  humanitatem,  nec  eum  in  grege  tuo  numeran- 
tes,  dolore  intolerabili  cruciaremur.  Gratias  tibi, 
Deus  noster:  tui  sumus;  indicant  hortationes  et  con- 
solationestuae,fidelispromissor.  ReddesVerecundo 
pro  rure  illo  eius  Cassiciaco,  ubi  ab  aestu  saeculi  re- 
quievimus  in  te,  amoenitatem  sempiterne  %-irentis 
paradisi  tui,  quoniam  dimisisti  ei  peccata  super  ter- 
ram,  in  monte  incaseato,  monte  tuo,  monte  uberi. 
Angebatur  ergo  tunc  ipse,  Nebridius  autem  coUaeta- 
batur.  Quamvis  enim  et  ipse  nondum  Christianus  in 
illam  foveam  perniciosissinu  erroris  inciderat,  ut 
veritatis  filii  tui  carnem  phantasma  crederet,  tamen 
inde  emergens  sic  sibi  erat,  nondum  ullis  ecclesiae 
tuae  sacramentis  imbutus ,  sed  inquisitor  ardentissi- 
mus  veritatis.  Quem  non  multo  post  conversionem 
nostram  et  regenerationem  per  baptismum  tuum, 
ipsum  etiam  fidelem  catholicum  castitate  perfecta 
atque  continentia  tibi  servientem  in  Africa  apud  suos, 
cum  tota  domus  eius  par  eum  Christiana  facta  esset, 
carne  solvisti;  et  nunc  ille  vivit  in  sinu  Abraham. 

AlJCUST.    CONFESS.  K 

[Cf.  August.  de  anima  4,  16.]  Quidquid  illud  est, 
quod  illo  significatur  sinu,  ibi  Nebiidius  meus  vivit, 
(lulcis  amicus  meus,  tuus  autem,  Domine,  adoptivus 
ex  liberto  filius ;  ibi  vivit.  Nam  quis  alius  tali  animae 
locus?  Ibi  vivit,  unde  me  multa  interrogabat  homun- 
cioneminexpertum.  lam  nonponitauremadosmeum, 
sed  spiritale  os  ad  fontem  tuum,  et  bibit  quantuni 
potest  sapientiam  pro  aviditate  sua,  sine  fine  felix. 
Nec  sic  eum  arbitror  inebriari  ex  ea,  ut  obliviscatur 
mei,  cum  tu,  Domine,  quem  potat  ille,  nostri  sis  me- 
mor.  Sic  ergo  eramus  Verecundum  consolantes  tri- 
stem,  salva  amicitia  de  tali  conversione  nostra,  et 
exhortantes  ad  fidem  gradus  sui,  vitae  scilicet  coniu- 
galis;  Nebridium  autem  opperientes,  quando  seque- 
retur,  quod  de  tam  proximo  poterat  et  erat  iam  iam- 
que  facturus:  cum  ecce  evoluti  sunt  dies  illi  tandem; 
nam  longi  et  multi  videbantur  prae  amore  libertatis 
otiosac,  ad  cantandum  de  medullis  omnibus:  Tibi 
dixit  cor  meum:  quaesivi  vuUum  tuum,  vultum  tuuniy 
Domine,  requiram.  (Ps.  26,  8.  sec.  LXX.) 

C.  IV".  Et  venit  dies,  in  quo  etiam  actu  solverer 
aprofessione  rhetorica,  unde  iam  cogitatu  solutus 
eram.  Et  factum  est,  et  eruisti  linguam  meam,  unde 
iam  erueras  cor  meum,  et  benedicebam  tibi  gaudens, 
profectus  in  villam  cum  meis  omnibus.  Ibi  quid  ege- 
rimin  Iiteris,iam  quidem  servientibus  tibi,  sed  adhuc 
superbiae  scholam  tamquam  iu  pausatione  anhelan- 
tibus,  testantur  libri  disputati  cum  praesentibus,  et 
cum  ipso  me  solo  coram  te  [cf.  August.  retract.  1, 
1 — 4.]:  quae  autem  cum  absente  Nebridio,  testantur 
epistolae.  Et  quando  mihi  suiliciat  tempus  comme- 
morandi  omnia  magna  erga  nos  beneficia  tua  in  illo 
tempore,  praesertim  ad  alia  maiora  properantif  Re- 
vocat  enim  me  recordatio  mea,  et  dulce  mihi  fit,  Do- 
mine,  confiteri  tibi,  quibus  internis  me  stimulis  per- 
domueris,  et  quemadmodum  me  complanaveris  humi- 
litatis  montibus  et  coUibus  cogitationum  mearum,  et 

tortiiosa  mea  direxeris,  et  aspera  lenieris;  quoque 
modo  ipsuni  etiam  Alypium  fratrem  cordis  mei  sub- 
cgeris  nomini  unigeniti  tui,  Domini  et  Salvatoris  no- 
stri  lesu  Christi,  quod  primo  dedignabatur  inseri  lite- 
ris   nostris.     Magis  enim  eas  volebat  redolere   gy- 
mnasiorum  cedros, quas  iam contrivitDominus,  quani 
salubres  herbas  ecclesiasticas  adversas  serpentibus. 
Quas  tibi,  Deus  meus,  voces  dedi,  cum  legerem  psal- 
mosDavid,  cantica  fidelia,  et  sonos  pietatis  exclu- 
dentes  turgidum  spiritum,  rudis  in  germano  amore 
tuo,  catechumenus  in  villa,  cum  catechumeno  Alypio 
feriatus,  matre  adhaerente  nobis  muliebri  habitu,  vi- 
rili  fide,  anili  securitate,  materna  caritate,  Christiana 
pietate!  Q,uas  tibi  voces  dabam  in  psalmis  illis,  et 
quomodo  in  te  inflammabar  ex  eis,  et  accendebar  eos 
recitare,  si  possem,  toto  orbe  terrarum,  adversus 
typhum  generis  humani!  Et  tamen  toto  orbe  cantan- 
tur,  et  non  est,  qui  se  abscondat  a  calore  tuo.    Q,uani 
vehementi  etacri  dolore  indignabar  Manichaeis;  et 
miserabar  cos  rursus,  quod  illa  sacramenta,  illa  me- 
dicamenta  nescirent,  et  insani  essent  adversus  anti- 
dotum,  quo  sani  esse  potuissent!  Vellem,  ut  alicubi 
iuxta  essenttunc,  et,  me  nesciente  quod  ibi  essent,  in- 
tuerentur    faciem    meam   et  audirent   voces   meas, 
quando  legi  quartum  psalmum,  in  illo  tunc  otio,  quid 
de  me  fecerit  ille  psalmus.     Cum  invocarem,  exaudi- 
vit  vieDeus  iustiliae  meae\  in  tribulatione  ditatasti  mi- 
hi.  Miserere  mei,  Domine,  et  exaudi  orationem  meam. 
(Ps.  4,  2.)  Audirent,  ignorante  me  utrum  audirent,  ne 
me  propter  se  illa  dicere  putarent,  quae  inter  haec 
verba  dixerim;  quia  etrevera  nec  ea  dicerem,  nec 
sic  ea  dicerem,  sime  ab  eis  audiri  viderique  sentirem, 
nec  si  dicerem,  sic  acciperent,  quomodo  mecum  et 
mihi  coram  te  de  familiari  adfectu  animi  mei.     In- 
horrui  timendo,    ibidemque    inferbui   sperando   et 
exsultando  in  tua  misericordia,  Pater.  Et  haec  omnia 
exibant  per  oculos  meos  et  vocem  meam,  cuni  con- 

versus  ad  nos  spiritus  tuus  bonus  ait  nobis:  Filii  Jio- 
miJium,  quo  usque  graves  corde?  Ut  quid  diligitis  vani- 
tatem,  et  quaeritis  mendacium?  (V.  3.)  Dilexeram  enim 
vanitatem,et  quaesierammendacium.  Ettu,Domine, 
iam  magnificareras  sanctum  tuum,  suscitans  eum  a 
mortuis,  et  collocans  ad  dexteram  tuam,  unde  mitte- 
ret  exalto  promissionem  suam,Paracletum,  spiritum 
veritatis.  Et  miserat  eum  iam;  sed  ego  nesciebam. 
Miserat  eum,  quia  iam  magnificatus  erat,  resurgens 
a  mortuis  et  adscendens  in  coelum.  Ante  autem  Spi- 
ritus  nondum  erat  datus,  quia  lesus  nondum  erat  cla- 
rificatus.  Et  clamabat  prophetia:  Quo  usque  graves 
corde?  Lt  quid  diligitis  vanitatem,  et  quaeritis  men- 
dacium?  Et  scitote,  quoniam  Dominus  magnificavit 
%anctum  suum.  (V.  3.  4.)  Clamat:  quo  usquel  Clamat: 
scitote.  Et  ego  tam  diu  nesciens  vanitatem  dilexi,  et 
mendacium  quaesivi;  et  ideo  audivi,  et  contremui, 
quoniam  talibus  dicitur,  qualeni  me  fuisse  reminisce- 
bar.  In  phantasmatis  enim,  quae  pro  veritate  tenue- 
ram,  vanitas  erat  et  mendacium.  Et  insonui  multa 
graviter  ac  fortiter  in  dolore  recordationis  meae. 
Quae  utinam  audissent,  qui adhuc  usque  diligunt  vani- 
tatem,  et  quaerunt  mendacium!  Forte  conturbarentur, 
et  evomuissent  illud;  et  exaudires  eos,  cum  clama- 
rent  ad  te;  quoniam  vera  morte  carnis  mortuus  est 
pro  nobis,  qui  te  interpellat  pro  nobis.  Legebam: 
Irascimini,  etnolitepeccare.  (V.  5.)  Et  quomodo  mo- 
vebar,  Deus  meus,  qui  iam  didiceram  irasci  mihi  de 
praeteritis,  ut  de  caetero  non  peccarem;  et  merito 
irasci,  quia  non  alia  natura  gentis  tenebrarum  de  me 
peccabat,  sicut  dicunt,  qui  sibi  non  irascuntur,  et  the- 
saurizant  sibi  iram  in  die  irae  et  revelationis  iusti 
iudicii  tui?  Nec  iam  bona  mea  foris  erant,  nec  ocu- 
lis  carneis  in  isto  sole  quaerebantur.  Volentes  enim 
gaudere  forinsecus,  facile  evanescunt;  et  effundun- 
tur  in  ea,  quae  videntur,  et  temporalia  sunt;  et  ima- 
gines  eorum  famelica  cogitatione  lambunt.    Et  o  si 

fatigentur  inedia,  et  dicant:  Quis  ostendet  nohis  bona? 
Et  dicamus,  et  audiant:  Signatum  est  innobis  lumen 
vultus  tui,  Domine.  (V.  7.)  Non  enim  lumen  nos  su- 
mus,  quod  illuminat  omnem  hominem;  sed  illumina- 
murate,  utqui  fuimus  aliquando  tenebrae,  simus  lux 
in  te.  O  si>iderent  internum  [lumen]  aeternum,  quod 
ego,  quia  gustaveram,  frendebam,  quoniam  non  eis 
poteram  osteudere,  si  adferrent  ad  me  cor  in  oculis 
suis  foris  a  te,  ct  dicerent:  Quis  ostendet  nobis  honai 
Ibi  enim,  ubi  mihi  iratus  eram  intus  in  cubili,  ubi 
compunctus  eram,  ubi  sacrificaveram  mactans  vetu- 
statem  meam,  et  inchoata  meditatione  renovationis 
meae,  sperans  in  te,  ibi  dulcescere  coeperas  et  dede- 
ras  laetitiam  in  corde  meo.  Et  exclamabam  legens 
haec  foris,  et  agnoscens  intus;  nec  volebam  multipli- 
cari  terrenis  bonis,  devorans  tempora,  et  devoratus 
temporibus,  cum  haberem  in  aeterna  simplicitate 
aliud  frumentum  et  vinum  et  oleum.  Et  clamabam  in 
consequenti  versu  clamore  alto  cordis  mei:  O  inpa- 
ce!  oinidipsum!  (o  quiddixit!)  obdormiamet somnum 
capiam!  (V.  9.)  Quoniam  quis  resistet  nobis,  cum  fiet 
sermo,  qui  scriptus  cst:  ahsorpta  est  mors  in  victo- 
riam?  (1  Cor.  15,  55.)  Et  tu  es  id  ipsum  valdc,  qui 
non  mutaris;  et  in  te  requies  obliviscens  laborum 
omnium,  quoniam  nullus  alius  tecum,  nec  ad  alia 
multa  adipiscenda,  quae  non  sunt,  quod  tu.  8ed  lu, 
Domine,  singulariter  in  spe  constituisti  me.  (V.  9.J  Le- 
gebam,  et  ardebam;  nec  inveniebam,  quid  facerem 
surdis  mortuis,  ex  quibus  fueram  pestis,  latrator 
amarus,  et  caecus  adversus  literas  de  melle  coeli 
melleas,  et  de  lumine  tuo  luminosas;  et  super  inimi- 
cis  scripturae  huius  tabescebam.  Quando  recorda- 
bor  omnia  dierum  illorum  feriatoruml  Sed  nec  obli- 
tus  sum,  nec  silebo  flagelli  tui  asperitatem,  et  miseri- 
cordiae  tuae  mirabilem  celeritatem.  Dolore  dentium 
tunc  excruciabas  me;  et  cum  in  tantum  ingravesce- 
ret,  ut  non  valerem  loqui,  adscendit  in  cor  meum,  ad- 

monere  omnes  meos  qui  aderant,  ut  deprecarentur  te 
pro  me,  Deum  salutis  omnimodae.  Et  scripsi  hoc  in 
cera,  et  dedi  ut  eis  legeretur.  Mox  ut  genua  suppli- 
ci  adfectu  fiximus ,  fugit  dolor  ille.  Sed  quis  dolor? 
aut  quomodo  fugit?  Expavi,  fateor,  Doniine  meus, 
Deus  meus;  nihil  enim  tale  ab  ineunte  aetate  exper- 
tus  fueram.  Et  insinuati  sunt  mihi  in  profundo  nu- 
tus  tui,  et  gaudens  in  fide  laudavi  nomen  tuum.  Et 
ea  fides  me  securum  esse  non  sinebat  de  praeteritis 
peccatis  meis,  quae  mihi  per  baptismum  tuum  remis- 
sa  nondum  erant. 

C.  V.  Renuntiavi  peractis  vindemialibus,  ut 
scholasticis  suis  Mediolanenses  Arenditorem  verbo- 
rum  alium  providerent,  quod  et  tibi  ego  servire  dele- 
gissem,  et  illi  professioni  prae  difficultate  spirandi 
ac  dolore  pectoris  non  sufficerem.  Et  insinuavi 
per  literas  antistiti  tuo,  viro  sancto  Ambrosio,  pristi- 
nos  errores  meos,  et  praesens  votum  meum,  utmo- 
neret,  quid  potissimum  mihi  de  libris  tuis  legendum 
esset,  quo  percipiendae  tantae  gratiae  paratior 
aptiorque  fierem.  At  ille  iussit  Esaiam  prophetam; 
credo,  quod  prae  caeteris  evangelii  vocationisque 
gentium  sit  praenuntiator  apertior.  Verum  tamen 
ego  primam  huius  lectionem  non  intelligens,  totum- 
que  talem  arbitrans,  distuli  repetendum  exercitatior 
in  dominico  eloquio. 

C.  VI.  Inde  ubi  tempus  advenit,  quo  me  nomen 
dare  oporteret,  relicto  rure  Mediolanum  remeaAi- 
mus.  Placuit  et  Alypio  renasci  in  te  mecum,  iam  in- 
duto  humilitate  sacramentis  tuis  congrua,  et  fortissi- 
mo  domitori  corporis,  usque  ad  Italicum  solum  gla- 
ciale  nudo  pede  obterendum  insolito  ausu.  Adiun- 
ximus  etiam  nobis  puerum  Adeodatum,  exme  natum 
carnaliter  de  peccato  meo.  Tu  bene  feceras  eum. 
Annorum  erat  ferme  quindecim,  et  ingenio  praeve- 
niebat  multos  graves  et  doctos  riros.  Munera  tua 
tibi  confiteor,  Domine  Deus  meus,  creator  omnium, 

et  multum  potens  reformare  nostra  deformia;  nam 
ego  iu  illo  puero  praeter  delictum  nihil  habebam. 
Quod  enim  enutriebatur  a  nobis  in  disciplina  tua,  tu 
inspiraveras  nobis;  nullus  alius:  munera  tua  tibi 
confiteor.  Est  liber  noster,  qui  inscribitur  de  Magi- 
stro:  ipse  ibi  mecum  loquitur.  [Cf.  August.  retract. 
1,  11.]  Tu  scis,  illius  esse  sensa  omnia,  quae  inse- 
runtur  ibi  ex  persona  collocutoris  mei,  cum  esset  in 
annis  sedecim.  Multa  eius  alia  mirabiliora  expertus 
sum.  Horrori  mihi  erat  illud  ingenium:  et  quis  prae- 
ter  te  talium  miraculorum  opifex?  Cito  dc  terra  abs- 
tulisti  vitam  eius,  et  securior  eum  recordor,  non  ti- 
mens  quidquam  pueritiae,  nec  adolescentiae,  nec 
omnino  homini  illi.  Sociavimus  cum  coaevum  nobis 
in  gratiatua,  educandum  in  disciplina  tua;  et  bapti- 
zati  sumus  et  fugit  a  nobis  sollicitudo  vitae  praeter- 
itae.  Nec  satiabar  illis  diebus  dulcedine  mirabili. 
considerare  altitudinem  consilii  tui  super  salutem 
generis  humani.  Quantum  flevi  in  hymnis  et  canticis 
tuis,  suave  sonantis  ecclesiae  tuae  vocibus  commotus 
acriterl  Voces  illae  influebant  auribus  meis,  et  eli- 
quabatur  veritas  tua  in  cor  meum,  et  exaestuabat  in- 
de  adfectus  pietatis;  et  currebant  lacrimae,  etbene 
mihi  erat  cum  eis. 

C.  VII.  Non  longe  coeperat  Mediolanensis  ec- 
clesia  genus  hoc  consolationis  et  exhortationis  cele- 
brare,magno  studio  fratrum  concinentium  vocibus  et 
cordibus.  Nimiruni  annus  erat,  aut  non  multo  am- 
plius,  cum  lustina,  Valentiniani  regis  pueri  mater, 
hominem  tuum  Ambrosium  persequeretur  haeresis 
suae  causa ,  qua  fuerat  seducta  ab  Arianis.  Excuba- 
bat  pia  plebs  in  ecclesia,  mori  parata  cum  episcopo 
suo,  servo  tuo.  Ibi  mater  mea,  ancilla  tua,  sollicitu- 
dinis  et  vigiliarum  primas  tenens,  orationibus  viAC- 
bat.  Nos  adhuc  frigidi  a  calore  spiritus  tui,  excita- 
bamur  tamen  civitate  adtonita  atque  turbata.  Tunc 
hymni  et  psalmi  ut  canerentur,  secundum  morem  Ori- 

entalium  partium,  ne  populus  moeroris  taedio  conta- 
besceret,  institutum  est;  et  exillo  in  hodiernum  re- 
tentum,  multis  iam  ac  paene  omnibus  gregibus  tuis  et 
per  caetera  orbis  imitantibus.  Tunc  memorato  an- 
tistiti  tuo  per  visum  aperuisti,  quo  loco  laterent  mar- 
tyrum  corpora  Protasii  et  Gervasii,  quae  per  tot  an- 
nos  incorrupta  in  thesauro  secreti  tui  recondideras, 
unde  opportune  promeres  ad  coercendam  rabiem  fe- 
mineam,  sed  regiam.  Cum  enim  propalata  et  effossa 
digno  cum  honore  transferrentur  ad  Ambrosianam 
basilicam,  non  solum  quos  immundi  vexabant  spiri- 
tus  confessis  eisdem  daemonibus  sanabantur,  verum 
etiam  quidam  plures  annos  caecus  civis  civitatique 
notissimus,  cum  populitumultuantis  laetitae  causam 
quaesisset  atque  audisset,  exsilivit,  eoque  se  ut  duce- 
ret,  suum  ducem  rogavit.  Q,uo  perductus  impetravit 
admitti,  ut  sudario  tangeret  feretrum  pretiosae  in 
conspectu  tuo  mortis  sanctorum  tuorum.  Quod  ubi 
fecit,  atque  admovit  oculis,  eonfestim  aperti  sunt. 
[Cf.  August.  de  civit.  dei  22,  8.]  Inde  fama  discur- 
rens,  inde  laudes  tuae  ferventer  lucentes,  inde  illius 
inimicae  [lustinaej  animus,  etsi  ad  credendi  sanita- 
tem  non  ampliatus,  a  persequendi  tamen  furore  com- 
pressus  est.  Gratias  tibi,  Deus  meus.  Unde  et  quo 
duxisti  recordationem  meam,  ut  haec  etiam  confite- 
rer  tibi,  quae  magna  oblitus  praeterieram  ?  Et  tamen 
tunc,  cum  ita  fragraret  odor  unguentorum  tuorum, 
non  currebamus  post  te;  et  ideo  plus  flebam  inter 
cantica  hyn\norum  tuorum ,  olim  suspirans  tibi,  et 
tandem  respirans,  quantum  patet  aura  in  domo  f  oenea. 
C.  yill.  Qui  habitare  facis  unanimes  in  domo, 
consociasti  nobis  et  Evodium  iuvenem  ex  nostro 
municipio.  Qui  cum  agens  in  rcbus  militaret,  prior 
nobis  ad  te  conversus  est  et  baptizatus,  et  relicta  mi- 
litia  saeculari  adcinctus  in  tua.  Simuleramus,  simul 
habitaturi  placito  sancto.  Quaerebamus,  quisnam 
locus  nos  utilius  haberet  servientes  tibi.     Pariter 

remeabamus  in  Africam.  Et  cum  apud  ostia  Tiberina 
essemus,  mater  defuncta  est.  Multa  praetereo,  quia 
multum  festino.  Accipe  confessiones  meas  et  gratia- 
rum  actiones,  Deus  meus,  de  rebus  innumerabilibus 
etiam  in  silentio.  Sed  non  praeteribo ,  quidquid  mihi 
anima  parturit  de  illa  famula  tua,  quae  me  parturi^it, 
et  carne,  ut  in  hanc  temporalem,  et  corde,  utin  ae- 
ternam  lucem  nascerer.  Non  eius,  sed  tua  dicam 
dona  in  ea;  neque  enim  se  ipsam  fecerat,  aut  educa- 
verat  se  ipsam.  Tu  creasti  eam,  nec  patev  nec  mater 
sciebat,  qualis  ex  eis  fieret.  Et  erudivit  eam  in  timo- 
re  tuo  virga  Christi  tui,  regimen  unici  filii  tui  in 
domo  fideli  bono  membro  ecclesiae  tuae.  Nec  tan- 
tam  erga  suam  disciplinam  diligentiam  matris  prae- 
dicabat,  quantam  famulae  cuiusdamdecrepitae,  quae 
patrem  eius  infantem  portaverat,  sicut  dorso  gran- 
diuscularum  puellarum  parvuli  portari  solent.  Cuius 
rei  gratia,  et  propter  senectam  ac  mores  optimos  in 
domo  Christiana  satis  a  dominis  honorabatur.  Unde 
etiam  curam  dominicarum  filiarum,  commissam  sibi, 
diligenter  gerebat,  et  erat  in  eis  coercendis,  cum 
opus  esset,  sancta  severitate  vehemens,  atque  in  do- 
cendissobria  prudentia.  Nameas  praeter  illas  horas, 
quibus  ad  mensam  parentum  nioderatissime  aleban- 
tuT,  etiamsi  exardescerent  siti,  nec  aquam  bibere  si- 
nebat,  praecavens  consuetudinem  malam,  ct  addens 
verbum  sanum:  „Modo  aquam  bibitis,  quia  in  pote- 
state  vinum  non  habetis;  cum  autem  ad  maritos  ve- 
neritis,  factae  dominae  apothecarum  et  cellariorum, 
aqua  sordebit;  sed  mos  potandi  praevalebit."  Hac 
ratione  praecipiendi  et  auctoritate  imperandi  frena- 
bat  aviditatem  tenerioris  aetatis,  et  ipsam  puellarum 
sitim  formabat  ad  honestum  modum,  ut  iam  nec  libe- 
ret,  quod  non  deceret.  Et  surrepserat  tamen,  sicut 
mihi  filio  famulatua  narrabat,  surrepserat  ei  vinolen- 
tia.  Nam  cum  de  more  tamquam  puella  sobria  iube- 
retur  aparentibus  de  cupa  vinum  depromere,  submis- 

so  poculo,  qua  desuper  patet,  priusquam  in  laguncu- 
lam  funderet  merum,  primoribus  labris  sorbebat  exi- 
guum,  quia  non  poterat  amplius  sensu  recusante. 
Non  enim  ulla  temulenta  cupidine  faciebat  hoc,  sed 
quibusdam  superfluentibus  aetatis  excessibus,  qui 
ludicris  motibus  ebulliunt,  et  in  puerilibus  animis 
maiorum  pondere  premi  solent.  Itaque  ad  illud  mo- 
dicum  quotidiana  modica  addendo  (quoniam  qui  mo- 
dica  spernit,  paulatim  decidit),  in  eam  consuetudi- 
iiem  lapsa  erat,  ut  prope  iam  plenos  mero  caliculos 
inhianter  hauriret.  Ubi  tunc  sagax  anus,  et  vehe- 
mens  illa  prohibitio?  Numquid  valebat  aliquid  ad- 
versus  latentem  morbum,  nisi  tua  medicina,  Domine. 
vigilaret  super  nos?  Absente  patre  etmatre  et  nutri- 
toribus  tu  praesens,  qui  creasti,  qui  vocas;  qui  etiam 
per  praepositos  homines  boni  aliquid  agis  adanima- 
rum  salutem.  Quid  tunc  egisti,  Deus  meus?  Unde 
curasti  ?  Unde  sanasti?  Nonne  protulisti  durum  et 
acutum  ex  altera  anima  convicium  tamquam  medici- 
nale  ferrum  ex  occultis  provisionibus  tuis,  et  uno  ictu 
putredinem  iilam  praecidisti?  Ancilla  enim,  cum  qua 
solebat  accedere  ad  cupam,  litigans  cum  domina  mi- 
iiore,  ut  fit,  sola  cum  sola,  obiecithoc  crimen,  ama- 
rissima  insultatione  vocans  meribibulam.  Quo  illa 
stimulo  percussa  respexit  foeditatem  suam,  confe- 
stimque  damnavit,  atque  exuit.  Sicut  amici  adu- 
lantes  pervertunt,  sic  inimici  litigantes  ple- 
rumque  corrigunt.  Nec  tu,  quod  per  eos  agis,  sed 
quod  ipsi  voluerunt,  retribuis  eis.  Illa  enim  irata 
exagitare  adpetivit  minorem  dominam,  non  sanarc, 
et  ideo  clanculo,  aut  quia  ita  eas  invenerat  locus  et 
tempus  litis,  aut  ne  forte  et  ipsa  periclitaretur,  quod 
tam  sero  prodidisset.  At  tu,Domine,  rector  coelitum 
et  terrenorum,  ad  usus  tuos  contorquens  profunda 
torrentis,  fluxum  saeculorum  ordinans  turbulentum, 
etiam  de  alterius  animae  insania  sanasti  alteram; 
ne  quisquam,  cum  hoc  advertit,  potentiae  suae  tri- 

buat,    si  verbo  eius   alius    corrigatur,    quem   vult 
corrigi. 

C.  IX.  Educata  itaque  pudice  ac  sobrie,  potius- 
que  a  te  subdita  parentibus,  quam  a  parentibus  tibi, 
ubi  plenis  annis  nubilis  facta  est,  tradita  viro  servivit 
veluti  domino,  et  sategit  eum  lucrari  tibi,  loquens  te 
illi  moribus  suis,  quibus  eam  puichram  faciebas,  et 
reverenter  amabilem  atque  mirabilem  viro.  Ita  au- 
tem  toleraAit  cubilis  iniurias,  ut  nullam  de  hac  re 
cuiii  marito  haberet  umquam  simultatem.  Exspecta- 
bat  enim  misericordiam  tuam  super  eum,  ut  in  te 
credens  castificaretur.  Erat  vero  ille  praeterea  sicut 
benevolentia  praecipuus,  ita  ira  fervidus.  Sed  nove- 
^at  haec  non  resistere  irato  viro,  non  tantum  facto, 
sed  ne  verbo  quidem.  lam  vero  refracto  et  quieto, 
cum  opportunum  videret,  rationemfactisui  reddebat, 
si  forte  ille  inconsideratius  commotus  fuerat.  Deni- 
que  cum  matronae  multae,  quarum  viri  mansuetiores 
erant,  plagarum  vestigia  etiam  dehonestata  facie  ge- 
rerent,  inter  amica  colloquia  illae  arguebant  marito- 
rum  vitam,  haec  earum  iinguam,  veluti  per  iocum 
graviter  admonens,  ex  quo  illas  tabulas,  quae  matri- 
moniales  vocantur,  recitari  audissent,  tamquam  in- 
strumenta,  quibus  ancillae  factae  essent,  deputare 
debuisse;  proinde  memores  conditionis  superbire 
adversus  dominos  non  oportere.  Cumque  miraren- 
tur  illae,  scientes  quam  ferocem  coniugem  sustine- 
ret,  numquam  fuisse  auditum,  aut  aliquo  indicio  cla- 
ruisse,  quod  Patricius  ceciderit  uxorem,  aut  quod  a 
sein-vicemvelunumdiemdomestica  lite  dissenserint, 
et  causam  familiariter  quaererent,  docebat  illa  insti- 
tutum  suum,  quod  supramemoravi.  Quae  observa- 
bant,  expertae  gratulabantur;  quae  non  observabant, 
subiectae  vexabantur.  Socrum  etiam  suam,  primo 
susurriis  malarum  ancillarum  adversus  se  irritatam, 
sic  vicit  obsequiis,  perseverans  tolerantia  et  mansue- 
tudine,  ut  illa  ultro  filio  suo  Diedias  linguas  famula- 

ruin  proderet,  quibus  intsr  se  et  nurum  pax  domesti- 
ca  turbabatur,  expeteretque  vindictam.  Itaque  post- 
ea  quam  ille  et  matri  obtemperans,  et  curans  fami- 
liae  discipliaam,  et  concordiae  suorum  consulens, 
proditas  ad  prodentis  arbitrium  rerberibus  coercuit, 
promisit  illa,  talia  de  se  praemia  sperare  debere, 
quaecumque  de  sua  nuru  sibi,  quo  placeret,  mali 
aliquid  loqueretur;  nuUaque  iamaudente,  memora- 
bili  inter  se  benevolentiae  suavitate  vixerunt.  Hoc 
quoque  illi  bono  mancipio  tuo,  in  cuius  utero  me 
creasti,  Deus  meus,misericordia  mea,  munus  grande 
donaveras,  quod  inter  dissidentes  atque  discordes 
quaslibet  animas,  ubi  poterat,  tam  se  praebebat  paci- 
ficam,  ut  cum  ab  utraque  multa  de  invicem  audiret 
amarissima,  qualiasolet  eructare  turgens  atque  indi- 
gesta  discordia,  quando  praesenti  amicae  de  absente 
inimica  per  acida  colloquia  cruditas  exhalatur  odio- 
rum,  nihii  tamen  alteri  de  altera  proderet,  nisi  quod 
ad  eas  reconciliandas  valeret.  Parvum  hoc  bonum 
mihi  videretur,  nisi  turbas  innumerabilestristis  expe- 
rirer  nescio  qua  horrenda  pestilentia  peccatorum  la- 
tissime  pervagante,  non  solum  iratorum  inimicorum 
iratis  inimicis  dictaprodere,  sed  etiam,  quae  non  di- 
cta  sunt,  addere;  cum  contra  homini  humano  parum 
esse  debeat  inimicitias  hominum  nec  excitare,  nec 
augere  male  loquendo,  nisi  eas  etiam  exstinguere 
bene  loquendo  studuerit,  qualis  illa  erat  docente  te 
magistro  intimo  in  schola  pectoris.  Denique  etiam 
virum  suum  iamin  extrema  vita  temporali  eius  lucra- 
ta  est  tibi,  nec  in  eo  iam  fideli  planxit,  quod  in  non- 
dum  fideli  toleraverat.  Erat  etiam  serva  servorum 
tuorum.  Quisquis  eorum  noverat  eam,  multum  in  ea 
laudabat  et  honorabat  et  diligebat  te;  quia  sentiebat 
praesentiam  tuam  in  corde  eius  sanctae  conrersatio- 
nis  fructibus  testibus.  Fuerat  enim  unius  viri  uxor, 
mutuam  vicem  parentibus  reddiderat,  domum  suam 
pie  tractaverat,  in  operibus  bonis  testimonium  habe- 

bat.  Nutrierat  filios,  toties  eos  parturiens,  quoties 
a  te  de^iare  cernebat.  Postremo  nobis,  Domine, 
omnibus,  quia  ex  munere  tuo  sinis  loqui  servis  tuis, 
qui  ante  dormitionem  eius  in  te  iam  consociati  \ive- 
bamus,  percepta  gratia  baptismitui,  ita  curam  gessit, 
quasi  omnes  genuisset,ita  servivit,  quasi  ab  omnibus 
genita  fuisset. 

C.  X.  Impendente  autem  die,  quo  ex  hac  vita 
erat  exitura,  quem  diem  tu  noveras  ignorantibus  no- 
bis,  provenerat  (ut  credo)  procurante  te  occultis  tuis 
modis,  ut  ego  et  ipsa  soli  staremus  incumbentes  ad 
quamdam  fenestram,  unde  hortus  intra  domum,  quae 
nos  habebat,  prospectabatur,  illic  apud  ostia  Tiberi- 
na,  ubi  remoti  a  turbis,  post  longi  itineris  laborem, 
instaurabamus  nos  navigationi.  Colloquebamur  crgo 
soli  valde  dulciter,  etpraeterita  obliviscentes,  in  ea 
quae  ante  sunt  extenti,  quaerebamus  inter  nos  apud 
praesentem  veritatem,  quod  tu  es,  qualis  futura  esset 
vita  aeterna  sanctoruin,  quam  nec  oculus  vidit,  nec 
auris  audivit,  nec  in  cor  hominis  adscendit.  Sed  in- 
hiabamus  ore  cordis  in  superna  fluenta  fontis  tui, 
fontis  vitae,  qui  est  apud  te,  ut  inde  pro  captu  nostro 
adspersi  quoquo  modo  rem  tantam  cogitaremus. 
Cumque  ad  eum  finem  sermo  perduceretur,  ut  carna- 
lium  sensuum  delectatio  quantalibet,  in  quantalibet 
luce  corporea,  prae  illius  vitae  iocunditate  non  com- 
paratione,  sed  ne  commemoratione  quidem  digna  vi- 
deretur;  erigentes  nos  ardentiore  adfectu  in  id  ipsum, 
perambulavimus  gradatim  cuncta  corporalia,  et 
ipsum  coelum,  unde  sol  et  luna  et  stellae  lucent  super 
terram.  Et  adhuc  adscendebamus  interius  cogitan- 
do  etloquendo,  et  mirando  operatua,  et  venimus  in 
mentes  nostras,  et  transcendimus  eas,  ut  adtinge- 
remus  regionem  ubertatis  indeficientis,  ubi  pascis 
Israel  in  aeternum  veritatis  pabulo,  et  ubi  ^ita  sapien- 
tia  est,  per  quam  fiunt  omnia  ista,  et  quae  fuerunt,  et 
quae  futura  sunt;  et  ipsa  non  fit,  sed  sic  est  utfuit, 

et  sic  erit  semper;  quin  potius  fuisse  et  futurum  esse 
noii  est  in  ea,  sed  esse  solum,  quoniam  aeterna  est. 
Nam  fuisse  et  futurum  esse  non  est  aeternum.     Et 
dumloquimuret  inhiamus  illi,  adtigimus  eam  modice 
toto  ictu  cordis,  et  suspiravimus  et  reliquimus  ibi 
religatas  primitias  spiritus,  et  remeavimus  ad  strepi- 
tum  oris  nostri,  ubi  verbum  et  incipitur  et  finitur.  Et 
quid  simile  Verbo  tuo,  Domino  nostro,  in  se  perma- 
nenti  sine  vetustate,  atque  innovanti  omnia?  Diceba- 
mus  ergo :  si  cui  sileat  tunmltus  carnis,  sileant  phan- 
tasiae  terrae  et  aquarum  et  aeris,  sileant  etpoli,  et 
ipsa  sibi  anima  sileat,  et  transeat  se  non  se  cogitan- 
do;    sileant    somnia    et    imaginariae   revelationes, 
omnis  lingua  etomne  signum,etquidquidtranseundo 
fit,  si  cui  sileat  omnino;  quoniam,  si  quis  audiat,  di- 
cunt  haec   omnia:  non   ipsa  nos  fecimus,  sed  fecit 
nos  qui  manet  in  aeternum.  His  dictis  si  iam  taceant, 
quoniam  erexerunt  aurem  in  eum,  qui  fecit  ea,  et  lo- 
quatur  ipse  solus,  non  per  ea,  sed  per  se  ipsum,  ut 
audiamus  verbum  eius,  non  per  linguam  carnis,  ne- 
que  per  vocem  angeli,nec  per  sonitum  nubis,nec  per 
aenigma  similitudinis,  sed  ipsum,  quem  in  his  ania- 
mus,  ipsum  sine  his  audiamus,  sicut  nunc  extendimus 
nos,  et  rapida  cogitatione  adtigimus  aeternam  sa- 
pientiam  super  omnia  manentem;  si  continuetur  hoc, 
et  subtrahantur  aliae  visiones  longe  imparis  generis, 
et  haec  unarapiat  et  absorbeat  et  recondat  in  interiora 
gaudia  spectatorem  suum,  ut  talis  sit  sempiterna  vi- 
ta,  quale  fuit  hoc  momentum  intelligentiae,  cui  su- 
spiravimus;  nonnehocest:  Intra  iii  gaudium  DoJtii- 
Jii  fMi?  (Matth.  25,  21.)    Et   istud  quando?  An   cuiu 
omnes   resurgemus,  sed  non  omnes  immutabimur ? 
Dicebam  talia,  et  si  non  isto  modo  et  his  verbis,  ta- 
men,  Domine,  tu  scis,  quod  illo  die  cum  talia  loque- 
remur,  et  mundus  iste  nobis  inter  verba  vilesceret 
cum  omnibus  delectationibus  suis,  tunc  ait  iila:  ,,Fi- 
li    quantum  ad  me  adtinet,  nulla  iam  re  delector  in 

hac  vita.  Quid  hic  faciam  adhuc,  et  cur  hic  sini  ne- 
scio,  iani  consumta  spe  huius  saeculi.  Unum  erat, 
propter  quod  in  hac  vita  aliquantum  immorari  cupie- 
bam,  ut  te  Christianum  catholicum  viderem,  prius- 
quam  morerer.  Cumulatius  hoc  mihi  Deus  meus 
praestitit,  utte  etiam  contemtafelicitateterrena  ser- 
vum  eius  videam.     Quid  hic  facio?" 

C.  XI.  Ad  haec  ei  quid  responderim,  non  satis  re- 
colo:  cum  interea  vix  intra  quinque  dies,  aut  non 
raulto  amplius,  decubuit  febribus.  Et  cum  aegrota- 
ret  quodam  die,  defectum  animae  passa  est,  et  pau- 
lulum  subtracta  a  praesentibus.  Nos  concurrimus, 
sed  cito  reddita  est  sensui,  et  adspexit  adstantes,  me 
et  fratrem  meum,  et  ait  nobis  quasi  quaerenti  similis: 
„Ubi  eram?"  Deinde  nos  intuens  moerore  adtonitos: 
„Ponetis  hic,  inquit,  matremvestram?"  Ego  silebam, 
et  fletum  frenabam.  Frater  autem  meus  quiddam 
locutus  est,  quo  eam  non  peregre,  sed  in  patria  de- 
fungi  tamquam  felicius  optaret.  Q,uo  audito,  illa 
vultu  anxio  reverberans  eum  oculis,  quod  talia  sape- 
ret,  atque  inde  meintuens:  ,,Vide,  ait,  quiddicit.'* 
Et  mox  ambobus:  ,,Ponite,  inquit,  hoc  corpus  ubi- 
cumque,  nihil  vos  eius  cura  conturbet:  tantum  illud 
vos  rogo,  ut  ad  Domini  altare  memineritis  mei,  ubi 
fueritis."  Cumque  hanc  sententiam  verbis  quibus 
poterat  explicasset,  conticuit,  et  ingravescente  mor- 
bo  exercebatur.  Ego  vero  cogitans  donatua,Deus 
invisibilis,  quae  immittis  in  corda  fideliumtuorum,  et 
proveniunt  inde  fruges  admirabiles,  gaudebam  et 
gratias  agebam  tibi,  recolens  quod  noveram,  quanta 
cura  semper  aestuasset  de  sepulcro,  quod  sibi  pro- 
viderat  et  praepara^  erat  iuxta  corpus  ^iri  sui.  Q,uia 
enim  valde  concorditer  vixerant,  id  etiam  volebat,  ut 
est  animus  humanus  minus  capax  divinorum,  adiungi 
ad  illam  felicitatem,  et  commemorari  ab  hominibus, 
concessum  sibi  esse  post  transmarinam  peregrinatio- 
nem,  ut  coniuncta  terra  amborum  coniugum  terra 

tegeretur.  Quando  autem  ista  inanitas  plenitudine 
bonitatis  tuae  coeperat  in  eius  corde  non  esse,  ne- 
sciebam,  etlaetabar  admirans,  quod  sic  mihi  aperuis- 
set;  quamquam  et  in  illo  sermone  nostro  ad  fene- 
stram,  cum  dixit:  „iam  quid  hic  facio?"  non  adpa- 
ruit  desiderare  in  patria  mori.  Audivi  etiam  postea, 
quod  iam  cum  Ostiis  essemus,  cum  quibusdam  amicis 
meis  materna  fiducia  coUoquebatur  quodam  die  de 
contemtu  vitae  huius  et  bono  mortis ,  ubi  ipse  non 
aderam:  illisque  stupentibus  virtutem  feminae,  quam 
tudederas  ei,  quaerentibusque  utrum  non  formidaret 
tam  longe  a  sua  ci^itate  corpus  relinquere:  „Nihil, 
inquit,  longe  estDeo,  neque  timendum  est,  ne  ille 
non  agnoscat  in  fine  saeculi,  unde  me  resuscitet." 
Ergo  die  nono  aegritudinis  suae,  quinquagesimo  et 
sexto  anno  aetatis  suae,  trigesimo  et  tertio  aetatis 
meae,  anima  illa  religiosa  et  pia  corpore  soluta  est. 

C.  XII.  Premebam  oculos  eius,  et  confluebat  in 
praecordia  mea  moestitudo  ingens,  et  transfluebat 
in  lacrimas,  ibidemque  oculi  mei  violento  animiim- 
perio  resorbebant  fontem  suum  usque  ad  siccitatem, 
et  in  tali  luctamine  valde  male  mihi  erat.  Tum  vero 
ubi  efflavit  extremum  spiritum,  puer  Adeodatus  ex- 
clamavit  in  planctum,  atque  ab  omnibus  nobis  coer- 
citus  tacuit.  Hoc  modo  etiam  meum  quiddam  pue- 
rile,  quod  labebatur  in  fletus,  iuvenili  voce  cordis 
coercebatur  et  tacebat.  Neque  enim  decere  arbitra- 
bamur,  f unus  illud  questibus  lacrimosis  gemitibusque 
celebrare,  quia  his  plerumque  solet  deplorari  quae- 
dam  miseria  morientium,  aut  quasi  omnimoda  ex- 
stinctio.  At  illa  nec  misere  moriebatur,  nec  omnino 
moriebatur.  Hoc  et  documentis  morum  eius,  et  fide 
non  ficta,  rationibusque  certis  tenebamus.  Quid  ergo 
erat,  quod  intus  mihi  graviter  dolebat,  nisi  ex  con- 
suetudine  simul  vivendi  dulcissima  et  carissima  re- 
pente  disrupta  vulnus  recens?  Gratulabar  quidem 
testimonio  eius,  quod  in  ea  ipsa  ultima  aegritudine 

obsequiismeis  interblandiens  adpellabat  me  pium,  et 
commemorabat  grandi  dilectionis  adfectu,  numquam 
se  audisse  ex  ore  meo  iaculatum  in  se  durum  aut 
contumeliosum  sonum.  Sed  tamen  quid  tale,  Deus 
meus,  qui  fecistinos,  quid  comparabile  habebat  ho- 
nor  a  me  delatus  illi,  et  servitus  ab  illa  mihi?  Quon- 
iam  itaque  deserebar  tam  magno  eius  solatio,  sau- 
ciabatur  anima  mea,  et  quasi  dilaniabatur  vita,  quae 
una  facta  erat  ex  mea  et  iilius.  Cohibito  ergo  a  fletu 
illo  puero,  Psalterium  adripuit  Evodius,  et  cantare 
coepit  Psalmum,  cui  respondebamus  omnis  domus: 
Misericordiam  et  iiidicium  cantaho  tihi,  Domine.  (Ps. 
101,  1.)  Audito  autem  quid  ageretur,  convenerunt 
multi  fratres  ac  religiosae  feminae;  et  de  more  illis, 
quorum  officium  erat,  funus  curantibus,  ego  in  parte, 
ubi  decenter  poteram,  cum  eis  qui  me  non  deseren- 
dum  esse  censebant,  quod  erat  tempori  congruum  dis- 
putabam,  eoque  fomento  veritatis  mitigabam  cru- 
ciatum  tibi  notum,  illis  ignorantibus  et  intente  au- 
dientibus,  et  sine  sensu  doloris  me  esse  arbitranti- 
bus.  At  ego  in  auribus  tuis,  ubi  eorum  nullus  audie- 
bat,  increpabam  mollitiem  adfectus  mei,  et  constrin- 
gebam  fluxum  moeroris,  cedebatque  mihi  paululum, 
rursusque  impetu  suo  f erebatur  non  usque  ad  eruptio- 
nem  lacrimarum,  nec  usque  advultus  mutationem; 
sed  ego  sciebam,  quid  corde  premerem.  Et  quia 
mihi  vehementer  displicebat,  tantum  in  me  posse 
haechumana,  quae  ordine  debito  et  sorte  conditionis 
nostrae  accidere  necesse  est,  alio  dolore  dolebam 
doloremmeum,  et  duplici  tristitia  macerabar.  Cum 
ecce  corpus  elatum  est,  imus,  redimus  sine  lacrimis. 
Nam  neque  in  eis  precibus,  quas  tibi  fudimus,  cum 
offerretur  pro  ea  sacrificium  pretii  nostri,  iam  iuxta 
sepulcrum  posito  cadavere,  priusquam  deponeretur, 
sicut  illic  fieri  solet,  nec  in  eis  precibus  ego  flevi,  sed 
toto  die  graviter  in  occulto  moestus  eram,  et  mente 
turbata  rogabam  te  ut  poteram,  quo  sanares  dolorem 

meiim,  necfaciebas,  credo  commendans  menioriae 
meae,  vel  hoc  uno  documento  omnis  consuetudinis 
vinculum,  etiam  adversus  mentem,  quae  iam  non 
fallaci  verbo  pascitur.  Visum  etiam  mihi  est,  ut  irem 
lavatum,  quod  audieram  inde  balneis  nomen  inditum; 
quia  Graeci  ^aXavHov  dixerint,  quod  anxietatem  pel- 
lat  ex  animo.  Ecce  et  hoc  confiteor  misericordiae 
tuae,  pater  orphanonim,  quoniam  lavi,  et  talis  eram, 
qualis  priusquam  lavissem.  Neque  enim  exsudavit 
de  corde  meo  moeroris  amaritudo.  Deinde  dormivi 
et  evigilavi,  et  non  parva  ex  parte  mitigatum  inveni 
dolorem  meum;  atque  ut  eram  in  lecto  meo  solus, 
recordatus  sum  veridicos  versus  Ambrosiitui:  Tu 
cs  enim 

Dem  creator  omniiwiy 
Polique  rector,  vestiejis 
Diem  decoro  lumine, 
Noctem  sopora  gratia, 

Artus  solutos  ut  quies 
Reddat  lahoris  mui, 
Mentesque  fessas  adlevet, 
Liuctusque  solvat  anxios. 

Atque  inde  paulatim  reducebam  in  pristinum  sensum 
ancillam  tuam,  conversationemque  eius  piam  in  te  et 
saucte  in  nos  blandam  atque  morigeram,  qua  subito 
destitutus  sum;  et  libuit  flere  in  conspectu  tuo  de 
illa  et  pro  illa,  de  me  et  pro  me.  Et  dimisi  lacrimas, 
quas  continebam,  ut  eflfluerent,  quantum  vellent,  sub- 
sternens  eas  cordi  meo;  et  requievit  in  eis,  quoniam 
ibi  erant  aures  tuae,  non  cuiusquam  hominis  superbe 
interpretantis  ploratum  meuni.  Etnunc,  Domine, 
confiteor  tibi  in  literis.  Legat  qui  volet,  et  interpre- 
tetur  ut  volet,  et  si  peccatum  invenerit,  flevisse  me 
matrem  exigua  parte  horae,  matrem  oculis  meis 
interim  mortuam ,  quae  me  multos  annos  fleverat,  ut 
oculis  tuis  viverem,  non  irrideat;  sed  potius  si  est 

grandi  caritate,  pro  peccatis  meis  fleat  ipse  ad  te,  Pa- 
ter  omnium  fratrum  Christi  tui. 

C.  XIII,  Ego  autem  iani  sanato  corde  ab  iilo 
vulnere,  in  quo  poterat  redargui  carnalis  adfectus, 
fundo  tibi,  Deus  noster,  pro  illa  famula  tua  longe 
aliud  lacrimarum  genus,  quod  manat  de  concusso 
spiritu  consideratione  periculorum  omnis  animae, 
quae  in  Adam  moritur.  Quamquam  illa  in  Christo 
vivificata  etiam  nondum  a  carne  resoluta  sic  vixerit, 
ut  laudetur  nomen  tuum  in  fide  moribusque  eius,  non 
tamen  audeo  dicere,  ex  quo  eam  per  baptismum  re- 
generasti,  nullum  rerbum  exiisse  ab  ore  eius  contra 
praeceptum  tuum.  Et  dictum  est  a  veritate,  Filio 
tuo :  Si  quis  dixerit fratri  suo :  fatue,  reus  erit  gehen- 
nae  ignis.{Md±ih.  5,  22.)  Et  vae  etiam  laudabili  vitae 
hominum,  si  remota  misericordia  discutias  eam. 
Q,uia  vero  non  exquiris  delicta  vehementer,  fiducia- 
litersperamus  aliquem  apud  te  locum  invenire  indul- 
gentiae.  Quisquis  autem  tibi  enumerat  vera 
merita  sua,  quid  tibi  enumerat  nisi  munera 
tua?  O  si  cognoscant  se  homines  homines;  et  qui 
gloriatur,  in  Donvino  glorietur !  (lCor.  IjZl.)  Ego 
itaque,  laus  mea  et  vita  mea,  Deus  cordis  mei,  sepo- 
sitis  paulisper  bonis  eius  actibus,  pro  quibus  tibi 
gaudens  gratias  ago,  nunc  pro  peccatis  matris  meae 
deprecor  te;  exaudi  me  per  medicinam  vulnerum  no- 
strorum,  quae  pependit  m  ligno,  et  sedens  ad  dexte- 
ram  tuam  te  interpellat  pro  nobis.  Scio  misericor- 
diter  operatam,  et  ex  corde  dimisisse  debita  debito- 
ribus  suis:  dimitte  illi  et  tu  debita  sua,  si  qua  etiam 
contraxit  per  tot  annos  post  aquam  salutis.  Dimitte, 
Domine,  dimitte,  obsecro,  ne  intres  cum  eainiudi- 
cium.  Superexaltetmisericordiaiudicium,  quoniam 
eloquia  tua  vera  sunt,  et  promisisti  misericordiam 
misericordibus.  Quod  ut  essent,  tu  dedisti  eis,  qui 
misereberis,  cui  misertus  eris,  et  misericordiam 
praestabis,  cui  misericors  fueris.  (Rom.  9, 15.)    Et 

credo  iam  feceris,  quod  te  rogo;  sed  voluntaria  oris 
mei  adproba,  Domine.  Namque  illa  imminente  die 
resolutionis  suae  noncogitavit  suum  corpus  sumtuo- 
se  contegi,  aut  condiri  aromatibus,  aut  monumentum 
electum  concupivit,  aut  curavit  sepulcrum  patrium. 
Nonistamandavit  nobis,  sed  tantiunmodo  memoriam 
sui  ad  altare  tuum  fieri  desideravit,  cui  nullius  diei 
praetermissione  servierat,  unde  sciret  dispensari  vi- 
ctimam  sanctam,  qua  deletum  est  chirographum, 
quod.  erat  contrarium  nobis,  qua  triumphatus  est  ho- 
stis,  computans  delicta  nostra  et  quaerens  quid  obii- 
ciat,  et  nihil  inveniens  in  illo,  in  quo  vincimus.  Quis 
ei  refundet  innocentem  sanguinem'?  Quis  ei  restituet 
pretium,  quo  nos  emit,  ut  nos  auferat  ei?  Ad  cuius 
pretii  nostri  sacramentum  ligavit  ancilla  tua  animam 
suam  vinculo  fidei.  Nemo  a  protectione  tua  disrum- 
pat  eam.  Non  se  interponat  nec  vi,  nec  insidiis  leo 
et  draco.  Neque  enim  respondebit  illa  nihil  se  debe- 
re,  ne  comincatur  et  obtineatur  ab  adcusatore  calli- 
do;  sed  respondebit,  dimissa  debita  sua  ab  eo,  cui 
nemo  reddet,  quod  pro  nobis  non  debens  reddidit. 
Sit  ergo  in  pace  cum  viro,  ante  quem  nulli,  et  post 
quem  nuUi  nupta  est,  cui  servivit,  fructum  tibi  adfe- 
rens  cum  tolerantia,  ut  eum  quoque  lucraretur  tibi. 
Et  inspii'a,  Domine  meus,  Deiis  meus,  inspira  servis 
tuis,  fratribus  meis,  filiis  tuis,  dominis  meis,  quibus 
et  voce,  et  corde,  et  literis  servio,  ut  quotquot  haec 
legerint,  meminerint  ad  altare  tuuniMonnicaefamulae 
tuae,  cum  Patricio  quondam  eius  coniuge,  per  quorum 
carnem introduxisti  me  in  hanc  vitam,  quemadmodum 
nescio.  Meminerint  cum  adfectu  pio  parentum  meo- 
rum  in  hac  luce  transitoria,  et  fratrummeorumsubte 
patre  in  matre  catholica,  et  civium  meorumin  aeterna 
Ierusalem,cui  suspirat  peregrinatiopopulituiab  exi- 
tu  usque  ad  reditum,utquod  ame  iUa  poposcitextre- 
nium,  uberiusilli  praestetur  in  multorum  orationibus 
per  confessiones,  quam  per  orationes  meas. 

L  I  B  E  R     X. 

C.  I.  Cognoscam  te,  genitor  meus,  cognoscam 
te,  sicut  et  cognitus  sum.  Virtus  animae  meae,  intra 
in  eam,  et  coapta  tibi,  ut  habeas  et  possideas  sine 
macula  et  ruga.  Haec  est  spes  mea;  ideo  loquor,  et 
in  ea  spe  gaudeo,  quando  sanum  gaudeo.  Caetera 
vero  vitae  huius  tanto  minus  flenda,  quanto 
magis  fletur;  et  tanto  magis  flenda,  quanto 
minus  fletur  in  eis.  Ecce  enim  veritatem  dilexi- 
sti;  quoniam  qui  facit  eam,  venit  ad  iucem.  Volo 
eam  facere  in  corde  meo  coram  te  inconfessione;  in 
stilo  autem  meo  coram  multis  testibus. 

C.  II.  Et  tibi  quidem,  Domine,  cuius  oculis  nuda 
est  abyssus  humanae  conscientiae,  quid  occultum 
esset  in  me,  etiam  si  nollem  confiteri  tibi?  Te  enim 
mihi  absconderem,  non  me  tibi.  Nunc  autem  quod 
gemitus  meus  testis  est,  displicere  me  mihi,  tu  reful- 
ges,  et  places,  et  amaris,  et  desideraris,  ut  erube- 
scam  de  me,  et  abiiciam  me,  atque  eligam  te,  et  nec 
tibi  nec  mihi  placeam,  nisi  de  te.  Tibi  ergo,Domine, 
manifestus  sum,  quicumque  sim,  et  quo  fructu  tibi 
confitear  dixi.  Neque  enim  id  ago  verbis  carnis  et 
vocibus,  sed  verbis  animae  et  clamore  cogitationis, 
quem  novit  auris  tua.  Cum  enim  malus  sum,  nihil 
est  aliud  confiteri  tibi,  quam  displicere  mihi;  cum  ve- 
ro  pius,  nihil  est  aliud  confiteri  tibi,  quam  hoc  non 
tribuere  mihi:  quoniam  tu,  Domine,  benedicis  iu- 
stum;  sedprius  eum iustificas impium.  Confessio ita- 
que  mea,  Deus  meus,  in  conspectutuo  tibi  tacite  fit, 
et  nontacite.  Tacet  enim  strepitu,  clamat  adfectu. 
Neque  dico  recti  aliquid  hominibus,  quod  non  ame 
tu  prius  audieris ,  aut  etiam  tu  aliquid  tale  audis  a 
me,  quod  non  mihi  tu  prius  dixeris. 

C.  III.  Quid  mihi  ergo  est  cum  hominibus,  ut 
audiant  confessiones  meas,  quasi  ipsi  sanaturi  sint 

omnes  languores  meos?  Curiosum  genus  ad  cogno- 
scendam  vitam  alienam,  desidiosum  ad  corrigendam 
suam.  Quid  a  me  quaerunt  audire,  qui  sim,  qui  no- 
lunt  a  te  audire,  qui  sint?  Et  unde  sciunt,  cum  ame 
ipso  de  me  ipso  audiunt,  an  verum  dicam,  quando- 
quidem  nemo  scit  hominum,  quid  agatur  in  homine, 
nisi  spiritus  hominis,  qui  in  ipso  est?  Si  autem  ate 
audiant  de  seipsis,  non  poterunt  dicere :  mentitur 
Dominus.  Quid  est  enim  a  te  audire  de  se ,  nisi  co- 
gnoscere  se?  Quis  porro  cognoscit  et  dicit:  falsum 
est,  nisi  ipse  mentiatur?  Sed  quia  caritas  omnia  cre- 
dit,  inter  eos  utique,  quos  connexos  sibimet  unum 
facit,  ego  quoque,  Domine,  etiam  sic  tibi  confiteor, 
utaudiant  homines,  quibus  demonstrare  non  possum, 
an  vera  confitear,  sed  credunt  mihi,  quorum  mihi  au- 
res  caritas  aperit.  Verum  tamen  tu,  medice  meus  in- 
time,  quo  fructu  ista  faciani,  eliqua  mihi.  Nam  con- 
fessiones  praeteritorum  malorum  meorum,  quae 
remisisti  et  texisti,  ut  beares  me  in  te,  mutans  ani- 
mam  meam  fide  et  sacramento  tuo,  cum  leguntur  et 
audiuntur,  excitant  cor,  ne  dormiat  in  desperatione, 
et  dicat:  non  possum;  sed  evigilet  in  amore  miseri- 
cordiae  tuae,  et  dulcedine  gratiae  tuae,  quapotens 
est  onmis  infirmus,  qui  sibi  per  ipsam  fit  conscius  in- 
firmitatis  suae.  Et  delectat  bonos  audire  prae- 
terita  mala  eorum,  qui  iam  carent  eis,  nec 
ideo  delectat,  quia  mala  sunt,  sed  quia  fue- 
runt,  et  non  sunt.  Quo  itaque  fructu,  Domine 
meus,  cui  quotidie  confitetur  conscientia  mea,  spe 
misericordiae  tuae  securior,  quam  innocentia  sua, 
quo  fructu,  quaeso,  etiam  hominibus  coram  te  confi- 
teorper  has  literas,  adhuc  quis  ego  sim,non  quis  fue- 
rim?  Nam  illum  fructum  vidi,  et  commemoravi.  Sed 
quis  adhuc  sim,  ecce  in  ipso  tempore  confessionum 
mearum,  et  multi  hoc  nosse  cupiunt,  qui  me  nove- 
runt,  et  non  me  no verunt,  qui  ex  me  vel  de  me  aliquid 
audierunt.     Sed  auris  eorum  non  est  ad  cor  meum, 

ubi  eg;o  sum,  quicumque  sum.  Volunt  ergo  audire 
confitentem  me,quid  ipse  intus  sim,  quo  nec  oculum, 
nec  aurem,  nec  mentem  possunt  intendere;  credituri 
tamen  volunt;  numquid  cognituri?  Dicit  enim  eis  ca- 
Titas  qua  boni  sunt,  non  mentiri  me  de  me  confiten- 
tem,  et  ipsa  in  eis  credit  mihi. 

C.  IV.  Sed  quo  fructu  id  volunt?  An  congratula. 
ri  mihi  cupiunt,  cum  audierint,  quantum  ad  te  acce- 
dam  munere  tuo,  et  orare  prome,  cum  audierint, 
quantum  retarder  pondere  meo?  Indicabo  me  tali- 
bus.  Non  enim  panais  est  fructus,  Domine  Deus 
meus,  ut  a  multis  tibi  gratiae  agantur  de  nobis,  et  a 
multis  rogeris  pro  nobis.  Amet  in  me  fraternus  ani- 
mus,  quod  amandum  doces,  et  doleat  in  me,  quod 
dolendum  doces.  Animus  ille  hoc  faciat  fraternus, 
non  extraneus,  non  filiorum  alienorum,  quorum  os 
locutum  est  vanitatem,  et  dextera  eorum  dextera 
iniquitatis;  sed  fraternus  ille,  qui  cum  adprobat  me, 
gaudet  de  me;  cum  autem  improbat  me,  contristatur 
pro  me;  quia  sive  adprobet  me,  sire  improbet,  diligit 
me.  Indicabo  me  talibus:  respirent  in  bonis 
meis,  suspirent  in  malis  meis.  Bona  mea  in- 
stituta  tua  sunt,  et  dona  tua;  mala  mea  deli- 
cta  mea  sunt  et  iudicia  tua.  Respirent  in  illis, 
et  suspirent  in  his;  et  hjinnus  et  fletus  adscendant 
in  conspectum  tuum  de  fraternis  cordibus ,  thuribu- 
Jis  tuis.  Tu  autem,  Domine,  delectatus  odore  sancti 
templi  tui,  miserere  mei  secundum  magnam  miseri 
cordiam  tuam,  propter  nomen  tuum,  et  nequaquam 
deserens  coepta  tua,  consumma  imperfecta  mea.  Hic 
estfructus  confessionum  mearum,non  qualis  fuerim, 
sed  qualis  sim,  ut  hoc  confitear,  non  tantum  coram 
te  secreta  exsultatione  cum  tremore,et  secreto  moe- 
rore  cum  spe,  sed  etiam  in  auribus  credentium  filio- 
rum  hominum,  sociorum  gaudii  mei,  et  consortium 
mortalitatis  meae,  civium  meorum  et  mecum  pere- 
grinorum,  praecedentium  et  consequentium,  et  co- 

mitum  vitae  meae.  Hi  sunt  servi  tui  fratres  mei, 
quos  filios  tuos  esse  voluisti,  dominos  meos,  quibus 
iussisti  ut  seniam,  si  volo  tecum  de  te  ^ivere.  Et 
hoc  mihi  verbum  tuum  parum  erat,  si  loquendo  prae- 
ciperet,  nisi  et  faciendo  praeiret.  Et  ego  id  ago  fa- 
etis  et  dictis,  id  ago  sub  alis  tuis  nimis  cumingenti 
periculo,  nisi  quia  sub  alis  tuis  tibi  subdita  est  anima 
mea,  et  infirmitas  mea  tibi  nota  est.  Parvulus  sum; 
sed  Aivit  semper  pater  meus,  et  idoneus  est  mihi 
tutor  meus.  Idem  ipse  est  enim  qui  genuit  me  et 
tuetur  me;  et  tu  ipse  es  omnia  bona  mea,  tu  omnipo- 
tens,  qui  mecum  es,  et  priusquam  tecum  sini.  Indi- 
cabo  ergo  talibus,  qualibus  iubes  ut  serviam,  non 
quis  fuerim,  sed  quis  iam  sim,  et  quis  adhuc  sim.  Sed 
iieque  me  ipsum  diiudico.     Sic  itaque  audiar. 

C.  V.  Tu  enim,  Domine,  diiudicas  me,  quia  etsi 
nemo  scit  hominum,  quae  sunt  hominis,  nisi 
spiritus  hominis,  qui  in  ipso  est,  tamen  est 
aliquid  hominis,  quod  nec  ipse  scit  spiritus 
hominis,  qui  in  ipso  est.  Tu  autem,  Domine, 
scis  eius  omnia,  qui  fecisti  eum.  Ego  vero 
quamvis  prae  tuo  conspectu  me  despiciam,  et  aesti- 
mem  me  terram  et  cinerem,  tamen  aliquid  de  te  scio, 
quod  de  me  nescio.  Et  certe  nunc  videmus  per  spe- 
culum  in  aenigmate,nondum  facie  ad  faciem;  et  ideo 
quam  diu  peregrinor  abs  te,  mihi  sum  praesentior 
quani  tibi,  et  tamen  te  novi  nullo  modo  posse  -vdolari. 
Ego  vero  quibus  tentationibus  resistere  valeam,  qui- 
busve  non  valeam,  nescio.  Et  spes  est,  quia  fidelis 
es,  qui  nos  non  sinis  tentari  supra  quam  possumus 
ferre;  sed  facis  cumtentatione  etiam  exitum,  ut  pos- 
simus  sustinere.  (1  Cor.  10,  13.)  Confitear  ergo  quid 
de  me  sciam,  confitear  et  quid  de  me  nesciam;  quon- 
iam  et  quod  de  me  scio,  te  mihi  lucente  scio;  et  quod 
deme  nescio,  tam  diu  nescio,  donec  fiant  tenebrae 
meae  sicut  meridies  in  vultu  tuo. 

C.  VI.     Nondubia,  sedcertaconscientia,Domine, 

amo  te.  Percussisti  cor  meum  verbo  tuo,  et  amavi 
te.  Sed  et  coelum  et  terra,  et  omnia,  quae  in  eis 
sunt,  ecce  undique  mihi  dicunt,  ut  te  aniem,  nec  ces- 
sant  dicere  omnibus,  ut  sint  inexcusabiles.  Altius 
autem  tu  misereberis,  cui  misertus  eris,  et  misericor- 
diam  praestabis,  cui  misericors  fueris:  alioquin  coe- 
lum  et  terra  surdis  loquuntur  laudes  tuas.  Quid  au- 
tem  amo,  cum  te  amo?  Non  speciem  corporis,  nec 
decus  temporis,  nec  candorem  lucis,  ecce  istis  ami- 
cum  oculis,  non  dulces  melodias  cantilenarum  omni- 
modarum,  non  florum  et  unguentorum  et  aromatum 
suaveolentiam,  non  manna  et  mella,  non  membra  ac- 
ceptabilia  carnis  amplexibus.  Non  haec  amo,  cum 
amo  Deum  meum;  et  tamen  amo  quamdam  lucem, 
et  quamdam  vocem,  et  quemdam  odorem,  et  quem- 
dam  cibum,  et  quemdam  amplexum,  cum  amo  Deum 
meum,  lucem,  vocem,  odorem,  cibum,  amplexum  in- 
terioris  hominis  mei;  ubifulget  animae  meae,  quod 
non  capit  locus,  et  ubi  sonat,  quod  non  rapit  tempus, 
et  ubi  olet,  quod  non  spargit  flatus,  et  ubi  sapit,  quod 
non  minuit  edacitas,  et  ubi  haeret,  quod  non  divellit 
satietas.  Hoc  est  quod  amo,  cum  Deum  meum  amo. 
Et  quid  est  hoc?  Interrogavi  terram,  et  dixit:  non 
sum;  et  quaecumque  in  eadem  sunt,  idem  confessa 
sunt.  Interrogavi  mare  et  abyssos,  et  reptilia  anima- 
rum  vivarum,  et  responderunt:  non  sumus  Deus  tuus, 
quaere  super  nos.  InterrogaA-i  auras  flabiles,  et  in- 
quit  universus  aer  cum  incolis  suis:  fallitur  Anaxi- 
menes,  non  sumDeus.  Interroga\d  coelum,  solem, 
lunam,  stellas:  neque  nos  sumusDeus,  quem  quae- 
ris,  inquiunt.  Et  dixi  omnibus  iis,  quae  circumstant 
fores  carnis  meae:  dixistis  mihi  de  Deo  meo,  quod 
vos  non  estis;  dicite  mihi  de  illo  aliquid.  Et  excla- 
maverunt  voce  magna:  Ipse  fecit  nos.  Interrogatio 
mea,  intentio  mea,  et  responsio  eorum,  species  eo- 
rum.  Et  direxi  me  ad  me,  et  dixi  mihi:  tu  quis  es? 
Et  respondi:  Homo.     Et  ecce  corpus  et  anima  in  me 

niihi  praesto  sunt,  unum  exterius,  et  alterum  inte- 
rius.  Quid  horum  est,  unde  quaerere  debui  Deum 
meum,  quem  iam  quaesiveram  per  corpus  a  terra  us- 
que  ad  coelum,  quousque  potui  mittere  nuntios,  ra- 
dios  oculorum  meorum?  Sed  melius,  quod  interius. 
Ei  quippe  renuntiabant  omnes  nuntii  corporales 
praesidenti  etiudicanti  de  singulis  responsionibus 
coeli  et  terrae,  et  omnium  quae  in  eis  sunt  dicen- 
tium:  non  sumus  Deus,  sed  ipse  fecit  nos.  Homo 
interior  cognovit  haec  per  exterioris  ministerium, 
ego  interior  cognovi  haec,  ego,  ego  animus  per  sen- 
sus  corporis  mei.  Interrogavi  mundi  molem  de  Deo 
meo,  et  respondit  mihi:  non  ego  sum,  sed  ipse  me  fe- 
cit.  Nonne  omnibus,  quibus  integer  sensus  est,  ad- 
paret  haec  species?  Cur  non  omnibus  eadem  loqui- 
tur?  Animalia  pusilla  et  magna  vident  eam,  sed  inter- 
rogare  nequeunt;  non  enim  praeposita  est  in  eis 
nuntiantibus  sensibus  iudex  ratio.  Homines  au- 
tem  possunt  interrogare,  ut  invisibilia  Dei  per  ea, 
quae  factasunt,  intellecta  conspiciantur;  sed  amore 
subduntur  eis,  et  subditi  iudicare  non  possunt.  Nec 
respondent  ista  interrogantibus,  nisi  iudicantibus, 
nec  vocem  suam  mutant,  id  est,  speciem  suam,  si 
alius  tantum  videat,  alius  autem  videns  interroget, 
utaliter  illi  adpareat,  aliter  huic;  sed  eodem  modo 
utrique  adparens,  illi  muta  est,  huic  loquitur;  imo 
vero  omnibus  loquitur;  sed  illi  intelligunt,  qui  eius 
vocem  acceptam  foris  intus  cum  veritate  conferunt. 
Veritas  enim  dicit  mihi:  non  estDeus  tuus  coelum 
et  terra,  neque  omne  corpus.  Hoc  dicit  eorum  na- 
tura  videnti:  moles  est,  moles  minor  est  in  parte, 
quam  in  toto.  lam  tu  melior  es,  tibi  dico,  anima, 
quoniam  tu  vegetas  molem  corporis  tui,  praebens 
ei  vitam,  quod  nuUum  corpus  praestat  corpori.  Deus 
autem  tuus  etiani  tibi  vitae  vita  est. 

C.  VII.     Quid  ergo  amo,  cumDeummeum  amo? 
Quis  est  ille  super  caput  animae  meae?  Per  ipsam 

animam  meam  adscendam  ad  illum.  Transibo  vim 
meam,  qua  haereo  corpori,  et  vitaliter  compagem 
eius  repleo.  Non  ea  vi  reperio  Deum  meum;  nam 
reperiret  et  equus  et  mulus,  quibus  non  estintelle- 
ctus,  quia  est  eadem  vis,  qua  vivunt  etiam  eorum 
corpora.  Est  alia  vis  non  solum  qua  vivifico,  sed 
etiam  qua  sensifico  carnem  meani,  quam  mihifabri- 
cavit  Dominus,  iubens  oculo,  ut  non  audiat,  et  auri, 
ut  non  videat;  sed  illi,  per  quem  videam,  huic,  per 
quam  audiam;  et  propria  singillatim  caeteris  sensi- 
bus  sedibus  suis  et  officiis  suis,  quae  diversa  per  eos 
ago,  unus  ego  animus.  Transibo  et  istam  vim  meam; 
nam  et  hanc  habet  equus  et  mulus;  sentiunt  enim 
etiam  ipsi  per  corpus. 

C.  Vlll.  Transibo  ergo  et  istam  vim  naturae 
meae,  gradibus  adscendens  ad  eum,  qui  fecit  me;  et 
venio  in  campos  et  lata  praetoria  memoriae,  ubi  sunt 
thesauri  innumerabilium  imaginum  de  cuiuscemodi 
rebus  sensis  invectarum.  Ibi  reconditum  cst,  quid- 
quid  etiam  cogitamus,  rel  augendo  vel  minuendo, 
vel  utcumque  variando  ea,  quae  sensus  adtigerit;  et 
si  quid  aliud  commendatum  et  repositum  est,  quod 
nondum  absorbuit  et  sepelivit  oblivio.  Ibi  quando 
sum,  posco,  ut  proferatur  quidquid  volo,  et  quaedam 
statim  prodeunt;  quaedam  requiruntur  diutius,  et 
tamquam  de  abstrusioribus  quibusdam  receptaculis 
eruuntur;  quaedam  catervatim  se  proruunt,  et  dum 
aliud  petitur  et  quaeritur,  prosiliunt  in  medium,  qua- 
si  dicentia:  ne  forte  nos  sumus?  Et  abigo  ea  manu 
cordis  a  facie  recordationis  meae,  donec  enubiletur 
quod  volo,  atque  in  conspectum  prodeat  ex  abditis. 
Alia  faciliter  atque  imperturbata  serie,  sicut  poscun- 
tur,  subgeruntur,  et  cedunt  praecedentia  consequenti- 
bus,  et  cedendo  conduntur,  iterum  cum  voluero  pro- 
cessura.  Q,uod  totum  fit,  cum  aliquid  narro  memo- 
riter.  Ibi  sunt  omnia  distincte  generatimque  serva- 
ta,  quae  suo  quaeque  aditu  ingesta  sunt,  sicut  lux  at- 

que  omnes  colores  formaeque  corporumper  oculos; 
per  aures  autem  omnia  genera  sonorum;  omnesque 
odores  per  aditum  narium;  omnesque  sapores  per 
oris  aditum;  a  sensu  autem  totius  corporis,  quid  du- 
rum,  quid  moUe,  quid  calidum  frigidumve,  lene  aut 
asperum,  grave  seu  leve,  sive  extrinsecus  sive  in- 
trinsecus  corpori.  Haec  omnia  recipit  recolenda, 
cum  opus  est,  et  retractanda  grandis  memoriae  re- 
cessus,  et  nescio  qui  secreti  atque  ineffabiles  sinus 
eius,  quae  omnia  suis  quaeque  foribus  intrant  ad 
eam,  et  reponuntur  in  ea.  Nec  ipsa  tamen  intrant, 
sed  rerum  sensarum  imagines  illic  praesto  sunt  cogi- 
tationi  reminiscenti  eas.  Quae  quomodo  fabricatae 
sint,  quis  dicit,  cum  adpareat,  quibus  sensibus  raptae 
sint,  interiusque  reconditae?  Nam  et  in  tenebris  at- 
que  in  silentio  dum  habito,  in  memoria  mea  profero, 
si  volo,  colores,  et  discerno  inter  album  etnigrum, 
et  inter  quos  alios  volo;  nec  incurrunt  soni  atque 
perturbant,  quod  per  oculos  haustum  considero,  cum 
et  ipsi  ibi  sint,  et  quasi  seorsum  repositi  lateant. 
Nam  et  ipsos  posco,  si  placet,  atque  adsunt  illico. 
Et  quiescente  lingua  ac  silente  gutture  canto  quan- 
tum  volo,  imaginesque  illae  colorum,  quae  nihilo 
minus  ibi  sunt,  non  se  interponunt,  neque  interrum- 
punt,  cum  thesaurus  alius  retractatur,  qui  influxit  ab 
auribus.  Ita  caetera,  quae  per  sensus  caeteros  in- 
gesta  atque  congesta  sunt,  recordor,  prout  libet:  et 
auram  liliorum  discerno  a  violis  nihil  olfaciens;  et 
mel  defruto,  lene  aspero,  nihil  tunc  gustando  neque 
contrectando,  sed  reminiscendo  antepono.  Intus 
haec  ago  in  aula  ingenti  memoriae  meae.  Ibi  enim 
mihicoelum  et  terra  et  mare  praesto  sunt,  cum  omni- 
bus,  quae  in  eis  sentire  potui,  praeterilla,  quae  obli- 
tus  sum.  Ibi  et  ipse  mihi  occurro,  meque  recolo, 
quid,  quando,  et  ubi  egerim,  quoque  modo,  cum  age- 
rem,  adfectus  fuerim.  Ibi  sunt  omnia,  quae  sive 
experta  a  me,  sive  credita  memini.    Ex  eadem  copia 

etiam  similitudines  rerum,  vel  expertarum,  vel  ex 
eis  quas  expertus  sum  creditarum  alias  atque  alias, 
et  ipse  contexo  praeteritis,  atque  exhis  etiam  futu- 
ras  actiones,  et  eventa,  et  spes;  ethaec  omnia  rur- 
sus  quasi  praesentia  meditor,  Faciam  hoc  aut  illud: 
dico  apud  me,  in  ipso  ingenti  sinu  animi  mei  pleno 
tot  et  tantarum  rerum  imaginibus:  Et  hoc  aut  illud 
sequetur.  O  si  esset  hoc  aut  illud!  Avertat  Deus 
hoc  aut  illud!  Dico  apud  me  ista:  et  cum  dico,  prae- 
sto  sunt  imagines  omnium,  quae  dico,  ex  eodem  the- 
sauro  memoriae,nec  omnino  aliquid  eorum  dicerem, 
si  defuissent.  Magna  ista  vis  estmemoriae,  magna 
nimis,  Deus  meus,  penetrale  amplum  et  infinitum. 
Q,uis  ad  fundum  eius  pervenit?  Et  vis  est  haec  animi 
mei  atque  ad  meam  naturam  pertinet,  nec  ego  ipse 
capio  totum,  quod  sum.  Ergo  animus  ad  habendum 
se  ipsum  angustus  est.  Et  ubi  sit,  quod  sui  non  ca- 
pit?  Numquid  extra  ipsum  ac  non  in  ipso?  Quomodo 
ergo  non  capit?  Multa  mihi  super  hoc  oboritur  ad- 
miratio;  stupor  adprehendit  me.  Et  eunt  homines 
admirari  alta  montium,  et  ingentes  fluctus  maris,  et 
latissimos  lapsus  fluminum,  et  oceani  ambitum,  et 
gyros  siderum,  etrelinquunt  se  ipsos,  nec  mirantur, 
quod  haec  omnia  cum  dicerem,  non  ea  \-idebam  ocu- 
lis:  nec  tamen  dicerem,  nisi  montes  et  fluctus  et  flu- 
mina  et  sidera,  quae  vidi,  et  oceanum,  quem  credidi, 
intus  in  memoria  mea  liderem  spatiis  tam  ingentibus, 
quasi  foris  viderem.  Nec  ea  tamen  videndo  absor- 
bui,  quando  vidi  oculis;  nec  ipsa  sunt  apud  me,  sed 
imagines  eorum.  Et  no^i  quid  ex  quo  sensu  corporis 
impressum  sit  mihi. 

C,  IX,  Sed  non  ea  sola  gestat  immensa  ista  ca- 
pacitas  memoriae  meae.  Hic  sunt  et  illa  omnia,  quae 
de  doctrinis  liberalibus  percepta  nondum  exciderunt, 
quasi  remota  interiore  loco,  non  loco;  nec  eorum 
imagines,  sed  res  ipsas  gero.  Nam  quid  sit  literatura, 
quid  peritia  disputandi,  quot  genera  quaestionum, 

quidquid  horum  scio,  sic  est  in  menioria  mea,  ut  non 
retenta  imagine  rem  foris  reliquerim,  aut  sonuerit 
et  praeterierit,  sicut  vox  impressa  per  aures  yesti- 
gio,  quo  recoleretur  quasi  sonaret,  cum  iam  non  so- 
naret;  aut  sicut  odor,  dum  transit  et  evanescit  in 
ventos,  olfactum  adficit,  unde  traiicit  in  memoriam 
imaginem sui,  quam  reminiscendo  repetamus;  aut  sic- 
ut  cibus,  qui  certe  in  ventre  iam  non  sapit,  et  tamen 
in  memoria  quasi  sapit;  aut  sicut  aliquid,  quod  cor- 
pore  tangendo  sentitur,  quod  etiam  separatum  a  nO' 
bis  imaginatur  memoria.  Istae  quippe  res  non  intro< 
mittuntur  ad  eam,  sed  earum  solae  imagines  mij'a 
celeritate  capiuntur,  et  miris  tamquam  cellis  repo- 
nuntur,  et  mirabiliter  recordando  proferuntur. 

C.  X.  At  vero  cum  audio  tria  genera  esse  quae 
stionum:  an  sit,  quid  sit,  quale  sit,  sonorum  quidem, 
quibus  haec  verba  confecta  sunt,  imagines  teneo ,  et 
eos  per  auras  cum  strepitu  transiisse  ac  iam  non  esse 
scio;  res  vero  ipsas,  quae  illis  significantur  sonis, 
neque  uUo  sensu  corporis  adtigi,  nec  uspiam  vidi 
praeter  animum  meum;  et  in  memoria  recondidi  non 
imagines  earum,  sed  ipsas:  quae  unde  ad  me  intrave- 
rint,  dicant,  si  possunt.  Nam  percurro  ianuas  omnes 
carnis  meae,  nec  invenio,  qua  eariim  ingressae  sint. 
Quippe  oculi  dicunt:  si  coloratae  sunt,  nos  eas  nun- 
tiavimus.  Aures  dicunt:  si  sonuerunt,  a  nobis  indi- 
catae  sunt.  Nares  dicunt:  si  oluerunt,  per  nos  trans- 
ierunt.  Dicit  etiam  sensus  gustandi:  si  sapor  non 
est,  nihil  me  interroges.  Tactus  dicit:  si  corpulen- 
tum  non  est,  non  contrecta^i;  si  non  contrectavi, 
non  indicavi.  Unde  et  qua  haec  intraverunt  in  me- 
moriam  meam?  Nescio  quomodo;  nam  cum  ea  didi- 
ci,  non  credidi  alieno  cordi,  sed  in  meo  recognovi, 
ct  vera  esse  adprobavi,  et  commendavi  ei,  tamquam 
reponens,  unde  proferrem,  cum  vellem.  Ibi  ergo 
erant  et  ante  quam  ea  didicissem,  sed  in  memoria 
aon  erant.     Ubi   ergo?  Aut  quare  cum  dicerentur 

agnovi,  et  dixi:  ita  est,  verum  est;  nisi  quia  iam 
erant  in  memoria,  sed  tam  remota  etretrusa,  quasi 
in  caveis  abditioribus,  ut  nisi  admonente  aliquo  erue- 
rentur,  ea  fortasse  cogitare  non  possem? 

C.  XI.  Quocirca  invenimus,  nihil  esse  aliud  di- 
scere  ista,  quorum  non  per  sensus  haurimus  imagi- 
nes,  sed  sine  imaginibus,  sicutisunt,  per  se  ipsa  in- 
tus  cernimus;  nisi  ea,  quae  passim  atque  indisposite 
memoria  continebat,  cogitando  quasi  colligere,  at- 
que  animadvertendo  curare ,  ut  tamquam  ad  manum 
posita  in  ipsa  memoria,  ubi  sparsa  prius  et  neglecta 
latitabant,  iam  familiari  intentioni  facile  occurrant. 
Et  quam  multa  huiusmodi  gestat  memoria  mea,  quac 
iam  inventa  sunt,  sicut  dixi,  quasi  ad  manum  posita, 
quae  didicisse  et  nosse  dicimur!  Quae  si  modestis 
temporum  intervallis  recolere  desivero,  ita  rursus 
demerguntur,  et  quasi  in  remotiora  penetralia  dila- 
buntur,  ut  denuo  velut  nova  excogitanda  sint  indi- 
dem  iterum  (neque  enim  est  alia  regio  eorum),  et 
cogendarursus,  ut  sciri  possint,  id  est,  velut  ex  qua- 
dam  dispersione  colligenda,  unde  dictum  est  cogi- 
tare.  Nam  cogo  et  cogito  sic  est,  ut  ago  et  agito, 
facio  et  facito.  Verum  tamen  sibi  animus  hoc  ver- 
bum  proprie  vindicavit,  ut  non  quod  alibi,  sed  quod 
in  animo  colligitur,  id  est  cogitur,  cogitari  proprie 
iam  dicatur. 

C.  XII.  Item  continet  memoria  numerorum  di- 
mensionumque  rationes  et  leges  innumerabiles,  qua- 
rum  nuUam  corporis  sensus  impressit;  quia  nec  ipsae 
coloratae  sunt,  aut  sonant,  aut  olent,  aut  gustatae, 
aut  contrectatae  sunt.  Audivi  sonos  verborum,  qui- 
bus  significantur,  cum  de  his  disseritur;  sed  illi  alii, 
istae  autem  aliae  sunt.  Nam  illi  aliter  Graece,  aliter 
Latine  sonant;  istae  vero  nec  Graecae  nec  Latinae 
sunt,  nec  aliud  eloquiorum  genus.  Vidi  lineas  fa- 
brorum,  vel  etiam  tenuissimas,  sicut  filum  araneae; 
sed  illae  aliae  sunt;  non  suntimagines  earum,  quas 

mihi  nuntiavit  carnis  oculus.  Novit  eas  quisquis 
sine  uUa  cogitatione  qualiscumque  corporis  intus 
agnovit  eas.  Sensi  etiam  numeros  omnibus  corporis 
sensibus,  quos  numeramus;  sed  illi  alii  sunt,  quibus 
numeramus,  nec  imagines  istorum  sunt;  et  ideo  val- 
de  sunt.  Rideat  me  ista  dicentem  qui  eos  npn  videt; 
et  ego  doleam  ridentem  me. 

C.  XIII.  Haec  omnia  memoria  teneo,  et  quo- 
modo  ea  didicerim,  memoria  teneo.  Multa  etiam, 
quae  adversus  haec  falsissime  disputantur,  audiA  i,  et 
memoria  teneo,  quae  tametsi  falsa  sunt,  tamen  ea 
meminisse  me  non  est  falsum,  et  discroisse  me  inter 
illa  vera  et  haec  falsa,  quae  contradicuntur:  et  hoc 
memini.  Aliterque  nunc  video  discernere  me  ista, 
aliter  autem  memini  saepe  me  discrevisse,  cum  ea 
saepe  cogitarem.  Ergo  et  intellexisse  me  saepius 
ista  memini;  et  quod  nunc  discerno  etintelligo,  re- 
condo  in  memoria,  ut  postea  me  nunc  intellexisse 
meminerim.  Ergo  et  meminisse  me  memini,  sicut 
postea  quod  haec  reminisci  nunc  potui,  si  recorda- 
bor,  utique  per  vim  memoriae  recordabor.  Adfectio- 
nes  quoque  animi  mei  eadem  memoria  continet,  non 
illo  modo,  quo  eas  habet  ipse  animus,  cum  patitur 
eas;  sed  alio  multum  diverso,  sicut  sese  habet  vis 
memoriae.  Nam  et  laetatum  me  fuisse,  reminiscor 
non  laetus;  et  tristitiam  meampraeteritamrecordor 
non  tristis;  et  me  aliquando  timuisse ,  recolo  sine  ti- 
more;  et  pristinae  cupiditatis  sine  cupiditate  sum 
memor.  Aliquando  e  contrario  tristitiam  meam 
transactam  laetus  reminiscor,  et  tristis  laetitiam. 

C.  X1V„  Quod  mirandum  non  est  de  corpore; 
aliud  enim  animus,  aliud  corpus.  Itaque  si  praeteri- 
tum  dolorem  corporis  gaudens  memini,  non  ita  mi- 
rum  est;  hic  vero ,  cum  animus  sit  etiam  ipsa  memo- 
ria.  Nam  et  cum  mandamus  aliquid,  ut  memoriter 
habeatur,  dicimus:  vide,  utilludin  animo  habeas;  et 
cum  obliviscimur,  dicimus:  non  fuit  in  animo,  et; 

elapsum  est  animo,  ipsam  memoriam  vocantes  aui- 
mum.  Cum  ergo  ita  sit,  quid  est  hoc,  quod  cum  tri- 
stitiam  meam  praeteritam  laetus  memini,  animus  ha- 
bet  laetitiam,  et  memoria  tristitiam,  laetusque  est 
animus  ex  eo,  quod  inest  ei  laetitia,  memoria  vero  ex 
eo,  quod  inest  ei  tristitia,  tristis  non  est?  ISum  forte 
non  pertinet  ad  animuml  Quis  hoc  dixerit?  Nimirum 
ergo  memoria  quasi  venter  est  animi,  laetitia  vero  at- 
que  tristitia  quasi  cibus  dulcis  et  amarus ;  cum  me- 
moriae  commendantur,  quasi  traiecta  in  ventrem, 
recondi  illic  possunt,  sapere  non  possunt.  Ridicu- 
lum  est  haec  illis  similia  putare,  nec  tamen  sunt  omni 
modo  dissimilia.  Sed  ecce  de  memoria  profero,  cum 
dico  quatuoresseperturbationes  animi:  cupiditatem, 
laetitiam,  metum,  tristitiam;  et  quidquid  de  his  dis- 
putare  potuero,  dividendo  singula  per  species  sui 
cuiusque  generis,  et  definiendo,  ibi  invenio  quid  di- 
cam,  atque  inde  profero,  nec  tamen  ulla  earum  per- 
turbatione  perturbor,  cum  eas  reminiscendo  comme- 
moro,  et  ante  quam  recolerentur  ame  et  retractaren- 
tur,  ibi  erant;  propterea  inde  per  recordationem  po- 
tuere  depromi.  Forte  ergo,  sicut  de  ventre  cibus 
ruminando ,  sic  ista  de  memoria  recordando  profe- 
runtur.  Cur  igitur  in  ore  cogitationis  non  sentitur 
a  disputante,  hoc  est,  a  reminiscente,  laetitiae  dulce- 
do  vel  amaritudo  moestitiae?  An  in  hoc  dissimile  est, 
quod  non  undique  simile  est?  Quis  enim  talia  volens 
loqueretur,  si  quoties  tristitiam  metumve  nominamus, 
toties  moerere  veltimere  cogeremur?  Et  tamen  non 
ea  loqueremur,  nisi  in  memoria  nostra  non  tantum 
sonos  nominum  secundum  imagines  impressas  a  sen- 
sibus  corporis,  sed  etiam  rerum  ipsarum  notiones  in- 
veniremus,  quasnullaianuacarnisaccepimus,  sedeas 
ipseanimusper  experientiam  passionum  suarum  sen- 
tiens  memoriae  commendavit,autipsasibihaecetiam 
non  commendata  retinuit. 

C.  XV.     Sed  utrum  per  imagines,  an  non,  quis 

facile  dixerit?  Noniino  quippe  lapideni,  noniino  so- 
lem,  cum  res  ipsae  non  adsunt  sensibus  meis;  in  me- 
moria  sane  mea  praesto  suntimagines  earum.  No- 
mino  dolorem  corporis,  nec  mihi  adest,  dum  nihil 
dolet;  nisi  tamen  adesset  imago  eius  in  memoria 
mea,  nescirem,  quid  dicerem,  nec  eum  in  disputando 
a  voluptate  discernerem.  Nomino  salutem  corporis, 
cum  sah-us  sum  corpore:  adest  mihi  quidem  res  ipsa, 
rerum  tamen  nisi  et  imago  eius  inesset  in  memoria 
mea,  nullo  modo  recordarer,  quid  huius  nominis 
significaret  sonus;  nec  aegrotantes  agnoscerent  sa- 
lute  nominata,  quid  esset  dictum,  nisi  eadem  imago 
vi  memoriae  teneretur,  quamvis  ipsa  res  abesset  a 
corpore.  Nomino  numeros  quibus  numeramus,  et 
adsunt  in  memoria  mea  non  imagines  eorum,  sed 
ipsi,  Nomino  imaginem  solis,  et  haec  adest  in  me- 
moria  mea;  neque  enim  imaginem  imaginis  eius, 
sed  ipsam  recolo;  ipsa  mihi  reminiscenti  praesto  est. 
Nomino  memoriam,  et  agnosco  quod  nomino.  Et  ubi 
agnosco  nisi  in  ipsa  memoria?  Num  et  ipsaperima- 
ginem  suam  sibi  adest,  ac  non  per  se  ipsam? 

C.  XVI.  Quid  cum  oblivionem  nomino ,  atque 
itidem  agnosco  quod  nomino,  unde  agnoscerem,  nisi 
meminissem?  Non  eumdem  sonum  nominis  dico, 
sed  rem  quam  significat,  quam  si  oblitus  essem,  quid 
ille  valeret  sonus,  agnoscere  utique  non  valereni. 
Ergo  cum  memoiiam  memini,  per  se  ipsam  sibi  prae- 
sto  est  ipsa  memoria;  cum  vero  memini  oblivionem, 
et  memoria  praesto  est  et  oblivio,  memoria  qua  me- 
minerim,  oblivio  quam  meminerim.  Sed  quid  est 
oblivio  nisi  privatio  memoriae?  Quomodo  ergo  ad- 
est,  ut  eam  meminerim,  quando  cum  adest,  meminis- 
se  non  possum?  At  si  quid  meminimus,  memoria 
retinemus;  oblivionem  autem  nisi  meminissemus, 
nequaquam  possemus,  audito  isto  nomine,  rem  quae 
illo  significatur  agnoscere.  Memoria  retinetur  ob- 
livio.     Adest  ergo,  ne  obliviscamur,  quae  cum  adest, 

obliviscimur.     An   ex  hoc  intelligitur,   non  per  se 

ipsam  inesse  memoriae,  cum  eam  meminimus,  sed 

per  imaginem  suam,  quia  si  per  se  ipsam  praesto  es- 

set  oblivio,  non  ut  meminissemus,  sed  ut  obliviscere- 

mur  efficereti  Et  hoc  quis  tandem  indagabit?  Quis 

comprehendet  quomodo  sit?  Ego  certe,  Domine,  la- 

boro  hic,  et  laboro  in  me  ipso:  factus  sum  mihi  terra 

difficultatis  et  sudoris  nimii.  Neque  enim  nunc  scru- 

tamur  plagas  coeli,  aut  siderum  intervalla  demeti- 

mur,  vel  terrae  libramenta  quaerimus;  ego  sum,  qui 

memini,  ego  animus,     Non  ita  mirum,  si  a  me  longe 

est,  quidquid  ego  non  sum.   Quid  autem  propinquius 

me  ipso  mihil  Et  ecce  memoriae  meae  vis  non  com- 

prehenditur  a  me,  cum  ipsum  me  non  dicam  praeter 

illam.    Q,uid  enim  dicturus  sum,  quando  mihi  certum 

est  meminisse  me  oblivion^m?  An  dicturus  sum  non 

esse  in  memoria  mea  quod  memini?  An  dicturus  suni 

ad  hoc  inesse  oblivionem  in  memoria  mea,  ut  non 

obliviscar?  Utrumque  absurdissimum  est.     Quid  il- 

lud  tertium,  quo  pacto  dicam  imaginem  oblivionis 

tenerimemoria  mea,  non  ipsam  oblivionem,  cum  eam 

memini?  Quo  pacto  et  hocdicam,   quando  quidem 

cum  imprimitur   rei   cuiusque   imago  in  memoria, 

prius  necesse  est,  ut  adsit  res  ipsa,  unde  illaimago 

possit  imprimi?  Sic   enim  Carthaginis  memini,  sic 

omnium  locorum,  quibusinterfui,  sic  facies  hominum 

quas  vidi,  et  caeterorum  sensuum  nuntiata;sic  ipsius 

corporis  salutem,  sive  dolorem.  Cum  praesto  essent 

ista,  cepit  ab  eis  imagines  memoria,  quas  intuerer 

praesentes,  et  retractarem  animo,  cum  illa  et  absen- 

tia  reminiscerer.     Si  ergo  per  imaginem  suam,  non 

per  se  ipsam  in  memoria  tenetur  oblivio,  ipsa  uti- 

que  aderat,  ut  eius  imago  caperetur.     Cum  autem 

adesset,  quomodo  imaginem  suam  in  memoria  con- 

scribebat,  quando  id  etiam,  quod  iam  notatum  inve- 

nit,   praesentia  sua   delet   oblivio?  Et  tamen   quo- 

cumque  modo,  licet  sit  modus  iste  incomprehensibi- 

M2 

lis  et  inexplicaLilis,  etiam  ipsam  oblivionem  memi- 
nisse  me,  certus  sum,  quia  id  quod  meminerimus 
obruitur. 

C.  XVII.  Magna  vis  est  memoriae,  nescio  quid 
horrendum,  Deus  meus,  profunda  et  infinita  multi- 
plicitas;  et  hoc  animus  est,  et  hoc  ego  ipse  sum. 
Quid  ergo  sum,  Deus  meus?  Quae  naturasum?  Va- 
ria,  multimoda  vita,  et  immensa  vehementer.  Ecce 
in  memoriae  meae  campis,  et  antris,  et  cavernis  in- 
numerabilibus  atque  innumerabiliter  plenis  innume- 
rabilium  rerum  generibus,  sive  per  imagines,  sicut 
omnium  corporum;  sive  per  praesentiam,  sicut  ar- 
tium;  sive  per  nescio  quas  notiones  vel  notationes, 
sicut  adfectionum  animi,  quas  et  cum  animus  non 
patitur,  memoria  tenet,  cum  in  animo  sit,  quidquid 
est  in  memoria:  per  haec  omnia  discurro  et  volito 
hac  atque  illac;  penetro  etiam  quantum  possum,  et 
finis  nusquam.  Tanta  vis  est  memoriae ,  tanta  vitae 
vis  est  in  homine  vivente  mortaliter!  Quid  igitur 
agam,  tu  vera  mea  vita,  Deus  meus?  Transibo  et 
hanc  vim  meam,  quae  memoria  vocatur,  transibo 
eam,  ut  pertendam  ad  te,  dulce  lumen.  Quid  dicis 
mihi?  Ecce  ego  adscendens  per  animum  meum  ad  te, 
qui  desuper  mihi  manes,transibo  et  istam  vim  meam, 
quae  memoria  vocatur,  volens  te  adtingere,  unde  ad- 
tingi  potes,  et  inhaerere  tibi,  unde  inhaereri  tibi  pot- 
est.  Habent  enim  memoriam  et  pecora  et  aves; 
alioquin  non  cubilia  uidosve  repeterent,  non  alia 
multa,  quibus  adsuescunt;  neque  enim  et  adsuescere 
valerent  uUis  rebus,  nisi  per  memoriam.  Transibo 
ergo  et  memoriam,  ut  adtingam  eum,  qui  separavit 
me  aquadrupedibus,  et  volatilibuscoeli  sapientiorem 
me  fecit.  Transibo  et  memoriam.  Et  ubi  te  inve- 
niam,  vere  bona  et  secura  suavitas?  Et  ubi  te  inve- 
niam? 

C.  XVIII.     Si  praeter  memoriam  meam  te  inve- 
nio,  immemor  tui  sum.     Et  quomodo  iam  inveniam 

te,  si  memor  non  sum  tui?  Perdiderat  enim  mulier 
drachmam,  et  quaesivit  eam  cum  lucerna,  et  nisi  me- 
mor  eius  esset,  non  inveniret  eam.  Cum  enim  esset 
inventa,  unde  sciret,  utrum  ipsa  esset,  si  memor  eius 
non  esset?  Multa  memini  me  perdita  quaesisse  atque 
invenisse.  Indeistud  scio,  quia  cum  quaererem  ali- 
quid  eorum,  et  diceretur  mihi:  num  forte  hoc  est? 
num  forte  illud?  tam  diu  dicebam:  non  est;  donec  id 
offerretur,  quodquaerebam.  Cuiusnisimemoressem, 
quidquid  illud  esset,  etiam  si  mihi  offerretur,  non  in- 
venirem,  quia  non  agnoscerem.  Et  semper  ita  fit, 
cum  aliquid  perditum  quaerimus,  et  invenimus.  Ve- 
rum  tamen  si  forte  aliquid  ab  oculis  perit,  non  a  me- 
moria,  veluti  corpus  quodlibet  visibile,  tenetur  intus 
imago  eius,  et  quaeritur,  donec  reddatur  adspectui. 
(^uod  cum  inventum  fuerit,  ex  imagine  quae  intus  est 
recognoscitur;  nec  inA^enisse  nos  dicimus,  quod  per- 
ierat,  si  non  agnoscimus;  nec  agnoscere  possumus, 
si  non  meminimus.  Sed  hoc  perierat  quidem  oculis; 
memoria  tenebatur. 

C.  XIX.  Quid  oum  ipsa  memoria  perdit  aliquid, 
sicut  fit  cum  obliviscimur,  et  quaerimus,  ut  recorde- 
mur?  Ubi  tandem  quaerimus ,  nisi  in  ipsa  memoria* 
Et  ibi  si  aliud  pro  alio  forte  offeratur,  respuimus, 
donec  illud  occurrat,  quod  quaerimus,  et  cum  occur- 
rerit,  dicimus:  hocest;  quodnondiceremus,nisiagno- 
sceremus,  ne  agnosceremus,  nisi  meminissemus. 
Certe  ergo  obliti  fueramus.  An  non  totum  excide- 
ratf  Sed  ex  parte,  qua  tenebatur,  pars  alia  quaere- 
batur,  quia  sentiebat  se  memorianon  simul  volvere, 
quodsimulsolebat,  et  quasi  detruncata  consuetudine 
claudicans,  reddi  quod  deerat  flagitabat;  tamquam 
si  homo  nctus  sive  conspiciatur  oculis,  sive  cogite- 
tur,  et  nomen  eius  obliti  requiramus,  quidquid  aliud 
occurrerit,  non  connectitur,  quia  non  cum  illo  cogi- 
tari  consuevit,  ideoque  respuitur,  donec  illud  adsit, 
ubi  simul  adsuefacta  notitia  non  inaequaliter  adquie- 

scat.  Et  unde  adest,  nisi  exipsanicmoria?  Nam  et 
cum  ab  alio  commoniti  recognoscinms,  inde  adest. 
Non  enim  quasi  novum  credimus,  sed  recordantes 
adprobamus  hoc  esse,  quod  dictum  est.  Si  autem 
penitus  aboleatur  ex  animo,  nec  admoniti  reminisci- 
mur.  Neque  enim  omnimodo  adhuc  obliti  sumus, 
quod  vcl  oblitos  nos  esse  meminimus.  Hoc  ergo 
nec  amissum  quaerere  poterimus,  quod  omnino  obli- 
ti  fuerimus. 

C.  XX.  Quomodo  ergo  te  quaero,  Domine? 
Cum  enim  te  Deum  meum  quaero,  vitam  bea- 
tam  quaero.  Quaeram  te,  ut  vivat  anima  mea.  Vi- 
vit  enim  corpus  meum  de  animamea,  et  vivit  anima 
mea  de  te.  Quomodo  ergo  quaero  vitam  beatam; 
quia  non  est  mihi,  donec  dicam:  sat  est,  illic  ubi 
oportet  ut  dicam?  Quomodo  eam  qiiaero?  Utnim  per 
recordationem,  tamquam  eam  oblitus  sim,  oblitum- 
que  me  esse  adhuc  teneam ;  an  per  adpetitum  discen- 
di  incognitam,  sive  quam  numquam  scierim,  sive 
quam  sic  oblitus  fuerim,  ut  me  nec  oblitum  esse  me- 
minerim?  Nonne  ipsa  est  beata  vita,  quam  omnes 
volunt,  et  omnino,  qui  nolit,  nemo  est?  Ubi  noverunt 
eam,  quodsic  volunt  eam?  Ubi  viderunt,  ut  amarent 
eam?  Nimirum  habemus  eam,  nescio  quomodo.  Et 
est  alius  quidam  modus,  quo  quisque,  cum  habet 
eam,  tunc  beatus  est.  Et  sunt  qui  spe  beati  sunt. 
Inferiore  modo  isti  habent  eam,  quam  illi,  qui  iam  re 
ipsabeatisunt;  sed  tamen  meliores  quam  illi,qui  nec 
re,  nec  spe  beati  sunt;  qui  tamen  etiam  ipsi ,  nisi  ali- 
quo  modo  haberent  eam,  non  ita  vellent  beati  esse, 
quod  eos  velle  certissimum  est.  Nescio  quomodo 
noverunt  eam;  ideoque  habent  eam  in  nescio  quano- 
titia,  de  qua  satago,  utrum  in  memoria  sit;  quia  si 
ibi  est,  iam  beati  fuimus  aliquando.  Utrum  singilla- 
tim  omnes,  an  in  illo  homine,  qui  primus  peccavit,  in 
quo  et  omnes  mortui  sumus,  et  de  quo  omnes  cum 
miseria  natisumus,  non  quaero  nunc,  sed  quaero, 

utrum  in  memoria  sit  beata  vita.  Nequc  enim  ama- 
remus  eam,  nisi  nossemus.  Audimus  nomen  hoc,  et 
rem  ipsam  omnes  nos  adpetere  fatemur;  non  enim 
sono  delectamur.  Nam  hoc  cum  Latine  audit  Grae- 
cus,  non  delectatur,  quia  ignorat,  quid  dictum  sit; 
nos  autemdelectamur,  sicut  etiam  ille,  si  Graece  hoc 
audierit;  quoniam  res  ipsa  nec  Graeca  nec  Latina 
est,  cui  adipiscendae  Graeci  Latinique  inhiant,  cae- 
terarumque  linguarum  homines.  Nota  est  igitur 
omnibus,quiaunayoce,  si  interrogari  possent,  utrum 
beati  esse  vellent,  sine  ulla  dubitatione  velle  respon- 
derent.  Q,uod  non  fieret,  nisi  res  ipsa,  cuius  hoc  no- 
men  est,  eorum  memoria  teneretur. 

C.  XXI.  Numquid  ita,  ut  meminit  Carthaginem, 
qui  vidit?  Non.  Vita  enim  beata  non  videtur  oculis, 
quia  non  est  corpus.  Numquid  sicut  meminimus 
numeros?  Non.  Hos  enim  qui  habetin  notitia,  non 
adhuc  quaerit  adipisci;  vitam  vero  beatam  habemus 
in  notitia,  ideoque  amamus  eam,  et  tamen  adhuc  adi- 
pisci  eam  volumus,  ut  beati  simus.  Numquid  sicut 
meminimus  eloquentiam?  Non.  Quamvis  enim  hoc 
nomine  audito  recordentur  ipsam  rem,  qui  etiam 
nondumsunteloquentes,multique  esse  cupiant,  unde 
adparet  eam  esse  in  eorum  notitia;  tamen  per  cor- 
poris  sensus  alios  eloquentes  animadverterunt,  et 
delectati  sunt,  et  hoc  esse  desiderant,  quamquam  nisi 
cx  interiore  notitia  non  delectarentur,  neque  hoc  es- 
se  vellent,  nisi  delectarentur.  Beatam  vero  vitam 
nullo  sensu  corporis  in  aliis  experimur.  Numquid 
sicut  meminimus  gaudium?  Fortasse  ita.  Nam  gau- 
dium  meum  etiam  tristis  memini,  sicut  vitam  beatam 
miser;  neque  umquam  corporis  sensu  gaudium  meum 
velvidi,Tel  audivi,  vel  odoratus  sum,  vel  gustavi,  vel 
tetigi,  sed  expertus  sum  in  animo  meo,  quando  laeta- 
tus  sum;  et  adhaesit  eius  notitia  memoriae  meae,  ut 
id  reminisci  valeam  aliquando  cum  adspernatione, 
aliquando  cum  desiderio,  pro  earum  rerum  diversi- 

tate,  de  qiiibus  me  gavisum  esse  memini.  Nam  et  de 
turpibus  gaudio  quodam  perfusus  sum,  quod  nunc 
recordans  detestor  atque  exsecror:  aliquando  de  bo- 
nis  et  honestis,  quod  desiderans  recolo,  tametsi  for- 
te  non  adsunt,  et  ideo  tristis  gaudium  pristinum  re- 
colo.  Ubi  ergo  et  quando  expertus  sum  vitam  meam 
beatam,  ut  recordcr  eam,  etamem,  et  desiderem* 
Nec  ego  tantum,  aut  cum  paucis,  sed  beati  prorsus 
omnes  esse  volumus.  Quod  nisi  certa  notitia  nosse- 
mus,  non  tam  certa  voluntate  vellemus.  Sed  quid  est 
hoc,  quod  si  quaeratur  a  duobus,  utrum  militare  ve- 
lint,  fieri  possit,  ut  alter  eorum  velle  se,  alter  nolle 
respondeat;  si  autem  ab  eis  quaeratur,  utrum  beati 
esse  velint,  fieri  possit,  ut  uterque  statim  se  sine  ulla 
dubitatione  dicatoptare;  nec  ob  aliud  velitille  mili- 
tare,  nec  ob  aliud  iste  nolit,  nisi  ut  beati  sint*  Num 
forte,  quoniam  alius  hinc,  alius  inde  gaudet,  ita  se 
omnes  beatos  esse  velle  consonant,  quemadmodum 
consonarent,  si  hoc  interrogarentur,  se  velle  gaude- 
re;  atque  ipsumgaudium  vitambeatam  vocant*  Quod 
et  sl  alius  hinc,  aliusillinc  adsequitur,  unum  est  ta- 
men,  quo  pervenire  omnes  nituntur,  ut  gaudeant. 
Quae  quoniam  res  est,  quam  se  expertum  non  esse 
nemo  potest  dicere,  propterea  reperta  in  memoria 
recognoscitur,  quando  beatae  vitae  nomen  auditur. 

C.  XXII.  Absit,  Domine,  absit  a  corde  servi  tui, 
qui  confitetur  tibi,  absit,  ut,  quocumque  gaudio  gau- 
deam,  beatum  me  putem.  Est  enim  gaudium,  quod 
non  daturimpiis,  sed  eis,  qui  te  gratis  colunt,  quorum 
gaudium  tu  ipse  es.  Et  ipsa  est  beata  vita  gau- 
dere  ad  te,  de  te, propter  te:  ipsa  est,  et  non 
est  altera.  Qui  autem  aliam  putant  esse,  aliudse- 
ctantur  gaudium,  neqiie  ipsum  verum.  Ab  aliqua  ta- 
men  imagine  gaudii  voluntas  eorum  non  avertitur. 

C.  XXIil.  Non  ergo  certum  est,  quod  omnes 
esse  beati  volunt,  quoniam  qui  non  de  te  gaudere  vo- 
lunt,  quae  sola  vita  beata  est,  non  utique  vitam  bea- 

tam  Tolunt.  An  omnes  hoc  volunt?  Sed  quoniam 
caro  concupiscit  adversus  spiritum,  et  spiritus  ad- 
versus  carnem,  ut  non  faciant  quod  volunt,  cadunt  in 
id  quod  valent,  eoque  contenti  sunt;  quia  iilud,  quod 
non  valent,  non  tantum  volunt,  quantum  sat  est,  ut 
valeant.  Nam  quaero  ab  omnibus,  utrum  malint  de 
veritate,  quam  de  falsitate  gaudere.  Tam  non  dubi- 
tant  dicere,  de  veritate  se  malle,  quam  non  dubitant 
dicere,  beatos  esse  se  velle.  Beata  quippe  vita 
est  gaudium  de  veritate.  Hoc  estenim  gaudium 
de  te,  qui  A^eritas  es,  Deus,  illuminatio  mea,  salus  fa- 
ciei  meae,  Deus  meus.  Hanc  -vdtam  beatam  omnes 
volunt,  hanc  vitam,  quae  sola  beata  est,  omnes  vo- 
lunt;  gaudium  de  veritate  omnes  volunt.  Multos 
expertus  sum,  qui  vellent  fallere;  qui  autem  falli, 
neminem.  Ubi  ergo  noverunt  hanc  vitam  beatam, 
nisi  ubi  noverunt  etiam  veritatem?  Amant  enim  et 
ipsam,  quia  falli  nolunt.  Et  cum  amant  beatam  vi- 
tam ,  quod  non  est  aliud,  quam  de  veritate  gaudium, 
utique  amant  etiam  veritatem;  nec  amarent,  nisi  es- 
set  aliqua  notitia  eius  in  memoria  eorum.  Cur  ergo 
non  de  illa  gaudent?  Cur  non  beati  sunt?  Quia  for- 
tius  occupantur  in  aliis,  quae  potius  eos  faciuntmi- 
seros,  quam  illud  beatos,  quod  tenuiter  meminerunt. 
Adhuc  enim  modicum  lumen  est  in  hominibus,  Am- 
bulent,  ambulent,  ne  eos  tenebrae  comprehendant. 
Cur  autem  veritas  parit  odium,  et  inimicus  eis  factus 
est  homo  tuus  verumpraedicans,  cum  ametur  beata 
vita,  quae  non  est  nisi  gaudium  de  veritate;  nisi  quia 
sic  amatur  veritas,  ut  quicumque  aliud  amant,  hoc 
quod  amant  velint  esse  veritatem;  et  quia  falli  no- 
lunt,  nolunt  convinci,  quod  falsi  sint?  Itaque  pro- 
pter  eam  rem  oderunt  veritatem,  quam  pro 
veritate  amant.  Amant  eam  lucentem,  ode- 
runt  eam  redarguentem.  Q,uia  enim  falli  nolunt 
et  fallere  volunt,  amant  eam,  cum  se  ipsa  indicat,  et 
oderunt  eam,  cum  eos  ipsos  indicat.     Inde  retribuet 

eis,  xit  qui  se  ab  ea  manifestari  nolunt,  et  eos  nolen- 
tes  manifestet,  et  eis  ipsa  non  sit  manifesta.  Sic, 
sic  etiam,  sic  animus  humanus  etiam,  sic  caecus  et 
languidus,  turpis  atque  indecens  latere  ^oilt;  se  au- 
tem  ut  lateat  aliquid,  non  vult.  Contra  illi  redditur, 
ut  ipse  non  lateat  veritatem,  ipsum  autem  veritas  la- 
teat.  Tamen  etiam  sic  dum  miser  est,  veris  mavult 
gaudere  quam  falsis.  Beatus  ergo  erit,  si  nulla 
interpellante  molestia  de  ipsa,  per  quam 
vera  sunt  omnia,  sola  veritate  gaudebit. 

C.  XXIV.  Ecce  quantum  spatiatus  sum  in  me- 
moria  mea,  quaerens  te,  Domine,  et  non  te  inveni 
extra  eam.  Neque  enim  aliquid  de  te  inveni,  quod 
non  meminissem,  ex  quo  didici  te.  Nam  ex  quo  di- 
dici  te ,  non  sum  oblitus  tui.  Ubi  enim  inveni  verita- 
tem,  ibi  inveni  Deum  meum,  ipsam  veritatem,  quam, 
ex  quo  didici,  non  sum  oblitus.  Itaque  ex  quo  didi- 
ci  te,  manes  in  memoria  mea,  et  illic  te  invenio,  cum 
reminiscor  tui,  et  delector  in  te.  Hae  sunt  sanctae 
deliciae  meae,  quas  donasti  mihi  misericordia  tua, 
respiciens  paupertatem  meam. 

C.  XXV.  Sed  ubi  manes  in  memoria  mea,  Domi- 
ne?  Ubi  illic  manes?  Quale  cubile  fabricasti  illic  ti- 
bi?  Quale  sanctuarium  aedificasti  tibi?  Tu  dedisti 
hanc  dignationem  memoriae  meae,  ut  maneas  in  ea; 
sed  in  qua  eius  parte  maneas,  hoc  considero.  Trans- 
scendi  enim  partes  eius ,  quas  habent  et  bestiae,  cum 
te  recordarer;  quia  non  ibi  te  inveniebam  inter  ima- 
gines  rerum  corporalium,  et  veni  ad  partes  eius,  ubi 
commendavi  adfectiones  animi  mei,  nec  illic  inveni 
te.  Et  intravi  ad  ipsius  animi  mei  sedem,  quae  illi 
est  in  memoria  mea,  quoniam  sui  quoque  meminit 
animus,  nec  ibi  tu  eras;  quia  sicut  non  es  imago  cor- 
poralis,  nec  adfectio  viventis,  qualis  est,  cum  laeta- 
mur,  contristamur,  cupimus,  metuimus,  meminimus, 
obliviscimur,  et  quidquid  huiusmodi  est:  ita  nec  ipse 
animus  est,  quia  Dominus  Deus  animi  tu  es.     Et 

commutantur  haec  omnia,  tu  autem  incommutabilis 
manes  super  omnia,  et  dignatus  es  habitare  in  me- 
moria  mea,  ex  quo  te  didici.  Et  quid  quaero,  quo  lo- 
co  eius  habites,  quasi  vero  loca  ibi  sint?  Habitas 
certe  in  ea,  quoniam  tui  memini,  ex  quo  te  didici;  et 
in  ea  te  invenio,  cum  recordor  te. 

C.  XXVI.  Ubi  ergo  te  inveni,  ut  discerem  te? 
Neque  enim  iam  ^ras  in  memoria  mea,  priusquam  te 
discerem.  Ubi  ergo  in-veni  te,  ut  discerem  te,  nisi 
in  tesuprame?  Et  nusquamlocus;  etrecedimus,  et 
accedimus ,  et  nusquam  locus.  Ubique  veritas  prae- 
sides  omnibus  consulentibus  te,  simulque  respundes 
omnibus,  etiam  diversa  consulentibus.  Liquide  tu 
respondes,  sed  non  liquide  omnes  audiunt.  Omnes, 
unde  volunt,  consulunt;  sed  non  semper,  quod  vo- 
lunt,  audiunt.  Optimus  minister  tuus  est,  qui 
non  magis  intuetur  hoc  a  te  audire,  quod 
ipse  voluerit,  sed  potius  hoc  velle,  quod  a  te 
audierit. 

C.  XXVIl.  Sero  te  amavi,  pulchritudo  tam  anti- 
qua  et  tam  nova,  sero  te  amavi.  Et  ecce  intus  eras, 
et  ego  foris,  et  ibi  t.e  quaerebam;  et  in  ista  formosa, 
quae  fecisti,  deformis  irruebam.  Mecum  eras,  et  te- 
cum  non  eram.  Ea  me  tcnebant  longe  a  te,  quae,  si 
in  te  non  essent,  non  essent.  Vocasti,  et  clamasti,  et 
rupisti  surditatem  meam.  Coruscasti,  splenduisti,  et 
fugasti  caecitatem  meam.  Fragrasti,  et  duxi  spiri- 
tum,  et  anhelo  tibi.  Gustavi,  et  esurio,  et  sitio.  Te- 
tigisti  me,  et  exarsi  in  pacem  tuam. 

C.  XXVIII.  Cum  inhaesero  tibi  ex  omni  me,  nus- 
quam  erit  mihi  dolor  et  labor;  et  viva  erit  vita  mea, 
tota  plena  te.  Nunc  autem  quoniam,  quem  tu  imples, 
sublevas  eum,  quoniam  tui  plenus  non  sum,  oneri 
mihi  sum.  Contendunt  laetitiae  meae  flendae  cum 
laetandis  moeroribus,  et  ex  qua  parte  stet  victoria, 
nescio.  Hei  mihi,  Domine,  miserere  mei.  Conten- 
dunt  moerores  mei  mali  cum  gaudiis  bonis,  et  ex  qua 

parte  stet  victoria,  nescio.  Hei  mihi,  Domine,  mise- 
rere  mlhi ,  hei  mihi !  Ecce  vulnera  mea  non  abscon- 
do.  Medicus  es,  aeger  sum;  misericors  es,  miser 
sum.  Numquid  non  tentatio  est  vita  humana  super 
terram?  Quis  velit  molestias  ct  diificultates?  Tole- 
rari  iubes  eas,non  amari.  Nemo,  quod  tolerat,  amat, 
etsi  tolerare  amat.  Quamvis  enim  gaudeat  se  tole- 
rare ,  mavult  tamen  non  esse,  quod  toleret.  Prospe- 
ra  in  adversis  desidero  ,  adversa  in  prosperis  timeo. 
Quis  inter  haec  medius  locus,  ubi  non  sit  humana  vi- 
ta  tentatio?  Vae  prosperitatibus  saeculi,  semel  et 
iterum,  a  timore  adversitatis,  et  a  corruptione  laeti- 
tiae !  Vae  adversitatibus  saeculi ,  semel  et  iterum  et 
tertio,  a  desiderio  prosperitatis,  et  quia  ipsa  adversi- 
tas  dura  est,  et  naufragat  tolerantia!  Numquid  non 
tentatio  est  vita  humana  super  terram  sine  uUo  in- 
terstitio  ? 

C.  XXIX.  Et  tota  spes  mea  non  nisi  in  magna 
valde  misericordia  tua.  Da  quod  iubes,  et  iube 
quod  vis.  Imperas  nobis  continentiam.  Et  cum 
scirem,  ait  quidam,  quia  fiemo  pofest  esse  continens, 
nisi  Deus  del ;  et  hoc  ipsum  erat  sapientiae,  scire  cuius 
esset  hoc  donum.  (Sap.  8, 21.)  Per  continentiam 
quippe  coUigimur,  et  redi^mur  inunum,  a  quo  in 
multa  defluximus.  Minus  enim  te  amat,  qui  tecum 
aliquid  amat,  quod  non  propter  te  amat.  O  amor, 
qui  semper  ardes,  et  numquam  exstingueria,  caritas, 
Deus  meus,  accende  me.  Continentiam  iubes.  Da 
quod  iubes,  et  iube  quod  vis. 

C.  XXX.  lubes  certe,  ut  contineam  a  concupiscen- 
tia  caniis,  et  concupiscentia  oculorum,  et  ambitione 
saeculi.  lussisti  aconcubitu;  et  de  ipso  coniugio  me- 
liusaliquid,  quam  concessisti,  monuisti.  Etquoniam 
dedisti,  factum  est,  etante  quam  dispensator  Sacra- 
mcnti  tui  fierem.  Sed  adhuc  vivunt  in  memoria  mea 
(de  qua  multa  locutus  sum)  talium  rerum  imag;ines, 
quas  ibi  consuetudo  mea  fixit;  et  occursantmihi  vigi- 

lanti  quidem  carentes  viribus,in  somnis  autemnon  so- 
lum  usque  ad  delectationem,sed  etiam  usque  adcon- 
sensionem  factumque  simillimum.     Et  tantum  valet 
imaginisillusio  in  anima  mea  et  in  carne  mea,ut  dor- 
mientifalsa  visa  persuadeant,  quod  vigilanti  yera  non 
possunt.     Numquid  tunc  ego  non  sum,  Domine  Deus 
nieus?  Ettamen  tantum  interestinter  me  ipsum  etme 
ipsumintramomentum,quo  hinc  ad  soporem  transeo, 
vel  huc  inde  retranseo.  Ubi  est  tunc  ratio,  quae  tali- 
bus  suggestionibus  resistit  vigilans?  Et  si  res  ipsae 
ingerantur,  inconcussus  maneo.     Numquid  clauditur 
cum  oculis?  Numquidsopitur  cum  sensibus  corporis* 
Et  unde  saepe  etiam  in  somnis  resistimus,  nostrique 
propositimemores,  atque  in  eo  castissime  permanen- 
tes,  nuUum  talibus  illecebris  adhibemus  adsensuml 
Et  tamen  tantum  interest,  ut  cum  aliter  accidit,  evi- 
gilantes  ad  conscientiae  requiem  redeamus,  ipsaque 
distantia  reperiamus  nos  non  fecisse,  quod  tamen  in 
nobis  quoquo  modo  factum  esse  doleamus.  Numquid 
nonpotens  est  manus  tua,  Deus  omnipotens,  sanare 
omnes  languores  animae  meae,  atque  abundantiore 
gratia  tua  lascivos  motus  etiam  mei  soporis  exstin- 
guere?  Augebis,  Domine,  magis  magisque  in  me  mu- 
nera  tua,  ut  anima  mea  sequatur  me  ad  te,  concupi- 
scentiae  visco  expedita,ut  non  sit  rebellis  sibi,  atque 
ut  in  somnis  etiam  non  solum  non  perpetret  istas 
corruptelarum  turpitudines  per  imagines  animales 
usque  ad  carnis  fluxum,  sed  ne  consentiat  quidem. 
Nam  ut  nihil  tale  vel  tantillum  libeat,  quantulum  pos- 
sit  nutu  cohiberi,  etiam  in  casto  dormientis  adfectu, 
non  tantum  in  hac  vita,  sed  etiam  in  hac  aetate ,  non 
magnum  est  omnipotenti,  qui  vales  facere  supra  quam 
petimus  et  intelligimus.     Nunc  tamen,  quid  adhuc 
sim  in  hoc  genere  mali  mei,  dixi  Domino  bono  meo, 
exsultans  cum  tremore  in  eo,  quod  donasti  mihi,  et 
lugens  in  eo,  quod  inconsummatus  sum,  sperans  per- 
fecturum  te  in  me  misericordias  tuas  usque  ad  pacem 


J90  AURELII  AUGUSTINI 

plenariam,  quam  tecum  habebunt  interiora  et  exte- 
riora  mea,  cum  absorpta  fuerit  mors  in  victoriam. 

C.  XXXI.  Est  alia  malitia  diei,  quae  utinam  suf- 
ficiat  ei.  Reficimus  enim  quotidianas  ruinas  corpo- 
ris  edendo  et  bibendo,  priusquam  escas  et  yentrem 
destruas,  cum  occideris  indigentiam  meam  satietate 
mirifica,  et  corruptibile  hoc  indueris  incorruptione 
sempiterna.  Nunc  autem  suavis  est  mihi  necessitas; 
et  adversus  istam  suavitatem  pugno,  ne  capiar;  et 
quotidianum  bellum  gero  in  ieiuniis,  saepius  in  ser- 
vitutem  redigens  corpus  meum,  et  dolores  mei  volu- 
ptate  pelluntur.  Nam  fames  et  sitis  quidam  dolores 
sunt:  urunt,  et  sicut  febris  necant,  nisi  alimentorum 
medicina  succurrat.  Q,uae  quoniam  praesto  est  ex 
consolatione  munerum  tuorum,  in  quibus  nostrae  in- 
firmitati  terra  et  aqua  et  coelum  serviunt,  calamitas 
deliciae  vocantur.  Hoc  me  docuisti,  ut  quemadmo- 
dum  medicamenta,  sic  alimenta  sumturus  accedam. 
Sed  dum  ad  quietem  satietatis  ex  indigentiae  mole- 
stia  transeo,  in  ipso  transitu  mihi  insidiatur  laqueus 
concupiscentiae.  Ipse  enim  transitus  voluptas  est, 
et  non  est  alius,  qua  transeatur,  quo  transire  cogit 
necessitas.  Et  cum  salus  sit  causa  edendi  et  biben- 
di,  adiungit  se  tamquam  pedissequa  periculosa  iocun- 
ditas,  et  plerumque  praeire  conatur,  ut  eius  causa  fiat, 
quod  salutis  causame  facere  vel  dico,  velvolo;  nec 
idem  modus  utriusque  est.  Nam  quod  saluti  satis 
est,  delectationi  parum  est.  Et  saepe  incertum  fit, 
utrum  adhuc  necessaria  corporis  cura  subsidium  pe- 
tat,  an  voluptuaria  cupiditatis  fallacia  ministerium 
suppetat.  Ad  hoc  incertum  hilarescit  infelix  anima, 
etin  eo  praeparat  excusationis  patrocinium,gaudens 
non  adparere,  quid  satis  sit  moderationi  valetudinis, 
ut  obtentu  salutis  obumbret  negotium  voluptatis. 
ilis  tentationibus  quotidie  conor  resistere,  et  invoco 
dexteram  tuam  ad  salutem  meam,  et  ad  te  refero  ae- 
stus  meos,  quia  consiLium  mihi  de  hac  re  nondum 

stat.  Audio  vocem  iubentis  Dei  mei:  Non  graventur 
corda  vestra  in  crapula  et  ehrietate.  (Luc.  21,  34.) 
Ebrietas  longe  est  ame;  misereberis,  ne  adpropin- 
quet  mihi.  Crapula  autem  nonnumquam  subrepit 
ser\'0  tuo;  misereberis,  ut  longe  fiat  a  me.  Nemo 
enim  potest  esse  continens,  nisi  tu  des.  Multa  nobis 
orantibus  tribuis;  et  quidquidboni,  antequam  orare- 
mus,  accepimus,  a  te  accepimus;  et  ut  hoc  postea 
cognosceremus,  a  te  accepimus.  Ebriosus  numquam 
fui,  sed  ebriosos  a  te  sobrios  factos  ego  novi.  Ergo 
a  te  factum  est,  ut  hoc  non  essent  qui  numquam  fue- 
runt;  a  quo  factum  est,  ut  hoc  non  semper  essent, 
qui  fuerunt;  a  quo  etiam  factum  est,  ut  scirent  utri- 
que ,  a  quo  factum  est.  Audivi  aliam  vocem  tuam: 
Post  concupiscentias  tuas  non  eas,  et  a  voluntate  tua 
avertere.  (Sirac.  18,  30.)  Audivi  et  illam  ex  munere 
tuo,  quam  multum  amavi:  Neque  si  manducaverimus, 
abundabivius ;  neque  si  non  manducaverimus,  deerit 
nobii.  (1  Cor,  8,  8.)  Hoc  est  dicere:  nec  illa  res 
me  copiosum  faciet,  nec  illa  aerumnosum.  Audivi 
et  alteram:  Ego  enim  didici,  in  quihus  suni  sufficiens 
esse:  et  ahnndare  novi,  etpenuriampatinovi;  omnia 
possum  in  eo,  qui  me  confortat.  (Phil.  4,  11.  ss.)  Ecce 
miles  castrorum  coelestium,non  pulvis,  quod  nos  su- 
mus.  Sed  memento,  Domine,  quia  pulvis  sumus, 
et  de  pulvere  fecisti  hominem  ,  et  perierat,  et  inven- 
tus  est.  Nec  ille  in  se  potuit,  quia  idem  pulvis  fuit, 
quem  talia  dicentem  adflatu  tuae  inspirationis  ada- 
mavi.  Omnia possum,  inquit,  in  eo,  quime  confortat. 
Couforta  me,  utpossim.  Daquodiubes,  etiube  quod 
vis.  Iste  se  accepisse  confitetur,  et  quod  gloriatur,  in 
Dominogloriatur.  Audivialiumrogantem,  utaccipiat' 
Aufer  a  me,  inquit,  concupiscentias  ventris.  (Sirac.  23, 
5.)  Unde  adparet,sancteDeus  meus,  te  dare,  cum  fit, 
quod  imperas  fieri.  Docuisti  me,  pater  bone,  omnia 
munda  mundis;  sedmalum  esse  homini,  quiper  offensio- 
nem  manducat  (J^om.  14,20.);  et  omnem  creaturam 

ttiam  honam  esse,  nihilque  ahiiciendum,  quod  cum  gra- 
tiarum  actione  percipitur  (l  Tim.  4,  4.) ;  et  quia  esca 
nos  non  commendat  Deo  (1  Cor.  8,  8.);  et  utnemo  nos 
iudicet  in  cibo ,  aut  in  potu  (CoL  2,  16.);  et,  ut  qui 
manducat,  non  jnanducantem  non  spernat;  et  qui  non 
manducat,  manducanfem  non  iudicet.  (Rom.  14,  3.j 
Didici  haec;  gratias  tibi,  laudestibi,  Deo  meo,  ma- 
gistro  meo,  pulsatori  aurium  mearum,  illustratori 
cordismei.  Eripe  me  ab  omnitentatione.  Non  ego 
immunditiam  obsonii  timeo,  sed  immundi- 
tiam  cupiditatis.  Scio  ,  Noe  omne  carnis  geaus, 
quod  cibo  essetusui,  manducai'e  permissum;  Eliam 
cibo  carnis  refectum;  Ioliannem,mirabiliabstinentia 
praeditum,  animalibus,  hoc  est,  locustis  in  escam 
cedentibus  non  fuisse  pollutum.  Et  scio,  Esau  len- 
ticulae  concupiscentia  deceptum;  et  David  propter 
aquae  desiderium  a  se  ipso  reprehensum ;  et  regem 
nostrum  non  de  carne,  sed  de  pane  esse  tentatum. 
Ideoqueet  populus  in  eremo,non  quia  carnes  deside- 
ravit,  sed  quia  escae  desiderio  adversus  Dominuni 
murmuravit,  me  uit  improbari.  In  his  ergo  tentatio- 
nibus  positus  certo  quotidie  adversus  concupiscen- 
tiam  manducandi  et  bibendi.  Non  enim  est,  quod 
semel  praecidere,  et  ulterius  non  adtingere  decer- 
nam,  sicut  de  concubitu  potui.  Itaque  freni  guttu- 
ris  temperata  relaxatione  et  constrictione  tenendi 
sunt.  Et  quis  est,  Domine,  qui  non  rapiatur  aliquan- 
tulum  extra  metas  necessitatis?  Quisquis  est,  ma- 
gnus  est;  magnificet  nomen  tuum.  Ego  autem  non 
sum,  quia  pcccator  homo  sum.  Sed  et  ego  magnifi- 
co  nomen  tuum;  et  interpellat  te  pro  peccatis  meis 
qui  vicit  saeculum,  numerans  me  inter  infirma  mem- 
bra  corporis  sui;  quia  et  imperfectum  eius  viderunt 
oculi  tui,  etin  lihro  tuo  omnes  scrihentur.  (Ps.l39,  16.) 
C.  XXXII.  De  illecebra  odorum  non  satago  ni- 
mis.  Cum  absunt,  non  requiro,  cum  adsunt,  non  re- 
spuo ,  paratus  etiam  eis  semper  carere.     Ita  mihi  vi- 

deor:  fortasse  fallor.  Sunt  enim  et  istae  plangendae 
tenebrae,  in  quibus  me  latet  facultas  mea,  quae  in  nie 
est,  ut  animus  meus  de  viribus  suis  ipse  se  interro- 
gans,  non  facile  sibi  credendum  existimet,  quia  et 
quod  inest,  plerumque  occultum  est,  nisi  experientia 
manifestetur.  Et  nemo  securus  esse  debet  in 
ista  vita,  quae  tota  tentatio  nominatur: 
utrum  qui  tieri  potuit  ex  deteriore  melior,  non  fiat 
etiam  ex  meliore  deterior.  Una  spes,  una  fiducia, 
una  firma  promissio,  misericordia  tua. 

C.  XXXIII.  Voluptates  aurium  tenacius  me  im- 
plicaverant  et  subiugaverant;  sed  resolvisti,  et  libe- 
rasti  me.  Nunc  in  sonis,  quos  animant  cloquia  tua, 
cum  suavi  et  artificiosa  voce  cantantur,  fateor,  ali- 
quantulum  adquiesco,  non  quidem  ut  haeream,  sed  ut 
surgam,  cum  volo.  At  tamen  cum  ipsis  sententiis, 
quibus  AivuntjUt  admittantur  ad  me,  quaerunt  in  cor- 
de  meo  nonnullius  dignitatis  locum,  et  vix  eis  prae- 
beo  congruentem.  Aliquando  enim  plus  mihi  videor 
honoris  eis  tribuere  quam  decet,  dum  ipsis  sanctis 
dictis  religiosius  et  ardentius  sentio  moveri  animos 
nostros  in  flammam  pietatis,  cum  ita  cantantur,  quam 
si  non  ita  cantarentur;  et  omnes  adfectus  spiritus 
nostri  pro  sui  diversitate  habere  proprios  modos  in 
voceatquecantu,  quorum  nescio  qua  occulta  familia- 
ritate  excitentur.  Sed  delectatio  carnis  meae,  cui 
mentem  ^nervandam  non  oportet  dari,  saepe  me  fal- 
lit,  dum  rationem  sensus  non  ita  comitatur,  ut  patien- 
ter  sit  posterior;  sed  tantum  quia  proptcr  illam  me- 
ruit  admitti,  etiam  praecurrere  ac  ducere  conatur. 
Ita  in  his  pecco  non  sentiens;  sed  postea  sentio.  Ali- 
quando  autem  hanc  ipsam  fallaciam  immoderatius 
cavens  erro  nimia  severitate;  sed  valde  interdum,  ut 
melos  omne  cantilenarum  suavium,  quibus  Davidi- 
cum  psalterium  frequentatur,  ab  auribus  meis  remo- 
veri  velim,  atque  ipsius  ecclesiae,  tutiusque  mihi  vi- 
detur,  quod  de  Alexandrino  episcopo  Athanasio  sae- 

pe  mihi  dictum  commemini,  qui  tam  modico  flexu 
vocis  faciebat  sonare  lectorem  psalmi,  ut  pronun- 
tianti  ricinior  esset  quam  canenti.  Verum  tamen 
cum  reminiscor  lacrimas  meas,  quas  fudi  ad  cantus 
occlesiae  tuae  in  primordiis  recuperatae  fidei  meae, 
et  nunc  ipso  quod  moA  eor  non  cantu,  sed  rebus,  quae 
cantantur,  cum  liquidaroce  et  convenientissimamo- 
dulatione  cantantur,  magnam  instituti  huius  utilita- 
tem  rursus  agnosco.  Ita  fluctuo  inter  periculum  vo- 
luptatis  et  experimentum  salubritatis;  magisque  ad- 
ducor,  non  quidem  irretractabilem  sententiam  profe- 
rens,  cantandi  consuetudinem  adprobare  in  ecclesia, 
ut  per  oblectamenta  aurium  infirmior  animus  in  ad- 
fectum  pietatis  adsurgat:  tamen  cum  mihi  accidit,  ut 
me  amplius  cantus,  quam  res,  quae  canitur,  moveat, 
poenaliter  me  peccare  confiteor,  et  tunc  mallem  non 
audire  cantantem.  Ecce  ubi  sum.  Flete  mecum,  et 
pro  me  flete,  qui  aliquidboni  vobiscum  intus  agitis, 
unde  facta  procedunt.  Nam  qui  non  agitis,  non  vos 
haec  movent.  Tu  autem,  Domine  Deus  meus ,  exau- 
di,  respice,  et  vide,  et  miserere,  et  sana  me,  in  cuius 
oculis  mihi  quaestio  factus  sum,  etipse  est  languor 
meus. 

C.  XXXIV.  Restat  voluptas  oculorum  istorum 
carnis  meae,  de  qua  loquar  confessiones,  quas  au- 
diant  aures  templi  tui,  aures  fraternae  ac  piae,  ut 
concludamus  tentationes  concupiscentiae  carnis, 
quae  me  adhuc  pulsant  ingemiscentem  ,  et  habitacu- 
lummeum,  quod  de  coelo  est,  superindui  cupientem. 
Pulchras  formas  et  varias,  nitidos  et  amoenos  colores 
amant  oculi.  Non  teneant  haec  animammeam;  te- 
neat  eam  Deus,  qui  fecit  haec,  bona  quidem  valde; 
sed  ipse  est  bonum  meum,  non  haec.  Et  tangunt 
me  vigilantem  totis  diebus,  nec  requies  ab  eis  datur 
mihi,  sicut  datur  a  vocibus  canoris  aliquando  ab 
omnibus  in  silentio.  Ipsa  enim  regina  colorum  lux 
ista,  perfundens  cuncta,  quae  cernimus,  ubi  ubi  per 

diem  fuero,  multimodo  adlapsu  blanditur  mihi  aliud 
agenti,  et  eam  non  advertenti.  Insinuat  autem  se  ita 
vehementer,  ut  si  repente  subtrahatur,  cum  deside- 
rio  requiratur;  et  si  diu  absit,  contristat  animum.  O 
lux,  quam  videbat  Tobias,  cum  clausis  oculis  istis 
filium  docebat  vitae  viam,  et  ei  praeibat  pede  carita- 
tis  nusquam  errans:  aut  quam  videbat  Isaac  praegra- 
vatis  et  opertis  senectute  carneis  luminibus,  cum  fill- 
os  non  agnoscendo  benedicere,  sed  benediceudo 
agnoscere  meruit:  aut  quam  videbat  lacob,  cum  et 
ipse  prae  grandi  aetate  captus  oculis,  in  filiis  prae- 
signatafuturipopuli  genera  luminoso  corde  radiavit, 
et  nepotibus  suis  ex  loseph  divexas  mystice  manus 
non  sicut  pater  eorum  foris  corrigebat,  sed  sicut  ipse 
intus  discernebat,  imposuit!  Ipsa  est  lux,  una  est,  et 
unum  omnes  qui  vident  et  amant  eam.  At  ista  cor- 
poralis,  de  qua  loquebar,  illecebrosa  ac  periculosa 
dulcedine  condit  vitam  saeculi  caecis  amatoribus. 
Q,ui  autem  et  de  ipsa  laudare  te  norunt,  Deus  creator 
omnium,  adsumunt  eam  in  hymno  tuo,  non  absu- 
muntur  ab  ea  in  somno  suo  :  sic  esse  cupio.  Resisto 
seductionibus  oculorum,  ne  implicentur  pedes  mei, 
quibus  ingredior  viam  tuam;  et  erigo  ad  te  invisibi- 
les  oculos,  ut  tu  evellas  de  laqueo  pedes  meos.  Tu 
subinde  evellis  eos;  nam  illaqueantur.  Tu  non  ces- 
sas  evellere,  ego  autem  crebro  haereo  in  ubique 
sparsis  insidiis;  quoniam  non  dormies,  neque  dormi- 
tabis,  qui  custodis  Israel.  Quam  innumerabilia  variis 
artibus  et  opificiis  in  vestibus,  calceamentis,  vasis, 
et  cuiuscemodi  fabricationibus,  picturis  etiam,  di- 
versisque  figmentis,  atque  his  usum  necessarium  at- 
que  moderatum  et  piam  significationem  longe  trans- 
gredientibus ,  addiderunt  homines  ad  illecebras  ocu- 
lorum,  foras  sequentes  quod  faciunt,  intus  relinquen- 
tes  a  quo  facti  sunt,  et  exterminantes  quod  facti 
sunt.  At  ego,  Deus  meus  et  decus  meum,  etiam  hinc 
dico  tibi  hymnum,  et  sacriftco  laudem  sanctificatori 

nieo;  quoniam  pulchra  traiecta  per  animas  in  manu3 
artificiosas  ab  illa  pulchritudine  reniunt,  quae  super 
animas  est,  cui  suspirat  anima  mea  die  ac  nocte.  Sed 
pulchritudinum  exteriorum  operatores  et  sectatores 
inde  trahunt  adprobandi  modum,  non  autem  inde 
trahunt  utendi  modum.  Et  ibi  est,  et  non  vident 
eum,  ut  non  eant  longius,  et  fortitudinem  suam  ad  te 
custodiant,  nec  eam  spargant  in  deliciosas  lassitudi- 
nes.  Ego  autem  haec  loquens  atque  discernens 
etiam  istis  pulchris  gressum  innecto;  sed  tu  evellis, 
Domine,  evellistu,  quoniam  misericordia  tua  ante 
oculos  meos  est.  Nam  et  ego  capior  miserabiliter, 
et  tu  eveliis  raisericorditer  aliquando  non  sentien- 
tem,  quia  suspensius  incideram,  aliquando  cum  dolo- 
re,  quia  iam  inhaeseram. 

C.  XXXV.  Huc  accedit  alia  forma  tentationis 
umltiplicius  periculosa.  Praeter  eam  enim  concupi- 
scentiam  carnis,  quae  inest  in  delectatione  omnium 
sensuum  et  voluptatum,  cui  servientes  depereunt, 
qui  longe  se  faciunt  a  te,  inest  animae  per  eosdem 
sensus  corporis  quaedam  non  se  oblectandi  in  carne, 
sed  experiendi  per  carnem  vana  et  curiosa  cupiditas, 
nomine  cognitionis  et  scientiae  palliata.  Quae  quon- 
iam  in  adpetitu  noscendi  est,  oculi  autem  sunt  ad 
cognoscendum  in  sensibus  principes,  concupiscentia 
oculorum  eloquio  divino  adpellata  est.  (1  loh.  2,  16.) 
Ad  oculos  enim  proprie  videre  pertinet.  Utimur  au- 
tem  hoc  verbo  etiam  in  caeteris  sensibus,cum  eos  ad 
cognoscendum  intendimus.  Neque  enim  dicimus: 
audi,quidrutilet;  aut:  olfac,  quam  niteat;  aut:  gu- 
sta,  quam  splendeat;  aut:  palpa,  quam  fulgeat.  Vi- 
deri  enim  dicuntur  haec  omnia.  Dicimus  autem  non 
solum:  vide,  quid  luceat,  quod  soli  oculi  sentire  pos- 
sunt;  sed  etiam:  vide,  quidsonet;  vide,  quid  oleatj 
vide,  quid  sapiat;  vide,  quam  durum  sit.  Ideoque 
generalis  experientia  sensuum  concupiscentia  (sicut 
dictum  est)  oculorum  vocatur,  quia  videndi  officium. 

in  quo  primatum  oculi  teneut,  etiam  caeteri  sensus 
sibi  de  similitudine  usurpant,  cum  aliquid  cognitio- 
nis  explorant.  Ex  hoc  autem  evidentius  discernitur, 
quid  voluptatis,  quid  curiositatis  agaturper  sensus; 
quod  voluptas  pulchra,  canora,  suavia,  sapida,  lenia 
sectatur;  curiositas  autem  etiam  his  contraria  ten- 
tandi  causa,  non  ad  subeundam  molestiam,  sed  expe- 
riendi  noscendique  libidine.  Quid  enim  voluptatis 
habet  videre  in  laniato  cadavere  quod  exhorreas?  Et 
tamen  sicubiiaceat,  concurrunt,  ut  contristentur,  ut 
palleant.  Timent  etiam,  ne  in  somnis  hoc  videant; 
quasi  quisquam  eos  ^"igilantes  videre  coegerit,  aut 
pulchritudinis  ulla  fama  persuaserit.  Ita  et  in  cae- 
teris  sensibus;  quae  persequi  longum  est.  Ex  huc 
morbo  cupiditatis  in  spectaculis  exhibentur  quaeque 
miracula.  Hinc  ad  perscrutanda  naturae  (quae  prae- 
ter  nos  est)  operta  proceditur,  quae  scire  nihil  prod- 
est,  et  nihil  afiud  quam  scire  homines  cupiunt.  Hinc 
etiam,  si  quid  eodem  perversae  scientiae  fine  per  ar- 
tes  magicas  quaeritur.  Hinc  etiam  in  ipsa  religione 
Deus  tentatur,  cum  signa  et  prodigia  flagitantur,  non 
ad  aUquam  salutem,  sed  ad  solam  experientiam  desi- 
derata.  In  hac  tam  immensa  silva  plena  insidiarum 
et  pericuIorum,ecce  multa  praeciderim  et  a  meo  cor- 
de  dispulerim,  sicuti  donasti  me  facere,  Deu^  salutis 
n^eae.  At  tamen  quando  audeo  dicere,  cum  circum- 
quaque  quotidianam  vitam  nostram  tam  multa  huius 
generis  rerum  circumstrepant,  quando  audeo  dicere, 
nuUa  re  tali  me  intentum  fieri  ad  spectandum  et  vana 
cura  capiendum?  Sane  me  iam  theatra  non  rapiunt, 
nec  curo  nosse  transitus  siderum,  nec  anima  mea 
umquam  responsa  quaesivit  umbrarum;  omnia  sacri- 
lega  sacramenta  detestor.  A  te,  Domine  Deus  meus, 
cui  humilem  famulatum  ac  simplicem  debeo,  quantis 
mecum  suggestionum  machinationibus  agit  inimicus, 
ut  signum  aUquod  petam!  Sed  obsecro  te  per  regem 
nostrum,  et  patriam  lerusalem,  simpUcem,  castam,  ut 

queniadmodum  a  me  longe  est  ista  consensio  ,  ita  sit 
semper  longe  atque  longius.  Pro  salute  autem  cu- 
iusquam  cum  te  rogo,  alius  multum  diiferens  finis  est 
intentionis  meae,  et  te  facientem  quod  vis,  das  mihi 
et  dabis  libenter  sequi.  Verum  tamen  in  quam  mul- 
tis  minutissimis  et  contemtibilibus  rebus  curiositas 
quotidie  nostra  tentatur!  Et  quam  saepe  labamur, 
quis  enumerat?  Quoties  narrantes  inania  primo  qua- 
sitoleramus,  ne  offendamus  infirmos,  deinde  paula- 
tim  libenter  advertimus?  Canem  curreiitem  post 
leporem  iam  non  specto,  cumin  circo  fit;  at  rero  in 
agro,  si  casu  transeam,  avertit  me  fortassis  et  ab  ali- 
qua  magna  cogitatione,  atque  ad  se  convertit  illa  ve- 
natio,  non  deviare  cogens  corpore  iumenti,  sed  cor- 
dis  inclinatione.  Et  nisi  iam  mihi  demonstrata  in- 
firmitate  mea  cito  admoneas,  aut  ex  ipsa  visione  per 
aliquam  considerationem  in  te  adsurgere,  aut  totum 
contemnere  atque  transire  vanus  hebesco.  Q,uid  cum 
me  domi  sedentem  stellio  muscas  captans,  vel  aranea 
retibus  suis  irruentes  implicans,  saepe  intentum  fa- 
cit?  Num  quia  parva  sunt  animalia,  ideo  non  res  ea- 
dem  geritur?  Pergo  inde  ad  laudandum  te  creatorem 
mirificum,  atque  ordinatorem  rerum  omnium;  sed 
non  inde  intentus  esse  incipio.  Aliud  est  cito  surge- 
re,  aliud  est  non  cadere.  Et  talibus  vitameaplena 
est,  et  una  spes  mea  magna  valde  misericordia  tu#. 
Cum  enim  huiuscemodi  rerum  conceptaculum  fit  cor 
nostrum,  et  portat  copiosae  vanitatis  catervas,  hinc 
et  orationes  nostrae  saepe  interrumpuntur  atque 
turbantur,  et  ante  conspectum  tuum,  dum  ad  aures 
tuas  vocem  cordis  intendimus,  ne-scio  unde  irruenti- 
bus  nugatoriis  cogitationibus,  res  tanta  praeciditur. 
C.  XXXVI.  Numquid  etiam  hoc  inter  conte- 
.nnenda  deputabimus,  aut  aliquid  nos  reducet  in 
spem,  nisi  tota  misericordia  tua,  quoniam  coepisti 
mutare  nosf  Et  tu  scis,  quanta  ex  parte  mutaveris, 
qui  me  primitus  sanas  a  libidine  vindicandi  me,  ut 

propitius  fias  etiam  caeteris  omnibus  iniquitatibus 
meis,  et  sanes  omnes  languores  meos,  et  redimas  de 
corruptione  yitam  meam,  et  corones  me  in  misera- 
tione  et  misericordia,  et  saties  in  bonis  desiderium 
meum;  qui  compressisti  a  timore  tuo  superbiam 
meam,  et  mansuefecisti  iugo  tuo  cervicem  meam. 
Et  nunc  porto  illud,  et  lene  est  mihi,  quoniam  sic 
promisisti  et  fecisti;  et  rere  sic  erat,  et  nesciebam, 
quando  id  subire  metuebam.  Sed  numquid,  Domine, 
qui  solus  sine  typho  dominaris,  quia  solus  verus  Do- 
minus  es,  qui  non  habes  dominum,  numquid  hoc  quo- 
que  tertium  tentationis  genus  cessavit  a  me,  aut  ces- 
sare  in  hac  tota  vita  potest:  timeri  et  amari  velle  ab 
hominibus,  non  propter  aliud,  sed  ut  inde  sit  gau- 
dium,  quod  non  est  gaudium?  Misera  vita  est  et  foe- 
da  iactantia.  Hinc  fit  vel  maxime  non  amare  te,  nec 
caste  timere  te.  Ideoque  tu  superbis  resistis,  humi- 
libus  autem  das  gi'atiam,  etintonas  super  ambitiones 
saeculi,  et  contremunt  fundamenta  montium.  Itaque 
nobis,  quoniam  propter  quaedam  humanae  societatis 
officianecessarium  est  amari  et  timeri  ab  hominibus, 
instat  adversarius  verae  beatitudinis  nostrae,  ubique 
spargens  in  laqueis:  euge,  euge!  ut  dum  avide  coUi- 
gimus,  incaute  capiamur,  et  a  veritate  tua  gaudium 
nostrum  deponamus,  atque  in  hominum  fallacia  po- 
namus;  libeatque  nos  amari  et  timeri  non  propter 
te,  sed  pro  te;  atque  isto  modo  sui  similes  factos  se- 
cum  habeat,  non  ad  concordiam  caritatis,  sed  ad 
consortium  supplicii,  qui  statuit  sedem  suam  ponere 
in  aquilone  (les.  14,  14.),  ut  te  perversa  et  distorta 
via  imitanti  [imitati]  tenebrosi  frigidique  servirent. 
Nos  autem,  Domine,  pusillus  grex  tuus  ecce  sumus; 
tu  nos  posside.  Praetende  alas  tuas,  et  fugiamus 
sub  eas.  Gloria  nostra  tu  esto ;  propter  te  amemur, 
et  verbum  tuum  timeatur  in  nobis.  Qui  laudari 
vult  ab  hominibus  vituperante  te,  non  de- 
fendetur    ab    hominibus    iudicante   te,    nec 


200  AURELII  AUGUSTINI 

eripietur  damnante  te.  Cum  autem  non  pecca- 
tor  laudatur  in  desideriis  animae  suae,necquiiniqua 
gerit  benedicitur  (Ps.  9,24.  sec.LXX.),  sed  laudatur 
homo  propter  aliquod  donum,  quod  dedisti  ei,  at  ille 
plus  gaudet  sibi  laudari  se ,  quam  ipsum  donum  ha- 
bere  unde  laudatur,  etiam  iste  te  vituperante  lauda- 
tur.  Et  melior  iam  ille,  qui  laudavit,  quani  iste,  qul 
laudatus  est.  Illi  enim  placuit  in  homine  donum 
Dei,  huic  amplius  placuit  donum  hominis,quam  Dei. 
C.  XXXVII.  Tentamur  his  tentationibus  quoti- 
die,  Domine;  sine  cessatione  tentamur.  Quotidiana 
fornax  nostra  est  humana  lingua.  Imperas  nobis  et 
in  hoc  genere  continentiam.  Da  quod  iubes,  et  iube 
quod  vis.  Tu  nosti  de  hac  re  ad  te  gemitum  cordis 
mei,  et  flumina  oculorum  meorum.  Neque  enim  fa- 
cile  colligo,  quam  sim  ab  ista  peste  mundatior,  et 
multum  timeo  occulta  mea,  quae  norunt  oculi  tui, 
mei  autem  non.  Est  enim  qualiscumque  in  aliis  ge- 
ueribus  tentationum  mihi  facultas  explorandi  me;  in 
hoc  paene  nulla  est.  Nam  et  a  voluptatibus  carnis, 
et  a  curiositate  supervacanea  cognoscendi,  video, 
quantum  adsecutus  sim  posse  refrenare  anlmum  me- 
um,  cum  eis  rebus  careo,  vel  voluntate,  vel  cuni  ab- 
sunt.  Tunc  enim  me  interrogo ,  quam  magis  minus- 
ve  mihi  molestum  sit  non  habere.  Divitiae  vero, 
quae  ob  hoc  expetuntur,ut  alicui  istarum  trium  cupi- 
ditatum,  vel  duabus  earum,  vel  omnibus  serviant,  si 
persentiscere  non  potest  animus,  utrum  eas  habens 
contemnat,  possunt  et  dimitti ,  ut  se  probet.  Laude 
vero  ut  careamus,  atque  in  eo  experiamur,  quid  pos- 
sumus?  Numquid  male  vivendum  est,  et  tam  perdite 
atque  immaniter,  ut  nemo  nos  noverit,  qui  non  dete- 
stetur?  Quae  maior  dementiadiciautcogitaripotest? 
At  si  bonae  vitae  bonorumque  operum  comes  et  solet 
et  debet  esse  laudatio,  tam  comitatum  eius,  quam 
ipsam  bonam  vitam  deseri  non  oportet.  Non  autem 
sentiojsine  quo  esse  aut  aequo  animo,aut  aegrepos- 

sim,  nisi  cum  abfuerit.  Q,ui(i  igitur  tibi  in  hoc  ge- 
nere  tentationis,  Domine,  confiteor?  Quid,  nisi  de- 
lectari  me  laudibus;  sed  amplius  ipsa  veritate,  quani 
laudibusl  Nam  si  mihi  proponatur,  utrum  malim 
furens,  aut  in  omnibus  rebus  errans  ab  omnibus 
hominibus  laudari;  an  constans  et  in  veritate  cer- 
tissimus  ab  omnibus  vituperari,  video  quid  eligani. 
Verum  tamen  nollem,  ut  vel  augeret  mihi  gaudium 
cuiuslibet  boni  mei  suffragatio  oris  alieni.  Sed 
auget  (fateor)  non  solum,  sed  et  vituperatio  mi- 
nuit.  Et  cum  istamiseriamea  perturbor,  subintrat 
mihi  excusatio,  quae  qualis  sit,  tu  scis,  Deus;  nam 
me  incertum  facit.  Quia  enim  nobis  imperasti  non 
tantum  continentiam,  id  est,  a  quibus  rebus  amoreni 
cohibeamus,  verum  etiam  iustitiam,  id  est,  quo  eum 
conferamus,  nec  te  tantum  voluisti  a  nobis,  verum 
etiam  proximum  diligi:  saepe  mihi  videor  de  pro- 
fectu  aut  spe  proximi  delectari,cum  bene  intelligen- 
tis  laude  delector,  et  rursus  eius  malo  contristari, 
cum  eum  audio  vituperare,  quod  aut  ignorat,  aut  bo- 
num  est.  Nam  et  contristor  aliquando  laudibus 
meis,cum  vel  ea  laudantur  in  me,in  quibus  ipse  mihi 
displiceo;  vel  etiam  bona  minora  et  levia  piuris  ae- 
stimantur,  quam  aestimanda  sunt.  Sed  rursus  unde 
scio?  An  propterea  sic  adficior,  quia  nolo  de  me  ipso 
a  me  dissentire  laudatorem  meum;  non  quia  illius 
utilitate  moveor,  sed  quia  eadem  bona,  quae  mihi 
in  me  placent,  iucundiora  mihi  sunt,  cum  et  alteri 
placent?  Q,uodam  modo  enim  non  ego  laudor,  cum 
de  me  sententia  mea  non  laudatur,  quando  quidem 
aut  illa  laudantur,  quae  mihi  displicent,  aut  illa  am- 
plius,  quae  mihi  minus  placent.  Ergone  de  hoc  in- 
certus  sum  mei?  Ecceinte,  veritas,  video,nonme 
laudibus  meis  propter  me,  sed  propter  proximi  utili- 
tatem  moveri  oportere.  Et  utrum  ita  sit  nescio. 
Minus  mihi  in  hac  re  notus  sum  ipse ,  quam  tu.  Ob- 
secro  te,  Deus  meus,  et  me  ipsum  mihi  indica,  ut 

confitear  oraturis  pro  me  fratribus  meis,  quod  in  me 
saucium  comperero.  Iterum  me  diligentius  interro- 
gem.  Si  utilitate  proximi  moveor  in  laudibus  meis, 
cur  minus  moveor,  si  quisquam  alius  iniuste  vitupe- 
retur,  quam  si  ego?  Cur  ea  contumelia  magis  mor- 
deor,  quae  in  me,  quam  quae  in  alium  eadem  iniqui- 
tate  coram  me  iacitur?  An  et  hoc  nescio?  Etiamne 
id  restat,  ut  ipse  me  seducam,  et  verum  non  faciam 
coram  te  in  corde  etlinguamea?  Insaniamistam, 
Domine,  longe  fac  a  me,  ne  oleum  peccatoris  mihi 
sit  os  meum  ad  impinguandum  caput  meum.  Ege- 
nus  et  pauper  ego  sum,  et  melior  in  occulto  gemitu 
displicens  mihi,  et  quaerens  misericordiam  tuam, 
donec  reficiatur  defectus  meus,  et  perficiatur  usque 
in  pacem,  quam  nescit  arrogantis  oculus. 

C.  XXXVllI.  Sermo  autem  ore  procedens,  et 
facta,  quae  innotescunt  liominibus,  habent  tentatio- 
nem  periculosissimam  ab  amore  laudis,  qui  ad  priva- 
tam  quamdam  excellentiam  contrahit  emendicata 
sutfragia;  tentat  et  cum  a  me  in  me  arguitur  eo  ipso, 
quo  arguitur.  Et  saepe  homo  de  ipso  vanae  gloriae 
contemtu  vanius  gloriatur;  ideoque  non  iam  de  ipso 
contemtu  gloriae  gloriatur.  Non  eam  contemnit, 
cum  gloriatur  intus. 

C.  XXXIX.  Etiam  intus  est  aliud  in  eodem  ge- 
nere  tentationis  malum,  quo  inanescunt  qui  pla- 
cent  sibi  de  se,  quamvis  aliis  vel  non  placeant,  vel 
displiceant,  nec  placere  adfectent  caeteris.  Sed  sibi 
placentes  multum  tibi  displicent,  non  tantum  de  non 
bonis  quasi  bonis,  verum  etiam  de  bonis  tuis,  quasi 
suis ;  aut  6tiam  sicut  de  tuis ,  sed  tamquam  ex  meri- 
tis  suis;  aut  etiam  sicut  ex  tua  gratia,  non  tamen  so- 
cialiter  gaudentes,  sed  aliis  invidentes  ea.  In  his 
omnibus  atque  huiusmodi  periculis  et  laboribus  vi- 
des  tremorem  cordis  mei;  et  vulnera  mea  magis  sub- 
inde  a  te  sanari,  quam  mihi  non  infligi  sentio. 

C.  XL.     Ubi  non  mecum  ambulasti,  veritas,  do- 

cens  quid  caveam  et  quid  adpetam,  cum  ad  te  refer- 
rem  inferiora  -visa  mea  quae  potui,  teque  consule- 
lem?  Lustravi  mundum  foris  sensu  quo  potui,  et  ad- 
tendi  vitam  corporis  mei  de  me,  sensusque  ipsos 
meos.  Inde  ing^-essus  sum  in  recessus  memoriae 
meae,  multiplices  amplitudines  plenas  mirismodis 
copiarum  innumerabilium,  et  consideravi,  et  ex- 
pavi,  et  nihil  eorum  discernere  potui  sine  te,  et  nihil 
eorum  esse  te  inveni.  Nec  ego  ipse  inventor,  qui 
peragravi  omnia,  et  distinguere  etpro  suis  quaeque 
dignitatibus  aestimare  conatus  sum,  excipiens  alia 
nuntiantibus  sensibus,  et  interrogans  alia  mecum 
commixta  sentiens,  ipsosque  nuntios  dignoscens 
atque  dinumerans,  iamque  in  memoriae  latis  opibus 
aliapertractans,  alia  recondens,alia  eruens:  nec  ego 
ipse  cum  haecagerem,  id  est,  vismea,  qua  id  age- 
bam;  nec  ipse  eras  tu,  quia  lux  es  tu  permanens, 
quam  de  omnibus  consulebam,  an  essent,  quid  es- 
sent,  quanti  pendenda  essent.  Et  audiebam  docen- 
tem  ac  iubentem;  et  saepe  istud  facio.  Hoc  me  de- 
lectat,  et  ab  actionibus  necessitatis,  quantumrela- 
xari  possum,  ad  istam  voluptatem  refugio.  Neque 
in  his  omnibus,  quae  percurro  consulens  te,  invenio 
tutum  locum  animae  meae,  nisi  in  te,  quo  colligantur 
sparsa  mea,  nec  a  te  quidquam  recedat  ex  me.  Et 
aliquando  intromittis  me  in  adfectum  multum  inusi- 
tatum  introrsus  ad  nescio  quam  dulcedinem,  quae  si 
perficiatur  in  me,  nescio  quid  erit,  quod  vita  ista  non 
erit.  Sed  recido  in  haec  aerumnosis  ponderibus ,  et 
resorbeor  solitis,  et  teneor,  et  multum  fleo,  sed  mul- 
tum  teneor.  Tantum  consuetudinis  sarcina  digna 
est  [al.  degravat].  Hic  esse  valeo,  nec  volo;  illic 
volo,  nec  valeo;  miser  utrobique. 

C.  XLI.  Ideoque  consideravi  languores  pecca- 
torum  meorum  in  cupiditate  triplici;  et  dexteram 
tuam  invocavi  ad  salutem  meam.  Vidi  enim  splen- 
dorem  tuum  corde  saucio,  et  repercussus  dixi:    Quis 

illuc  potest?  Proiectus  sum  a facie  oculorumtuorum, 
Tu  es  veritas  super  omiiia  praesidens;  at  ego  per 
avaritiam  meam  non  amittere  te  volui,  sed  volui  te- 
cum  possidere  mendacium;  sicut  nemo  vult  ita  fal- 
suni  dicere,  ut  nesciat  ipse  quid  verum  sit.  Itaque 
amisi  te,  quia  non  dignaris  cum  mendacio  possideri. 

C.  XLII.  Q,uem  invenirem,quime  reconciliaret 
tibi?  Ambiendum  niihi  fuit  ad  angelosl  Quaprecel 
Quibus  sacramentisl  JVlulti  conantes  ad  te  redire,ne- 
que  per  se  ipsos  valentes,  sicutaudio,  tentaverunt 
haec,  et  inciderunt  in  desiderium  curiosarum  visio- 
num,  et  digni  habiti  sunt  illusionibus.  Elati  enim  te 
quaerebant  doctrinae  fastu,  exserentes  potius  quam 
tundentes  pectora,  et  adduxerunt  sibi  per  similitudi- 
nem  cordis  sui  conspirantes  et  socias  superbiae  suae 
potestates  aeris  huius,  a  quibus  per  potentias  magi- 
cas  deciperentur,  quaerentes  mediatorem,  per  quera 
purgarentur;  et  non  erat.  Diabolus  enim  erat  trans- 
figurans  se  in  angelum  lucis  (2  Cor.  11,  14.);  et  mul- 
tum  illexit  superbam  carnem,  quod  carneo  corpore 
ipse  non  esset.  Erant  enim  illi  mortales  et  peccato- 
res;  tu  autem,  Domine,  cui  reconciliari  superbe 
quaerebant,  immortalis  et  sine  peccato.  Mediator 
autem  inter  Deum  et  homines  oportebat  ut  haberet 
aliquid  simile  Deo,  aliquid  simile  hominibus ,  ne  in 
utroque  hominibus  similis  longe  essetaDeo,  aut  in 
utroque  Deo  similis  longe  esset  ab  hominibus,  atque 
ita  mediator  non  esset.  Fallax  itaque  ille  mediator, 
quo  per  secreta  iudicia  tua  superbia  mereretur  illu- 
di:  ,,Unum  cum  hominibus  habet,  id  est,  peccatum; 
aliud  videri  vult  habere  cum  Deo,  ut  quia  carnis 
mortalitate  non  tegitur,  pro  immortali  se  ostentet; 
sed  quia  stipendium  peccati  mors  est,  hoc  habet 
commune  cum  hominibus,  uude  simul  damnetur  in 
mortem. " 

C.  XLIII.     Verax  autem  mediator,  quem  secreta 
tua  misericordia  demonstrasti  humiiibus,  et  misisti, 

ut  cius  exemplo  etiam  ipsam  discerent  humilitatem, 

mediator  ille  Dei  et  hominum  homo  Christus  lesus, 

inter  mortales  peccatores  et  immortalem  iustum  ad- 

paruit,  mortalis  cum  hominihus,  iustus  cum  Deo;  ut 

quoniam  stipendium  iustitiae  rita  et  pax  est,  per  iu- 

stitiam  coniunctam  Deo  evacuaret  mortem  iustifica- 

torum  impiorum ,  quam  cum  illis  roluit  habere  com- 

munem.     Hic  demonstratus  est  antiquis  sanctis,  ut 

ita  ipsi  per  fidem  futurae  passionis  eius,  sicut  nos 

per  fidem  praeteritae,   salvi  fierent.    In   quantum 

enim  homo,  in  tantum  mediator;    in  quantum  au- 

tem  A^erbum,  non  medius,quia  aequalis  Deo,et  Deus 

apud  Deum,  et  simul  [cum  spiritu  sancto]  unusDeus. 

Quo  modo  nos  amasti,  pater  bone,  qui  filio  tuo  unico 

non  pepercisti,  sed  pro  nobisimpiis  tradidisti  eum! 

(Rom.  8,  32.)  Quo  modo  nos  amasti,  pro  quibus  ille, 

non  rapinam  arbitratus  esse  aequalis  tibi,  factus  est 

subditus  usque  ad  mortem  crucis  (Phil.  2,  6.  ss.), 

unus  ille  in  mortuis  liber,potestatemhabensponendi 

animam  suam,  et  potestatem  habens  iterum  sumendi 

eam  (loh.  10,  18.);  pro  nobis  tibi  victor  et  victima,  et 

ideo  victor,  quia  victima;  pro  nobis  tibi  sacerdos  et 

sacrificium,   et  ideo  sacerdos,  quia  sacrificium;  fa- 

ciens  tibi  nos  de  servis  filios,  de  te  nascendo,  nobis 

serviendo  !  Merito  mihi  spes  validain  illo  est,  quod 

sanabis  omnes  languores  meos  per  eum,  qui  sedet 

ad  dexteram  tuam,  et  te  interpellat  pro  nobis  (Rom. 

8,  34.);  alioquin  desperarem.     Muiti  enim  etmagni 

sunt  iidem  languores  mei,  nuilti  sunt  et  magni,  sed 

amplior  est  medicina  tua.    Potuimus  putare  V^erbum 

tuum  remotum  esse  a  coniunctione  hominis,  et  de- 

sperare  de  nobis,  nisi  caro  fieret,  et  habitaret  in  no- 

bis.     Conterritus  peccatis    meis  et  mole  miseriae 

meae  agitaveram  in  corde  meditatusque  fueram  fu- 

gam  in  solitudinem;  sed  prohibuisti  me,  et  confirma- 

sti  me,  dicens:  Ideo  pro  omnihus  Christus  mortuus 

est,  ut  qui  vivunt  iam  non  sibi  vivant,  sed  ei  quipro 

ipsis  mortuus  est.  (2  Cor.  5,  15.)  Ecce,  Domine, 
iacto  in  te  curam  meani,  iit  vivam,  et  considerabo  mi- 
rabilia  de  lege  tiia.  Tu  scis  imperitiam  meam  et  in- 
firmitatem  meam;  doce  me,  et  sana  me.  Ille  tuus 
unicus,  in  quo  sunt  omnes  thesauri  sapientiae  et 
scientiae  absconditi  (Col.  2,3.),redemit  me  sanguine 
suo.  Non  calumnientur  mihi  superbi;  quoniam  co- 
gito  pretium  meum,  et  manduco,  et  bibo  et  erogo,  et 
pauper  cupio  saturari  ex  eo  inter  illos,  qui  edunt  et 
saturantur.  Et  laudantDominum,  qui  requirunt  eum. 


L  I  B  E  R     XI. 

C.  I.  Numquid,  Domine,  cum  tua  sit  aeternitas, 
ignoras,  quae  tibi  dico,  aut  ad  tempus  vides,  quod  fit 
in  tempore?  Cur  ergo  tibi  tot  rerum  narrationes  di- 
gerol  Non  utique,  ut  per  me  noveris  ea,  sed  adfe- 
ctum  meum  excito  in  te,  et  eorum,  qui  haec  legunt, 
ut  dicamus  omnes:  Magnus  Dowinus  et  laudahilis 
valde.  (Ps.  96,  4.)  lam  dixi,  et  dicam:  amore 
amoris  tui  facio  istud.  Nam  et  oramus;  et  ta- 
men  veritas  ait:  Novit  pater  vesfer,  quidvobis  opus 
sit,  prius  quampetatis  ah  €0.  (Matth.  6,  8.)  Adfe- 
ctum  ergo  nostrum  patefacimus  in  te,  confitendo  tibi 
miserias  nostras  et  misericordias  tuas  super  nos,  ut 
liberes  nos  omnino,  quoniam  coepisti,  ut  desinamus 
esse  miseri  iji  nobis,  et  beatificemur  in  te;  quoniam 
vocasti  nos,  ut  simus  pauperes  spiritu,  etmites,  et 
lugentes,  et  esurientes  ac  sitientes  iustitiam,  et  mi- 
sericordes,  et  mundicordes,  etpacifici.  Ecce  nar- 
ravi  tibi  multa,  quae  potui,  et  quae  volui,  quoniam  tu 
prior  voluisti,  ut  confiterer  tibi,  Domino  Deo  meo, 
quoniam  bonus  es,  quoniam  in  saeculum  misericor- 
dia  tua. 

C.  II.     Quando  autemsufficio  linguacalami  enun- 

tiare  omnia  hortamenta  tua,  et  omnes  terrores  tuos, 
et  consolationes  et  gubernationes,  quibus  me  per- 
duxisti  praedicare  verbum,  et  sacramentum  tuuni 
dispensare  populo  tuo?  Et  si  sufficio  haec  enuntiare 
ex  ordine,  caro  mihi  valent  stillae  temporum.  Et 
olim  inardesco  meditari  in  lege  tua,  et  in  ea  tibi  con- 
fiteri  scientiam  et  imperitiam  meam,  primordia  illu- 
minationis  tuae,  et  reliquias  tenebrarum  mearum, 
quo  usque  devoretur  a  fortitudine  infirmitas.  Et 
nolo  in  aliud  horae  diffluant,  quas  invenio  liberas  a 
necessitatibus  reficiendi  corporis,  et  intentionis  ani- 
mi,  et  servitutis,  quamdebemus  hominibus,  et  quam 
non  debemus  et  tamen  reddimus.  Domine  Deus 
meus,  intende  orationi  meae,  et  misericordia  tua 
exaudiat  desiderium  meum,  quoniam  non  mihi  soli 
aestuat,  sed  usui  vult  esse  fraternae  caritati,et  vides 
incordemeo,  quia  sic  est.  Sacrificem  tibi  famula- 
tum  cogitationis  et  linguae  meae;  et  da,  quod  otfe- 
ram  ibi.  Inops  enim  et  pauper  sum;  tu  dives  in 
omnes  invocantes  te,  qui  securus  curam  nostri  geris. 
Circumcide  ab  omni  temeritate  omnique  mendacio 
interiora  et  exteriora  labia  mea.  Sint  castae  de- 
liciae  meae  scripturae  tuae;  nec  fallar  in 
eis,  nec  fallam  ex  eis.  Domine,  adtende,  et  mi- 
serere,DomineDeusmeus,lux  caecorum  etvirtus  in- 
firmorum,  statimque  lux  videntium  et  virtus  forti- 
um,  adtende  animam  meam,  et  audi  clamantem  de 
profundo.  Xam  nisi  adsint  et  in  profundo  aures 
tuae,  quo  ibimus?  quo  clamabimusl  Tuus  est  dies, 
et  tua  est  nox.  Ad  nutum  tuum  momenta  transvo- 
lant.  T^argire  inde  spatium  meditationibus  nostris 
m  abditalegis  tuae,  neque  adversus  pulsantes  clau- 
das  eam.  jNeque  enim  frustra  scribi  voluisti  tot 
paginarum  opaca  secreta.  Aut  non  habent  iilae  sil- 
vae  cervos  siios,  recipientes  se  in  eas  et  resumentes, 
ambulantes  et  pascentes,  recumbentes  et  ruminan- 
tes?    O   Domine,  perfice   me,  et  revela  mihi  eas. 

Ecce  Tox  tua  gaudium  meum,  vox  tua  super  adfluen-^ 
tiam  voluptatum.  Daquodamo:  amo  enim;  et  hoc 
tu  dedisti.  Ne  dona  tua  deseras,  nec  herbam  tuam 
spernas  sitientem.  Confitear  tibi,  quidquid  invenero 
in  libris  tuis;  et  audiam  vocem  laudis,  ette  bibam, 
et  considerem  mirabilia  de  lege  tua,  ab  usque  prin- 
cipio,  in  quo  fecisti  coelum  et  terram,  usque  ad  re- 
gnum  tecum  perpetuum  sanctae  civitatis  tuae.  Do- 
mine,  miserere  mei,  et  exaudi  desiderium  meum. 
Puto  enim  quod  non  sit  de  terra,  non  de  auro  et  ar- 
gento,  et  de  lapidibus,  aut  decoris  vestibus,  aut  ho- 
noribus  et  potestatibus,  aut  voluptatibus  carnis,  ne- 
que  de  necessariis  corpori,  et  huic  vitae  peregrina- 
tionis  nostrae,  quae  omnia  nobis  adponuntur  quae- 
rentibus  regnum  et  iustitiam  tuam.  Vide,  Domine 
Deus  meus,  unde  sit  desiderium  meum.  Narrave- 
runt  mihi  iniusti  delectationes,  sed  non  sicut  lex  tua, 
Domine.  Ecce  unde  est  desiderium  meum?  Vide 
pater,  adspice,  et  vide,  et  adproba;  et  placeat  in  con- 
spectu  misericordiae  tuae,  invenire  me  gratiam  ante 
te,  ut  aperiantur  pulsanti  mihi  interiora  sermonum 
tuorum.  Obsecro  per  Dominum  nostrum  lesum 
Christum  filium  tuum,  virum  dexterae  tuae,  filium 
hominis,  quem  confirmasti  tibi  mediatorem  tuum  et 
nostrum,  per  quem  nos  quaesisti  non  quaerentes 
te,  quaesisti  autem,  ut  quaereremus  te,  Verbum 
tuum,  per  quod  fecisti  omnia,  in  quibus  et  me,  uni- 
cum  tuum,  per  quem  vocasti  in  adoptionem  populum 
crcdentium,  in  quo  etme:  per  eum  te  obsecro,  qui 
sedet  ad  dexteram  tuam,  et  te  interpellat  pro  nobis, 
in  quo  sunt  omnes  thesauri  sapientiae  et  scientiae 
absconditi.  Ipsum  [al.  ipsos]  quaero  in  libris  tuis. 
Moyses  de  illo  scripsit.  Hoc  ipse  ait,  hoc  veritas 
ait.     (loh.  5,  46.) 

C.  III.  Audiam  et  intelligam,quomodo  in  princi- 
pio  fecisti  coelum  et  terram.  Scripsit  hoc  Moyses; 
scripsit  et  abiit,  transivit  hinc  fate]  ad  te.     Neque 

nuncante  me  est;  nam  si  esset, tenerem  eum,  et  roga- 
remeum,  etperte  obsecrarem,  ut  mihi  ista  panderet; 
et  praeberem  aures  corporismeisonis  erumpentibus 
ex  ore  eius.  Et  si  Hebraea  roce  loqueretur ,  frustra 
pulsaret  sensum meum,  nec  inde  meiitem  meam  quid- 
quam  tangeret;  si  autem  Latine,  scirem  quid  diceret. 
Sed  unde  scirem,  an  rerum  diceret?  Quod  si  et  hoc 
scirem,  num  ab  illo  scirem?  Intus  utique  mihi,  intus 
in  domicilio  cog^tationis  nec  Hebraea,  nec  Graeca, 
nec  Latina,  nec  barbara  veritas  sine  oris  et  linguae 
organis,  sine  strepitu  syllabarum  diceret:  verumdi- 
cit;  et  ego  statim  certus  confidenter  illi  homini  tuo 
dicerem:  verum  dicis.  Cum  ergo  illum  interrogare 
non  possim,  te,  quo  plenus  vera  dixit,  veritas,  rogo  te, 
Deusmeus,rogo:  parcepeccatismeis;  etquiilliservo 
tuo  dedisti  haec  dicere,  da  et  mihi  haec  intelligere. 

C.  IV.  Ecce  sunt  coelum  et  terra;  clamant  quod 
facta  sint:  mutantur  enim  atque  variantur.  Quid- 
quid  autem  factum  non  est,  ettamenest,  nonestin 
eo  quidquam,  quod  ante  non  erat:  quod  est  mutari 
atque  variari.  Clamant  etiam,  quod  se  ipsa  non 
fecerint:  Ideo  sumus,  quia  facta  sumus;  non  ergo 
eramus,  ante  quam  essemus,  ut  fieri  possemus  a  no- 
bis.  Et  vox  dicentium  est  ipsa  evidentia.  Tu  ergo, 
Domine,  fecisti  ea,  qui  pulcher  es,  pulchra  sunt 
enim;  qui  bonus  es,  bona  sunt  enim;  qui  es,  sunt 
enim.  Nec  ita  pulchra  sunt,  nec  itabona  sunt,  nec 
ita  sunt,  sicut  tu  conditor  eorum,  cui  comparata  nec 
pulchra  sunt,  nec  bona  sunt,  nec  sunt.  Scimus  haee; 
gratias  tibi.  Et  scientia  nostra  scientiae  tuae 
comparata  ignorantia  est. 

C.  V.  Q,uo  modo  autem  fecisti  coelum  et  tcrram, 
et  quae  machinatam  grandis  operationis  tuae?  Non 
enim  sicut  homo  artifex  formans  corpus  de  corpore, 
arbitratu  animae  valentis  imponere  utcumque  spe- 
ciem,  quam  cernit  in  semet  ipsa  interno  oculo.  Et 
unde  hoc  valeret,  nisi  quia  tu  fecisti  eam  ?  Et  impo- 

nit  speciem  iam  exsistenti,  et  habenti  ut  esset,veluti 
terrae  aut  lapidi,  aut  ligno  aut  auro,  autid  genus 
rerum  cuilibet.  Et  unde  ista  essent,  nisi  tu  instituis- 
ses  ea?  Tu  fabro  corpus,  tu  animum  membris  impe- 
ritantem  fecisti;  tu  materiam,  unde  facit  aliquid;  tu 
ingenium,  quo  artem  capiat  et  videat  intus,  quid  fa- 
ciat  foris;  tu  sensum  corporis,  quo  interprete  traii- 
ciat  ab  animo  ad  materiam  id  quod  facit,  et  renuntiet 
animo  quid  factum  sit,  ut  ille  intus  consulat  praesi- 
dentem  sibi  veritatem,  an  bene  factum  sit.  Te  lau- 
dant  haec  omnia  creatorem  omnium.  Sed  tu  quo 
modo  facis  ea?  Quo  modo  fecisti,  Deus,  coelum  et 
terram?  Non  utique  in  coelo  neque  in  terra  fecisti 
coelum  et  terram;  neque  in  aere,  aut  in  aquis,  quon- 
lam  et  haec  pertinent  ad  coelum  et  terram;  nequc 
in  universo  mundo  fecisti  universum  mundum,  quia 
non  erat  ubi  fieret,  antequam  fieret,  ut  esset;  nec 
manu  tenebas  aliquid,  unde  faceres  coelum  et  ter- 
ram.  Nam  unde  tibi  hoc,  quod  tu  non  feceras,  unde 
aliquidfaceres'(  Quid  enim  est,  nisi  quiatu  es?  Ergo 
dixisti,  et  facta  sunt,  atque  in  verbo  tuo  fecisti  ea. 

C.  VI.  Sed  quo  modo  dixisti?  Numquid  illo  mo- 
do,  quo  facta  est  vox  de  nube  dicens:  Hic  estjilius 
meus  dilectus?  (Matth. 3, IT. et IT,5.)  llla enim vox acta 
atque  transacta  est,  coepta  et  finita.  Sonuerunt 
syllabae,  atque  transierunt,  secunda  post  primam, 
tertia  post  secundam,  atque  inde  ex  ordine,  donec 
ultima  post  caeteras,  silentiumque  post  ultimam. 
Unde  claret  atque  eminet,  quod  creaturae  motus 
expressit  eam,  serviens  aeternae  voluntati  tuae  ipse 
temporalis.  Et  haec  ad  tempus  facta  verba  tua  nun- 
tiavit  auris  exterior  menti  prudenti,  cuius  auris 
interior  posita  est  ad  aeternum  Verbum  tuum.  At 
illa  comparavit  haec  verba  temporaliter  sonantia 
cum  aeterno  in  silentio  Verbo  tuo,  etdixit:  Aliud 
est,  longe  aliud  est.  Haec  longe  infra  me  sunt, 
nec  sunt,  quia  fugiunt  et  praetereunt;  Verbum  au- 

tem  Domini  mei  supra  me  manet  in  aeternum.  Si 
ergo  vevbis  sonantibus  et  praetereuntibus  dixisti,  ut 
fieret  coelum  et  terra,  atque  ita  fecisti  coelum  et 
terram,  erat  iam  creatura  corporalis  ante  coelum  et 
terram,  cuius  motibus  tcmporalibus  temporaliter 
vox  illa  percurreret.  Nullum  autem  corpus  ante 
coelum  et  terram;  aut  si  erat,  id  certe  sine  transito- 
riavoce  feceras,  unde  transitoriam  vocemfaceres, 
qua  diceres,  ut  fieret  coelum  et  terra.  Quidquid 
enim  illud  esset  unde  talis  vox  fieret,  nisi  abs  te  fa- 
ctum  esset,  omnino  non  esset.  Ut  ergo  fieret  corpus, 
unde  ista  verba  fierent,  quo  verbo  a  te  dictum  est? 

C.  VII.  Vocas  itaque  nos  ad  intelligendum  Ver- 
bum,  Deum  apud  te  Deum,  quod  sempiterne  dicitur, 
et  eo  sempiterne  dicuntur  omnia.  Neque  enim  fini- 
tur  quod  dicebatur,  et  dicitur  aliud,  ut  possint  dici 
omnia;  sed  simul  ac  sempiterne  omnia.  Alioquin 
iam  tempus  et  mutatio,  et  non  vera  aeternitas,  nec 
vera  immortalitas.  Hoc  novi,  Deus  meus,  et  gratias 
ago.  Novi,  confiteor  tibi,  Domine;  mecumque  novit 
et  benedicit  te,  quisquisingratus  non  est  certae  veri- 
tati.  Novimus,  Domine,  novimus;  quoniam  in  quan- 
tum  quidquid  non  est  quod  erat,  et  est  quod  non 
erat,  in  tantum  moritur  et  oritur.  Non  ergo  quid- 
quam  Verbi  tui  cedit  atque  succedit,  quoniam  vere 
immortale  atque  aeternum  est.  Et  ideo  Verbo  tibi 
coaeterno  simul  et  sempiterne  dicis  omnia,  quae  di- 
cis,  et  fit  quidquid  dicis,  ut  fiat;  nec  aliter,  quam  di- 
cendo  facis;  nec  tamen  et  simul  et  sempiterne  fiunt 
omnia,  quae  dicendo  facis. 

C.  VIII.  Cur,  quaeso,  Domine  Deus  meus?  Ut- 
cumque  video;  sed  quo  modo  id  eloquar  nescio,  nisi 
quia  omne,  quod  esse  incipit  et  esse  desinit,  tunc  es- 
se  incipit  et  tunc  esse  desinit,  quando  debuisse  inci- 
pere  vel  desinere  in  aeterna  ratione  cognoscitur,  ubi 
nec  incipit  aliquid  nec  desinit.  Ipsum  est  Verbum 
tuum,  quod  et  principium  est,  quia  et  loqiiitur  uobts. 

02 

(lohanii.  8,  25.)  Sic  in  evangelio  per  carnem  ait,  et 
hoc  insonuit  foris  auribus  hominum,  ut  crederetur, 
et  intus  quaereretur,  et  inveniretur  in  aeterna  verita- 
te ,  ubi  omnes  discipulos  bonus  et  solus  magister  do- 
cet.  Ibi  audio  vocem  tuam,  Domine,  dicentis  mihi, 
quoniam  ille  loquitur  nobis,  qui  docet  nos.  Qui  autem 
non  docet  nos,  etiam  si  loquitur,  non  nobis  loquitur. 
Quis  porro  nos  docet,  nisi  stabilis  veritas,  quia  et 
per  creaturam  mutabilem  cum  admonemur,  ad  veri- 
tatem  stabilem  ducimur?  Ibi  vere  discimus,  cum  sta- 
mus  et  audimus  eum,  et  gaudio  gaudemus  propter 
vocem  sponsi,  reddentes  nos  unde  sumus.  Et  ideo 
principium,  quianisimaneret,  cum  erraremus,non  es- 
set  quo  rediremus.  Cum  autem  redimus  ab  errore,  co- 
gnoscendo  utique  redimus.  Ut  autem  cognoscamus, 
docet  nos,  quia  principium  est  et  loquitur  nobis. 

C.  IX.  In  hoc  principio,  Deus ,  fecisti  coelum  et 
terram,  in  Verbo  tuo,  in  filio  tuo,  in  virtute  tua,  in 
sapientia  tua,  in  veritate  tua,  miro  modo  dicens,  et 
miro  modo  faciens.  Quis  comprehendet?  Q,uis 
enarrabit?  Q,uid  est  illud,  quod  interlucet  mihi,  et 
percutit  cor  meum  sine  laesione,  et  inhorresco,  et 
inardesco?  Inhorresco,  in  quantum  dissimilis 
ei  sum;  inardesco,  in  quantum  similis  ei 
sum.  Sapientia,  sapientia  ipsa  est,  quae  interlucet 
mihi,  discindens  nubilum  meum,  quod  me  rursus 
cooperit,  deficientem  ab  ea,  caligine  atque  aggere 
poenarum  mearum;  quoniam  sic  infirmatus  est  in 
egestate  vigor  meus,  ut  non  sufferam  bonum  meum, 
donec  tu,  Domine,  qui  propitius  factus  es  omnibus 
iniquitatibus  meis,  etiam  sanes  omnes  languores 
meos;  quia  et  redimes  de  corruptione  vitammeam, 
et  coronabis  me  in  miseratione  et  misericordia,  et 
satiabis  in  bonis  desiderium  meum;  quoniam  renova> 
bituriuventus  mea,  sicut  aquilae.  (Ps.  103,3.  ss.)  Spe 
enim  salvi  facti  sumus;  et  promissa  tua  per  patien- 
tiam  exspectamus.     Audiat  te  intus  sermocinantem 

qui  potest.  Ego  fidenter  ex  oraculo  tuo  clamabo: 
Quam  magnificata  sunt  opera  tua,  Domine!  omnia  in 
sapientiafecisti.  (Ps.  104,  24.).  Et  illa  principium,  et 
in  eo  principio  fecisti  coelum  etterram. 

C.  X.  Nonne  ecce  pleni  sunt  vetustatis  suae,  qui 
nobis  dicunt:  „Q,uid  faciebat  Deus,  ante  quam  face- 
ret  coelum  et  terram?  Si  enim  vacabat,  inquiunt,  et 
non  operabatur  aliquid,  cur  non  sic  semper  et  dein- 
ceps,  quemadmodum  retro  semper  cessavit  ab  ope- 
rei  Si  enini  ullus  motus  in  Deo  novus  exstitit,  et  vo- 
luntas  nova,  ut  creaturam  conderet,  quam  numquam 
ante  condiderat,  quo  modo  iam  vera  aeternitas,  ubi 
oritur  voluntas,  quae  non  erat?  Neque  enim  voluntas 
Dei  creatura  est,  sed  ante  creaturam;  quia  non  crea- 
retur  aliquid,  nisi  creatoris  voluntas  praecederet.  Ad 
ipsam  ergo  Dei  substantiam  pertinet  voluntas  eius. 
Quod  si  exortum  est  aliquid  in  Dei  substantia,  quod 
prius  non  erat,  non  veraciter  dicitur  aeternailla  sub- 
stantia.  Si  autem  voluntas  Dei  sempiterna  erat,  ut 
esset  creatura,  cur  non  sempiterna  et  creatura?*' 

C.  XI.  Q,ui  haec  dicunt,  nondum  te  intelligunf,  o 
sapientia  Dei,  lux  mentium;  nondum  intelligunt, 
quo  modo  fiant  quae  per  te  atque  in  te  fiunt,  et  co- 
nantur  aeterna  sapere;  sed  adhuc  in  praeteritis  et 
futuris  rerum  motibus  cor  eorum  volitat,  et  adhuc 
vaaum  est.  Quis  tenebit  illud,  et  figet  illud,  ut  pau- 
lulum  stet,  et  paululum  rapiat  splendorem  semper 
stantis  aeternitatis,  et  comparet  cum  temporibus 
numquam  stantibus,  et  videat  esse  incomparabilem; 
et  videat  longum  tempus,  nisi  ex  multis  praetereunti- 
bus  motibus,  qui  simul  extendi  non  possunt,  longum 
non  fieri;  non  autem  praeterire  quidquam  in  aeter- 
nOj  sed  totum  esse  praesens;  nuUum  vero  tempusto- 
tuni  esse  praesens;  et  videat  omne  praeteritum  pro- 
pelli  ex  futuro,  et  omne  futurum  ex  praeterito  conse- 
qui,  et  omne  praeteritum  ac  futurum  ab  eo,  quod 
semper  estpraesens,  crcarietexcurrere?  Quistenebit 

cor  hominis,  ut  stet  et  videat,  quo  modo  staus  dictet 
futura  et  practerita  tempora,  nec  futura  nec  praeter- 
ita  aeternitas?  Numquid  manus  mea  ralethoc,  aut 
manus  oris  mei  per  loquelas  agit  tam  grandem  rem? 

C.  XII.  Ecce  respondeo  dicenti:  quid  faciebat 
Deus,  ante  quam  faceret  coelum  etterram?  Respon- 
deo  non  illud,  quod  quidam  respondisse  perhibetur 
ioculariter  eludens  quaestionis  violentiam:  „AIta, 
inquit,  scrutantibus  s^ehennas  parabat."  Aliud  est 
videre,  aliudridere.  Haec  non  respondeo.  Liben- 
tius  enim  responderim:  nescio  quod  nescio;  quam 
illud,  unde  irridetur,  qui  alta  interrogavit,  et  lauda- 
tur,  qui  falsa  respondit.  Sed  dico  te,  Deus  noster, 
omnis  creaturae  creatorem;  et  si  coeli  et  terrae 
nomine  omnis  creatura  intelligitur,  audenter  dico: 
Ante  quam  faceretDeus  coelum  et  terram,  non  facie- 
bat  aliquid;  si  enim  faciebat,  quid  nisi  creaturam  fa- 
ciebat?  Etutinam  sic  sciam,  quidquid  utiliter  scire 
cupio,  quemadmodum  scio,  quod  nulla  fiebat  creatu- 
ra,  ante  quam  fieret  ulla  creatura ! 

C.  XIII.  At  si  cuiusquam  volatilis  sensus  vagatur 
per  imagines  retro  temporum,  ette,  Deum  omnipo- 
tentem  et  omnicreantem  et  omnitenentem,  coeli  et 
terrae  artificem,  ab  opere  tanto,  ante  quamidface- 
res,  per  innumerabilia  saecula  cessasse  miratur;  evi- 
gilet  atque  adtendat,  quia  falsa  miratur,  Nam  unde 
poterant  innumerabilia  saecula  praeterire,  quae  ipse 
non  feceras,  cum  sis  omnium  saeculorum  auctor  et 
conditor?  Aut  quae  tempora  fuissent,  quae  abs  te 
condita  non  essent?  Aut  quo  modo  praeterirent,  si 
numquam  fuissent?  Cum  ergo  sis  operator  omnium 
temporum,  si  fuit  aliquod  tempus,  ante  quam  faceres 
coelum  et  terram,  cur  dicitur,  quod  ab  opere  cessa- 
basi  Id  ipsum  enim  tempus  tu  feceras,  nec  praeterire 
potuerunt  tempora  ante  quam  faceres  tempora.  Si 
autemante  coelum  et  terram  nullum  erat  tempus,  cur 
quaeritur,  quid  tunc  faciebasJ  Non  enim  erat  tunc, 

ubi  non  erat  tempus.  Nec  tu  tempore  tempora  prae- 
cedis;  alioquin  non  omnia  tempora  praecederes. 
Sed  praecedis  omnia  praeterita  celsitudine  semper 
praesentis  aeternitatis,  et  superas  omnia  futura,  quia 
illa  futura  sunt,  et  cum  renerint,  praeterita  erunt; 
tu  autem  idem  ipse  es,  et  anni  tui  non  deficiunt.  An- 
ni  tui  nec  eunt  nec  veniunt;  isti  autem  nostri  et  eunt 
et  veniunt,  ut  omnes  veniant.  Anni  tui  omnes  simul 
stant,  quoniam  stant,  nec  euntes  a  venientibus  exclu- 
duntur,  quia  non  transeunt;  isti  autem  nostri  omnes 
erunt^  cum  omnes  non  erunt.  Anni  tui  dies  unus,  et 
dies  tuus  non  quotidie,  sed  hodie,  quia  hodiernus 
tuus  non  cedit  crastino;  neque  enini  succedit  he- 
sterno.  Hodiernus  tuus  aeternitas;  ideo  coaeternum 
genuisti,  cui  dixisti:  Ego  hodie  genui  te.  (Ps.  2,  7.  cf. 
Hebr.  5,  5.)  Omnia  tempora  tu  fecisti,  et  ante  omnia 
tempora  tu  es,  nec  aliquo  tempore  non  erat  tempus. 

C.  XIV.  Nullo  ergo  tempore  non  feceras  ali- 
quid,  quia  ipsum  tempus  tu  feceras;  et  nulla  tempo- 
ra  tibi  coaeterna  sunt,  quia  tu  permanes:  at  illa  si 
permanerent,  non  essent  tempora.  Quid  enim  est 
tempus?  Quis  hoc  facile  breviterque  explicavent? 
Q,uis  hoc  ad  verbum  de  illo  proferendum  vel  cogita- 
tione  comprehenderit?  Quid  autem  familiarius  et  no- 
tius  in  loquendo  commemoramus  quam  tempusl  Et 
intelligimus  utique,  cum  id  loquimur;  intelligimus 
etiam,  cum  alio  loquente  id  audimus.  Q,uid  est  ergo 
tempus?  Si  nemo  ex  me  quaerat,  scio;  si  quaerenti 
explicare  velim,  nescio;  fidenter  tamen  dico,  scire 
me.  Quod  si  nihil  praeteriret,  non  esset  praeteritum 
tempus;  et  si  nihil  adveniret,  non  esset  futurum  tem- 
pus;  et  si  nihil  esset,  non  esset  praesens  tempus. 
Duo  ergo  illa  tempora,  praeteritum  et  futurum,  quo 
modo  sunt,  quando  etpraeteritum  iam  non  est,  et  fu- 
turum  nondum  est?  Praesens  autem  si  semper  esset 
praesens,  nec  in  praeteritum  transiret,  iam  non  esset 
tempus,  sed  aeternitas.    Si  ergo  praesens,  ut  tempus 

sit,  ideo  fit,  qiiia  in  praeteritum  transit,  quo  modo  et 
hoc  esse  dicimus,  cui  causa,  ut  sit,  illa  est,  quia  non 
erit,  ut  scilicet  non  vere  dicamus  tempus  esse,  nisi 
quia  tendit  non  essel 

C.  XV.  Et  tamen  dicimus  longum  tempus  et  bre- 
re  tempus;  neque  hoc  nisi  de  praeterito  aut  futuro 
dicimus.  Praeteritum  tempus  longum,  Terbi  gratia, 
vocamus  ante  centum  annos,  futurum  itidem  longum 
post  centum  annos.  Breve  autem  praeteritum,  sicut 
puta,  dicimus  ante  decem  dies,  et  breve  futurum  post 
decem  dies.  Sed  quo  pacto  longum  est  aut  breve, 
quod  non  est?  Praeteritum  enim  iam  non  est,  et  futu- 
runi  nondum  est.  Non  itaque  dicamus:  longum  est; 
sed  dicamus  de  praeterito:  longum  fuit,  etde  futuro: 
longum  erit.  Domine  meus,  lux  mea,  nonne  ct  hic 
veritas  tua  deridebit  hominem?  Quod  enim  longum 
fuit  praeteritum  tempus,  cum  iam  esset  praeteritum, 
longum  fuit,  an  cum  adhuc  praesens  esset?  Tunc 
enim  poterat  esse  longum,  quando  erat  quod  esset 
longum.  Praeteritum  vero  iam  non  erat;  unde  nec 
longum  esse  poterat,  quod  omnino  non  erat.  Non 
ergo  dicamus:  longum  fuit  praeteritum  tempus;  ne- 
que  enim  inveniemus,  quid  fuerit  longum,  quando,  ex 
quo  praeteritum  est,  non  est;  sed  dicamus:  longum 
fuit  illud  praesens  tempus;  quia  cum  praesens  esset, 
longum  erat.  Nondum  enim  praeterierat,  ut  non  es- 
set,  et  ideo  erat,  quod  longum  esse  posset.  Postea 
vero  quam  praeteriit,  simul  et  longum  esse  destitit, 
quod  esse  destitit.  Videamus  ergo,  o  anima  humana, 
utrum  praesens  tempus  possit  esse  longum;  datum 
enim  tibi  est  sentire  moras  atque  metiri.  Quid  re- 
spondebis  mihi?  An  centum  anni  praesentes  longum 
tempus  est?  Vide  prius,  utrum  possint  praesentes  es- 
se  centum  anni.  Si  enim  primus  eorum  unnus  agitur, 
ipse  praeseus  est;  nonaginta  vero  et  novem  futuri 
sunt,  et  ideo  nondum  sunt.  Si  autem  secundus  annus 
agitur,  iam  unus  est  praeteritus,  alter  praesens,  cae- 

teri  futuri.  Atque  ita  si  mediorum  quemlibet  cente- 
narii  huius  numeri  annum  praesentem  posuerimus, 
ante  illum  praeteriti  erunt,  post  illum  futuri.  Quo 
circa  centum  anni  praesentes  esse  non  poterunt.  Vi- 
de  saltem,  utrum  qui  agitur  unus  ipse  sit  praesens. 
Et  eius  enim  si  primus  agitur  mensis,  futuri  sunt 
caeteri;  si  secundus,  iam  et  primus  praeteriit,  et  re- 
liqui  nondum  sunt.  Ergo  nec  annus,  qui  agitur,  totus 
est  praesens;  et  si  non  totus  est  praesens,  non  est 
annus  praesens.  Duodecim  enim  menses  annus  est, 
quorum  quilibet  unus  mensis,  qui  agitur,  ipse  prae- 
sens  est,  caeteri  autem  praeteriti  aut  futuri.  Quam- 
quam  neque  mensis,  qui  agitur,  praesens  est,  sed 
unus  dies:  si  primus,  futuris  caeteris;  si  novissimus, 
praeteritis  caeteris;  si  mediorum  quilibet,inter  prae- 
teritos  et  futuros.  Ecce  praesens  tempus,  quodso- 
lum  inveniebamus  longum  adpellandum,  vix  ad  unius 
diei  spatium  contractum  est.  Sed  discutiamus  etiam 
ipsum,  quia  nec  unus  dies  totus  est  praesens.  No- 
cturnis  enim  et  diurnis  horis  omnibus  viginti  quatuor 
expletur,  quarum  prima  caeteras  futuras  habet,  no- 
vissima  praeteritas,  aliqua  vero  interiectarum  ante 
se  praeteritas ,  post  se  futuras.  Et  ipsa  una  hora  f u- 
gitivis  particulis  agitur:  quidquid  eius  avolavit, 
praeteritum  est;  quidquid  eius  restat,  futurum.  Si 
quid  intelligitur  temporis,  quod  in  nullas  iam,  vel  in 
minutissimas  momentorum  partes  dividi  possit,  id 
solum  est,  quod  praesens  dicatur;  quod  tamen  ita 
raptim  a  futuro  in  praeteritum  transvolat,  ut  nulla 
morula  extendatur.  Nam  si  extenditur,  dividitur  in 
praeteritum  et  futurum:  praesens  autem  nullum 
habet  spatium.  Ubi  est  ergo  tempus,  quodlongum 
dicamus?  An  futurum?  Non  quidem  dicimus:  lon- 
gum  est,  quia  nondum  est,  quodlongum  sit;  sed  di- 
cimus:  longum  erit.  Quando  igitur  erit?  Si  enim 
et  tunc,  cum  adhuc  futurum  erit,  non  erit  longum, 
quia  quod  sit  longum,  nondum  erit;  si  autem  tuuc 

erit  longum,  cum  exfuturo,  quod  nondum  est,  esse 
iam  coeperit,  et  praesens  factum  erit,  ut  possit  esse, 
quod  longum  sit:  iam  superioribus  vocibus  clamat 
praesens  tempus,  longum  se  esse  non  posse. 

C.  XVI.  Ettamen,  Domine,  sentimus  interv^alla 
temporum,  et  comparamus  sibimet,  et  dicimus  alia 
longiora,  et  alia  breviora.  Metimur  etiam,  quanto 
sit  brevius  aut  lon^ius  illud  tempus,  quam  illud,  et 
respondemus,  duplum  esse  hoc  vel  triplum,  illud  au- 
tem  simplum,  aut  tantum  hoc  esse  quantum  illud. 
Sed  praetereuntia  metimur  tempora,  cum  sentiendo 
metimur;  praeterita  vero,  quae  iam  non  sunt,  aut  fu- 
tura,  quae  nondum  sunt,  quis  metiri  potest?  Nisi 
forte  audebit  quis  dicere,metiri  posse,  quod  non  est. 
Cum  ergo  praeterit  tempus,  sentiri  et  metiri  potest; 
cum  autem  praeterierit,  quoniam  non  est,  non  pot- 
est. 

C.  XVII.  Quaero,  pater,  non  adfirmo,  Deus meus, 
praeside  mihi  et  rege  me.  Quisnam  est,  qui  dicat 
mihi  non  esse  tria  tempora,  sicut  pueri  didicimus, 
puerosque  docuimus,  praeteritum,  praesens  et  futu- 
rum,  sed  tantum  praesens,  quoniam  illa  duo  non 
sunt?  An  et  ipsa  sunt;  sed  ex  aliquo  procedit  occulto, 
cum  ex  futuro  fit  praesens;  et  in  aliquod  recedit  oc- 
cultum,  cum  ex  praesenti  fit  praeteritum?  Nam  ubi 
ea  viderunt,  qui  futura  cecinerunt,  si  nondum  sunt? 
Neque  enim  potest  videri  id  quod  non  est.  Et  qui 
narrant  praeterita,  non  utique  vera  narrarent,  si  ani- 
mo  illa  non  cernerent.  Q,uae  si  nulla  essent,  cerni 
omnino  non  possent.  Sunt  ergo  et  futura  et  praeter- 
ita. 

C.  XVIII.  Sine  me ,  Domine ,  amplius  quaerere, 
spes  mea;  non  conturbetur  intentio  mea.  Si  enim 
sunt  futura  et  praeterita,  volo  scire,  ubi  sint.  Quod 
si  nondum  valeo,  scio  tamen,  ubicumque  sunt,  non 
ibi  ea  futura  esse  aut  praeterita,  sed  praesentia. 
Nam  si  et  ibi  futura  sunt,  nondum  ibi  sunt;  si  et  ibi 


CONFESSIOXUM  LIBER  XI.         219 

praeterita  sunt,  iam  non  ibi  sunt.     Ubicumque  ergo 
sunt,   quaecumque  sunt,  non  sunt  nisi  praesentia. 
Quamquam  praeterita  cum  rera  narrantur,  ex  memo- 
ria  proferuntur  non  res  ipsae,  quae  praeterierunt, 
sed  verba  concepta  ex  imaginibus  earum,  quae  in 
animo  velut  vestigia  per  sensus  praetereundo  fixe- 
runt.     Pueritia  quippe  mea,  quae  iam  non  est,  in 
tempore  praeterito  est,  quod  iam  non  est,  imaginem 
vero  eius,  cum  eamrecolo  etnarro,  in  praesenti  tem- 
pore  intueor,  quia  est  adhuc  in  memoria  mea.  Utrum 
similis  sit  causa  etiam  praedicendorum  futurorum,  ut 
rerum,  quae  nondum  sunt,  iam  exsistentes  praesen- 
tiantur  imagines,  confiteor,  Deus  meus,  nescio.     11- 
lud  sane  scio,  nos  plerumque  praemeditari  futuras 
actiones   nostras,   eamque   praemeditationem   esse 
praesentem;  actionem  autem,  quam  praemeditamur, 
nondum  esse,  quia  futura  est;  quam  cum  adgressi 
fuerimus,  et  quod  praemeditabamur,  agere  coeperi- 
mus,  tunc  erit  illa  actio,  quia  tunc  non  futura,  sed 
praesens  est.     Quoquo  modo  se  itaque  habeat  arca- 
na  praesensio  futurorum,  videri  nisi  quod  est  non 
potest.    Quod  autem  iam  est,  non  futurum,  sed  prae- 
sens  est.     Cum  ergo  videri  dicuntur  futura,  non  ipsa 
quae  nondum  sunt,  id  est,  quae  futura  sunt,  sed  eo- 
rum  causae  vel  signa  forsitan  videntur,  quae  iam 
sunt;  ideo  non  futura,  sed  praesentia  sunt  iam  A-iden- 
tibus,  ex  quibus  futura  praedicantur  animo  concepta. 
Quae  rursus  conceptiones  iam  sunt,  et  eas  praesen- 
tes  apud  se  intuentur,  qui  illa  praedicunt.    Loquatur 
mihi  aliquod  exemplum  tanta  rerum  numerositas. 
Intueor  auroram:  oriturum  solem  praenuntio.   Quod 
intueor,  praesens  est;  quod  praenuntio,  futurum: 
non  sol  futurus,  qui  iam  est,  sed  ortus  eius,  qui  non- 
dum  est:  tamen  etiam  ortum  ipsum  nisi  animo  ima- 
ginarer,  sicutmodo  cum  id  loquor,  non  eumpossem 
praedicere.     Sed  nec  illa  aurora,  quam  in  coelo  vi- 
deo,  solis  ortus  est,  quamvis  eum  praecedat,  nec  illa 

imaginatio  in  auimo  meo,  quae  duo  praesentia  cer- 
nuntur,  ut  futurus  ille  ante  dicatur.  Futura  ergo 
nonduni  sunt;  et  si  nondum  sunt,  non  sunt;  et  si  non 
sunt,  videri  omnino  non  possunt;  sed  praedicipos- 
sunt  ex  praesentibus,  quae  iam  sunt,  et  videntur. 

C.  XIX.  Tu  itaque  regnator  creaturae  tuae,  quis 
est  modus,  quo  doces  animas  ea,  quae  futura  sunt? 
Docuisti  enim  prophetas  tuos.  Quisnam  ille  modus 
est,  quo  doces  futura,  cui  futurum  quidquam  non  est; 
vel  potius  de  futuris  doces  praesentiaf  Nam  quod 
non  est,  nec  doceri  utique  potest.  Nimis  longe  est 
modus  iste  ab  acie  mea;  invaluit  ex  me,  non  potero 
adillum;  potero  autem  exte,  cum  dederis  tu,  dulce 
lumen  occultorum  oculorum  meorum. 

C.  XX.  Quod  autem  nunc  liquet  et  claret,  nec 
futura  sunt,  nec  praeterita.  Nec  proprie  dicitur: 
tempora  sunt  tria,  praeteritum,  praesens  et  futurum; 
sed  fortasse  proprie  diceretur:  tempora  sunt  tria: 
praesens  de  praeteritis,  praesens  de  praesentibus, 
praesens  de  futuris.  Sunt  enim  haec  in  anima  tria 
quaedam,  et  alibi  ea  non  video:  praesens  de  prae- 
teritis  memoria,  praesens  de  praesentibus  contuitus, 
praesens  de  futuris  exspectatio.  Si  haec  permitti- 
mur  dicere,  tria  tempora  video,  fateorque:  tria  sunt. 
Dicatur  etiam:  tempora  sunttria,  praeteritum,  prae- 
sens  et  futurum;  sicut  abutitur  consuetudo,  dicatur: 
ecce  non  curo,  nec  resisto,  nec  reprehendo;  dum  ta- 
men  intelligatur,  quod  dicitur,  neque  id,  quod  futu- 
rum  est,  esse  iam,  neque  id,  quod  praeteritum  est. 
Pauca  sunt  enim  quae  proprie  loquimur,  plura  non 
proprie;  sed  agnoscitur,  quid  velimus. 

C.  XXI.  Dixi  ergo  paulo  ante,  quod  praetereun- 
tia  temporametimur,  ut  possimus  dicere,  duplum  es- 
se  hoc  temporis  ad  illud  simplum,  aut  tantum  hoc, 
quantum  illud,  et  si  quid  aliud  de  partibus  tempoium 
possumus  renuntiare  metiendo.  Quocirca,  ut  dice- 
bam,  praetereuntia  metimur  tempora.    Et  si  quis 

mihidicat:  unde  scis?  respondeam:  scio,  quia  meti- 
mur,  nec  metiri  quae  nbn  sunt  possumus,  et  non  sunt 
praeterita  vel  futura.  Praesens  rero  tempus  quo  mo- 
do  metimur,  quando  non  habet  spatium?  Metitur 
ergo  cum  praeterit;  cum  autem  praeterierit,  non 
metitur:  quid  enim  metiatur,  non  erit.  Sed  unde,  et 
qua,  et  quo  praeterit,  cum  metitur?  Unde,  iiisi  ex  fu- 
turo?  Qua,  nisi  per  praesens?  Quo,  nisi  in  praeteri- 
tum?  Ex  illo  ergo,  quod  nondum  est,  per  illud  non 
spatio  caret  in  illud,  quod  iam  non  est.  Quid  autem 
metimur,  nisi  tempus  in  aliquo  spatio?  Neque  enim 
dicimus  simpla,  et  dupla,  et  tripla,  et  aequalia,  et  si 
quid  hoc  modo  iu  tempore  dicimus,  nisi  spatia  tem- 
porum,  In  quo  ergo  spatio  metimur  tempus  praeter- 
iens?  Utrum  in  futuro,  unde  praeterit?  Sed  quod 
nondum  est,  non  metiraur.  An  in  praesenti,  qua 
praeterit?  Sed  nuUum  spatium  non  metimur.  An  in 
praeterito,  quo  praeterit?  Sed  quod  iam  non  est,  non 
metimur. 

C.  XXII.  Exarsit  animus  meus  nosse  istud  im- 
plicatissimum  aenigma.  Noli  claudere,DomineDeus 
meus,  bone  pater,  per  Christum  obsecro,  noli  claude- 
re  desiderio  meo  ista,  et  usitata  et  abdita,  quo  minus 
in  ea  penetret,  et  dilucescant  adlucente  misericordia 
tua,  Domine.  Quem  percunctabor  de  his,  et  cui  fru- 
ctuosius  confitebor  imperitiam  meam,  nisi  tibi,  cui 
non  sunt  molesta  studia  mea,  flammantia  vehementer 
in  scripturas  tuas?  Da,  quod  amo;  amo  enim,  et  hoc 
tu  dedisti.  Da,  pater,  qui  vere  nosti  data  bona  dare 
filiis  tuis.  Da,  quoniam  suscepi  cognoscere,  et  labor 
est  ante  me,  donec  aperias.  Per  Christum  obsecro,. 
in  nomine  eius  sancti  sanctorum,  nemo  mihi  obstre- 
pat,  Ei  ego  credidi,  propter  quod  et  loquor.  Haec 
est  spes  mea;  ad  hanc  vivo,  ut  contempler  delecta- 
tionem  Domini.  Ecce  veteres  posuisti  dies  meos, 
et  transeunt;  et  quo  modo,  nescio.  Et  dicimus:  tem- 
pus  et  tempus,  tempora  et  tempora.     Quam  diu  dixit 

hoc  ilie,  quani  diu  fecit  hoc  ille,  et  quam  longo  tem- 
pore  illud  non  vidi!  Et  duplum  temporis  habet  haec 
syllaha  ad  illam  simplam  hrevem.  Dicimus  haec ,  et 
audimus  haec;  et  intelligimur,  et  intelligimus.  Mani- 
festissima  et  usitatissima  sunt;  et  eadem  rursus  ni- 
mis  latent,  et  nova  est  inventio  eorum. 

C.  XXIII.  Audivi  a  quodam  homine  docto,  quod 
solis  et  lunae  ac  siderum  motus  ipsa  sint  tempora,  et 
nil  annui.  Cur  enim  non  potius  omnium  corporum 
motus  sint  tempora?  An  vero  si  cessarent  coeli  hi- 
mina,  et  moveretur  rota  figuli,non  esset  tempus,quo 
metiremur  eos  gyros,  etdiceremus,  aut  aequalibus 
morulis  agi,  aut  si  alias  tardius,  alias  velocius  move- 
retur,  alios  magis  diuturnos  esse,  alios  minus?  Aut 
cum  hoc  diceremus,  non  et  nos  in  tempore  loquere- 
mur,  aut  essent  in  verbis  nostris  aliae  longae  sylla- 
bae,  aliae  breves,  nisi  quia  illae  longiore  tempore 
sonuissent,  istae  breviorei  Deus,  dona  hominibus 
videre  in  parvo  communes  notitias  rerum  parvarum 
atque  magnarum.  Sunt  et  sidera  et  luminaria  coeli 
in  signis  et  in  temporibus,  et  in  annis  et  in  diebus. 
Sunt  vero;  sed  nec  ego  dixerim  circuitum  illius  li- 
gneolae  rotae  diem  esse;  nectamen  ideo  tempus  non 
esse,  ille  dixerit.  Ego  scire  cupio  vim  naturamque 
temporis,  quo  metimur  corporum  motus,  et  dicimus 
illum  motum,  verbi  gratia,  tempore  duplo  esse  diu- 
turniorem  quam  istum.  Nam  quaero,  quoniam  dies 
dicitur,  non  tantum  mora  solis  super  terram,  secun- 
dum  quod  aliud  est  dies,  aliud  nox,  sed  etiam  totius 
eius  circuitus  ab  oriente  usque  ad  orientem,  secun- 
dum  quod  dicimus:  tot  dies  transierunt.  Cum  suis 
enim  noctibus  dicuntur  tot  dies,  nec  extra  deputan- 
tur  spatia  noctium.  Quoniam  ergo  dies  expletur 
motu  solis  atque  circuitu  ab  oriente  usque  ad  orien- 
tem,  quaero,  utrum  motus  ipse  sit  dies,  an  mora  ipsa 
quanta  peragitur,  an  utrumque.  Si  enim  primum 
dies  esset,  dies  ergo  esset,  etiam  si  tanto  spatio  tem- 

poris  sol  cursum  illum  peregisset,  quantum  est  ho- 
rae  unius;  sisecundum,nonergo  esset  dies,siab  ortu 
solis  usque  in  ortum  alterum  tam  brevis  mora  esset, 
quam  est  horae  unius,  sed  vicies  et  quater  circumi- 
ret  sol,  ut  expleret  diem;  si  utrumque,  necille  ad- 
pellaretur  dies,  si  horae  spatio  soltotum  suum  gy- 
rum  circumiret,  nec  ille,  si  sole  cessante  tantum 
temporis  praeteriret,  quanto  peragere  sol  totum  am- 
bitum  dc  mane  in  mane  adsolet.  Non  itaque  nunc 
quaeram,  quid  sit  illud,  quod  rocatur  dies,  sed  quid 
sit  tempus,  quo  metientes  solis  circuitum,  diceremus 
eum  dimidio  spatio  temporis  peractum  minus  quam 
solet,  si  tanto  spatio  temporisperactus  esset,  quanto 
peraguntur  horae  duodecim.  Et  utrumque  tempus 
comparantes  diceremus  illud  simplum,  hoc  duplum, 
etiam  si  aliquando  illo  simplo,  aliquando  isto  duplo 
sol  ab  oriente  usque  ad  orientem  circumiret.  Nemo 
ergo  mihi  dicat  coelestium  corporum  motus  esse 
tempora,  quia  et  cuiusdam  voto  cum  sol  stetisset,  ut 
victoriosum  proelium  perageret,  sol  stabat,  sed  tem- 
pus  ibat.  Per  suum  quippe  spatium  temporis,  quod 
ei  sufficeret,  illa  pugna  gesta  atque  finita  est.  [los. 
10,  12  ss.]  Video  igitur  tempus  quamdam  esse  di- 
stentionem.  Sedvideo,  an  videre  mihi  videor?  Tu 
demonstrabis,  lux,  veritas. 

C.  XXIV.  lubes,  ut  adprobem,  si  quis  dicat  tem- 
pus  esse  motum  corporis?  Noniubes.  Nam  corpus 
nullum  nisi  in  tempore  moveri  audio:  tu  dicis. 
Ipsum  autem  corporis  motum  tempus  esse  non  au- 
dio:  non  tu  dicis.  Cum  enim  movetur  corpus,  tem- 
pore  metior,  quam  diu  moveatur,  ex  quo  moveri  in- 
cipit,  donec  desinat.  Et  si  non  vidi,  ex  quo  coepit, 
et  perseverat  moveri,  ut  nonvideam,  cum  desinit, 
non  valeo  metiri,nisi  forte  ex  quo  videre  incipio,do- 
nec  desinam.  Q,uod  si  diu  video,  tantummodo  lon- 
gum  tempus  esse  renuntio,  non  autem  quantum  sit; 
quia  et  quantum  cum  dicimus,  coUatione  dicimus, 

velut  tantum  hoc,  quantum  illud,  aut  duplum  hoc  ad 
illad,  et  si  quid  aliud  isto  modo.  Si  autem  notare 
potueiimus  locorum  spatia,  unde  et  quo  yeniat  cor- 
pus,  quod  movetur,  vel  partes  eius,  si  tamquam  in 
torno  movetur,  possumus  dicere,quantum  sit  tempo- 
ris,  ex  quo  ab  illo  loco  usque  ad  illum  locum  motus 
corporis  vel  partis  eius  effectus  est.  Cum  itaque 
aliud  sit  motus  corporis,  aliud  quo  metimur,  quam 
diu  sit,  quis  non  sentiat,  quid  horum  potius  tempus 
dicendum  sit?  Nam  etsi  varie  corpus  aliquando  mo- 
vetur,  aliquando  stat,  non  solum  motum  eius,  sed 
etiam  statum  tempore  metimur;  etdicimus:  tantum 
stetit,  quantum  motum  est,  aut  duplo  vel  triplo  stetit 
ad  id  quod  motum  est;  et  si  quid  aliud  nostra  dimen- 
sio  sive  comprehenderit,  sive  existimaverit,  ut  dici 
solet  plus  minus.  Non  est  ergo  tempus  corporis 
motus. 

C.  XXV.  Et  confiteor  tihi,  Domine,  ignorare 
me  adhuc,  quid  sit  tempus;  et  rursus  confiteor  tibi, 
Domine,  scire  me  in  tempore  ista  dicere,  et  diu  me 
iam  loqui  de  tempore,  atque  ipsum  diu  non  esse  diu 
nisi  mura  temporis.  Quo  modo  igitur  hoc  scio, 
quando  quid  sit  tempus  nescio?  An  forte  uescio, 
quemadmodum  dicam,  quod  scio?  Hei  mihi,  qui 
nescio  saltem,  quid  nesciam!  Ecce  Deus  meus,  co- 
ramte,  quia  non  mentior,  sicut  loquor,  ita  est  cor 
meum.  Tu  illuminahis  lucernam  meam,  Domine 
Deus  meus,  illuminabis  tenebras  meas. 

C.  XXVI.  Nonne  tibi  confitetur  anima  mea  con- 
fessione  veridica,  metirime  tempora?  Itane,  Deus 
meus,  metior,  et  quid  metiar  nescio?  Metior  motum 
corporis  tempore;  item  ipsum  tempus  non  metior? 
An  vero  corporis  motum  metirer,  quam  diu  sit,  et 
quam  diu  hinc  illuc  perveniat,  nisi  tempus,  in  quo 
movetur,  metirer?  Ipsum  ergo  tempus  unde  metior? 
An  tempore  breviore  metimur  longius,  sicut  spatio 
cubiti  spatium  transtri?  Sic  enim  videmur  spatio  bre- 

vis  syllabae  metiri  spatium  longae  syllabae,atque  id 
duplum  dicere.  Ita  metimur  spatia  carminum  spa- 
tiis  versuum,  et  spatia  versuum  spatiis  pedum,  et  spa- 
tia  pedum  spatiis  syllabarum,  et  spatia  longarum 
spatiis  brevium,  non  in  pa^nis  (nam  eo  modo  loca 
metimur,  non  tempora),sed  cum  voces  pronuntiando 
transeunt,  et  dicimus:  longum  carmen  est,  nam  tot 
versibus  contexitur;  longj  versus,  nam  tot  pedibus 
constant;  longi  pedes,  nam  tot  syllabis  tenduntur; 
longa  syllaba,  nam  dupla  est  ad  brevem.  Sed  ne- 
que  ita  comprehenditur  certa  mensura  temporis, 
quando  quidem  fieri  potest,  ut  ampliori  spatio  tem- 
poris  personet  versus  brcAior,  si  productius  pronun- 
tietur,  quam  longior,  si  correptius.  Ita  carmen,  ita 
pes,  ita  syllaba.  Inde  mihi  visum  est,  nihil  esse  aliud 
tempus  quam  distentionem;  sed  cuius  rei,  nescio;  et 
mirum,  si  non  ipsius  animi.  Quid  enim  metior,  obse- 
cro,  Deus  meus,  et  dico  aut  indefinite:  longius  est 
hoc  tempus  quam  illud;  aut  etiam  definite:  duplum 
est  hoc  ad  illud?  Tempus  metior;  scio.  Sed  non  me- 
tior  futurum,  quia  nondum  est;  non  metior  praesens, 
quia  nuUo  spatio  tenditur;  non  metior  praeteritum, 
quia  iam  non  est.  Quid  ergo  metiorl  An  praetereun- 
tia  tempora  non  praeterita?  Sic  enim  dixeram. 

C  XXVII.  Insiste,  anime  meus,  et  adtende  forti- 
ter;  Deus,  adiutor  noster,  ipse  fecit  nos,  et  non  ipsi 
nos.  Adtende,  ubi  albescit  veritas.  Ecce  puta,  vox  cor- 
poris  incipit  sonare,  et  sonat,  et  adhuc  sonat,  et  ecce 
desinit,  iamque  silentium  est,  et  vox  illa  praeterita  est, 
etnon  est  iam  vox.  Futura  erat  antequam  sonaret,  et 
non  poterat  metiri,  quia  nondum  erat,  et  nunc  non 
potest,  quia  iam  non  est.  Tunc  ergo  poterat,  cum 
sonabat,  quia  tunc  erat  quae  metiri  posset.  Sed  et 
tunc  non  stabat;  ibat  enim,  et  praeteribat.  An  ideo 
magis  poterat?  Praeteriens  enim  tendebatur  in  ali- 
quod  spatium  temporis,  quo  metiri  posset,  quoniam 
praesens  nuUum  habet  spatium.     Si  ergo  tunc  pote- 

rat,  ecce  puta,  altera  coepit  sonare,  et  adhuc  sonat, 
continuato  tenore  sine  ulla  distinctione;  metiamur 
eam  dum  sonat.  Cum  enim  sonare  cessaverit,  iam 
praeterita  erit,  et  non  erit  quae  possit  metiri.  Me- 
tiamur  plane  et  dicamus,  quanta  sit.  Sed  adhuc  so- 
nat,  nec  metiri  potest,  nisi  ab  initio  sui,  quo  sonare 
coepit,  usqueadftnem,  quo  desinit.  Ipsum  quippe 
intervallum  metimur  ab  aliquo  initio  usque  ad  ali- 
quem  finem.  Quapropter  vox,  quae  nondum  finita 
est,  metiri  non  potest,ut  dicatur  quam  longa  velbre- 
vis  sit;  nec  dici  aut  aequalis  alicui,  aut  ad  aliquam 
simpla,  rel  dupla,  vel  quid  aliud.  Cum  autem  finita 
fuerit,  iam  non  erit.  Quo  pacto  igitur  metiri  poteritl 
Et  metimur  tamen  tenjpora;  nec  ea  quae  nondum 
sunt,nec  eaquaeiamnonsunt,neceaquaenulla  mora 
extenduntur,  nec  ea  quae  terminos  non  habent.  Nec 
futura  ergo,  necpraeterita,  nec  praesentia,  nec  prae- 
tereuntiatemporametimur;  etmetimurtamentempo- 
ra.  Deuscreatoromnium,versus  isteocto  syllabarum 
brevibus  et  longis  alternat  syllabis.  Quatuoritaque 
breves:  prima,tertia,quinta,septima,simplaesunt  ad 
quatuor  longas:  secundam,  quartam,  sextam,  octa- 
vam.  Hae  singulae  ad  illas  singulas  duplum  habent 
temporis.  Pronuntio,  renuntio,  et  ita  est,  quantum 
sentitur  sensu  maaifesto.  Q,uantum  sensus  manife- 
stus  est,brevi  syllaba  longammetior,  eamque  habere 
bis  tantum  sentio.  Sed  cum  altera  post  alteram  so- 
nat,  sipriorbrevisjlongaposterjor,  quo  modo  tcnebo 
brevem,  et  quo  modo  eam  longae  metiens  adplicabo, 
ut  inveniam,quodbis  tantum  habeat, quando  quidem 
longa  sonare  non  incipit,  nisi  brevis  sonare  destite- 
rit?  Ipsam  quoque  longam  non  praesentem  metior, 
quando  nisi  finitam  non  metior.  Eius  autem  finitio 
praeteritio  est.  Q,uid  ergo  est  quod  metiar?  Ubi  est 
qua  metior  brevis?  Ubi  est  longa  quam  metior  ?  Am- 
bae  sonuerunt,  avolaverunt,  praeterierunt,  iam  non 
sunt;  et  ego  metior,  fidentevque  respondeo,  quau- 

tum  exercitato  sensu  fiditur,  illam  simplam  esse, 
illam  duplam  in  spatio,  scilicet  temporis.  Neque 
hoc  possum,  nisi  quia  praeterierunt ,  et  finitae 
sunt.  Non  ergo  ipsas,  quae  iam  non  sunt,  sed  ali- 
quid  in  memoria  mea  metior,  quod  infixum  manet. 
In  te ,  anime  meus,  tempora  metior.  Noli  mihi 
obstrepere:  quod  esti  Noli  tibi  obstrepere  turbis 
adfectionum  tuarum.  In  te,  inquam,  tempora  me- 
tior;  adfectionem,  quam  res  praetereuntes  in  te  fa- 
ciunt,  etcum  illae  praeterierint,  manet,ipsam  metior 
praesentem,  noneas,  quae  praeterierunt,  ut  fieret: 
ipsam  metior,  cum  tempora  metior.  Ergo  autipsa 
sunt  tempora,  aut  non  tempora  metior.  Quid  cum 
metimur  silentia,  et  dicimus,  illud  silentium  tantum 
tenuisse  temporis,  quantum  illa  vox  tenuit?  Nonnc 
cogitationem  tendimus  ad  mensuram  vocis  ,  quasi 
sonaret,  ut  aliquid  de  intervallis  silentiorum  in  spa- 
tio  temporis  renuntiare  possimus?  Nam  et  voce  at- 
que  ore  cessante  peragimus  cogitando  carmina  et 
versus,  et  quemque  sermonem,motionumque  dimen- 
siones  quaslibet;  et  de  spatiis  temporum,  quantum 
illud  ad  illud  sit,  renuntiamus  non  aliter  ac  si  ea  so- 
nando  diceremus.  Si  voluerit  aliquis  edere  longius- 
culam  vocem,  et  constituerit  praemeditando  quam 
longa  futura  sit,  egit  utique  iste  spatium  temporis  in 
silentio,  memoriaeque  commendans  coepit  edere  il- 
lamvocem,  quae  sonat,  donec  ad  propositum  termi- 
num  perducatur;  imo  sonuit,  et  sonabit.  Nam  quod 
eius  iam  peractum  est,  utique  sonuit;  quod  autem 
restat,  sonabit;  atque  ita  peragitur,  dum  praesens 
intentio  futurum  in  praeteritum  traiicit,  diminutione 
futuri  crescente  praeterito,  donec  consumtione  fu- 
turi  sit  totum  praeteritum. 

C.  XXVIII.  Sed  quo  modo  minuitur  aut  consu- 
mitur  futurum,  quodnondum  est;  aut  quo  modo  cre- 
scitpraeterituni,  quodiam  non  est,nisi  quia  in  animo, 
qni  illud  agit,  tria  sunt?   Nam  et  exspectat,  et  adten- 

dit,  et  meminit,  ut  id  quod  exspectat,  per  id  quod  ad- 

tendit,  transeat  in  id  quod  meminerit.     Q,uis  igitur 

negat  futura  nondum  esse?     Sed  tamen  iam  est  in 

animo  exspectatio  futurorum.     Et  quis  negat  prae- 

terita  iam  non  esse?    Sed  tamen  adhuc  est  in  animo 

memoria  praeteritorum.     Et  quis   negat  praesens 

tempus  carere  spatio,  quia  in  puncto  praeterit?    Sed 

tamen  perdurat  adtentio,  per  quam  pergat  abesse, 

quod  aderit.     Non  igitur  longum  tempus  futurum, 

quod  non  est;  sed  longum  futurum  longa  exspecta- 

tio  futuri  est.     Neque  longum  praeteritum  tempus, 

quod  non  est;  sed  longum  praeteritum  longa  memo- 

ria  praeteriti  est.     Dicturus  sum  canticum,    quod 

novi.     Ante   quam  incipiam,  in  totum  exspectatio 

mea  tenditur;  cum  autem  coepero,  quantum  ex  illa 

in  praeteritum  decerpsero,tenditurinmemoriamea; 

atque  distenditur  vita  huius  actionis  meae  in  memo- 

riam,  propter  quod  dixi,  et  in  exspectationem,  pro- 

pter  quod  dicturus  sum;  praesens  tamen  adest  adten- 

tio  mea,  per  quam  traiiciatur,  quod  erat  futurum,  ut 

fiatpraeteritum.  Quod  quantomagisagituretagitur, 

tanto  breviata  exspectatione  prolongatur  memoria, 

donec  tota  exspectatio  consumatur,  cum  tota  illa  actio 

finitatransieritinmemoriam,  Etquodintotocantico, 

hoc  in  singulis  particulis  eius  fit,  atque  in  singulis 

syllabis  eius;  hoc  in  actione  longiore,  cuius  forte 

particula  est  illud  canticum;  hoc  in  tota  vita  homi- 

nis,  cuius  partes  sunt  omnes  actiones  hominis;  hoc 

in  toto  saeculo  filiorum  hominum,  cuius  partes  sunt 

omnes  vitae  hominum. 

C.  XXIX.  Sed  quoniam  melior  est  misericordia 
tua  super  vitas,  ecce  distentio  est  vitamea,  etme 
suscepit  dextera  tua  in  Domino  meo,  mediatore  filio 
hominis  inter  te  unum  et  nos  multos,  in  multis  per 
multa,  ut  per  eum  adprehendam,  in  quo  et  adprehensus 
sum,  et  a  veteribus  diebus  coUigar,  sequens  unum, 
praeterita  oblitus;  non  in  ea,  quae  futura  et  transi- 

tura  sunt,  sed  in  ea,  quae  ante  sunt,  non  distentus, 
sed  extentus,  non  secundum  distentionem,  sed  se- 
cundum  intentionem  sequor  ad  palmam  supernae 
Tocationis,  ubi  audiam  vocem  laudis  tuae,  et  con- 
templer  delectationem  tuam,  nec  veni  entem,  nec  prae- 
tereuntem.  Nunc  vero  anni  mei  in  gemitibus.  Et  tu, 
solatiummeum,  Domine,patermeus,  aeternus  es.  At 
ego in  tempora dissilui,  quorum ordinemnescio ;  et  tu- 
multuosis  varietatibus  dilanianturcogitationesmeae, 
intima Aiscera animae  meae, donec in  te confluampur- 
gatus  et  liquidus  igne  amoris  tui. 

C.  XXX.  Et  stabo  atque  solidabor  in  te,  in  for- 
mamea,  veritate  tua;  nec  patiar  quaestiones  homi- 
num,  qui  poenali  morbo  plus  sitiunt  quam  capiunt, 
et  dicunt:  Quid  faciebat  Deus  ante  quam  faceret 
coelum  et  terram?  Aut  quid  ei  venitimnentem,  ut 
aliquid  faceret,  cum  antea  numquam  aliquid  fecerit  ? 
Da  illis,  Domine,  bene  cogitare  quid  dicant,  et  inve- 
nire,  quia  non  dicitur  numquam,  ubi  non  est  tempus. 
Q,uod  ergo  dicitur  numquam  fecisse,  quid  aliud  dici- 
tur,  nisi  nuUo  tempore  fecissel  Videant  itaque  nul- 
lum  tempus  esse  posse  sine  creatura,  et  desinant 
istam  vanitatem  loqui.  Extendantur  etiam  in  ea 
quae  ante  sunt,  etintelligant  te  ante  omniatempora 
aeternum  creatorem  omnium  temporum,  neque  ulla 
tempora  tibi  esse  coaeterna,  nec  ullam  creaturam, 
etiam  si  est  aliqua  supra  tempora, 

C.  XXXI.  Domine  Deus  meus,  quis  ille  sinus 
est  alti  secreti  tui ,  et  quam  longe  inde  me  proiece- 
runt  consequentia  delictorum  meorum?  Sana  oculos 
meos,  et  congaudeam  luci  tuae.  Certe  si  est  tam 
grandi  scientia  et  praescientia  pollens  animus,  cui 
cuncta  praeterita  et  futura  ita  nota  sint,  sicut  mihi 
unum  canticum  notissimum,  nimium  mirabilis  est 
animus  iste,  atque  ad  horrorem  stupendus:  quippe 
quem  ita  non  lateat  quidquid  peractum  et  quidquid 
reliquum  saeculorum  est,  quemadmodum  me  non  la- 

tet  cantantem  illud  canticum,  quid  et  quantum  eius 
abierit  ab  exordio,  quid  et  quantum  restet  ad  finem. 
Sed  absit,  ut  tu  conditor  universitatis,  conditor  ani- 
marun\  et  corporum,  absit  ut  ita  noveris  omnia  futu- 
ra  et  praeterita.  Longe  tu,  longe  mirabilius,  lon- 
geque  secretius.  Neque  enim  sicut  nota  cantantis, 
notumve  canticum  audientis  exspectatione  vocum 
futurarum  et  memoria  praeteritarum  variatur  adfe- 
ctus,  sensusque  distenditur,  ita  tibi  aliquid  accidit  in- 
commutabiliter  aeterno,  hoc  est,  vere  aeterno  crea- 
torimentium.  Sicut  ergo  nosti  in  principio  coelum  et 
terram  sine  varietate  notitiae  tuae,  ita  fecisti  in  prin- 
cipio  coelum  et  terram  sine  distentione  actionis 
tuae.  Q,ui  intelligit,  confiteatur  tibi;  et  qui  non  in- 
telligit,  conftteatur  tibi.  O  quam  excelsus  es!  Et  hu- 
miles  corde  sunt  domus  tua!  Tu  enim  erigis  elisos; 
et  non  cadunt,  quorum  celsitudo  tu  es. 


L  1  B  E  R    XII. 

C.  I.  Multa  satagit  cor  meum,  Domine,  in  hac 
inopiavitaemeae  pulsatum  verbis  sanctae  scripturae 
tuae;  et  ideo  plerumque  in  sermone  copiosa  est  ege- 
stas  humanae  intelligentiae,  quia  plus  loquitur  in- 
quisitio  quam  inventio,  et  longior  est  petitio  quam 
impetratio,  et  operosior  est  manus  pulsans  quam  su- 
mens.  Tenemus  promissum;  quis  corrumpet illud? 
SiDeus  pro  nobis,  quis  contra  nos?  Petite  etaccipictis, 
quaerite  et  invenietis,  pulsate  etaperietur  vobis.  Omnis 
enim  qui  petit  accipit ,  et  quaerens  invenit,  etpuhanti 
aperietur.  (Matth.  7,  T.s.)  Promissa  tua  sunt;  et  quis 
falli  timeat,  cum  promittit  veritas? 

C.  II.  Confitetur  altitudini  tuae  humilitas  lin- 
guae  meae,  quoniam  tu  fecisti  coelum  et  terram:  hoc 
coelum,  quod  video,  terramque,  quam  calco,  unde 

est  haec  terra,  quani  porto,  tu  fecisti.  Sed  ubi  est 
coeluni  coeli,  Doniine,  de  quo  audivimus  in  voce 
Psalmi  (115,  16.):  coeliim  coeli  Domino  ;  terram  au- 
tem  dedit Jiliis  hominum?  Ubi  est  coelum,  quod  non 
cernimus,  cui  terra  est  hoc  omne,  quod  cernimus? 
Hoc  enim  totum  corporeum,  non  ubiquetotum,  ita 
accepitspeciem  pulchram  in  novissimis,  cuius  fundus 
est  terra  nostra;  sed  ad  illud  coelum  coeli  etiam  ter- 
rae  nostrae  coelum  terra  est.  Et  hoc  utrumque  ma- 
gnum  corpus  non  absurde  terra  est  ad  illud  nescio 
quale  coelum,  quod  Domino  est,  non  filiis  hominum. 

C.  III.  Et  nimirum  haec  terra  erat  invisibilis  et 
incoDiposita  (Gen.  1,  2.),  et  nescio  quae  profunditas 
abyssi,  super  quam  non  eratlux,  quia  nuUa  species 
erat  illi.  Unde  iussisti,  ut  scriberetur,  quod  fenebrae 
eranf  super  abyssum;  quid  aliud,  quam  lucis  absentia? 
Ubi  enim  lux  esset,  si  esset,  nisi  super  esset  eminen- 
do  et  illastrando?  Ubi  ergo  lux  nondum  erat,  quid 
erat  adesse  tenebras,  nisi  abesse  lucem?  Super  ita- 
que  erant  tenebrae,  quia  lux  super  aberat,  sicut  sonus 
ubi  non  est,  silentium  est.  Et  quid  est  esse  ibi  silen- 
tium,  nisi  sonum  ibi  non  esse?  Nonne  tu,  Domine, 
docuisti  hanc  animam,  quae  tibi  confitetur?  Nonne 
tu,  Domine,  docuisti  me,  quod  priusquam  istam  in- 
formem  materiam  formares  atque  distingueres,  non 
erat  aliquid,  non  color,  non  figura,  non  corpus,  non 
spiritus?  Non  tamen  omnino  nihil;  erat  quaedam  in- 
forniitas  sine  uUa  specie. 

C.  IV.  Quid  ergo  vocaretur,  quod  etiam  sensu 
tardioribus  utcumque  insinuaretur,  nisi  usitato  ali- 
quo  vocabulo?  Quid  autem  in  omnibus  mundi  parti- 
bus  reperiri  potest  propinquius  informitati  omnimo- 
dae,  quam  terra  et  abyssus?  Minus  enim  speciosa 
sunt  pro  suo  gradu  infimo,  quam  caetera  superiora 
perlucida  et  luculenta  omnia.  Cur  ergo  non  acci- 
piam  informitatem  materiae,  quam  sine  specie  fece- 
ras,  unde  speciosum  mundumfaceres,  ita  commode 

hominibus  intimatam,ut  adpellaretur  terra  invisibili.s 
etincomposita? 

C.  V.  Ut  cum  in  ea  quaerit  cogitatio ,  quid  sen- 
sus  adtingat,  et  dicit  sibi:  non  est  intelligibilis  for- 
ma,  sicut  vita,  sicut  iustitia,  quia  materies  est  corpo- 
rum;  neque  sensibilis,  quoniam  quod  videatur,  et 
quod  sentiatur  in  invisibili  et  incomposita  non  est: 
dum  sibi  haec  dicit  humana  cogitatio,  conetur  eam 
vel  nosse  ignorando,  vel  ignorare  noscendo. 

C.  VI.  Ego  vero,Domine,  si  totum  confitear  tibi 
ore  meo  et  calamo  meo,  quidquid  de  ista  materia  do- 
cuisti  me,  cuius  antea  nomen  audiens  et  non  intelli- 
gens,  narrantibus  mihi  eis  qui  non  intelligerent,  eam 
cum  speciebus  innumeris  et  variis  cogitabam.  Et 
ideo  non  eam  cogitabam;  foedas  et  horribiles  for- 
mas  perturbatis  ordinibus  volvebat  animus,  sed  for- 
mas  tamen;  et  informe  adpellabam,  non  quod  care- 
ret  forma,  sed  quod  talem  haberet,  ut  si  adpareret, 
insolitum  et  incongruum  aversaretur  sensus  meus,  et 
conturbaretur  infirmitas  hominis.  Verum  autem  il- 
lud,  quod  cogitabam,  non  privatione  omnis  formae, 
sed  comparatione  formosiorum  eratinforme:  et  sua- 
debatvera  ratio,ut  omnis  formae  qualescumque  reli- 
quias  omnino  detraherem,  si  vellem  prorsus  informe 
cogitare;  et  non  poteram.  Citius  enim  non  esse 
censebam,  quod  omni  forma  privaretur,  quam  cogi- 
tabam  quiddam  inter  formatum  et  nihil,  nec  forma- 
tum  nec  nihil,  informe  prope  nihil'.  Et  cessavit  mens 
mea  interrogare  hinc  spiritum  meum,  plenum  imagi- 
nibus  formatorum  corporum,  et  eas  pro  arbitrio  mu- 
tantem  atque  variantem;  et  intendi  in  ipsa  corpora, 
eorumque  mutabilitatem  altius  inspexi,  qua  desinunt 
esse  quod  fuerant,  et  incipiunt  esse  quod  non  erant; 
eumdemque  transitum  de  forma  in  formam  per  infor- 
me  quiddani  fieri  suspicatus  sum,  non  per  omnino 
nihil;  sed  nosse  cupiebam,  non  suspicari.  Etsito- 
tum  tibi  confiteatur  vox  et  stilus  meus,  quidquid  de 

ista  quaestione  enodasti  mihi,  quis  legentium  capere 
durabit?  Nec  ideo  tamen  cessabit  cor  meum  dare  ti- 
bi  honorem  et  canticum  laudis  de  iis,  quae  dictare 
non  suffiicit.  Mutabilitas  enim  rerum  mutabilium 
ipsa  capax  est  formarum  omnium,  in  quas  mutantur 
res  mutabiles.  Et  haec  quid  esti  Numquid  animus? 
Numquid  corpus?  Numquid  species  animi  vel  corpo- 
risi  Si  dici  posset:  nihil  aliquid,  et:  est  non  est,  hoc 
eam  dicerem;  et  tamen  iam  utcumque  erat,ut  species 
caperet  istas  visibiles  et  compositas. 

C.  VII.  Et  unde  utcumque  erat,  nisi  esset  abs  te,  a 
quo  suntomnia,  in  quantumcumque  sunt?  Sed  tanto  a 
te  longius,quanto  dissimilius:  neque  enim  locis.  Ita- 
que  tu,  Domine,  qui  non  es  alias  aliud  et  alias 
aliter,  sed  id  ipsum,  et  id  ipsum,  et  id  ipsum, 
sanctus,  sanctus,  sanctus,  Dominus  Deus 
omnipotens,  in  principio,  quod  est  de  te,  in 
sapientia  tua,  quae  nata  est  de  substantia 
tua,  fecisti  aliquid  et  de  nihilo.  Fecisti  enim 
coelum  et  terram  non  de  te ;  nam  esset  aequale  unige- 
nito  tuo,  ac  per  hoc  et  tibi;  et  nullo  modo  iustum  es- 
set,  ut aequale  tibi  esset,  quod  de  te  non  esset.  Et  aliud 
praetertenon  erat,  unde  faceres  ea,Deus,  unaTrini- 
tas,  ettrinalJnitas;  etideo  de  nihilo  fecisti  coelum  et 
terram,  magnum  quiddam  et  parvum  quiddam,  quon- 
iam  omnipotens  et  bonus  es  ad  facienda  omniabona, 
magnum  coelum  et  parvam  terram.  Tu  eras,  et  aliud 
nihil,  unde  fecisti  coelum  et  terram,  duo  quaedam, 
unum  prope  te,  alterum  prope  nihil;  unum  quo  supe- 
rior  tu  esses,  alterum  quo  inferius  nihil  esset. 

C.  VIII.  Sed  illud  coelum  coeli  tibi,  Domine; 
terra  autem,  quam  dedisti  filiis  hominum  cernendam 
atque  tangendam,  non  erat  talis,  qualem  nunc  cerni- 
mus  et  tangimus.  Invisibilis  enim  erat,  et  incompo- 
sita,  et  abyssus  efat,  super  quam  non  eratlux;  aut 
tenebrae  erant  super  abyssum,  id  est,  magis  quam  in 
abysso.  Ista  quippe  abyssus  aquarum  iam  visibilium 

etiani  in  profundis  suis  habet  speciei  suae  lucem,  ut- 
cumque  sensibilem  piscibus  et  repentibus  in  suo  fun- 
do  animantibus:  illud  autem  totum  prope  nihil  erat, 
quoniam  adhuc  omnino  informe  erat;  iam  tamen 
erat,  quod  formari  poterat.  Tu  enim,  Domine,  fe- 
cisti  mundum  de  materia  informi,  quam  fecisti  de 
nulla  re  paene  nullam  rem,unde  faceres  magna,  quae 
miramur  filii  hominum.  Valde  enim  mirabile  hoc 
coelum  corporeum,  quod  firmamentum  inter  aquam 
et  aquam  secundo  die  post  conditionem  lucis  dixisti: 
Fiat;  et  sicfactumest.  (Gen.  1,6.  s.)  Quod  firmamen- 
tum  vocasti  coelum,  sed  coelum  terrae  huius  et  ma- 
ris,  quae  fecisti  tertio  die,  dando  speciem  visibilem 
informi  materiae,  quam  fecisti  ante  omncm  diem. 
lam  enim  feceras  et  coelum  ante  omnem  diem,  sed 
coelum  coeli  huius,  quiain  principio  feceras  coelum 
et  terram.  Terra  autem  ipsa,  quam  feceras,  infor- 
mis  materies  erat,  quia  invisibilis  erat  et  incompo- 
sita,  et  tenebrae  super  abyssum.  De  qua  terra  invi- 
sibili  et  incomposita,  de  qua  informitate,  de  quo  pae- 
ne  nihilo  faceres  haec  omnia,  quibus  iste  mutabilis 
inundus  constat,  et  non  constat,  in  quo  ipsa  mutabi- 
litas  adparet,  in  qua  sentiri  et  dinumerari  possunt 
tempora,  quia  rerum  mutationibus  fiunt  tempora, 
dum  variantur  et  vertuntur  species,  quarum  materies 
praedicta  est  terra  invisibilis. 

C.  IX.  Ideoque  Spiritus,  doctcr  famuli  tui,  cum 
te  commemorat  fecisse  in  principio  coelum  et  ter- 
ram,  tacet  de  temporibus,  silet  de  diebus.  Nimirum 
enim  coelum  coeli,  quod  in  principio  fecisti,  creatu- 
ra  est  aliqua  intellectualis,  quamquam  nequaquam 
tibi  Trinitati  coaeterna;  particeps  tamen  aeternita- 
tis  tuae  valde  mutabilitatem  suam  prae  dulcedine  fe- 
licissimae  contemplationis  tuae  cohibet,  et  sine  uUo 
lapsu,  ex  quo  facta  est,  inhaerendo  tibi  excedit 
omnem  volubilem  vicissitudinem  temporum.  Ista 
vero  informitas,  terra  invisibilis  et  incomposita,  nec 

ipsain  diebus  numerata  est.  Ubi  enim  nulla  species, 
nullus  ordo,  nec  venitquidquam  nec  praeterit;  et  ubi 
hoc  non  fit,  non  sunt  utique  dies,  nec  yicissitudo  spa- 
tiorum  temporalium. 

C.  X.  O  veritas,  lumen  cordis  mei,  non  tenebrae 
meae  loquantur  mihi.  Defluxi  ad  ista,  et  obscuratus 
sum.  Sed  hinc  etiam,  hinc  adamavi  te.  Erravi,  et 
recordatus  sum  tui.  Audivi  vocem  tuam  post  me,  ut 
redirem,  et  vix  audivi  proptertumultus  impacatorum. 
Et  nunc  ecce  redeo  aestuans  et  anhelans  ad  fontem 
tuum.  Nemo  me  prohibeat;  hunc  bibani,  et  hinc  vi- 
vam.  Non  ego  vitamea  sim;  male  vixi  ex  me,  mors 
mihi  fui :  in  te  revivisco.  Tu  me  adloquere ,  tu  mihi 
sermocinare.  Credidi  libris  tuis,  et  verba  eorum  ar- 
cana  valde 

C.  XI.  lam  dixisti  mihi,  Domine,  voce  forti  in 
aurem  interiorem,  quia  tu  aeternus  es,  solus  habens 
immortalitatem;  quoniam  ex  nulla  specie  motuve 
mutaris,  nec  temporibus  variatur  voluntas  tua,  quia 
non  est  immortalis  voluntas,  quae  alia  et  alia  est. 
Hoc  in  conspectu  tuo  claret  mihi,  et  magis  magisque 
clarescat,  oro  te,  atque  in  ea  manifestatione  persi- 
stam  sobrius  sub  alis  tuis.  Item  dixisti  mihi ,  Domi- 
ne,  voce  forti  in  aurem  interiorem,  quod  omnes  natu- 
ras  atque  substantias,  quae  non  sunt  quod  tu  es,  et 
tamen  sunt,tu  fecisti,  et  hoc  solum  a  te  non  est,  quod 
non  est,  motusque  voluntatis  a  te  qui  es  ad  id,  quod 
minus  est,  quia  talis  motus  delictum  atque  peccatum 
est;  et  quod  nullius  peccatum  aut  tibi  nocet,  aut  per- 
turbat  ordinem  imperii  tui,  vel  in  primo,  vel  in  imo. 
Hoc  in  conspectu  tuo  claret  mihi,  et  magis  magisque 
clarescat,  oro  te,  atque  in  ea  manifestatione  persi- 
.stam  sobrius  sub  alis  tuis,  Item  dixisti  mihi  voce 
forti  in  aurem  interiorem,  quod  nec  illa  creatura  tibi 
coaeternaest,  cuius  voluntas  tusolus  es,tequeperse- 
verantissima  castitate  hauriens,  mutabilitatem  suam 
immquam  et  nusquam  exserit;  et  te  sibi  semper  prae- 

sente,  ad  quem  toto  adfectu  se  tenet,  non  habens 
quod  exspectet  futurum,  nec  in  praeteritum  traii- 
ciens  quod  meminerit,  nulla  vice  rariatur,  nec  in 
tempora  uUa  distenditiir.  O  beata,  si  qua  ista  est, 
inhaerendo  heatitudini  tuae,  heata  sempiterno  inha- 
hitatore  te  atque  illustratore  suo !  Nec  invenio ,  quid 
lihentius  adpellandum  existimem  coelum  coeli  Do- 
mino,  quam  domum  tuam  contemplantem  delectatio- 
nem  tuam  sine  uUo  defectu  egrediendi  in  aliud,  men- 
tem  puram  concordissime  unam  stabilimento  pacis 
sanctorum  spirituum,  civium  civitatis  tuae  in  coele- 
stihus  super  ista  coelestia.  Unde  intelligat  anima, 
cuius  peregrinatio  longinqua  facta  est,  si  iam  sitit  ti- 
bi,  si  iamfactae  sunt  ei  lacrimae  suaepanis,  dum  dici- 
tur  ei per  singulos  dies:  ubi  est Deus  tuus?  (Ps.  42,3.4.) 
si  iampetit  a  te  unam,  et  hanc  requirit,  ut  inhabitet  in 
domo  tua  per  omnes  dies  vitae  suae?  (Ps.  26,  4.  sec. 
LXX.)  Et  quae  a  ita  eius,  nisi  tu?  Et  qui  dies  tui,  nisi 
aeternitas  tua,  sicut  anni  tui,  qui  non  deficiunt,  quia 
idem  ipse  es?  Hinc  ergo  intelligat  anima,  quae  pot- 
est,  quam  longe  super  omnia  tempora  sis  aeternus; 
quando  tua  domus,  quae  peregrinata  non  est,  quam- 
vis  non  sit  tihi  coaeterna,  tamen  indesinenter  etin- 
deficienter  tihi  cohaerendo  nullam  patitur  vicissitu- 
dinem  temporum.  Hoc  in  conspectu  tuo  claret  mihi, 
et  magis  magisque  clarescat,  oro  te,  atque  in  hac 
manifestatione  persistam  sohrius  suh  alis  tuis.  Ecce 
nescio  quid  informe  in  istis  mutationihus  rerum  ex- 
tremarum  atque  infimarum.  Et  quis  dicet  mihi,  nisi 
quisquis  per  inania  cordis  sui  cum  suis  phantasmati- 
hus  vagatur  et  volvitur?  Quis  nisi  talis  dicet  mihi, 
quod  diminuta  atque  consumta  omni  specie,  si  sola 
remaneat  informitas ,  per  quam  de  specie  in  speciem 
res  mutahatur  et  vertehatur,  possit  exhihere  rices 
temporum?  Omnino  enim  non  potest;  quia  sine  va- 
rietate  motionum  non  sunt  tempora:  et  nulla  varie- 
tas,  uhi  nulla  species. 

C.  XII.  Quibus  consideratis,  quantum  donas, 
Deus  meus,  quantum  me  ad  pulsandum  excitas,  quan- 
tumque  pulsanti  aperisl  Duo  reperio,  quae  fecisti 
carentia  temporibus,  cum  tibi  neutrum  coaeternum 
sit:  unum,  quod  ita  formatum  est,  ut  sine  uUo  defectu 
contemplationis,  sine  ullo  intervallo  mutationis, 
quamvis  mutabile,  tamen  non  mutatum,  tua  aeterni- 
tate  atque  incommutabilitate  perfruatur;  alterum, 
quod  ita  informe  erat,  ut  ex  qua  forma,  in  quam  for- 
mam  vel  motionis  vel  stationis  mutaretur,  quo  tem- 
pori  subderetur,  non  haberet.  Sed  hoc  ut  informe 
esset,  non  reliquisti,  quoniam  fecisti  ante  omnem 
diem,  in  principio,  coelum  et  terram,  haec  duo,  quae 
dicebam.  Terra  aiitem  invisihilis  erat  et  incompositay 
ct  tenehrae  super  ahyssum.  (Gen.  1,  2.)  Quibus  ver- 
bis  insinuatur  inf ormitas ,  ut  gradatim  excipiantur, 
qui  omnimodam  speciei  privationem,  nec  tamen  ad 
nihil  perventionem  cogitare  non  possunt,  unde  fteret 
alterum  coelum,  et  terra  visibilis  atque  composita, 
et  aqua  speciosa,  et  quidquid  deinceps  in  constitutio- 
ne  huius  mundi  non  sine  diebus  factum  commemora- 
tur,  quia  talia  sunt,  ut  in  eis  agantur  vicissitudines 
temporum  propter  ordinatas  commutationes  motio- 
num  atque  formarum. 

C.  XIII.  Hoc  interim  sentio,  Deus  meus,  cum 
audio  loquentem  scripturam  tuam:  In principio  fecit 
Deus  coelum  et  terram;  terra  autem  erat  invisihilis  et 
incomposita,  ettenehrae  erant  super  ahyssum;  neque 
commemorantem,  quoto  die  feceris  haec.  Sic  inte- 
rimsentio  propter  illud  coelum  coeli,  coelum  intelle- 
ctuale,  ubi  est  intellectus  nosse  simul,  non  ex  parte, 
non  in  aenigmate,  non  per  speculum,  sed  extoto,  in 
manifestatione,  facie  ad  faciem;  non  modo  hoc,  mo- 
do  illud,  sed  quod  dictum  est,  nosse  simul  sine  uUa 
vicissitudinc  temporum,  et  propter  invisibilem  atque 
incompositam  terram  sine  uUa  vicissitudine  tempo- 
rum,  quae  solet  habere  modo  hoc  et  modo  illud;  quia 

iibi  nuUa  species,  nusquam  est  hoc  autillud.  Pro- 
pter  duo  haec:  primitus  formatum  et  penitus  infor- 
me,  illud  coelum,  sed  coelum  coeli,  hoc  vero  terram, 
sed  terram  invisibilem  et  incompositam;  propter 
duo  haec  interim  sentio  sine  commemoratione  die- 
rum  dicere  scripturam  tuam:  InpriiicipiofccitDeus 
coeliim  et  terram.  Statim  quippe  subiecit,  quam  ter- 
ram  dixerit.  Et  quod  secundo  die  commcmoratur 
factum  firmamentum,  et  vocatum  coelum,  insinuat 
de  quo  coelo  prius  sine  diebus  sermo  locutus  sit. 

C.  XIV.  Mira  profunditas  eloquiorum  tuo- 
rum,  quorum  ecce  ante  nos  superficies  blan- 
diens  parvulis;  sed  mira  profunditas,  Deus 
meus,  mira  profunditas.  Horror  est,intenderein 
eam,  horror  honoris,  et  tremor  amoris.  Odi  hostes 
eius  vehementer.  O  si  occidas  eos  gladio  bis  acuto, 
et  non  sint  hostes  eius!  Sic  enim  amo  eos  occidi  si- 
bi,  ut  vivant  tibi.  Ecce  autem  alii  non  reprehenso- 
res,  sed  laudatores  libri  Geneseos.  ,,Non,  inquiunt, 
hoc  voluit  in  his  verbis  intelligi  Spiritus  Dei,  qui  per 
Moysen  famulum  eius  ista  conscripsit;  nonhoc  voluit 
intelligi,  quod  tu  dicis,  sed  aliud,  quod  nos  dicimus.*' 
Quibus  ego  te  arbitro,  Deus  omniuni  nostrorum, 
itarespondeo. 

C.  XV.  Num  dicetis  falsa  esse  ,  quae  mihi  veri- 
tas  voce  forti  in  aurem  interiorem  dicit  de  vera  ae- 
ternitate  creatoris,  quod  nequaquam  eius  substantia 
per  tempora  varietur,  nec  eius  voluntas  extra  eius 
substantiam  sitl  Unde  non  eum  modo  vcUe  hoc,  mo- 
do  velle  illud,  sed  semel  et  simul  et  semper  velle 
omnia  quae  vult,  non  iterum  et  iterum,  neque  nunc 
ista,  nunc  illa,  nec  velle  postea  quod  nolebat,  aut 
nolle  quod  prius  volebat;  quia  talis  voluntas  mutabi- 
lis  est,  et  omne  mutabile  aeternum  non  est:  Deus  au- 
tem  noster  aeternus  est.  Item  quod  dicit  mihi,  dicit 
in  aurem  interiorem:  exspectatio  rerum  venturarum 
fitcontuitus,  cum  venerint;  idemque  contuitus  fitme- 

moria,  cuni  praeterierint;  omnis  porro  intentio,  quae 
ita  variatur,  mutabilis  est,  et  omne  mutabile  aeter- 
num  non  est:  Deus  autem  noster  aeternus  est.  Haec 
colligo  atque  coniungo,  etinvenio  Deum  meum,  Deum 
aeternum,  non  aliqua  nova  voluntate  condidisse 
creaturam,  nec  scientiam  eius  transitorium  aliquid 
pati.  Quid  ergo  dicetis,  contradictoresi  An  falsa 
sunt  istal  Non,  inquiunt.  Quid  illud?  Num  falsum 
est,  omnem  naturam  formatam  materiamve  formabi- 
lem  non  esse  nisi  ab  illo,  qui  summe  bonus  est,  quia 
summe  est?  Neque  hoc  negamus,  inquiunt.  Q,uid 
igitur?  An  illud  negatis,  sublimem  quamdam  esse 
creaturam  tam  casto  amore  cohaerentem  Deo  vero 
et  vere  aeterno,  ut  quamvis  ei  coaeterna  non  sit,  in 
nullam  tamen  temporum  varietatem  et  vicissitudinem 
ab  illo  se  revolvat  ac  defluat,  sed  in  eius  solius  vera- 
cissima  contemplatione  requiescatl  Q,uoniam  tu, 
Deus,  diligenti  te,  quantumpraecipis,  osten- 
dis  ei  te,  et  sufficis  ei,  et  ideo  non  declinata 
te,  nec  ad  se.  Haec  est  domus  Dei  non  terrena, 
neque  ulja  coelesti  n\ole  corporea,  sed  spiritalis 
et  particeps  aeternitatis  tuae,  quia  sine  labe  in  aeter- 
nuni.  Statuisti  enim  eam  in  saeculuni  et  in  saeculuiu 
saeculi,  praeceptum  posuisti,  et  non  praeteribit.  (Ps. 
148,6.^  Nec  tamen  tibi  Deo  coaeterna,  quoniam 
non  sine  iuitio ;  facta  est  enim.  Nam  et  si  non  inve- 
nimus  tempus  ante  illam;  prior  quippe  omnium  crea- 
ta  est  sapientia  (Sirac.  1,  4.];  nec  utique  illa  sapientia 
tibi,  Deus  noster,  patri  suo  plane  coaeterna  et  aequa- 
lis,  et  per  quam  creata  sunt  omnia,  et  in  quo  princi- 
pio  fecisti  coelum  et  terram;  sed  profecto  sapientia, 
quae  creata  est,  intellectualis  natura  scilicet,  quae 
contempiatione  luminis  lumen  est;  dicitur  enim  et 
ipsa,  quamvis  creata,  sapientia.  Sed  quantum  inter- 
est  inter  lumen,  quod  illuminat,  et  quod  illuminatur, 
tantum  inter  sapientiam,  quae  creat,  etistam,  quae 
crcata  est;  sicut  inter  iustitiam  iustificantem,  etiu- 

stitiam,  quae  iustificatione  facta  est.  Nam  et  nos 
dicti  sumus  iustitia  tua.  Ait  enim  quidam  servus 
tuus:  ut  nos  simus  iustitia  Dei  in  ipso.  (2  Cor.  5,  21.) 
Ergo  quia  prior  omnium  creata  est  quaedam  sapien- 
tia,  quae  creata  est,  mens  rationalis  et  intellectualis 
castae  civitatis  tuae,  matris  nostrae  quae  sursum  est, 
et  libera  est,  et  aeterna  in  coelis,  (quibus  coelis,  nisi 
qui  te  laudantcoeli  coelorum,  quia  hoc  est  etcoelum 
coeli  Domino?  )  etsi  non  invenimus  tempus  ante  il- 
lam,  quia  et  creaturam  temporis  antecedit,  quae 
prior  omnium  creata  est:  ante  illam  tamen  est  ipsius 
creatoris  aeternitas,  a  quo  facta  sumsit  exordium, 
quamvis  non  temporis,  quia  nondum  erat  tempus, 
ipsius  tamen  conditionis  suae.  Unde  ita  est  abs  te, 
Deo  nostro,  ut  aliud  sit  plane  quam  tu,  et  non  id 
ipsum.  Quoniam  et  si  non  solum  ante  illam,  sed  nec 
in  illa  invenimus  tempus,  quia  est  idonea  faciem 
tuam  semper  videre,  nec  usquam  deflectitur  ab  ea, 
quo  fit,  ut  nulla  mutatione  varietur:  inest  ei  tamen 
ipsa  mutabilitas,  unde  tenebresceret  et  frigesceret, 
nisi  amore  grandi  tibi  cohaerens  tamquam  semper 
meridies  luceret  et  ferveret  ex  te.  O  domus  lumino- 
sa  et  speciosa,  dilexi  decorem  tuum,  et  locum  habi- 
tationis  g-loriaeDominimei,fabricatoris  et  possesso- 
ris  tui.  Tibi  suspiret  peregrinatio  mea,  et  dico  ei, 
qui  fecit  te,  ut  possideat  et  me  in  te,  quia  fecit  et  me. 
Erravi  sicut  ovis  perdita,  sed  in  humeris  pastoris 
mei,  structoris  tui,  spero  me  reportari  tibi.  Quid 
dicitis  mihi,  quos  adloquebar,  contradictores,  qui  ta- 
men  et  Moysen  pium  famulum  Dei,  et  libros  eius 
oracula  sancti  Spiritus  creditisl  Estne  ista  domus 
Dei,  non  quidem  Deo  coaeterna,  sed  tamen  secun- 
dum  modum  suum  aeterna  in  coelis,ubi  vices  tempo- 
rum  frustra  quaeritis,  quia  non  invenietis?  Super- 
greditur  enim  omnem  distentionem  et  omne  spatium 
aetatis  volubile:  cui  semper  inhaerere  Deo  bonum 
cst.     Est,  inquiunt.     Quid  igitur  ex  iis,  quae  clama- 

vit  cor  meum  adDeummeum,  cum  audiret  interius  vo- 
cem  laudis  eius,  quidtandemfalsum  esse  contenditis* 
An  quia  erat  informis  materies ,  ubi  propter  nullam 
formam  nuUus  ordo  erat?  Ubi  autem  nuUus  ordo  erat, 
nuUa  esse  vicissitudo  temporum  poterat;  et  tamen 
hoc  paene  nihil,  in  quantum  non  omnino  nihil  erat,  ab 
illo  utique  erat,  a  quo  est  quidquid  est,  quod  utcutn- 
que  aliquid  est.  Hoc  quoque,  aiunt,  nonnegamus. 

C.  XVI.  Cum  his  enim  volo  coram  te  aliquid 
coUoqui,  Deus  meus,  qui  haec  omnia,  quae  intus 
in  mente  mea  non  tacet  veritas  tua,  vera  esse  con- 
cedunt.  Nam  qui  haec  negant,  latrent  quantum  vo- 
lunt,  et  obstrepant  sibi:  persuadere  conabor,  ut  quie- 
scant,  et  viam  praebeant  ad  se  verbo  tuo.  Quod  si 
noluerint  etrepulerint  me,  obsecro,  Deusmeus,  nc 
tu  sileas  a  me.  Tu  loquere  In  corde  meo  veraciter; 
solus  enim  sic  loqueris;  et  dimittam  eos  foris  sufflan- 
tes  in  pulverem  et  excitantes  terram  in  oculos  suosj 
et  intrem  in  cubile  meum,  et  cantem  tibi  amatoria, 
gemens  inenarrabiles  gemitus  in  peregrinationc  mea, 
et  recordans  lerusalem,  extento  in  eam  sursum  cor- 
de,  lerusalem,  patriam  meam,  lerusalem,  matrem 
meam,  teque  super  eam  regnatorem,  illustratorem, 
patrem,  tutorem,  maritum,  castas  etfortes  delicias, 
et  solidum  gaudium,  et  omnia  bona  ineffabilia  simul 
omnia;  quia  unum  summum  et  verum  bonum:  et  non 
avertar,  donec  in  eius  pacemmatris  carissimae,  ubi 
sunt  primitiae  spiritus  mei,  unde  mihi  ista  certa  sunt, 
colligas  totum  quod  sum  a  dispersione  et  deformitate 
hac,  et  conformes  atque  confirmes  in  aeternum,  Deus 
meus,  misericordia  mea.  Cum  his  autem,  qui  cuncta 
illa,  quae  vera  sunt,  falsa  esse  non  dicunt,  honoran- 
tes  et  in  culmine  sequendae  auctoritatis  nobiscum 
constituentes  illam  per  sanctum  Moysen  editam  san- 
ctamscripturam  tuam,  et  tamen  nobis  aliquid  contra- 
dicunt,  ita  loquor:  Tu  esto,  Deus  noster,  arbiter  in- 
ter  confessiones  meas  et  contradictiones  eorum. 

C.  XVII.  Dicuntenim:  Quamvis  vera  sint  haec, 
non  ea  tamen  duo  Moyses  intuebatur,  cum  Spiritu 
revelante  diceret:  in  principio  fecit  Deus  coelum  et 
ierram;  non  coeli  nomine  spiritalem  vel  intellectua- 
lem  illam  creaturam  semper  faciem  Dei  contemplan- 
tem  significavit,  nec  terrae  nomine  informem  mate- 
riam.  Quid  igitur?  Quod  nos  dicimus,inquiunt,  hoc 
ille  vir  sensit,  hoc  verbis  istis  elocutus  est.  Quid 
est  illud?  Nomine,  aiunt,  coeli  et  terrae  totum  istuni 
visibilem  mundum  prius  universaliter  et  breviter 
significare  voluit,  ut  postea  digereret  dierum  enume- 
ratione  quasi  articulatim  universa,  quae  sancto  Spi- 
ritui  placuit  sic  enuntiare.  Tales  quippe  homines 
erant  rudis  ille  atque  carnalis  populus,  cui  loqueba- 
tur,  ut  eis  operaDei  non  nisi  sola  visibilia  commen- 
danda  iudicaret.  Terram  vero  invisibilem  et  incom- 
positam,  tenebrosamque  abyssum,  unde  consequen- 
ter  ostenditur,  per  illos  dies  facta  atque  disposita  es- 
se  cuncta  ista  visibilia,  quae  nota  sunt  omnibus,  non 
incongruenter  informem  istam  materiam  intelligen- 
dam  esse  consentiunt.  Quid  si  dicat  alius,  eamdem 
informitatem  confusionemque  materiae  coelietter- 
rae  nomine  priusinsinuatam,  quod  ex  ea  mundus  iste 
visibilis  cum  omnibus  naturis,  quae  in  eo  manifestis- 
sime  adparent,  qui  coeli  et  terrae  nomine  saepe  ad- 
pellari  solet,  conditus  atque  perfectus  est?  Quid  si 
dicat  et  alius,  coelum  et  terram  quidem  invisibilem 
visibilemque  naturam  non  indecenter  adpellatam ,  ac 
per  hoc  universam  creaturam,  quam  fecit  in  sapien- 
tia,  id  est,  in  principio  Deus,  huiuscemodi  duobus 
vocabulis  esse  comprehensani:  verum  tamen,  quia 
non  de  ipsa  substantia  Dei,  sed  ex  nihilo  cunctafa- 
cta  sunt,  quia  non  sunt  id  ipsum  quod  Deus,  et  inest 
quaedam  mutabilitas  omnibus,  sive  maneant,  sicut 
aeterna  domus  Dei,  sive  mutentur,  sicut  anima  homi- 
nis  et  corpus,  communem  omnium  rerum  invisibi- 
lium  visibiliumque  matei*iem  adhuc  informem,  sed 

certe  formabilem,  unde  fieret  coelum  et  terra,  id  est, 
inrisibilis  atque  visibilis  iam  utraque  formata  crea- 
tura,  his  nominibus  enuntiatam,  quibus  adpellaretur 
terra  invisibilis  et  incomposita,  et  tenebrae  super 
abjssum;  ea  distinctione,  ut  terra  invisibilis  et  in- 
composita  intelligatur  materies  corporalis  ante  qua- 
litatem  formae,  tenebrae  autem  super  abyssum  spiri- 
talis  materies  ante  cohibitionem  quasi  fluentis  immo- 
derationis  et  ante  illuminationem  sapientiae?  Est 
adhuc  quod  dicat,  si  quis  aliud  velit:  non  scilicet  iam 
perfectas  atque  formatas  invisibiles  visibilesque  na- 
turas  coeli  et  terrae  nomine  significari,  cum  legitur: 
in  principio  fecit  Deiis  coeluvi  et  terram;  sed  ipsam 
adhuc  informem  inchoationem  rerum,  formabilem 
creabilemque  materiam  his  nominibus  adpellatam, 
quod  in  ea  iam  essent  ista  confusa,  nondum  qualita- 
tibus  formisque  distincta,  quae  nunc  iam  digesta  suis 
ordinibus  vocantur  coelum  etterra,  illa  spiritalis, 
haec  corporalis  creatura. 

C.  XVIII.  Q,uibus  omnibus  auditis  et  considera- 
tis,  nolo  verbis  contendere;  ad  nihil  enim  utile  est, 
nisi  ad  subversionem  audientium.  (2  Tim.  2,  14.)  Ad 
aedificationem  autem  bona  est  lex,  si  quis  ea  legitime 
utatur;  quia  finis  eius  est  caritas  de  cordepuro,  et 
conscientia  bona,  et  fide  non  ficta.  (\  Tim.  1,  5.)  Et 
novit  magister  noster,  in  quibus  duobus  praeceptis 
totam  legem  prophetasque  suspenderit.  Quae  mihl 
ardenter  confitenti,  Deus  meus,  lumen  oculorum 
meorum  in  occulto,  quid  mihi  obest,  cum  diversain 
his  verbis  intelligi  possint,  quae  tamen  vera  smt, 
quid,  inquam,  mihi  obest,  si  aliud  ego  sensero,  quam 
sensit  alius,  eumsensisse,  qui  scripsit?  Omnes  qui- 
dem  qui  legimus,  nitimur  hoc  indagare  atque  com- 
prehendere,  quod  voluitille,  quemlegimus;  et  cum 
eum  veridicum  credimus,  nihil,  quod  falsum  esse  vel 
novimus  vel  putamus,  audemus  eum  existimare  dixis- 
se.     Dum  ergo  quisque  conatur  id  sentire  in  scriptu- 

ris  sanctis,  quod  in  eis  sensit  ille,  qui  scripsit:  quid 
mali  est,  si  hoc  sentiat,  quod  tu,  lux  omnium  veridi- 
carum  mentium,  ostendis  verum  esse,  etiam  si  lioc 
non  sensit  ille,  quem  legit,  cum  et  ille  verum,  nec 
tamen  hoc  senserit? 

C.  XIX.  Verum  est  enim,Domine,fecisse  te  coe- 
lum  et  terram;  et  verum  est,  principium  esse  sapien- 
tiamtuam,  in  qua  fecisti  omnia.  Item  verum  est,  quod 
mundus  iste  visibilis  habet  magnas  partes  suas,  coe- 
lum  et  terram  brevi  complexione  factarum  omnium 
conditarumque  naturarum.  Et  verum  est,quod  omne 
mutabile  insinuat  notitiae  nostrae  quamdam  infor- 
mitatem,  qua  formam  capit,  vel  qua  mutatur  et  verti- 
tur.  Verum  est,  nuUa  tempora  perpeti,  quod  ita  co- 
haeret  formae  incommutabili,  ut  quamvis  sit  mutabi- 
le,  non  mutetur.  Verum  est,  informitatem,  quae 
prope  nihil  est,  vices  temporum  habere  non  posse. 
Verum  est,  quod  unde  fit  aliquid,  potest  quodam  ge- 
nere  locutionis  habere  iam  nomen  eius  rei,  quae  inde 
fit;  unde  potuit  vocari  coelum  et  terra  quaelibet  in- 
formitas,  unde  factum  est  coelum  etterra.  Verum 
est,  omnium  formatorum  nihil  esse  informi  vicinius, 
quam  terram  et  abyssum.  Verum  est,  quod  non  so- 
lum  creatum  atque  formatum,  sed  etiam  quidquid 
creabile  atque  formabile  est,  tu  fecisti,  ex  quo  sunt 
omnia.  Veruni  est,  omne,  quod  ex  informi  formatur, 
prius  esse  informe,  deinde  formatum. 

C.  XX.  Ex  his  omnibus  veris,  de  quibus  non  du- 
bitant,  quorum  interiori  oculo  talia  videre  donasti, 
et  qui  Moysen,  famulum  tuum,  in  Spiritu  veritatis 
locutum  esse  immobiliter  credunt;  ex  his  ergo  omni- 
bus  aliud  sibi  tollit,  qui  dicit:  in principio  fecit  Deus 
coelum  et  terram,  id  est,  in  Verbo  suo  sibi  coaeterno 
fecit  Deus  intelligibilem  afque  sensibilem,  vel  spiri- 
talemcorporalemque  creaturam.  Aliud,  qui  dicit:  in 
principio  fecitDeus  coelum  et  terram,  id  est,  in  Verbo 
suo  sibi  coaeterno  fecit  Deus  universam  istam  mo- 

lem  corporei  mundi  huius  cum  omnibus ,  quas  conti- 
net,  manifestis  notisque  naturis.  Aliud,  qui  dicit: 
in  principio  fecit  Deus  coelum  ef  terram,  id  est,  in 
Verbo  suo  sibi  coaeterno  fecit  Deus  informem  mate- 
riam  creaturae  corporalis,  ubi  confusum  adhuc  erat 
coelum  et  terra,  quae  nunc  iam  distincta  atquefor- 
mata  in  istius  mundi  mole  sentimus.  Aliud,  qui  di- 
cit:  in  principio  fecit  Deus  coelum  et  terram,  id  est, 
in  ipso  exordio  faciendi  atque  operandi  fecit  Deus 
informem  materiam  confuse  habentem  coelum  efc 
terram,  unde  formata  nunc  eminent  et  adparent  cum 
omnibus,  quae  in  eis  sunt. 

C.  XXI.  Item,  quod  adtinet  ad  intellectum  ver- 
borum  sequentium,  ex  illis  omnibus  veris  aliud  sibi 
toUit,  qui  dicit:  terra  autem  erat  invisibilis  et  incom- 
posittty  et  tenebrae  erant  super  ahyssum,  id  est,  corpo- 
ralc  illud,  quod  fecit  Deus,  adhuc  materies  erat  cor- 
porearum  rerum  informis  sine  ordine,  sine  luce. 
Aliud,  qui  dicit:  terra  autem  erat  invisihilis  et  incom- 
posita,  et  tenebrae  erant  super  ahyssu?n,  id  est,  hoc  to- 
tum,  quod  coelum  et  terra  adpellatum  est,  adhuc  in- 
formis  et  tenebrosa  materies  erat,  unde  fieret  coe- 
lum  corporeum  et  terra  corporea  cum  omnibus,  quae 
in  eis  sunt,  corporeis  sensibus  nota.  Aliud,  qui  di- 
cit:  terra  autem  erat  invisibilis  et  incomposita,  et  tene- 
brae  erant  super  abyssum,  idest,  hoc  totum,  quod 
coelum  et  terra  adpellatum  est,  adhuc  informis  et 
tenebrosa  materies  erat,  unde  fieret  coelum  intelli- 
gibile,  quod  alibi  dicitur  coelum  coeli,  etterra,  sci- 
licet  omnis  natura  corporea,  sub  quo  nomine  intelli- 
gatur  etiam  hoc  coelum  corporeum;  id  est,  unde  fic- 
ret  omnis  invisibilis  visibilisque  creatura.  Aliud, 
qui  dicit:  terra  autem  erat  invisibilis  et  incomposita, 
et  tenebrae  erant  super  abyssum;  non  illam  informi- 
tatem  nomine  coeli  et  terrae  scriptura  adpellavit,  sed 
iam  erat,  inquit,  ipsa  informitas,  quamterram  invi- 
sibilem  et  incompositam  tenebrosamque   abyssum 

nominavit,  de  qiia  coelum  et  terram  Deum  fecisse 
praedixerat,  spiritalem  scilicet  corporalemque  crea- 
turam.  Aliud,  qui  dicit:  terra  autem  erat invisihilis 
et  inco7nposita,  et  tenebrae  erant  super  ahyssum,  id 
est,informitas  quaedam  iam  materies  erat,unde  coe- 
lum  et  terram  Deum  fecisse  scriptura  praedixit,  to- 
tam  scilicet  corpoream  mundi  molem,  in  duas  maxi- 
mas  partes,  superiorem  atque  inferiorem  distribu- 
tam,  cum  omnibus,  quae  in  eis  sunt,  usitatis  notisque 
creaturis. 

C.  XXII.  Cum  enim  duabus  istis  extremis  sen- 
tentiis  resistere  quisquam  ita  tentarerit:  ,,Si  non 
vultis  hanc  informitatem  materiae  coeli  et  terrae  no- 
mine  adpellatam  videri,  erat  erg-o  aliquid,  quod  non 
fecerat  Deus,  unde  coelum  et  terram  faceret;  neque 
enim  scriptura  narravit,  quod  istam  materiam  Deus 
fecerit,  nisi  [ut]  intelligamus,  eam  coeli  etterrae,  aut 
solius  terrae  yocabulo  significatam,  cum  diceretur:  in 
principio  fecit  Deus  coelum  et  terram,  ut  id,  quod  se- 
quitur:  terra  autem  erat  invisibilis  et  incomposita, 
quamvis  informem  materiam  sic  placuerit  adpellare, 
non  tamen  intelligamus  nisi  eam,  quam  fecit  Deus ,  in 
eo,  quod  praescriptum  est:  fecit  Deus  coelum  et  ter- 
ram:"  respondebunt  adsertores  duarum  istarum 
sententiarum,  quas  extremas  posuimus,  aut  illius, 
aut  illius,  cum  haec  audierint,  et  dicent:  „Informem 
quidem  istam  materiam  non  negamus  a  Deo  factam, 
Deo,  a  quo  sunt  omnia  bona  valde;  quia  sicut  dici- 
mus  ampiius  bonum  esse,  quod  creatum  atque  forma 
tum  est,  ita  fatemur  minus  bonum  esse,  quod  factum 
est  creabile  atque  formabile,  sed  tamen  bonum:  non 
autem  commemorasse  scripturam,  quod  hanc  infor- 
mitatem  fecerit  Deus,  sicut  alia  multa  non  comme- 
moravit,  utCherubim  et  Seraphim,  et  quaeAposto- 
lus  (Col.  1,  16.)  distincte  ait:  sedes,  dominationes, 
principatus,  potestates,  quae  tamen  omnia  Deuni  fe- 
cisse  manifestum  est.     Aut  si  in  eo,  quod  dictum 

estifecit  coelum  et  terram,  comprehensa  sunt  omnia, 
quid  de  aquis  dicimus,  super  quas  ferebatur  Spiritus 
Deii  Si  enim  terra  nominata  simul  intelliguntur, 
quo  modo  iam  terrae  nomine  materies  informis  acci- 
pitur,  quando  tam  speciosas  aquas  videmusi  Aut  si 
ita  accipitur,  cur  ex  eadem  informitate  scriptum  est 
factum  firmamentum  et  vocatum  coelum,  neque  scri- 
ptum  est  factas  esse  aquas?  Non  enim  adhuc  infor- 
mes  sunt  et  invisae,  quas  ita  decora  specie  fluere  cer- 
nimus.  Aut  si  tunc  acceperunt  istam  speciem,  cum 
dixitDeus:  congregetur  aqua,  quae  est  sub  Jirmamen- 
to  (Gen.  1,  9.),  ut  congregatio  sit  ipsaformatio:  quid 
respondebitur  de  aquis,  quae  super  firmamentum 
sunt;  quia  neque  informes  tam  honorabilem  sedem 
accipere  meruissent,  nec  scriptum  est,  qua  voce  for- 
matae  sint?  Unde  si  aliquid  Genesis  tacuit  Deum  fe- 
cisse,  quod  tamen  Deum  fecisse  necsanafides,  nec 
certus  ambigit  intellectus,  nec  ideo  ulla  sobria  do- 
ctrina  dicere  audebit,  istas  aquas  coaeternas  Deo, 
quia  in  libro  Geneseos  commemoratas  quidem  audi- 
vimus,  ubi  autem  factae  sint  non  invenimus:  cur  non 
jnformem  quoque  illam  materiem,  quam  scriptura 
haec  terram  invisibilem  et  incompositam  tenebro- 
samque  abyssum  adpellat,  docente  veritate  intelli- 
gamus  aDeo  factam  esse  de  nihilo,  ideoque  illinon 
esse  coaeternam,  quamvis,  ubi  facta  sit,  omiserit 
enuntiare  ista  narratio?" 

C.  XXIII.  His  ergo  auditis  atque  perfectis  pro 
captu  infirmitatis  meae,  quam  tibi  confiteor  scienti 
Deo  meo,  duo  video  dissensionum  genera  oboriri 
posse,  cum  aliquid  a  nuntiis  veracibus  per  signa 
enuntiatur:  unum,  si  de  veritate  rerum,  alterum,  si 
de  ipsius  qui  enuntiat  voluntate  dissensio  est.  Ali- 
ter  enim  quaerimus  de  creaturae  conditione,  quid 
verum  sit;  aliter  autem,  quid  in  his  verbis  Moyses, 
egregius  domesticus  fideituae,  intelligere  lectorem 
auditoremque  voluerit.     In  illo  primo  genere  disce- 

dant  a  me  omnes,  qui  ea,  quae  falsa  sunt,  se  scire  ar- 
bitrantur.  In  hoc  item  altero  discedant  a  me  omnes, 
qui  ea,  quae  falsa  sunt,  Moysen  dixisse  arbitrantur. 
Coniungar  autem  illis,  Domine,  in  te,  et  delecter 
cum  eis  in  te,  qui  veritate  tua  pascuntur  in  latitu- 
dine  caritatis,  et  accedamus  simul  ad  rerba  libri  tui, 
et  quaeramus  in  eis  voluntatem  tuam  per  voluntatem 
famuli  tui,  cuius  calamo  dispensasti  ea. 

C.  XXIV.  Sed  quis  nostrum  sic  invenit  eam  in- 
ter  tam  multa  vera,  quae  in  illis  verbis  aliter  atque 
aliter  intellectis  occurrunt  quaerentibus,  ut  tam  fi- 
denter  dicat  hoc  sensisse  Moysen,  atque  hocinilla 
narratione  voluisse  intelligi,  quam  fidenter  dicit 
hoc  verum  esse,  sive  ille  hoc  senserit,  sive  aliudl 
Ecce  enim,  Deus  meus,  ego  servus  tuus,  qui  vovi  ti- 
bi  sacrificium  confessionis  in  his  literis,  et  oro,  ut  ex 
misericordia  tua  reddam  tibi  vota  mea.  Ecce  ego 
quam  fidenter  dico,  in  tuo  Verbo  incommutabili 
omnia  te  fecisse,  invisibilia  et  visibilia,  numquid  tam 
fidenter  dico,  non  aliud,  quam  hoc  adtendisse  Moy- 
sen,  cum  scriberet:  in  principio  fecit  Deus  coelum  et 
terram;  quia  non  sicut  in  tua  veritate  hoc  certuni 
video,  ita  in  eius  mente  video  id  eum  cogitasse,  cum 
haec  scriberet?  Potuit  enim  cogitare  inipso  faciendi 
exordio  cum  diceret:  in  principio ;  potuit  et  coelum 
et  terram  hoc  loco  nullam  iam  formatam  perfectam- 
que  naturam,  sive  spiritalem  sive  corporalem,  sed 
utramque  inchoatam  et  adhuc  informem  velle  intelli- 
gi.  Video  quippe  vere  potuisse  dici,  quidquid  ho- 
rum  diceretur,  sed  quid  horum  in  his  verbis  ille  co-  ' 
gitaverit,  non  ita  video;  quamvis  sive  aliquid  horum, 
sive  aliquid  aliud,  quod  a  me  commemoratum  non 
est,  tantus  vir  ille  mente  conspexerit,  cum  haec  verba 
promeret,  verum  eum  vidisse,  apteque  id  enuntiasse 
non  dubitem. 

C.  XXV.     Nemo  mihi  iam  molestus  sit  dicendo 
mihi:  non  hoc  sensit  Moyses,  quod  tu  dicis,  sed  hoc 

sensit,  quod  ego  dico.  Si  enim  mihi  diceret:  unde 
scis  hoc  sensisse  Moysen,  quod  de  his  verbis  eius 
loqueris?  aequo  animo  ferre  deberem,  et  responde- 
rem  fortasse,  quae  superius  respondi,  vel  aliquanto 
uberius,  si  esset  durior.  Cum  vero  dicit:  non  hoc 
illesensit,  quod  tu  dicis,  sed  quod  ego  dico;  neque 
tamen  negat,  quod  uterque  nostrum  dicit,  utrumque 
rerum  esse:  o  vita  pauperum,  Deus  meus,  in  cuius 
sinu  non  est  contradictio ,  plue  mihi  mitigationes  in 
cor,  ut  patienter  tales  feram,  qui  non  mihi  hoc  di- 
cunt,  quia  divini  sunt,  et  in  corde  famuli  tui  viderunt, 
quod  dicunt,  sed  quia  superbi  sunt,  nec  noverunt 
Moysi  sententiam,  sed  amant  suam,  non  quia  vera 
est,  sed  quia  sua  est.  Alioquin  et  aliam  veram  pari- 
ter  amarent,  sicut  ego  amo,  quod  dicunt,  quando  ve- 
rum  dicunt,  non  quia  ipsorum  est,  sed  quia  verum 
cst;  et  ideo  iam  nec  ipsorum  est,  quia  verum  est.  Si 
autem  ideo  ament  illud,  quia  verum  est,  iam  et  ipso- 
rum  est  et  meum  est;  quoniam  in  commune  omnium 
est  veritatis  amatorum.  Illud  autem,  quod  conten- 
dunt,  non  hoc  sensisse  Moysen,  quod  ego  dico,  sed 
quod  ipsi  dicunt,  nolo,  non  amo;  quia  et  si  ita  est, 
tamen  ista  temeritas  non  scientiae,  sed  audaciae  est; 
nec  visus,  sed  typhus  eam  peperit.  Ideoque,  Domi- 
ne,  tremenda  sunt  iudicia  tua,  quoniam  veritas  tua 
nec  mea  est,  nec  illius  aut  illius,  sed  omnium  no- 
strum,  quos  ad  eius  communionem  publice  vocas, 
terribiliter  admonens  nos,  ut  nolimus  eam  habere 
privatam,  ne  privemur  ea.  Nam  quisquis  id,  quod  tu 
omnibus  ad  fruendum  proponis,  sibi  proprie  >dndi- 
cat,  et  suum  vult  esse,  quod  omnium  est,  a  communi 
propellitur  ad  sua,  hoc  est,  a  veritate  ad  mendacium. 
Qui  enim  loquitur  mendacium,  de  suo  loquitur.  Ad- 
tende,  iudex  optime,  Deus,  ipsaveritas,  adtende, 
quid  dicam  contradictori  huic,  adtende;  coram  te 
enim  dico,  et  coram  fratribus  meis,  qui  legitime 
utuntur  lege  usque  ad  finem  caritatis;  adtende,  et 

yide,  quid  ei  dicam,  si  placet  tibi.  Hanc  enim  vo- 
cem  huic  refero  fraternam  et  pacificam:  Si  ambo 
videmus  yerum  esse,  quod  dicis,  et  ambo  vi- 
demus  verum  esse,  quod  dico,  ubi  quaeso  id 
videmus?  Nec  ego  utique  in  te,  nec  tu  in  me, 
sed  ambo  in  ipsa,  quae  supra  mentes  no- 
stras  est,  incommutabili  veritate.  Cum  ergo 
de  ipsa  Domini  Dei  nostri  luce  non  contendamus,  cur 
de  proximi  cogitationecontendimus,quam  sic  videre 
non  possumus,  utvidetur  incommutabilis  veritas; 
quando,  siipse  Moyses  adparuisset  nobis,  atque  di- 
xisset:  hoc  cogitavi;  nec  sic  eam  videremus,  sed 
crederemus?  Non  itaque  supra  quam  scriptum  est 
unus  pro  altero  infletur  adversus  alterum.  Diliga- 
mus  Dominum  Deum  nostrum  ex  toto  corde,  et  ex 
tota  anima,  et  ex  tota  mente  nostra,  et  proximum  no- 
strum  sicut  nosmet  ipsos.  Propter  quae  duo  prae- 
cepta  caritatis  sensisse  Moysen,  quidquid  in  illis  11- 
bris  sensit,  nisi  crediderimus,  mendacem  faciemus 
Dominum,  cum  de  animo  conservi  aliter,  quam  ille 
docuit,  opinamur.  lamvide,  quam  stultum  sit,  in 
tanta  copia  verissimarum  sententiarum,  quae  dc  illis 
verbis  erui  possunt,  temere  adfirmare,  quam  earum 
Moyses  potissimum  senserit,  et  perniciosis  conten- 
tionibus  ipsam  offendere  caritatem,  propter  quam 
dixit  omnia,  cuius  dicta  conamur  exponere. 

C.  XXVI.  Et  tamen  ego,  Deusmeus,  celsitudo 
humilitatis  meae,  et  requies  laboris  mei,  qui  audis 
confessiones  meas,  et  dimittis  peccata  mea,  quoniam 
tu  mihi  praecipis,  ut  diligam  proximum  meum  sicut 
me  ipsum,  non  possum  minus  credere  de  Moyse  fide- 
lissimo  famulo  tuo,  quam  mihi  optarem  ac  desidera- 
rem  abs  te  dari  muneris,  si  tempore  illo  natus  essem, 
quo  ille,  eoque  loco  me  constituisses,  ut  per  servitu- 
tem  cordis  ac  linguae  meae,  literae  illae  dispensa- 
rentur,  quae  tanto  post  essent  omnibus  gentibus 
profuturae,  et  per  universum  orbem  tanto  auctorita- 

tis  culmine  omnium  falsarum  superbarumque  doctri- 
narum  verba  superaturae.  Vellem  quippe,  si  tunc 
ego  essem  Moyses  (ex  eadem  namque  massa  omnes 
venimus;  et  quid  est  homo,  nisi  quia  memor  es 
eius?)  vellem  ergo,  si  tunc  ego  essem  quodille,  et 
mihi  abs  te  Geneseos  liber  scribendus  iniungeretur, 
talem  mihi  eloquendi  facultatem  dari,  et  eum  texen- 
di  sermonis  modum,  ut  neque  illi,  qui  nondum  queunt 
intelligere,  quemadmodum  Deus  creat,  tamquam 
excedentia  vires  suas  dicta  recusarent;  etilli,  qui 
hoc  iam  possunt,  in  quamlibet  veram  sententiam  co- 
gitando  venissent,  eam  non  praetermissam  in  paucis 
verbis  tui  famuli  reperirent;  et  si  alius  aliam  vidis- 
set  in  luce  veritatis,  nec  ipsa  in  iisdem  verbis  intelli- 
genda  deesset. 

C.  XXVII.  Sicut  enim  fons  in  parvo  loco  ube- 
rior  est,  pluribusque  rivis  in  ampliora  spatia  fluxum 
ministrat,  quam  quilibet  eorum  rivorum,  qui  per 
multa  locorum  ab  eodem  fonte  deducitur;  ita  narra- 
tio  dispensatoris  tui,  sermocinaturis  pluribus  profu- 
tura,  parvo  sermonis  modulo  scatet  fluenta  liquidae 
veritatis,  unde  sibi  quisque  verum,  quod  de  his  rebus 
potest,  hic  illud,  ille  illud,  per  longiores  loquelarum 
amfractus  trahat.  Alii  enim,  cum  haec  verba  legunt 
vel  audiunt,  cogitant  Deum  quasi  hominem,  aut  qua- 
si  aliquam  molem  immensa  praeditam  potestate,  no- 
vo  quodam  et  repentino  placito,  extra  se  ipsam,  tam- 
quam  locis  distantibus  fecisse  coelum  et  terram,  duo 
magna  corpora  supraet  infra,  quibus  omnia  contine- 
rentur;  et  cum  audiunt:  dixitDeus:  fiat  illud ,  et  fa- 
ctum  est  illud,  cogitant  verba  coepta  et  finita,  sonan- 
tia  temporibus  atque  transeuntia,  post  quorum  trans- 
itum  statim  exsistere,  quod  iussum  est,  ut  exsiste- 
ret;  et  si  quid  forte  aliud  hoc  modo  ex  familiaritate 
carnis  opinantur,  In  quibus  adhuc  parvulis  animali- 
bus,  dumisto  humillimo  genere  verborum,  tamquam 
materno  sinu  eorum  gestatur  infirmitas,  salubriter 

aedificatur  fides,  qua  certum  habeant  et  teneant, 
Deum  fecisse  omnes  naturas,  quas  eorum  sensus  mi- 
rabili  varietate  circumspicit;  quorum  si  quispiam 
quasi  vilitatem  dictorum  adspernatus,  extra  nutrito- 
rias  cunas  superba  imbecillitate  se  extenderit,  heu 
cadet  miser.  Et  Domine  Deus,  miserere,  ne  implu- 
mem  puUum  conculcent  qui  transeunt  viam;  etmit- 
te  angelum  tuum,  qui  eum  reponat  innido,  ut  vivat, 
donec  volet. 

C.  XXVIII.  Alii  vero,  quibus  haec  verba  nont 
iam  nidus,  sed  opaca  frutecta  sunt,  videntin  eis  la- 
tentes  fructus,  et  volitant  laetantes,  et  garriunt  scru- 
tantes,  et  carpunt  eos.  Vident  enim,  cum  haec  ver- 
ba  legunt  vel  audiunt,  tua,  Deus,  aeterna  et  stabili 
permansione  cuncta  praeterita  et  futura  tempora  su- 
perari,  nec  tamen  quidquam  esse  temporalis  creatu- 
rae,  quod  tu  non  feceris:  cuius  roluntas,  quia  id 
est,  quod  tu,  nuUo  modo  mutata,  vel  quae  antea  non 
fuisset  exorta  voluntate,  fecisti  omnia,  non  de  te 
similitudinem  tuam  formam  omnium,  sed  de  nihilo 
dissimilitudinem  informem,  quae  formaretur  per  si- 
militudinem  tuam,  recurrens  in  te  unum  pro  captu 
ordinato ,  quantum  cuique  rerum  in  suo  genere  da- 
tum  est;  et  fierent  omnia  bona  valde,  sive  maneant 
circa  te,  sive  gradatim  remotiori  distantia  per  tem- 
pora  et  locos  pulchras  variationes  faciant  aut  patian- 
tur.  Vident  haec,  et  gaudent  in  luce  veritatis  tuae, 
quantulum  hic  valent.  Et  alius  eorum  intendit  in  id, 
quod  dictum  est:  in  principio  fecit  Deus,  etrespicit 
sapientiam  principium,  quia  et  loquitur  ipsa  nobis. 
Alius  itidem  intendit  in  eadem  verba,  et  principium 
intelligit  exordium  rerum  conditarum,  et  sic  accipit: 
inprincipiofecit,AcsidiceTet\iT:  primo  fecit.  Atque 
in  eis,  qui  intelligunt:  inprincipio,  quod  in  sapientia 
fecisti  coelum  et  terram,  alius  eorumipsum  coelum 
et  terram  creabilem  materiam  coeli  et  terrae  sic  esse 
credit  cognominatam;  alius  iam  formatas  distinctas- 

que  naturas;  alius  unam  formatam  eamdemque  spiri- 
talem  coeli  nomine,  aliam  informem  corporalis  ma- 
teriae  terrae  nomine.  Q,ui  autem  intelligunt  in  no- 
minibus  coeli  et  terrae  adhuc  informem  materiam, 
de  qua  formaretur  coelum  et  terra,  nec  ipsi  uno  mo- 
do  id  intelligunt:  sed  alius,  unde  consummaretur  in- 
telligibilis  sensibilisque  creatura;  aliustantum,  undc 
sensibilis  moles  ista  corporea,  sinu  grandi  continens 
perspicuas  promptasque  naturas.  Nec  illi  uno  modo, 
qui  iam  dispositas  digestasque  creaturas  coelum  et 
terram  rocari  hoc  loco  credunt:  sed  alius  invisibi- 
lem  atque  visibilem;  alius  solam  visibilem,  in  qua 
luminosum  coelum  suspicimus,  terram  caliginosani, 
quaeque  in  eis  sunt. 

C.  XXIX.  At  ille,  qui  non  aliter  accipit:  inprin- 
cipiofecit,  quam  si  diceretur:  primo  fecit,  non  habet, 
quo  modo  veraciter  intelligat  coelum  etterram,  nisi 
materiam  coeli  et  terrae  intelligat,  videlicet  univer- 
sae,  id  est,  intelligibilis  corporalisque  creaturae.  Si 
enim  iam  formatam  velit  universam,  recte  ab  eo 
quaeri  poterit:  si  hoc  primo  fecit  Deus,  quid  fecerit 
deinceps;  et  post  universitatem  non  inveniet,  ac  per 
hoc  audiet  iuA-itus:  quo  modo  illud  primo,  si  postea 
nihil?  Cum  vero  dicit:  primo  informem,  deinde  for- 
matam,non  est  absurdus,simodo  est  idoneus  discer- 
nere,  quid  praecedat  aeternitate,  quid  tempore,  quid 
electione,  quid  origine:  aeternitate,  sicut  Deus 
omnia;  tempore,  sicut  flos  fructum;  electione,  sic- 
ut  fructus  florem;  origine,  sicut  sonus  cantum.  In 
his  quatuor  primum  et  ultimum  quae  commemoravi, 
difticillime  intelliguntur,  duo  media  facillime.  Nam- 
que  raravisio  est  nimis  ardua,  conspicere,  Domine, 
aeternitatem  tuam,  incommutabiliter  mutabilia  fa- 
cientem,  ac  per  hoc  priorem.  Quis  deinde  sic  acu- 
tum  cernat  animo,  ut  sine  labore  magno  dignoscere 
valeat,  quo  modo  sit  prior  sonus  quam  cantus,  ideo, 
quia  cantus  estformatus  sonus,  et  esse  utique  aliquid 

non  formatum  potest,  formari  autem,  quod  non  est, 
non  potest?  Sic  est  prior  materies,  quani  id,  quod  ex 
ea  fit;  non  ideo  prior,  quia  ipsa  efticit,  cum  potius 
fiat,  nec  prior  intervallo  temporis.  Neque  enim 
priore  tempore  sonos  edimus  informes  sine  cantu,  et 
eos  posteriore  tempore  in  formam  cantici  coaptamus 
aut  fingimus,  sicut  ligna,  quibus  arca,  vel  argentum, 
quo  vasculum  fabricatur.  Tales  quippe  materiae 
tempore  etiam  praecedunt  formas  rerum,  quae  fiunt 
ex  eis.  At  in  cantu  non  ita  est.  Cum  enim  cantatur, 
auditur  sonus  eius;  non  prius  informiter  sonat,  et 
deinde  formatur  in  cantum.  Quod  enim  primo  ut- 
cumque  sonuerit,  praeterit,  nec  ex  eo  quidquamre- 
peries,  quod  resumtum  arte  componas;  etideo  can- 
tus  in  sono  suo  vertitur,  qui  sonus  eius  materies 
eius  est.  Idem  quippe  formatur,  ut  cantus  sit;  et 
ideo,  sicut  dicebam,  prior  materies  sonandi  quam 
forma  cantandi,  non  per  faciendi  potentiam  prior; 
neque  enim  sonus  est  cantandi  artifex,  sed  cantanti 
animae  subiacet  ex  corpore,  de  quo  cantum  faciat: 
nec  tempore  prior;  simul  enim  cum  cantu  editur: 
nec  prior  electione;  non  enim  potior  sonus  quam 
cantus,  quando  quidem  cantus  est  non  tantum  sonus, 
verum  etiam  sonus  spcciosus:  sed  prior  est  origine, 
quianon  cantus  formatur,  ut  sonus  sit,  sed  sonus  for- 
matur,  ut  cantus  sit.  Hoc  exemplo,  qui  potest,  in- 
telligat,  materiam  rerum  primo  factam,  et  adpella- 
tam  coelum  et  terram,  quia  inde  facta  sunt  coelum  et 
terra;  nec  tempore  primo  factam,  quiaformae  rerum 
exserunt  tempora,  illa  autem  erat  informis ,  iamque 
in  temporibus  simul  advertitur,  nec  tamen  de  illa 
narrari  aliquid  potest,  nisi  velut  tempore  prior  sit, 
cum  pendatur  extremior,  quia  profecto  meliora  sunt 
formata,  quam  informia,  et  praecedatur  aeternitate 
creatoris,  ut  esset  de  nihilo,  unde  aliquid  fieret. 

C.  XXX.     In  hac  diversitate  sententiarum  vera- 
rum  concordiam  pariat  ipsa  veritas,  et  Deus  noster 

misereatur  nostri,  ut  legitime  lege  utamur,  praecepti 
fine,  pura  caritate.  Ac  per  hoc  si  quis  quaerit  ex 
me,  quid  horum  Moyses  ille  tuus  famulus  senserit, 
non  sunt  hi  sermones  confessionum  mearum;  si  tibi 
non  confiteor,  nescio ;  et  scio  tamen,  illas  veras  esse 
sententias,  exceptis  carnalibus,  de  quibus,  quantum 
existimavi,  locutus  sum:  quos  tamen  bonae  spei  par- 
Tulos  haec  verba  libri  tui  non  territant,  alta  humiii- 
ter,  et  pauca  copiose.  Sed  omnes,  quos  in  eis  ver- 
bis  vera  cernere  ac  dicere  fateor,  diligamus  nos  invi- 
cem,  pariterque  diligamus  te,  Deum  nostrum,  fon- 
tem  veritatis,  si  non  vana,  sed  ipsam  sitimus;  eum- 
demque  famulum  tuum,  scripturae  huius  dispensato- 
rem,  Spiritu  tuo  plenum,  ita  honoremus,  ut  hoc  eum 
te  revelante,  cum  haec  scriberet,  adtendisse  creda- 
mus,  quod  in  eis  maxime  et  luce  veritatis,  et  fruge 
utilitatis  excellit. 

C.  XXXI.  Ita  cum  alius  dixerit:  hoc  sensit. 
quod  ego;  et  alius:  imo  illud,  quod  ego;  religiosius 
me  arbitror  dicere:  cur  non  utrumque  potius,  sl 
utrumque  verum  est?  Et  si  quid  tertium,  et  si  quid 
quartum,  et  si  quid  omnino  aliud  verum  quispiam  in 
his  verbis  videt,  cur  non  illa  omnia  vidisse  credatur, 
per  quem  unus  Deus  sacras  literas  vera  et  diversa  vi- 
suris  multorum  sensibus  temperavit?  Ego  certe, 
quod  intrepidus  de  corde  meo  pronuntio,  si  ad  cul- 
men  auctoritatis  aliquid  scriberem,  sic  mallem  scri- 
bere,  ut  quod  veri  quisque  de  his  rebus  capere  pos- 
set,  mea  verba  resonarent,  quam  ut  unam  veram  sen- 
tentiam,  ad  hoc  apertius  ponerem,  ut  excluderem 
caeteras,  quarum  falsitas  me  non  posset  offendere. 
Nolo  itaque,  Deus  meus,  tam  praeceps  esse,  ut  hoc 
illum  virum  de  te  meruisse  non  credam.  Sensit  ille 
omnino  in  his  verbis  atque  cogitavit,  cum  ea  scribe- 
ret,  quidquid  hic  eri  potuimus  invenire,  et  quid- 
quid  nos  non  potuimus,  aut  nondum  possumus,  et 
tamen  in  eis  inveniri  potest. 

C.  XXXII.  Postremo,  Domine,  quiDeus  es,  et 
non  caro  et  sanguis,  si  quid  homo  minus  videt,  num- 
quid  et  Spiritum  tuum  bonum,  qui  deducet  me  in  ter- 
ram  rectam,  latere  potuit,  quidquid  eras  in  eis  verbis 
tu  ipse  revelaturus  legentibus  posteris,  etiam  si  ille, 
per  quem  dicta  sunt,  unam  fortassis  ex  multis  veris 
sententiam  cogitavit?  Quod  siitaest,  sitigitur  illa, 
quam  cogitavit,  caeteris  excelsior.  Nobis  autem, 
Domine,  aut  ipsam  demonstra,  aut  quam  placet  alte- 
ram  veram;  ut  sive  nobis  hoc,  quod  etiam  illi  homi- 
ni  tuo,  sive  aliud  ex  eorumdem  verborum  occasione 
patefacias,  tu  tamen  pascas,  non  error  illudat.  Ecce, 
Domine  Deus  meus,  quam  multa  de  paucis  verbis, 
quam  multa,  oro  te,  scripsimus!  Quae  nostrae  vires, 
quae  tempora  omnibus  libris  tuis  ad  istum  modum 
sufficient!  Sine  itaque  me  brevius  in  eis  confiteri  ti- 
bi,  et  eligere  unum  aliquid,  quod  tu  inspiraveris,  ve- 
rum,  certum  et  bonum,  etiam  si  multa  occurrerint, 
ubi  multa  occurrere  poterunt;  ea  fide  confessionis 
meae,  ut  si  hoc  dixero,  quod  sensit  minister  tuus,  re- 
cte  atque  optime  (id  enim  conari  me  oportet);  quod 
si  adsecutus  non  fuero,  id  tamen  dicam,  quod  mihi 
per  eius  verba  veritas  tua  dicere  voluerit,  quae  illi 
quoque  dixit  quod  voluit. 


L  I  B  E  R     XIIL 

C.  I.  Invoco  te,  Deus  meus,  misericordia  mea, 
qui  fecisti  me,  et  oblitum  tui  oblitus  non  es.  Invoco 
te  in  animam  meam,  quam  praeparas  ad  capiendum 
te  ex  desiderio,  quod  inspiras  ei;  nunc  invocantem 
te  ne  deseras,  qui  prius  quam  invocarem,  praevenisti 
et  institisti  crebrescens  multimodis  vocibus,  ut  audi- 
rem  de  longinquo  et  converterer,  et  vocantem  me  in- 
vocarem  te.     Tu  enim,  Domine,  delevisti  omnia  ma- 

la  merita  mea,  ne  retribueres  manibus  meis,  in  qui- 
bus  a  te  defeci,  et  praevenisti  omnia  bona  merita 
mea,  ut  retribueres  manibus  tuis,  quibus  me  fecisti; 
quia  et  prius  quam  essem,  tu  eras,  nec  eram,  cui 
praestares,  ut  essem.  Et  tamen  ecce  sum  ex  boni- 
tate  tua  praeveniente  totum  hoc,  quod  me  fecisti,  et 
unde  me  fecisti.  Neque  enim  eguisti  me,  aut  ego  tale 
bonum  sum,  quo  tu  adiuveris,  Domine  meus  et  Deus 
meus;  non  ut  tibi  sic  serviam,  quasi  ne  fatigeris  in 
agendo ,  aut  ne  minor  sit  potestas  tua  carens  obse- 
quio  meo,  neque  ut  sic  te  colam,  quasi  terram,  ut  sis 
incultus,  si  non  te  colam;  sed  ut  serviam  tibi  et  co- 
lam  te ,  ut  de  te  mihi  bene  sit,  a  quo  mihi  est,  ut  sim, 
cui  bene  sit. 

C.  II.  Ex  plenitudine  quippe  bonitatis  tuae  crea- 
tura  tua  subsistit,  ut  bonum,  quod  tibi  nihil  prodes- 
set,  nec  de  te  aequale  tibi  esset,  tamen  quia  ex  te  fie- 
ri  potuit,  non  deesset.  Quid  enim  te  promeruit  coe- 
lum  et  terra,  qnaiC  fecisti  inprincipio?  Dicant,  quid 
tc  promerueruntspiritalis  corporalisque  natura,  quas 
fecisti  in  sapientia  tua,  ut  inde  penderent  etiam  in- 
choata  et  informia  quaeque  in  genere  suo,  vel  spiri- 
tali  vel  corporaliy  euntia  in  immoderationem,  et  in 
longinquam  dissimilitudinem  tuam  (spiritale  infor- 
me  praestantius,  quam  si  formatum  corpus  esset; 
corporale  auteminforme  praestantius,quam  si  omni- 
no  nihil  esset);  atque  ita  penderent  in  tuo  verbo  in- 
fonnia,  nisi  per  idem  verbum  revocarentur  ad  unita- 
tem  tuam,  et  formarentur,  et  essent  ab  uno  te  summo 
bono  imiversa  bona  valde.  Quid  te  promeruerunt, 
ut  essent  saltem  informia,  quae  neque  hoc  essent, 
nisi  ex  te?  Quid  te  promeruit  materies  corporalis, 
ut  esset  saltem  invisibilis  et  inconiposita;  quia  ne- 
que  hoc  esset,  nisi  quia  fecisti  eam,  ideoque  te,  quia 
non  erat,  promereri,  ut  esset,  non  poterat?  Aut  quid 
te  promeruit  inchoatio  creaturae  spiritalis,  ut  sal- 
tem  tenebrosa  fluitaret  similis  abysso,  tui  dissiinilis, 

nisi  per  idem  verbum  coiwerteretur  ad  idem,  a  quo 
facta  est,  atque  ab  eo  illuminata  lux  fieret,  quamvis 
non  aequaliter,  tamen  conformis  formae  aequali  tibi? 
Sicut  enim  corpori  non  hoc  est  esse,  quod  pulchrum 
esse,  alioquin  deforme  esse  non  posset:  ita  etiam 
creato  spiritui  non  id  est  yivere,  quod  sapienter  vi- 
vere,  alioquin  incommutabiliter  saperet.  Bonum 
autem  illi  est  haerere  tibi  semper,  ne,  quod  adeptus 
est  conversione,  aversione  lumen  amittat,  et  relaba- 
tur  in  vitam  tenebrosae  abysso  .similem.  Nam  et 
nos,  qui  secundum  animam  creatura  spiritalis  sumus, 
aversi  a  te,  nostro  lumine,  in  ea  vita  fuimus  aliquan- 
do  tenebrae,  et  in  reliquiis  obscuritatis  nostrae  labo- 
ramus,  donec  simus  iustitia  tua  in  unico  tuo,  sicut 
montes  Dei.  Nam  iudicia  tua  fuimus ,  sicut  abyssus 
multa.  (Ps.  35,  T.  sec.  LXX.) 

C.  III.  Quod  autem  in  primis  conditionibus  dixi- 
sti:  fiat  lux,  etfacta  est  liix  (Gen.  1,  3.),  non  incon- 
gruenter  hoc  intelligo  in  creatura  spiritali;  quia  erat 
iam  qualiscumque  vita,  quam  illuminares.  Sed  sicut 
non  te  promeruerat,  ut  esset  talis  vita,  quae  illumi- 
nari  posset,  ita  nec  cum  iam  esset,  promeruitte,  ut 
illuminaretur.  Neque  enim  eius  informitas  placeret 
tibi,  si  non  lux  fieret;  non  exsistendo ,  sed  intuendo 
illuminantem  lucem,  eique  cohaerendo,  ut  et  quod- 
cumque  vivit,  et  quod  beate  vivit,  non  deberet  nisi 
gratiae  tuae;  conversa  per  commutationem  melio- 
rem  ad  id,  quod  neque  in  melius,  neque  in  deterius 
mutari  potest,  quod  tu  solus  es,  quia  solus  simplici- 
ter  es,  cui  non  est  aliud  vivere,  aliud  beate  vivere, 
quia  tua  beatitudo  tu  es. 

C.  IV.  Q,uid  ergo  tibi  deesset  ad  bonum,  quod 
tu  tibi  es,  etiam  si  ista  vel  omnino  nulla  essent,  vel 
informia  remanerent,  quae  non  ex  indigentia  fecisti, 
sed  ex  plenitudine  bonitatis  tuae,  cohibens  ataue 
convertens  ad  formam,  non  ut  tamquam  tuum  gau- 
dium  compleatur  ex  eis?  Perfecto  enim  tibi  displi- 

cet  eorum  impeifectio,  ut  ex  te  perficiantur  et  tibi 
placeant,  non  autem  imperfecto,  tamquam  et  tu  eo- 
rum  perfectione  perficiendus  sis.  Spiritus  enim  tuus 
bonus  superferebatur  super  aquas:  non  ferebatur  ab 
eis,  tamquam  in  eis  requiesceret.  In  quibus  enim 
requiescere  dicitur  Spiritus  tuus  bonus,  hos  in  se  re- 
quiescere  facit.  Sed  superferebatur  incorruptibilis 
et  incommutabilis  voluntas  tua,  ipsa  in  se  sibi  suffi- 
ciens,  super  eam  quam  feceras  ritam,  cui  non  est 
hoc  vivere,  quod  beate  vivere,  quia  vivit  etiam  flui- 
tans  in  obscuritate  sua;  cui  restat  converti  ad  eum, 
a  quo  facta  est,  et  magis  magisque  vivere  apud  fon- 
tem  vitae,  et  in  lumine  eius  videre  lumen,  et  perfici, 
et  illustrari,  et  beari. 

C.  V.  Ecce  adparet  mihi  in  aenigmate  Trinitas, 
quod  es  Deus  meus,  quoniam  tu  pater  in principio  sa- 
pientiae  nostrae,  quod  est  tua  sapientia  de  te  nata, 
aequalis  tibi  et  coaeterna,  id  est,  in  filio  tuofecisti 
coeluni  et  terram.  Et  multa  diximus  de  coelo  coeli,  et 
de  terra  invisibili  et  incomposita,  et  de  abysso  tenebro- 
sa,  secundum  spiritalis  informitatis  vagabunda  deli- 
quia,  nisi  converteretur  ad  eum,  a  quo  erat  qualis- 
cumque  vita,  et  illuminatione  fieret  speciosa  vita,  et 
esset  coelum  coeli  eius,  quod  inter  aquam  et  aquam 
postea  factum  est.  Et  tenebam  iam  patrem  in  Dei 
noniine,  qui  fecit  haec,  et  filium  in principii  nomine, 
in  quo  fecit  haec;  et  Trinitatem  credens  Deum 
meum,  sicuti  credebam,  quaerebam  in  eloquiis  san- 
ctis  eius,  et  ecce  spiritus  tuus  superferebatur  super 
nquas.  Ecce  Trinitas  Deus  meus,  Pater  etFilius  et 
Spiritus  sanctus,  creator  universae  creaturae. 

C.  VI.  Sed  quae  causa  fuerat,  o  lumen  veridi- 
cum  (tibi  admoveo  cor  meum,  ne  me  vana  doceat, 
discute  tenebras  eius,  et  dic  mihi),  obsecro  te  per  ma- 
trem  caritatem,  obsecro  te,  dic  mihi,  quae  causa  fue- 
rat,  ut  post  nominatum  coelum  et  terraminvisibilem  et 
incompositam,  et  tenebras  super  abyssum,  tum  denuim 

scriptura  tua  nominaret  Spiritmn  tuuin?  An  quia 
oportebat  eum  sic  insinuari,  ut  diceretur  «w^er/cm, 
et  non  posset  hoc  dici,  nisiprius  illud  commemora- 
retur,  cui  superferri  Spiritus  tuus  posset  intelligi? 
Nec  patri  enim,  nec  filio  superferebatur;  nec  super- 
f erri  recte  diceretur,  si  nulli  rei  superferretur.  Prius 
ergo  dicendum  erat,  cui  superferretur,  et  deinde  ille, 
quem  non  oportebat  aliter  commemorari,  nisi  ut  su- 
perferridiceretur.  Cur  ergo  aliter  eum  insinuari  non 
oportebat,  nisi  ut  superferri  dicereturl 

C.  VII.  lam  hinc  sequatur,  qui  potest  intellectu, 
apostolum  tuum  dicentem,  quia  caritas  tua  diffma  est 
in  cordibus  nostris  per  Spiritum  sanctmn,  qui  datus  est 
nobis  (Rom.  5,  5.),  et  de  spiritalibus  docentem  et  de- 
ittonstrantem  supereminentem  viam  caritatis  (1  Cor. 
12,  31.),  et  flectentem  genua  pro  nobis  ad  te,  ut  co- 
gnoscamus  supereminentem  scientiam  caritatis  Chri- 
sti.  (Eph.  3,  14.  19.)  Ideoque  ab  initio  supereminens 
superferebatur  super  aquas.  Cui  dicaml  Quo  modo 
dicam  de  pondere  cupiditatis  in  abruptam  abyssum, 
et  de  sublevatione  caritatis  per  Spiritum  tuum,  qui 
superferebatur  super  aquas?  Cui  dicaml  Quo  modo 
dicam?  [Mergimur,  et  emergimus?]  Neque  enim  lo- 
ca  sunt,  quibus  mergimur,  et  emergimus.  Quid  si- 
milius,  et  quid  dissimilius?  Adfectus  sunt,  amores 
sunt,  immunditia  spiritus  nostri  defluens  inferius 
amore  curarum,  et  sanctitas  tui  adtollens  nos  supe- 
rius  amore  securitatis,  ut  sursum  cor  habeamus  ad 
te,  ubi  Spiritus  tuus  superfertur  superaquas,  et  ve- 
niamus  ad  supereminentem  requiem,  cum  pertrans- 
ierit  anima  nostra  aquas,  quae  sunt  sine  substantia. 

C.  VIII.  Defluxit  angelus,  defluxit  anima  homi- 
nis,  et  indicaverunt  abyssum  universae  spiritalis 
creaturae  in  profundo  tenebroso:  nisi  dixisses  ab 
initio:  fiatlux,  et  facta  esset  lux,  et  inhaereret  tibi 
oninis  obediens  intelligentia  coelestis  civitatis  tuae, 
et  requiesceret  in  Spiritu  tuo,  qui  superfertur  incom- 

mutabiliter  super  omne  mutabile.  Alioquin  et  ipsum 
coelum  coeli  tenebrosa  abyssus  esset  in  se;  nunc 
autem  lux  est  in  Domino.  Nam  et  in  ipsa  misera  in- 
quietudine  defluentium  spirituum,  et  indicantium  te- 
nebras  suas  nudatas  veste  luminis  tui,  satis  osten- 
dis,  quam  magnam  creaturam  rationalem  fe- 
ceris,  cui  nuUo  modo  sufficit  ad  beatam  re- 
quiem  quidquid  te  minus  est,  ac  per  hoc  nec 
ipsa  sibi.  Tu  enim,  Deus  noster,  illuminabis  tene- 
bras  nostras:  ex  te  oriuntur  Yestimenta  nostra,  et 
tenebrae  nostrae  sicut  meridies  erunt.  Da  mihi  te, 
Deus  meus,  redde  mihi  te:  en  amo,  et  si  pai'um  est, 
amem  validius.  Non  possum  metiri,  ut  sciam,  quan« 
tum  desit  mihi  amoris  ad  id,  quod  sat  est,  ut  currat 
vita  mea  in  amplexus  tuos,  nec  avertatur,  donec  abs- 
condatur  in  abscondito  vultus  tui.  Hoc  tantum 
scio,  quiamale  mihi  estpraeterte,  non  solum 
extra  me,  sed  et  in  me  ipso,  et  omnis  mihi 
copia,  quae  Deus  non  est,  egestas  est. 

C.  IX.  Numquid  aut  Pater  aut  Filius  non  super 
ferebatur  super  aquas?  Si  tamquam  loco  sicut  cor- 
pus,  nec  Spiritus  sanctus;  si  autem  incommutabilis 
divinitatis  eminentia  super  omne  mutabile,  et  Pater 
et  Filius  et  Spiritus  sanctus  superferebatur  super 
aquas.  Cur  ergo  tantum  de  Spiritu  tuo  dictum  est 
hoc?  Cur  de  illo  tantum  dictum  est,  quasi  locus  ibi 
esset,  qui  non  est  locus,  de  quo  solo  dictum  est, 
quod  sit  donum  tuum?  In  dono  tuo  requiescimus; 
ibi  te  fruimur.  Requies  nostra  locus  noster.  Amor 
illuc  adtollit  nos,  etSpiritus  tuus  bonus  exaltat  hu- 
militatem  nostram  de  portis  mortis.  Inbonarolun- 
tate  pax  nobis  est.  Corpus  pondere  suo  nititur  ad 
locum  suum.  Pondus  non  ad  ima  tantum  est,  sed  ad 
locum  suum.  Ignis  sursum  tendit,  deorsum  lapis. 
Ponderibus  suis  aguntur,  loca  sua  petunt.  Oleum 
infra  aquam  fusum  supra  aquam  adtollitur;  aqua  su- 
pra  oleum  fusa  infra  oleum  demergitur.    Ponderibus 

suis  ag;untur,  loca  sua  petunt.  Minus  ordinata  in- 
quietasunt;  ordinantur,etquiescunt.  Pondus  meum 
amor  meus:  eo  feror,  quocumque  feror.  Dono 
tuo  accendimur  et  sursum  ferimur;  inardescimus,  et 
imus.  Adscendimus  adscensiones  in  corde ,  et  can- 
tamus  canticum  graduum.  Igne  tuo,igne  tuo  bono 
inardescimus  et  imus,  quoniam  sursum  imus  ad  pa- 
cem  lerusalem,  quoniam  iocundatus  suminhis,  qui 
dixeruntmihi:  indomumDominiibimus.  (Ps.  122,1.) 
Ibi  nos  collocavit  voluntas  bona,  ut  nihil  velimus 
aliud,  quam  permanere  illic  in  aeternum. 

C.  X.  Beata  creatura,  quae  non  novit  aliud,  cum 
esset  ipsa  aliud,  nisi  dono  tuo,  quod  superfertur  su- 
per  omne  mutabile,  mox  ut  facta  est,  adtolleretur 
nuUo  intervallo  temporis  in  ea  vocatione,  qua  dixi- 
sti:  fiat  lux,  et  fieret  lux!  In  nobis  enim  distinguitur 
tempore,  quod  tenebrae  fuimus,  et  lux  efficimur.  In 
illa  vero  dictum  est,  quid  esset,  nisi  illuminaretur; 
et  ita  dictum  est,  quasi  prius  fuerit  fluxa  et  tenebro- 
sa,  ut  adpareret  causa,  qua  factum  est,  ut  aliter  es- 
set,  id  est,  ut  ad  lumen  indeficiens  comersa  lux  es- 
set.  Q,uipotest,  intelligat;  [et  qui  non  potest,j  a  te 
petat.  Ut  quid  mihi  molestus  est,  quasi  ego  illumi- 
nem  oninem  hominem  venientem  in  hunc  munduml 

C.  XI.  Trinitatem  omnipotentem  quis  intelligit? 
Et  quis  non  loquitur  eam,  si  tamen  eam?  Rara  ani- 
ma,  quae  cum  de  illa  loquitur,  scit,  quid  loquitur!  Et 
contendunt  et  dimicant,  etnemo  sine  pace  vidit  istam 
visionem.  Vellem,  ut  haec  tria  cogitarent  homines 
in  se  ipsis.  Longe  aliud  sunt  ista  tria,  quam  illa 
Trinitas;  sed  dico,  ubi  se  exerceant,  etprobent,  et 
sentiant,  quam  longe  sunt.  Dico  autem  haec  tria: 
esse,  nosse,  velle.  Sum  enim,  et  novi,  et  volo;  sum 
sciens  et  volens;  et  scio  esse  me,  et  velle;  et  volo 
esse  et  scire.  In  his  igitur  tribus  quam  sit  insepara- 
bilis  vita,  et  una  vita,  et  una  mens,  et  una  essentia, 
quam  denique  inseparabilis  distinctio,  et  tamen  di- 

stinctio,  videat  qui  potest.  Certe  coram  se  est,  ad- 
tendat  in  se,  et  videat,  et  dicat  mihi.  Sed  cum  inve- 
nerit  in  his  aliquid  et  dixerit,  non  iam  se  putetinve- 
nisse  illud,  quod  supraista  est  incommutabile,  quod 
est  incommutabiliter,  et  scit  incommutabiliter,  et 
vult  incommutabiliter.  Et  utrum  propter  tria  haec 
et  ibi  Trinitas,  an  in  singulis  haec  tria,  utterna  sin- 
gulorum  sint:  an  utrumque  miris  modis  simpliciter 
et  multipliciter  infinito  in  se  sibi  fine,  quo  est,  et  sibl 
notum  est,  et  sibi  sufficit  incommutabiliter  id  ipsum 
copiosa  unitatis  magnitudine,  quis  facile  cogitave- 
riti  Quis  ullo  modo  dixeritl  Q,uis  quolibetmodo  te- 
mere  pronuntiaverit? 

C.  XII.  Procede  in  confessione,  fides  mea,  dic 
Domino  Deo  tuo:  Sancte,  sancte,  sancte  Domine 
Deus  meus,  innomine  tuo  laaptizati  sumus,  Pater  et 
Fili  et  Spiritus  sancte;  in  nomine  tuo  baptizamus, 
Pater  et  Fili  et  Spiritus  sancte;  quia  et  apud  nos  in 
Christo  suofecit  Deus  coelum  et  terram,  spiritales  et 
carnales  ecclesiae  suae.  Et  terra  nostra,  ante  quam 
acciperet  formam  doctrinae,  invisibilis  erat  et  incom- 
posita,  et  ignorantiae  tenebris  tegebamur;  quoniam 
pro  iniquitate  erudisti  hominem,  et  iudicia  tua  sicut 
abyssus  multa.  Sed  quia  Spiritus  tuus  superferebatur 
super  aquam,  non  reliquit  miseriam  nostram  miseri- 
cordia  tua,  et  dixisti:  Jfiat  lux.  Poenitentiam  agite; 
adpropinquavit  enim  regnum  coelorum.  (Matth.  3,2.) 
Poenitentiam  agite;  fiat  lux.  Et  quoniam  conturba- 
ta  erat  ad  nos  ipsos  anima  nostra,  commemorati  su- 
mus  tui,  Domine,  de  terra  lordanis,  et  de  monte  ae- 
quali  tibi,  sed  parvo  propter  nos  (Ps.  42, 1.) ;  et  dis- 
plicuerunt  nobis  tenebrae  nostrae,  et  conversi  su- 
mus  ad  te,  et  facta  est  lux.  Et  ecce  fuimus  aliquan- 
do  tenebrae,  nunc  autem  lux  in  Domino.  (Eph.  5,  8.) 

C.  XIII.  Et  tamen  adhuc  per  fidem,  nondum  per 
speciem.  Spe  enim  salvi  facti  sumus.  Spes  autem, 
quae  videtur,    non  est  spes.  (Rom.  8, 24.)    Adhuc 

abyssus  abyssum  invocat,  sed  iti  voce  cataractarum 
tuarum.  (Ps.42,8.)  Adhuc  etille,quidicit:non^ofwtuo- 
bis  loqui  quasi  spiritalibus,  sed  quasi  carnalibus  (I  Cor. 
3, 1.),  etiam  ipse  nondum  se  arbitratur  comprehendis- 
se,  et  quae  retro  oblitus,  in  ea  quae  antesunt  extendi- 
tur  (Phil.3, 12.ss.),etingemiscitgravatus,  et  siiitani- 
ma  eius  adDeum  vivum,  quemadmodum  cervus  ad 
fontes  aquarum,  et  dicit:  quando  veniam?  (Ps.  42,  2. 
s.  )  habitaculum  suum,  quod  de  coelo  est,  superin- 
dui  cupiens  (2  Cor.  5,  2.),  et  invocat  inferiorem  abys- 
sum,  dicens:  nolite  conformari  kuic  saeculo,  sed  re- 
formamini  in  novitate  mentis  vestrae  (Rom.  12,  2.); 
et:  nolite  pueri  effici  mentibus,  sed  malitia  parvult 
estote,  utmentibus perfecti  sitts(l  Coi'.l%2{i.)]  et:  o 
stulti  Galatae,  quis  vos  fascinavit?  (Gal.  3, 1.)  Sea 
iam  non  in  voce  sua;  in  tua  enim,  qui  misisti  Spiri- 
tum  tuum  de  excelsis  per  eum,  qui  adscendit  in  al- 
tum,  et  aperuit  cataractas  donorum  suorum,  ut  flumi- 
nis  impetus  laetificaret  civitatem  tuam.  IUi  enim 
suspirat  sponsi  amicus,  habens  iam  spiritus  primitias 
penes  eum,  sed  adhuc  in  semet  ipso  ingemiscens,  ad- 
optionem  exspectans  redemtionem  corporis  sui;  illi 
suspirat,  membrum  est  enim  sponsae,  et  illi  zelat, 
amicus  est  enim  sponsi;  illi  zelat,  non  sibi,  quia  in 
voce  cataractarum  tuarum,  non  in  voce  suainvocat 
alteram  abyssum,  cui  zelanstimet,  ne,  sicut  serpens 
Evam  decepit  astutia  sua,  sic  et  eorum  sensus  cor- 
rumpantur  a  castitate,  quae  est  in  sponso  nostro, 
unico  tuo.  (2  Cor.  11,  2.  s.j  Quae  est  illa  speciei  luxl 
Cum  videbimus  eum,  sicuti  est,  et  transierint  lacri- 
mae,  quae  mihi  factae  sunt  panis  die  ac  nocte,  dum 
dicitur  mihi  quotidie:  Ubi  est  Deus  tuusl  (Ps.  42,  4.) 
C.  XIV.  Et  ego  dico :  Deus  meus,  ubi  es?  Ecce  ubi 
es?  Respiro  in  te  paululum,  cum  effundo  super  me  ani- 
mam  meamin  voce  exsultationis  et  confessionis  so- 
ni  festivitatem  celebrantis.  Et  adhuc  tristis  est, 
quia  relabitur,  et  fit  abyssus;  vel  potius,  sentit  adhuc 

se  esse  abyssum.  Dicit  ei  fides  mea,  quam  accendi- 
sti  in  nocte  ante  pedes  meos:  Quare  tiistis  es,  ani- 
ma  mea,  et  quare  conturbas  me?  Spera  in  Domino. 
(Ps.  42,  5.  s.)  Lucerna  pedibus  tuis  verbum  eius. 
Spera,  et  persevera,  donec  transeat  nox,  materini- 
quorum,  donec  transeat  ira  Domini,  cuius  filii  et  nos 
fuimus  aliquando  tenebrae,  quarum  residua  trahi- 
mus  in  corpore  propter  peccatum  mortuo,  donec  ad- 
spiret  dies,  et  removeantur  umbrae.  Spera  in  Do- 
mino.  Mane  adstabo,  et  contemplabor;  semper  con- 
fitebor  illi.  Mane  adstabo,  et  videbo  salutare  vultus 
mei,  Deuni  meum,  qui  vivificabit  et  mortalia  corpo- 
ra  nostra  propter  Spiritum,  qui  habitat  in  nobis 
(Rom.  8,  11.);  quia  super  interius  nostrum  tenehro- 
sum  etfluidum  misericorditer  superferebatur.  Unde 
in  hac  peregrinatione  pignus  accepinius,  ut  iam  si- 
mus  lux,  dum  adhuc  spe  salvi  facti  sumus ,  et  filii  lu- 
cis,  et  filii  diei,  non  filii  noctis  neque  tenebrarum, 
quod  tamen  fuimus.  Inter  quos  et  nos  in  isto  adhuc 
incerto  humanae  notitiae  tu  solus  dividis,  qui  probas 
corda  nostra,  et  vocas  lucem  diem,  et  tenebras  noctem. 
(Gen.  1,  4.  5.)  (^uis  enim  nos  discernit,  nisi  tu?  Quid 
autem  habemus,  quod  non  accepimus  a  te,  ex  eadem 
massa  vasa  in  honorem,  ex  qua  sunt  et  aliafactain 
contumeliam? 

C.  XV.  Aut  quis,  nisi  tu,  Deus  noster,  fecisti  no- 
his  Jirmamentum  auctoritatis  super  nos  in  scriptura 
tua  divina?  (Gen.  1,  6.  ss.)  Coelum  enim  plicabitur  ut 
liber,  et  nunc  sicut  pellis  extenditur  super  nos.  Sub- 
limioris  enim  auctoritatis  est  tua  divina  scriptura, 
cum  iam  obierunt  istam  mortem  illi  mortales,  per 
quos  eam  dispensasti  nobis.  Et  tu  scis,  Domine,  tu 
scis,  quemadmodum  pellibus  indueris  homines,  cum 
peccato  mortales  fierent.  Unde  sicut  pellem  exten- 
disti  firmamentum  libri  tui,  concordes  utique  sermo- 
nes  tuos,  quos  per  mortalium  ministcrium  superpo- 
suisti  nobis.     Namque  ipsa  eorum  morte  solidamen- 

tum  auctoritatis  in  eloquiis  tuis  per  eos  editis  subli- 
luiter  extenditur  super  omnia,  quae  subter  sunt: 
quod  cum  hic  viverent,  non  ita  sublimiter  extentum 
erat.  Nondum  sicut  pellem  coelum  extenderas, 
nondum  mortis  eorum  famam  usquequaque  dilatave- 
ras.  Videamus,  Domine,  coelos,  opera  digitorum 
tuorum,  disserena  oculis  nostris  nubilum,  quo  subte- 
xisti  eos.  Ibi  est  testimonium  tuum,  sapientiam 
praestans  parvulis.  Perfice,  Deus  meus,  laudem 
tuam  ex  ore  infantium  et  lactentium.  (Ps.  8,  3.)  Ne- 
que  enim  novimus  alios  libros,  ita  destruentes  super- 
biam,  ita  destruentes  inimicum  et  defensorem,  resi- 
stentem  reconciliationi  tuae  defendendo  peccata 
sua.  Non  novi,  Domine,  non  novi  alia  tam 
casta  eloquia,  quae  sic  mihi  persuaderent 
confessionem,  et  lenirent  cervicem  meam 
iugo  tuo,  et  invitarent  colere  te  gratis.  In- 
telligam  ea,  pater  bone:  da  mihi  haec  subterposito, 
quia  subterpositis  solidasti  ea.  Sunt  aliae  aqiiae  su- 
per  \iOQ.  firmamentum,  credo  immortales,  et  a  terrena 
corruptione  secretae.  Laudent  nomen  tuum,  laudent 
te  supercoelestes  populi  angelorum  tuorum,  qui  non 
opus  habent  suspicere  firmamentum  hoc,  et  legendo 
cognoscere  verbum  tuum.  Vident  enim  faciem  tuam 
semper ,  et  ibi  legunt  sine  syllabis  temporum,  quid 
velit  aeterna  voluntas  tua.  Legunt,  eligunt,  et  dili- 
gunt;  semper  legunt,  et  numquam  praeterit,  quod  le- 
gunt.  Eligendo  enim  et  diligendo  legunt  ipsam  in- 
commutabilitatem  consilii  tui.  Non  clauditur  codex 
eorum,  nec  plicabitur  liber  eorum,  quia  tu  ipse  illis 
hoces,  et  es  in  aeternum,  quia  super  hoc  firmamen- 
tum  ordinasti  eos,  quod  firmasti  super  infirmitatem 
inferiorum  populorum,  ubi  suspicerent  et  cognosce- 
rent  misericordiam  tuam,  temporaliter  enuntiantem 
te,  qui  fecisti  tempora.  In  coelo  enim,  Domine,  mi- 
sericordia  tua,  et  veritas  tua  usque  ad  nubes.  (Ps.  36, 
C.)     Transeunt  nubes,  coelum  autem  manet;  trans- 

eiint  praedicatores  verbi  tui  ex  hac  vita  in  aliam  vi- 
tani:  scriptura  vero  tua  usque  in  finem  saeculi  super 
populos  extenditur.  Sed  et  coelum  et  terra  transi- 
bunt,  sermones  autem  tui  non  transibunt  (Matth.  24, 
35.);  quoniam  et  pellis  plicabitur,  etfoenum,  super 
quodextendebatur,  cum  claritate  sua  praeteriet:  ver- 
bum  autem  tuum  manet  in  aeternum  (les.  40,  6.  ss.), 
quod  nunc  in  aenigmate  nubium  et  per  speculum 
coeIi,non  sicuti  est,adparetnobis;  quia  etnos  quam- 
vis  filio  tuo  dilecti  simus,  nondum  adparuit,  quod  eri- 
mus.  Adtendit  per  retia  carnis,  et  blanditus  est,  et 
inflammavit,  et  cucurrimus  post  odorem  eius.  Sed 
cum  adparuerit,  similes  ei  erimus,  quoniam  videbimus 
eum,  sicuti  est  (1  loh.  3,  2.):  sicuti  est,  Domine,  vide- 
re  nostrum,  quod  nondum  est  nobis. 

C.  XVI.  Nam  sicut  omnino  tu  es,  tu  scis  solus, 
qui  es  incommutabiliter,  et  scis  incommutabiliter,  et 
vis  incommutabiliter.  Et  essentia  tua  scit  ct  vult 
incommutabiliter,  et  scientia  tua  est  et  vult  incom- 
mutabiliter,  et  voluntas  tua  est  et  scit  incommutabi- 
liter.  Nec  videtur  iustum  esse  coram  te,ut,  quem- 
admodum  se  scit  lumen  incommutabile,  ita  sciatur 
ab  illuminato  commutabili.  Ideoque  anima  mea 
tamquam  terra  sine  aqua  tibi;  quia  sicut  se  illumina- 
re  de  se  non  potest,  ita  se  satiare  de  se  non  potest. 
Sic  enim  apud  te  fons  vitae,  quomodo  in  lumine  tuo 
videbimus  lumen.  (Ps.  36,  10.) 

C.  XVII.  Q,uis  congregavit  amaricantes  in  so- 
cietatem  unam?  (Idem  namque  illis  finis  est  tempo- 
ralis  et  terrenae  felicitatis,  propter  quam  faciunt 
omnia;  quamvis  innumerabili  varietate  curarum  flu- 
ctuent.)  Quis,  Domine,  nisitu,  qui  dixisti,  ut  con- 
gregarentur  aquae  in  congregationem  unam,  et  adpa- 
reret  arida  sitiens  tibi?  (Gen.  1,  9.  ss.)  Quoniam 
tuum  est  mare,  et  tu  fecisti  illud,  et  aridam  terram 
manus  tuae  formaverunt.  (Ps.  95,  5.)  Neque  enini 
amaritudo  voluntatum,  sed  congregatio  aquarum  vo- 

catur  mare.  Tu  enim  coerces  etiam  malas  cupiditates 
aiiimarum,  et  figis  limites  quousque  progredi  sinan- 
tur,atque  ut  inse  comminuanturfluctus  earum;  atque 
ita  facis  mare  ordine  imperii  tui  super  omnia.  At  ani- 
mas  sitientes  tibi,  et  adparentes  tibi,  alio  finedistin- 
ctas  a  societate  maris,  occulto  et  dulci  fonte  irrigas,  ut 
et  terra  det  fructumsuum;  et  dat  fructum  suum,  ette 
iubenteDominoDeo  suo^ertfmtaf^animanostraopera 
misericordiae  secundum  genus,  diligens  proximum  in 
subsidiis  necessitatum  carnalium,  kahens  in  se  semen 
secundum  similitudinem ;  quoniam  exnostrainfirmita- 
te  compatimur  ad  subveniendum  indigentibus,  simili- 
ter  opitulantes,  quemadmodum  nobis  vellemus  opem 
ferri,  si  eodem  modo  indigeremus;  non  tantum  in 
facilibus,  tamquam  in  herba  seminali,  sed  etiam  in 
protectione  adiutorii  forti  robore,  sicutlignum  fru- 
ctiferum,  id  est,  beneficium  ad  eripiendum  eum  qui 
iniuriam  patitur  de  manu  poteutis,  etpraebendo  pro- 
tcctionis  umbraculum  valido  robore  iusti  iudicii. 

C  XVIII.  Ita,  Domine,  ita  oro  te,  oriatur,  sicuti 
facis,  sicuti  das  hilaritatem  et  facultatem,  oriatur  de 
terra  veritas,  et  iustitia  de  coelo  respiciat,  etjiant  in 
/irmamento  luminaria.  (Gen.  1, 14.  ss.)  Frangamus 
esurienti  panem  nostrum,  et  egenum  sine  tecto  indu- 
camus  in  domum  nostram;  nuduni  vestiamus,  et  do- 
mesticos  seminis  nostrinon  despiciamus.  (les.  58, T.) 
Quibus  in  terra  natis  fructibus,  vide,  quia  bonum 
est;  et  erumpat  temporanea  lux  nostra,  et  de  ista  in- 
ferioii.  fruge  actionisin  delicias  contemplationis  ver- 
bum  vitae  superius  obtinentes,  adpareamus  sicut  lu- 
minaria  in  mundo,  cohaerentes  ^rwa/ncrt^o  scriptu- 
rae  tuae.  Ibi  enim  nobiscum  disputas,  ut  dividamus 
inter  intelligibilia  et  sensibilia,  tamquam  inter  diem 
et  noctejn;  vel  inter  animas  alias  intelligibilibus, 
alias  sensibilibus  deditas;  ut  iam  non  tu  solus  in  ab- 
dito  diiudicationis  tuae,  sicut  ante  quam  fieret  fir- 
mamentum,  dividas  inter  lucem  et  tenebras,  sed  etiam 

spiritales  tui  in  eodem  firmamento  positi  atque  di- 
stincti,  manifesta  per  orbem  gratia  tua  luceant  super 
ierram,  et  dividunt  inter  diem  et  noctem,  et  significent 
tempora;  quia  vetera  transierunt,  et  ecce  facta  sunt 
no\a  (2  Cor.  5, 17.),  et  quia  propior  est  nostra  salus, 
quam  cum  credidimus,  et  quia  nox  praecessit,  dies 
autem  adpropinquarit  (Rom.  13, 11.  s.),  et  quia  bene- 
dicis  coronam  anni  tui  (Ps.  65,  12.),  mittens  opera- 
rios  in  messem  tuam,  in  qua  seminanda  alii  labora- 
verunt,  mittens  etiam  in  aliam  sementem,  cuius  mes- 
sis  in  fine  est.  (Matth.  9,  38.  loh.  4,  3T.  s.)     Ita  das 
yota  optanti,  et  benedicis  annos  iusti;  tu  autem  idem 
ipse  es,  et  in  annis  tuis,  qui  non  defiriunt,  horreum 
[al.  ortum]  praeparas  annis  transeuntibus.     Aeterno 
quippe  consilio  propriis  temporibus  bona  coelestia 
das  super  terram:  quoniam  quidem  alii  datur  per 
spiritum  sermo  sapientiae,  tamquam  luminare  maius, 
propter  eos,  qui  perspicuae  veritatis  luce  delectan- 
tur,    tamquam  in  principio  diei\   alii  autem  sermo 
scientiae  secundum  eumdem  spiritum,  tamquam  lu- 
minare  minus;  alii  fides,  alii  donatio  curationum, 
alii  operationes  virtutum,  alii  prophetia,  alii  diiudi- 
catio  spirituum,  alteri  genera  linguarum;  et  haec 
omnia  tamquam  stellae.     Omnia  enim  haec  opera- 
tur  unus  atque  idem  spiritus,  dividenspropriaunicui- 
que,  prout  vult,  et  faciens  adparere  siderain  mani- 
festatione  ad  utilitatem.  (1  Cor.  12,  7.  ss.)     Sermo 
autem  scientiae,  qua  continentur  omnia  sacramenta, 
quae  variantur  temporibus  tamquam  luna,  et  caete- 
rae  notitiae  donorum,  quae  deinceps  tamquam  sfe//ae 
commemoratae  sunt,  quantum  differunt  ab  illo  can- 
dore  sapientiae,  quo  gaudet  praedictus  dies,  tantum 
inprincipia  iioctis  sunt.     His  enim  sunt  necessaria, 
quibus  iile  prudentissimus  servus  tuus  non  potuit  lo- 
qui  quasi  spiritalibus,  sed  quasi  carnalibus,  ille  qui 
sapientiam  loquitur  Inter  perfectos.     Animalis  au- 
tem  homo,  tamquam  parvulus  in  Christo  lactisque 

potator,  donec  roboretur  ad  solidum  cibum  (1  Cor, 
3,  1.  s.  Hebr.  5,  12.  ss.),  et  aciem  firmet  ad  solis  ad- 
spectum,  non  habeat  desertam  noctem  suam,  sed  luce 
lunae  stellarumque  contentus  sit.  Haec  nobiscum 
disputas,  sapientissime  Deus  noster,  in  libro  tuo,^r- 
mamento  tuo,  ut  discernamus  omnia  contemplatione 
mirabili,  quamvis  adhuc  in  signis,  et  in  temporibus,  et 
in  diebus,  et  in  annis. 

C.  XIX.  Sed  prius  lavamini,  mundi  estote;  au- 
ferte  nequitiam  ab  animis  vestris,  atque  a  conspectu 
oculorum  meorum,  ut  adpareat  arida.  Discite  bo- 
num  facere,  iudicate  pupillo,  et  iustificate  viduam, 
ut  germinet  terra  herbam  pabuli,  et  lignum  fructife- 
rum;  et  venite,  disputemus,  dicit  Dominus  (les.  1, 
16.  ss.),  ntftant  luminaria  infirmamento  coeli,  et  lu- 
ceant  super  terram.  Quaerebat  dives  ille  a  magistro 
bono,  quid  faceret,  ut  vitam  aeternam  consequere- 
tur.  (Matth.  11),  16.  ss.)  Dicat  ei  magister  bonus, 
quem  putabat  hominem,  et  nihil  amplius  (bonus  est 
autem,  quia  Deus  est),  dicat  ei,  ut,  si  vult  venire  ad 
vitam,  servet  mandata;  separet  a  se  amaritudinem 
malitiae  atque  nequitiae;  non  occidat,  non  moeche- 
tur,  non  furetur,  non  falsum  testimonium  dicat,  ut 
adpareat  arida;  et  germinet  honorem  patris  et  ma- 
tris,  et  dilectionem  proximi.  Feci,  inquit,  haec 
omnia.  Unde  ergo  tantae  spinae,  si  terra  fructifera 
est  i  Vade,  exstirpa  silvosa  dumeta  avaritiae,  vende, 
quae  possides,  et  implere  frugibus  dando  pauperibus, 
et  habebis  thesaurum  in  coelis,  et  sequereDominum, 
si  vis  esse  perfectus,  eis  sociatus,inter  quos  loquitur 
sapientiam  ille,  qui  novit,  quid  distrihuat  diei  et  no- 
cti,  ut  noris  et  tu.  wtfiant  et  tibi  luminaria  infirma- 
mento  coeli;  quod  non  fiet,  nisi  fuerit  illic  cor  tuum; 
quod  item  non  fiet,  nisi  fuerit  illic  thesaurus  tuus, 
sicut  audisti  a  magistro  bono.  (Matth.  6,  21.  )  Sed 
contristata  est  terra  sterilis,  et  spinae  olfocaverunt 
verbum.  (Matth.  13,  7.  22.)     Vos  autem,  genus  ele- 

ctum,  infirmamundi,  qui  dimisistis  omnia,  ut  seque- 
reminiDominum,  ite  post  eum,  et  confundite  fortia; 
ite  post  eum  speciosi  pedes,  et  lucete  infirmamentOy 
ut  coeli  enarrent  gloriam  eius,  dividentes  inter  lucem 
perfectorum,  sed  nondum  sicut  angelorum,  ettene- 
ir«.s  parvulorum,  sed  non  despectorum;  lucete  super 
omnem  terram,  et  dies  sole  candens  eructet  diei  ver- 
l)um  sapientiae:  et  nox  luna  lucens  adnuntiet  nocti 
verbum  scientiae.  Luna  et  stellae  nocti  lucent,  sed 
nox  non  obscurat  eas;  quoniam  ipsae  iUuminant  eam 
pro  modulo  eius.  Ecce  enim,  tamquam  Deo  dicente: 
fiant  luminariainfirmamento  coeli,  factus  est  subito 
de  coelo  sonus,  quasi  ferretur  flatus  vehemens,  et 
visae  sunt  linguae  divisae  quasiignis,  qui  etinsedit 
super  unumquemque  illorum,  etfacta  sunt  lumina- 
ria  infirmamento  coeli,  verbum  vitae  habentia.  (Act. 
2,  2.S.)  Ubique  discurrite,  ignes  sancti,  ignes  deco- 
ri.  Vos  enim  estis  lumen  mundi,  nec  estis  sub  mo- 
dio.  (Matth.  5,  14.  s.)  Exaltatus  est,  cui  adhaesistis, 
et  exaltavit  vos.  Discurrite,  et  innotescite  omnibus 
gentibus. 

C.  XX.  Concipiat  et  mare,  et  pariat  opera  ve- 
stra,  et  producajit  aquae  reptilia  animarum  vivarum. 
(Gen.  1,  20.  ss.)  Separantes  enim  pretiosum  a  vili, 
facti  estis  os  Dei,per  quod  diceret:  producant  aquae, 
non  animam  vivam,  quam  terra  producit,  sed  reptilia 
animarum  vivarum,  et  volatilia  volantia  super  terram. 
Repserunt  enim  sacramenta  tua,  Deus,  per  opera 
sanctorum  tuorum  inter  medios  fluctus  tentationum 
saeculi,  ad  imbuendas  gentes  nomine  tuo  in  bauti- 
smo  tuo.  Et  inter  haec  facta  sunt  magnalia  mirabi- 
lia,  tamquam  ceti  grandes,  et  voces  nuntiorum  tuo- 
rum  volitantes  super  terram  iuxta  firmamentum  libri 
tui,  praeposito  illo  sibi  ad  auctoritatem,  sub  quo  vo- 
litarent,  quocumque  irent.  Neque  enim  sunt  loque- 
lae,  neque  sermones,  quorum  non  audiantur  voces 
eorum,  quando  in  omnem  terram  exiit  sonus  eorum, 

et  in  fines  orbis  terrae  Terba  eorum  (Ps.  19,  4.  s.); 
quoniam  tu,  Domine,  hejiedicendo  multiplicasti  haec. 
Numquid  mentior,  aut  mixtione  misceo,  neque  di- 
stinguo  lucidas  cognitiones  harum  rerum  tn^rmfl- 
mento  coeli,  et  opera  corporalia  in  undoso  mari,  et 
sub  jirmamento  coeli?  Quarum  enim  rerum  notitiae 
sunt  solidae  et  terminatae  sine  incrementis  genera- 
tionum,  tamquam  lumina  sapientiae  et  scientiae,  ea- 
rumdem  rerum  sunt  operationes  corporales  multae 
ac  variae,  et  aliud  ex  alio  crescendo  multiplicatur  in 
benedictione  tua,  Deus;  qui  consolatus  es  fastidia 
sensuum  mortalium,  ut  in  cognitione  animi  res  una 
multis  modis  per  corporis  motiones  figuretur,  atque 
dicatur.     Aquae  produxerunt  haec ;  sed  in  verbo  tuo. 
Necessitates    alienatorum  ab    aeternitate  veritatis 
tuae  populorum  produxerunt  haec,  sedin  evangelio 
tuo,  quoniam  ipsae  aquae  ista  eiecerunt,  quarum  ama- 
rus  languor  fuit  causa,  ut  in  tuo  verbo  ista  procede- 
rent.     Et  pulchra  sunt  omnia,  faciente  te,  et  ecce  tu 
inenarrabiliter  pulchrior  qui  fecisti  omnia;  a  quo  si 
non  esset  lapsus  Adam,  non  diifunderctur  ex  utero 
eius  salsugo  maris,  genus  humanum  profunde  curio- 
sum,  et  procellose  tumidum,  etinstabiliter  fluidum; 
atque  ita  opus  esset,  ut  in  aquis  multis  corporaliter 
et  sensibiliter  operarentur  dispensatores  tui  mystica 
facta  et  dicta  (sic  enim  nunc  mihi  occurrerunt  reptilia 
etvolatilia),  quibus  imbuti  et  initiati  homines  cor- 
poralibus  sacramentis  subditi,  non  ultra  proficerent, 
nisi  spiritaliter  vivesceret  aninia  gradu  alio  ,  et  post 
initii  verbum  in  consummationem  respiceret. 

C.  XXI.  Ac  per  hoc  in  verbo  tuo  non  mans  pro- 
funditas,  sed  ab  aquarum  amaritudine  terra  discreta 
eiecit,  non  reptilia  animarum  vivarum  et  volatilia, 
sed  animam  vivam.  (Gen.  1,  24.  s.)  Neque  enim  iam 
opus  habet  baptismo,  quo  gentibus  opus  est,  sicut 
opus  habebat,  cuni  aquis  tegeretur.  Non  enim  in- 
tratur  aliter  in  regnum  coelorum  ex  illo,  quo  insti- 

tuisti,  ut  sic  intretur;  nec  magnalia  quaerit  niirabi- 
lium,  quibus  fiat  fides.  Neque  enim,  nisi  signa  et 
prodigia  \iderit,  non  credit,  cum  iam  distincta  sit 
terra  fidelis  ab  aquis  maris  infidelitate  aniaris,  et 
linguae  in  signo  sunt  non  fidelibus,  sed  infidelibus, 
Nec  isto  igitur  ^encre  volatili,  quod  verbo  ino^produ- 
xerunt  aquae,  opus  habet  terra,  quam  fundasti  super 
aquas.  Immitte  in  eam  verbum  tuum  per  nuntios 
tuos.  Opera  enim  eorum  narramus,  sed  tu  es,  qui 
operaris  in  eis,  ut  operentur  animam  vivam.  Terra 
producit  eam,  quia  terra  causa  est,  ut  haec  agant  in 
ea,  sicut  mare  fuit  causa,  ut  agerent  reptilia  anima- 
rum  vivarum,  etvolatilia  suh  firmamento  coeli,  quibus 
iam  terra  non  indiget;  quamvis  piscem  manducet  le- 
vatum  de  profundo  in  ea  mensa,  quam  parasti  in 
conspectu  credentium.  Ideo  enim  de  profundo  le- 
vatus  est,  ut  alat  aridam.  Et  ave^  marina  progenies, 
sed  tamen  super  terram  multiplicantur.  Primarum 
enim  vocum  evangelizantium  infidelitas  hominum 
causa  exstitit;  sed  et  fideles  exhortantur,  et  bene- 
dicuntur  ab  eis  multipliciter  de  die  in  diem.  At 
vero  anima  viva  de  terra  sumsit  exordium,  quia  non 
prodest  iam  nisi  fidelibus,  continere  se  ab  amore  hu- 
ius  saeculi,  ut  anima  eorum  tibi  vivat,  quae  mortua 
crat  in  deliciis  vivens,  deliciis,  Domine,  mortiferis; 
nam  tu  puri  cordis  vitales  deliciae.  Operen- 
tur  ergo  iam  in  terra  ministri  tui,  non  sicut  in  aquis 
infidelitatis  adnuntiando  et  loquendo  per  miracula 
et  sacramenta  et  voces  mysticas,ubi  intenta  sit  igno- 
rantia,  mater  admirationis,  in  timore  occultoruni 
signorum.  Talis  enim  est  introitus  ad  fidem  filiis 
Adam  oblitis  tui,  dum  abscondunt  se  a  facietua,  et 
fiunt  abyssus.  Sed  operentur  etiam  sicut  in  arida 
discreta  a  gurgitibus  abyssi,  et  sint  forma  fidelibus 
yivendo  coram  eis,  et  excitando  ad  imitationem. 
Sic  enim  non  tantum  ad  audiendum,  sed  etiam  ad  fa- 
ciendum  audiunt.     Quaerite  Dominum,  et  vivet  ani- 

nia  vestra  (Ps  69,  33.);  ut  producat  terra  animam  vi- 
ventem.  Nolite  conformari  huic  saeculo  (Roni.  12, 
2.);  continete  vos  ab  eo.  Evitando  vivit  aninia, 
quae  adpetendo  moritur.  Continete  vos  ab  im- 
mani  feritate  superbiae,  ab  inerti  voiuptate  luxuriae, 
et  a  fallaci  nomine  scientiae,  ut  sint  hestiae  manswe- 
tae,  et  j)ecor«  edomita,  et  innoxii  «er]?enfcs.  Motus 
enim  animae  sunt  isti  in  ailegoria:  sed  fastus  elatio- 
nis,  et  delectatio  libidinis,  et  venenum  curiositatis 
motus  sunt  animae  mortuae ,  quia  non  ita  moritur,  ut 
omni  motu  careat;  quoniam  discedendo  a  fonte 
vitae  moritur,  atque  ita  suscipitur  a  praetereunte 
saeculo,  et  conformatur  ei.  Verbum  autem  tuum, 
Deus,  fons  vitae  aeternae  est,  et  non  praeterit;  ideo- 
que  in  verbo  tuo  cohibetur  ilie  discessus,  dum  dici- 
tur  nobis  :  nolite  conformari  huic  saeculo;  nt produ- 
cat  terra  in  fonte  vitae  animam  viveiitem,  in  verbo 
tuo  per  evangelistas  tuos  animam  continentem,  imi- 
tando  imitatores  Christi  tui.  Hoc  est  enim  secun- 
dum  genus,  quoniam  aemulatio  viri  ab  amico  est. 
Estote,  inquit,  sicut  ego,  quia  et  ego,  sicut  vos.  (Gal. 
4,  12.)  Ita  erunt  in  anima  viva  hestiae  bonae  in  man- 
suetudine  actionis.  Mandasti  enim  dicens:  in  man- 
suetudine  opcra  tua  perfice,  et  ab  omni  homine  dili- 
geris.  (Sirac.  3,  19.)  FApecora  bona,  neque  si  man- 
ducaverint,  abundantia,  nequesi  non  manducaverint, 
egentia;  et  serpentes  boni,  non  perniciosi  ad  nocen- 
dum,  sed  astuti  ad  cavendum,  et  tantum  explorantes 
temporalem  naturam,  quantum  sufficit,  ut  per  ea, 
quae  fucta  sunt,  intellecta  conspiciatur  aeternitas. 
Serviunt  enim  rationi  haec  animalia,  cum  a  progres- 
su  mortifero  cohibita  vivunt  et  bona  sunt. 

C.  XXII.  Ecce  enim,  Domine  Deus  noster,  crea- 
tor  noster,  cum  cohibitae  fuerint  adfectiones  ab 
amore  saeculi,  quibus  moriebamur  male  vivendo,  et 
coeperit  esse  anima  vivens  bene  vivendo,  comple- 
tumque  fuerit  vcrbum  tuum,   quod  per  apostolum 

tuum  dixisti:  nolite  conformari  huic  saeculo;  con- 
sequitiir  et  illud,  quod  adiuuxisti  statim,  et  dixisti* 
sed  reformamini  iu  novitate  mentis  vestrae,  non  ian» 
secunduin  genufi,  tamquam  imitantes  praecedentem 
proximum,  nec  ex  hominis  meiioris  auctoritate  vi- 
ventes.  Neque  enini  dixisti:  fiat  homo  secundum 
genus,  sed:  faciainus  homineni  ad  imagineni  et  sinii- 
litudinem  nostram  (Gen.  1,  26.  ),  ut  nos  probenius, 
quae  sit  voluntas  tua.  Ad  hoc  enim  dispensator  ille 
tuus,  generans  per  evangelium  filios,  ne  semper 
parvulos  haberet,  quos  lacte  nutriret  et  tamquam 
nutrix  foveret:  reformaniini,inquit,  in  novitate  men- 
tis  vestrae,  ad  probandum  vos  quae  sit  voluntas  Dei, 
quod  bonum  et  bene  placitum  et  perfectum.  (Rom. 
12, 1.)  Ideoque  non  dicis :  fiat  honio,  sed:  faciamus 
Tiominem\  nec  dicis:  secundum  genus ,  sed:  ad  ima- 
ginem  et  similitudinem  nostram.  Mente  quippe  reno- 
vatus  et  conspiciens  intellectam  veritatem  tuam,  ho- 
mine  demonstratore  non  indiget,  ut  suum  genus  imi- 
tetur:  sed  demo-nstrante  te  probat  ipse,  quae  sit  vo- 
luntas  tua,  quod  bonum  et  bene  placitum  et  perfe- 
ctum;  et  doces  eum  iam  capacem  videre  Trinitatc;u 
unitatis,  et  unitatem  Trinitatis.  Ideoque  piuraliter 
dicto:  faciamus  hominem,  singulariter  tamen  infer- 
tur:  et  fecit  Deus  homiiiem\  et  pluraliter  dicto:  ad 
imaginem  nostram,  singulariter  tamen  infertur:  ad 
imaginem  Dei.  Ita  homo  renovatur  in  agnitionem 
Dei  secundum  imaginem  eius,  qui  creavit  eum  (Col. 
3,  10.);  et  spiritalis  eftectus  iudicat  omnia,  quae 
utique  iudicanda  sunt;  ipse  autem  a  nemine  iudica- 
tur.  (1  Cor.  2,15.) 

C.  XXIII.  Q,uod  autem  iudicat  omnia,  hoc  est, 
quod  habet  potcstatem  piscium  niaris,  et  volatilium 
coeli,  et  omnium  pecorum  etferarum,  et  omnis  terrae, 
et  omnium  repentium,  quae  repunt  super  terram.  Hoc 
c.nim  agit  per  mentis  intellectum,  per  quem  perci[tit, 
quae  sunt  Spiritus  Dei.     Alioqui  homo  in  lionoro  po- 

situs  non  intellexit;  comparatus  estiumentis  insen- 
satis,  et  similis  factus  est  illis.  (Ps.  49,  21.)  Ergo 
in  ecclesia  tua,  Deus  noster,  secundum  gratiam 
tuam,  quam  dedisti  ei;  quoniam  tuum  sumus  figmen- 
tum,  creati  in  operibus  bonis  (Eph.  2,  10.),  non  so- 
lum  qui  spiritaliter  praesunt,  sed  etiam  ii,  qui  spi- 
ritaliter  subduntur  eis,  qui  praesunt.  Masculum 
enim  et  feminamfecisti  liominem,  hoc  modo,  in  gra- 
tia  tua  spiritali,  ubi  secundum  sexum  corporis  non 
est  masculus  etfemina;  quia  neque  ludaeus,  neque 
Graecus,  neque  servus,  neque  liber.  (Gal.  3,  28.)  Spi- 
ritales  ergo,sive  qui  praesunt,  sive  qui  obtemperant, 
.spiritaliter  iudicant:  non  de  cognitionibus  spiritali- 
bus,  quae  lucent  in  firmamento ;  non  enim  oportet 
de  tam  sublimi  auctoritate  iudicare,  neque  de  ipso 
libro  tuo,  etiain  si  quid  ibi  non  lucet;  quoniam  sub- 
mittiinus  ei  nostrum  intellectum,  certumque  habe- 
mus  etiam  quod  clausum  est  adspectibus  nostris,  re- 
cte  veraciterque  dictum  esse.  Sic  enim  homo,  licet 
iam  spiritalis  etrenovatus  in  agnitionem  Dei  secun- 
dum  imaginem  eius,  qui  creavit  eum,  factor  tamen 
legis  debet  esse,  non  iudex.  (lac.  4,  11.)  Neque  de 
illa  distinctione  iudicat,  spiritalium  videlicet  atque 
carnalium  hominum,  qui  tuis,  Deus  noster,  oculis 
noti  sunt,  et  nullis  adhuc  nobis  adparuerunt  operi- 
biis,  ut  ex  fructibus  eorum  cognoscamus  eos;  sed 
tu,  Domine,  iam  scis  eos,  et  divisisti,  et  vocasti  in 
«cculto  ante  quam  fieret  firmamentum.  Neque  de 
turbidis  huius  saeculi  populis  quamquam  spiritalis 
homo  iudicat.  Quid  enim  ei  de  iis,  qui  foris  sunt, 
iudicare,  ignoranti,  quis  inde  venturus  sit  in  dulce- 
dinem  gratiae  tuae,  et  quis  in  perpetua  inipietatis 
aniaritudine  reniansurus'?  Ideoque  homo,  quem  fe- 
cisti  ad  iniaginem  tuam,  non  accepit  potestatem  lu- 
minarium  coeli,  neque  ipsius  occulti  coeli,  neque  diei 
et  noctis,  quae  ante  coeli  constitutionem  vocastijne- 
quc  congregationis  aquarum,  quod  est  mare;  sed  ac- 

cc\)it potestafejn  piscium  maris,  et  volatilium  coeli,  et 
omniumpecorum,etomnis  terrae,etomniumrepentium, 
quae  repunt  super  terram.  ludicat  enim  et  adprobat, 
qiiod  recte,  improbat  autem,  quod  perperam  invene- 
rit:  sire  in  ea  solemnitate  sacramentorum,quibus  ini- 
tiantur, quos  pervestigatin  aquis  multis  misericordia 
tua;  sivein  ea,quaillepiscis  exhibetur,  quem  levatum 
de  profundo terra  pia comedit;  sive  in  verborumsignis 
vocibusquesubiectisauctoritatilibritui,tamquams«6 
jirmamento  volitantibus,  interpretando,  exponendo, 
disserendo,  disputando,  benedicendo  atque  invocan- 
do  te,  ore  erumpentibus  atque  sonantibus  signis,  ut 
respondeat  populus:  Amen.  Quibus  omnibus  vocibus 
corporaliter  enuntiandis  causa  est  abyssus  saeculi, 
et  caecitas  carnis,  qua  cogitata  non  possunt  videri, 
ut  opus  sit  instrepere  in  auribus.  Ita  quamvis  mul- 
tiplieentur  volatilia  super  terram,  ex  aquis  tamen  ori- 
ginem  ducunt.  ludicat  etiam  spiritalis  adprobando 
quod  rectum,  improbando  autem  quod  perperam  in- 
venerit  in  operibus  moribusque  fidelium,  eleemosy- 
nis  tamquam  terra  fructifera,  et  de  anima  viva  man- 
suefactis  adfectionibus,  in  castitate,  in  ieiuniis,  in 
cogitationibus  piis  de  iis,  quae  per  sensum  corporis 
percipiuntur.  De  his  enimiudicare  nunc  dicitur,  in 
quibus  et  potestatem  corrigendi  habet. 

C.  XXIV.  Sed  quid  est  hoc,  et  quale  mysterium 
est?  Ecce  benedicis  liomines,  o  Domine,  ut  crescant 
et  multiplicentur ,  et  impleant  terram.  (Gen.  1,  28.) 
Nihilne  nobis  ex  hocinnuis,  ut  intelligamus  aliquid: 
cur  non  ita  benedixeris  lucem,  quam  vocasti  diem, 
nec  firmamentum  coeli,  nec  luminaria,  nec  sidera, 
nec  terram,  nec  mare?  Dicerem  te,  Deus  noster,  qui 
nos  ad  imaginem  tuam  creasti,  dicerem  te  hoc  do- 
num  benedictionis  homini  proprie  voluisse  largiri, 
nisi  hoc  modo  benedixisses  pisces  et  cetos,  ut  cre- 
scerent  et  multiplicarentur,  et  implerent  aquas  ma- 
ris,  et  volatilia  multiplicarentur  super  terram.     Iteni 

dicerem,  ad  ea  reium  genera  pertinere  benedictio- 
ncm  hanc,  quae  gignendo  ex  semet  ipsis  propagan- 
tur,  si  eam  reperirem  in  arbustis,  etfrutectis,  etin 
pecoribus  terrae.  Nunc  autem  nec  herbis  et  lignis 
dictum  est,  nec  bestiis  et  serpentibus:  crescite  ei 
multiplicamini ;  cum  haec  quoque  omnia,  sicut  pisce.s 
et  aves  et  homines,  gignendo  augeantur,  genusque 
custodiant.  Quid  igitur  dicam,  lumen  meum,  veri- 
tas,  quia  vacat  hoc,  quia  inaniter  ita  dictum  est?  Ne- 
quaquam,  pater  pietatis,  absit,  ut  hoc  dicat  servus 
verbi  tui.  Et  si  ego  non  intelligo,  quid  hoc  eloquio 
significes,  utantur  eo  melius  meliores,  id  est,  intelli- 
gentiores,  quam  ego  sum,  unicuique  quantum  sapere 
dedisti,  Deus  meus.  Placeat  autem  et  confessio 
mea  coram  oculis  tuis,  qua  tibi  confiteor,  credere 
me,  Domine,  non  incassum  te  ita  locutum  esse;  ne- 
que  silebo,  quod  mihi  lectionis  huius  occasio  subge- 
rit.  Verum  est  enim,  nec  video,  quid  impediat  ita 
me  sentire  dicta  figurata  librorum  tuorum.  Novi 
enim,  multipliciter  significari  per  corpus,  quod  uno 
iiiodo  mente  intelligitur,  et  multipliciter  mente  in- 
telligi,  quod  uno  modo  per  corpus  significatur.  Ec- 
ce  simplex  dilectio  Dei  et  proximi,  quam  multiplici- 
bus  sacramentis,  et  innumerabilibus  linguis,  et  in 
unaquaque  lingua  innumerabilibus  locutionum  mo- 
dis  corporaliter  enuntietur!  Ita  crescunt  et  viultipli- 
cantur  foetus  aquarum.  Adtende  iterum  quisquis 
haec  legis.  Ecce  quod  uno  modo  scriptura  eflert, 
et  vox  personat:  in  principio  fecit  Deus  coelum  et 
terram,  nonne  multiplieiter  intelligitur,  non  erro- 
rum  fallucia,  sed  verarum  intelligentiarum  generi- 
bus?  Ita  crescunt  et  multiplicantur  foetus  hominum. 
Itaque  si  naturas  ipsas  rerum  non  allegorice,  sed 
proprie  cogitemus,  ad  omnia,  quae  de  seminibus  gi- 
gnuntur,  convenit  verbum:  crescite  et  multipUcamini. 
Si  autem  figurate  positaista  tractemus,  quod  potius 
arbitror  intendisse  scripturam,  quae  utique  non  su- 

pervacue  solis  aquatilium  et  hominum  foctibus 
istam  benedictionem  adtribuit,  inACnimus  quidem 
multitudines  etin  creaturis  spiritalibus  atque  corpo- 
ralibus,  tamquam  in  coelo  et  in  terra\  et  in  animls 
iustis  et  iniquis,  tamquam  in  luce  et  in  tenebris;  et  in 
sanctis  auctoribus,  per  quos  lex  ministrata  est,  tam- 
quam  injirmamento,  quod  solidatum  est  inter  aguam 
et  aquam;  et  in  societate  amaricantium  populorum, 
tamquam  in  mari;  et  in  studio  animarum  piarum, 
tamquam  in  arida;  et  in  operibus  misericoj'diae  se- 
cundum  praesentem  vitam,  tamquam  in  herbis  semi- 
nalibus  et  lis^nis  fructiferis;  et  in  spiritalibus  donis 
manifestatis  ad  utilitatem,  sicut  in  luminaribus  coeli; 
et  in  adfectibus  formatis  ad  temperantiam,  tamquam 
in  anima  viva\  in  his  omnibus  nanciscimur  multitu- 
dines,  et  ubertates,  et  incrementa:  sed  quod  ita  cre- 
scat  et  multiplicetur,  ut  una  res  multis  modis  enuntie- 
tur,  etuna  enuntiatio  multis  modis  intelligatur,  noa 
invenimus,  nisi  in  signis  corporaliter  editis,  et  rebus 
intelligibiliter  excogitatis.  Signa  corporaliter  edi- 
ta,  generationes  aquarum  propter  necessarias  causas 
carnalis  profunditatis;  res  autem  intelligibiliter  ex- 
cogitatas,generationeshumanas  propterrationisfoe- 
cunditatemintelligimus.  Etideo  credimusutrique  ho- 
rum  generi  dictum  esse  abs  te,  Domine:  crescite  et 
multiplicamini.  In  hac  enim  benedictione  concessam 
nobis  a  te  potestatem  et  facultatem  aceipio,  et  mul- 
tis  modis  enuntiare,  quod  uno  modo  intellectum  te- 
nuerimus,  et  multis  modis  intelligere,  quod  obscure 
uno  modo  enuntiatum  legerimus.  Sic  implentur 
aquae  maris,  quae  non  moventur,  nisi  a  variis  signi- 
ficationibus;  sic  et  foetibus  humanis  impletur  et  ter- 
ra,  cuius  ariditas  adparet  in  studio,  etdojninatur  ei 
ratio. 

C.  XXV.  Volo  etiam  dicere,  Domine  Deus 
meus,  quod  me  consequens  tua  scriptura  commonet; 
et  dicam,  nec  verebor.     Verum  enim  dicamtemihi 

inspirante,  quod  ex  eis  verbis  voluisti  ut  dicerem. 
Neque  enim  alio  praeter  te  inspirante  credo  me  ve- 
rum  dicere,  cum  tu  sis  veritas;  omnis  autem  homo 
mendax.  Et  ideo,  qui  loquitur  mendacium,  de  suo 
loquitur.  Ergo,  ut  verum  loquar,  de  tuo  loquar. 
Ecce  dedisti  nobis  in  escam  omne  foenum  sativum,  se- 
minans  semen,  quod  est  super  omnemterram,  et  omne 
lignuniy  quod  habet  in  se  fructum  seminis  sativi;  nec 
nobis  soUs,  sedet  omnibus  avibus  coeli,  et  bestiis  ter- 
rae,  atque  serpentibus  (Gen.  1,  29.  s.):  piscibus  au- 
tem  et  cetis  magnis  non  dedisti  haec.  Dicebamus 
enim,  eis  fructibus  terrae  significari,  et  in  allegoria 
figurari  opera  misericordiae,  quae  huius  vitae  ne- 
cessitatibus  exhibentur  ex  terra  fructifera.  Talis 
terra  erat  pius  Onesiphorus,  cuius  domui  dedisti  mi- 
sericordiam,  quia  frequenter  Paulum  tuum  refrige- 
ravit,  et  catenam  eius  non  erubuit.  (2  Tim.  1, 16.) 
Hoc  fecerunt  et  fratres,et  tali  fruge  fructificaverunt, 
qui,  quod  ei  deerat,  suppleverunt  ex  Macedonia. 
(2  Cor.  11, 9.)  Quo  modo  autem  dolet  quaedam 
ligna,  quae  fructum  ei  debitum  non  dederunt,  ubi 
ait:  In  prima  mea  defensione  nemo  mihi  adfuit,  sed 
omnes  me  dereliquerunt ;  non  illis  imputetur!  (2  Tim. 
4,  16.)  Ista  enim  debentur  eis,  qui  ministrant  do- 
ctrinam  rationalem  per  intelligentias  divinorum  my- 
steriorum,  et  ita  eis  debentur  tamquam  hominibus. 
Debentur  autem  eis,  sicut  animae  vivae  praebenti- 
bus  se  ad  imitandum  in  omni  continentia.  Item  de- 
bentur  eis  tamquam  volatilibus  propter  benedictio- 
nes  eorum,  quae  multiplicantur  super  terram,  quon- 
iam  in  omnem  terram  exivit  sonus  eorum. 

C.  XXVI.  Pascunturautem  his  escis,  qui  laetan- 
tur  eis,nec  illi  laetantur  eis,  quorumDeus  venter  est. 
(Phil.  3,  19.j  Neque  enim  et  in  illis,  qui  praebent,  ista 
ea,  quae  dant,  fructus  est,sedquo  animo  dant.  Itaque 
ille,quiDeo  serviebat,  non  suo  ventri,videoplaneun- 
de  gaudeat;  video  etcongratulor  eivalde,  Acceperat 

enim  a  Philippensibus,  quae  perEpaphroditum  mise- 

raiit;sedtameiiundegaudeatvideo.  Unde  autem  gau- 

det,  inde  pascitur;  quiain  veritate  loquens:  Gavisus 

sum,  inquit,  magmfice inDomiiio,  quia  tandem aliquan- 

do  repuUulastis  sapere  pro  me,  in  quo  et  sapiebatis,  tae- 

dium  autem  hahuistis.  (Phil.  4,  10.)     Isti  ergo  diutur- 

110  taedio  marcuerant,  et  quasi  exaruerant  ab  isto 

fructu  boni  operis;  et  gaudet  eis,  quia  repullularunt, 

non  sibi,  quia  eius  indigentiae  subvenerunt.     Ideo 

secutus  ait:  iSo/i  quod  desit  aliquid,  dico ;  ego  enim 

didici,  in  quibus  sum,  sufficiens  esse;  scio  etminus  ha- 

here,  scio  et  abundare;  in  omnihus  et  in  omnia  imbu- 

tus  sum,  et  satiari  et  esurire,  et  abundare  et penuriam 

pati:  omnia  possum  in  eo,  quime  confortat.  (Phil.  4, 

11.  ss.)     Unde  ergo  in  omnibus  gaudes,  o  Paule  ma- 

gne?  Unde  gaudes?  Unde  pasceris,  homo  renovate 

in  agnitioneni  Dei  secundum  imaginem  eius,   qui 

creavit  te,  et  aninia  viva  tanta  continentia,  et  lingua 

volatilis  loquens  mysteria?  Talibus  quippe  aninian- 

..iibus  esca  ista  debetur.     Quid  est,  quod  te  pascit* 

Laetitia.     Quod  sequitur  audiamus.     Veriim  tamen, 

inquit,  benefecistis,  communicantes  tribulationi  meae. 

(V.  14.)     Hinc  gaudet;  hinc  pascitur,  quia  illi  bene 

fecerunt,  non  quia  eius  angustia  relaxata  est,  qui 

dicit  tibi:  in  tribulatione  dilatasti  mihi  (Ps.  4,2.); 

quia  et  abundare  et  penuriam  pati  novit  in  te,  qui 

confortas  eum.  Scilis  enim,  inquit,  etiam  vos,  Philip- 

penses,  quoniam  in  principio  evangelii,  cum  ex Mace- 

donia  sumprofectus,  nulla  mihi  ecclesia  communicavit 

in  ratione  dati  et  accepti,  nisivos  soli,  quia  et  Thessa- 

lonicam  et  semel  et  iterum  usibus  vieis  misistis.  (Phil. 

4,  15.  16.)     Ad  haec  bona  opera  eos  rediisse  iiunc 

gaudet,  et  repullulasse  laetatur,  tamquam  revire- 

sceiite  fertilitatc  agri.     Numquid  propter  usus  suos, 

quia  dixit:  usibus  meis  ?nisistis?  Numquid  propterea 

gaudetl  Non  propterea.   Et  hoc  unde  scimus?  Quoii- 

iam  ipse  sequitur  dicens:  non  quia  quaero  datumf  sed 

requiro  fructuin.  (V.  IT.)  Didici  a  te,  Deus  nieiis, 
inter  datum  et  fructum  disceniere.  Datum  est  les 
ipsa,  quam  dat,  qui  impcrtitur  haec  necessaria,  vel- 
uti  est  nummus,  cibus,  potus,  vestimentum,  tectum, 
adiutorium:  fructus  autem  bona  et  recta  voluntas 
datoris  est.  Non  enim  ait  magister  bonus:  qui  sus- 
ceperit  proplietam,  tantum;  sed  addidit:  in  nomine 
prophetae.  Neque  ait  tantum:  qui  susceperit  iu- 
stum;  sed  addidit:  in  nomine  iusti.  Ita  quippe  ille 
mercedem  prophetae,  iste  mercedem  iusti  accipiet. 
Nec  solum  ait:  qui  calicem  aquae  frigidae  potum  de- 
derit  uni  ex  minimis  meis;  sed  addidit:  tantum  in 
nomine  discipuli.  Et  sic  adiunxit:  Amen  dico  vobis, 
non  perdet  mercedem  suam.  (Matth.  10,41.  s.)  Da- 
tum  est:  suscipere  prophetam,  suscipere  iustum, 
porrigere  calicem  aquae  frigidae  discipulo;  fructus 
autem:  in  nomine  prophetae,  in  nomine  iusti,  in 
iiomine  discipuU  hoc  facere.  Fructu  pasciturElias  a 
■\idua  sciente,quod  hominemDei  pasceret,  et  propter 
lioc  pasceret;  per  corvum  autem  dato  pascebatur. 
Nec  interior  Elias,  sed  exterior  pascebatur,  qui  pos- 
set  etiam  talis  cibi  egestate  corrumpi.  (1  Reg.  IT.) 

C.  XXVIl.  Ideoque  dicam,  quod  verum  est  coram 
te,  Domine,  cum  homines  idiotae  atque  infideles, 
quibus  initiandis  atque  lucrandis  necessaria  sunt  sa- 
ciamenta  initicrum,  et  magnaliamiraculorum,  quae 
wmwhxQ  piscium  ei  cetorum  significari  credimus,susci- 
piunt  corporaliter  reficiendos,  aut  in  aliquo  praesen- 
tis  vitae  usu  adiuvandos  pueros  tuos,  cum  id,  quare 
faci€ndum  sit,  et  quo  pertiueat,  ignorent,  nec  illi 
istos  pascunt,  nec  isti  ab  illis  pascuntur,  quia  nec  illi 
liaec  sancta  et  recta  voluntate  operantur,  nec  isti 
eorum  datis,  ubi  fructum  nondum  Aident,  laetantur. 
Indc  quippe  animus  pascitur,  unde  laetatur.  Et 
ideo  pisces  et  ceti  nan  vescuntur  escis,  quas  non  ger- 
viinat  nisi  iam  terra  ab  amaritudine  marinorum  fiu- 
ctuum  distincta  atque  discreta. 


CONFESSIONUM  LIBER  XIII.       2S3 

C.  XXV5II.  Et  vidisti,  Deus,  omnia,  quaefecisti, 
et  ecce  hona  sunt  valde  (Gen.  1,  31,):  quia  et  nos  ride- 
inus  ea,  et  ecce  omniabonavalde.  In  singulis  generi- 
bus  operuni  tuorum,  cum  dixisses,ut  fierent,  etfacta 
essent,  iilud  atque  illud  Aidisti,  quia  bonum  est.  Se- 
pties  numeravi  scriptum  esse,  te  vidisse,  quia  bonnni 
est,  quod  fecisti;  et  hoc  octavum  est,  quia  vidisti 
omnia,  quaefecisti:  et  ecce  non  solum  bona,  sed  etiam 
valde  bona,  tamquam  simul  omnia.  Nam  singula  tau- 
tum  bona  erant,  simul  autem  omnia  et  hona  et  valde. 
Hoc  dicunt  etiam  quaeque  pulchra  corpora,quia  lon- 
ge  multo  pulchrius  est  corpus,quod  ex  membris  pul- 
chris  omnibus  constat,  quam  ipsa  membra  singula, 
quorum  ordinatissimo  conventu  completur  univer- 
sum,  quamvis  et  illa  etiam  singillatim  pulchra  sint. 

C.  XXIX.  Et  adtendi,  ut  invenirem,  utrum  se- 
pties  vel  octies  videris,  quia  bona  sunt  opera  tua, 
cum  tibi  placuerunt:  et  in  tua  visione  non  inveni 
tempora,  per  quae  intelligerem,  quod  toties  videris, 
quae  fecisti.  Et  dixi:  „0  Domine,  nonne  ista  scri- 
ptura  tua  vera  est,  quoniam  tu,  verax  et  veritas,  edi- 
disti  eam?  Cur  ergo  tu  mihi  dicis,  non  esse  in  tua 
visione  tempora;  et  ista  scriptura  tua  mihi  dicit,  per 
singulos  dies  ea  quae  fecisti  te  vidisse,  quia  bona 
sunt?  Et  cum  ea  numerarem,  inveni  quoties.,,  Ad 
haec  tu  dicis  mihi,  quoniam  tu  es  Deus  meus,  et  di- 
cis  voce  forti  in  aure  interiore  servo  tuo,  perrum- 
pens  meam  surditatem,  et  clamans:  „0  homo,  nem- 
pc  quod  scriptura  mea  dicit,  ego  dico.  Et  tamen 
illa  temporaliter  dicit,  Verbo  autem  meo  tempus  non 
accidit,  quia  aequali  mecum  aeternitate  consistit. 
Sic  ea,  quae  vos  per  spiritum  meum  videtis,  ego  vi- 
deo;  sicut  ea,  quae  vos  per  spiritum  meum  dicitis, 
ego  dico.  Atque  ita  cuni  vos  temporaliter  ea  videa- 
tis,  non  ego  temporaliter  ea  video." 

C.  XXX.  Et  audivi,  Domine  Deus  meus,  et  elin- 
xi  stillam  dulcedinis  ex  tua  veritate,  et  intellexi; 

quoniam  sunt  quidam,  quibus  displicent  opera  tua, 
et  multa  eorum  dicunt  te  fecisse  necessitate  compul- 
sum,  sicut  fabricas  coelorum  et  compositiones  side- 
rum,et  haec  non  de  tuo,sed  iam  fuisse  alibi  creata  et 
aliunde,  quae  tu  contraheres  et  compaginares  atque 
contexeres,  cum  de  hostibus  victis  mundana  moenia 
molireris,  ut  ea  constructione  devicti  [al.  devincti] 
adversus  te  iterum  rebellare  non  possent:  alia  vero 
nec  fecisse  te,  nec  omnino  compegisse,  sicut  omnes 
carnes,  et  minutissima  quaeque  animantia,  et  quid- 
quid  radicibus  terram  tenet;  sed  hostilem  mentem 
naturamque  aliam,  nec  abs  te  conditam,  ubique  con- 
trariam,  in  inferioribus  mundi  iocis  ista  gignere  at- 
que  formare.  Insani  dicunt  haec,  quoniam  non  per 
Spiritum  tuum  vident  opera  tua,  nec  te  cognoscunt 
in  eis. 

C.  XXXI.  Qui  autem  per  Spiritum  tuum  vident 
ea,  tu  vides  in  eis.  Ergo  cum  vident,  quia  bona 
sunt,  tu  vides,  quia  bona  sunt;  et  quaecumque  pro- 
pter  te  placent,  tu  in  eis  places;  et  quae  per  Spiritum 
tuum  placent  nobis,  tibi  placent  in  nobis.  Quis  enim 
scit  homimim  quae  sunt  hominis,  7iisi  spiritus  hominis, 
qui  in  ipso  est?  Sic  et  quae  Dei  sunt  nemo  scit,  nisi 
Spiritus  Dei.  Nos  autem,  inquit,  no?i  spiritum  huius 
mundi  accepimus,  sed  spiritum,  qui  ex  Deo  est,  ut  scia- 
vms  quae  a  Deo  donala  sunt  nobis.  (1  Cor.  2,  11.  12.) 
Et  admoneor,  ut  dicam:  certe  nemo  scit  quae  Dei 
sunt,  nisi  Spiritus  Dei.  Quo  modo  ergo  scimus  et 
nos,  quae  a  Deo  donata  sunt  nobis?  Respondetur 
mihi:  quoniam,  quae  per  eius  Spiritum  scimus, 
etiam  sic  nemo  scit,  nisi  Spiritus  Dei.  Sicut  enini 
recte  dictum  est:  7ion  enim  vos  estis  qui  loquimini 
(Matth.  10,  20.),  cis  qui  in  Dei  Spiritu  loquerentur; 
sic  recte  dicitur :  non  vos  estis  qui  scitis,  eis  qui  in 
Dei  Spiritu  sciunt.  Nihilo  minus  igitur  recte  dici- 
tur:  non  vos  estis  qui  videtis,  eis  qui  in  Spiritu  Dei 
vident.     Ita  quidquid  in  Spiritu  Dei  vident,  quia  bo- 

num  est,  non  ipsi,  sed  Deus  videt,  quia  bonum  est. 
Aliud  ergo  est,  ut  putet  quisque  malum  esse,  quod 
bonum  est,  quales  supra  dicti  sunt.  Aliud,  ut  quod 
bonum  est,  videat  homo,  quiabonum  est;  sicutmul- 
tis  tua  creatura  placet,  quiabonaest,  quibus  tamen 
non  tu  places  in  ea,  unde  frui  magis  ipsa  quam  te  vo- 
lunt.  Aliud  autem,  ut,  cum  aliquid  videt  homo,  quia 
bonum  est,  Deus  in  illo  videat,  quia  bonum  est,  ut 
scilicet  ille  ametur  in  eo,  quod  fecit,  qui  non  amare- 
tur,  nisi  per  Spiritum  sanctum,  quem  dedit;  quoniam 
caritas  Dei  diffusa  est  in  cordibus  nostris  per  Spiri- 
tum  sanctum,  qui  datus  est  nobis,  per  quem  videmus, 
quia  bonum  est,  quidquid  aliquo  modo  est.  Ab  illo 
enim  est,  qui  non  aliquo  modo  est,  sed  quod  est,  est. 
C.  XXXII.  Gratias  tibi,  Domine.  Videmus  coe- 
lum  et  terram,  sive  corporatem  partem  superiorem 
atque  inferiorem,  sive  spiritalem  corporalemque 
creaturam;  atque  in  ornatu  harum  partium,  quibus 
constatvei  universa  mundi  moles,  vel  universa  omni- 
no  creatura,  videmus  lucem  factam  divisamque  a 
tenebris.  Videmus  firmamentum  coeli,  sive  inter 
spiritales  aquas  superiores  et  corporales  inferiores 
primarium  corpus  mundi  [cf.  Aug.  retract.  2,  6.] ;  si- 
ve  hoc  spatium  aeris,  quia  et  hoc  vocatur  coelum, 
per  quod  vagantur  volatilia  coeli,  inter  aquas,  quae 
vaporaliter  eis  superferuntur,  et  serenis  etiam  nocti- 
bus  rorant,  et  has,  quae  in  terris  graves  fluitant. 
Videmus  congregatarum  aquarum  speciem  per  cam- 
pos  maris;  et  aridam  terram  vel  nudatam  vel  forma- 
tam,  ut  esset  visibilis  et  composita,  herbarumque  at- 
que  arborum  materiem.  Videmus  luminaria  fulgere 
desuper,  solem  sufficere  diei,  lunam  et  steilas  conso- 
lari  noctem,  atque  his  omnibus  notari  et  significari 
tenipora.  Aademus  humidam  usquequaque  naturam, 
piscibus  et  belluis  et  alitibus  fecundatum,  quod  aeris 
corpulentia,  quae  volatus  arium  portat,  aquarum 
exhalatione  concrescit.     Videmus  terrenis  animali- 

bus  faciem  terrae  decorari;  honiinemque  ad  ima- 
ginem  et  similitudinen^  tuam  cunctis  irratio- 
nalibus  animantibus  ipsa  tua  imag^ine  ac  si- 
militudine,  hoc  est,  rationis  et  intelligen- 
tiae  virtute  praeponi:  et  quemadmodum  in  eius 
anima  aliud  est,  quod  consulendo  dominatur,  aliud, 
quod  subditur,  ut  obtemperet;  sic  Airo  factam  esse 
etiam  corporaliter  feminam,  quae  habcret  quidem  in 
mente  rationalis  intelligentiae  parem  naturam,  sexu 
tamen  corporis  ita  masculino  sexui  subiiceretur, 
quemadmodum  subiicitur  adpetitus  actionis  ad  con- 
cipiendam  de  ratione  mentis  recte  agendi  solertiam. 
Videmus  haec  et  singuhi  bona,  et  omnia  bona  valde. 

C.  XXXIII.  Laudent  te  opera  tua,  ut  amemus 
te;  et  amemus  te,  ut  laudent  te  opera  tua,  quae  ha- 
bent  initium  et  finem  e3©tempore,  ortum  et  occasum, 
profectum  et  defectum,  speciem  et  pri\  ationem.  Ha- 
bent  ergo  consequentia  mane  et  vesperam,  partim 
latenter,  partim  evidenter.  De  nihilo  enim  a  te, 
non  de  te  facta  sunt;  non  de  aliqua  nou  tua,  vel  quae 
antea  fuerit,  sed  de  concreata,  id  est,  simul  a  te  crea- 
ta  materia,  quia  eius  informitatem  sine  ulla  temporis 
interpositione  formasti.  Nam  cum  aliud  sit  coeii 
et  terrae  materies,  aliud  coeli  etterrae  species,  ma- 
teriem  quidem  de  omnino  nihilo,  mundi  autem  spe- 
ciem  de  informi  materia,  simul  tamen  utrumque  fe- 
cisti,  ut  materiem  forma  nulla  morae  intercapedine 
sequeretur. 

C.  XXXIV.  Inspeximus  etiam,  propter  quorum 
figurationem  ista  vel  tali  ordine  fieri,  vel  tali  ordine 
scribi  voluisti,  et  vidimus,  quiabona  sunt  singula,  et 
omnia  bona  valde  in  Verbo  tuo,  in  unico  tuo,  coelum 
et  terram,  caput  et  corpus  ecclesiae,  in  praedestina- 
tione  ante  omnia  tempora,  sine  mane  et  vespera. 
Ubi  autem  coepisti  praedestinata  temporaliter  exse- 
qui ,  ut  occulta  manifestares,  et  incomposita  nostra 
componeres  (quoniam  super  nos  erant  peccata  uo- 

stra,  et  iii  profundum  tenebrosum  abieramus  abs  te, 
et  Spiritus  tuus  bonus  superferebatur  ad  subvenien- 
dum  nobis  in  tempore  opportuno),  et  iustificasti  ini- 
pios,  et  distinxisti  eos  ab  iniquis,  et  solidasti  aucto- 
ritatem  libri  tui  inter  superiores,  qui  tibi  docibiles 
essent,  et  inferiores,  qui  eis  subderentur,  et  congre- 
gasti  societatem  infidelium  in  unam  conspirationem, 
ut  adparerent  studia  fidelium,  et  tibi  opera  miseri- 
cordiae  parerent,  distribuentes  etiam  pauperibus 
terrenas  facultates  ad  adquirenda  coelestia:  et  inde 
accendisti  quaedam  luminaria  in  firmamento,  ver- 
bum  vitae  habentes  sanctos  tuos,  et  spiritalibus  do- 
nis  praelata  sublimi  auctoritate  fulgentes;  et  inde 
ad  inibuendas  infideles  gentes  sacrameuta  et  mira- 
cula  visibilia,  vocesque  verborum  secundum  firma- 
mentum  libri  tui,  quibus  etiam  fideles  benediceren- 
tur,  ex  materia  corporali  produxisti.  Et  deinde  fi- 
delium  animam  vivam  per  adfectus  ordinatos  con- 
tinentiae  vigore  formasti;  atque  inde  tibi  soli  men- 
tem  subditam  et  nuUius  auctoritatis  humanae  ad  imi- 
tandum  indigentem  renovasti  ad  imaginem  et  simili- 
tudinem  tuam,praestantique  intellectui  rationabileni 
actionem  tamquam  viro  feminam  subdidisti,  omni- 
busque  tuis  ministeriis  ad  perficiendos  fideles  in  hac 
vita  necessariis,  ab  eisdem  ftdelibus  ad  usus  tempo- 
rales,  fructuosa  in  futurum  opera  praeberi  voluisti. 
Haec  omnia  videmus,  et  bona  sunt  valde;  quoniam 
tu  ea  vides  in  nobis,  qui  Spiritum,  quo  ea  videremus, 
et  in  eis  te  amarenuis,  dedisti  nobis. 

C.  XXXV.  Domine  Deus,  pacem  da  nobis  (omnia 
enim  praestitisti  nobis),  pacem  quietis,  paeem  sab- 
bati,  pacem  [al.  sabbati]  sine  vespera.  Omnis  quip- 
pe  iste  ordo  pulcherrimus  rerum  ^  alde  bonarum  mo- 
dis  suis  peractis  transiturus  est,  et  mane  quippe  in 
eis  factum  est,  etvespera. 

C.  XXXVI.  Dies  autem  septimus  sine  vespera 
est,  nec  habet   occasum,  quia  sanctificasti   eum  ad 

permansionem  sempiternam,  ut  id  qiiod  tu  post  ope- 
ra  tua  bona  valde,  quamvis  ea  quietus  feceris,  re- 
quievisti  septimo  die,  hoc  praeloquatur  nobis  vox 
libri  tui,  quod  et  nos  post  opera  nostra,  ideo  bona 
valde,  quia  tu  nobis  ea  donasti,  sabbato  vitae  aeter- 
nae  requiescamus  in  te. 

C.  XXXVII.  Etiam  tunc  enim  sic  requiesces  in 
nobis,  quemadmodum  nunc  operaris  in  nobis;  etita 
erit  illa  requies  tua  per  nos,  quemadmodum  sunt 
ista  opera  tua  per  nos.  Tu  autem,  Domine,  semper 
operaris  et  semper  requiescis.  Nec  vides  ad  tem- 
pus,  nec  moveris  ad  tempus,  nec  requiescis  adtem- 
pus;  et  tamen  facis  et  visiones  temporales,  et  ipsa 
tempora,  et  quietem  ex  tempore. 

C.  XXXVIII.  Nos  itaque  ista,  quae  fecisti,  vide- 
mus,  quia  sunt:  tu  autem  quia  vides  ea,  sunt.  Et 
nos  foris  videmus,  quia  sunt,  et  intus,  quia  bona 
sunt:  tu  autem  ibi  vidisti  facta,  ubi  vidisti  facienda 
Et  nos  alio  tempore  moti  sumus  ad  bene  faciendum, 
postea  quam  concepit  de  Spiritu  tuo  cor  nostrum; 
priore  autem  tempore  ad  male  faciendum  moveba- 
mur  deserentes  te:  tu  vero,  Deus  une  bone,  num- 
quam  cessasti  bene  facere.  Et  sunt  quaedam  bona 
opera  nostra  ex  munere  quidem  tuo,  sed  non  sempi- 
terna;  post  illa  nos  requieturos  in  tua  grandi  sancti- 
ficatione  speramus:  tu  autem,  bonum  nuUo  indigens 
bono,  semper  quietus  es,  quoniam  tua  quies  tu  ipse 
es.  Et  hoc  intelligere  quis  hominum  dabit  homini? 
Quis  angelus  angelo?  Quis  angelus  homini?  A  te  pe- 
tatur,  in  te  quaeratur,  ad  te  pulsetur:  sic,  sic  accipie- 
tur,  sic  invenietur,  sic  aperietur.    Amen.  ' 

